
Enkonduko de la tradukinto 


En 1923, publikiĝis en Santiago de Ĉilio libreto titolita: 
“La laborista kaj kamparana Rusujo. lo de tio vidita dum 
vizito al Moksvo”, verkita de Luis E. Recabarren S., 
komunista deputito. Li rakontas sian viziton el kvardek tri 
tagoj, kiel delegito por la 4a kongreso de la Komunista 
Internacio kaj la 2a kongreso de la Internacio de la Ruĝaj 
Sindikatoj. En la kvara paĝo, li klarigas kial li iris al Rusujo: 


Mi iris vidi ĉu la laborista klaso efektive havis enmane 
la politikan povon per kiu ĝi garantios la konservadon en 
siaj manoj de la ekonomia povo. 

Mi iris vidi ĉu la laborista klaso jam definitive neniigis la 
tutan ŝtaton de kapitalisma ekspluatado kaj de tiraneco. 

Mi iris vidi ĉu la ekspropigo de la ekspluatantoj estis ja 
tute plenumita en Rusujo. 

Mi iris vidi ĉu estus eblo de restarigo de la kapitalisma 
sistemo. 

Kaj en la sekva paĝo, li resumas siajn impresojn: 


Kaj mi povis vidi ĝoje, ke la laboristoj de Rusujo 
efektive havis en siaj manoj la tutan forton de la politika kaj 
ekonomia povo kaj, ke ŝajnis neeble, ke estu en la mondo 
forto kapabla senigi al la proletaro de Rusujo je tiu jam 
konkerita povo. 

Krome mi povis konstati, ke la eksproprigo de la 
ekspluatantoj estas kompleta, tiel ke neniam revenos en 
Rusujon reĝimo de ekspluatado kaj tiraneco, kiel kiun ni 
ankoraŭ eltenas en Ĉilio. 

Mi povis konvinki min, ke mi ne trompis min antaŭe, 
kiam mi predikis en ĉi tiu lando, ke la proletaro de Rusujo 
havas en siaj manoj la tutan povon por realigi sian estontan 
fellĉon kaj kunigas la elementojn por konstrui la 

komunisman socion, kiel veran regnon de la sociala 
justeco. 

Mi esperas, ke la nuntempa leganto, bone informita, 
povas kompreni, ke tiu kompatindulo aŭ trompiĝis aŭ 
komprenis nenion aŭ ne volis vidi la realon aŭ estis trompita 
de la bolŝevikoj aŭ... cinike mensogis. Bedaŭrinde multaj 
aliaj homoj ankaŭ trompiĝis aŭ konscie trompis siajn 
samtempulojn ade mensogante pri tio okazinta kaj okazanta 
en la Sovetia Rusujo. 


Tri el kvar tradukitoj en ĉi tiu kompilaĵo ankaŭ estis en 
Rusujo aŭ loĝis en ĝi. Kaj surprize!: ili ne spertis la samon, 
kiel la komunista deputito. Kaj ili denuncis ĝin per siaj verkoj 
samkiel faris multaj aliaj rusaj aŭ alilandaj anarkiistoj de post 
la unuaj momentoj de la revolucia fakto, kiuj kritikadis la 
subpremadon, la krimojn kaj la devojiĝojn de la “diktatorado 
de la proletaro” kaj ties bolŝevikaj gvidantoj. 


Mallonga historia klarigo: Angel Pestaĥa, historia 
gravulo de la hispana anarkisindikatista NKL (Nacia 
Konfederacio de la Laboro), rakontas detale siajn spertojn 
dum sepdek tagoj en Rusujo, kien li iris kiel delegito de NKL 
por la dua Kongreso de la Komunista Internacio (Kl). Lia 
celo estis akiri informojn por ke NKL definitive povu konfirmi 
aŭ ne sian aliĝon al la KI. 


Reveninte de Rusujo, Pestaĥa eĉ ne povis kontakti kun 
siaj kolegoj ĉar estis enprizonigita en senkomunika reĝimo. 
Ĉar NKL ne konis la opinion de Pestaĥa, organizis kaŝan 
delegitkunvenon en kiu ĉeestis malmultaj aktivuloj, ĉar la 
organizo suferadis fortan subpremon fare de la diktatora 
registaro. Tie, serio de pormarksistaj uloj, aliĝantoj al NKL 
kaj okupantaj postenojn de respondeco en la kataluna 
regiona sindikato, sin mennomumis kiel membroj de la dua 
delegitaro, kiu iros al Sovetio por partopreni en la fondo de 
la Internacio Sindikata Ruĝa kaj en la 3a Kongreso de la 

Tria Internacio. Eksciitaj la anarkiistaj grupoj pri tio, kio 
okazis, sukcesis enmeti en la delegitaron Gaston Leval, 
anarkiisto de franca origino loĝinta en Hispanujo kaj ankaŭ 
aliĝinta al NKL. Fine kaj konsiderante la konkludojn de la 
kongreso, la anarkisindikatista konfederacio decidis ne aliĝi 
al la Komunista Internacio kaj male fari tion al la ĵus 
refondita, en Berlino, IAL (Internacia Asocio de la 
Laboristoj). El tiu vojaĝo estiĝas broŝuro, kie la aŭtoro 
elmetas sian nelaŭdantan opinion pri Lenino. 


Aliflanke, Vicente Perez aktivulo de la barcelona NKL 
loĝis en Rusujo, kiel politika enmigrinto, kaj rakontas siajn 
spertojn kaj opiniojn en la tria tradukita verketo. 


Finfine de Camillo Berneri, la sola aŭtoro el tiu 
kompilaĵo kiu ne vizitis Rusujon kaj ankaŭ ne apartenis al 
NKL, mi tradukis artikolon verkita kiam li loĝis en Barcelono 
partoprenante en la organizo de kontraŭfaŝistaj italaj 
volontuloj kaj en la propagando en la itala per la radiostacio 
kaj gazetaro. 


Eble iu pensos, ke ĉi tiun tradukon ne estas necesa 
hodiaŭ aŭ, ke estas aliaj aferoj pli gravaj ol repiki en la 
vundon de la fiasko de la komunista rusa revolucio. 


Eble aŭ eble ne. Estas tempo, kiam multaj historiistoj 
de diversaj tendencoj publikigas siajn pli-malpli dikajn 
volumojn pri la revolucia fakto kaj donas sian pli-malpli 
senpartian version pri la afero. Tio estas, la rusa revolucio 
ankoraŭ vivas, almenaŭ en la libroj. Kaj subite oni povas 
legi maloportunaĵojn diritajn de politikistaĉo, kiel Pablo 
Iglesias -supera gvidanto de la hispana maldekstra (7?) 
partio Podemos-, kiu senhonte kuraĝis dum debato“ pri la 
centjariĝo de la sovetia revolucio laŭdi la “bolŝevikan 


1 Noto el tradukintto: vidu la artikolon hispane en la retadreso: 


https://politica.elpais.com/politica/2017/07/26/actualidad/1501059673 006 
149.htm] 

genion”, dirante, ke la rusa revolucio “konstruis politikan 
teorion por venki”, ke Lenino pruvis, ke “la politiko povas 
venki la historion” ellaborante “politikan sciencon por tiuj de 
malsupre pli potencan ol tiu de tiuj de supre” aŭ, ke “Lenino 
estas genio pri la konkero de la politika povo”. Krome li 
etendis tiun kvaliton esti “la ŝlosilo, kiu malfermas pordon” 
kaj “produktas ordon” al la hispanaj komunistoj, kiuj dum la 
enlanda milito formis “disciplinitan armeon por venki la 
militon”, serĉis internaciajn interligojn, ktp. 


Estas malfacile por mi klarigi kiel kaj kial tiu profesoro 
de politika scienco kapablas hodiaŭ mensogi samkiel faris la 
porbolŝevikoj de antaŭ cent jaroj. Ĉu eble ni lernis nenion? 
Ĉu nekredeble hodiaŭ, 2017, necesas klarigi kaj reklarigi al 
la homoj, kiu estis la agado de la bolŝevikoj, la aŭtentikaj 
perfiduloj al la rusa revolucio? 


Sed ne gravas, jen estas por la esperantaj legantoj eta 
kontribuo de kelkaj anarkiistoj al la kompreno de tio okazinta 
dum la unuaj jaroj de la rusa revolucio, sendube la plej 
grava okazintaĵo de la historio de la tutmonda proletaro. 


Ĉiu deduktu, kion konsideros oportuna. 


Fine mi devas klarigi, ke enmetis en ĉi tiun kompilaĵon 
malgrandan artikolon de Camillo Berneri, kiel eta omaĝo al 
la malmulte konata itala anarkiisto forpasinta antaŭ ĝuste 
okdek jaroj dum la enlanda hispana milito, fie mortigita... de 
la disciplinitaj komunistoj, kiuj tiom plaĉas al la sinjoro 
Iglesias. 


Jesŭs Gonzalez 
Oktobro 2017 

ANGEL PESTANA 


SEPDEK TAGOJN EN 
RUSUJO. KION MI VIDIS. 


ANGEL PESTANA 


Al SACHA KROPOTKIN 

Kiel pruvo de amikeco kaj kolegeco, 
al ŝi dediĉas ĉi tiun libron 

Angel Pestaŭa 


1a Survoje al Rusujo kaj unuaj 
impresoj 


Dum la subpremo komencita de la civila guberniestro, 
grafo de Salvatierra, ruinigis la barcelonan laboristan 
organizon, plenigante la malliberejon per sindikatistoj, la 
Komitato de la Nacia Konfederacio de la Laboro kaj pli rekte 
tiu de la Regiona Konfederacio de Katalunujo klopodis 
plenumi la interkonsenton de la Nacia Kongreso, okazinta 
en Madrido, sendi la aliĝon de la laborista konfederacia 
institucio al la Komunista Internacio de Moskvo. 


Ĉar kun la interkonsento de aliĝo estis kunigita la devo 
sendi, se eblis, unu aŭ plurajn delegitojn al Rusujo por ke 
post sia reveno ili informu pri ĉio, kion ili tie observos, la 
tasko de la Komitato estis multe pli malfacila. La aliĝon 
skribe sendube estis pli facile alvenigi al ĝi, malgraŭ la 

blokado, ol kiun ajn delegitaron. Kaj la intereso de la 
organizo estis, ke alvenos la delegitaro; do pli ol simbola 
aliĝo, ĉar ĉi tio signifis la interkonsenton de la Kongreso, oni 
aspiris atingi la plej ĝustan konon pri la vera situacio de 
Rusujo. 


Memkompreneble la tasko ne estis malgranda. La 
blokado enfermis Rusujon ene de ferzono kaj la intereso de 
la registaroj kompromisintaj en tiu blokado estis neebligi, ke 
penetris en Rusujon iu, kiu povis kunporti ne jam materialajn 
helpojn, sed voĉon de stimulo kaj simpatio al la popolo, kiu 
faris sian revolucion. 


La malfacilaĵoj trovitaj de la Komitato, kiam ĝi volis 
organizi la irvojon de Barcelono, ĉiam ŝajnis nesupereblaj 
kaj ni devas diri, ke de Hispanujo tiel reale ili estis. 


Kiam oni havis la konvinkon, ke la sukceso de la 
entrepreno ne dependis de la kvanto da antaŭvidoj, oni 
konfidis la vojaĝon al la hazardo, al la ebloj de tio 
neatendita; oni do riskis kelkcentojn da pesetoj kaj sendis tri 
membrojn de la laborista organizo al la centro de Eŭropo. 


Estante mi unu el la tri delegitoj“ kaj certe la plej 
bonsanĉa pri la vojaĝo, post multnombraj aventuroj kaj 
sukcesi eviti grandajn malfacilaĵon (iu el ili sufiĉe 
neordinara), la 25-an de junio 1920, mi surpiedis rusan 
teron, eniris en la landon de la revolucia ĉarmo. Pasis 
preskaŭ tri monatoj de la tago, kiam mi forlasis Barcelonon. 


Kiu estis la unua impreso ricevita? De entuziasmo, 
admiro, intensa ĝojo. Kial? Estus tro malsimple klarigi ĝin. 


xxx 


2 Noto el tradukinto: la aliaj du delegitoj estis Eusebi Carb6 kaj Salvador 
Quemades. 

Jam trairita Narva (Estonujo) —kien mi alvenis— la 
rusa landlimo troviĝas trans la rivero, kiu ankaŭ nomiĝas 
Narva kaj malmulte distancas de la estona ĉefurbo. 


De Narva antaŭen, la trajno konsistas el sola vagono, 
per kiu ni“ veturas, unu el la vagonoj-litoj konfiskitaj de la 
Sovetoj al la Internacia Kompanio de Wagons-lits. Krome ĝi 
estas la vagono de la diplomatia poŝto, kaj per kiu tiutempe 
veturas la komisiito de la diplomatia valizo de la rusa 
Imperiestro en Estonujo, kamarado Gukosky, kaj tiuj de la 
komercaj delegitoj de Londono kaj Berlino. 


La rusan landlimon al ni anoncas la ĉeesto de granda 
disko el blankfarbita ligno kun strio de intensa ruĝo lokita 
sur alta fosto. 


Sekcio de soldatoj kun ties majoro ĉekape, kiuj 
envagoniĝas por informiĝi pri kiu kaj kial vojaĝas, konfirmas 
nian eniron en Rusujon kaj nian feliĉan alvenon. 


Post mallonga inspekto kaj pridemandado fare de la 
majoro, rekomencas la trajno sian vojon kaj jam ne haltas 
ĝis Yamburgo, unua rusa grava stacidomo post la landlimo. 


Atendante la kunmetadon de trajno da varoj, kiu devis 
aldoniĝi al la vagono per kiu ni veturis, ni pasigas ĉirkaŭ ses 
horojn en la stacidomo. Ĉi tiu atendo al ni donas okazon 
miksiĝi kun la veraj kaj aŭtentikaj kamparanoj, kun la 
eltenemaj mujik-oj“ kaj observi ilin dum iliaj ĉiutagaj 
okupiĝoj. 

Sur la lintelo de la ĉefa pordo de la stacidomo oni 
vidas la portreton de Markso, Lenino kaj Trockij. 
Multnombraj ruĝaj flagoj flagras pro la vento, kun la falĉileto 


3  NeT: iuj el la aŭtoroj tradukitaj kutimas uzi la “pluralon de modesteco” (“ni”) en siaj 
verkoj; sed iufoje ankaŭ uzas la normalan “mi”. La traduko estas farita tute 
respektante la pronomon uzatan de la verkisto. 


4  NeT: rusa kamparano sen terpropraĵoj. 

kaj la martelo sur la centro, emblemo de la Respubliko de la 
Sovetoj. 


Ĉar vojaĝas kun ni Abramovich, aŭ Abbrecht, aŭ "La 
Okulo de Moskvo" —per ĉi tiuj tri nomoj oni konas ĉi tiun 
gravan rusan funkciulon, unu el kiuj ĝuas pli grandan 
konfidon de la Komunista Partio, ĉar li estas el la plej 
prestiĝaj sekretaj reprezentantoj de la Registaro—, oni ĉie 
ricevas nin per regaladoj kaj respekto. 


La stacidomestro al ni invitas, ke ni eniru en lian 
oficejon, se ne volas atendi en la atendejo por vojaĝantoj. Ni 
rifuzas la inviton kaj atendas kune kun trideko da vojaĝantoj 
ĝis oni konsistigos la trajnon da varoj. 


Gramofono ripetis unu el la paroladoj, kiun Trockij ĵus 
eldiris en la batalfronto. La ne konado de la rusa lingvo al ni 
malhelpis kompreni lian sendube rimarkindan paroladon. La 
kamparanoj ne donis sian atenton al la voĉoj el la 
gramofono. Eble tiom ĝin ripeti ĝi al ili ne kaŭzis impreson. 
Ajna meza observanto rimarkintus sur tiuj vizaĝoj la 
nekonfuzeblan esprimon de la tedo. 


Lacaj pro la atendo kaj la gramofono, ni decidis iri al la 
ĉirkaŭaĵoj kaj alproksimiĝi al la vilaĝo, kiu staras iom 
malproksime de la stacidomo. 


Ni alvenas ĝis la unuaj domoj de Yamburgo kaj antaŭ 
ol internigi nin en ĝiajn stratojn —kaprica nomo por nomi 
vojojn tiel malmulte urbajn, kiel tiujn— ni vidis fiksitan sur du 
fostoj grandan tabulon kun du ekzempleroj de "/zvestia" kaj 
aliaj du de "Pravda", informaj organoj de la Registaro de 
Moskvo. 


Ni demandis al membro de la loka Soveto, elprovita 
komunisto, pere de Abramovich, kiu al ni servis kiel 
interpretisto, kial oni tiel fiksis la ĵurnalojn kaj ĉu oni vendis 
aŭ disdonis ilin senpage. 

Li diris al ni, ke oni ne vendis nek disdonis ilin, ĉar la 
malabundeco de papero limigis la kvanton de tiuj, kiujn oni 
povis eldoni. Kaj por ke ĉiuj povu legi ilin, oni ilin fiksis sur 
tiuj tabuloj. Ĉi tion oni faris en la tuta Rusujo dum la 
malabundeco de papero ne permesas fari pli grandan 
eldonon. 


—Ĉu oni legas multe?—Ni demandis. 


—Sufiĉe —li nin respondis—. Tamen ne tiom, kiom ni 
volas; ĉar la rusa kamparano, regita de etburĝaj ideoj, 
montriĝas tre ribelema al la komunismo. 


—En Eŭropo —ni diris— oni al ni rakontis, ke ĉi tiun 
lastan vintron mortis multaj personoj pro malvarmo. Ni nun 
komprenas, ke tio estas falsaĵo. Pro tiom da arbaroj ĉi tie ne 
eblas, ke la homoj mortas pro malvarmo. 


—Ĉi tie mortis neniu pro malvarmo, sed en Moskvo kaj 
Petrogrado, jes. Ni suferis multegan malvarmon. Rigardu 
kiel mi ankoraŭ havas la fingrojn. Ĉu vi vidas ĉi tiujn 
vundojn? —Kaj li al ni montris cikatrojn similajn al tiuj faritaj 
okaze de brulvundoj—. Estas ulceroj, kiuj fariĝis al mi pro la 
malvarmo. 


—Mi ne komprenas tion—mi kontestis—, ĉar vi 
disponas multajn rimedojn por hejtado. 


—Nu, oni ne povas toleri, ke ĉiu faru tion, kio al li 
konvenu kaj prenu la brullignon, kiun li volu. Por tio estas la 
disdonservo, kiu al ĉiu distribuas, kion li bezonas. 
Kompreneble oni ne povis fari tion ĉi tiun jaron; sed 
estontece, kiam ĉio estos bone organizita kaj la disdonservo 
normale funkcios, ĉiuj havos la brullignon, kiun li bezonos. 
Dume oni devas suferi. 


Ĉar ni malproksimiĝis de la stacidomo, decidis reveni 
sur niaj paŝoj. 

Kiam ni alvenis en la stacidomo, la trajno estis jam 
preskaŭ konsistigita; nur mankis kunigi al ĝi unu aŭ du 
vagonojn. 

Ĉar mi vidis neniun vagonon por vojaĝantoj, diris al 
Abramovich: 

—Ni nun vojaĝos kunpremataj en la vagono. 

—Kial? 

—Se mi ne kalkulas malbone, ni estas ĉirkaŭ kvindek. 

—En la vagono per kiu ni veturas, veturos neniu plia 
—li respondis min. 

—Tiam, per kiu veturos la aliaj se ne estas pli da 
vagonoj da vojaĝantoj ol kiu veturigis nin? 

—Ĉiuj tiuj homoj veturos per vagono da varoj. 

—Kaj kial ne en ĉi tiu? —mi respondis lin, aludante la 
vagono-liton. 

—Ĉar ili difektus kaj malpurigus ĝin. 


Tiam mi vidis, ke la tuta grupo, kiel grego da ŝafoj, kiu 
ĵetis sin en la ŝafejon, iris al unu el la kovritaj vagonoj da 
varoj, baraktante por ĉiuj samtempe envagoniĝi. 


Virinoj, infanoj, maljunuloj, ĉiuj envagoniĝis kaj lokis 
sin, kiel povis. Sidantaj sur la planko aŭ sur la pakaĵoj, kiujn 
ili portis, malorde kunigitaj, amasigitaj, ili Ŝajnis kontentaj. 
luj, laŭ mi eksciis, atendis de la antaŭa nokto. 

La stacidomestro, kiu alproksimiĝis al ni dum ni 


observis tiun kadron, tre afable diris al ni, ke la trajno tuj 
foriros, ke ni jam povis envagoniĝi. 


Tiel ni faris tion kaj kiam mi jam sidiĝis sur la komforta 
kaj mola sidejo, la imago al mi redonis la spektaklon, kiun 
Mi ĵus vidis. 

Ni prenis preskaŭ unu tagon por alveni en Petrogrado. 


La distancon, en normala tempo, trairis la trajno en la 
daŭro de horoj; sed tiam ne eblis tiom da rapideco. 


Aliflanke tio estis utila al ni por ke ni povu konstati la 
difektojn, kiujn la enlanda milito kaŭzis. 


De Narva deiris Judeniĉ kun lia blanka armeo por 
konkeri Petrogradon kaj disfali la komunistojn. 


Dum lia marŝo ĉio estis detruita. De la fenestreto de la 
vagono ni povis observi la truojn faritajn de la eksplodintaj 
grenadoj. Tute frakasitaj arboj, disfalintaj kabanoj, 
nevetureblaj vojoj detruitaj de la grenadoj. Alveninte 
proksime al Petrogrado ni povis vidi la ŝirmajn fosaĵojn, kiujn 
la revoluciuloj konstruis por defendi la urbon, ĉar la ruĝa 
Armeo sola estintus nekapabla defendi ĝin, ĉar ĝi estis 
malforta por haltigi la progreson de Judeniĉ. Veras, ke la 
Armeo tiam estis organiziĝanta. 


La angoro kaj la deziro alveni en Petrogrado forte 
kontrastis kun la malrapideco de la trajno. Jam en normala 
tempo, antaŭ la milito, maloftaj estis la trajnoj en Rusujo, 
kiuj veturis pli ol 40 kilometrojn hore. Se oni esceptas la 
grandajn eksprestrajnojn Berlino-Varsovio-Moskvo- 
Petrogrado, neniu superis tiun rapidecon kaj multaj ne ĝin 
atingis. Pro la stato de la reloj post tri jaroj de milito kaj 
preskaŭ kvar de revolucio, la tre malbonaj kondiĉoj de la 
materialo kaj per trajno da varoj, oni komprenos, ke ni tre 
malrapide veturis. 


La haltoj en la stacidomoj iĝis senfinaj. Kaj la 
spektaklo, kiun ni vidis en Yamburgo, senĉese repetiĝis. 
Kiam ne sufiĉis vagono da brutaro por enteni la vojaĝantojn, 
oni al ili permesis okupi alian, kio ne fariĝis sen ia malfacilo, 
ĉar oni devis konsulti la eksterordinaran Komisionon, kiu 
veturis per la sama trajno. 

Kiel la kvanto da vojaĝantoj pliiĝis kaj la diskuto por 
loki ilin pliiĝis ankoraŭ pli ol la vojaĝantoj, ĉio kontribuis 
plilongigi nian restadon en ĉiu stacidomo. 


Veras, ke la tri portretojn, tiujn de Lenino, Markso kaj 
Trockij, kiujn ni vidis lokitaj sur la lintelo de la stacidomo de 
Yamburgo, ni senescepte vidis en ĉiuj aliaj stacidomoj. La tri 
portretojn kaj la ruĝajn flagojn. 


Nekapablaj fari ion niaflanke por rapidigi la iradon de 
la trajno per kiu ni veturis, ni pacience rezignaciis atendi kaj 
transdonis nin en brakojn de la fatalo. 


La tutan ceteron de la tago, la nokton kaj parton de la 
sekva mateno ĝis la alveno al Petrogrado, ni pasigis farante 
konjektojn kaj kalkulojn pri tio, kion ni vidis. 


De la naŭa matene, kiam ni alvenis en la stacidomo de 
Petrogrado, ĝis la dekdua, kiam aŭto de la Tria Internacio 
venis por veturigi nin, ni devis resti en la vagono. La 
spektaklo, kiun ni vidis dum tiuj tri horoj, al ni donis la 
impreson pri kiom la rusan popolon suferigis la blokado, pri 
la ofero, kiun ĝi altrudis al si por la revolucio kaj pri la 
stoikeco per kiu ĝi eltenis ĉion. 


Pli ol duona dekduo da trajnoj alvenis dum tiu 
intertempo; trajnoj en kiuj oni apenaŭ vidis solan vagonon 
por vojaĝantoj. Ĉiuj estis vagonoj de tiuj, kiujn oni kutime 
destinas por la brutaro. 


El ĉi tiuj vagonoj, apenaŭ haltis la trajno, superfluis 
grandega ĉiuaĝa homamaso, spegulante sur iliaj vizaĝoj la 
grandegan martirecon, kiun ili eltenis. Preskaŭ ĉiuj venis 
ŝarĝitaj per pli aŭ malpli spacokupaj pakaĵoj, en kiuj ili portis 
la provizojn. 


Estis loĝantoj de Petrogrado, kiuj disetendiĝis tra la 
kamparo serĉante porvivaĵojn. Ili alvenis al la plej apartaj 
kampodomoj aĉetante tion nepran por la vivtenado kaj, kion 

akiris kontraŭ vesto, ŝuoj aŭ mebloj. La monon ili 
malakceptis. 


Multaj el ĉi tiuj personoj, kiuj tiel trairis la provincon de 
Petrogrado serĉante nutraĵojn, poste, en la ĉefurbo, 
spekulaciis per ili. Ili vendis aŭ interŝanĝis ilin; kaj ĉi tio al ili 
sufiĉis por pluvivi. La spekulacio ĉi-aspekte atingis 
grandegajn kvantojn. Kaj ju pli subpremajn disponojn oni 
faris kontraŭ ĝi, des malpli ili servis, aparte por plimalbonigi 
la situacion. Ju pli da danĝeroj riskis la spekulaciisto, des pli 
li pagigis la komercaĵojn, kiujn li sukcesis enkonduki en la 
urbon. 


Multe altiris la atenton la malsamdevenaj kaj 
strangegaj vestmanieroj. Estis kiel grandega bazaro en kiu 
amasiĝis vestaĵoj de ĉiuj klasoj kaj koloroj, uzitaj, duonuzitaj 
kaj novaj. 


Ne maloftis vidi junulinon vestitan per ĉapeto de nova 
lano, aŭ preskaŭ nova, bluzo el silko tre uzita kaj jupo el pli 
ordinara kruda ŝtofo kaj eĉ kun flikaĵoj el alia malsama 
teksaĵo. 


Oni vidis aliajn virinojn kun altaj ŝuoj, preskaŭ novaj 
kaj kun ŝtrumpetoj anstataŭ ŝtrumpoj. Ankaŭ ne maloftis vidi 
virinon vestitan per virjako kaj ŝuoj sen ŝtrumpoj kaj 
ŝtrumpetoj. 


La plimulto havis la hararon tre mallonga. Ni poste 
demandis, dum nia estado en Moskvo, la kialon de ĉi tiu 
modo kaj oni diris al ni, ke la bezono devigis adopti ĝin. 


Mankis kombiloj, harpingloj, speguloj, sapoj, ĉio 
nemalhavebla por la plej elementa tualeto de la virino. Tial 
multaj devis oferi siajn harplektojn. 

Per tiu unua kontakto, kiun ni havis kun la revolucia 
realo, sen prismoj, kiuj ĝin mildigis, kaj vualoj, kiuj ĝin 
kovris, ni ekduonvidis la rusan tragedion. 

Kio pli nin impresis estis la seriozeco, la malgajo 
spegulataj de ĉiuj vizaĝoj. 


Nek rideto, nek fulmo de gajeco, nek la plej 
neperceptebla elmontro de ĝojeco. Nenio. Grimaco de 
malgajo, de profunda malgajo, tio sola, kion ni povis vidi. 
Kaj nepenetreblan silenton. Ŝajnis, ke tiuj buŝoj neniam 
parolintus nek ridintus. 


Ni vidis la doloron kaj volis scii la kialon, kiu ĝin kaŭzis; 
sed ni troviĝis antaŭ tio nekonata, kaj tio nekonata neniam 
lasas penetri siajn misterojn ĝis la racio penetris en ĝiajn 
sanktejojn. 


lu nin vokas. Estas la kamarado komisiita de la estona 
diplomatia valizo, kiu nin avizas pri la alveno de la aŭto, kiu 
nin veturigos al la "Internacia Hotelo", luksa kaj alloga 
loĝejo por la turistoj antaŭ 1914, superita jam de "Astoria", 
konstruita je kelkaj paŝoj de distanco kaj, kiu post la 
revolucio iĝis la loĝejo de ĉiuj eksterlandanoj enirantaj en 
Rusujon, kvankam prefere por ni, kiuj plenumas oficialan 
komision. 


La stacidomo, kie ni haltis, lokiĝas fine de la fama 
avenuo Nevsky. 


La stacidomo de la Avenuo Nevsky estis unu el la plej 
vizitaditaj kaj la ĉefa kaj plej bone aranĝita, antaŭ la milito. 
De tie deiras ĉiuj trajnoj, kiuj iras internen de Rusujo kaj kien 
alvenadis en Petrogrado la eksprestrajnoj de lukso de la 
linio Varsovio-Berlino-Parizo. Tiutempe ni vidis ĝin laŭ 
bedaŭrinda stato. 


La pordoj sen vitroj, multaj rompitaj kaj preskaŭ 
falintaj, ĉar eĉ al ili mankas la ĉarniroj; la planko plena de 
kavoj, kun la pavimo el asfalto preskaŭ levita; pontetoj, kiuj 
devis servi por enhavi kaj gvidi la amasojn de vojaĝantoj al 
ĉiu el la kajoj, estas rompitaj kaj renversitaj la muroj; la 

planko kaj la pordoj de la vestiblo, kiu donas aliron al 
granda placo, estas kovritaj de malpureco kaj neglektado, 
kiuj kaŭzas doloron kaj malĝojon; kaj kontraste kun tiu bildo, 
kiel enkadrigitaj en ĝi, ĉiuj soldatoj kaj dungitoj de la 
stacidomo, malpuraj, rompitaj, ĉifonaj, cirkulas de flanko al 
alia apenaŭ pronocante vorton kun mieno de profunda 
malvigliĝo. 


Ni eliras por enaŭtiĝi kaj, kiel la publiko scias, ke estas 
aŭto serve de la Tria Internacio, la senlabora kaj malsata 
homamaso, kiu vagadas ĉirkaŭ la stacidomo kaj la placo, 
alproksimiĝas kaj faras rondon. Sed nek unu vorto, nek unu 
gesto. Ili similas statuojn aŭ estaĵojn, kiuj perdintus la 
paroluzon. Estis por la loĝantoj de Petrogrado spektaklo, 
kiun ili de longe ne povis spekti: ĉeesti en la alveno de 
eksterlandanoj. 


Post nia sidiĝo, la aŭto rapide veturis tra la Avenuo 
Nevsky, sed antaŭ ol alveni en la stratfino turnis 
maldekstren kaj, trairinte plurajn stratojn, haltis antaŭ la 
pordo de la hotelo. 


En la vestiblo gardostaris du virinoj kun fusilo ŝultre, al 
kiuj oni devis prezenti ordonon, kiun portis sekretario de la 
Tria Internacio nin akompananta. 


Oni kondukis nin al la unua etaĝo kaj prezentis la 
saman ordonon al la majoro de la hotelo kaj, avizita la 
komisiito de la servo, post longa atendo, oni al ni indikis la 
ĉambrojn, kiujn ni devis okupi. 


Lavinte nin kaj elpakinte la kostumojn, ni atendis la 
alvenon de altranga funkciulo de la Tria Internacio, kiu devis 
revizii niajn rajtigilojn, kiam aperis unu el la virinoj de la 
hotelo serĉante la kamaradon Pestaĥa. 

Oni komprenos mian konfuzon kaj mirigon, kiam mi 
aŭskultis la servistinon de la hotelo, ke persono de 
Petrogrado deziris intervidiĝi kun mi. 


—Diru al li, ke post minutoj mi estos je lia dispono. 


Tia estis mia senpacienco por scii, kiu povus esti la 
persono deziranta vidi min, ke mi min ĵetis tra koridoroj kaj 
ŝtuparoj al la supera etaĝo. 


Mi frapis sur la pordo de la ĉambro, kiun oni al mi 
indikis kaj, malfermita ĝi, mi renkontis fronte al fronte Victor- 
on Serge (Kibalchiche), pri kiu de post lia malapero de 
Barcelono mi resciis nenion. Mi havis nenian suspekton pri 
tio, ke li estis en Rusujo. 


Ni salutis nin per forta kaj frata manpremo kaj, en la 
hispana, kiun li malfacile parolis, li al mi petis novaĵojn pri 
ĉiuj anarkiistaj kamaradoj de Barcelono, la organizo, la 
ĵurnalo "Tierra y Libertad", en kiu tiel belegajn artikolojn li 
publikigis kaj serio da aferoj, pri kiuj li ne povis scii pro la 
blokado. 


Mi rapide klarigis al li ĉion kaj miavice mi lin demandis 
pri lia vivo kaj, kiu estis lia opinio pri la revolucio. 


—Venu ĉi-nokte —li al mi diris— en la hotelo "Astoria"- 
on. Petu pri la numero de mia ĉambro, kiun mi nun notos al 
vi, kaj ni longe babilos pri ĉio. Krome vi povos vidi Berkman- 
on kaj Emma-on Goldman, kiuj okupas apudan ĉambron 
kaj, kiujn vi havos okazon persone koni. La konversacio 
sendube estos interesa por vi kaj por ni. 


—Kaj kiel vi sciis mian alvenon ?—mi demandis lin. 


—Mi okupas altrangan postenon en la Tria Internacio. 
Pro mia posteno mi tuj ekscias tiujn, kiuj venas de Eŭropo 
kaj vidante vian nomon, mi rapidis saluti vin. 

Kiam akompanante Kibalchiche-on ni malsupreniris al 
la unua etaĝo, jam nin atendis la kamarado Tom Rech, 
delegito de la usonaj komunistoj en la Tria Internacio de 
post la unua Kongreso okazinta la antaŭan jaron, al kiu ni 
transdonis niajn ordonojn kaj kiu al ni donis instrukciojn. 


— Morgaŭ —li al ni diris— vi foriros al Moskvo je la dua 
posttagmeze. Komenciĝos la kunsidoj de la Plenuma 
Komitato de la Tria Internacio por doni la respondon al 
Cachin kaj Frossard pri ĉu oni devas aŭ ne akcepti la 
francan Socialistan Partion en la Tria Internacio. Vi rajtos 
partopreni en la diskutoj. Nun vi povas manĝi, ĉar oni jam 
donis la ordonon kaj vi poste povos viziti iun sovetian 
institucion. 


Mi devas averti, ke la vojaĝon de Berlino al Petrogrado 
kaj poste ĝis Moskvo ni faris akompanita de Rosmer, 
delegito de la Komitato de la Tria Internacio de Parizo, de 
ties parulino kaj de Abramovich, jam citita, kvankam ĉi tiu en 
Petrogrado disiĝis de ni kaj kuniĝis al ni Murphi kaj iu alia. 


Ni rapide manĝis, ĉar ni brulis pro deziroj trairi la 
ĉefurbon fonditan de Petro la Granda kaj povi taksi de 
apude la detruojn de la milito, de la revolucio kaj, ĉefe, miksi 
nin kun la popolo, do neeblis paroli, ĉar neniu el ni sciis la 
rusan. 


Unue ni vizitis la Katedralon de Sankta Isaako, kiu 
ĝuste estas lokita fronte al la Hotelo Internacional. Ties 
grandaj pordoj estis tute malfermitaj. 


Interne estis kompleta skafaldo, muntita por realigi 
rekonstrulaborojn, sed oni konstatis, ke ili estis antaŭ longe 
paralizitaj. La militdeklaro interrompis, kiel multajn aliajn, 
tiujn laborojn. 


Interne de la baziliko kaj ĉirkaŭ ortodoksa pastro kaj 
altaro plena de ikonoj, kunvenis ĉirkaŭ tricent personoj, la 

plimulto, virinoj. Ni ankaŭ rimarkis la ĉeeston de kelkaj 
soldatoj de la ruĝa armeo. 


La ortodoksa pastro ilin alparolis per profeta kaj 
kompatinda tono; lia palorado, en la rusa, estis ekscesa kaj 
laŭtege esprimata. Li ŝajnis riproĉi ion al siaj afliktoplenaj 
aŭskultantoj. 


Ni eliris, admirinte la grandiozecon de la konstruaĵo. Ni 
iris al la rivero Neva, kiu, kiel sciate, dividas Petrogradon kaj 
kunigas ĝin kun la militŝipa haveno de Kronŝtadt. 


Ni alvenis ĝis la ponto Trockij, kiu staras inter la 
Palaco de Vintro, kutima restadejo de la Caro en 
Petrogrado kaj la Admiralitato. 


La panoramo estis alloga. Dekstre la Palaco de Vintro, 
kiun la bolŝevikoj volis iĝi Muzeo kaj tiam fermita; 
maldekstre la Admiralitato. La ponto Trockij antaŭe kaj 
fronte al, sed trans Neva, la Borso, ankaŭ fermita. lom pli for 
minaca kaj malluma pro la tragedioj, kiujn ĝi elvokis, la fama 
malliberejo-fortikaĵon de Petro kaj Paŭlo. 


Ni apoge kliniĝis sur la ponto, elkliniĝis super la rivero 
sen intenco transpasi ĝin. Ni estis vizitontaj la Palacon de la 
Laboro, pompa titolo, kiun oni donis al la ejo, kie registris sin 
la laboristoj. 


Ni vizitis la plurajn cambrojn de la Palaco de la Laboro, 
kies organizo ankoraŭ ne estis tute finita. 


La malfacilaĵoj, kiuj ĉiutage al ili intermetis sin por la 
provizo de materialoj kaj la malrapideco plenumi la 
formalaĵojn pro la burokrataro, kaŭzis, ke la tuta organizo ne 
estis finita. 


Ni ne bezonas ripeti, ke en ĉiuj oficialaj ĉambroj kaj 
konstruaĵoj de la regno, kiuj estis multnombraj, la bustoj de 
Karolo Markso ofte vidiĝis per fetiĉa abundo. Oni ne eniris 

en ĉambron aŭ oficejon, nek pasis antaŭ konstruaĵo de la 
regno sen tio, ke la busto de la fondinto de la historia 
materiismo ne faris la silentajn honorojn de la akcepto. 


Tamen oni povas diri, ke estis nenio la tiel abunde 
distribuitaj bustoj se ni komparas ilin kun la kvanto da 
portretoj de Markso mem, Lenino, Trockij kaj Zinovjev, kiujn 
oni ĉie vidis. 

La lokado estis po tri por grupo, kaj rimarkiĝis, ke du el 
ili, tu de Markso kaj tiu de Lenino, preskaŭ neniam mankis 
kaj, ĉiuokaze, se mankis unu el la du, estis tiu de Markso. 
Por tiu de Lenino ni trovis neniun escepton. Kiuj ofte variis, 
estis tiuj de Trockij kaj Zinovjev. Laŭ la influo, kiun ĝuis ĉiu 
el ili en la organizo aŭ sekcio menciita, aperis la portreto de 
la preferato. 


Pri ruĝaj flagoj ni ne parolu. Estis miloj. Interne kaj 
ekstere, en ĉiuj anguloj, oni ne vidis alian aĵon ol ruĝajn 
flagojn. Dum la muroj estis tegitaj de ruĝa tolo la rusoj 
promenis sur la stratoj duonnudaj. 


Plejparte vizitita la Palaco de la Laboro, ni iris al la 
tiama Placo de Ourizstky, antaŭe de Vintro, al kiu frontas la 
ĉefa pordo de la tiel nomita Palaco. Estas cirkla placo de ne 
malgranda amplekso, en kies enirejo, de la flanko de la 
Admiralitato, okazis la famaj okazaĵoj de 1905. Tie estis, 
kien Gapon, la provokista agento pagita de la polico, 
kondukis la laboristajn amasojn. De la Admiralitato kaj de la 
Palaco de Vintro, oni senpune mitralis la sendefendan 
homamason, kiu nur petis panon al la paĉjo de ĉiuj rusoj. 


Ni sencele promenis sur pluraj stratoj por ekhavi ideon 
pri la loĝloko kaj la difektoj kaj sekva malutilo, kiujn la milito 
kaj la revolucio kaŬzis. 


La spektaklo ne povis esti pli bedaŭrinda. 

Tie, kie staris elegantaj kaj grandiozaj komercejoj, 
kafejoj aŭ restoracioj, restis nenio. Ĉio estis fermita kaj 
sigelita de la Sovetoj de la urbo. La internaĵojn oni vidis de 
la strato, tra breĉoj, sengarnigitaj kaj deŝiritaj fenestroj, 
malpuraj kaj polvokovritaj pordoj. La bretaroj kaj bretoj de 
kelkaj vendejoj minacis proksiman disfalon; la vendotabloj 
kaj uzaĵoj, kovritaj de densa tavolo el malpureco, estis tute 
neuzeblaj. 


Kaj tiuj malĝojaj restaĵoj, kiuj al nia konsidero 
prezentiĝis, estis ĉio, kio restis de la pompo kaj preskaŭ 
azia lukso amasigita de la brutala kaj kruela nobelaro de 
cara Rusujo! 


La stratoj prezentis la saman bedaŭrindan aspekton. 
Sur kelkaj neeblis la trafiko. 


Per la tramoj estis malfacile veturi. La manko de 
materialo devigis malpliigi la servon. Aliflanke, la transporto 
estis senpaga, aŭ preskaŭ senpaga, kaj ili ĉiam veturis 
plenplenaj. Pro ĉi tiu amasigo de pasaĝeroj, la komikaj kaj 
amuzaj okazaĵoj sinsekvis sin, kiel mi rememoras atesti en 
Madrido dum la bonaj tempoj de Romanones”. 


La ĝenerala aspekto de la homoj ni jam diris, kiu estis. 
Tamen eblas fari escepton. Tiu de la maristoj. 


La maristoj estis la aristokrataro de la mono kaj 
honoroj. Al ili ŝuldas la bolŝevikoj sian altigon en la 
Potencon, ĉar tiuj de Kronŝtadt estis, kiuj komencis kaj 
preskaŭ realigis la ŝtatrenverson, kiu forpelis Kerensky-on 
kaj detenis la atakagon de Brousiloff, kiam li de la militfronto 
direktis sin al Petrogrado por batali la bolŝevikojn. La 
maristoj de Kronŝtadt kaj Petrogrado estis la forto sur kiu 


5 NeT. Alvaro Figueroa y Torres Mendieta, grafo de Romanones (1863- 
1950). Hispana politikisto. Prezidanto de la Senato kaj de la Kongreso de 
Deputitoj. Kelkfoje ministro kaj trifoje prezidanto de la registaro dum la 
reĝado de Alfonso la dektria. 


ANGEL PESTANA 23 


apogis sin la bolŝevikoj kaj, kiel justan kompenson, ili ĝuis 
ĉiujn privilegiojn, kiujn la Sovetia Respubliko povis koncedi 
al siaj meritoplenaj defendantoj. 


Jam malfrue, post la naŭa nokte, elĉerpitaj kaj lacegaj 
pro tiom da promenado, ni revenis al la hotelo. Ni rimarkis la 
horon, kiu estis, danke al nia granda laco, ĉar malgraŭ la 
malfrua horo estis klara tago, blanka nokto kaj ne estis la 
plej malgranda signo pri tio, ke mallumiĝos. Ĉi. tiu 
fenomeno, jam konita de ni, ĉar de nia eniro en la golfo de 
Finnlando ni observadis ĝin, sed al kiu ni ne estis 
kutimiĝintaj, al ni perdigis la koncepton pri la temppaso. 


Post la vespermanĝo, kvankam ankoraŭ estis taglume, 
ni translokiĝis al la hotelo "Astoria", kie nin atendis 
Kibalchiche kaj ceteraj amikoj. 


Ni eniris en la oficejon de la Gardistaro kaj petis, ke 
oni al ni permesu eniri, ĉar ni deziris paroli kun Kibalchiche. 
Post la konfirmo de nia identeco oni al ni rajtigas la eniron. 


Kibalchiche, kiel Berkman kaj Emma Goldman, okupis 
ĉambrojn de la superaj etaĝoj — kvara aŭ kvina— kaj, kiel la 
liftoj ne funkciis, ni devis supreniri per la Ŝtuparo. 


Ni havis iun malfacilaĵon por trovi la ĉambron, ĉar en la 
grandega labirinto de koridoroj kaj Ŝtuparoj ne sciis facile 
orienti nin. 


Post la alveno al ni komunikis Kibalchiche, ke 
Berkman kaj Emma ne ĉeestos, ke ili foriris, li ne sciis se 
hodiaŭ aŭ hieraŭ, pro oficiala komisio ekster Petrogradon 
kaj sekve ni ne povos paroli kun ili. Ni bedaŭris ĉi tiun 
foreston kaj ektraktis la kialon de la vizito. 


Ni volis donitaĵojn; sed fidindajn donitaĵojn, donitaĵoj, 
kiuj ne havus tiun dubindan kaj ĉiam trompan karakteron de 
la oficialaj donitaĵoj. Cu mi devas diri al vi, ke al Kibalchiche 

ŝuldas la plej bonajn informojn kaj plej malmolajn kritikojn 
kontraŭ la centralizismo kaj la diktatorado de la proletaro? 


Kiam mi rememoras la vortojn kaj konsilojn de 
Kibalchiche por ne min lasi trompi per la troigitaj kaj teatraj 
informoj, kiujn al ni povus havigi la oficialaj organoj, kaj la 
informojn, kiujn personoj fremdaj al la bolŝevikismo al mi 
havigis danke al li, min ridigas tiu grandega batalo, kiun li 
hodiaŭ subtenas por aligi la anarkiistojn kaj sindikatistojn al 
la ĉaro kaj akompanado de la venkinto! 


Ne gvidas mian plumon la malamo nek la sektismo: 
sed kiam mi vidas la rolon, kiun hodiaŭ plenumas la unua 
individuo, kiu min instruis pri la artifikoj kaj trompaĵoj de la 
bolŝevikoj por kredigi, ke la faritaĵon ili ne povis alimaniere 
fari kaj, ke oni devas imiti ilin, se ne volas fali en la 
revolucian fiaskon, mi vere opinias, ke ĉu Kibalchiche ne 
estas nun sincera aŭ li perdis la kritikan kaj raciigan spiriton, 
kiu lin karakterizis. 


Imagu —li al mi diris— ĝis kiuj ekstremoj povas 
konduki nin, kaj ni devas atenti kien jam nin kondukis, la 
centralizismo. Mi estas unu el la altrangaj oficistoj de la 
Registaro. Vi jam tion vidas; mi loĝas en privilegia loko. Mi 
havas porciumon de intelektulo kaj enspezas unu el la plej 
altaj salajroj. Krome mia situacio de prefero, ĉar mia laboro 
estas nepra por la revolucio kaj la partio, faras, ke ni estas 
respektataj kaj havas serion de privilegioj, kiujn ne havas la 
sovetiaj dungitoj de la sama kategorio plenumantaj servon 
en aliaj sekcioj. Tiel do; atentu pri tio, kion mi al vi tuj diros. 


Kiam mi alvenis ĉi tien el Francujo, piedvestis paron 
da bonstataj botoj. Per iom da zorgo kaj kelkaj riparoj ili 
daŭris ĝis la pasinta vintro. Sed venis tago, kiam jam ne 
eblis enmeti en ilin la piedojn. Tute neeble. Antaŭ tri 
monatoj, komence de vintro, mi petis al Zinovjev botparojn; 
li promesis al mi, ke ili al mi estus transdonitaj; kaj li faris al 

mi la ateston por ke la magazeno ilin liveru. Pasis tri 
monatoj kaj mi ne povis akiri la botojn. Laca kaj ĉagrenita de 
tiom da ĝeno, mi pensis: "Mi jam faras ne unu paŝon plian. 
La tago kiam mi ne havos ŝuojn, mi restos hejme aŭ senŝue 
iros al la oficejo". 


Kelkajn tagojn mi atendis. Sed la malvarmo kaj la 
pluvo premis min kaj mi ege suferis pro la manko de ŝuoj. 


Mi duafoje parolis kun Zinovjev kaj al li elmontris la 
bedaŭrindan staton en kiu mi estis. 


Li faris al mi novan ateston kaj krome definitivan 
ordonon por ke oni al mi transdonu la botojn. 


Mi devis trapasi sep malsamajn oficejojn. En ĉiu el ili, 
oni devis fari formalaĵojn kaj registri la donotajn botojn. Mi 
bezonis tri tagojn sukcesi, ke oni al mi malfermis la 
magazenon, kie estis la ŝuaro. Kaj imagu mian mirigon, 
amiko Angel, kiam mi vidas, ke ne estis pli ol dudek kvin 
paroj da botoj deponitaj! Kaj ne nur kaŭzas mirigon, ke ne 
estis pli ol dudek kvin paroj da botoj deponitaj, sed ke por 
distribui ilin mi bezonis trapasi sep malsamajn oficejojn 
servitajn de pli ol kvindek oficistoj. La burokratismo, kiun la 
centralizismo devigis krei, paralizas kaj detruas ĉiun agon 
de plibonigo kaj renovigo. 


Ni ĝeneraligis la babiladon pri multaj aliaj aferoj; pri iuj 
mi ne parolos nun, ĉar ili havas taŭgan lokon en alia parto; 
sed mi ja rakontos tiujn, kiuj konvenas. 


Ni absorbiĝis en interesa konversacio, analizante la 
agadon de la anarkiistoj en la revolucio kaj mi eksciis 
faktojn, kiujn mi klopodos resumi kiel eble plej konkrete. 


—La verko de la anarkiistoj en la revolucio—komencis 
dirante Kibalchiche— estas ege interesa kaj meritas, ke la 
anarkiistoj de Eŭropo kaj la tuta mondo al ĝi donu la plej 
grandan atenton. Atentu se ili meritas tion, ke ili povis esti 

decida faktoro por la disvolviĝo de la revolucio, sed restis 
(atentu, ke mi diras ili restis, kaj ne ni restis, ĉar mi 
apartenas al la Partio kaj oficiale estas komunista, tial ne 
volas konsideri min antaŭ vi, kiel anarkiiston puran de 
konscienco) limigitaj rondiri ĉirkaŭ la bolŝevika Povo kaj 
akcepti la diktatoradon de la proletaro aŭ esti sendataj al la 
malliberejo. Vi jam konstatas, ke la diferenco estas 
konsiderinda. 


Vi bone scias ke, en Rusujo, antaŭ la revolucio, en la 
plimulto de la anarkiistaj grupoj, pro la mizero de la lando, 
kiu ne permesis destini monrimedojn por la propagando, 
ĝeneraliĝis la lukto per arm-en-mana rabo de bankoj aŭ 
personoj portantaj grandajn monkvantojn, parto de kiuj oni 
poste destinis al la propagando. 


Ĉi tiu sistemo, kiu havas la avantaĝon ne devigi realigi 
tre konsiderindajn ekonomiajn penadojn favore de la ideoj, 
kaŭzas tute negativajn kaj malutilajn rezultojn por la moralo 
de la individuoj. Ja veras, ke la funkcio kreas la organon, kaj 
ĉi-okaze tio tute konfirmas sin, la funkcio ataki kaj prirabi 
estigis, en ĉiuj individuoj ĝin realigantaj, kutimojn de persista 
ekspropriganto. Kaj se la risko, kiun ĉiumomente havas la 
individuo dediĉata al tiaj taskoj, disvolvigas en li la kuraĝon 
kaj levas ĝin al la maksimuma potenco, ankaŭ veras, ke ĝi 
detruas en li ĉiun senton de organizo kaj interligo por ajna 
verko, kiu ne estas kiu iom post iom formis lian 
temperamenton. 


Kaj tiel oni vidis en Rusujo, dum la unuaj momentoj de 
la Revolucio, ke la anarkiistaj grupoj estis la unuaj lukti kaj 
alfronti la malamikon; ke poste, en la ŝtatrenverso, kiu 
eksigis Kerensky-on kaj donis la Povon al Lenino, el ili eliris 
la plimulto de la iniciatoj, kaj ĉiam ili luktis en la plej 
danĝeraj lokoj. Dum la defendo de Petrogrado mem, kiam 
Judeniĉ alvenis kun siajn armeojn ĉe la antaŭurboj de la 

urbo, kies ŝirmajn fosaĵojn vi mem vidis de la vagono, ili 
estis en la unuaj frontlinioj kaj okupis la lokojn de plej 
danĝero kaj devontigo. Ili trenis la popolon en la ŝirmajn 
fosaĵojn kaj en ili estis ĝis la lasta momento, dum Lenino, 
Trockij, Zinovjev kaj ceteraj prudente foriris al Moskvo. Sed 
post ĉi tio, post la heroa defendo de la ŝirmaj fosaĵoj kaj 
kuraĝe luktadi, oni jam nenie ilin vidis. Ili enfermis sin en siaj 
domoj aŭ kluboj kaj foje kaj refoje paroladis, ne energie 
penetrante en la vulgarecon de realo, kiu tiam estis multe pli 
supera ol ĉiu abstrakta koncepto de la ideoj. 


Estis iuj voĉoj de kolegoj, kiuj ankoraŭ hodiaŭ daŭre 
ripetas, kiuj klopodis al ili komprenigi la danĝeron, kiu 
minacis la revolucion; sed la plimulto daŭrigis sian vojon kaj 
ne volis aŭ ne sciis aŭskulti ilin. 


Sed eĉ fari paroladojn kaj eldiri sinsekvajn sofismojn, 
plenajn de ornamitaj kaj enigmaj frazoj, al ili ne farintus la 
malutilon, kiu al ili faris agojn, kiujn fundamente la 
anarkiistoj devas malakcepti se oni ilin uzas, kiel sistemon. 


Mi antaŭe diris al vi, ke la eksproprigoj individuaj aŭ de 
grupo senĉese efektiviĝis inter la rusaj anarkiistoj, konsilitaj 
kaj propaganditaj, kiel neceso. Tiel do; tiu praktiko kaŭzis 
abomenindajn efikojn sur la moralo kaj la kutimoj. 


Dum la unua revolucio ĉefe pro la malmulta rezisto, 
kiun la burĝaro mem kontraŭstaris al la disfalo de la cara 
reĝimo, la kolektivaj kaj tumultaj eksproprigoj ne havis 
grandan amplekson, tamen estis tre multnombraj dum la 
dua periodo. 


Apenaŭ ĵetita la krio de “la tuta Povo al la Sovetoj”, pli 
ĝuste, apenaŭ efektivigita, ĉar ĝi estis ĵetita la unuan tagon 
de la revolucio de marto, la kolektivaj kaj tumultaj 
eksproprigoj estis tre multnombraj kaj oni tiam vidis ĉiujn 
tiujn anarkiistojn, kiuj efektivigadis la eksproprigon, kiel 

sistemon de propagando, eniri en la bankojn, dediĉi sin al la 
prirabo, forpreni milionojn da rubloj aŭ da juveloj kaj akcioj, 
iri en la domojn, kiuj al ili ŝajnis pli luksaj kaj komfortaj, 
forpeli ties loĝantojn surstraten kaj komforte loĝi en ili, ne 
volante zorgi pri io plia. 


La maliculo, laŭ la senco, kiun la kapitalismaj reĝimoj 
kaj la literaturo donas al ĉi tiu vorto, vekiĝis en tiuj individuoj, 
eklipsante kaj detruante la idealiston, la viron de konscienco 
kaj de anarkiisma etiko. 


Ĉiuj admonoj faritaj al ili por ke ili ne daŭrigu sian 
ruinigan agadon, estis ignoritaj; ĉiuj avertoj, rekomendoj kaj 
alvokoj al ili faritaj de iliaj propraj samideanoj, por ke ili ne 
detruu per siaj ekzemploj la transforman sencon de la 
individua propraĵo en kolektiva, kiun la revolucio stampis en 
ĉio, frakasis sin kontraŭ la kutimo akirita post iuj provoj, la 
eksproprigo realigita malutile de la kapitalistoj de la carismo. 


Sed eĉ ĉi tio ne kaŭzintus kontraŭ ili la kolektivan 
malinklinon se, pro nekomprenebla paradokso, ili eĉ rifuzis 
iĝi laboristoj kaj okupi sian postenon en la fabriko kaj la 
manlaborejo. Nome de la libereco, interpretita laŭ la senco, 
ke ĉiu farus kion volus, ne estis rimedo prudentigi ilin. La 
praktiko de la eksproprigo profite de la propagando dum la 
estinteco ellaboris en ili kontraŭanarkiisman koncepton (oni 
tiel devas diri ĝin) pri iliaj propraj ideoj. 


Tial, kiam la bolŝevikoj ilin admonis por ke ili 
submetiĝu al iliaj ordonoj, la popolo, kiu ilin vidis ignori la 
danĝeron kaj kuraĝe lukti kaj poste vidis ilin, kiuj ne volis 
partopreni en la kolektivaj problemoj por enfermi sin en 
pozicio pli proksima al la detruita realo ol al la kreado de 
novaj realoj, ne helpis ilin kaj la bolŝevikoj atingis la venkon. 


Se la anarkiismaj grupoj, krom iuj esceptoj, ne estintus 
trempitaj de tiu degenera sento, kiu havas nenion komunan 

kun la anarkiisma filozofio, sed pro nekomprenebla 
paradokso, tiel tolerata inter la anarkiistoj de preskaŭ ĉiuj 
landoj, ne dubu kara amiko, la bolŝevikoj ne ilin venkis en 
Moksvo; plie, ili eĉ ne aŭdacis alfronti ilin. La popolo, kiu ilin 
bone konis, ĉar ilin vidis heroe lukti kontraŭ la carismo, 
metintus sin iliaflanke kaj defendintus ilin. 


Neniam kiel nun, per la kompara studo de la praktiko 
kun la ideo, mi konstatas la pravon, kiun havas vi, la 
hispanaj anarkiistoj, sisteme malakceptante la individuan 
eksproprigon en viaj grupoj. 


Persistu en via konduto kaj ne permesu, ke tiu teorio 
de la individua eksproprigo, per la preteksto kolekti rimedojn 
por la propagando, penetri en viajn grupojn... Se iutage ĝi 
penetras, la malutiloj, kiujn vi ricevos de ĝi, estos 
nekalkuleblaj. 


Tiam Kibalchiche pravis. Ĉu oni povus diri ion similan 
nun? 


Koncerne ĉi tiun aspekton, la rusaj bolŝevikoj havas pli 
ol sufiĉan pravon antaŭ la lamentoj de la anarkiistoj. 


Kaj kiel pruvo de la influo, kiun la anarkiistoj 
plenumintus pri la posta disvolviĝo de la revolucio, se ne 
okazintus tio, kion mi al vi ĵus rakontis, vi povas juĝi 
konsiderante, ke multaj el kiuj estis kaj hodiaŭ ankoraŭ 
daŭre estas anarkiistoj, sed tiam kaj poste deklaris sin 
kontraŭ siaj propraj kolegoj, ili kaj ni okupas lokojn kaj 
postenojn de prefero en la sovetia reĝimo. Ke multfoje 
gravegaj aferoj estas sub nia arbitro solvi ilin laŭ senco aŭ 
alia. Pri ĉi tio vi povos konvinkiĝi laŭ vi pasigos tempon inter 
ni. 


La krueleco, kiun al la bolŝevikoj oni atribuis en 
Eŭropo, ankaŭ estis motivo de nia konversacio. 

—Veras —li al mi diris—. Mi ne dubas, ke en tre multaj 
okazoj ĝi estis nebezona; sed ne ĉiam estis. La 
eksterordinara Komisiono, tiu tribunalo prezidata de 
Djerzinsky, la Robespiero de la bolŝevikismo, estas terura 
afero. Oni arestas, enprizonigas, juĝas kaj mortpafas ne 
donante al la akuzato tempon por ke li pledu sin; ankaŭ ne li 
povas ekscii la verajn kialojn, kiuj kaŭzas lian morton. Estas 
aferoj vere monstraj. Mi al vi rakontos kelkajn. 


Arestita inĝeniero kaj akuzita vendi dektri funtojn da 
sukero kontraŭ 36.000 rubloj, kiuj fakte ne havas, kiel vi 
scias, sed relativan valoron, li estis prezentita al la 
eksterordinara Komisiono. La eksterordinara Komisiono lin 
kondamnis al mortpuno. 


La kialo de ĉi tiu kondamno baziĝis sur tio ke, antaŭ la 
revolucio li apartenis al la menĉevika partio. 


Avizitaj de lia edzino iuj amikoj de la inĝeniero, ili venis 
vidi min kaj ni iniciatis klopodojn en lia favoro. Oni promesis 
al ni, ke oni lin pardonus, kiam tri tagojn poste ni legas en 
"Izvestia", ke li estis mortpafita tiun matenon. Pri tiaj aferoj 
Mi povus rakonti al vi centojn. 


—Kaj pri la spekulacio, kion vi al mi diras? 


—Pri tio eĉ ne eblas doni palan bildon de kio okazas. 
La spekulacio kaj la ŝtelo okazas ĉiun tagon. En la ĉeesto 
de gardostarantoj oni forprenas kaj prirabas la magazenojn 
de la regno. 


Kiel tipan okazaĵon aŭskultu la jenan: 


Mankis butero en Petrogrado. La urba Soveto ne trovis 
rimedon povi havigi al si eĉ ne unu kilogramon. La 
malabundo estis tiel granda, ke eĉ la hospitaloj jam 
malhavis tiun nutraĵon. La spekulaciistoj, timante, ke oni 
kondamnis ilin al severa puno, ne kuraĝis cirkuligi la 
stokaĵojn, kiujn ili havis kaŝitaj, nek ke alvenis en 

Petrogrado la akaparitaj en provincoj. Sed estis bona 
momento por akiri grandajn profitojn. Kion fari? 


En unu el la kunvenoj de la Soveto, en kiu oni devis 
trakti ĉi tiun aferon, prezentiĝas civitano kaj diras, ke li povis 
havigi vagonon da butero kontraŭ 100.000 rubloj (kiun, oni 
poste sciis, li aĉetis kontraŭ 8.000), sed oni devis doni al li 
rajtigilon por la transporto, ĉar la vagono de butero estis en 
provinco. 


Akceptas la Soveto la proponon kaj permesas la 
transporton. Du tagojn poste la vagono da butero alvenis en 
la ĉefurbo. 


Prezentiĝas delegito de la Soveto por kontroli la varon, 
preni sur sin ĝin kaj efektivigi la pagon. 


Post la plenumado de ĉiuj kondiĉoj, oni sigelis la 
vagonon kaj metis kvar vigladajn gardostarantojn, kiuj 
anstataŭis sin ĉiun du horojn. 


Sekvatage, venas du militistaj kamionoj por ŝarĝi la 
buteron. Oni demetas la sigelojn, malfermas la pordojn, 
kaj... en la vagono estis nenio! Ĝi estis tute malplena! Oni 
ne povis scii kiam nek kiel oni forportis la buteron. 


Oni procesis la soldatojn; sed ĉiu kvaropa grupo 
kulpigis tiun, kiu ĝin anstataŭis aŭ al ĝi antaŭis. La veraĵo 
estas, ke la buteron oni ne trovis. 


Certe vi vidis en la stacidomo, ĉi-matene— li plu al mi 
diris—multnombrajn homojn kun ĉiaj pakaĵoj; kun boteloj de 
dek aŭ dek kvin litroj de enhavo, plenaj de lakto, do preskaŭ 
ĉiuj tiuj manĝaĵoj estas por la spekulacio. Kaj ne kredu, ke 
kiuj aĉetas nur estas la senposedigitaj burĝoj aŭ laboristoj; 
aĉetas ĉiuj, eĉ ni, se ne ni mortus pro malsato. La 
porciumoj, kiujn oni al ni donas, nur estas tre eta procento el 
tio, kion oni por pluvivi bezonas; la ceteron oni devas serĉi 
kaj aĉeti inter la spekulaciistoj. 

En Moksvo vi vidos scivolaĵojn koncerne ĉi tion. 
Promenu tra Sujarefka kaj vi vidos. 


-Kaj tio, kio estas? —MIi diris al li. 


-Estas merkato, kiun la Soveto ne volis malpermesi, 
ĉar estis la merkato de la malnovaĵoj. lo simila al viaj 
Encantes de Barcelono aŭ Rastro de Madrido. 


Jam estis malfrue. Ĵus sonis la dua matene. La 
intereso pri tio, kion oni al ni diris farintus al ni ĉeesti tie ĝis 
la deirhoro al Moksvo; sed ni ne volis trouzi la bonvolon de 
la amiko kaj tial ni finis la konversacion. 

Ni adiaŭis nin, promesante renkonti nin en Moksvo kaj 
paroli pri multaj aliaj aferoj. 

Ni iris al nia hotelo ravitaj de la beleco de la nokto; sed 
iom zorgitaj pro tio, kion ni ĵus aŭskultis. 


La gardistaro de la hotelo, samkiel tiun matenon, kiam 
ni alvenis, konsistis el du belegaj amazonoj de blondaj kaj 
brilaj longaj haroj, al ni kaŭzis certan miron, kiam ni vidis ilin 
kun ilia responda cigaro en la buŝo. 

La iom vira uniformo, la fusilo ŝultre kaj la cigaro buŝe, 
al ni memorigis tiun alian feminismon, kiu cirkulas tra 
Hispanujo. 

Ili ĝisfunde reviziis la papereton, kiun ni al ili montris 
kaj per signo ili al ni indikis, ke ni rajtis pasi. 

Ni supreniris. La nokta gardisto al ni transdonas la 
ŝlosilojn de niaj ĉambroj kaj ni eniris por ripozi. La laco de la 
tago kaj la spertitaj emocioj postulis iom da ripozo, tial ni 
rapide endormiĝis apenaŭ enlitiĝinte. 

2a. Survoje. Du tagojn en 
Moksvo 


Ni vekiĝis iom malfrue. Niaj intencoj ellitiĝi je la sepa 
horo cele promenadi antaŭ ol foriri al Moksvo malsukcesis. 


Ni konis neniun, ni ne sciis paroli la lingvon de la 
lando, sed al ni interesis kontakti kun la popolo. Kiel? Oni 
komprenos, ke tio ne estis facila, ĉar tute mankis al ni la plej 
nepraj rimedoj. Sed la strebo nin impulsanta estis pli 
potenca aŭ almenaŭ pretendis venki ĉiujn obstaklojn. 


Mankaj je la ĉefa veturilo de inteligenteco, la lingvo, ni 
volis anstataŭigi ĝin kiel eble plej avantaĝe, kaj neniu pli 
bona rimedo por atingi tion ol cirkuli ĉiudirekten kaj miksi nin 
kun la popolo. Vidi, senti, ricevi sensaĵojn. 


Kiam ni vekiĝis kaj vidis, ke la ĉambro estis plena de 
lumo, ni rimarkis, ke dormis pli ol tio, kion ni deziris. Kaj 
efektive tiel estis. La naŭan batis jam la horloĝoj. 


Ni ellitiĝis deciditaj utiligi kion ni povis, por ke la 
kontraŭaĵo estigita de la prokrasto vekiĝi povu esti 
kompensata de pli granda aktiveco. 


Vestitaj, ni malsupreniris por matenmanĝi kaj, kiam ni 
estis tuj elirontaj al la strato, venas avizo de la Komitato de 
la Tria Internacio por ke ni atendu ordonon. 


lom ĉagrenitaj, ni rezignacias atendi. Kion alian fari! 
Povus esti io interesa, kaj tio unua rangu unua. "Ni utiligos 
la restantan tempon, kiel ni povos“, ni diris al ni. 


Atendante, ni perdis la tutan matenon. Ĝis la dekdua 
iu ne venis doni al ni la ordonon, kiu finfine havis neniun 
gravecon. Gi simple diris al ni, ke sekvatage okazos 

kunveno de la Plenuma Komitato kaj, ke ni devos ĉeesti en 
ĝi, kion cetere ni jam sciis. 


Ni babilis momenton kun Tom Rech, kiu estis la 
portanto de la mesaĝo, atendante la tagmanĝon kaj la 
deiron, ĉar je la dua posttagmeze ni foriros al Moksvo. Ni 
stulte perdis la matenon. 


La tagmanĝo, kiun al ni oni donis en la Internacia 
Hotelo, samkiel tiu, kiun poste al ni oni donis en la “Dielavoy 
Dvor” de Moksvo, estis eksterordinarega porciumo. La 
delegitoj, koncerne ĉi tiun aspekton, kiel ĉiujn aliajn, estis la 
vera aristokrataro de la lando. La mizero kaj la malsato de 
la homoj kontrastis kun la traktado, kiun oni al ni donis. Kaj 
kiel trouzis iuj delegitoj ĉi tiun avantaĝon! 


Je la unua oni diris al ni, ke la aŭto nin atendis por 
kiam ni volos foriri. Por ne troe reteni ĝin, ni elektis rekte iri 
al la stacidomo, atendante tie la elirhoron de la trajno. 


En la stacidomo ni revidis la spektaklon de la antaŭa 
mateno, kiam ni alvenis en Petrogrado. 


Ĉiuj trajnoj, tiel alvenante, kiel forirante, veturis 
plenplenaj de ĉifonaj kaj mizeraj homoj, kiuj per sakoj, 
grandaj tukoj, pecoj de tolo, korboj, boteloj kaj aliaj uzaĵoj, 
venis en Petrogradon aŭ eliris el ĝi, serĉante la nutraĵojn, 
kiujn en la urbo ili ne povis trovi. La sola diferenco estis ke, 
la elirantoj ne estis ŝarĝitaj per pakaĵoj tiel grandaj, kiel la 
enirantoj. La vestoj kaj ŝuaro, kiujn ili uzis en siaj komercaj 
interkonsentoj kun la kamparanoj, ne havis la volumon de la 
interŝanĝitaj produktaĵoj kaj tial la pakaĵoj estis pli 
malgrandaj. Oni al ni indikis la trajnon, kiu nin veturigos al 
Moksvo kaj ni povis konstati, ke ĉiuj ĝiaj vagonoj estis por 
vojaĝantoj, en bedaŭrinda stato, veras, sed estis por 
vojaĝantoj. 

La lito-vagono, kiu nin veturigis de Reval, jam estis 
kroĉita kaj preta. 


Ni iomete promenis sur la kajoj, sed la varmego, kiu 
jam ekpremis nin je tiu horo, envagonigis nin. Konsideru, ke 
ni antaŭigis je tri horoj la horloĝojn por ŝparo en la lumo kaj 
ne estis pli ol la dekunua matene, horo de Eŭropo; tial ni 
diras, ke nin ekpremis la varmego. 


La rusa pejzaĝo estis monotona kaj malĝoja vidaĵo. 
Arbaroj kaj pli da arbaroj; ebenaĵoj kaj pli da ebenaĵoj; ĉiam 
same. Interspacige iu lago, iu rivereto kaj nenio pli. La abio 
estas la arbo, kiu multege abundas. Kelkfoje oni trairas 
fervojajn kilometrojn kaj kilometrojn ne vidante en flanko nek 
en alia ion pli ol la suproj de la arboj. Oni diris al ni, ke 
somere la brulegoj tre oftas en tiuj arbaroj trairatas de la 
trajno. Nutrataj la lokomotivoj per brulligno, kvankam sur la 
supro de la kameno estas krado el fortaj ferstangoj, kutimas 
eliri multnombraj fajreroj kaj brulantaj pecoj de brulligno, 
kiujn la pulsobatoj perforte eltiras el la fajrujo de la maŝino. 
La varmego kaj la pecoj de brulligno kaj sekaj folioj faras 
ĉion ceteran. Miloj kaj miloj da arboj brulas ĉi-okaze sen tio, 
ke oni povas fari ion por eviti ĝin, ĉar oni preskaŭ ĉiam 
bezonas tranĉi la fajron tre malproksime de la loko, kie ĝi 
komenciĝis. 


Ni ankaŭ vidas tra la fenestretoj de la trajno malĝojajn 
kaj mizeraj domojn de la rusaj kamparanoj. 


La grandaj urboj de Rusujo estas tre malmultaj, se oni 
konsideras, ke ĝi nombras ĉirkaŭ cent tridek milionojn da 
loĝantoj. 


De pli ol miliono, eble en Rusujo estas ne pli ol du 
ĉefurboj: Moksvo kaj Petrogrado. De malpli ol miliono kaj pli 
ol cent mil loĝantoj eble ne estas pli ol kvardek. Kaj de 
dudek mil loĝantoj ĝis cent mil, ne estas multaj pliaj. La tuta 

cetero ĝis la 130 milionoj da loĝantoj konsistas el 
malgrandaj urboj kaj vilaĝetoj. De la trajno oni senĉese 
vidas grupigojn de domoj, kiuj konsistigas vilaĝojn aŭ 
vilaĝetojn. 


En ĉiu stacidomo bandoj da infanoj alproksimiĝis al la 
trajno petante almozon aŭ ofertante al ni varojn; lakton, 
pomojn kaj aliajn fruktojn, kontraŭ kiuj ili ne volis akcepti 
monon. Se oni al ili donis rublojn, ili diris, ke ne ilin volis; oni 
devis doni al ili, kontraŭ tio, kion ili ofertis, tukon, sukeron aŭ 
salon. Ĉefe salon. La gajeco de tiuj improvizitaj vendistoj, 
kiam ili ricevis salon kontraŭ sia varo, ne havis limojn. Ni 
ankaŭ vidis multnombrajn virinojn laborantajn en la riparo de 
la fervojo. Estis la plimulto. Oni vidis multajn, malkombitajn 
kaj malpurajn, kiuj estis sur la vagonoj aŭ malŝarĝis la 
balaston. 


En iuj stacidomoj ni povis rimarki la kaŭzon de la 
relvojoj de kelkaj stacidomoj, oni vidis centojn da vagonoj 
kaj dekduojn da lokomotivoj neutilaj por la servo, kiuj ne 
povis esti riparitaj kaj devis esti formetitaj. Estas tie, kie oni 
vidis la kriman kaj malhumanan verkon de la blokado. 


Preskaŭ la tuta riparmaterialo de la rusaj fervojoj venis 
de la eksterlando antaŭ la revolucio. Dekretita la blokado, 
ne eblis improvizi tiun materialon kaj oni devis malpliigi la 
servon de fervojaj linioj, ĉar oni ne disponis la necesan 
materialon. 


Ankaŭ ni povis observi la influon de la religiaj ideoj sur 
la rusa popolo. 


En multaj stacidomoj estis altaroj aŭ kapeletoj kun 
ikonoj kaj la plimulto de la homoj krucosignis sin la ritajn tri 
fojojn pasante antaŭ la ikono. Ci tion ni povis tre ofte vidi 

poste en Moksvo kaj interne de Rusujo; sed kiel en 
Petrogrado ni apenaŭ vidis ĝin, tio multe altiris nian atenton. 


Alia eksterordinareco de la rusaj kutimoj estas, ke en 
ĉiu stacidomo, eĉ en la plej etaj, estas kaldrono de varma, 
preskaŭ bolanta akvo kiun dungito priatentas per granda 
zorgo. El ĉi tiuj kaldronoj prenas la vojaĝantoj la akvon por 
fari sian teon. 


Ĉar la centraj provincoj de Rusujo ne estas montoriĉaj, 
la akvoj ne estas tre trinkeblaj somere, kaj vintre la 
malvarmo tute ilin frostigas; tial la granda tekonsumo, kiun 
oni faras. Kaj por ke la vojaĝanto povu komforte prepari ĝin, 
estas en ĉiu stacidomo la varma akvo, kiun oni laŭvole 
prenas. 


Je duona posttagmezo, al ni avertis la kamarado 
komisiita de la diplomatia poŝto, kiu estis la sama kun kiu ni 
venis de Reval, ke Zinovjev volis paroli kun ni. 


Ni restis surprizitaj. Ni ignoris, ke Zinovjev vojaĝis en 
la sama trajno. 


Ni ja rimarkis, ke je la fino de la trajno estis aldonita 
speciala vagono, en kiun neniu eniĝis kaj el kiu neniu eliĝis, 
krom kvar soldatoj kiuj, kun bajoneto preta, lokiĝis je paŝo 
de distanco de la kvar eliroj de la vagono, kiam la trajno 
haltis en ĉiu stacidomo kaj, ke ili permesis alproksimiĝi al 
neniu. Sed, ni supozis, ke estus la servo de eskorto de la 
trajno. Ni poste vidis, ke estis la speciala vagono de 
Zinovjev. 


Dezirantaj koni kaj manpremi lin, ni rapide ekmovis 
nin. Ni tuj translokiĝis al lia vagono kaj restis mirigitaj 
enirante. 


Pli ol vagono de fervojo ĝi ŝajnis luksa saloneto de 
monhava persono. 

Estis tri kupeoj: unu, kiu servis de vestiblo kaj 
manĝoĉambro, aranĝita per ĉiu lukso, kun sobraj mebloj, 
sed bonegaj; alia, kiu servis, kiel oficejo, kun sia skribo- 
tablo, ŝranko-biblioteko kaj komforta lito; kaj tria, kiu estis la 
kuirejo. 


—Estas unu el la konfiskoj faritaj de la sovetia 
Registaro —al ni diris Zinovjev vidante, ke ni atente rimarkis 
ĉi tiujn detalojn—. En Rusujo, dum la carismo, kutimis, ke la 
grandaj dukoj, princoj kaj grandaj propruloj veturis per 
vagonoj de sia posedo. Egalajn komfortojn ili ĝuis, kiam 
faris rivervojaĝojn tra la ŝipireblaj riveroj. Sur Volgo, kiun mi 
ŝatus, ke vi vizitos, oni nombris je dekduoj la vaporŝipetojn 
de lukso. 


Ĉi tiu vagono estis metita je mia dispono de la 
Registaro, kiel nuntempa prezidanto de la Tria Internacio kaj 
membro de la politika Komitato de la Komunista Partio. Ĝi 
apartenis al Granda Duko, kiu vane depostulis ĝin plurfoje. 
Nek ĉi tiu, nek iu alia estos redonita. Ili estas posedaĵo de la 
regno kaj la regno ilin uzas por sia servo. 


Kaj li plu parolis, Ŝanĝante la temon: 


—Mi vokis vin por iomete konversacii kaj por inviti vin 
vespermanĝi kun mi. Oni jam donis ordonon al la kuiristo 
por ke li preparu la vespermanĝon por ĉiuj. Unue, oni al ni 
servos la teon. 


Ĉar la interŝanĝon de ideoj, kiun ni havis kun Zinovjev, 
ni devas vaste trakti aliloke, ni limigos nin tie nur fari 
mallongan resumon. 


Zinovjev al ni petis informojn pri la socia kaj politika 
movado de la respektivaj landoj tie reprezentitaj de la 
delegitaroj. Ni eldiris kion ni opiniis ĝusta kaj trafa, kaj li nin 
alparolis pri Rusujo, pri sia persona entuziasmo por la 
Revolucio, pri kio la Partio faris por ĝi kaj pri la verko, kiun 

oni pretendis realigi. Kaj, fine, li al ni laŭdis la superajn 
kvaliton de la "diktatorado de la proletaro" sen kiu la 
revolucio neeblus en ajna lando. 


La komunismo, ĉefe la bolŝevikema, laŭ Zinovjev, estis 
la magia talismano, la magia rimedo, la universala kuracilo, 
kiu devas doni al la homo la feliĉon. 


Mi kuraĝis kontraŭargumenti al li, ke mi ne komprenis 
kian komunismon estis tiu starigita en Rusujo, ĉar, laŭ mia 
opinio, la komunismo nur eblis laŭ la formulo de "al ĉiu laŭ 
liaj necesoj, kaj de ĉiu laŭ liaj fortoj", kaj krome mi opiniis, ke 
en komunisma reĝimo, la salajro kaj malpli la salajro kun 
kategorioj ne konformiĝis kun tio, kion Mi Nomis komunismo. 


—Ke estu tridek kvar kategorioj de salajroj kaj, ke la 
ŝtatfunkciuloj laboru ses horojn, dum la leĝa labordaŭro de 
la fabrikoj estas ok, ne ŝajnas al mi praktikoj de komunismo 
—mi aldonis. 


—Mi jam scias, ke vi estas anarkiisto —li diris 
ridetanta— kaj, ke tial vi estas iom influita de etburĝaj ideoj; 
sed vi vidos, vi vidos apenaŭ ekkontaktos niajn mediojn, kiel 
vi identiĝos kun la praktiko de la vera komunismo. 


Krome, la praktiko de la komunismo — li plu parolis— 
ne povas fariĝi laŭ granda skalo. Nur favore de la ŝtato, ne 
favore de la individuo. La ŝtato konfiskas ĉion, forprenas 
ĉion kaj disponas ĉion favore de la komunumo, kiu ĉi-okaze 
estas la tuta lando. La lando, aŭ pli ĝuste, ĉiu individuo 
devas blinde kaj discipline kunlabori favore de la ŝtato kaj 
laŭ la formo kaj maniero, kiujn la ŝtato al li ordonas. Kiel ĉiuj 
profitoj de ĉi tiu kunlaborado turniĝas en profiton de la ŝtato, 
ĉi tiu poste ilin disdonas laŭ la servo aŭ la graveco de la 
servo, kiujn ĉiu al ĝi faris. Ĉi tiu estas la vera komunismo kaj 
ne tiu, kiun diskonigas vi, la anarkiistoj. 

—Mi ne komprenas ĝin—mi malkonsentis—. Miaopinie 
tio enhavas nenion de komunismo. Maksimume estas la 
kolektivismo, kiun la belga socialisto Vanderbelde defendas 
en unu el siaj verkoj. Ĉi tie estas mastro: la ŝtato; kaj 
proletaro: la popolo. Kaj se la laboristo devas perlabori 
ajnan salajron, kaj la kromaĵon, kiun li produktas, li ne povas 
distribui, kiel al li plaĉas, nek disponi ĝin laŭ interkonsentoj, 
kiujn li libere povas akordigi, kaj li nur devas akcepti ĝin laŭ 
la maniero, per kiu la ŝtato volas transdoni ĝin al ili, ne estas 
komunismo; ne estas pli ol kolektivismo pli aŭ malpli 
radikala. Ĉi tio estas ĉio. Dum estos klasoj, sociaj diferencoj 
aŭ kategorioj, la komunismo ne eblas. Kaj ĉi tie estas, se ne 
klasoj, almenaŭ kategorioj, de la momento, kiam la salajroj 
ne estas egalaj kaj ĉiu laboristo okupas la kategorion, kiun 
la Komitato de Fabriko al li koncedas. 


—Vi jam konvinkos vin—li min respondis—, ke vi 
eraras. — Kaj la konversacio ŝanĝis la temon. 


Jam estis preskaŭ nokte kaj oni al ni servis la 
vespermanĝon. 


Finita ĉi tiu, ni iom plu parolis kvankam pri banalaĵoj 
kaj poste retiriĝis en nian vagonon por ripozi. 


Ni enlitiĝis kaj dormis ĝis ni estis proksime de Moksvo. 
En la stacidomo nin atendis kvar aŭtoj, per kiuj oni nin 
veturigis al la hotelo "Dielavoy Dvor", kiu ĵus estis renovigita 
por ricevi la delegitojn al la dua Kongreso de la Tria 
Internacio. 


De tie, iom poste, ni deiris al la malnova germana 
Ambasadejo en Moksvo, oficiala sidejo de la Komunista 
Internacio, kie la kunveno de la Plenuma Komitato devis 
okazi. 


Mi ne parolos pri la okazaĵoj nek la disvolviĝo de la 
Kongreso, ĉar mi jam rakontis ilin en la broŝuro, kiu pri mia 

klopodo, kiel delegito en la Kongreso estas publikigita, 
ampleksigita poste en tiu titolita "Konsideroj kaj juĝoj pri la 
Tria Internacio". 


Sed antaŭe, mi volas doni la resumon de intervidiĝo, 
kiun mi havis kun Drizzo aŭ Lozovski, ĉar li estas konata per 
ambaŭ nomoj. 


Sekvatage al nia alveno al Moksvo, t. e., la 30-an de 
junio, kiel ni akordiĝis la antaŭan tagon, post finita la 
kunveno de la Plenuma Komitato de la Komunista 
Internacio ni intervidiĝis kun Lozovski kaj okazigis kun li ian 
intervjuon, kiu estis tre utila al ni por tuta nia posta klopodo. 


Estas fakto jam rekonita de la Historio, ke la organizo 
de Sindikatoj en Rusujo aperas post la movado de 1905. 
Sufokita de sango tiu movado, kiu preskaŭ finis kun la cara 
reĝimo, la nobelaro kaj la burĝaro mem komprenis la 
neceson koncedi iom da libero al la aspiroj de la popolo, kaj 
ene de ĉi tiu koncedita libero, naskiĝis la unuaj sindikataj 
organizoj. 


Kiam ni diras, ke oni al ili koncedis iom da libero, ni ne 
volas diri, ke ili povus disvolviĝi, ne jam per tuta libero, sed 
eĉ ne per almenaŭ duona libero; kion ni pretendas estas 
sintezi la komencon de koncedo, kiun la verŝita sango 
eldevigis de la jam mortvundita carismo, kaj la avantaĝojn, 
kiujn eltiris la popolo el la subprema paŭzo. 


La reago, kiu sekvis al la sangaj okazaĵoj de 1905 
estis kruelega; sed se malfortaj restis la politikaj partioj 
intervenantaj en la movado pro la subpremo, kiu ilin ruinigis, 
same aŭ pli malforta restis la reĝimo, kiu ĝin efektivigis. 


Konvinkitaj la burĝaro kaj la nobelaro, ke estis multe 
pli praktike malfermi breĉon de ellaso por la kreskanta 
ĉagreno kaj protesto de la laborista klaso ol kontraŭstari per 
la sistema perforto la malkontenton, kiu nediskuteble 

ekzistis en la popolo, ili toleris, ke la laboristoj povus 
interasocii sin por ekonomiaj depostuloj de klaso. 


La kresko de la Sindikatoj estis tiel rapida kaj sekura, 
ke la Registaro, jam ne kuraĝante retiri tion konceditan, 
semis en la organizon informantojn kaj provokistajn 
agentojn, kiuj al ĝi permesis, pretekste de falsaj movadoj kaj 
ĉiam anonimaj denuncoj, realigi amasajn arestojn, per kio ĝi 
atingis du celojn: liberigi sin de la plej energiaj kaj 
kompetentaj laboristoj, sendante ilin al Siberio aŭ la eŝafodo 
kaj rompi la organizon dum la bezona tempo por ke la 
burĝaro spiru kaj reakiru fortojn. 


La rusaj politikaj partioj tiam volis aliĝi kaj utiligi la 
sindikatan organizon por siaj propagandoj, kredante, ke la 
Registaro al ili faciligus ĉi tiun taskon; sed ili tuj konvinkis, 
ke ne eblis. Ili komprenis, ke ne nur ne povis utiligi la 
marĝenon de tolero sen grava risko por ili, sed ke la plej 
bonaj el iliaj aktivuloj restis en danĝero pro la koleroj de tiu 
povo tiel barbara, kiel diboĉema. De post ĉi tiu momento, la 
politikaj partioj daŭrigis sian propran vojon kaj la Sindikatoj 
restis liberaj de ili. Inter unuj kaj aliaj daŭre estis rilatoj; 
kvankam ĉiu agadis en tute malsama kampo. 


Tamen ĉi tiu disigo, kiun la cirkonstancoj altrudis per 
neeltenebla forto, la Sindikatoj ne malaperis kaj kvankam tre 
iom post iom etendis sian influon kaj sian agadkampon. 


La deklaro de la eŭropa milito metis la rusajn 
Sindikatojn samkiel tiujn de aliaj landoj intervenantaj en la 
milito, en danĝeregan situacion; sed poste male al kio 
okazis en la ceteraj militantaj nacioj, la rusaj Sindikatoj 
sukcesis reagi kaj krei potencan forton. La politika kaj 
ekonomia malordo de la lando, kiun kaŭzis la absoluta 
malforteco de la carismo, faris, ke la Sindikatoj atingis 
grandan superecon. 

Kaj en ĉi tiu situacio de la Sindikatoj estas kiam 
Lozovski al ni parolas pri ili. 


Ni ne volus misprezenti la penson de la prezidanto de 
la rusa Ĝenerala Konfederacio de la Laboro kaj sekvos kiel 
eble plej ĝuste la notojn, kiujn ni konservas de tiu 
konversacio. 


Post la revolucio de marto, la unua —li al ni diras—, la 
Sindikatoj mirinde kreskis kaj, kvankam de malsama 
agadkampo, ne ĉesis instigi la registaron de Kerensky por 
ke ĉi tiu donu plenan kontentigon al la popolaj deziroj. 


Estis momento kiam ŝajnis, ke Kerensky estis cedonta 
pro la kreskanta impulso de la organizitaj homamasoj; sed 
premata de la fremdaj ambasadoj, anstataŭ inklini sin por la 
popolo, li kuniĝis al la liberala burĝaro kaj la "kadetoj", kiuj 
ĝin reprezentis. 


Tiam la Sindikatoj, per ilia propra iniciato, estigis 
atakeman movadon kontraŭ la registaro kaj burĝaro, 
postulante la finon de la milito kaj pli bonan aranĝon de la 
vivrimedoj. 


En ĉi tiu movado, kiu komenciĝis post la unua 
revolucio kaj daŭris ĝis komencoj de majo, okazis de post ĉi 
tiu dato malfortigo, reago laŭ kontraŭa senco, kaj la burĝaro, 
kiu deziris venĝi, komencis senfinan serion de entreprenaj 
fermoj kaj arbitraj disponoj, kiuj kaŭzas per si mem, ke la 
laborista klaso reagas pli perforte ol antaŭe. 


Oni povis vidi neordinaraĵojn dum tiu grandega lukto. 


La laboristoj, antaŭlĝante je la okazaĵoj, kiuj 
malmultajn monatojn poste ĝeneraliĝos, ekprenis posedon 
de la fabrikoj, efektivigante procedon, kiu kaŭzis multajn 
jarojn de malliberejo kaj multajn ekzilojn en Siberion dum la 
carismo. 

Kiam la laboristoj de fabriko ne estis kontentaj kun ties 
submastro, direktisto aŭ mastro kaj volis seniĝi je li, 
procedis laŭ la sekva maniero, kiu, mi ripetas, estis jam 
malnova kutimo en Rusujo: 


Ĉiu laboristo okupis sian laborpostenon kvazaŭ nenio 
okazos kaj nur unu restis viglade ĉe la pordo. Apenaŭ oni 
ekvidis la personon, kiun volis forpeli, donis la voĉon de 
alarmo, kaj ĉiuj tenis sin garde, sed ne forlasante sian 
laboron kaj ne movante sin de sia loko. 


Kiam la viktimo transpasis la sojlon de la fabriko, laŭ 
akordigita signalo ĉiuj laboristoj iris al li kaj ĉirkaŭis lin, 
formante rondon el kiu li ne povis eliri. Tiam laboristo al li 
eldiris la intencojn de la laboristaro kaj se li propra-vole 
akceptis ilin, nenio okazis; sed se estis rezisto, se li ne 
plenumis la postulon, unu el la ĉeestantoj tuj serĉis 
manĉareton, en kiu ili metis la personon, eltiris lin el la 
fabriko kaj, kiam estis mezstrate, renversis la manĉareton 
kaj tien iris nia homo ruliĝanta sur la plankon, akompanita 
de la ridadoj, mokoj kaj ŝercoj de la ĉeestantoj. Malpura, 
humiligita kaj hontigita, li devis foriri, ĉar se li pretendus 
reveni en la fabrikon estus plej malbone. Al li povus okazi io 
pli grava. 


Scenojn, kiel ĉi tiujn, oni ĉiutage vidis sur la stratoj de 
Petrogrado kaj ĉe la pordoj de la fabrikoj. 


La agitado kreskis; la disponoj de Kerensky kontraŭ la 
popolo kaj la ordonoj de malliberejo al la laboristoj, kiuj 
elpelis el la fabrikoj la mastrojn, ekscitis la animojn kaj la 
Sindikatoj de Petrogrado kaj Moskvo, oni povas diri, ke 
estis, kiuj pli rekte stimulis la movadon de la dua revolucio. 


—Laŭ ĉi tio, la partopreno de la Sindikatoj en la dua 
revolucio estis tre videbla —mi al li kontraŭargumentis. 

—Sen ajna dubo. Kaj mi povas al vi aserti, ke la 
Sindikatoj estis la nervo de la revolucio. 


—Kaj poste, kiel ili kondutis? 
—Ĝenerale bone, se ni faras la kutimajn esceptojn. 


La Sindikatoj tuj eklaboris por organizi la laboron kaj la 
produktadon, kvankam oni baldaŭ konstatis, ke ili ne 
sukcesos. La korporaciema spirito pli pezis sur iliaj decidoj 
ol la interesoj de la komunumo. 


Tiel, ekz-e, okazis, ke la laboristoj de la manufakturo 
Provownik abunde havis nafton (karbonido de hidrogeno). 
Kaj, kiel mankis nafto por funkciigi la maŝinojn 
produktantajn elektran povon por la tramoj, oni petis al 
laboristoj de la manufakturo Provownik, ke ili cedu parton 
kaj ili firme rifuzis sin. 

—Kaj kion faris la cetero de la laboristoj pro ĉi tiu 
rifuzo?—mi demandis. 


—Illi kunvokis ĉiujn laboristojn de la manufakturo al 
kunveno en la Borso de la Laboro, kaj tie ili al ili diris, ke se 
ili ne cedus parton de nafto por ke la tramoj veturu, oni al ili 
deklarus la bojkoton kaj ne al ili permesus vojaĝi per la 
tramoj. 


—Ĉu ili cedis? 
—Kion alian fari?. Kiu rezistas trudadon de tia 
karaktero, la minacon de tuta popolo? 


—Tiel estas, ke la morala trudado de la aliaj laboristoj 
al ili cedigis la nafton. 


Ne estis alia procedo por devigi ilin. Hodiaŭ ne 
okazintus tiel. 

—Tio interesa —mi respondis— estas la konfirmo, 
kiun vi al mi faras pri tio, ke la interveno de la Sindikatoj en 
la revolucia movado gravis. 


—Pri tio vi povas certi. Samkiel nun, post la revolucio, 
la harmonio inter la Ĝenerala Konfederacio de la Laboro kaj 
la Komunista Partio estas absoluta. Ni laboras laŭ komuna 
interkonsento kaj sekvante la platformon de la partio por la 
efektivigo de la komunismo kaj la plifirmigo de la diktatorado 
de la proletaro. Ni kuniras laŭ absoluta interkonsento pri ĉi 
tiuj aspektoj. La disciplino de la Partio tiel tion trudas kaj oni 
devas submeti al ĝi. 


La konversacio devis fini, ĉar la sennombraj okupoj de 
Lozovski postulis al li la tempon, kiun ni al li forprenis. 


—Cetere —li al mi diris—. Ĉu vi volas partopreni en 
ekskurso, kiun oni organizas por la delegitoj sur la rivero 
Volgo? Ĝi estos tre interesa! Kiel la Kongreso ne komencos 
ĝis la 15-a de la venonta monato, ni havos tempon internigi 
nin en la koron de Rusujo, kie vi povos daŭre kontakti kun la 
revolucio. Jam estas pli ol dudek la personoj enskribitaj. Ĉiuj 
estas delegitoj. Krome, ni ankaŭ invitas vin partopreni en 
politika amaskunveno morgaŭ okazonta en unu el la 
tendaroj de soldatoj de la ĉirkaŭaĵoj de Moskvo. Ni esperas, 
ke vi ĉeestu. 


—Kalkulu je mi. 


Mi sekvatage partoprenis en la politika amaskunveno 
de la tendaro de soldatoj. Ne entuziasmigis min, persistan 
kontraŭmilitiston, kontribui al militisma propagando, sed mi 
havis okazon vidi de apude la organizon de militista tendaro 
kaj mi jesis. 

Ni estis akceptitaj per ĉiuj honoroj. 

Formis sin la diversaj divizioj, kiuj estis en la tendaro, 
kaj inter vicoj de soldatoj ni iris al la konstruaĵo okupata de 
la kamarado majoro. 


Oni al ni servis la teon kaj ni konversaciis. La 
eksterordinara Komisiono de la tendaro, konsistigita de viroj 
inklinaj al la Partio kaj, kiu havis la komision fari 
komunisman propagandon inter la soldatoj, metis sin je nia 
dispono por kiom da informoj ni volis akiri. 


Ni demandadis. 
= Ol 2 


—La disciplino estas tre rigora. Se ĝi ne ekzistintus oni 
ne povintus organizi la Armeon. Necesis restarigi la 
mortpunon kaj la plej severajn punojn por eviti la amasajn 
armefuĝojn. Kaj oni ne nur punas la soldaton fuĝantan el la 
armeo, sed ke la vilaĝeto aŭ vilaĝo, kie li rifuĝas, kaj ne lin 
denuncas, devas pagi fortan kontribucion pro kaŝado. 

—Ĉu....? 

—Oni tre legas en la Armeo. Estas libro, kiu preskaŭ 
kaŭzas naŭzon pro tiel eluzita, kiel ĝi estas kaj, tamen tiu 


ĝin havanta, ĝin konservas kvazaŭ estus grandvalora 
juvelo, objekto de nekalkulebla valoro. 


OU 22 


—Oni preferas la literaturon. Ankaŭ la komunisma 
literaturo de la Partio sufiĉe cirkulas; sed la literaturo estas 
la preferata. 


—CUz.2 


—lnter la sciencoj, la astronomio havas, laŭ niaj 
kalkuloj, ĉirkaŭ kvardek kvin procenton de la legantoj, 
kvanto, kiun atingas neniu alia branĉo de la scienco. 


OU? 

— lnter la studo de fremdaj lingvoj ni ne povas ellabori 
komparon. Esperanto havas ĉirkaŭ sesdek procenton de 
lernantoj. Ni povas diri, ke ĝis nun, ĉi tiu estas la preferata. 


=GUu,:2. 


—La kvanto da analfabetoj konsiderinde malpliiĝas kaj 
ni ĉi tie faras ĉion, kion ni povas por malpliigi ĝis nulo la 
nombron. Komence, kiam venas soldato, kiu ne scias legi 
nek skribi, tio unua, kion ni faras estas sendi lin al la lernejo 
de la tendaro. Se li montras diligentecon kaj lernodezirojn, 
oni tuj metas lin en egalaj kondiĉoj; se ne, oni dediĉas lin al 
la plej penigaj laboroj por veki en li la deziron instrui sin. Ne 
kiel puno, sed kiel korektomaniero. Kaj ĉi tiu proceduro 
donas bonajn rezultojn. Ni ankaŭ diras, ke ne estas 
multnombraj la okazoj en kiuj ĝi devas apliki sin. 


=li? 


—Ni senĉese faras prelegojn. Almenaŭ du aŭ tri 
semajne. Nun, kiam ni iros al la loko, kie vi devas paroli, vi 
vidos la tribunon sur kiu ĝenerale oni kutimas alparoli ilin. Ni 
hodiaŭ ne uzos ĝin por ke vi parolu. 


Kiu ŝajnis esti la "respondeculo", ĉar ĉiu Komisiono 
havas respondecan individuon, invitis nin, ke ni deklaradu ie 
ajn, kie ni povus publike paroli, ke la ruĝa Armeo organizis 
kaj preparis sin por porti la revolucion ĉiulanden. Ke lia 
deziro estis iutage povi brakumi en urbo de la centro de 
Eŭropo delegiton de ĉiu el la ruĝaj Armeoj kreitaj en ĉiu 
lando, ĉar ne eblus doni ĉi tiun brakumon al ĉiu soldato. 


Oficiro avizis la majoron kaj la Komisionon, ke la trupoj 
estis atende formitaj. 


Ni iris al la loko, kie devis okazi la amaskunveno. 


Survoje ni preterpasis la ordinaran tribunon sur kiu la 
oratoroj parolis al la soldatoj. 

Estis platformo de ĉirkaŭ du kvadrataj metroj, lokita sur 
kvar fostoj, proksimume tri metrojn de alteco, kun ŝtuparo 
ĉe flanko por la aliro. La kvar fostoj estis siavice lokitaj sur 
framo el ligno kun kvar radoj, kio permesis la translokon. 

La loko de la amaskunveno estis ampleksa ebenaĵo 
sur kiu, formante vastan rondon, estis formitaj ĉiuj fortoj de 
la tendaro. Ni okupis la centron. Kaj de tie, ni ilin alparolis 
en la franca kaj poste tradukis al la rusa la kamarado 
LOZOVSki. 

3a. Ekskurso sur Volgo 


La unuan tagon de la monato de julio ni veturis per 
speciala trajno direkte al Niĵni Novgorod. 


En la ekskurso estis dudek sep eksterlandaj delegitoj, 
plus la rusoj, kiujn la Komitato de la Tria Internacio aldonis 
por ke ili akompanu nin kaj servu kiel interpretistoj kaj 
perantoj. La “respondeca” estro estis Lozovski. 


Inter la ekskursanoj estis la tuta itala delegitaro, kun 
ties respektinda D'Aragona, la ŝnurdancisto Serrati kaj la 
simpatia kaj malvigla Bombacci pli zorgita elstarigi sian 
belecon ol studi tion okazantan en Rusujo. Ankaŭ estis 
Cachin, Frossard, Rosmer kaj ties parulino, el Francujo. 


Ni sekvatage alvenis en Niĵni Novgorod je la dekunua 
matene kaj sur la kajoj estis akceptitaj de la loka Sovetia 
Komitato kaj ĉiuj oficialaj reprezentantoj de la Registaro. 


La trupoj de la loĝloko, formitaj interne kaj ekstere de 
la stacidomo, al ni faris militistajn honorojn. Kiam ekeniris la 
trajno en la stacidomon bando de muziko ekludis la unuajn 
taktojn de "La Internacio", oficiala himno de la Registaro. 


Kiam la trajno haltis, la muziko ĉesis. Sed apenaŭ ni 
elvagoniĝis kaj salutis la oficialajn reprezentantojn, la bando 
ree ludis la himnon; kaj ĉiuj ĉeestantoj, escepte de la 
delegitoj, tenis sin laŭ rigida militista sinteno kaj kun la mano 
je la alteco de la kaskedo. 


La militista seriozeco de tiuj homoj nin lasis mirfrapitaj. 


Mi iluziiĝis, ke venus akcepti nin la Soveto, sed sen iaj 
pompoj; kion mi vidis eĉ ne mi sonĝintus; neniam mi 
kredintus ĝin. 

Dume, la popolo, la homamaso, restis fora kaj 
malproksima de ni, ĉar la starigita kontinua vico de trupoj 
neebligis, ke ĝi povus alproksimiĝi. Mi opinias, ke kvankam 
ĝi povintus ankaŭ ne alproksimiĝintus; sed ni detenu nin 
opinii; nur raportu. 


Finitaj la salutoj, okazis apenaŭa interŝanĝo de opinioj 
kaj neeviteblaĵoj, kaj ni eniris en la aŭtojn, kiuj nin atendis, 
kaj ni deiris al la rivero Volgo, kiun verkisto nomis la "dorsa 
spino de Rusujo". 


La vaporŝipo estis ornamita kaj tegita de ruĝaj flagoj 
kaj afiŝoj koncerne la Trian Internacion. Ankaŭ ne mankis la 
konata “Proletoj de ĉiuj landoj, unuiĝu". 


Kiam ni alvenis en la vaporŝipeto, surdiga bruo sonis 
samtempe disde ĉiuj lokoj. Okazis, ke pro ordono de la 
Soveto ĉiuj sirenoj de la ŝipoj kaj fabrikoj nin salutis. 


Kvin minutojn daŭris la serenado. Poste la ĵus 
alveninta bando de muziko regalis nin denove per "La 
Internacio". Ĝi nun atingis majeston, ĉar kun la akordoj de la 
muziko leviĝis la voĉoj de la homamaso kantanta la himnon. 


Ni translokiĝis al la manĝoĉambro, kie oni al ni servis 
grandiozan festenon. 


La vaporŝipo disponis ĉiajn komfortojn, kiujn oni povas 
postuli. 

Kiel la privataj vagonoj, kiuj trairis la rusajn fervojajn 
liniojn dum la carismo, tiu estis unu el la privataj 
vaporŝipetoj, kiujn ĝiaj mastroj uzis por ekskursoj kaj 
skandalaj orgioj sur Volgo. 


Tiu, kiun ni uzis, apartenis al fama gravulo el la 
nobelaro. 


Post la festeno, la aŭto nin veturigis al la ĉefa teatro de 
la urbo, kie devis okazi politika amaskunveno. 

La teatro estis plenplena de homoj. Estis loko por 
neniu. Krom la kuriozeco, kiu povus esti por aŭdi la 
delegitojn, la loka Soveto dekretis, ke la tago de nia alveno 
estos ferio, por ke la popolo iru akcepti nin. 


Finiĝis la amaskunveno kaj ni revenis en la ŝipon. Ni 
akordigis, ke sekvatage iros kontraŭ la riverfluo por viziti la 
grandajn metalurgiajn manlaborejojn de Soromovo; ke post 
la vizito al Soromovo ni revenos al Niĵni Novgorod por, 
definitive, iri al Kazano, borde de la rivero, veturante ĝis 
Astraĥano laŭ la riverfluo, kien proponis Serrati, ke ni 
alvenus, se ni havus tempon por iri. 


La vizito al la metalurgiaj manlaborejoj de Soromovo, 
kiuj kun tiuj de Putilof en Petrogrado, mi opinias, ke estas la 
plej gravaj de Rusujo, permesis al ni kontakti pere de la 
oficialaj interpretistoj kaj delegitoj nin akompanantaj kun 
rusaj laboristoj. 


Kiel supozendas, nia vizito estis ĉiam antaŭinta de 
avizo fare de la Komitato de la Tria Internacio kaj la Soveto 
de la loĝloko, kiun ni forlasis, tiel do en ĉiu vizitita loĝloko ne 
mankis akcepto. 


Kiel Soromovo ne estas vera loĝloko, sed grandaj 
manlaborejoj iom malproksimaj de la veraj urboj, ĉiuj tie 
loĝantaj nur vivas por la fabriko. 


Kiam oni ne laboras, devas forlasi la lokon kaj la solaj 
aŭtoritatoj kutimas esti la direktistoj. 


Ni estis akceptitaj de la direktisto de la manlaborejoj, 
fervora komunisto, kiu loĝis multajn jarojn en Parizo, kiel 
enmigrinto kaj, kiu, kiam eksplodis la revolucio, revenis en 
sian landon. 


Ni vizitis ĉiujn ĉambrojn, la plimulto en bedaŭrinda 
stato, ĉar la manko de krudmaterialoj neebligis intense 

labori kaj ripari la difektojn, kiujn la tempo kaj la eluziĝo 
kaŭzis. 

Ĉi tiuj manlaborejoj estis kreitaj por konkurenci kun tiuj 
de Putilof pri la konstruado de militmaterialo dum la cara 
epoko. Ne povante atingi sian celon, ili poste kaj prefere 
dediĉis sin al la konstruo de lokomotivoj kaj terkultura 
maŝinaro. 


Dum la eŭropa milito ili nur konstruis militmaterialon, 
samkiel en la momento de nia vizito. 


La ĉambroj estis imponaj. Tiuj, kiuj plej bone 
konserviĝis estis tiuj de fandado kaj lamenigado kaj tiuj de 
tornado kaj elfaritado de malpezaj kanonoj kaj maŝinpafiloj. 
Tiam ili estis konstruantaj la unuan milittankon. Kiel 
modelon ili uzis unu, kiun la angloj forlasis kiam la Ruĝa 
Armeo eniris en Bakuon. 


lli havis ĝin duone malmuntitan kaj apud ĝi estis tiu, 
kiun ili konstruis. 


Post la vizito de la manlaborejoj okazis politika 
amaskunveno, kiun la sirenoj de la fabrikoj anoncis por ke la 
laboro ĉesu. 


Kiel la domoj kaj loĝejoj de la laboristoj estas ene de la 
zono okupita de la manlaborejoj, ĉiuj homoj venis por aŭdi 
la oratorojn. 


La aspekto de la plimulto de la ĉeestantoj estis de tuta 
indiferenteco. Vidante ilin, oni kredintus, ke ili nur deziris, ke 
finu la kunveno kiel eble plej baldaŭ por iri manĝi, ĉar jam 
alproksimiĝis la horo. 


Sur la plimulto de la vizaĝoj de la ĉeestantaj virinoj 
aperis rideto mokema kaj de nekredemo pro tio, kion oni 
diris. 


54 Sepdek tagojn en Rusujo. Kion mi vidis. 


Mi povis rimarki, ke la fumantoj ne havis fumpaperon; 
sed la lerteco ĝin anstataŬis. 


El peco de ĵurnalpapero aŭ de kiu ajn alia -tiu de silko 
de la skribmaŝinoj estis tre serĉata- ili faris tre maldikan kaj 
elegantan korneton; poste, je la plej larĝa parto de la 
konuso ili faldis, laŭ formo de ortilo, pecon ĉirkaŭ unu aŭ du 
centimetroj. Tiel ili improvizis pipon, kiun plenigis per tabako 
aŭ per io, kio ĝin similis. La pintan parton de la korneto ili 
iom tranĉis kaj jam havis farita la cigaron. Alumeto kaj 
ekfumi. Pro tio eltrovema de la procedo kaj, ĉar ĝi elmontris 
kiel la bezono stimulas la menson, mi volis rakonti ĝin. 


Ree enŝipiĝinte, ni faris vojon malantaŭen ĝis Niĵnij 
Novgorod, kie haltis la ŝipo kaj oni al ni servis la manĝon. 
Finita ĉi tiu, ĝi direktiĝis laŭ riverfluo al Kazano, kien ni devis 
alveni sekvatage. 


Kiam la vaporŝipo pretis foriri, rekomenciĝis la 
serenado el fajfoj kaj sirenoj de la antaŭa tago, kiu daŭris 
ĝis ni jam ne ekvidis la loĝlokon. 


La navigacio sur Volgo estas io el pli alloga, kion mi 
vidis en mia vivo, kaj se mi scius fari ĝin, se mia plumo 
havus la priskriban facilecon porti sur la paperon la belecon 
de ekskurso sur tiu grandioza rivero, mi priskribus ĝin por 
ĝuo de la leganto. Ĉar mi ne disponas tiujn kapablojn, 
permesu min, ke mi ne makulu la ĉarmon, limigante min nur 
al la memtrudita tasko. 


La akcepto, kiun oni al ni faris en Kazano, ne estis tiel 
grava, nek tiel pompa, kiel tiu de Niĵnij Novgorod, eble ĉar ĝi 
estas pli malĉefa urbo. 

Sur la elŝipejo de la rivero staris la Soveto de la urbo 


kaj ĉiuj komunistaj reprezentantoj. Alifoje la bando de 
muziko, la "Internacio" kaj la militistaj sintenoj. 

Oni promenigis nin tra la loĝloko per oficialaj aŭtoj kaj 
postagmeze oni okazigis amaskunvenon. 


Partopreni en ĉi tiuj publikaj ceremonioj estis tute 
malagrabla. 


Apenaŭ ekaperis sur la tribuno la Soveto de la urbo, 
antaŭinta de la oratoroj nomumitaj por partopreni kaj de ĉiuj 
delegitoj, ĉar ĉiuj ĉeestis, la bando de muziko ekludis "La 
Internacion". 


Kiam la prezidanto de la loka Soveto, kiu estis, kiu 
prezidis la amaskunvenon, konsideris komencita la 
ceremonion, kaj kiam post la deviga prezento li donis la 
parolon al la unua oratoro, pli da muziko kaj pli da 
"Internacio". 


Dum parolis la eksterlandaj oratoroj ne estis aplaŭdoj, 
ĉar ili al ni ne komprenis; sed post la traduko de la paroladoj 
al la rusa, same kiam parolis oratoro de la lando, ĉiu alineo 
estis substrekita de la aplaŭdo de la publiko; la bando 
ekludis "La Internacion", kiun ĉiuj devis stare aŭskulti kaj la 
plej fervoraj komunistoj salutis laŭ militista maniero. 


Estis vera fiksa ideo. Ĝi finfine kaŭzis al ni tian 
ĉagrenon, ke pli-malpli ĉiuj forglitis tuj kiam ni konstatis, ke 
estis amaskunveno aŭ oficiala akcepto. 

Tiun saman vesperon, jam mallume, ni deiris direkte al 
Simbirsk. 


La akcepto, kiun oni al ni faris en Simbirsk, egalis tiun 
de Niĵni Novgorod. 


La loko, kie staris la elŝipejo de la rivero, distancas je 
unu kilometro al la loĝloko, kies Ŝoseo estis neveturebla. 


La aŭtoj apenaŭ povis veturi, sed la Soveto ne havis 
rimedojn ordoni ĝian riparon. 

Unue oni portis nin al la socia sidejo de la Soveto, kie 
oni nin regalis per tagmezmanĝo. 


Finita ĉi tiu ni iris al granda placo lokita en la centro de 
la loĝloko sur kiu estis formitaj ĉiuj trupoj de la garnizono 
por ĉeesti en alia amaskunveno kun muziko. 


En la centro de la kadro, kiuj formis la trupojn, oni 
starigis tribunon laŭ formo de katafalko, ĉirkaŭ kvar metroj 
de alteco, por de tie paroladi. 


Vidinte la paradon de la trupoj, unuj iris al la teatro kaj 
aliaj al la Akademio de oficiroj de la ruĝa Armeo, kie ankaŭ 
oni okazigis alian politikan amaskuvenon. 


Ni rigardis la pason de enterigo, kiu interesis nin pro io 
tipa kaj propra de la lando. La ĉerko estis portita surŝultre 
kaj malkovrita. La kovrilon surportis kvar individuoj, kiuj iris 
malantaŭe. 


Estas kutimo, ke oni ne fermu la ĉerkon de la mortinto 
ĝis la momento malsupreniri ĝin en la tombofoson. Ŝajne 
oni ne volas senigi la forpasinton je la saturado per suna 
lumo ĝis la lasta momento. 


Oni komprenos, ke ĉar ni troviĝis en Simbirsk kaj pro 
oficiala kaj deviga komisio, ne mankis aludoj al tio plej 
grava. Kaj kiu alia plej grava afero por Simbirsk kaj por la 
komunistoj, ke memorigi nin, ke ni troviĝis en la naskiĝloko 
de Lenino? 


Vladimiro Ilich Ulianov—Lenino, pri kiu diras Zinovjev, 
ke lia patro "estis de kamparana origino" kaj, ke "laboris en 
la regiono de Volgo, kiel direktisto de la popolaj lernejoj", 
estis filo de la ĉefurbo, kie ni tiumomente troviĝis. 


Ĉiuj paroladoj faritaj tiun tagon en Simbirsk estis aliaj 
laŭdegoj al la persono de la komunistestro, al la "revoluciulo 

sen precedencoj, al la viro, kiu scipovis konduki la 
proletaron al la plej granda epopeo, kiun la homaro konas". 


Mi, kiel ne estis nomumita por partopreni en iu politika 
amaskunveno el la du okazontaj, ĉar mi jam parolis en tiu 
de la Placo, elektis ĉeesti en tiu de la teatro kaj kontakti kun 
la civilularo. 


La ĉeestantaro estis multnombra kaj estis malfacile 
alproksimiĝi al la teatro. Kiam mi jam sidis sur unu el la 
seĝoj de la scenejo, alvokis min Lozovski, por diri min ĉu mi 
volus partopreni en la amaskunveno de la militista 
Akademio, ĉar Serrati-on, kiu kune kun alia estis nomumita, 
oni nenie trovis. 


Mi akceptis kaj tuj iris tien. Oni al ni servis teon kaj 
sandviĉon laŭ la rusa stilo kaj poste paroladis Sadul kaj mi. 


Jam malfrue ni reenŝipiĝis, intence deiri tiun saman 
nokton al Samara. 


Sub krudaj ŝirmejoj de la kajoj, inter la amasoj de varoj 
kaj restoj de ĉiuj aĵoj tie forlasitaj, troviĝis cento da familioj 
disetenditaj sur la planko kaj en la plej absoluta forlaso. La 
intermiksado, malpureco kaj mizero malkaŝis profundan 
suferadon. Mi demandis kial ili estis tie, kaj oni respondis al 
mi, ke estis familioj, kiuj elmigris interne de Rusujo la 
antaŭan jaron pro la invado de la blanka generalo Denikine 
kaj, ke nun revenis sialanden. 


Antaŭ tagoj ili atendis ŝipon kaj dum ĝi venis, ili devis 
kampadi sub la libera ĉielo kaj meze la malpureco sen tio, 
ke iu zorgas pri ilia malĝojega situacio. 

Tiun nokton, ni deiris al Samara, kie ripetiĝis la oficialaj 
akceptoj, la politikaj amaskunvenoj kaj "La Internacio". 


Ni pasigis la tagon en Samara. De tie ni iris al Saratov 
haltante antaŭe en Marx-Stad (urbo de Karolo Markso), kiu 

estis malnova kolonio el germanoj, devenantaj de tiuj, kiujn 
la reĝino Katerina altiris al sia lando koncedante al ili 
privilegiojn respektitajn ĝis la eksplodo de la revolucio. 


En Saratov ni forlasis la riveron por reveni per trajno al 
Moskvo, trairinte Tula-on kaj Ivanovo-Vosnosiensky-on. 


Sed antaŭ ol konsideri finita la ekskurson sur Volgo kaj 
reveni al Moskvo, ni devas klarigi ion, kio verŝajne interesos 
tiun, kiu nin legas. 


Antaŭ ol alveni en Samara, ni vizitis minojn, kiuj tiam 
ekestis ekspluatataj. 


Ĝi estas minojn riĉegajn de Gips, bitumohava ŝtono, 
kiu havas nenian forĵetaĵon. 


Ĝi povas esti uzata kiel brulaĵo en fornoj, kie oni 
bezonas multan varmegon; fandejoj de fero kaj metaloj, 
ekzemple. 


Se oni volas submeti ĝin al kemiaj reagoj, povas atingi 
el la Gips anstataŭantojn de la benzino kaj la petrolo. La 
restaĵoj de la kemiaĵoj ankaŭ povas esti uzataj, kiel brulaĵo 
en la fornoj por fandi mineralojn. La cindroj de ĉi tiu brulaĵo 
estas tute uzeblaj, kiel anstataŭanto de la cemento, ĉar 
havas la samajn kvalitojn, ke ĉi tiu. 


El la sondadoj efektivigitaj ĝis tiam, oni certigis, ke la 
minoj posedis ĉirkaŭ 24 milionojn da "pound-oj" da 
mineralo. Se oni konsideras, ke la rusa "pound" egalvaloras 
ĉirkaŭ 16 kilogramojn de la niaj, oni komprenos la 
grandegan riĉecon de la mino. 

En kelkaj islamaj vilaĝoj antaŭ jarcentoj kreitaj de 
elmigrintoj el Turkujo kaj, kiuj ankoraŭ konservas sian 
religion kaj morojn, ni volis koni la juĝon, kiun al ili meritis la 
Revolucio. 

Por tiuj homoj, nenion signifis la Revolucio. Male ili 
ege plendis pri la Registaro, ĉar ĝi ne toleris, ke la junuloj 
lernis la Koranon en la lernejo. Ili volis, ke liaj filoj lernu legi; 
sed nur la Koranon, ĉio cetera ilin ne interesis. 


Ni ilin demandis se ilin kontentigis la terdivido farita de 
la Registaro. 


—Ĉi tie —Iili al ni diris— la tero estas samkiel antaŭe. 
Ciuj havas kion oni bezonas kaj ne ambicias pli. 


La mizero de tiuj homoj loĝantaj sur la plej fruktodona 
tereno el la tuta centra Rusujo, ĉar estas lokitaj iliaj vilaĝoj 
sur la limoj konataj, kiel "nigraj teroj", kiuj produktas la plej 
grandan parton de la tritiko konsumata en Rusujo, estis io, 
kio malĝojigis nin. 

Materiala mizero kaj spirita mizero. 


La aspekto de iliaj domoj, kiel tiu de la personoj, estis 
malriĉega, praa, kruda. Ili ne havis alian deziron ol scipovi 
legi la Koranon kaj vegeti ene de la mizero. 


Ni ankaŭ vizitis ĝardenoj-lernejojn, kiuj staris proksime 
de Samara, kie oni nin akceptis per la sama pompo, ke oni 
kutime nin akceptis ĉie. 


Oni regalis nin per festeno kaj la geknaboj eldiris 
paroladojn rilataj al la ceremonio. 


Mi demandis kiujn normojn ili sekvis por la akcepto de 
la infanoj. En tiuj ĝardenoj-lernejoj por ĉiuj estis logike 
pensi, ke oni ne faris elektadon. Ili diris al mi, ke ĉiuj tiuj 
infanoj estis filoj de komunistoj, ĉar kiel ĉi tiuj estis, kiuj faris 
la revolucion, estis iliaj filoj la elektitaj por unue profiti. Kaj, 
ke tiel en tiu, kiel en la aliaj institucioj de la Registaro, oni 
nur aniĝis, dum la okupotaj lokoj estus malmultaj, se oni 
estis aktiva komunisto, membro de la partio. Kiam ili 
malmankis oni akceptis tiujn, kiuj ne estis komunistoj. 

Ni ankaŭ vizitis la Respublikon Chuvasky, unu el la 
multaj Respublikoj entenitaj en la Socialisma Federacia 
Respubliko de la Rusaj Sovetoj. 


Post kiam oni klarigis al ni la karakterizaĵojn de la 
lando, nin interesis scii sur kio baziĝis la aŭtonomeco, kiun 
ili ĝuis ene de la rusa centraliza reĝimo. 


Ili al ni vaste ĝin klarigis. Ili estis aŭtonomaj, sed estis 
devigitaj obei ĉiujn ordonojn, leĝojn kaj dekretojn, kiujn la 
Sovetoj diktos, kaj ili neniel povis modifi ilin. 


Ĝustigi al la karakterizaĵo de la leĝoj kaj dekretoj de 
Moskvo la ekonomiajn, socialajn kaj politikajn kondiĉojn de 
la lando; pagi la impostojn, egale kaj laŭ la samaj kondiĉoj, 
ke la aliaj provincoj; doni al la Ruĝa Armeo la homojn, kiujn 
ĉi tiu petus kaj obei la disciplinon de la Komunista Partio kaj 
la diktatorado de la proletaro. 


Ĉar per ĉiuj ĉi deklaroj, ni ne vidis la konceditan 
aŭtonomecon kaj, kiun ili mem diris ĝui, ni insistis pri niaj 
demandoj kaj klarigoj kaj fine konkludis, ke tiu tuta 
aŭtonomeco estis reduktita enoficigi el inter la indiĝenoj el la 
lando siajn proprajn funkciulojn kaj aŭtoritatojn, kvankam la 
nombro da ĉi tiuj kaj ties atribuoj estis en Moskvo, kie estis 
deciditaj. Resume, ke ne estis tia aŭtonomeco. 


Nin interesis scii, kiujn efikojn kaŭzis la Revolucio, kaj 
pli ol la Revolucio laŭ ĝia politika aspekto, ĉar ĝi estis 
rimarkinde terkultura regiono, nin interesis scii, kiel oni 
akceptis la terdisdonon. 


Kiel ni parolis kun filoj de la lando, ili respondis al ni, 
ke la decidoj de la Registaro de Moksvo, koncerne la teron, 
kaŭzis tre malbonan efikon kaj pli malbonajn vivkondiĉojn ol 
tiuj, kiujn ili ĝuis dum la carismo. 

Ĉi tie —Iili al ni diris— en ĉi tiu lando, ekde niaj 
prapatroj ĝin okupis, ekzistis la kutimo de perioda disdono 

de ĉiuj kultiveblaj teroj. Ĉiu tri jaroj efektiviĝis, antaŭa 
diskutado en estraroj kaj kunvenoj de najbaroj, la disdono 
de la teroj, kaj por eviti, ke tiu, kiu ricevus maltaŭgan teron 
aŭ for de la vilaĝo, ĉiam estus en malsupereco rilate tiun, 
kiu ricevus bonan teron aŭ proksiman al la loĝloko, oni tiel 
procedis por ke neniu ricevu la terojn, kiujn li kultivis en la 
antaŭa disdono. Per la procedo ĉi tie plenumita, ĉiu 
kamparano alternative laboris malbonajn aŭ bonajn terojn, 
proksimaj aŭ malproksimaj al la urbo, laŭ tiuj, kiujn li ricevis 
per la disdono. Nun, ĉio ĉi malaperis. Kiu ricevis aŭ 
forprenis bonan teron aŭ proksiman al la vilaĝo per la 
disdono, pli bone vivas, malpli laboras kaj akiras pli da 
profiton ol kiu ricevis malbonan teron aŭ for de la loĝloko. 


Okazas, ke teroj antaŭe kultivitaj, restas hodiaŭ 
nekultivataj, ĉar estas for de la loĝantaro aŭ havas 
malabundan produktokapablon kaj, ĉar tiu, kiu ilin kultivas, 
ne havas esperon plibonigi sian kondiĉon per posta 
disdono, forlasas ilin kaj foriras. Kaj ni ne parolu pri la multaj 
terkulturistoj ĉagrenataj de la starigita sistemo. 


—Kial vi ne depostulas al Moksvo? —NIi al ili diris—. 
Helpu vin per la rajto de aŭtonomeco. Eble vi atingos, ke oni 
vin respektos. 


—Ni jam depostulis —Iili al ni diris—; sed faris neniun 
progreson. Kaj krome, pasas tiom da tempo antaŭ ol atingi 
la plej mallongan respondon, ke estas preferinde lasi la 
aferojn tiel, kiel ili estas. Krome la disciplino de la partio kaj 
eviti, ke la kontraŭrevolucio levu la kapon, devigas cedi kaj 
prisilenti multajn aferojn. 


En Saratov ni vizitis komunisman propraĵon, kion ĉi tie 
ni nomas farmobieno de la regno. Ni iris esperante vidi ion 
starigitan, kiel veran komunismon. 


Jen kion ni povis scii pri ĝia organizo. 

La "Komunisma Propraĵo" estis malnova Farmobieno 
de unu el la plej riĉaj bienuloj de la regiono. 


Farita la revolucio la Soveto de Saratov konfiskis la 
Farmobienon kaj nomumis direktiston kaj agronomon por la 
ekspluatado. 


La fiksaj laboristoj enspezis salajron de du mil rubloj 
monate kaj la "payot"-on (la porciumon). La provizoraj havis 
la porciumon kaj 75 ĉiutagajn rublojn. 


La direktisto rajtis maldungi ajnan laboriston, kiam tiel 
tion opiniis konvena, donante al li nenian klarigon kaj per 
antaŭavizo de nur ok tagoj, kaj la laboristoj estis devigitaj 
ĉiutage labori ok horojn, kiel en ajna industria entrepreno. 


Mirigita pro ĉi tiuj klarigoj, mi diris al Lozovski, ke ĉi tio 
havis nenion de komunismo, ke estis egale al tiom da 
industrioj ĝis tiam vizititaj de ni. Li respondis al mi, ke ĉi tio 
estis provo de komunismo. Mi restis konfuzita pro la 
respondo kaj la provo de komunisma organizo. 


Kaj rimarku, ke por viziti la "Komunisman Propraĵon" 
kaj koni ties organizon, ni veturis ĉirkaŭ dudek kilometrojn 
per kamiono kaj sur neveturebla ŝoseo. 


En Saratov, kiel sufiĉe grava industria loko kaj, ĉar ĝi 
estis urbo, kie koncentriĝis ĉiuj produktaĵoj de regiono 
riĉega en cerealoj, kio ĝin klasifikas, kiel unuarangan 
loĝlokon, la akceptoceremonioj estis senfinaj. 

Vizitoj al oficialaj sidejoj; militistaj paradoj kaj 
marŝadoj; vizitoj al fabrikoj kaj industrioj, paroladoj, politikaj 
amaskunvenoj kaj la kutima bando de muziko, kiu neniam 
nin forlasis, kiam ni alvenis en ajna urbo, per ĝia Internacio 
ĉiumomente. 


La du tagoj, kiujn ni pasigis en Saratov estis vivoplenaj 
kaj profitdonaj. Nur unu afero al ili mankis por plenigi nian 

ambicion. Ke la popolo, la vera popolo, ne tiu, kiu nin servis, 
kiel sekvantaro kaj ĥoro dum niaj vizitoj, akceptoj kaj 
amaskunvenoj, ankaŭ intervenintus en la festoj kaj 
partoprenintus en la elmontradoj de kontento kaj ĝojkriado, 
kiujn ni ŝajnis prezidi per nia ĉeesto. 


En Saratov, kiel ni jam diris, forlasis Volgon, kun 
granda malĝojo miaflanke kaj eniris en la saman trajnon, kiu 
nin veturigis de Moksvo al Nijni Novgorod, kiu ĉi-intence 
estis direktita al Saratov. 


Ni deiris je la dua tago de restado, jam nokte, al Tula. 
Ankoraŭ mankis multaj tagoj por ke la Kongreso komencu 
siajn taskojn. Tial ne nin urĝis alveni en Moksvo kaj ni 
elektis viziti Tula-on. 


Tula ankaŭ estas sufiĉe grava industria loko. La 
industrioj estas por la milito kaj tie oni fabrikas la 
samovarojn. 


Ni vizitis la fabrikojn de kartoĉoj, kies laboristoj estis 
fervoraj kaj konvinkitaj kontraŭbolŝevikoj. 


Tri monatoj antaŭ nia vizito, ili okazigis strikon, kiun 
perdis, tial la bolŝevikoj al ili altrudis maljustajn kondiĉojn 
kiam ili revenis en la laborpostenon, krome estis 
kondamnitaj al punoj variantaj inter unu kaj ok jaroj de 
malliberejo tridek kvin strikintoj konsideritaj, kiel iniciatintoj 
de la konflikto. 


Estos ĝuste avert—ĉar mi ĉiam serĉas la plej 
absolutan senpartiecon kaj por ke ne devojiĝu la juĝo de 
niaj legantoj—, ke oni ne prenu laŭ ĝia krudeco, nek kiel 
armilo por batali kontraŭ la bolŝevikoj, la aferon de la 
kondamnoj pro la striko de la fabrikoj de municioj de Tula. 


Ni parolante klare opinias, ke al ni ŝajnis malmola kaj 
misproporcia la kondamno, kiun la Soveto altrudis; sed ni 

ankaŭ diras, ke la striko ne havis pravigon, krome ĝi tiam 
havis kontraŭrevoluciajn efikojn. 


La laboristoj de la fabrikoj de municioj de Tula, jam 
dum la carismo, ĝuis privilegiojn kaj avantaĝojn, kiujn ne 
ĝuis la laboristoj de aliaj fabrikoj. Ĉi tiuj avantaĝoj estis 
ankaŭ observitaj de la sovetia Registaro, laŭ la taŭga kaj 
ebla proporcio de la salajroj kaj kondiĉoj, kiuj por la cetero 
de la laboristoj aplikiĝis. 

Kaj ĉar ili ĝuis ĉi tiujn avantaĝojn kaj estis en kondiĉoj 
de supereco rilate la ceteron de la laboristoj de la tuta 
Rusujo, kiu kialo pravigis la okazigon de ĉi tiu striko? 


Sed estas alia kondiĉo, kiu ankoraŭ pli gravigas la 
teruran cirkonstancon, kiu ĉirkaŭis tiun strikon. 


Ni jam diris, ke la fabrikoj de municioj de Tula estas la 
plej gravaj de la tuta Rusujo, kio pli-malpli volas diri, ke ili 
estas la solaj, kiuj ekzistis en Rusujo por la fabrikado de 
kartoĉoj, bajonetoj kaj mallongaj armiloj de la Armeo, tial 
estis la solaj provizantoj de ĉi tiuj militmaterialoj. En ĉi tiuj 
fabrikoj oni interkonsentas striki kaj proponi la konflikton, 
kiam la provoko de milito de Pollando al Rusujo estis io, 
kion ĉiuj antaŭvidis. Ĉu ne estis ĉi tio lasi la Ruĝan Armeon 
sen denfendrimedoj antaŭ la malamiko? 


Ni ĉiam diru, ke tiun strikon ne eblis defendi en tiuj 
momentoj. 


Ne ĝin pravigis la konkero de plibonigoj, ĉar la situacio 
de tiuj laboristoj estis pli bona ol tiu de ĉiuj laboristoj de la 
Sovetia Rusujo. Kaj male, per ĝia okazigo, povus okazi la 
invado de Rusujo fare de la reakciaj armeoj. 


Oni ĉiam povos riproĉi, kiel ekscesan la kondamnon, 
kiun oni altrudis al la tridek kvin laboristoj konsideritaj, kiel 
iniciatintoj de la striko; sed la konduto de ĉi tiuj, kiel tiu de 
ĉiuj iliaj samfabrikanoj, estis nek oportuna nek justa. 


ANGEL PESTANA 65 


Kiel ĉefmajoro de la sektoro de la fortoj de la Ruĝa 
Armeo, kiuj vigladis kaj deĵoris en la fabrikoj de municioj 
estis anarkiisto, membro de unu el la anarkiistaj grupoj, kiuj 
ekzistis nuntempe. 


Ni volis paroli kun li; sed li ne sciis paroli la francan, 
nek ni la rusan aŭ la anglan, kiuj estis la lingvoj parolataj de 
li kaj pro tio neeblis al li fari demandojn pri la vero de la 
okazintaĵo. 


Tamen, ne per li sed per junulino de la loĝloko, kiu 
bone parolis la francan, ni povis interŝanĝi opiniojn pri la 
situacio de la lando. 


La esprimmaniero de ĉi tiu junulino tuj rimarkigis al ni, 
ke ni estis ĉe persono nenio favora al la bolŝevikismo kaj al 
la revolucio mem, tial ŝiaj eldiraĵoj kulpis pri la sama 
partieco, ke la oficialaj kaj duonoficialaj, kvankam laŭ tute 
kontraŭa senco. 


Ŝi al mi konfirmis la opinion, kiun mi ekformis pri tio, 
kion la rusa popolo, tiu de la loĝlokoj vizititaj de ni, opiniis pri 
ni. Ili diris, ke ni estis kelkaj individuoj, kiujn la bolŝevikoj 
dungis en Eŭropo, pagante nin malavare, por ke ni 
reprezentu la rolon de delegitoj de la tutmondaj socialistoj 
kaj komunistoj kaj, ke pro tio la popolo tenis sin for de ni kaj 
interne ridis pro la farso, kiun reprezentis unuj kaj aliaj. Ĉi tiu 
aserto estis ree konfirmita de multaj personoj, kiujn mi vizitis 
en Moskvo. Nu, ne estis elpensaĵo de mia interparolantino, 
estis vero, kiun ĉiuj aŭ la plimulto de la popolo tute kredis. 
De Tula—kaj kiel ni ankoraŭ havis tempon— ni iris al 
Ivanovo-Vosnosiensky, fama teksa industria loko, konita kiel 
la rusa Manĉestro. 


Mi preterlasas, por ne lacigi la atenton per ripetoj, la 
priskribon de la oficialaj akceptoj, kiuj ankaŭ estis brilegaj. 

En la sidejo de la oficiala Soveto de la urbo, ni parolis 
kun ĉiuj ĝiaj estraranoj, al kiuj ni faris demandojn pri la 
ekonomia kaj politika situacio de la regiono. 


—La ekonomio —ili al ni diris— estas ege malbona. El 
la centoj da teksaj fabrikoj, kiuj lokiĝas en la urbo kaj la 
provinco, apenaŭ laboras du dekoj kaj eĉ ne tre intense. La 
plimulto de la teksaj gelaboristoj devis elmigri, dediĉi sin al 
aliaj laboroj, se trovas laborpostenon aŭ suferi multan 
malsaton kaj mizeron pro manko de rimedoj. 


Politike, la Soveto fieris esti Ivanovo-Vosnosiensky 
unu el la plej firmaj apogiloj de la bolŝevikismo. 


—Ĉi tie, en nia loĝloko —ili al ni asertis— stariĝis la 
unua rusa Soveto la jaron 1905, kiam okazis tiu grandioza 
revolucia movado. 


Ankoraŭ sin decidis neniu politika partio starigi ĝin, 
kiam ni ĵetis la iniciaton. 


Ĝuste nun, el la ĉi-tiea Soveto, oni nomumis plurajn 
kamaradojn por prezidi tiujn el kelkaj gravaj regionoj de 
Rusujo, tiun de Saratov inter ili. Estas pruvo de la konfido, 
kiun la partio al ni donas; kaj ni, obeante ĝiajn ordonojn, 
respondas per la sama lojaleco. 


Pro nia demando, ĉu jam en 1905 la bolŝevikismo 
superregis en Ivanovo, ili respondis al ni, ke ne; tiam estis la 
menĉevikoj kaj la revoluciaj socialistoj, kiuj superregis. "Eĉ 
nun —Iili asertis—, en la revolucio de marto kaj novembro 
1917, estis ĉi tie la plimulto; sed la komunista partio liberiĝis 
de ili. luj komunistiĝis; aliaj foriris. Ni estas tre severaj kun ĉi 
tiuj kontraŭrevoluciuloj”. 


Ni deiris ttun saman nokton de lvanovo Vosnosiensky 
kaj sekvatage, 14-an de julio je la dekunua matene, ni 
alvenis en Moskvo. 

Dum la 14 tagoj, kiujn daŭris la ekskurso, ni trairis 
centojn da kilometroj, vizitis rusajn urbojn, vilaĝojn kaj 
vilaĝetojn, partoprenis en pli ol tridek politikaj amaskunvenoj 
kaj vidis iujn el la fundamentaj eraroj de la rusa komunismo 
kaj la terurajn difektojn de la komunista centralizado. 


Sed tio, kio pli min impresis estis la vizito al la lernejoj- 
ĝardenoj de Simbirsk. 


Kiam tie oni al mi certigis, ke nur la filoj de la 
komunistoj rajtis ĉeesti en la lernejoj-ĝardenoj, ĉar estis iliaj 
gepatroj, kiuj faris la revolucion, la konturo de iu burĝaro 
tiom aŭ pli avara kaj kruela ol tiu detruita, kaj ĉiam pli 
interesata, ĉar ĝi estis nova kaj bezonis plisolidigi sian 
superregadon, aperis en mia menso per la rapideco de tiuj 
vizioj, kiujn oni neniam forgesas. Kiom mi volus esti erara! 
Kiom mi dezirintus, ke tio nur estintus io kaŭzita de la 
fantazio impresita de la antaŭjuĝoj, kiujn la deviga 
kunvivado sub kapitalisma reĝimo povus krei en mi! 


Mi ankaŭ mencios publikan merkaton, kie oni faris 
ĉiajn komercajn interŝanĝojn per mono kaj naturaĵoj 
proksiman al la elŝipejo de Simbirks. 


La plimulto de la komercistoj estis de islama origino, 
loĝantoj en la regiono. En la merkato estis ĉio. Ne en 
granda abundo, sed estis ĉio. 


Mi mem aĉetis sandalojn de la lando kontraŭ ok mil 
rubloj, kaj ili estis de la plej malmultekostaj. 


Panon, farunon, viandon, sekajn guŝojn, ladaĵojn, 
merceron, ĉion oni povis trovi en tiu semajna merkato, 
kvankam tio pli abunda estis la vestoj kaj ĉefe la ŝuoj. 


Ni ripetu per unu fojo por ĉiam, ke la malpureco kaj 
neglektado viditaj sur la stratoj de Petrogrado kaj apenaŭ 
duonviditaj en Moskvo, estis la elstara noto en ĉiuj loĝlokoj, 
kiujn ni vizitis. 

En Saratov estis nepriskribebla. La amasoj da rubaĵoj 
kaj ĉiaj forĵetaĵoj estis kontinuaj. Estis stratoj sur kiuj la 
cirkulado, pro la naŭzaj odoroj, preskaŭ neeblis. 


Kelkaj grupoj de delegitoj apenaŭ eniris en straton, tuj 
turniĝis kaj rapide malantaŭeniris. Tiaj estis la malbonodoro 
kaj haladzo, kiujn oni enspiris. 


Se la stratoj ne estintus tre larĝaj kaj la domoj malaltaj 
(de unu aŭ du etaĝoj tiuj de plej granda alteco) la loĝebleco 
en tiuj loĝejoj neeblintus. 


Multaj domoj cedis aŭ estis ĉe la rando de la ruino, ĉar 
oni ne povis ripari ilin pro manko de materialoj kaj ĉi tiu 
neeblo kaj la fakto, ke multaj aliaj estis konfiskitaj de la lokaj 
Sovetoj, sen tio, ke ili povis esti loĝataj pro la konfisko, faris, 
ke multnombraj familioj vivis amasigitaj kaj en eta spaco, 
ĉar se ili ne atingis la permeson de la loka Soveto por loĝi 
en domo, ne estis rimedo havi ĝin; kaj ĉi tiu permeso kostis, 
kiom oni ne povas imagi, atingi ĝin. 


Multe nin interesis demandi ĉu la homoj prizorgis lerni 
legi kaj skribi; ili al ni asertis, ke jes; kvankam la atingitaj 
rezultoj ne estis tiel brilaj, kiel en Moskvo kaj Petrogrado. La 
plimulto, turmentita de la malabundeco de nutrado kaj 
puŝitaj havigi al si la ĉiutagajn nutraĵojn, formetis la kulturon 
en duan lokon. 


La tre homa deziro konservi la propran ekziston 
deprenis meritojn al la kultura verko. 


Interesega observo: ni surstrate vidis neniun ebriulon. 
Kaj konata estas, ke la alkoholismo kaŭzis en Rusujo 
grandajn detruojn; la bolŝevikismo povis fieri pri ĉi tiu venko. 

4a. Ree en Moskvo 


Forlasi la stacidomon por direkti nin al la hotelo, kiam 
ni revenis en Moskvon, estis tre malfacile. Mesaĝoj kaj 
avizoj; aŭtoj, kiuj anoncas sin sed ne venas; neeblo forlasi 
la stacidomon ĝis oni donos la ordonon. Ni rezignaciis 
atendi, kion alian fari?. Finfine, post kvar horoj atende, venis 
pluraj aŭtoj kaj tri kamionoj. Ĉar ne estis sufiĉe da komfortaj 
veturiloj por ĉiuj, okazis kruda kaj abomena sceno. La 
enirklopodo en la aŭtojn estis tiel krudaĉa, ke ne povis 
enaŭtiĝi tri el la ses virinoj, kiuj estis en la sekvantaro. 


lu riproĉis al la impetantoj ilian malĝentilaĵon kaj 
krudecon, protestante kontraŭ tiu impeta atako fremda al 
viroj, kiuj iom respektis sin kaj kelkaj elaŭtiĝis. 


La aliaj sidiĝis, kiel ni plej bone povis en la kamionoj. 


La vivo en la hotelo ne ŝanĝiĝis. Nur ni renkontis pli da 
kamaradoj delegitoj; angloj kaj francoj. Oni anoncis la venon 
de aliaj, inter kiuj estis la antaŭtempe forpasintaj Vergeat, 
Lepetit kaj Lefevre, kaj kelkaj germanoj; oni eĉ parolis pri 
delegito de la hispana Komunista Partio. 


Nia vivtenado estis grandioza. Tiusence ni estis la 
aristokrataro. 


Ni faris kvar manĝojn ĉiutage. La matenmanĝo, kiu 
konsistis el peco de fromaĝo, pano kaj teo. 


La tagmanĝo, je la dekdua, konsistigita de supo de 
guŝoj, plado da faruno de mileo, alia plado da viando, anaso 
ĝenerale, pano kaj teo. 


Vespermeze, alia porcio el fromaĝo, pano kaj teo. Tiel 
en la porcio de la mateno, kiel en tiu de la vespermezo, la 

fromaĝo estis ofte anstataŭata de la kaviaro, nutraĵo farita 
kun premitaj frajoj de sturgo, tre estimata en Rusujo kaj ĉiuj 
landoj de la Nordo. 


Nokte, je la deka, ni vespermanĝis. La vespermanĝo 
kutimis konsisti el la samaj pladoj, ke la tagmanĝo. 


Ĉiutage oni al ni disdonis paketon de cigaredoj kaj 
alumetskatolon ankaŭ al la ne fumantojn. 


Ni ankaŭ disponis banejon, barbiron kaj plurajn aŭtojn 
por kiam ni bezonos translokiĝi al la Kremlo aŭ aliloke. 
Veras, ke la misuzo, kiun iuj delegitoj faris de la aŭtoj, 
senigis aliajn povi uzi ilin, kiam ili ilin bezonis. Ni devas diri, 
ke ni ĉiam preferis piediri. Estis pli oportune kaj oni ne 
retenis la aŭtojn por servoj, kelkfoje distraj. Nur tiel pensis ni 
kaj aliaj malmultaj delegitoj. 


La kunvivado en la hotelo nin penetrigis en la 
psikologion de multaj el kiuj volis esti la estontaj diktatoroj 
de la proletaro de Eŭropo. 


Estis tiuj, kiuj ĉiutage uzis la friziston kaj se ĉi tiu ne 
komplezis ilin laŭ iliaj gustoj, traktis lin sen konsidero, kun 
la risko de lia forpelo de la laboro. lu estis, kiu plendis al la 
Majoro, kaŭzante al la servanto severajn kritikojn fare de la 
hierarkia superulo. 


Ankaŭ ne mankis tiu, kiu ĉiunokte lasis siajn botojn en 
la koridoro, kiel estas kutimo en la hoteloj de Eŭropo, por ke 
la "kamaradoj" de servo ilin purigu kaj poluru, kun la sekva 
dankado per admonoj fare de la "komunista kamarado" 
delegito, kiam li malkovris en siaj ŝuoj la plej malgravan 
neglektaĵon. 


Ankoraŭ restis aliaj pli abomenaj. Ekspluatante la 
malsato, kiun suferis la virinoj komisiitaj de la purigo de la 
hotelo, ili al ili petis specialajn servojn kontraŭ parto de la 
porcio, kiu al delegitoj respondis. Kiom da moralaj mizeroj! 

Kaj tiuj estis, kaj ankoraŭ estas iuj, la daŭrigantoj de Lenino 
en la apostoleco de sociala regenerado! 


Kiel estis tre varme kaj preskaŭ ĉiuj surportis vestojn 
por vintro, la Komitato de la Tria Internacio havis la 
ĝentilaĵon disdoni inter ni kelkajn "rubaska"-ojn aŭ tipajn 
bluzojn de la lando; kaj al kelkaj delegitoj, kiuj, pro la 
malfacilaĵoj, kiujn ili suferis por alveni en Rusujo, tion faris 
senigitaj de rezerva vesto, oni transdonis la bezonan. Al ĉiu, 
kiu tion deziris, oni transdonis ankaŭ sandalojn. Ĉi tiu 
disdono, kiu deprenis la eblon ricevi iujn vestaĵojn— kiujn 
bezonis pli ol ni la homoj de la lando, ĉar ni, revenonte al 
Eŭropo, povus provizi al ni ĉion—, ellasis la avaron de iu, 
ĝis la ekstremo peti vestaĵon por siaj filoj, kiuj estis en 
Eŭropo. 


Estis alia, kiu, ĉar al li faliĝis la horloĝo sur la plankon 
kaj plu ne funkciis, sieĝis Zinovjev-on dum ok tagoj por ke 
oni al li donu alian. 


—Mi rompis la mian —li diris—, juste estas, ke oni al 
mi donu alian. 


Kaj por fini kun ĉi tiuj moralaj mizeroj: mi neniam 
forgesos, ke delegito de la Germana Sendependa Socialista 
Partio plendis al Lenino pri la manĝo, kiun oni al ni donis, 
dirante, ke tio "estis naŭzaĵo", kiam, mi devas ripeti ĝin, nia 
nutrado reprezentis enorman penadon pro la rimedoj 
disponeblaj de la lando kaj la registaro. 


Kiuj tiel agadis tie, senĉese ĝenante per plendoj kaj 
depostuloj al la Komitato de la Internacio, kaj kiuj agadis per 
burĝa pensmaniero, kiam ankoraŭ estis nenio, kion ili farus 
kaj kiel ili agadus morgaŭ se revolucio al ili donus la 
Potencon en la lando, kiun ili reprezentis? Kaj krome ĉiuj ili 
estas kiuj tiam diris en Moskvo kaj ankoraŭ ripetas en 

Eŭropo, ke ni havas la pensmanieron de etburĝoj. Kia 
cinikeco! 


xxx 


La aspekto de Moskvo estas tiu de ĉefurbo laŭ 
kontinua kaj ekscitata movado. 


La restado de la Registaro kun la miloj da burokratoj 
ĝin ĉirkaŭantaj, faras, ke la vivo ege intensiĝis, kio evitas, ke 
Moskvo donu egalan senton de mizero, kiu kaŭzas la 
observon de la aliaj urboj de Rusujo. En Moskvo ĉi tiu sento 
nur estis pli malforta. 


La malpuraj kaj forlasitaj stratoj, plenaj de krateretoj, 
nevetureblaj, malfaciligis la trafikon de la oficialaj veturiloj. 


Multaj konstruaĵoj aŭguris ruinon. La Registaro 
konfiskis kaj fermis ilin; iuj kun varoj kaj komercaĵoj kaj ili tiel 
restis ankoraŭ. La varoj, kiuj ne estis ŝtelitaj, putriĝas kaj 
difektiĝas interne. 


Estis elstara noto vidi iujn montrofenestrojn de butikoj 
de graveco antaŭ la revolucio, kiuj ankoraŭ konservis, 
kvankam kovritaj de densa tavolo el polvo, la objektojn, 
kiujn tie elmetis la komercisto por altiri la atenton de la 
aĉetonto. 


En kelkaj montrofenestroj oni vidas objektojn de nepra 
utileco kaj, kiujn oni ne trovas en la sovetaj deponejoj; sed 
tiujn videblajn kaj tiujn stokitajn ene oni ne povas tuŝi, ĉar la 
statistiko ne estas farita kvankam antaŭ kvar jaroj oni ĝin 
komencis. Ni diris "kiuj estas ene", kiam ni pli ĝuste devis 
diri "kiuj devis esti", ĉar oftas ke, kiam laŭ la statistikoj oni tuj 
disponos la varojn stokitajn en la ejo, oni trovas la lokon, 
kiun ili okupis, sed ne la varojn. 


Kaj meze de tiom da fermita konstruaĵo kaj sen ia 
utileco, oni vidis dum la nokto grupojn de personoj 

dormantaj sur la planko kaj en la framoj de la pordoj, ĉar ili 
ne havis loĝejon. 


Alia elreviga spektaklo kaŭzanta perdon de grandega 
kaj konsiderinda tempo, estis tiu okazanta, kiam la disdonoj 
de nutraĵoj eksterordinaraj, vestaĵoj aŭ biletoj de fervojo. 
Ĉefe ĉi tio lasta estis io, kio altiris la atenton de kiu ne volas 
fermi la okulojn antaŭ la realo. 


En la stacidomoj, samkiel en la centraj vendejoj de 
biletoj kaj vojaĝpermesoj, la homvicoj estis konstantaj. Ne 
maloftis vidi ilin el kvincent kaj pliaj personoj. Estis kiu devis 
pasigi du kaj tri tagojn antaŭ ol povi akiri bileton. Kaj ĉar ne 
eblis forlasi la vicon por ne perdi la lokon, aŭ ili devis manĝi 
kaj dormi sur la planko, aŭ anstataŭigi sin per iu alia 
persono. Ĉi tio pli oftis. 


Ĉi tiu burokrata malrapideco en la disdono de nutraĵoj, 
vestoj, aliaj produktaĵoj kaj biletoj, kaŭzis sufiĉe profitdonan 
industrion: tiun de la eternaj konstantuloj en la atendovicoj. 


La persono, kiu havis iun ateston kun rajto al eblo de 
vestaĵoj, nutraĵoj aŭ biletoj, kaj ne povis aŭ ne volis fari 
atendovicojn, akordiĝis kun profesiulo kaj, per rekompenco, 
ĉi tiu restis en la vico anstataŭ la interesato. Ĉar ili devis esti 
tie anstataŭ unu, al ili estis indiferente resti anstataŭ kvar aŭ 
kvin kaj per ĉi tiuj kvar aŭ kvin ili sekurigis al si tagsalajron. 


Ne kreu, ke ĉi tiu profitdona tasko —ĉar estis kiu 
enspezis multe pli per ĝi ol li enspezus laborante— ne estis 
peniga. Oni bezonis havi specialan temperamenton por 
efektivigi ĝin. Krom kio signifas pasigi horojn kaj horojn 
atende, la malpureco de la ejoj kaj la intermiksado inter 
homoj plenplenaj de parazitoj, faris ĝin pli peniga kaj naŭza. 


Pro kuriozeco, ni iutage eniris en unu el la 
biletvendejoj instalita sur la Placo de la Opero de Moskvo, 
ĉe la malnova hotelo Metropolitano, kaj kvankam estis 

momento, kiam la homvico estis konsistigita de pli-m.alpli 
cento da personoj, la atmosfero estis preskaŭ nespirebla. 


La planko, kiel la muroj, preskaŭ kaŭzis naŭzojn, kaj 
tie, kaj atende, devis pasigi la profesiuloj de la atendovicoj 
horojn kaj horojn por atingi bileton. 


Ĉi tiujn mallongajn vojaĝojn kaj esplorojn ni faris 
ignorante ĉiun oficialan informon aŭ la gvidantojn kaj 
interpretistojn, kiujn en la hotelo oni al ni proponis. 


xxx 


La preparadoj por la malfermo de la Kongreso plu 
daŭris per nekutima aktiveco. 


La alveno de eksterlandaj delegitoj tiel, kiel de la 
interno de Rusujo, donis aktivecon kaj vivecon al la ĉefurbo. 


En la hotelo “Dielavoy Dvor” oni aŭdis paroli ĉiujn 
lingvojn kaj vidis vizaĝojn, kiuj montris rasajn diferencojn. 


La antaŭaj kunvenoj, kiujn la Plenuma Komitato de la 
Tria Internacio okazigis, ĉiutage estis pli interesaj kaj 
pasiigitaj. Oni duonvidis en ili tion, kio poste dividos la 
socialistajn laboristojn de la mondo. 


La fermita kaj dogma kriterio de la rusaj aŭtoritatemaj 
komunistoj cedis nenion. Protektitaj de la aŭreolo de la 
revolucio, ili altrudis, ne konsilis, sian politikon. 


La insulta kritiko, la sarkasmo kaj tio pli malsimpatia, la 
malmodesteco, kiun ili atribuis sin, ĉar ili estis la solaj, kiuj 
faris la revolucion, estis iom post iom preparante la terenon 
por la rompo, kiun en la socialisma kampo kaŭzos la famaj 
dudek unu kondiĉoj de Moskvo“. 


Dume ni, pli atentaj al la deziro koni la realon ol 
interveni en kvereloj de partioj, ne ĉesis trairi la stratojn, 


6  NeT. Vidu la aneksaĵon kun la traduko de la dudek unu kondiĉoj. 

viziti duonoficialajn aŭ oficialajn ejojn, demandi, enketi, 
penetri la misteron, en kiu la malkono de la lingvo nin 
enfermis, por alproksimigi nin tio plej ebla al la realo. 


Finfine, la 17-an de julio, oni anoncas al ni, ke du 
tagojn poste deiros ĉiuj delegitoj al Petrogrado, ĉar kiel 
Petrogrado estis la naskiĝejo de la revolucio, ili al ĝi volis 
fari maksimuman omaĝon de simpatio kaj admiro, 
okazigante en tiu ĉefurbo la malfermon de la Kongreso per 
serio de festaĵoj kaj de artaj spektakloj, kiuj tiucele estis 
preparitaj. En Petrogrado nur okazos la malfermkunsido kaj 
poste la Kongreso plu daŭros en Moskvo, kien ni revenos la 
21-an. 


La preparadoj por la vojaĝo de la delegitoj rapide 
plenumiĝis, ne sen tio, ke komence estiĝis afero de 
konkurado. 


Zinovjev opiniis, ke, kiel ni estis delegitoj al la dua 
Kongreso de la Internacio, estis ĉi tiu, kiu devis organizi la 
vojaĝon, dum Trockij, rimarkigante la malsekurecon de la 
lando kaj la eblon de atenco kontraŭ niaj personoj fare de la 
kontraŭrevoluciuloj, opiniis, ke estis la Komisararo por la 
Milito, kiu devis prenis sur sir la organizon de la vojaĝo kaj 
nian personan sekurecon. 


Triumfis Trockij kaj estis la Komisararo por la Milito la 
organizanto de la vojaĝo. 


Oni komunikis al ni, ke la eliro de Moskvo efektiviĝos 
la 19-an de julio je la dua posttagmeze, per speciala trajno, 
por alveni en Petrogrado je la deka matene de la 20-a, dato 
de malfermo de la Kongreso. 


Je la dekdua tagmeze de la tago elektita por la deiro 
ekalvenis aŭtoj al la hotelo “Dielavoy Dvor” por veturigi la 
delegitojn. 

Sur la vojo kaj je prudentaj distancoj, patroloj de 
soldatoj efektivigis atentan vigladon. 


En la ĉirkaŭaĵoj de la stacidomo la patroloj estis pli 
multnombraj kaj neebligis la publikon alproksimiĝi al la ĉefa 
pordo. La ordonoj estis nekontesteblaj. 


Sur la internaj kajoj nur estis delegitoj, membroj de la 
sekvantaro. Ci tiu estis multnombrega. 


La eksterlandaj delegitoj estis ĉirkaŭ sesdek. Kaj por la 
grupo estis du specialaj trajnoj, kiuj pleniĝis kaj eĉ estis iu, 
kiu malkomforte vojaĝis. 


Sur la kajo ni konatiĝis Kamenev-on, Rikov-on, 
Rakosky-on kaj aliaj elstaraj komunistoj. 


La tuta irvojo estis gardita de la armeo. Interspacige, 
du gardostarantoj, unu je ĉiu flanko de la vojo kaj armilo je 
la brako, senĉese vigladis. Sur la pontoj estis du 
gardostarantoj je ĉiu ekstremo. 


En ĉiuj iom gravaj stacidomoj haltis la trajno kaj ni 
estis akceptitaj per la taktoj de “La Internacio”, kiu 
matematike sonis apenaŭ ekeniris la trajnon en la 
stacidomon. 


En kelkaj stacidomoj oni utiligis la haltojn de la trajnoj 
por improvizi politikajn amaskunvenojn. 

Kiam noktiĝis, ni spiris. Ni kredis, ke ĉiuj tiuj 
spontaneaj ceremonioj preparitaj de la Komisararo por la 
Milito, ne nin ĝenos plu. Granda eraro! 


Ĉe tagiĝo, kaj kiam la delegitoj trankvile dormis, la 
bandoj de muziko kaj la lokaj Sovetoj neatendite eniris en la 
stacidomojn ekludante "La Internacion" kaj farante tre 
laŭtajn huraojn! al la Tria Internacio. 

Estis iom ridindaj kaj groteskaj tiuj malĝustatempaj 
apoteozoj. Sed la ordono estis nekontestebla. La sovetia 
ŝtato tiel tion disponis por ke la Komisararo por la Milito 
povu konfirmi sin, kiel perfektan organizanton. 

5a. Akcepto, malfermo de la 
Kongreso, politikaj 
amaskunvenoj kaj aliaj festaĵoj. 


Ni jam estas en Petrogrado. 


N La kajoj de la stacidomo estis plenplenaj de homoj. 
Ciuj komunistoj de Petrogrado, kun la Soveto ĉekape, 
ĉeestis tie. 


Krome la singardecoj kaj la manio doni al ĉio tio 
militistan nuancon kaj de perfekta organizo malfaciligis la 
cirkuladon. 

Ĉiuj oficialaj kaj duonoficialaj institucioj sendis 
delegitaron, kio entute nombris kelkajn centojn da personoj 
enfermitaj en la mallarĝa limo de la stacidomo. 


lom post iom organiziĝis la sekvantaro. 


La tuta Komitato de la Tria Internacio metis sin 
ĉekape. Poste, la diversaj komunistaj gravuloj; tuj poste, la 
delegitoj kaj, malantaŭe, ĉiuj standardoj de la organizoj de 
la urbo. 


Ha! Ankaŭ ĉeestis tie la bandon de muziko, kiu, 
apenaŭ organizita la sekvantaro, ekludis "La Internacion". 


Sed ĉio ĉi devis okazi sur la malkovritaj kajoj, dum la 
subtila pluvo iom post iom penetris en nian veston. Vere 
estis malmulte komforta kaj interesa tiel amaso de 
apoteozaj kaj laŭregularaj stultaĵoj. 


La sekvantaro ekmoviĝis kaj alveninte al la placo, kiu 
estas antaŭ la stacidomo, la spektaklo, kiun vidis niaj okuloj 
cetere estis ridinda kaj groteska. 

Ambaŭflanke de la stacidomo, enkadrigitaj laŭ linioj 
konsistigitaj de "homoj kaj soldatoj" troviĝis ĉiuj geknaboj de 
la lernejoj de Petrogrado, kun bukedetoj de floroj kaj herboj 
en la manoj, trempitaj ĝis la ostoj, ĉar antaŭ pli ol du horoj ili 
estis kondukitaj tien. 


De tempo al tempo tiuj infanoj kaj, kiam iliaj instruistoj 
tion ordonis, kriis huraon! al la Tria Internacio. 


Malantaŭ la infanoj enviciĝis miloj da laboristoj de la 
fabrikoj, kiuj ĉesis labori pro superaj ordonoj. La laboristojn 
oni kondukis tien sub la zorgado de iliaj submastroj kaj 
Komitatoj de fabrikoj. 


La vico konsistigita de tiuj etuloj kaj plenkreskuloj 
miksitaj laŭ la sama karaktero de senmalico kaj, ke dum du 
horoj stare eltenis la pluvon pro supera ordono, etendiĝis de 
la stacidomo al la palaco Smolny, oficiala sidejo de la 
Komitato de la Tria Internacio de Petrogrado. 


Kompaton vekis vidi la infanojn kun la vestoj gluitaj al 
iliaj skeletaj korpoj, dum la akvo glitis sur la palaj kaj 
malgrasaj vangoj kaj kun la paskaj bukedoj en la mano dum 
ili kriadis la laŭregularajn kaj ordonatajn huraojn. 


La tramoj, samkiel la plimulto de la privataj kaj publikaj 
konstruaĵoj sur la irvojo, estis ornamitaj kaj tegitaj de flagoj 
kaj ruĝaj tolaĵoj kun surskriboj koncerne la Trian Internacion 
kaj la unuiĝon de ĉiuj proletoj de la mondo. 


Tra inter la homvicoj konsistigitaj de pli kaj malpli 
grandaj geinfanoj kaj per la kvieteco kaj malrapideco, per 
kiuj marŝas la multnombraj sekvantaroj, sub la senkompata 
kaj malbrua pluvo, ni estis alproksimiĝontaj al Smoolny. 


La ĝardenoj ĉirkaŭantaj la Palacon de Smolny estis 
invaditaj de la publiko. 

La krioj kaj huraoj! al la Tria Internacio kaj la 
Komunista Partio apenaŭ ĉesis momenton. La bandoj de 
muziko, ludante “La Internacion”, kompletigis la bildon. 


Krom la deviga kriado, la vizaĝoj de tiu homamaso 
similis nepenetreblajn maskojn. Escepte de la entuziasmaj 
komunistoj, kiujn oni tuj distingis pro la aktiveco kaj gajeco 
pri kiuj ili donis pruvojn apenaŭ oni aŭdis iun vorton aŭ 
murmuron. 


Oni tuj rimarkis la moralan perforton, kiu, por la 
grandega plimulto, signifis ĝian ĉeeston en tiu loko. 


La eniro en Smolny kaj la aliro al la granda salono de 
la unua etaĝo, kie oni al ni preparis la tagmezmanĝon, estis 
malfacila. La centoj da personoj okupantaj la koridorojn 
interrompis la pason. 


La aspekto de la granda salono estis mirblindiga. 


Arte lokitaj ruĝaj flagoj kaj kurtenoj donis ĉarman 
karakteron al la majesto de la ejo. 


Longaj vicoj el tabloj, kovritaj de blankaj tablotukoj kaj 
kun multnombraj pretaj servicoj, invitis ĉiujn sidiĝi. 


En la fundo kaj en la centro de la salono staris tribuno 
sur kiu la jam elektitaj oratoroj devis paroladi. 


Sidiĝi ĉe tablo el tiuj estis malmulte facila entrepreno. 
La metitaj servicoj estis ĉirkaŭ kvincent, sed la nombro da 
manĝontoj alproksimiĝis al du mil. Fine, post kelkaj 
kunpremiĝoj kaj ĝenadoj, ni povis taŭge sidiĝi. 


Dum la manĝo, kiu estis bonega kaj abunda —se ni 
konsideras la malsaton, kiun suferis la loĝantaro, kiu eĉ ne 
panon trovis—, oni disdonis al ĉiu delegito banton el ruĝa 
veluro, insignon de la Sovetoj kaj medalon el arĝento 
stampitan en reliefo kun desegno koncerne la Kongreson 
kaj ties daton. 

Je la momento de la paroladoj, Zinovjev estis la unua, 
sekvante lin poste Serrati, de Italujo; Paul Levi, de 
Germanujo, kaj tiel sinsekve ĉiu oratoro de la lando, kiu lin 
delegis. 


Kiam ĉiuj ni jam leviĝis por iri al la palaco Tauride, 
malnova cara Dumao, kie devis okazi la malfermkunsido, 
bruega, longatempa, neesprimebla aplaŭdado, al ni faris 
fiksi la rigardon en la tribunon. 


Lenino ĵus aperis. 


Estis la dua fojo, ke ni lin vidis de post nia vizito en la 
Kremlo. Tiu subita, momenta, preskaŭ magia apero —multe 
pli se oni konsideras, ke li veturis per neniu el la du trajnoj 
kaj, ke ni lin supozis en Moskvo—, impresis ĉiujn nin, kiuj ne 
estis alkutimiĝintaj al la ĵonglaĵoj kaj geniaĵoj pri kiuj estas 
veraj majstroj la bolŝevikoj. 


Finita la aplaŭdado, kiu estis kronita de tri huraoj!, 
Lenino ekparolis por mallonge diri, ke ni iru al la Palaco 
Tauride, kie la kunsido de la Kongreso komenciĝos tuj kiam 
alvenos la delegitoj. 


La marŝo al la Palaco Tauride estis tiel peniga kaj 
impresa, kiel la antaŭa al Smolny. 


La pluvo ree falis kaj la irvojo estis ĉirkaŭata de centoj 
da infanoj kaj homoj, kiuj devis firmapiede elteni ĝis la fino 
por fari la kutimajn kaj devigitajn huraojn!. 


Atingi la aliron al la malnova salono de kunsidoj de la 
Dumao, estis heroaĵo de epopeaj karakteroj. Centoj da 
personoj grupiĝis en la koridoroj kaj salonetoj dezirante povi 
okupi lokon en la publika tribuno. 


La delegitoj, al kiuj la insigno ĉie malfermis la pason, 
bezonis la helpon de la soldatoj por povi alveni ĝis la 
salono. 

La atmosfero estis preskaŭ nespirebla. Kvankam la 
mateno estis pluva, oni povis senti la varmegon. Varmego 
trempita de malsekeco, pli ĝenega tiuokaze pro la troa 
ĉeesto de personoj. 


Sur ĉiu el la seĝoj por delegitoj estis lokitaj la diversaj 
uzaĵoj, kiujn oni al ili destinis. Estis dokumentujo kun la 
surskribo de la okazigita ceremonia kaj la dato de la 
Kongreso, blokoj el papero por preni notojn, krajonoj kaj 
bindita volumo de la revuo "La Internacio". 


La plimulto de ĉi tiuj volumoj estis skribitaj en la 
germana kaj la angla. En la franca apenaŭ estis iu 
ekzemplero. 


Zinovjev. formale komencis la Kongreson per 
salutparolado al la delegitoj, al ĉiuj malliberuloj kaj 
persekutatoj de la kapitalistaj kaj burĝaj registaroj en la 
mondo, dezirante, ke la proksima tria Kongreso de la Tria 
Internacio povu okazigi sin en Berlino, Vieno, Sofio, Parizo 
aŭ Londono, post la disfalo de la malaminda kapitalisma 
reĝimo kaj jam starigita la komunismo kaj la diktatorado de 
la proletaro. 


Nur partoprenis en ĉi tiu malfermkunsido la delegitoj, 
kiujn la Komitato antaŭe nomumis. Ĝi finiĝis per parolado en 
la rusa de Lenino, kiun oni ne tuj tradukis al iu lingvo, ĉar 
jam estis tro malfrue. 


En kio estis malnova kukejo kaj salono-kafejo de la 
Dumao, oni al ni servis manĝon propran de princoj, se ni 
konsideras la tiaman rusan situacion. 


Finita la manĝo, ni deiris al ebenaĵo de unu el la 
kvartaloj de la ĉefurbo, elektita loko por la inaŭguro per nia 
partopreno de monumentoj kaj placo alegoriaj al la 
revolucio. 

Finita ĉi tiu ceremonio, ni revenis al la urbcentro por iri 
al la placo Ouritzky, antaŭe placo de Vintro, kie devis okazi 
grandioza internacia politika amaskunveno, por kio oni 
starigis tribunon antaŭ la ĉefa pordo de la Palaco de Vintro. 


La homamaso kunvenigita sur la placo nombris 
multajn milojn da personoj kaj, pro la tribuno stariĝis apud la 
fasado de la Palaco mem, oni tuj rimarkis, ke la plimulto de 
la publiko ne aŭdos la oratorojn. 


Oni evitis la malfacilaĵon improvizante tribunojn sur 
aŭtoj, kiujn oni lokis sur pluraj ekstremoj de la placo. 


Finita la amaskunveno ni iris al la Palaco de la Laboro, 
en unu el kies salonoj oni al ni servis la vespermanĝon kaj 
ni povis malrapide viziti la konstruaĵon kaj la diversajn 
organizojn kaj instituciojn en ĝi lokitaj. 


Inter la novaj institucioj vizititaj estis la Ritma kaj 
Deklama Klubo. Oni instruis al la gelernantoj ritmajn 
dancojn, plastikon kaj deklamon. 


"La nombro da lernantoj komence estis konsiderinda— 
al ni diris unu el la instruistinoj—sed ĉiutage malpliiĝas. Ne 
okazas, ke malpliiĝas la inklino, nek mankas amo al la ritmaj 
kaj deklamaj artoj; estas la ekonomia bezono, la devo 
perlabori neprajn elementojn por la vivtenado, kio malpliigas 
la lernantojn. 


A. 


"Ci tie en la klubo —ŝi plu parolis— oni donas 
porciumon al ĉiuj ĉeestantaj gelernantoj; sed unu porciumo 
ne sufiĉas por ilia vivtenado kaj ankoraŭ malpli por tiuj el 
niaj gelernantoj, kiuj havas familion aŭ iun, kiun flegi, kio 
oftas. Ni tamen esperas, ke ĉi tiu situacio pliboniĝos kaj, ke 
niaj lernantoj revenos por krei veran generacion de 
eminentaj artistoj." 


En la fundo de la salono oni starigis tabulscenejon, sur 
kiu bando de muziko agrabligis la vespermanĝon per 

elektita koncerto, komencante kaj finante ĝin per "La 
Internacio", kiun la plimulto de la ĉeestantaj delegitoj 
akompanis kantante la tekston kaj, kiun ĉiuj stare aŭskultis. 
La elprovitaj komunistoj ĝin akceptis salutante militiste. 


En pluraj de la paŭzoj, duopo, kiu dancis tipajn rusajn 
dancojn, permesis al ni koni multajn el la lando. Ne necesas 
diri, ke ĝi komplezis al ĉiuj ni pro la noveco de la spektaklo 
por iuj kaj la arto per kiu ili estis plenumitaj por ĉiuj. 


Oni diris al mi, ke la dancinta duopo, geedzoj, 
devenantaj de unu el la centraj provincoj de Rusujo, estis 
konsiderita, kiel la plej bona paro dancanta tipajn dancojn, 
kiu estis en la tuta lando. 


Finita la vespermanĝo ni iris al la loko, kie estis lokita 
la konstruaĵo de la malnova Borso, antaŭ kiu oni estis 
ludonta, jam nokte, spektaklon de granda allogo, koncerne 
la lukton de la laboristoj kontraŭ la kapitalismo. 


La aliro al la portiko de la Borso fariĝas per ŝtupoj el 
ŝtono kaj sur ĉi tiuj Ŝtupoj kaj en la portiko, kiu estas tre 
ampleksa, okazis la prezentado. 


La verko aŭ spektaklo konsistis el pluraj scenoj. 


En la unuaj oni vidis la laboristan klason 
enprofundiĝintan en la plej humiligan sklavecon, dum la 
patricioj kaj aristokratoj amuzis sin kaj ĝuis. Poste, la 
proletaro ribelis kontraŭ la superregantoj por neniigi la 
sklavecon, sed ĝi estis venkita kaj severe traktita. 


En aliaj, jam aperis la duonindustria proletaro, kun iliaj 
gildoj, en malmola lukto kontraŭ la regularoj de la reĝoj kaj 
feŭdaj sinjoroj; en la ceteraj scenoj aperis la organizo de la 
socialdemokrataj partioj, la laboristaj Organizoj, la 
Komunista Manifesto de Markso kaj Engelso, kaj laste oni 
alvenis en la periodo antaŭ la eŭropa milito. 

Je la momento deklari sin ĉi tiu, aperis sur la scenejo 
centoj da figurantoj kiuj per la mimiko—ĉar la spektaklo 
estis mimika—— direktis sin al la intelektuloj— tiuokaze la 
gvidantoj de la Dua Internacio— por ke ili ĵetu la krion de 
milito al la milito!, kaj kontestu la militon per la universala 
ribelo. Kiel ili ne estis aŭskultitaj, senkuraĝiĝo etendiĝis inter 
ili, kaj ili forlasas sin en brakoj de la kapitalismo, kiu fiera kaj 
venkinta faris el ili kanonfuraĝon. Tiam aperas la bolŝevikoj, 
kiuj vekante la popolon kaj portante ĝin al la lukto, faras la 
triumfan kaj komunisman revolucion. 


Finis la spektaklo per apoteozo, en kiu partoprenis 
centoj da figurantoj. La ruĝa stelo aperis en la spaco 
kondukita, dum sia malsupreniro al la popolo, de la 
bolŝevikoj, kia komenca signo de elaĉeto. 


La tuta spektaklo disvolviĝis sub torentoj el lumo 
sendita de potencaj reflektiloj. 


Ĉirkaŭ la dua de la mateniĝo finis la prezentadon en 
kiu ĉeestis miloj da personoj. 


Per la aŭtoj, kiuj jam nin atendis, ni deiris al la 
stacidomo, ĉar pro la malabundeco de loĝejoj en la vilaĝo, 
ni dormos sur la litoj de la vagonoj. 


Oni diris al ni antaŭ ol enlitiĝi, ke oni probable 
organizus ekskurson al Kronŝtadt, sed ĝi finfine ne realiĝis. 


Preskaŭ la tutan matenon de la sekva tago ni pasigis 
en la stacidomo. Ciumomente venis ordonoj pri tio, kion oni 
devis fari. 


Ĉirkaŭ la dekdua tagmeze oni al ni komunikis, ke 
definitive je la dua posttagmeze ni revenos al Moskvo. 


La reveno estis pli trankvila. Nenio de sovetiaj 
komisionoj; nenio de paroladoj nek amaskunvenoj, kaj ĉefe 
nek sola fojo "La Internacio", kio jam estis io! 

Ni finos ĉi tiun rakonton rimarkigante, ke dum tuta nia 
pilgrimado de la 20-a tra Petrogrado, ĉiuj flagoj de la 
Sindikatoj, Kooperativoj, Kluboj kaj duonoficialaj kaj oficialaj 
institucioj, kun miloj da personoj, senĉese akompanis nin; 
sed ne pro propra-vola ago, sed pro speciala dekreto de la 
Soveto de la urbo. 


Ĉiuj fabrikoj, manlaborejoj, konstruejoj, oficejoj kaj 
ceteraj laborlokoj ĉesis labori kaj la laboristoj, kiuj en ili 
havis okupon, kiel la infanoj de ĉiuj lernejoj, estis kondukitaj, 
gviditaj de siaj Komitatoj de Fabrikoj kaj siaj instruistoj, por 
ĉeesti en la alveno de la eksterlandaj delegitoj kaj servi al 
ni, kiel akompanantoj dum nia pilgrimado tra la urbo. 

6a. Kategorioj de salajroj kaj 
sindikata organizo 


Por la 23-a de julio je la deka matene, oni anoncis la 
duan kunsidon de la Kongreso, kiu ĝis sia fino devis okazigi 
sin en la salono de la trono, nomita de Sankta Andreo, en 
unu el la Palacoj de la Kremlo. 


Malgraŭ ke estis la deka matene, kiam ni prezentiĝis 
en la salono, la komenco ne okazis ĝis post la dekdua. 


Ĉi tiu malfruo ne nur okazis la unuan tagon; en la 
postaj okazis same, kiam ne iom plej malbone. lutage, 
kunsido anoncita por la deka nokte, komenciĝis je la dua de 
la mateniĝo. 


Ekstere de la Kongreso, kaj dum la horoj, kiujn ĉi tiu al 
ni lasis liberaj, ni klopodis kompletigi la informojn kiel eble 
plej bone. 


Ke Kibalchiche kaj aliaj dungitoj de la Tria Internacio 
troviĝis en Moskvo, multe favoris nian privatan deziron. 


Unu el la personoj kun kiu ni unue kontaktis, estis kun 
Sacha Kropotkin, la filino de Petro Kropotkin, al kiu mi 
komunikis la kontentiĝon, kiun mi havus povi intervidiĝi kun 
ŝia patro. 


Mi ankaŭ vizitis la anarkiisman Klubon establita en la 
Teverskaia, kie mi konis, inter aliaj kamaradoj, Askarof-on 
kaj Gordin-on. Danke al Schapiro, mi konis Maximof-on kaj 
aliajn. 

En la anarkiisma Klubo, dum unu el miaj vizitoj, 
organiziĝis speco de prelego, kiun mi eldiris en la franca kaj 
Askarof tradukis al la rusa. 

Parolante kun la kolegoj de la Klubo, mi rimarkis, ke 
multaj el ili iom inkliniĝis akcepti la centralismon kaj la 
diktatoradon de la proletaro. 


Gordin, kiu estis la plej videbla kapo, la plej klera, 
nomis sin "Universalisma", kaj antaŭ nelonge eliris el la 
malliberejo de Butirki, kie pasigis tri monatojn pro la krimo 
esti elektita de la laboristoj de la fabriko, kie li laboris, por la 
Soveto de Moskvo. 


Tiu de Gordin estas kurioza ekzemplo pri kiel 
komprenas la liberecon la bolŝevikoj kaj kio signifas la 
reĝimon de la Sovetoj en iliaj manoj. 


Laboristoj de fabriko de municioj, kiam okazis la 
balotado por delegitoj al la Soveto de la kvartalo al kiu 
apartenis la fabriko, malgraŭ ke la komunistoj ĉiam faris 
fermitan liston por delegitoj al Soveto kaj akceptis la 
elstrekon de neniu el iliaj kandidatoj, la laboristoj de la 
fabriko en kiu laboris Gordin elstrekis unu komuniston kaj 
lokis lin. 


Kiam oni faris la elnombradon de balotiloj en la oficejo 
de la Soveto, oni rimarkis, ke estis elstrekita komunisto kaj 
elektita Gordin, oni vetois lin kaj nuligis lian elekton, sed ne 
tiu de la komunistoj, kiuj estis elektitaj en la sama listo. 


Ĉar laŭ la kvanto da voĉdonantoj kaj voĉdonoj, kiujn 
bezonis atingi kandidaton, al tiu fabriko respondis unu 
delegito, efektiviĝis nova balotado. La rezulto, en la dua, 
estis la sama, ke en la unua. Gordin estis elektita. 


Nova nuligo kaj nova balotado. Estis jam la tria. 
Sed ĉi-foje ankaŭ ne sukcesis la bolŝevikaj komunistoj. 


La elnombrado de balotiloj donis preskaŭ absolutan 
plimulton al Gordin. 

Tiam la bolŝevikoj, respektemaj kun la volo de la 
laboristoj kaj la diktatorado de la proletaro (?), nuligis la 
balotadon, enkarcerigis Gordin-on kaj akordigis, ke 
momente restu tiu fabriko sen reprezento en la Soveto de la 
kvartalo. 


Ni devas konfirmi ĉi tie kion jam iu, skribante pri 
Rusujo, manifestis: ke ĉiu elekto por la Soveto okazis en 
ĉeesto kaj sub la plej rigora inspektado de Ĉeka, kio ne 
estis por inspiri ideojn de sendependeco kaj respekto al la 
volo de la voĉdonantoj. 


Enkarcerigita Gordin kaj nuligita la elektado, oni 
proponis al la laboristoj novan balotadon, kion ili rifuzis, kaj 
al Gordin oni proponis, ke li rezignis la postenon. Obstina ĉi 
tiu pri sia rajto, la bolŝevikoj ne vidis la rimedon atingi sian 
celon. 


Prezenti novan kandidaton ili ne povis, ĉar dum la 
laboristoj de la fabriko voĉdonos por Gordin, ĉiam estos 
venkita la komunisto. 


Finfine, komprenis la kolegoj de Gordin, ke persisti en 
la adoptita konduto estis iĝi la prizongardistoj de sia 
kamarado, kaj ili decidis, se la Soveto okazigos novan 
balotadon, sindeteni partopreni en ĝi tiel, ke la oficiala 
kandidato estus elektita kvankam estus pro malplimulto de 
voĉdonoj. Tiel okazis. 


Sciante la Soveto la sintenon adoptita de la laboristoj, 
kunvokis novan balotadon en la fabriko kaj la komunista 
kandidato estis elektita de trideko da voĉdonoj el pli ol du 
mil, kiuj respondis al la fabriko. 


Kaj tio malgraŭ ke Gordin, kiel la plimulto de la 
membroj de la anarkiista Klubo de la Teverskaia, cedadis 
kaj sufiĉe konformiĝis al la centralizismo kaj la diktatorado 
de la proletaro. 

La aktiveco de la membroj de la anarkiista Klubo ne 
estis por maltrankviligi la bolŝevikojn kaj tamen, tre ofte, 
Ĉeka faris sian aperon tie. Cetere la aferoj, kiel tiu okazinta 
kun Gordin, abundis en Rusujo. 


El ĉi tiuj kamaradoj mi havis la unuajn referencojn pri 
tio, ke estis la ukraina ribelo kaj pri la rolo, kiu plenumis la 
agadon de Makhno en la lukto kontraŭ la reakcio. La Klubo 
vivtenis sin danke al restoracio, kiun tiu establis, kaj kiu 
atingis povi prepari manĝaĵojn, kiuj liveritaj kun malgranda 
profito permesis destini iujn monkvantojn al ĝi. 


La kunvenoj tre oftis; sed oni bezonis esti sobraj kaj 
moderaj pri la juĝo. 


Foje alvenis iu kamarado de la interno, kiu alportis 
novaĵojn de la kolegoj kaj ĉiuj samopiniis konfirmi la 
persekutadon, kiun la bolŝevikoj efektivigis kontraŭ la 
anarkiistoj, kiuj tute ne submetis sin. 


lli al mi montris numerojn de "Izvestia" kaj "Pravda", en 
kiuj oni informis pri la rekresko de mortpafadoj fare de Ĉeka. 
La opinio ĝin atribuis al tio, ke la Registaro timis, ke la 
eksterlandaj delegitoj petus amnestion, kaj se ĉi tio okazus, 
por ne liberigi la malliberulojn, ili mortpafis ilin. La 
mortpafitoj, kvankam iu estis kvalifikita de la ĵurnaloj, kiel 
bandito aŭ spekulaciisto, la plimulto aperis kiel 
kontraŭrevoluciuloj... 


Ĉar ni komunikis al Lozovski nian intensan deziron 
koni kiel eble plej ĝuste la funkciadon de la Borso de la 
Laboro, de la Sindikatoj kaj de ĉio, kio rilatis al la organizo, li 
metis je nia dispono interpretiston kaj rilatigis nin kun ĉiuj 
superaj institucioj, kiuj povis gvidi nin. 


Ni anticipe konfesas, kvankam el tio pretendas eltiri 
iun avantaĝon niaj kontraŭuloj, ke ni ne povis atingi klaran 
komprenon pri la funkciado de la Sindikata organizo en 

Rusujo. Laŭ ĝeneralaj linioj, jes; sed detale, ne. Ni same 
konfesas kaj ne kiel preteksto al la nekapableco kaj 
malkompreno, kiujn la porbolŝevikoj al ni ŝarĝas, sed kiel 
vero klare malkaŝita de la sperto, ke la plimulto, aŭ preskaŭ 
ĉiuj, de la oficistoj kaj respondeculoj mem de la funkciado 
de tiu pezega sindikata maŝino estis tute netaŭgaj por doni 
al ni la klarigojn kaj detalojn, kiujn ni petis. Ankaŭ ne ili konis 
ĝian funkciadon. 


Pro la diritaĵoj de unuj kaj aliaj, la problemo ne estis en 
la maniero de organizo. Estis en la kontinua ŝanĝo kaj 
variemo de formoj kaj movadoj de la sindikata organizo. 


La ĝusta kono pri kiel devis funkcii la Sindikatoj 
permesus al la laboristoj, kiuj ilin konsistigis kaj al la 
multnombraj burokratoj, kiuj ilin direktis, povi difini 
kondutnormon pri iliaj rilatoj kun la ŝtato, kio devis esti, 
tempo poste, profita al la laboristoj, ĉar tio al ili certigus 
certan sendependecon de la tiraneco de la Komunista 
Partio; sed ĉi tiu, antaŭvidema kaj ruza, klopodis neebligi 
tion per ĉiuj atingeblaj rimedoj kaj nenio pli bona ol 
konstanta renovigo de la metodoj de organizo, taŭgaj aŭ ne 
al ĝi. Krome, ĉi tio Ŝajnis doni iun eklektikismon al la penso. 
lo simila al la elpuriga strebo serĉi tion plej bonan kaj 
perfektan. Sed fakte tio, kion oni celis estis realigi manovron 
por plifirmigi la superregadon de la partio, malhonestan kaj 
krudan manovron. 


Dezirante kompletigi laŭeble la informojn, kiujn ni 
bezonis, ni unue volis scii, kiuj estis la salajroj de la 
laboristoj kaj, kiel ili ricevis ilin kaj, kiuj ilin decidis. 

La starigita tabelo de kategorioj de salajroj enhavas 
tridek ses plus kvar eksterordinarajn nur aplikeblajn al kiu la 
Komitato de la Ĝenerala Konfederacio de la Laboro, la 
Komisararo pri la Laboro kaj la Konsilantaro pri Nacia 
Ekonomio tion opiniis ĝusta. Kaj tiel, kiel en la tridek ses 

kategorioj de salajroj, estis limigita la pagenda kvanto, tiel 
en rubloj, kiel en la porciumo, kiuj neniel povis superi sin, la 
kvar eksterordinaraj ne havis limojn kaj la Komisiono 
komisiita doni ilin povis atribui la salajron kaj la porciumon, 
kiujn ĝi konsideris oportunaj. 


La deirpunkto por koncedi unu el ĉi tiuj kvar 
eksterordinaraj salajroj estis unu el la tridek ses establitaj; 
sed la limo, kiel ni jam diris, ne estis difinita. Oni lasis tion al 
la arbitreco de la Komisiono. 


El tiu sistemo kreiĝis unu el la plej tutmonde 
disvastigataj trompaĵoj komence de la rusa revolucio kaj, kiu 
al ni prezentis ĝiajn plej elstarajn gravulojn ĉirkaŭitajn de 
aŭreolo de sobreco kaj ofero, kiu estis tre for de la vero. 


Oni al ni diris, ke Lenino, Trockij, Radek kaj aliaj 
gvidantaj gravuloj de la Komunista Partio kaj de la revolucio, 
donante pruvojn de ilia amo al la popolo kaj ofero por la 
revolucio, submetis sin al ĉiuj mankoj kaj malabundecoj al 
kiuj la manko de produktoj ilin devigis kaj, ke konsiderante 
sin proletoj kaj laboristoj, ili asignis al si salajron, kiel la 
aliajn kaj porciumon, kiel tiun de la intelektaj laboristoj. 


Laŭ teorio tiel estis. Sed la praktiko estis tre alia. 


Estis realo, ke Lenino, Trockij, Radek kaj aliaj 
komisaroj kaj aspirantoj al tiaj, estis konsideritaj kaj 
katalogitaj, kiel intelektaj laboristoj por la kalkulo de la 
salajro kaj la porciumo, kiun ili devis ricevi, kaj per ĉi tiu 
artifiko kaj procedo ili igis ĉiujn nin kredi je la sindonemo kaj 
altruismo de la bolŝevikaj komisaroj. 


Sed tutcerte, ĉu ili ne konsideris tion grava aŭ opiniis, 
ke ne interesis al la aliaj scii ĝin, ili ne diris, ke oni starigis la 
kvar eksterordinarajn menciitajn salajrojn, kiuj estis aplikitaj 
al la politikaj gravuloj de la Revolucio. Laŭ ĉi tiuj salajroj, ne 
jam tion nemalhaveblan, ili havis eĉ tion superfluan. Oni ĉi 

tion devis diri ekde la unua momento kaj ne la malon, ke 
estas tio diskonigita. 


Sed reparolante pri la tridek ses kategorioj de salajro 
starigitaj en Rusujo por katalogi ĉiun laboriston en unu el ili, 
ni bone eksciis la uzatajn procedurojn. 


En la plej malaltaj kategorioj, de la unua ĝis la sesa, 
oni enmetis la tutan braklaboristan laboron en fabrikoj, 
manlaborejoj, konstruejoj, magazenoj, ktp, ktp. 


Kiel al ni ŝajnis strange tiom da detalado starigi ses 
kategoriojn por kio sufiĉis unu sola, ili pretendis konvinki nin 
pri la eraro, pretekstante kialojn, kiujn ni ne volas kvalifiki, 
kiel infanecajn. 


—Tiel, ekz-e —Iili al ni diris—, kiam braklaboristo 
eklaboras en fabriko unuafoje, la Komitato de la fabriko lin 
klasifikas dum la unua monato en la kategorio numero unu, 
kies salajro estas de du mil monataj rubloj, ĉar li ne estas 
sperta pri la laboro. 


—Kiujn specialajn aŭ teknikajn konojn bezonas —ni 
diris— braklaboristo, kiu eklaboras en fabriko por porti 
pezaĵojn aŭ pecojn de flanko al alia, helpi plialtrangan 
laboriston, balai aŭ plenumi similajn taskojn? Post dek 
minutoj, maksimume je la dua tago, li jam estas tute 
kapabligita por sia laboro. Estas neniu kialo praviganta tiel 
rigoran, kiel arbitran klasifikon. 


— Parte estas motivoj por tiel argument-—Iili respondis 
—, sed absolute ne. Oni ne povas nei, ke post plurtaga 
laboro oni pli bone konas la kutimojn de la fabriko kaj pli 
bone regas la devon. 


—Ni akceptu tiun kriterion—ni reargumentis—. 
Ĉiuokaze, sufiĉus du kategorioj, unua kaj dua, kun periodo 
de dek kvin tagoj por la transiro de unu al alia. Sed ses 
ŝajnas troaj! 

—Ho!, eble vi pravas —Iili kontraŭargumentis, 
aldonante kiel tutan pravigon—. Tiuj, kiuj ilin starigis, havis 
sian kialon por tio. 


Pri ĉi tiuj detaletoj, kiel pri aliaj rilataj al la sama afero, 
ni parolis poste kun Lozovski. Ni nur atingis la laŭregulajn 
klarigojn, kiujn ni jam konis danke al aliaj dungitoj de la 
Konfederacio. La fundamenta principo estis tiu de la 
praktiko en maksimuma antaŭdifinita tempo kaj en sama 
fabriko, ĉar la tempo pasigita en alia egala ne estis 
konsiderita por pruvi la kapablon de laboristo, ĉar tio 
ordinara kutimis esti, ke ĉiu nova laboristo akceptita en 
fabriko aŭ manlaborejo estis ĉiam klasifikita en la plej 
malalta kategorio. 


Ni demandis por scii kiu kaj laŭ kiuj kondiĉoj estis 
starigitaj la tridek ses kategorioj de salajroj, pri kio oni al ni 
respondis, ke ili estis starigitaj post detalita enketo farita en 
la tuta Rusujo de komisiono konsistigita de individuoj de la 
Ĝenerala Konfederacio de la Laboro kaj la Komisararo de la 
sama branĉo. 


La laboroj kaj esploroj de ĉi tiu komisiono estis tiom 
penigaj, ke ili prenis proksimume jaron finiĝi. 


La dekreto kreinta la komisionon estis diskonigita je la 
unuaj monatoj de la jaro 1918 kaj ĉi tiu finis siajn taskojn en 
januaro 1919. Je unuaj de februaro samjare fariĝis devigaj 
la kategorioj de salajroj starigitaj en la informo de la 
komisiono, kio estis granda progreso kaj bono por ĉiuj. 


—Kaj dum tiu tempo, kiel oni reguligis la rilatojn de 
salajroj inter la ŝtato kaj la laboristoj?—ni plu demandis. 
—Per konvencioj kaj interkonsentoj, kiujn oni starigis 


en ĉiu aparta okazo, aŭ oni ĝeneraligis ilin al la tuta simila 
industrio de loĝloko. 


ANGEL PESTANA 95 


—Kaj ĉi tiuj apartaj konvencioj, ĉu ne okazigis 
konfliktojn? 


—Ne. Ĉar oni modifis ilin laŭ la bezonoj ĝin postulis. 


—Tiel ke nun jam starigitaj ĉi tiuj ĝeneralaj kaj devigaj 
kategorioj, ĉu la salajro reguligos sin per ili? La malobservoj 
ne devas ekzisti. Ili ne estos modifitaj. 


—Vi eraras. Tiuj kategorioj, tiel detale starigitaj, kiuj 
bezonis laborjaron por ellabori kaj ordigi sin; kiuj bezonis 
centojn da laboristoj kaj milojn da informoj por plenumi sin, 
DEVIS ESTI MODIFITAJ DUDEK UNU TAGOJN POSTE, 
ĉar la malekvilibro inter la valoro de la monero kaj la prezo, 
kiu en la merkato atingis la varojn kaj eĉ la nominala valoro, 
kiun en monero oni atribuis al la porciumo, pruvis la 
neutilecon de tiom da penado kaj informoj. Oni devis reveni 
al la malnova ludo de la apartaj konvencioj, kvankam 
prenante, kiel normon kaj deirpunkton, la starigitajn 
kategoriojn. 


—Ĉiokaze, la salajro estos egalvalora kaj egala en ĉiuj 
rusaj provincoj! Mekanikisto en Tobolsko, en Ekaterinoslaw, 
en Odeso, en Moskvo aŭ en Petrogrado, tutcerte gajnos 
egalan salajron. 

—Neniel. La prezo de la porvivaĵoj en tiuj loĝlokoj 
absolute varias inter ĉiuj ili kaj tiuj variadoj fatale efikas sur 
la salajroj. 


Per tri mil rubloj en Simbirsk aŭ Saratov oni vivas pli 
bone ol en Moskvo aŭ Petrogrado, kaj akorde kaj laŭ la pli 
malalta kosto de la porvivaĵoj, oni reguligas la salajrojn. 


—Ĉu vi al mi povus informi la amplekson de tiuj 
diferencoj? 


—Absolute, ne; ĝi varias laŭ la loĝloko aŭ la provinco. 
Sed oni povas diri, ke ĝi atingas proporciojn, kiuj varias inter 

ĉirkaŭ dek kaj dudek kvin procento en monero. Rilate la 
porciumon, kiun ricevas ĉiu laboristo, nevarie estas la sama 
por ĉiuj regionoj aŭ provincoj, ĉiam ene de la kategorio, kiu 
al li respondas. 


—Ĉu vi povus ankaŭ diri al mi kiel estas organizitaj la 
Sindikatoj? Cu ili estas de industrio, branĉoj, aŭ oficoj, urbe, 
distrikte aŭ regione? 


—La Sindikatoj estas organizitaj de industrioj kaj 
province. 


—Ĉu province? 


—Jes, province. La metalurgia Sindikato de Moskvo, 
ekz-e, estas provinca, ĉar al ĝi apartenas ĉiuj laboristoj de 
la metalurgia industrio de la provinco. La Komitatoj de 
Fabriko kaj la distriktaj subtenas la rilaton de ĉiu laboristo 
kun la Plenuma Komitato de la Sindikato. 


—Sed kiam ili devas kunveni por trakti aferon, kiu 
interesas al la Sindikato ĝenerale, kiel oni aranĝas tion? 


—Ili faras tion aparte en ĉiu loĝloko, kvankam tio pli 
ofta estas, ke ili tion faras en ĉiu fabriko. 


La Plenuma Komitato de la Sindikato ellaboras 
tagordon, kiun transdonas al ĉiu Komitato de Fabriko aŭ 
Distrikta, kaj ĉi tiuj Komitatoj poste ĝin submetas al la 
laboristoj de ĉiu manufakturo. Kunvenas ĉi tiuj, diskutas kaj 
interkonsentas tion taŭgan al la afero. Poste, la rezolucioj 
estas senditaj al la Plenuma Komitato por ke ĉi tiu decidu 
laŭ la interkonsento de la plimulto aŭ laŭ sia kriterio. 


—Per ĉi tiu formo de organizo rezultas, ke la laboristoj 
de sama Sindikato neniam kunvenos en ĝia ĝenerala 
Asembleo por diskuti ajnan problemon, kiu al ili interesos. 
Pli ol kunigitaj, ili estas disigitaj, ĉar ili havas neniun rektan 

rilaton inter ili, se ne estas per ilia Plenuma Komitato kaj de 
Fabriko. 


—Kaj por kio ili tion bezonas? Ĉar ili povas diskuti pri 
ĉiuj problemoj kaj sendi sian decidon al la Plenuma 
Komitato por ke ĉi tiu decidu, ili bezonas nenion pli. Krome 
kiam oni opinios ĝin necesa, la Sindikato povas okazigi 
Kongresojn aŭ ĝeneralajn Konferencojn en kiuj ĉeestos la 
delegitoj de ĉiu manlaborejo, kiuj por partopreni en ili estis 
nomumitaj. 


—Ĉio, kion vi volas; sed tio grava estas, ke la laboristo 
de ĉiu fabriko havas neniun rilaton kun la laboristoj de 
similaj fabrikoj nek kun tiuj de la sama Sindikato. Pli ol 
kunigita li estas disigita. La Sindikato ne estas institucio al 
kiu la laboristo alportas sian individuan iniciaton, sed estas 
la Plenuma Komitato, kiu pensas kaj ordonas en nomo de la 
Sindikato. Tio estas, ke la impulso ne devenas de malsupre 
supren, kiel endas, sed de supre suben, kio kontraŭas ĉiun 
senton de libereco kaj de propra-vola organizo. Kaj tiu 
sistemo de organizo, kiuj akordigis ĝin? 


—La laboristoj mem kunvenintaj en Kongreso kaj laŭ 
plano ellaborita anticipe al la Kongreso de la Komisararo pri 
la Laboro. 

—lliaj delegitoj al tiu Kongreso, kiujn tendencojn aŭ 
kiun idearon defendis? 

—Ĉiuj estis komunistoj de la Partio, escepte de eta 
procento, kiu ne havis partion; tamen ili akceptis la 
vidpunkton de la plimulto. 

—Kaj krom la Sindikato, kiuj aliaj institucioj ekzistas? 


—Ekzistas la Naciaj Federacioj de Industrioj, al kiuj 
apartenas la provincaj Sindikatoj de ĉiu industrio. 

Poste, la provincaj Federacioj de Sindikatoj kaj poste 
la Ĝenerala Konfederacio de la Laboro, konsistigita de la 
Naciaj Federacioj de Industrio kaj la Provincaj Federacioj de 
Sindikato. 


—La delegitoj al la Kongresoj de la Ĝenerala 
Konfederacio de la Laboro kaj al tiuj de la naciaj Federacioj 
de Industrio kaj por konsistigi la Komitatojn de tiuj institucioj, 
kiel estas nomumitaj? 


—Oni kunvokas la laboristojn de ĉiu fabriko kaj ili 
nomumas plurajn delegitojn por provinca Asembleo de la 
Sindikato; en ĉi tiu provinca Asembleo de la Sindikato 
nomumiĝas delegitoj por Konferenco aŭ provinca Asembleo 
de ĉiuj Sindikatoj, kaj poste, en ĉi tiu provinca Asembleo de 
Sindikatoj, estas nomumitaj la delegitoj, kiuj devas ĉeesti en 
la Kongreso, ĉu de la Ĝenerala Konfederacio de la Laboro 
ĉu de la Nacia Federacio de Industrio. Kaj en la Kongreso 
nomumiĝas la membroj de la respektivaj Komitatoj. 


—Tiel do, la delegito aŭ delegitoj al ĉiu Kongreso, ĉu 
ne estas rekte, ne estas la Sindikato mem, kiu lin sendas? 


—Ne; ni jam al vi diris, kiel oni procedas. Kelkfoje, 
kiam la okazigo de Kongreso aŭ regiona Asembleo urĝas, 
tiam anstataŭ aparte kunveni la laboristoj de ĉiu fabriko, 
kunvenas ĉiuj laboristoj de kvartalo aŭ de determinita 
kvanto da fabrikoj, sen distingo de profesio aŭ industrio kaj 
ĉiuj kune enoficigas siajn delegitojn. 


—La elekto ĉi-okaze fariĝos tre malfacila, ĉar se la 
laboristoj ne konas sin, ĉiu volos, ke superregu tiu, kiun li 
proponas. 


—Preskaŭ neniam okazas tio, ĉar la Komunista 
Komitato prezentas jam farita la liston de kiuj devas esti 
enoficigotaj por la delegitaro. 

—La elekto de la laboristaj reprezentantoj al la 
Kongresoj do ne estas rekta: ĝi jam rezultas el tria vico. 


—Ĝuste. Ĉar oni unue enoficigas la delegitojn por la 
provinca Asembleo de la Sindikato, ĉi tiuj nomumas tiujn, 
kiuj devas reprezenti ilin en la provinca kunveno de ĉiuj 
provincaj Sindikatoj kaj ĉi tiuj siavice enoficigas la delegitojn 
al la Kongreso. 


—Kaj la temoj aŭ tezoj prezentitaj al la Kongreso, kiu 
ilin ellaboras? 


—La Plenuma Komitato de la Ĝenerala Konfederacio 
de la Laboro, kiam la Kongreso estas nacia kaj de la tuta 
organizo; kaj se la Kongreso estas de industrio, la Komitato 
de la respektiva Federacio. 


—Tio volas diri, ke la laboristo, la reala laboristo, la 
membro de la Sindikato, estas pasiva elemento en la plej 
granda parto de la problemoj, kiujn lia Sindikato devas solvi. 
Nur oni lin alvokas por ke li ratifiku —ĉar li ne rajtas ŝanĝi 
ilin la interkonsentojn, kiujn la Komitatoj prenas. 


—Tio dependas de tio, kion vi komprenas, kiel pasivan 
elementon. Evidentas, ke la laboristoj ne estas rekte 
alvokitaj diskuti la aferojn proprajn de la Sindikato kaj, kiujn 
ĉi tiu devas proponi, sed vi devas konsideri la mankon de 
kulturo de la rusa laboristo. Krome li estas tre plenplena de 
kontraŭrevoluciaj kaj menĉevikaj influoj. 


—La  direktistoj, inĝenieroj, submastroj kaj 
manlaborejestroj de la fabrikoj, kiu ilin enoficigas? 

—Komence de la revolucio estis la laboristoj, kiuj ilin 
enoficigis; nun estas la Sovetoj. lufoje okazis, ke la 


laboristoj nomumis la malnovajn mastrojn aŭ direktistojn, kaj 
eĉ la inĝenierojn kaj submastrojn, kaj ĉi tion oni devis eviti. 

—Kaj tiuj enoficigoj de la malnovaj mastroj aŭ 
direktistoj, kial okazis? Cu okazis pro kapablo aŭ premo sur 
la proletaro? 


—Oni devas supozi, ke ili okazis pro tio unua, kapablo, 
ĉar pro premo ne povis okazi, ĉar ili ne povis efektivigi ĝin. 


—Kaj kial oni ne respektis ilin se ili okazis pro 
kapablo? 


—Ĉar la plimulto de la enoficigitoj, se ne ĉiuj, estis 
kontraŭrevoluciuloj. 


—Kaj la Komitato de Fabriko, kiu ĝin nomumas? 
—La laboristoj de ĉiu fabriko. 


—Kaj kiu proponas la liston? Ĉu la laboristoj estas 
liberaj enoficigi kiun ili volas? 


—Neniel; la liston ĉiam proponas la loka Soveto aŭ la 
membroj de la Komunista partio laborantaj en la fabriko. La 
listo estas fermita. Oni povas elstreki neniun nomon de kiuj 
ĝin konsistigas. 


—Ĉi tiele nur tiuj, kiuj estas komunistoj, povas membri 
en la Komitatoj de Fabriko. 


—Jes; kelkfoje oni enskribas en listojn individuojn sen 
partio. 


—Kaj kiujn funkciojn plenumas la Komitato de 
Fabriko? 


—Reprezentaj de la Sindikato kaj la Registaro. Ĝi 
plenumas la vigladon, por ke la laboristoj laboru kaj donu la 
bezonan produktkapablon; ĝi decidas la kategoriojn de 
salajroj; altrudas korektomanierojn kaj monpunojn al la 
laboristoj, kiuj ne plenumas sian devon; ĝi maldungas tiujn, 
kiuj ne respektas tion interkonsentitan; ĝi petas al la Borso 
de la Laboro la laboristojn, kiujn bezonas la fabriko; ĝi 

klasifikas la kategorion, kiu al la laboristo respondas; ĝi 
vigladas por ke oni ne malŝparu la krudan materialon; ĝi 
kolektas ĉiujn depostulojn de la laboristoj; peras inter ĉi tiuj 
kaj la direktisto aŭ submastro; preparas la balotadojn en sia 
fabriko kaj, finfine prizorgas la ordon, la disciplinon kaj ĉion, 
kio rilatas al la bona irado kaj produktado de la fabriko. 


—Ĉu rajtas la laboristoj eksigi aŭ peti la eksigon de sia 
Komitato de Fabriko aŭ de unu aŬ pluraj el ties membroj? 


—Sendube. Ĉiuj postenoj estas eksigeblaj kaj, sekve, 
oni povas eksigi tiun, kiu onin reprezentas. 


—Kiel povas procedi la laboristoj por atingi tiun 
eksigon? 


—Ili petas al la Komitato de Fabriko kunvenon kaj 
kiam ĉi tiu ĝin koncedis, ili kunvenas. En la kunveno li 
prezentas siajn plendojn kaj la Komitato de Fabriko kolektas 
kaj transdonas ilin al la Komitato de la Sindikato, kiu 
ekzamenas ilin kaj procedas laŭ tio, kion opinias konvena. 


—Sed tio estas kontraŭsenco! La laboristoj devas peti 
permeson por kunveni al la samaj individuoj, kiujn ili devas 
eksigi. Estas ili, la koncernitoj de la malaprobo, kiuj devas 
preni kaj proceduri ĝin, sen la plej malgranda interveno de 
kiuj ĝin petis. Per tiu proceduro, la eksigoj devas esti tre 
maloftaj. 


—Ege maloftaj. Apenaŭ okazas iu. Sed sciu, ke la 
disciplino de la Partio postulas, ke Komitato de Fabriko, al 
kiu la laboristoj petas ĝian eksigon, estas devigita konigi al 
la Sindikato la deziron de la laboristoj, kiujn ĝi reprezentas. 


—Bone; sed kontraŭ la disciplino de la Partio estas la 
persona konveneco. Tion pruvas, ke oni neniam petas 
eksigon. Krome, ĉiuj burokrataj klopodoj, kiujn oni devas 
plenumi, la timo de venĝo aŭ puno, la ĉeesto de Ĉeka en 
ĉiuj kunvenoj, ke ne estu ĵurnaloj per kiuj oni povas denunci 

misuzojn kaj arbitrecojn, kaj la timo esti misfamigita, kiel 


kontraŭrevoluciulo, sufokas ĉiun proteston kaj 
ribelklopodon. 

(upcas ) 

—La Komitatoj de Fabriko, kiel longe ili estas 


enoficigitaj? 
—Por ses monatoj. 
—Eblas esti reelektataj? 
—Jes. Ili povas esti reelektataj. 


—Jam enoficigita la Komitato de Fabriko, rilate la 
salajron kaj la porciumon, ĉu estas konsideritaj ĝiaj 
membroj, kiel laboristoj aŭ kiel oficistoj de la ŝtato? Ĉu ili 
estas devigitaj labori aŭ estas liberaj de ĉiu laboro? 


—La membroj de la Komitato de Fabriko, jam 
enoficigita ĉi tiu, ĉesas esti konsideritaj kiel laboristoj, kaj 
eniras en la kategorion de dungitoj. lli ne havas devigon 
labori kaj se ili laboras estas propra-vole. Ilia komisio estas 
de viglado, por ke la aliaj laboru. 


—Estus io tiel, kiel speco de policisto de manlaborejo. 


—Malmilda estas la epiteto. Ĝi havas neniun 
karakteron de policisto. Gia komisio ni jam diris, kiu estas. 


—Kaj kiam laboristo estas morale humiligita de 
Komitato de Fabriko aŭ aligita al pli malalta kategorio ol tiu, 
kiun li konsideras meritota, kiujn procedurojn li devas 
plenumi aŭ kiel devas agi por ke la Sindikato lin protektu en 
ĉiu el la du okazoj? 


Ĉar oni devas supozi, ke la Sindikatoj devas taski la 
defendon de la sindikataliĝantaj laboristoj en similaj okazoj. 


—Certe. La Sindikato ĉi-okaze okupiĝas pri la laboristo 
kaj defendas kaj protektas lin. Kiam li estas humiligita aŭ 

aligita al pli malalta kategorio ol kiun li opinias meritota, li 
turnas sin al la Komitato de Fabriko, al ĝi prezentante skribe 
la raporton. 


La Komitato de Fabriko ĝin sendas, ĉiam sekvante la 
hierarkiajn vojojn, al la Loka Komitato de la Sindikato, kiu 
siavice ĝin transdonas al la Plenuma Komitato de la 
Sindikato al kiu apartenas la depostulanto. 


Favore aŭ malfavore opiniita de la Plenuma Komitato 
de la Sindikato, por ke la plendo aŭ depostulo revenu al ĝia 
deirpunkto, t. e., al manoj de la laboristo, kiu ĝin iniciatis, ĝi 
devas fari la samajn procedurojn kaj pasi tra la samaj 
institucioj, ke kiam ĝi estis sendita al la Estraro de la 
Sindikato. 


Kiel la elekto de la Komitatoj de Fabriko estas nur por 
ses monatoj, kaj kvankam tre ofte estas reelektataj la 
antaŭaj, okazas, ke venas al kono de unu el ili la rezulto de 
depostulo farita al ĝia antaŭanto. 


—Ĉi-okaze la nova Komitato devas doni kontentigon al 
la laboristo se la rezulto de lia depostulo al li estas favora, 
neante ĝin male. 


—Tiel kutimas okazi. Kvankam vi ne devas forgesi tion 
malfacilan, ke estas por Komitato de Fabriko solvi 
malkonsenton komencintan kiam ĝi ankoraŭ ne estis 
elektita. La kulpojn aŭ mankojn de unu ne devas pagi la 
aliaj. 

— Konsentite. Tamen kaj la laboriston persone ĝenitan, 
aŭ kun monperdoj en lia salajro, ĉar oni aligis lin al pli 
malalta kategorio ol kiu lin respondis, kiu reenoficigas aŭ 
monkompensas? Ĉar se respektindaj estas la rajtoj de la 
komitato de Fabriko, ankaŭ estas tiuj de la laboristo, kiun la 
Komitato difektis. Ene de komunista reĝimo, kie la Povo 
efektiviĝas nome de la laborista klaso, juste estas, ke al ĉi 

tiu oni faras justecon. Ne, ke al ĝi oni koncedas privilegiojn; 
sed ja, ke oni al ĝi faras justecon. 


—Tiel okazas. Ĉiu depostulo farita de laboristo estas 
pritraktita. 


—Ni ne ĝin neas. Sed kion ni ja neas estas, ke estu 
efika la zorgo. Unue, pro la multaj klopodoj, kiujn oni devas 
plenumi kaj, kiuj ne estas en manoj de la laboristo akceli ilin; 
due, ĉar ĝi devas esti solvita sen tio, ke li estu aŭdita, kio 
pligravas. La Plenuma Komitato de la Sindikato, por subteni 
la prestiĝon de la Komitato de Fabriko kaj tiun de la 
Komunista Partio, al kiu ĝi reprezentas en la manlaborejo, 
ĉiam donos al ĝi la pravon. Tial la malmultaj eksigoj de 
Komitatoj kaj, ke la laboristoj ne interesas sin pri ili. 


—Tute male. La laboristoj ege interesas sin pri la 
Komitato de Fabriko. 


—La komunistaj laboristoj Mi ne ĝin neas. Sed ke sin 
interesos la aliaj, mi dubas. Sed, finfine, ni plu parolu pri tio. 


Per la resumo de la aferoj, kiuj rilate kion en Rusujo 
reprezentas la Sindikatoj kaj, kiujn ni klopodis doni per la 
plej granda ebla klareco en la antaŭa dialogo, estos 
forminta proksimuman ideon la leganto pri kio la sindikata 
organizo reprezentas, la rolo, kiun ĝi ludas en la bolŝevika 
ekonomio kaj la utileco, kiun ĝi havas por la defendo de la 
interesoj de la laboristoj antaŭ la bolŝevika ŝtato. 


Nia pilgrimo tra la diversaj sekretariaroj por serĉi 
donitaĵojn, kiuj nin orientis pri kio estis la sindikata organizo, 
ne estis libera de malfacilaĵoj, ĉar krom la divido de funkcioj 
en ĉiu sekretariaro, kio tre malfaciligis akiri detalojn pri la 
aro, la kontinua ŝanĝo, la konstanta modifo, kiujn oni 
enkondukis en ĉion kaj ĉefe tio ege komplika de institucio, 
kiun eĉ ĝiaj kreintoj mem komencis ne kompreni. Estis 

nesupereblaj obstakloj por kiuj, kiel ni, bezonis precizajn 
ideojn kaj konkretajn normojn. 


Sed la resumo de ĉiuj ĉi malfacilaĵoj estis sintezitaj en 
vortoj de Lozovski, kiu evidentigas la veran rolon de la 
Sindikatoj en Rusujo. 


Lozovski diris, ke la rolo de la Sindikatoj en Rusujo 
estis obei la platformojn de la Partio kaj la ekonomiajn 
gvidliniojn, kiujn ĉi tiu al ili diktis kaj defendi la diktatoradon 
de la proletaro. Ĉio, kio estus eliri el tiu kadro, estus 
kontraŭrevolucia kaj la Sindikatoj ne povis fari ĝin nek la 
Komunista Partio toleri ĝin. 


La grandega nombro da komunistaj dungitoj en la 
Sindikatoj absorbis la tutan funkcion de trejnado en la 
homamasoj. 


Se ni volus preni alian Sindikaton, kiel ekzemplon kaj 
ni farus tion kun tiu de fervojistoj, ni konfesu, ke la rezultoj 
estus identaj. Se ni nur kalkulas la centojn da oficistoj en la 
burokrataj fervojaj superaj postenoj, en la komencoj kaj finoj 
de linio, en la relkrucoj kaj relkuniĝoj, en la oficejoj de 
interveno kaj direktado, ili sumigos milojn. Krome, en ĉiu 
stacidomo, ne gravas ĝia grando, ekzistis la eksterordinara 
Komisiono konsistigita almenaŭ de tri individuoj 
efektiviganta komision de viglado kaj komando. Ĉiu trajno, 
tiel de varoj, kiel de vojaĝantoj, ankaŭ kunportis sian 
eksterordinaran Komisionon. Konsideru, ke la plej granda 
parto de la membroj de ĉi tiuj komisionoj ne efektivigas 
aktivan servon; ilia komisio estis nure kaj ekskluzive vigladi. 
Ni ne kredas, ke en tempoj de la carismo, kiam ekspluatis la 
rusajn fervojajn liniojn privataj kompanioj, la nombro da 
dungitoj por la viglado, inspekto kaj direktado de ĉi tiuj 
neniel estis tiel granda, kiel kiun ili havis sub la bolŝevika 
reĝimo, kiam ni estis en Rusujo. 

Se el la enspezoj devenantaj de la transporto oni 
devus pagi tiom da dungitoj, verŝajne la enspezoj ne 
atingus kovri la ricevitajn salajrojn. 

Za. Granda festo kaj festeno 


La bolŝevikoj proponis sin multe amuzi nin. Ili volis, ke 
nia restado en Rusujo estu kiel eble plej plaĉa. Ili distris 
niajn momentojn de nenifarado, eble intence al ni apartigi la 
rigardon de la mizerbildoj, kiuj tra la tuta Rusujo vidiĝis. 


La nutradon, kiu, kiel ni jam diris, estis abunda kaj 
eksterordinara kaj la esceptajn kondiĉojn per kiuj ni vojaĝis, 
ĉirkaŭis sennombraj zorgoj, gentilaĵoj kaj preferoj, kiujn oni 
al ni malavare disdonis ĉie, kien ni iris. 


Ni ĝuis ĉiajn etburĝajn koncesiojn kaj distingojn. Ni 
vidis, kiel nokton en la teatro oni levigis de lia sidejo 
spektanton por ke sidiĝu delegito. Ĉie la festoj, festenoj kaj 
ĝojegoj multiĝis en nia honoro. Pompe aranĝitaj akceptoj, 
militaj revuoj, ceremonioj, festenoj kaj regaladoj ne 
malabundis honore de la eksterlandaj delegitaroj. Ni devis 
senti nin flatitaj kaj kortuŝitaj. 


Ĉu bezonis la delegitoj ĉiun tiun malŝparegon el 
nenecesaĵoj kaj vanaj pompoj? Ĉu ni vojaĝis al Rusujo por 
esti regalitaj kaj festitaj, aŭ ni iris identigi nin kun la popolo, 
kiu faris la revolucion, suferi kun ĝi, mediti en ĝia koro kaj 
fortikigi nin per ĝiaj doloroj kaj mizeroj? 


Ĉu ni estis pasantaj vojaĝantoj, kiuj ĝuis la pompojn 
kaj luksojn, kiujn al ni povis proponi revolucia Registaro, aŭ 
ni estis la proparolantoj de krio de simpatio elirinta el brustoj 
de milionoj da homoj, kiuj ĵetis siajn malbenojn kontraŭ la 
maljusteco kaj direktis siajn rigardojn al la lando brulanta en 
grandega fajro de socia regenerado? 


Ĉu oni volis malpliigi per tiuj postrevoluciaj allogaj 
iluzioj, kiaj novaj geedziĝoj de Camacho la riĉulo”, la 


7  NeT. Epizodo el la dua parto de Don Kiĥoto el Manĉo, en kiu la riĉa Camacho pompe 
kaj lukse preparas sian edziĝon kun la juna Quiteria, sed fine li estas trompita de la 

grandega vespiro de tiom da doloro por ke ne alvenu ĝia 
eho al ni? 


Ni tion ignoras. Tio vera estas ke, per tiom da festo oni 
pretendis apartigi nin de la esenca realo. 


La festoj, festenoj, paradoj, manifestacioj kaj aliaj 
ĝojkriadoj per kiuj ni estis akceptitaj en la loĝlokoj de Volgo 
kaj la grandioza kaj impona ceremonio de la 20-a de julio en 
Petrogrado estis eklipsontaj pro tio, kion oni preparadis. Ĉu 
volis la bolŝevikoj sentigi al ni la impreson de ĝia povo kaj 
de la simpatio (?), kiun la popolo de Moskvo sentis al ni? 


Venis la momento "tute malŝparegi” kaj ili tutcerte tion 
estis atingontaj. 


Inter la preparoj de la granda festo, kiun oni organizis, 
tio pli “Miriga” estis la teatra aranĝo de la granda tribuno 
starigita en la centro de la Ruĝa Placo. 


Preskaŭ tuŝanta la muregon de la Kremlo, lasanta nur 
libera la spacon okupitan de la tomboj de la komunistoj tie 
enterigitaj, ili starigis imitaĵon de monto el ligno. 


En la centro de ĉi tiu monto aperis la tribuno, kvazaŭ 
kvadrata turo kaj kovrita de arta ŝtofo. 


Ĉe la du flankoj de ĉi tiu centra tribuno, ili konstruis du 
pli malaltajn kaj spacohavajn tribunojn, kapablajn enhavi 
kelkcentojn da spektantoj ĉiu el ili. La delegitoj okupis la du 
vicojn de prefero de ĉi tiuj tribunoj kaj la ceteraj la personoj 
inklinaj al la Registaro. 


La festo konsistis el Ekspozicio de militmaterialo, 
kanonoj, maŝinpafiloj, tendoj, tendaroj kaj restadejoj de 
Staboj metitaj en konstruaĵoj ĉi-cele konstruitaj. Laboriloj kaj 
terkulturaj maŝinoj estis neniu... 


juna Basilio, antaŭa amanto de Quiteria, kaj la du junuloj sukcesas geedziĝi. 

Granda parado de la tuta garnizono de Moskvo kaj 
ceremonio kaj parado de ĉiuj laboristoj kompletigis la 
programon. 


La festo okazis la mardon, 27-an de julio. 


La loko de kunveno kaj formado de la militistaj kaj 
laboristaj trupoj de Moskvo estis tiu de la Placo de la 
Granda Teatro. Tie komenciĝos la parado al la Ruĝa Placo, 
kiu eniros en ĉi tiun tra la strato, kiu estas inter la fama 
kapelo de la virgulino Iberica kaj la muregoj de la Kremlo. 
Tiel la militistoj, kiel la laboristoj deiros de la Placo de la 
Granda Teatro kaj marŝos laŭ formadoj de parado. 


La homamaso pasos antaŭ la Tribunoj kaj plu iros ĝis 
la nomita Sankta Pordo de la Kremlo, kie komenciĝos la 
disigo. 

Fronte al la tribunoj de ni okupitaj, estis kvar bandoj de 
muziko, kiuj senĉese kaj alternative ludos marŝojn kaj 
popularajn muzikojn. Samtempe, leviĝos katenbalono je la 
flanko de la Sankta Pordo, dum du aeroplanoj manovros 
super la Placo ĵetante komunisman literaturon. 


Ne necesas diri, ke la Ruĝa Placo estis okupita 
militiste kaj, ke neniu havis aliron en ĝin, nek povis tie halti 
krom se li estis delegito aŭ speciala invitito. 


La parado komenciĝis je la dekunua matene kaj finiĝis 
je la kvara posttagmeze. Dum ĝi ni devis resti sur la tribunoj 
eltenante la sufokan varmegon de la tago. 


La bandoj de muziko ĉesis eĉ ne momenton ludi kaj la 
parado plenumiĝis kontinue kaj matematike. 


Unue la trupoj dividitaj en dudek kvin grupoj: komencis 
la Ĉefstabo kaj finis la Regimento de la Volontarmeo 
surĉevale. Poste pasis la laboristoj el ĉiuj distriktoj de 
Moskvo. Laŭ korelativa ordo ĝin faris la distriktoj de 

Khamovniki, Samoscrerechie kaj Krasnaia Presnia, tiu de la 
Urba distrikto de Sokolniki kaj Rogosjko-Simonovsky. La 
lastaj estis tiuj el Baumanovski. 


Anonciĝis la komenco de la "procesio" —kiel laŭtekste 
diris la programo— per salvo de artilerio. 


Oni povas kalkuli, ke paradis antaŭ ni pli ol tricent mil 
personoj. 


La ĉeesto de la laboristoj de ĉiuj fabrikoj, manlaborejoj 
kaj oficejoj de Moskvo al la ceremonio estis deviga, ĉar tiel 
ĝin dekretis la Registaro. 


En “Pravda” kaj “Izvestia” de la antaŭa tago publikiĝis 
dekreto, kiu tiel ĝin ordonis. 


Je la naŭa matene ĉiuj laboristoj de ĉiuj fabrikoj, 
manlaborejoj kaj oficejoj estis devigitaj prezenti sin en la 
loko, kie ili kutime laboris. 


Farita la elnombrado kaj la revuo, ili estis kondukitaj 
sub la viglado de la Komitatoj de ĉiu fabriko aŭ manlaborejo 
al la renkontejo. 


Ĉiu grupo de laboristoj lokiĝis sur la lokon destinita al 
sia distrikto kaj tie atendis ĝis estos ĝia vico de la parado. 


La ne ĉeesto en la ceremonio estos punita per la 
ĉesigo de la porciumo dum ok tagoj. 


Krome, ĉar ne certis la organizantoj de la festo pri tio, 
ke la popolo ĉeestus malgraŭ la minaco, ili adoptis alian 
procedon: disdonis pecojn de vesto. 


Al unuj ili donis bluzon; al aliaj pantalonon; al iuj ŝuojn, 
kaj eĉ iu havis la sorton akiri du pecojn de vesto el tiuj 
disdonitaj. 


Tiu procedo estis pli certa por devigi la volon de la 
malemuloj ol ajna alia. 

La ne ĉeesto al la ceremonio, krom senigi la 
porciumon al la laboristoj, kaŭzis, ke ili restis sen la peco de 
vesto, kiu al ili respondis. Grava eventualaĵo en tiuj 
cirkonstancoj. 


En la manifestacio kaj parado ankaŭ ĉeestis batalionoj 
de la garnizono de Petrogrado. Ili venis la antaŭan nokton 
per kvar specialaj trajnoj. 


Krome la organizo de la parado estis peniga. 


La vastega placo kaj ĝardenoj fronte al la Granda 
Teatro de Moskvo kaj la ĉirkaŭaĵoj de la malnova hotelo 
Metropole plenplenis de homoj kaj soldatoj. 


Distribuitaj ĉiuj laŭ la interkonsentita ordo, ĉiu grupo 
iris, alveninte de la fabriko aŭ kazerno, al la loko asignita al 
ĝi kun ĝiaj samkvartalanoj aŭ samkorpusanoj . 


La grupoj frumatene ekvenis. Ĉar la scivolemo nin 
portis ĝis la loko destinita al la organizantaro, ni demandis 
pere de iu scipovanta paroli la francan, de kioma horo ili 
estis tie. 


luj grupoj —Iili al ni diris— ĉefe de soldatoj, kiuj estas 
la unuaj, kiuj devas paradi, estas ĉi tie de la sepa matene. 


La aspekto de tiu homamaso tie amasigita, estis 
kortuŝa, ĉar oni konstatis, ke la granda plimulto tie estis 
devigitaj de la forto, kontraŭ lia volo, perfortita sia 
konscienco. 


Sufiĉis, ke ili nin vidis kaj rimarkis, ke ni estis 
eksterlandanoj kaj krome delegitoj, en kies honoro oni faris 
la feston, por ke ili rigardadu nin per iu malestimo, ne libera 
de kuriozeco. 


Sed baldaŭ la krioj kaj alvokoj de la prezidantoj de la 
Komitatoj de Fabriko aŭ de la kolonestroj igis al ili forgesi 
nin, kaj al ni demandi pri kio okazis. 

Kiel la mateno estis brilega, proponis ĉarman bildon la 
mikskolora aro de flagoj kaj standardoj kun la verdo de la 
ĝardenetoj fone kaj la dekoraciita enirejo de la Granda 
Teatro, kiel ĉefa fasado. 


La kontinuaj kaj seninterrompaj lavangoj da homoj, kiuj 
estis alvenantaj, faris, ke oni ne povis tro fiksi la atenton sur 
la detalojn se volis kompreni la tuton. 


Tamen, kaj eble pro la sama fakto amasiĝi tiom da 
miloj da personoj sur la placo, ne ĉesis impresi la ekstera 
aspekto de la plimulto. 


Kiuj ĉe la nova bluzo, kiun oni al ili donis la antaŭan 
tagon, montris sian pantalonon kun milkoloraj flikaĵoj kaj tute 
disfadeniĝinta sube. 


Aliaj, portante la pantalonon nova, estis preskaŭ 
senŝuaj kaj montris la kubutojn tra la rompoj de la manikoj. 


Ne mankis tiuj, kiuj pli malbonŝancaj en la disdono de 
la vestaĵoj, ricevis neniun aŭ iun, kiun ili ne povis surmeti sur 
sin, aŭ eble ili ĝin destinis al iu parenco aŭ proksimulo, kiu 
ĝin pli bezonis. 


Laŭ pasis la mateno kaj novaj kvantoj da homoj 
aldoniĝis al la unuaj alvenintoj, la cirkulado sur la placo por 
la scivolemuloj kaj rigardantoj, kiel ni, neebliĝis. 


Pro nia strebo vidi ĉion, ĉar demandi ni ne povis, ni 
senĉese iris de flanko al alia, eĉ foje troviĝis enfermitaj inter 
grupoj, devante malfermi al ni paŝon preskaŭ perforte. 


Kiam la homamaso neebligis, ke ni libere cirkulis, ni 
decidis foriri. Krome la horo de la parado proksimiĝis. Ni 
devis okupi la lokon al ni rezervita, kiel spektantoj de 
honoro, de unua klaso. 

La parado realiĝis po dek por vico, je militista paŝo kaj 
rigida marŝo, laŭ perfekta formado kaj la paradanoj iom 
turnis la kapon al la tribunoj pasante antaŭ ĉi tiuj. 


Al tio monotona kaj malsimpatia de la parado, kuniĝis 
la surdiga bruo de la aviadiloj kaj la son-son' de la cimbaloj 
de la bandoj de muziko, kiuj ĉesis eĉ ne momenton ludi. 


Post ĉiu grupo el dudek vicoj da manifestacianoj, la du 
aŭ tri unuaj vicoj de la alia grupo kriis fronte al la centra 
tribuno: Hurao al la Tria Internacio! Ni estis tute konvikitaj, 
ke tio estis plia trompo kaj, ke ili ne kriis la huraojn propra- 
vole. 

Tra inter la elmontritaj militobjektoj ni alvenis ĝis la 
loko, kie finiĝis la konstruaĵoj de la Ekspozicio, kaj tiam ĉio 
al ni klare malkaŝis sin. 

Ĉe la eniro mem de la Ruĝa Placo troviĝis oficiro de la 
Ruĝa Armeo, kiu antaŭe estis tio de la carismo, komisiita 
fari la lastan ekrigardon al la ordo de formado. 

Li estis komisiita indiki al la grupo de vicoj la 
lauregulajn kriojn kaj huraojn'!, kiujn ili devis ĵeti. 

Ni vidis tion kaj nin premis granda malĝojo. 

La farso, kiun oni tie ludis, ne povis esti pli maldigna, 
nek pli malnobla. 


Kompantindaj estuloj alportitaj tien per la forto, por fari 
la impreson, ke la popolo nin aklamis! Kaj krome oni eĉ 
ordonis al ili la salutojn, kiujn ili al ni devis fari. 


Finita la parado, kelkaj delegitoj iris al la flughaveno, 
kie okazis aviadila festo ankaŭ en nia honoro. 


Parenteze, ĝi estis malfeliĉa. Ĉar rompiĝis peco de 
stirado al unu el la aviadiloj, ĝi devis perforte surteriĝi, kiel 


114 Sepdek tagojn en Rusujo. Kion mi vidis. 


povis, kaj koliziis kontraŭ unu el la tribunoj starigitaj por la 
delegitoj. 


En unua vico sidiĝis delegitino antaŭ malmultaj tagoj 
alveninta al Moskvo, reprezentanta kun aliaj delegitoj la 
svedajn laboristojn. Unu el la aloj de la helico de la aviadilo 
ŝin batis en la kapo kaj rompis ŝian kranion. Tiun saman 
posttagmezon ŝi mortis en la malsanulejo. 


Pro la akcidento kaj kiel montro de funebro oni ĉesigis 
la feston. 


Kvankam ni estis invititaj al ĉi tiu aviadila festo, ni ne 
volis ĉeesti. Kion ni vidis tiun posttagmezon al ni forigis ĉiun 
deziron ĉeesti en kiu ajn festaĵo. 


Ni preferis anstataŭ iri al la flughaveno, trairi Moskvon, 
kolektante impresojn pri la tago. Al ni interesis scii, kion 
opiniis la popolo pri la parado kaj ni. 


Ni konfesas, ke nenion povas diri. Ĉar ni ne parolis la 
rusan, ne povis rekte demandi al la loĝantoj novaĵojn, kiuj 
estas la veraj. 


Demandi estis malfacile, kaj pli ol malfacile, estis 
kompreni nenion. Tuj kiam ili sciis, ke ni estis eksterlandanoj 
kaj krome delegitoj, la buŝoj fermiĝis, kaŝante siajn 
sekretojn, kiel la tomboj de la faraonoj. 


Rezignaciitaj ni revenis en la hotelon. 
Nokte ni ĉeestis en la festeno. Kvankam tio persone 
ĉagrenis nin, ni ĉeestis. 


La ĉi-tagaj vidaĵoj metis nin en malbonan humuron. Mi 
cedis al la insistaj petegoj de la antaŭtempe forpasintaj 
kamaradoj Petit kaj Vergeat de Parizo. Iris la tri, ne ĉar 
entuziasmigis nin ĉeesti en la festeno, sed por havi ion 
rakontotan. 

Okazis la festeno en la malnova Palaco de la nobelaro 
de Moskvo. 


En la Centra Salono kaj sur kvar vicoj el tabloj, kiuj ĝin 
okupis laŭ longo, ni vidis lokitaj multnombrajn servicojn. 


La eksterlandaj delegitoj, honore al kiuj okazis la 
festeno, estis ĉirkaŭ cento, se ni inkluzivas la rusojn, kaj la 
ĉeesto en la Salono estis de pli ol du mil personoj. 


La festeno ne povis esti pli grandioza. Oni al ni servis 
supon, fiŝon, viandon kaj blankan panon, ĉio abunde. Ankaŭ 
oni al ni servis alkoholaĵon el fruktoj, kafon kaj tabakon. 


Dum la festeno, bando de muziko ludis plurajn pecojn, 
ne forgesante tri aŭ kvar fojojn "La Internacion". 


Kantis Ĥorsocieto kaj la fama Schaliapine, majstre. 
Dum la delegitoj, kiuj havis nian manĝon en la hotelo, 
abundege festenis, la muzikistoj kaj ĥorsocietanoj ne estis 
manĝintaj, nek havis esperon manĝi. Al la popolo de 
Moskvo mankis tio pli nemalhavebla. 


Por fari tun nenecesan elmontron, oni senigis ĉiujn 
infanojn de Moskvo kvar tagojn je ilia ordinara panporcio. Ni 
estis sub la diktatorado de la proletaro! Kiel forgesi tion! 


xxx 


La sekvan tagon post la ceremonio kaj la festeno, 
Lozovski, kiu konis nian penson, al ni demandis kio ŝajnis al 
ni la okazintaĵoj de la antaŭa tago. 

—Tio ne devis fariĝi —ni respondis—. Kaj se vi volis, 
ke la laborista popolo de Moskvo faru omaĝon de simpatio 
al la eksterlandaj delegitoj, estintus preferinde kunvoki ilin la 
proksiman dimanĉon, kaj per tiuj, kiuj ĉeestintus, organizi 
manifestacion. 


—Neniu venintus —li respondis. 

—HNu —ni diris—. Ni tiel scius la veron pri la afero kaj 
ne kiel nun, ke ŝajne estas grandioza la okazintaĵo, kiam 
fakte ĉio estis komedio de kiu ni estis ridindaj spektantoj. 


—Vi ĉiam pri la samo! —diris Lozovski—. Vi havas, 
kamarado Pestaĥa, tre ŝokajn ideojn. 


Kaj li malproksimiĝis prononcinte la lastajn vortojn. 

8a. La problemo de la loĝejo 


Dezirante scii, kiel la bolŝevikoj solvis la diversajn 
problemojn, kiujn la ekonomia kaj socia vivo proponas al la 
homo, ni dediĉis nin al la malfacilega tasko eldemandi ĉion, 
kio rilatis al tiuj problemoj, komencante kun tiu de la loĝejo. 
Stimulitaj de kio en Eŭropo kaj en nia propra lando okazis, 
ni volis scii, kiel tion solvis la revolucio. 


La oficialaj informoj, kiujn ni povis kolekti, ne estis 
sufiĉe klaraj. Kvankam ili parolis pri matematikan kaj rigoran 
disdonon de la loĝejoj, la popolo, la personoj al kiuj ni 
sugestis niajn intencojn, eĉ al komunistoj, lasis duonvidi iun 
malinklinon kontraŭ la oficialaj disponoj. 

Koincidis ĉiuj—oficialaj kaj privataj informoj— pri tio, 
ke oni faris justan kaj racian disdonon, unuavide. Analize 
traktante la aferon, oni rimarkis, ke dum la oficialaj informoj 
montris neplibonigeblan rezulton, neis tion la privataj, kiuj 
subtenis, ke la oficiala interveno ne povintus esti pli 
malfeliĉa. Kiu pravis? Jen kio al ni pli interesis ekscii. 


La oficiala disdono baziĝis sur la matematika principo 
nur koncedi po unu ĉambro por persono, escepte de la 
kuracistoj kaj aliaj diversaj teknikistoj, kiuj bezonis plian 
ĉambron por oficejo aŭ kabineto de konsulto. La rigideco de 
la oficialaj disponoj ne validis por la ĝuantoj de la oficiala 
favoro. La influo povis pli ol ĉiuj registaraj disponoj. La 
privataj informoj tre klare parolis pri la multnombraj esceptoj 
favore de influaj gravuloj aŭ altrangaj bolŝevikaj dungitoj. 
Tiel do la problemo de la loĝejo jam tiam zorgis la loĝantojn 
de Moskvo. Kune kun la aliaj problemoj, ĝi faris pli 
angorplena la situacion de la popolo, kiu faris la revolucion. 


Du kaŭzoj kontribuis al ĉi tiu pligraviĝo: la timo al la 
oficialaj disponoj, kiu ofte havis la karakteron de partiaj 

rabaĵo aŭ venĝo, kaj la ĉiutage pli granda malabundeco de 
loĝejoj. Cefe la lasta estis pli alarma. 


La loĝeblaj domoj malpliiĝis tago-post-tago, disfaliĝis 
multaj el ili, ĉar oni ne riparis la difektojn, kiujn la tempo kaj 
la klimataj kondiĉoj de la lando kaŭzadis. Krome la 
koncentriĝo de la registaraj servoj en Moskvo faris pli terura 
la problemon. 


La luprezoj estis malgrandaj, sed etan avantaĝon oni 
atingis per tio, ĉar tio esenca estis povi trovi loĝejon, kio 
estis nefarebla. 


Por la distribuo de la ĉambroj samkiel por la disdono 
de la aliaj varoj, la Konsilantaro de Komisaroj de la popolo 
kreis ian Komisararon pri la loĝejo, en kiu oni centralizis 
ĉion, kio rilatis al la problemo. 


En ĉiu strato aŭ grupo de stratoj kaj, kelkfoje por 
duona strato aŭ grupo de domoj, estis komisiono de 
najbaroj. Ĉi tiu komisiono estis ĉiam prezidita de elprovita 
komunisto, konfidulo de la partio, kiun oni konsideris, kiel 
dungiton de la ŝtato kaj, kiu ricevis salajron kvazaŭ laborus 
en manlaborejo. 


Lia komisio estis statistiki la loĝejojn, kiuj estis zorge 
de la komisiono, kiun li prezidis. Li prizorgis la translokiĝojn 
de ĉambro, kiujn realigis la najbaroj; li nomumis pordistojn 
en ĉiu domo, kaj, laste, esploris kiuj, kiel kaj kiam vizitis ĉiun 
najbaron el tiuj, kiuj loĝis en lia kontrolareo. Estis io tiel, kiel 
la polica Arguso de ĉiu domo, de ĉiu privata loĝejo. Li eĉ 
povis aresti la vizitanton, kiu al li Ŝajnis suspektinda. Ankaŭ 
apartenis al lia komisio enkasigi la luprezojn kaj ordoni la 
riparojn. La malsimpatio per kiu ĉiu najbaro rigardis la 
kamarado-prezidanton de la komisiono de la domo, kie li 
loĝis, ege alprosimiĝis al la malamindeco. 


Ĉi tion faris la Registaro. Ni vidu kion faris la popolo. 

Al Kibalchiche kaj al eksprezidanto de Komisiono de 
najbaroj de Petrogrado, ni ŝuldas la grandvalorajn 
donitaĵojn, kiujn ni donas tuj poste. 


La revolucio de novembro, kiu akcelis la okazaĵojn 
komencitajn de tiu de marto, permesis per la absoluta 
superregado de la popolaj klasoj realigi la tutan kaj 
kompletan eksproprigon de la nobelaj kaj kapitalismaj 
klasoj. 


La elpelon de la grandaj bienuloj el iliaj bienoj sekvis 
tiu de la industriistoj el iliaj fabrikoj, kaj poste tiu de la 
propruloj de nemoveblaĵoj. 


La laboristoj de la laboristaj kvartaloj, la proletoj, kiuj 
ĝis tiam loĝadis en malpuraj kaj naŭzaj domaĉoj, ŝarĝis 
siajn uzaĵojn kaj loĝiĝis en la plej bonaj domoj, kiujn ili trovis 
disponeblaj. 


La maljustecoj kaj la misuzoj, neeviteblaj en tiaj 
okazoj, faris sian aperon. 


El iuj riĉaj domoj, kvankam ne en multaj okazoj, oni 
elpelis ĝiajn loĝantojn kaj oni ilin ĵetis surstraten, lasante ilin 
sen loĝejo. 


Ĝenerale oni devigis ilin okupi limigitan nombron da 
ĉambroj kaj loĝis la laboristaj familioj en la ceteraj. Sed la 
disdono multokaze estis arbitra. 


Krome necesis antaŭvidi la konsekvencojn, kiujn 
estigas tiel granda malordo, kaj oni devis pensi pri la riparoj, 
lumo- kaj akvo-provizado, ktp, ktp. 


Baldaŭ per tiu profunda intuicio, kiun havas la popolo 
kaj, kiu nur bezonas la stimulon por aperi, oni organizis 
komisionojn de najbaroj, kiuj provizis la bezonojn de ĉiu 
strato kaj ĉiu konstruaĵo. 

lli determinis la luprezon de ĉiu ĉambro; statistikis la 
disponeblajn loĝeĵojn; decidis kaj realigis —afero, kiun poste 
oni ne daŭrigis— la bezonatajn riparojn; ili starigis pli justajn 
disdonojn ol tiuj efektivigitaj dum la unua impulso kaj, fine, ili 
ordigis ĉion laŭ la plej bona ebla maniero laŭ la 
interkonsentoj kaj la opinio de la plimulto de la najbaroj. 


La asembleoj de ĉi tiuj komisionoj oftis, kaj en ili, oni 
solvis la aferojn per la plej simpla kaj harmonia maniero. 


—La kontentigo estis ĝenerala— diris Kibalchiche kaj 
la eksprezidanto de la Komisiono kun kiuj ni parolis. 
Malofte, malgraŭ la profunda konfuzo, kiun kaŭzis la 
revolucia fakto, okazis malakordo aŭ disputoj inter najbaroj. 


Neprofiteme, per altruismo, kiu estos neniam sufiĉe 
laŭdata, solviĝis la aferoj kaj ĉio iris glate. 


Sed la bezono, kiu estas preskaŭ ĉiam la patrino de 
ĉiuj novigadoj, komprenigis, ke ankoraŭ mankis multo 
farenda. 


Ĉiu Komitato de domoj aŭ de strato rimarkis, ke la 
problemo estis pli malsimpla kaj, ke ĝi sufokis sin en sia 
propra verko. La plivastiĝo nepris, se oni ne volis perei. Kaj 
estiĝis la interkonsento. 


La Komitatoj de apudaj domoj aŭ de apudaj stratoj 
federaciis inter si, malfondiĝis unuj, organiziĝis aliaj; ĉi tio 
donis pli grandan plivastigon al ĉiuj kaj moderigis la 
komence aperintajn malfacilaĵojn. 

Baldaŭ fondiĝis la Federacio de la Komitatoj de la tuta 
ĉefurbo, kaj sen oficialaj disponoj, sen reĝaj ordonoj kaj iaj 
urbaj regularoj, la najbaroj de Petrogrado pro sia propra 
iniciato havis preskaŭ solvita la problemon de la loĝejo. 


Oni difinis la luprezojn, kiu estis tre malaltaj; faris la 
necesajn riparojn; konsilis kaj realigis interŝanĝojn de 

ĉambroj inter la laboristoj, kiuj havis la loĝejon tre 
malproksima de la laborloko kaj disdonis la ĉambrojn per la 
plej rigora justeco. 


Dum ĉio ĉi periodo, kiu daŭris ĉirkaŭ jaron kaj duonon, 
ne okazis unu sola elhejmigo, nek restis sen gastejo iu 
familio. 


Pensante pri la estonteco, de ĉiu luprezo oni 
dekalkulis prudentan procenton por daŭrigi la novajn 
konstruojn kaj oni destinis subvenciojn por la konservado de 
konstruaĵoj. 


La higienon en la domoj oni notinde plibonigis kaj la 
pureco estis ekzempla. 


En ĉiu domo, laŭ rigora deĵoro, escepte de neeviteblaj 
cirkonstancoj, ĉiu najbaro ĉiusemajne estis devigita certigi la 
purecon de la ŝtuparo kaj okupiĝi pri la depostuloj, kiujn oni 
transdonis al la Komitato, por ke ĉi tiu solvu aŭ informu al la 
asembleo. 


Ĉiuj povis libere eniri kaj eliri, akcepti tiun, kiun li volus 
kaj enhejmigi kaj doni loĝejon en siaj ĉambroj al la personoj, 
kiuj estus de lia amikeco aŭ plaĉo. 


Libero; plena libero de ĉiu dum li ne malutilus al tria 
persono. 


Sed ĉi tio ne konvenis al la Registaro. La diktatorado 
de la proletaro, la centralizado de ĉio, kompreneble koliziis 
kun la spirito de libero de tiu institucio kreita de la popolo. 


Tamen ne konvenis detrui ĝin. La praktiko pruvis ĝian 
utilecon. Pli bone ol detrui ĝin, konvenis kapti ĝin. Kaj ili 
sukcesis, kvankam ne sen penadoj kaj protestoj. Oni 
komencis prezidantigi komuniston en ĉiu Komitato aŭ 
Komisiono. La Komitatojn aŭ Komisionojn en kiuj oni ne 
povis atingi la prezidantopostenon por konfidulo, oni minacis 

per la malfondo sub preteksto de kontraŭrevoluciaj intrigoj. 
Oni limigis la nombron da Komitatoj kaj, kiel fina bato, oni 
asignis salajron al la prezidantoj, egaligintaj ilin al funkciuloj 
de la ŝtato kaj oni ilin rajtigis penetri en la loĝejon de ajna 
najbaro kaj aresti, kiel ni jam diris, tiun, kiu al ili ŝajnis 
suspektinda. 


La komunistoj tre bone konformiĝis al ĉi tiu polica rolo; 
la disciplino de la partio ĝin altrudis. La aliaj ne ĝin akceptis 
kaj amase okazis la eksiĝoj tiel, ke la Registaro ne plu havis 
obstaklojn. 


—De post ĉi tiu momento— al mi asertis miaj 
informantoj— la Komitato aŭ Komisionoj de Domoj perdis 
sian efikon kaj iĝis peco plia de la peza komunista 
burokratismo. 


La najbaroj ĉesis interesi sin pri la problemo de la 
loĝejo; ekaperis la favorismo. kaj la bolŝevikoj, mastroj de la 
situacio, detruis tion plej belegan el la kolektiva aktiveco: la 
individuan iniciaton. 


Neniu volis esti prezidanto de la Komitato por ne 
malamikiĝi kun siaj najbaroj, nek havi la respondecon de la 
posteno. Abomenis ilin ankaŭ iĝi parazitoj. Ili malakceptis la 
komision, kiu al ili donis aŭtoritaton de informantoj, policistoj 
kaj traserĉantoj de loĝejoj. De tiam la Komitatoj aŭ 
Komisionoj, kiuj tiom kaj tiel gravajn servojn realigis, kiuj 
tiom da maljustecoj kaj arbitrecoj evitis, kiuj tiel juste kaj 
humane solvis tiel gravegan problemon, kiel estis tiu de la 
loĝejo, ĉesis ekzisti, por esti anstataŭita de karikaturo de 
Komisiono, al kiu nur akompanis la plej grandioza 
malestimo de la civitanoj. Mortis unu el la pli simpatiaj 
institucioj, kiun la revoluciaj ardo kaj febro estigis. 

La ŝtata grandegulo ĵus detruis per sia senforma kruro 
la plej promesplenan burĝonon de la spontaneeco de la 
popolo. 

9a. Publika instruado 


En la klarigo aŭ rakonto, kiun ni estas faranta pri tio, 
kion ni vidis dum nia vojaĝo tra Rusujo, ne ĉio, kion ni diras 
devas esti malmola, kruda kaj korŝira. lo estas, kio povus 
kompari sin kun la oazoj, kiujn la vojaĝanto trovas en la 
dezerto. 


Ĉu ĉi tio volas aŭ oni devas diri, ke ĉio, kion ili faris pri 
publika instruado, devas senkondiĉe esti akceptita? Neniel. 
La eraroj de organizo plenumitaj de la bolŝevikoj en la 
ordigado de la socia kaj ekonomia vivo de Rusujo, ne ĉesas 
aperi ankaŭ pri tio, kio rilatas al publika instruado; sed 
danke al la intenco, kiu ilin gvidis kaj al la rezultoj, kiujn ili 
povos atingi, eblas fari el ili abstraktecon kaj konsideri laŭ 
iliia rigora valoro la faritaĵojn profite de la kulturo de la 
popolo. 


Ripeti ĉi tie, kion pri la rusa analfabetismo oni diris 
antaŭ la milito kaj dum la unuaj tempoj de la revolucio, estus 
monotone, ĉar estas tro konata. Tamen oni al ni permesos, 
ke ni citu donitaĵojn pli elokventajn per si mem ol ajna 
komento. 


Petrogrado, ĉefurbo de la imperio, kun pli ol miliono 
kaj duono da loĝantoj, en 1914 havis, laŭ statistikoj de la 
cara reĝimo mem, ĉirkaŭ sesdek procenton de analfabetoj. 


En 1920, la loĝantaro de Petrogrado malpliiĝis al 
okcent mil loĝantoj —malpliiĝo, kiu okazis pro la translokiĝo 
de ĉiuj registaraj servoj al Moskvo kaj la malapero de la 
burĝaro— kaj laŭ la statistikoj, kiujn al ni montris la 
bolŝevikoj, faritaj tiam, nur tridek mil el ĝiaj loĝantoj ne sciis 
legi nek skribi. 


Ni volas akcepti defende de la oficialaj troigoj, ke la 
nombroj, kiujn oni al ni donis, estis iom troigitaj; ni volas 

supozi, altigante ĝis la maksimuma limo nian suspektemon, 
ke tiuj nombroj estus pliigitaj ĉirkaŭ dudek kvin procento. 
Ankoraŭ ĉi-okaze, la kvanto da analfabetoj konsiderinde 
malpliiĝis. 

Kiujn rimedojn uzis la bolŝevikoj por atingi ĉi tiun 
rapidan malpliiĝon? Mastroj de la ŝtato, sistemaj en ĉiuj siaj 
proceduroj, ili ankaŭ tiel agadis pri la instruado. De la devo 
ĉiutage ĉeesti en la lernejo determinitan nombron da horoj 
kaj eĉ ne koncedi la laborpostenon en la fabriko al tiu, kiu 
ne volis lerni legi nek skribi, ĉio estis provita. Oni povas diri, 
ke ili uzis ĉiujn trudadojn, la moralajn kaj la materialajn, por 
atingi la proponitan celon. 


Tiuj, kiuj asertas, ke la popolo ne sentas la neceson 
scii, tute eraras. La popolo havas kaj sentas la aspiron scii. 
En la rusaj lernejoj oni vidis tipajn okazojn. 


Tre oftis vidi maljunulon aŭ plenaĝulon blankharan pro 
la jaroj kaj tre lacan pro la laboro, eksterordinare strebi por 
deĉifri la hieroglifojn, kiujn por liaj okuloj prezentis la 
karakteroj de la skribaĵo, kaj voli penetri la misteron de tiuj 
signoj. Li komprenis, ke la ampleksa horizonto aperinta al lia 
menso post la revolucio, li nur povus observi ĝin sciante legi 
kaj skribi kaj pro tio li strebis lerni. 


Metita je lia atingo la lernejo, li iris al ĝi kun la fervoro 
de kiu atendas la miraklon de sia feliĉo. 


Sed ne estis nur por la plenaĝuloj por kiuj la bolŝevikoj 
altrudis la instruadon; ankaŭ estis por la infanoj. Kaj se la 
trafo ne prezidis ĉiujn iliajn agojn, oni ne povas kulpi ilin 
neglekti la korektadon de la eraroj. 


La organizo de la bolŝevika publika instruado, kiel de 
ĉiuj iliaj organizoj, estas absolute centraliza. 


La instruisto, ĉefe la instruisto de unua edukado, 
preskaŭ estas la lasta dento de la dentaĵo, kiu impulsas la 

instruadon. Li povas havi nenian iniciaton kaj ankoraŭ malpli 
praktiki ĝin. Se li iun havas, povos klarigi ĝin, kiam la 
superularo lin konsultos, kaj apliki ĝin se tion rajtigas la 
programo, kiun oni ĉiujare ellaboras; sed nenio pli. La 
instruisto devas ĉiam alĝustiĝi al la normo, kiun la programo 
aprobita de la Komisararo pri publika Instruado lin diktas. 


Ĉi tiu programo estas la sintezo de ĝenerala konsulto, 
kiun oni ĉiujare faras al ĉiuj instruistoj de la sovetia Rusujo, 
sed, pro tio mem, ĉar estas sintezo kaj ne la diverseco de 
aspektoj, kiujn la instruado bezonas, estas pro kio ĝi 
rezultas malutila. 


Estus rekomendinda ĝia apliko se ĝi estus prenita kiel 
deirpunkto, kiel skemo, kiel ĝeneraligo por unuigi la 
rezultojn de la instruado, kaj oni permesus al ĉiu instruisto, 
ke li ĝin poluros, klarigos, kiel pli bone ĝin komprenos, ke 
eltiros el ĝi la plej bonajn sukojn, la elementojn: gvidojn de 
la laboro komisiita. Sed ne estas tiel kaj tial la neutileco de 
la entreprenita verko. 


Parolante pri la formoj de organizo, ni diru, ke la 
Komisararo de publika Instruado estas konsistigita de 
"Estraro", speco de Komitato, subdividita en pluraj sekcioj. 
Ĉi tiuj sekcioj, kiu estas ses kaj, kiuj havas sian propran 
prezidanton, estas: pri Artoj, pri Organizo, pri socia 
Edukado, pri scienca Sektoro, pri eksterlerneja Laboro kaj 
Komitato pri publika instruado. 


La prezidantoj de ĉiu el ĉi tiuj sekcioj, preziditaj siavice 
de la Komisararo pri publika Edukado, estas la 
konsistigantoj de la "Estraro". 


Ĉio, kio rilatas al la instruado, de la akiro de materialo 
en la lasta lernejo de grupo de domoj ĝis la koncedo de 
titolo de doktoro en ajna scienca branĉo, ĉio devas esti 
aprobitaj de ĝi. Nenio estas ekster ĝia kontrolo. 

Ĉu necesas krei lernejon en unu el la plej 
malproksimaj vilaĝetoj de Rusujo? Sen la aprobo de la 
"Estraro" ne eblas. 


Ĉu oni devas akiri novan materialon aŭ anstataŭi la 
malnovan? Oni ne povas fari tion sen la konsento de la 
"Estraro". 


Instruisto, al kiu la ĉiutaga praktiko montras, ke povus 
enkonduki sin iu modifo en la jara programo al li sendita, 
prenas notojn, redaktas Raporton, ĝin sendas al la plej 
proksima Komitato por la publika Instruado, ĉi tiu ĝin 
transdonas al la supera, kaj tiel ĝis ĝi alvenas al la 
"Estraro". Se la "Estraro" rajtigas la modifon en la programo, 
ĝi povas apliki sin; male, ne. 


La sekcioj preziditaj de la konsistigantoj de la "Estraro" 
siavice subdividas sin en kvin sekcioj, kiuj estas pri 
ekonomio, pri financoj, pri asembleoj, de centra oficejo de 
interligo kaj pri materialo. Ni devas averti, ke iuj el ĉi tiuj 
sekcioj, kiel tiu pri Arto kaj tiu pri eksterlerneja Laboro, estas 
subdividitaj en sep sekcioj, la unua, kaj en dekunu, la dua. 


Sed ne finiĝas ĉi tie la serio de subdividoj, nek la 
sekcioj, kiuj dependante, ĉu de unu el la superaj sekcioj —ni 
tiel nomas tiujn, kiuj donas siajn prezidantojn al la 
"Estraro"—, ĉu de unu el la subdividoj de ĉi tiuj lastaj, 
konsistigas la komplikegan bolŝevikan organizon. 


Restas sekcioj, kiel tiuj pri Eldonoj de la ŝtato, 
Instruado de malgrandaj nacianecoj kaj tiu de la ĝenerala 
Direktistaro pri Arkivoj, kiuj konsistigas apartan zonon, t. e., 
ke apartenante al neniu el kiuj rekte dependas de la 
"Estraro", ne estas sekcio aŭtonoma de ĉi tiu; sed ili al ĝi 
estas rekte ligitaj, ĉar dependas de neniu el la unue 
menciitaj sekcioj. 

La programo de la lernejoj estas mikskonsista, 
konsistigita de la amerika kaj la Montesori-a sistemo. 


La manko de lernolibroj estis kaŭzita de neniu 
pedagogia metodo, sed pro oni ne disponis rimedojn de 
ellaborado. 


La ĉeesto de la infano en la lernejo komencis (ni 
rimarkigas, ke ĉio ĉi estis intencoj, kiuj pro la malabundeco 
de ejoj, de instruistoj kaj la ĝenerala mizero, ne havis tujan 
aplikon) kiam la etulo jam sola piediris. Tiam ili eniris en la 
Lernejoj-Azilojn, kaj jam fariĝintaj la tri jaroj de aĝo 
determinitaj por ilia restado, ili eniris en la lernejo-ĝardenon, 
kie restos ĝis la aĝo de sep jaroj. 


La tipo de ĉi tiu lernejo aŭ domo-ĝardeno ne estis 
ununura, ĉar ili havis, kiel projekton, krei du tipojn de 
lernejo. Unu en kiuj la infano restus la tutan tagon, 
dormante ekstere, kaj alia, en kiuj li estus en kvalito de 
internulo. Tiel en unuj, kiel en aliaj, la vivtenado de la infano 
estas respondeco de la ŝtato. 


La aĝlimo en la lernejoj-ĝardeno estis ĝis la sep jaroj. 
Post ĉi tiu aĝo, li devus eniri en tiun, kiun ni jam povus 
propre nomi elementa lernejo. Tie li povos ĉeesti ĝis la 
dekses jaroj. 


Fariĝinte la sep jaroj de aĝo la infano forlasas la 
lernejo-ĝardenon por eniri en la praktikan lernejon (tiel oni al 
ni diris, ke ĝi nomiĝis), estas kiam oni vere povas diri, ke 
regas la lerneja edukado. 

Antaŭ ĉi tiu eniro, oni faras la klasifikon de la 


malsanuloj kaj nenormuloj kaj sendas ilin al la specialaj 
lernejoj starigitaj por ili. 


Jam en la praktika lernejo komenciĝas por la infano la 
eduka vivo. Al la instruado pri la literoj aldoniĝas la praktika 
instruado, laŭeble. Tiel, por doni al la infano la senton pri la 

utileco de la geometrio, oni havigas al li la unuajn spertojn 
pri ĝi, komencante instrui lin mezuri la benkon sur kiu li 
sidiĝas, la spacon de la lerneja ĝardeno aŭ de la salono de 
la klasoĉambro. Egalan proceduron oni plenumas por 
enkonduki lin en la teknikajn konojn pri la terkulturo aŭ la 
desegno. Ĉi-aspekte la iniciato de la bolŝevikoj estas tre 
rimarkinda kaj iliaj provoj pri eduko devas esti utiligitaj de ni, 
sed ni devas preterlasi ĉiun partian koncepton. 


Ni devas rekoni la bonan orientiĝon de la bolŝevikoj en 
la lerneja instruado. Iliaj proceduroj ne estas perfektaj, sed 
montras grandan superecon super la burĝaj. 


Krome, inter la instruistoj kaj pedagogoj ekzistis 
kontraŭaj tendencoj pri la reformoj, kiujn oni devis 
enkonduki por akiri pli bonan rezulton el la paso de la knabo 
tra la lernejo. La unuformeco pri ĉi tiu aspekto, kiel pri ĉiuj 
aliaj, ne ekzistis. Kaj kvankam la centralizado sufokis la 
voĉojn de tiuj ne konsentaj kun la kriterio de la "Estraro", 
veras, ke la malkonsento manifestis sin. 


Dum sektoro defendis la konvenecon, ke oni limigu pro 
la aĝo la restadon de la knabo en la diversaj tipoj de lernejo 
jam kreitaj aŭ kreotaj, la partianoj de la alia tendenco volis, 
ke la restado dependu de la grado de kapableco de la 
knabo. 


lli asertas, ne sen pravo, ke sepjaraĝa knabo povas 
akiri pli konojn ol alia dekjaraĝa. Kaj dum la pli 
malgrandaĝulo, kvankam pli instruita, elirante el la lernejo- 
ĝardeno kaj enirante en la praktikan lernejon devas aliĝi al 
la unua kurso, la alia, la pligrandaĝulo kaj malpli instruita, 
ĉeestos en la tria aŭ kvara kurso de la praktika lernejo. 


Ĉi tiu rezonado rezultas pli solida pro la fakto esti 
gradigitaj la lernejoj. 

La elekto, ili diras, devas fari sin laŭ kapabloj, ne laŭ 
aĝoj. Kaj ĉi tiu kriterio al ni ŝajnas la plej justa, kvankam ne 
estas la oficiala en Rusujo. 


La praktikaj lernejoj pri kiuj ni paroladas dividas sin en 
du gradoj: la unua enhavas la geinfanojn de sep ĝis dekdu 
jaroj; kaj la dua tiuj de dekdu ĝis dekses. 


Ĉi tiu divido estas simple teknika, t. e., ne havas alian 
celon ol faciligi en la instruado la taskon de la instruistoj. 


Ĉi tiu sama divido, laŭ gradoj aŭ cikloj de instruotaj 
temoj, postvivas en ĉiuj bolŝevikaj publikaj institucioj, de la 
elementa lernejo ĝis la Universitato aŭ Alta Lernejo. 


La statistikoj montritaj al ni, kun la nombro da 
ekzistantaj lernejoj, estis sufiĉe nekompletaj, sed ne ĉesis 
montri konstantan kreskon kaj grandegan superecon super 
la cara reĝimo. Donos proksimuman ideon pri la 
malabundeco scii, ke por lerneja loĝantaro de ĉirkaŭ Ok 
milionoj da infanoj, triono el ili ne povis ĉeesti en la lernejoj, 
ĉar mankis ĉi tiuj. 

Aneksitaj al la lernejo, kiel plilongigo kaj pligrandigo, 
ekzistis lernejaj kluboj kaj bibliotekoj; kiujn permesis establi 
la ekonomiaj rimedoj, kiujn ili disponis. 


Je la dekses jaroj, kiam la knabo devis forlasi la 
praktikan lernejon, li povis realigi la studojn de sia prefero. 


Elekti universitatajn studojn ne sendevigas post certa 
aĝo labori en mana laboro, escepte de la dudek kvin mil 
studentoj, kiujn la ŝtato prenos sub sia respondeco. Al ĉi tiuj, 
kiuj antaŭe nur estis dek kvin mil kaj, ke antaŭ nelonge oni 
altigis la nombron ĝis dudek kvin mil, la ŝtato kovris iliajn 
necesojn. La ceteraj ĝis 116.947, kiuj tiuepoke studis, devis 
labori almenaŭ kvar horojn en mana ofico. 

La ekzamenoj komence ankaŭ estis forigitaj; sed tiam 
oni jam parolis pri restarigi ilin. Por iuj lernofakoj jam tiel 
estis. 


La kvanto da kluboj, bibliotekoj kaj ĉambroj de legado 
por la studentoj estis tre konsiderinda, kvankam la studeblaj 
temoj estis tre limigitaj. Tio sola, kio abundis estis la 
bolŝevikisma literaturo. De ĉi tiu, oni ja faris realan 
konsumon. 


Ili asertis al ni, ke la nombro da establitaj bibliotekoj 
superis la cent mil kaj la dekdu mil tiu de legadĉambroj. 


La nombro da Popolaj Universitatoj superis la centon. 


La lasta dekreto de la Komisararo pri publika 
Instruado, dum nia restado en Rusujo, temis pri la privataj 
bibliotekoj. Oni dekretis, ke ĉiu biblioteko de pli ol kvin mil 
ekzempleroj estos konfiskita por transdoni ĝiajn librojn al la 
publikaj bibliotekoj. Oni esceptis el la konfisko tiujn de la 
sciencistoj, kiujn la Registaro rekonis kiel tiajn kaj, kiujn ili 
bezonas por siaj esploroj aŭ sciencaj studoj. 


Du vizitojn ni faris al institucioj de instruado dum nia 
restado en Moskvo. Unu al la Popola Universitato kaj alia al 
lernejo-ĝardeno de la antaŭurboj. 


En la Popola Universitato ni estis akceptitaj de ĉiuj 
instruistoj kun la direktisto ĉekape kaj komisiono el 
komunistaj studentoj. 


Ni trairis ĉiujn ĉambrojn. Ni vizitis la klasĉambron, la 
bibliotekon, la manĝejon, la ĝardenojn de lernopaŭzo kaj la 
dormoĉambrojn, ĉar preskaŭ ĉiuj studentoj, tio estas, la 
granda plimulto, estis komunistoj, kiujn la provincaj Sovetoj 
sendis al Moskvo pro peto de la Partio por eduki ilin pri la 
marksismaj teorioj, ne havis familion kaj tial la karaktero de 
internuloj de la plimulto de ili. 


132 Sepdek tagojn en Rusujo. Kion mi vidis. 


Ni demandis kiun normon oni uzis por la akcepto de 
lernantoj kaj ili respondis al ni, ke tiu decidita de la partio, 
ĉiam donante la preferon al la komunistoj. 


Preskaŭ ĉiuj nuntempaj lernantoj, al ni diris la 
direktisto, estis komunistoj venintaj de provincoj, kiuj venas 
por pligrandigi siajn konojn pri la marksismo por atingi esti 
propagandistoj kaj diskonigantoj de la komunismo. 


Ĉi tie oni ilin preparas per skribaj kaj parolaj ekzercoj 
por la kono de la filozofio, kvankam prefere la marksisma. 


La kursoj estas diversaj kaj de pli aŭ malpli da daŭro. 
Estas kursoj de nur ses monatoj. Ĉi tiujn faras la kamaradoj, 
kiuj venas prepari sin por la laboro de organizo de la Partio 
kaj la homamasoj. 


Tiuj, kiuj faras la kurson de daŭrjaro, estas, krom 
organizantoj, diskonigantoj de la marksismo: verkistoj, 
oratoroj, ktp. Kaj tiuj, kiuj faras la superajn kursojn, 
ampleksas ĉiujn aspektojn de la filozofio ĝenerale. 


—Kaj la rilatoj inter la instruisto kaj la lernanto, kiuj 
estas? —Ni demandis. 


—Tiuj de vera kamaradeco -oni al ni respondis—. 
Kiam venas la lernanto, li jam estas destinita al determinita 
klasĉambro. En la demandaro, kiun por la akcepto de 
lernantoj ni periode sendas al la provincaj Sovetoj, oni jam 
informas, ke ĉiu lernanto devas elekti la klason de studo, 
kiun li preferas, indikante ĝin je la momento peti sian 
enskribon. 


—Kaj kiu nomumas la instruistojn? 


—La instruistoj estas nomumitaj de la Estraro de la 
Komisararo pri Publika Instruado. 

—Do ĉu la lernantoj de la Popola Universitato ne 
povas enoficigi aŭ malakcepti instruiston, kiun ili ne Ŝatas aŭ 
opinias nekaplaba? 


—Illi ne povas fari tion. La malmulta tempo, kiun 
daŭras la kursoj, estas nesufiĉa por ke povu la lernantoj 
elekti la instruistojn. 


—Kaj kiel oni procedas, kiam finas la lernanto sian 
kurson por scii se li havas la necesajn kapablokondiĉojn? 


Alilande oni scias aŭ supozas scii tion per la 
ekzamenoj. Kiel en Rusujo ili estas forigitaj, oni ne povas 
scii tion per tiu proceduro. 


—La instruisto tenas kajeron de notoj pri ĉiu lernanto 
kaj laŭ ĉi tiuj estas favoraj aŭ malfavoraj, oni skribas 
informon al la Komisararo pri Publika Instruado. 


—Kaj ĉu vi ne opinias —ni demandis, alparolante al 
ĉiuj instruisto—, ke ĉi tiu vivo de intermikseco en la 
klasĉambroj, en la manĝoĉambroj, dum la lernopaŭzo kaj en 
la dormoĉambroj ne malutilas la moralon de la individuo? 
Tiu komunismo pri ĉio, eĉ pri la individuaj intimaj sentoj, 
ŝajnas al ni, ke malaltigas la personecon de ĉiu, konfuzante 
ĝin en mikskonsista kaj malklara tuto. 


—Ni ne havis okazon observi tion. Kaj kvankam tiel 
estus, nenion ni povus fari por eviti ĝin. Ĉi tiuj Universitatoj 
estas kreitaj laŭ la normoj difinitaj de la Partio, kaj ni ne 
povas modifi aŭ transformi ilin. 


—Kiom da lernantoj nun estas en la Universitato? 


—Pli ol ducent. La manko de porvivaĵoj devigas limigi 
la akceptojn. 


—Kian porciumon oni donas al la lernanto? 
—La porciumo B, kiu estas tiu de liberala profesio. 

Finitaj la demandoj kaj la irado tra la ĉambroj, ni iris al 
la klasĉambro, kie jam kunvenis la lernantoj por akcepti nin. 


Delegito el tiuj, kiuj konsistigis la sekvantaron, ilin 
alparolis, kaj kiel bona marksisto kaj disciplinita bolŝeviko, 
parolis al ili pri la sovetismo, la diktatorado de la proletaro, 
la triumfo de la ruĝa komunismo kaj la komisio, kiun la 
Komunista Partio devis okupi en la monda revolucio. 


Instruisto al ni donis la bonvenon dankante al ni la 
viziton. 


Poste lernanto, la konfidulo, la elprovita komunisto, kiu 
tie reprezentis la Komunistan Partion, parolis pri la heroaj 
agoj de la Komunista Partio, la nemezurebla kuraĝo de ties 
homoj, la grandioza revolucio, kiun ili faris por emancipi la 
popolon; ankaŭ al ni li parolis pri la glora kaj neforgesebla 
ruĝa armeo, firmega subtenilo de la Socialista Respubliko 
kaj brava plenumonto, en venonta tago, de la monda 
revolucio. Ni estis en plena mesia apoteozo. 


Finitaj la paroladoj, ni foriris kaj nin akompanis ĝis la 
pordo la lernantoj kaj instruistoj. 


La vizito al la Lernejo-Ĝardeno okazis dimanĉon 
posttagmeze. Oni okazigis feston por la lernantoj kaj oni 
volis, ke ni vidu ĝin. Ankaŭ oni al ni regalis per posttagmeza 
intermanĝeto. 


En ĉi tiu lernejo-ĝardeno nur ĉeestis geknaboj malpli ol 
dekdu jaroj, tial estis neniu instruisto, krom tiuj de 
gimnastiko. 


La nombro da instruistinoj estis grandega. Multaj el ili 
ne studis la profesion de Instruado. Estis filinoj de nobeloj 
aŭ burĝoj mortintaj aŭ ruinigitaj de la revolucio, kiuj vidante 
sin en la mizero, elektis la profesion de instruisto por 
kontribui al siaj necesoj. 

Kiel nia vizito al ili estis anoncita, ĉio estis preta por la 
akcepto. 


Ni alvenis iom malfrue pro paneo de la aŭtoj per kiuj ni 
veturis. 


De la enirejo de la ĝardeno ĝis la konstruaĵo de 
klasĉambroj kaj salono de festoj, la geinfanoj estis lokitaj laŭ 
vicoj flanke de la vojo. La instruistinoj kun la direktistino 
atendis nin ĉe la pordo. 


Interŝanĝitaj la kutimaj salutoj kaj akompanitaj de la 
instruistinoj, ni iris al la loĝio, kiun oni al ni destinis. 


La festo komenciĝis per la legado de poezioj koncerne 
la ceremonion kaj infanaj kantoj. 


La gajeco de tiuj infanaj vizaĝoj estis grandega. Ili 
aplaŭdetis, ridis, kriis; leviĝis de la sidejoj kaj iris de benko 
al alia; ankaŭ kantis la kantojn, kiujn kantis tiuj de la 
scenejo, plenigante la vastan ejon per la sonoreco de siaj 
voĉoj. 

Finita la unua parto kaj post kiam oni anoncis de la 
scenejo paŭzon el dek minutoj por prepari la duan, 
eksplodis bruo el kriadoj kaj ridadoj, infera tumulto, propra 
de la senmalico kaj senartifikeco de la ĉeestantaro. 


En la dua parto de la festo ili reprezentis teatran pecon 
de infana argumento. 


La tre etaj geaktoroj, ĉar estis geinfanoj de la lernejo 
mem, mirinde reprezentis sian rolon kaj la spektantaro, 
impresita de la spektaklo, tenis la plej religian silenton. 


La bruoj, kriadoj kaj murmuroj de la unua parto iĝis 
graveco kaj seriozeco en la dua. Nur kiam la teatraĵo finiĝis, 
ripetiĝis la aplaŭdoj kaj la tumulto. 

Dum ĉi tiu paŭzo oni disdonis la posttagmezan 
intermanĝeton al la geinfanoj kaj la invititoj. 


Estis paŭzo el moralaj perfortoj. 


Oni rimarkis kiom perforte estis por la instruistinoj, 
devigitaj honori la vizitantojn, reprezenti ilian rolon. 


La konversacioj, ĉefe ĉe la tabloj okupitaj de la 
delegitoj, estis unusilabaj. La demandojn, kiujn oni al ili faris, 
respondis jes aŭ ne la instruistinoj. Ili uzis malmultajn 
vortojn. Nur la direktistino kaj du aŭ tri pliaj, kiuj estis 
komunistoj, kiuj apartenis al la Partio, estis iom pli 
parolemaj. 


La tria parto de la festo estis dediĉita al gimnastikaj kaj 
ritmaj ekzercoj. 


Nin surprizis, ke la gimnastikaj ekzercoj, eĉ tiuj, kiujn 
faris la infaninoj, havis militistan karakteron. Ni ne sciis vidi 
en ili la efikecon kaj ja la malavantaĝojn. Pli ol disvolvi la 
fizikajn fortojn de la infano aŭ starigi harmonion inter ĉiuj 
partoj de la korpo, ili atingos deformi ĝin pro troo de rigideco 
kaj perforto en la ekzercoj. 


Dum paŭzo de ĉi tiu parto de la festo, parolis al la 
infanoj iuj delegitoj. 


La unua tion faris en la rusa. Poste parolis en la franca 
la parulino de Rosmer. Estis vidindaĵo la mirigo de la infanoj 
pro tiu lingvaĵo, kiun ili ne komprenis. 


Tradukitaj al la rusa la vortoj, kiujn eldiris la parulino de 
Rosmer, la infanoj aplaŭdis kaj al ŝi sendis kisojn kaj 
ridetojn. 


La tria estis la delegito de la aŭstraj komunistoj. 


Rigida kiel statuo; farante pli fortajn ol kutime la 
gorĝajn sonojn de la germana, kaj per seriozeco nepropra al 

la loko kaj la ĉeestantoj, li ĵetis al la infanoj paroladon 
temantan pri Lenino, la Komunismo, la sovetismo, la 
diktatorado de la proletaro kaj alia serio da similaĵoj, kiuj 
kaŭzis ĉagrenojn aŬ dezirojn ridi. 


La infanoj ankaŭ restis seriozaj kaj silentaj, atendante 
la tradukon. Kiam oni al ili tradukis la paroladon al la rusa, ili 
restis ankoraŭ pli seriozaj ol kiam ĝin aŭskultis en la 
germana. 


Kompreneble ili komprenis eĉ ne unu vorton; ili ne 
sciis pri kio oni al ili parolis. 


Finiĝis tiu agrabla festo per popularaj kantoj, kiujn ĉiuj 
infanoj plenvoĉe ripetis, kaj kiuj kaŭzis aron de teneraj 
soleneco kaj harmonio. 


Ni foriris. La aŭtoj atendantaj nin, veturigis nin al la 
hotelo. Ni pasigis la posttagmezon for de la tre okupata 
ĉiutaga diskutado. 


La senmalico kaj senartifikeco de la vizaĝoj, kiujn ni 
observis, iom malpezigis nian animon je la monotona 
batalado en la kunsidoj de la Kongreso. 


La orelŝiran krion de "jes la diktatorado de la proletaro" 
anstataŭis la sonoreco de la infanaj kantoj. 

10a. En la Departemento pri la 
Terkulturo 


Ĉar Rusujo estas ĉefe terkultura lando, ege interesis al 
ni koni la funkciadon de ĉi tiu departemento kaj pli ol ĝia 
funkciado, ni volis koni la rezulton de la revolucio en la 
kamparo. Niaj deziroj nur iomete estis kontentigitaj. 


Nesciante la lingvon kaj konvinkitaj, ke ni ne ĉiam 
renkontos en ĉiu registara Departemento fidelan 
interpretiston de la franca, ni petis unu al la majoro de la 
hotelo. Ĉi-okaze ni ne lin trovis. Tiam la kolego Borghi de la 
"Itala Sindikata Unuiĝo" kaj mi, kiuj estis la dezirantoj fari ĉi 
tiun viziton, turnis nin al neoficiala interpretisto kaj al ĉi tio mi 
atribuis nian preskaŭ neutilan viziton al ĉi tiu departemento. 


Malgraŭ la penadoj de Sacha Kropotkin, kiu estis la 
interpretistino, la informoj, kiujn oni al ni havigis, estis tre 
nekompletaj. Ni tuj rimarkis, apenaŭ komencis la 
demandojn, kiujn portis en demandaro, ke la komisiito 
informi nin klopodis eviti ilin aŭ respondis per pretekstoj. Ĉi 
tiu malkonfido tre ĉagrenis nin, ĉar nenio ĝin pravigis. 


Tamen per la informoj, kiujn ni akiris kaj aliaj, kiujn 
havigis iuj delegitoj, ni povis al ni ellabori juĝon pri la 
okazintaĵo. 


Aliflanke ni devas rimarkigi pro la signifoplena 
graveco, ke en tiu Departemento oni ignoris la sepdek 
procenton de la aferoj okazintaj en Rusujo pro la problemo 
de la tero. 


La donitaĵoj estis malabundaj kaj nekompletaj. La plej 
kriza problemo de Rusujo, la problemo de la tero, kaj tiu de 
la rilatoj de la kamparanoj kun la Registaro, disvolviĝis 
ekster la Departemento komisiita de ĝia solvo. 

Tiu, kiu legis ion pri la situacio de la kamparano en 
Rusujo dum la cara reĝimo, opinios kiel ni pri la intereso, 
kiun vekis la kono de la okazintaĵo pri la tero. 


En la malnova reĝimo la postvivadoj de primitiva 
komunismo evidentis. Kiom da penadoj faris la bienuloj, la 
malgrandaj terposedantoj kaj la aŭtoritatoj por detrui tiujn 
ĝermojn, estis vanaj. 


La Mir (komunista organizo de la laboro) kaj la Artel 
(kolektivisma organizo de la laboro) postvivis ĉiujn 
klopodojn de engluto realigitajn kontraŭ ili. Kaj sciante ĉi 
tion, ni tre interesis scii, kio okazis al tiaj organizoj. Sed oni 
al ni ne povis diri ĝin. 

Jam dum nia ekskurso sur Volgo, ni konkludis, ke la 
problemo de la tero en Rusujo fakte ne ekzistis, almenaŭ 
kun la karakterizaĵoj, kiujn ĉi tiu problemo kutimas prezenti 
en la cetero de Eŭropo. En preskaŭ ĉiuj eŭropaj landoj, ĝi 
temas pri malabundeco; en Rusujo ne. En Rusujo, estis kaj 
daŭre estas, pli ol alia aĵo, problemo de trafikiloj. Estas en la 
koro mem de Rusujo preskaŭ virgaj regionoj. La homo, pro 
manko de ŝoseoj kaj vojoj, preskaŭ ne havis okazon meti 
sur ilin siajn plandojn. 


Tial la donitaĵoj, kiujn la Departemento pri Terkulturo 
povus havigi al ni, havis por ni grandegan gravecon. 


Ni jam diris, ke la Registaro de la Sovetoj deklaris la 
teron, kiel nacian propraĵon kaj disdonis ĝin per individuaj 
kaj kolektivaj terpecoj. La kolektivaj preskaŭ reprezentas la 
transformon de la malnova Mir en komunisman propraĵon. 


Sed kvankam ĉi tiu estas tre interesa aspekto, ne estis 
kiu pli zorgis nin. 


Ni sciis kaj la bolŝevikoj mem al ni konfirmis, ke la 
dekreto deklaranta la teron, kiel nacian propraĵon sekvis la 
spurojn, kiujn al li priskribis la kamparana tutrusa Kongreso 

okazinta fine de julio 1917, kiam estis ankoraŭ Kerensky en 
la potenco. 


El la informoj kolektitaj en niaj enketoj, ni konkludis, ke 
la reala fakto de la terdisdono efektiviĝis pli frue ol la 
publikigo de la bolŝevika dekreto. 


Kiam ni demandis al nia oficiala informanto ĉu estis 
veraj niaj informoj, li tute konfirmis ilin, rimarkigante tamen, 
ke la divido en multaj regionoj estis artifiko de la posedantoj 
por eviti la efikojn de la oficiala dispono. 


Tre ofte okazis, li diris, ke la posedantoj akordiĝis kun 
siaj malnovaj laboristoj kaj deklaris antaŭ la loka Soveto, ke 
la teroj de la unuaj estis disdonitaj inter la duaj. 


La laboristoj, naivaj kaj timantaj la revenon de la 
pasinteco, donis sian konsenton al ĉi tiu trompo kaj la 
posedanto daŭre ĝuis plene, kvankam kaŝe, siajn 
posedaĵojn. 


Malkovrita la trompaĵo, oni starigis la Komitatojn de 
Malriĉuloj, t. e., de kiuj neniam havis iun propraĵon kaj 
lavange forlasis la urbojn direkte al la kamparo por 
partopreni en la terdisdono. 


La membroj de ĉi tiuj Komitatoj, kiel havis neniun 
kompromison kun la posedantoj kaj, krome, komprenis pli 
bone ol la kamparano la atingon de la revolucio, malkovris 
la trompaĵojn kaj realigis, konsente kun la lokaj Sovetoj, 
novan terdividon. 


Rezulto de la agado de ĉi tiuj Komitatoj kaj de la nova 
terdivido, kiujn ili proponis, estis la unuaj luktoj, kiuj 
sangomakulis la landon. 


La malnovaj posedantoj, samkiel la laboristoj, kiuj 
ricevis terojn, senhezite kontraŭstaris la disdonojn de la 

Komitatoj de malriĉuloj kaj devis interveni la Registaro por 
tute solvi malkonsentojn. 


Sed la konfliktoj pliintensiĝis. La senposedigitoj de la 
Komitatoj de Malriĉuloj organizis la reziston, kiu atingis 
karakterojn de enlanda milito. Tamen la Registaro ne povis 
forlasi la Komitatojn de Malriĉuloj, ĉar ĝi al ili donis vivon kaj 
preskaŭ ĉioampleksajn povojn, kaj statis antaŭ konflikto, kiu 
endanĝerigis ĝian propran sekurecon kaj ekziston. 


Tiam, plu parolis nia informanto, venis la dekreto de la 
jaro 1919 malfondanta la Komitatojn de Malriĉuloj. Estis ĉi 
tiu dekreto unu el la pli resonantaj triumfoj de Lenino en la 
kerno de la Komunista Partio. 


La kontraŭstaro al tiu dekreto estis fortega; sed Lenino 
devis al ili rimarkigi la danĝerojn, kiuj minacis Rusujon, 
eksplodi realan enlandan militon milfoje pli danĝeran ol la 
ĉiariskaj klopodoj de Judeniĉ, Denikine kaj aliaj lakeoj de la 
monda burĝaro. 


Necesis la tuta aŭtoritateco de la estro por triumfi 
kontraŭ la opozicio. 


Post ĉi tiu momento, la funkcioj plenumataj de la 
Komitatoj de Malriĉuloj estis surprenataj de la lokaj Sovetoj 
kaj tiel tute solviĝis unu el la plej grandaj danĝeroj 
minacintaj la sovetian Registaron. 


—Kaj la malgrandaj posedantoj, tiuj, kiuj jam en la 
malnova reĝimo posedis kelkajn hektarojn de tero, kiuj 
permesis apenaŭ sufiĉe vivteni ilin kaj iliajn familiojn sen la 
ekspluatado de la fremda laboro, al ĉi tiuj, kiel ilin traktis la 
revolucio? Kiujn antaŭzorgojn la Registaro prenis por 
senposedigi ilin? 


—Neniuj. Ĉi tiuj restas kiel antaŭe. Nure jam farita la 
rikolto kaj prenita la parto, kiu kiel porciumo al ili respondas 
laŭ la oficialaj statistikoj, ili devas transdoni la ceteron al la 

dungitoj de la Komisararo pri Provizado. En la reĝimo de 
posedo de la tero, kiujn ili posedis, nenio variis; en ĉio 
cetera ili estas submetitaj al la disponoj diktitaj de la 
Registaro. 


—Jes—ni respondis—. lo tiel, kiel kio okazas al la 
posedantoj de malgranda domo. Ili daŭre estas posedantoj 
de la domo, sed ne povas disponi ĝin. Estas posedrajto 
limigita; pli ĝuste imaga ol reala; io tre malsama de la 
maniero, kiel komprenas la posedrajton monda burĝaro kaj 
la ĉiulandaj Kodoj. 


— Pli-malpli tiel estas—respondis nia interparolanto. 


—Ĉu veras—ni demandis—, ke tre ofte la kamparanoj 
forlasas la terojn, kiuj al ili respondis en la disdono kaj 
kuniĝante per grupoj translokiĝas por komune plugi la 
nekultivatajn terojn ignorante ĉiun oficialan intervenon? 


—Veras —al ni respondis la informanto—, pri tiuj 
aferoj ni povas citi multajn, ĉefe en la limoj de la Centra 
Rusujo kaj Ukrainujo. 


En ĉi tiuj regionoj, la kamparanoj obeas naturajn 
impulsojn, komunigas siajn penadojn kaj translokiĝas de 
loko al alia kaj kultivas terojn, kiuj estas forlasitaj. Sed la 
Registaro ĉiam kontraŭstaris tiujn procedojn. 


—Kaj pro kio oni opinias, ke okazas tiu impulso de la 
kamparano? 


—Por eviti la oficialajn tributojn kaj impostojn de la 
Registaro. Kiel ni ne povas al ili pagi iliajn produktojn per 
varoj, ĉu maŝinoj, ĉu vestaĵoj, ĉu aliaj uzaĵoj, ili ne volas cedi 
al ni tion, kio al ili malmankas. lli al la sovetia rublo 
koncedas neniun valoron. Ĝis antaŭ tre nelonge havis pli da 
valoro, inter la kamparanoj, la cara rublo ol la sovetia. Nun 
ili jam estas ŝanĝanta. La stabileco de la Registaro 
kontribuas al tio. 

—Ĉu ne ekzistas la timo—ni argumentis—pri ebla 
reveno al la reĝimo de privata posedo de la tero? 


—Neeble dum ni, la komunistoj, restos en la potenco. 
Deklarita la tero nacia heredaĵo sen tio, ke la privatulo rajtas 
vendi, testamenti aŭ cedi ĝin; perdita ĉiu rajto al la fruktuzo 
de la tero, kiu al li respondis tuj kiam li ne ĝin kultivas, aŭ li 
mortas; dum reakiras la ŝtato la rajton disponi la terpecon, 
kiu troviĝas en tiuj lastaj kondiĉoj, la privatulo povas atingi 
neniun posedrajton. Sekve la privata posedrajto sur la tero 
ne povas reveni. 


—Ni konsentas kun tio, kion vi al ni diras. Sed tiam —ni 
insistis— la malgranda posedanto, ĉi tiu, kiu konservas la 
terpecon, kiun posedis en la malnova reĝimo sen tio, ke iu 
oficiala dispono lin koncernis, escepte de tiu de konfisko de 
la produktaĵoj, kiuj al li malmankis post la rikolto, ĉu li povas 
aŭ ne povas vendi, transdoni, testamenti aŭ cedi teron de 
kiu li daŭre estas tute laŭleĝa proprulo? 


—Ni povas diri nenio pri tio, ĉar nenio estas leĝfarita. 
Kvankam oni povas pensi, ke tiu posedrajto tenas sin 
nefirma, ĉar la tuta rusa teritorio estas proklamita, kiel 
propraĵo de la regno. 


—Ŝajne —ni kontestis— tiu devus esti la oficialaj 
senco kaj interpretado de la leĝfaritaĵo. Sed ni scias, ke 
nuntempe ekzistas granda spekulacio pri teroj kaj tiuj 
propraĵoj; ke oni faras privatajn kontraktojn inter la 
nuntempaj posedantoj kaj la novaj aĉetantoj; ke per tiuj 
bienoj realiĝas komercaj interkonsentoj kontraŭ sufiĉe 
granda monkvanto, tial ŝajnas, ke la oficialaj disponoj ne 
interpretiĝas laŭ la senco, kiun oni al ni asertas. 


—Eble ekzistas tiu privata komerco, nova aspekto de 
la spekulacio; sed tio nenion influas sur la sovetia politiko 
kaj ne povas esti motivo de reveno al la pasinteco. 

—Tamen—ni kontestis—la sekureco per kiu tiuj homoj 
agadas ne estas motivo, kiu nin trankviligas estontece. 


—Ĉu vi povus doni al ni—ni demandis—kelkajn 
statistikajn donitaĵojn pri la organizoj, Komunumoj aŭ 
komunistaj Propraĵoj, kiujn la Sovetia ŝtato aŭ la privatuloj 
kultivas kaj per kiuj rilatkondiĉoj subtenas sin unuj kaj aliaj 
kaj ĉu malpliiĝas aŭ pliiĝas la kultivado de teroj? 


—Kun plezuro. La nombroj, kiujn ni al vi donos rilataj 
al la Propraĵoj kaj Komunumoj, estas oficialaj. Ekster ili 
ankoraŭ restas multaj organizoj, sed ni nur povas doni tiujn, 
kiuj aperas en niaj statistikoj, kiel oficiale rekonitaj de la 
Registaro. Tiujn pri la kultivado de la disdonitaj teroj ni al vi 
ne povas havigi, ĉar ili ne povis fariĝi. 


—Ĉu eĉ ne proksimume? 
—Ne; ni nur al vi donos malkunajn donitaĵojn. 


—Ĉi-okaze, kio al ni interesus scii estas ĉu pliiĝas aŭ 
malpliiĝas la kultivado de la tero kaj al kiuj kaŭzoj oni povas 
atribui tion. 


—La kultivado de la tero malpliiĝis de la revolucio ĝis 
nun preskaŭ kvardek procento, laŭ la donitaĵoj, kiujn havas 
ĉi tiu Departemento. La kaŭzoj de ĉi tiu malpliiĝo estas tre 
kompleksaj kaj diversaj; ĝi okazas pro diversaj fenomenoj. 


Tiel, ekzemple, estas regionoj, kie la kamparanoj ne 
kultivas la teron pro manko de uzaĵoj por fari ĝin. 
Malabundas la semoj, kiuj estas konsumataj pro la 
malabundeco de produktoj; kaj antaŭ ol malsati ili ilin 
destinas al la nutrado de la popolo. Ankaŭ malabundas la 
bestoj por helpi la kamparanon. La ĉevalo, sen kiu la rusa 
kamparano estas nekapabla por la kultivado, konsiderinde 
malpliiĝas. Estas regionoj, kie ĝi estas tuj malaperonta. 

Pri maŝinoj kaj aliaj mekanikaj uzaĵoj por la plugado, 
sterkaĵoj inkluzive, ne necesas diri, ke ili tute malabundas. 


Antaŭ la milito Rusujo dependis de la landoj de Eŭropo 
por tiu afero; la blokado tute neebligis provizi nin kaj 
renovigi kaj pliigi tiujn, kiuj estis. 

Alia el la kaŭzoj, kaj eble la plej grava, estas la pasiva 
rezisto de la kamparano kultivi la teron. Li laboras pri ĝi, sed 
nur laŭ sufiĉa kvanto por la vivtenado de sia proksimularo. 


Kontraŭa la kamparano al la deviga konfisko, li faras 
ĉion, kion povas por eviti ĝin. Ne estas stranga, sed tre ofta, 
la okazo de kamparanoj, kiuj faras konservujon en la monto, 
en malproksimaj kaj kaŝitaj lokoj por kaŝi la rikoltitajn 
produktojn kaj tiel eviti la konfiskon. Ĉar ili kultivas tion 
sufiĉan por la vivtenado de la familio, se ili ne adoptus ĉi 
tiujn singardecojn al ili mankus; ĉar kiam la Registaro 
deprenas la parton, kiu al ĝi respondas, al ili mankos por 
postvivi de iu rikolto ĝis alia. 


—Kaj kial okazas, ke leĝigita de la Sovetia Registaro 
la posedo, kiun de la tero faris la kamparano dum la 
disvolviĝo de la revolucio, ili nun rifuzas helpi ĝin? 


—Estas pro egoismo kaj spekulacio. La kamparano 
volas havi la liberon vendi siajn produktojn al kiu volas kaj 
kiel volas. Interŝanĝi aŭ taksi ilin laŭ valoro kaj laŭ sia 
propra volo. Tio, kion li ne volas, kion malakceptas kaj 
malamas per ĉiu energio estas la registara enmiksiĝo en liaj 
aferoj. Estas la etburĝa kriterio, kiu montriĝas. 


—Ĉu ne estos pli ĝuste la deziro vivi per plena libero, 
aranĝi la aferojn laŭ lia kriterio, organizi la produktadon kaj 
konsumadon surbaze de libera komunismo kaj ne de ŝtata 
komunismo, kiel tiu, kiun al li oni altrudas? 


—Ne; tio, kion li volas estas gajni monon. Eltiri la plej 
grandan profiton el sia laboro. Akiri la maksimuman gajnon 

el tio, kion li produktas kaj ne aliaĵo. Vi forgesas, ke la rusa 
kamparano estas analfabeto kaj tre malklera. La vivo en li 
estas preskaŭ instinkta, rudimenta, besta sento, sen iom da 
idealeco. 


Kiel li estis ĵetita de multaj jarcentoj de sklaveco kaj 
tiraneco en la barbarecon; dum li vidis, kiel liaj ekspluatantoj 
elspezis por senbridaj luksoj kaj skandalaj orgioj tion, kion li 
konsideris nepra por vivteni sin; kiel li estis humiligita, 
mokita kaj malestimita, la timo al la pasintaj malsato kaj 
mizero vekis en li sentojn de avareco. 


Li avidas gajni multe, multe; ju pli gajnoj, des pli bone 
por savi sin de la eventualaĵoj de la malabundeco. 


Li estas komunisto; sed estas pro instinkto, ne pro iu 
supera sento. Li laŭsperte scias, ke la laboro komune 
produktas pli ol la individua, tial lia komunismo. Nun, kiam li 
atingis la liberon de la laboro, ankaŭ volas disponi kion 
produktas por akiri pli grandajn profitojn. 


—Veras, ke estas tre malsimpla ĉio ĉi. 


La nombro da Komunumoj kaj da Artel-oj, kiuj, oni al ni 
diris, tiam ekzistis en Rusujo, estis de dek kvin mil, lokitaj 
inter la centraj provincoj de Rusujo. 


En Niĵni Novgorod estis dek sep Komunumoj kaj cent 
dudek tri Artel-oj. En Astrahano, dek naŭ Komunumoj, 
kvincent naŭdek unu Artel-oj kaj dek kvin grupoj de afineco. 


En Saratov, sesdek ses Komunumoj kaj ducent dudek 
ses Artel-oj. 


En la Gubernio de Smolensk ducent grupoj de afineco, 
naŭdek ok Artel-oj kaj tridek tri Komunumoj. 


La surfaco de hektaroj da tero atribuita al ĉiu 
Komunumo aŭ Artel tiel, kiel al la grupoj, konsiderinde 
variis. 

El la rikoltitaj produktoj en la komunistaj propraĵoj kaj 
Artel-oj konfiskis la Registaro la tuton. La porciumado kaj 
disdono de kio respondis al ĉiu membro el tiuj du institucioj 
fariĝis pere de la oficialaj organoj taŭgaj kaj kreitaj por tio. 


Estis surprize rimarki, pro la centraliza kaj unuforma 
kriterio superreganta en la tuta bolŝevika organizo, ke ne 
ĉiuj Komunistaj Propraĵoj kaj Artel-oj dependis de la 
Departemento pri Terkulturo. De ĝi dependis du mil okcent 
kaj la cetero de la Konsilantaro pri Nacia Ekonomio. 


Por kunordigi la vivon kaj disvolviĝon de la Propraĵoj 
kaj Artel-oj, krom la Departemento pri Terkulturo de Moskvo 
kaj la sekcio starigita en la kerno de la Konsilantaro pri 
Nacia Ekonomio por kiuj de ĝi dependas, ankaŭ estas 
komisionoj en ĉiu provinco, kiuj inspektas kaj kontrolas ilian 
iradon. 


Oni donas multan preferon al la disdono de sterkaĵoj 
kaj terkulturaj maŝinoj. 


La petojn oni devas fari al la Terkultura provinca 
Komitato, kiu ilin ordigas. Poste, kiam la disdono povas 
fariĝi, oni ilin klasifikas; unue la Komunistaj Propraĵoj, poste 
la Komunumoj, trie la Artel-oj, kaj laste la grupoj de afineco. 


Alia tipa situacio, kiu pruvas la malmultan volon per kiu 
la kamparanoj akceptis la bolŝevikajn disponojn, kiuj ilin 
koncernis, estas la konstanta forlaso de la oficialaj institucioj 
— Komunumoj, Propraĵoj kaj Artel-oj— kaj la elmigrado por 
libere labori. 


Kiu al ni havigis la donitaĵojn citataj de ni, konfirmis al 
ni kion per privataj personoj ni sciis: ke grupoj de 
kamparanoj forlasis la oficialajn instituciojn aŭ la terojn, kiuj 
al ili respondis pro la disdono, kaj komune dediĉis sin al la 
kultivado de terenoj nekulturataj aŭ apartenantaj al neniu. 

Estis la vera komunismo aperanta malgraŭ ĉiuj oficialaj 
obstakloj. 


El ĉi tiuj grupoj, naskiĝis kaj formiĝis la grupoj de 
afineco, kiuj, en iuj provincoj, kiel en la Gubernio de 
Smolensk, estis ĉirkaŭ ducent laŭ la citataj statistikoj. 


Kaj konsideru, ke Siberio kaj Ukrainujo, la du rusaj 
regionoj pli inklinaj al la grupo de afineco, kiel sistemo de 
organizo, tute ne aperis en la oficialaj statistikoj. 


La afero de la Respubliko (?) de Chubasky estas tre 
karakteriza kaj tute konfirmas kion ni diras. 


La disponoj de la reganta partio, pli ol plibonigi aŭ 
disvolvi la instituciojn kaj la komunisman spiriton de la rusa 
kamparano, fakte estis baro, malhelpo, obstaklo, kiu 
neebligis ilian plenan disvolviĝon kaj kreskadon. 


Ne estis komunismo de kazerno aŭ monaĥejo, kiel tiu 
altrudita de la bolŝevikoj disde la Povo, kion volis kaj sopiris 
la rusa kamparano; estis libera komunismo, aŭtonoma, 
sendependa, devenanta de lia propra volo kaj de lia 
fruktodona kaj kreanta penado. Kaj ĉar al li estis neita ĉi tiu 
rajto estiĝis la lukto, kiu kostis milojn da vivoj kaj lagojn el 
sango. 


Komunistaj soldatoj kaj delegitoj komisiitaj por la 
konfisko, mortigitaj kaj barbare amputitaj, tute bruligitaj 
vilaĝetoj, kaj infanoj, virinoj kaj maljunuloj, ĉasitaj kiel 
sovaĝaj bestoj kaj uzitaj, kiel celo al la mortigaj maŝinpafiloj: 
ĉi tiu estas la rezulto de la bolŝevika politiko. 


Kiam la rusa kamparano estis devigita labori sub ĝenaj 
kondiĉoj kaj vidis ĉiujn siajn proprajn instituciojn, kiel la 
Artel-ojn kaj la Mir-ojn, modifitajn laŭ kaprico kaj deziro de 
Registaro, kiu al li konfiskis kaj per la forto elprenis la 
produktojn, kiujn li rikoltis, ribelis kaj portis la proteston kaj la 
reziston al la kampo de la perforto. 

La bolŝevikoj estas tre amantoj de la statistikoj kaj 
grafikaĵoj; sentas pri tiu maniero de elmontrado realan 
inklinon; tamen, aŭ ni multe eraras, aŭ ni opinias, ke ili 
neniam donos statistikojn pri ĉiuj plenumitaj mortigoj, la 
eldetruitaj kaj bruligitaj vilaĝetoj kaj la viktimoj, kiuj estis 
oferitaj al tiu politiko de eraroj. La tempon ni metas kiel 
atestanton. 

11a. Politiko pri provizadoj 


La kruelegaj luktoj okazintaj inter la rusa Registaro kaj 
la kamparanoj, pro la konfiskoj de produktoj, kiujn tiu realigis 
kaj, kiujn tiel vaste priskribis la eŭropa burĝa Gazetaro 
plezuriĝante per la reprodukto de la plej bagatelaj detaloj 
kaj, kiujn ni, por esti sinceraj, devas diri, ke antaŭ ol viziti 
Rusujon akceptis per granda malkonfido, estis afero, kiu al 
ni interesis tute kaj detale koni, por ke post nia reveno ni 
povu malkonfirmi aŭ pravigu ilin, se ili meritus ĝin. 


Tiel do, apenaŭ transirita la landlimo kaj jam en 
interrilatoj kun la bolŝevikoj, ni multfoje klopodis paroli pri tiu 
afero kaj kvankam en ĉi tiuj konversacioj ni ne povis atingi 
klare esprimitajn detalojn, ili havis certan utilecon, ĉar 
havigis al ni unuajn konojn pri la afero. 


Sed ĉi tiuj simplaj komencoj ne sufiĉis. La komisio, kiu 
nin portis al Rusujo ne povis kontentigi sin per simplaj 
izolitaj sugestoj. Ĝi postulis ion pli; postulis kompletajn 
donitaĵojn, kiuj povus servi kiel fundamento al firmaj juĝoj. 


La kampanjo, kiun la Gazetaro faris en la tuta mondo 
kontraŭ la sovetia reĝimo, atingis la amplekson de ĝisfunda 
atako. 


La voĉo de la reakcio levis sin brua, surdiga, orelŝira 
kaj per pli aŭ malpli veraj pruvoj, per granda provizo de 
donitaĵoj kaj rakonto de faktoj, insiste ĵetis sur la vizaĝon de 
la defendantoj de la rusa afero akuzojn, kiuj sufokis niajn 
voĉojn. 

Nuligi ĉi tiujn efikojn estis neceso. Sed neevitebla 
neceso. La amo al la Revolucio kaj al la libero de la rusa 
popolo, kvankam estis nepraj elementoj por atingi 
ekvilibron, ne povas esti la solaj argumentoj uzataj kontraŭ 
la akuzoj por senvalorigi ilin. 

Kaj se ni rompis la blokadon en kiu estis Rusujo kaj 
trapasis ĝiajn landlimojn post multaj kontraŭaĵoj, oni 
komprenos, ke ni ne eltenis sorto-ŝanĝojn kaj venkis 
obstaklojn por nur havi la plaĉon diri: "ni jam alvenis en 
Rusujo". Ĉi tio povus esti kontentigon, sed de persona 
vanteco. 


La sociala agado kaj la sperto, kiun el ĝi ni eltiris, per 
la studo de la historiaj faktoj, portis nin al konkludo en kiu ni 
persistas; ke sen la ekonomia libero, la politika aŭ socia 
libero estas mito. 


La bombastaj frazoj, la teneraj oratoraj periodoj de la 
ekscitaj paroladoj, pli aŭ malpli demokratiaj, la tre abundaj 
kaj deklamaj deklaroj de la homo, estas fajroj de artifiko, 
flugantaj raketoj, fumo, kiu malaperas se ili ne estas 
akompanataj de ekonomia plibonigo por la popolo. Kiam la 
homo ĉesos esti ekonomie submetita, ne estos politika 
dependeco ebla. Kiam la burĝaro ne havos kaptita la 
proletaron je la stomako, ties ideoj kaj agoj estos trempitaj 
de libereco. 


Ĉar ĉi tiu estas nia kriterio, oni komprenos la atenton, 
kiun ni devis teni dum nia restado en Rusujo, pri ĉio rilatita 
al la ekonomia liberigo de la proletaro. 


En la kapitalisma reĝimo, la laboristo malsatas. 
Kelkfoje vilaĝoj kaj tutaj distriktoj malaperas ruinigitaj pro tiu 
terura katastrofo; sed tio ne okazas, ĉar oni ne produktas 
tion sufiĉan por provizi ĉiujn. La fenomeno okazas, ĉar la 
disdono de la produktaĵoj estas arbitra kaj kruela, ĉar tiu 
enportas la karakterizaĵojn de fiaĵo farita kontraŭ la popolo. 
Kiel ili agadis en Rusujo? Ĉu ili trafis? Ni tuj konkrete diros 
ĝin. 

La unua revolucio, tiu de marto, kiu unue donis la 
povon al la kadetoj kaj poste al Kerensky, faris nenion por 

organizi la disdonon laŭ pli humana sistemo ol kiu ĵus 
porĉiame detruiĝis. 


La tiama ekonomia situacio de Rusujo estis jam tre 
malfacila; la malsato kaj la plej malhumanaj mankoj 
superregis la popolon; la militjaroj, kune kun la malfacilaj 
kondiĉoj en kiuj Rusujo ĉiam disvolviĝis, multe kontribuis al 
la amasigo de malfacilaĵoj. 


Kompreneble, en Rusujo, kiel en ĉiuj kapitalismaj 
landoj, kiu unue kaj pli intense suferis la ekonomiajn 
mankojn altruditajn de la milito, estis la laboristo; tial la 
homoj, kiuj metis sin ĉekape de la unua revolucio, devis celi 
pli justan kaj humanan disdonon rilate la provizadon de la 
popolo. Ili ne tion faris kaj tian sorton ili havis. 


La periodo de marto ĝis oktobro pligravigas la 
situacion; plimalbonigas ĝin ĝis preskaŭ neatenditaj limoj. 
Tamen ĉi tiu graveco, la situacio favoris la bolŝevikojn, 
lasante al ili la manojn liberaj por agadi. Ilia ĉefa zorgo 
devos esti produkti. 


Sed se la momenta situacio ne prezentis gravajn 
danĝerojn, ne estas dubo, ke ĝi estontece havos ilin. 


La tuta malorganizo de la komerco, la neniigo de ĉiuj 
magazenoj de produktoj — malgrandaj kaj grandaj—, la 
konfisko, kiun la Registaro faris al sia favoro de ĉiuj 
produktitaj kaj ne produktitaj havaĵoj, al ĝi lasis plenan 
agliberon sur la vojo, kiun ĝi volus sekvi. Kaj por krei kiom 
da institucioj ĝi konsideros bezonaj por organizi la disdonon. 

Ĉi tiuj avantaĝoj tiel favoraj estis uzitaj de la Registaro 
kaj ĝi tuj kreis la Komisararon pri Provizadoj, enoficigante 
elprovitajn komunistojn kaj konfidulojn de la partio. 


Tio unua, kion faris la Komisararo estis taksi la prezon 
de la nutraĵoj, ĉar kvankam malorganizita kaj timema la 
libera komerco ankoraŭ ekzistis. 

La rezultoj de ĉi tiu dispono ne povis esti pli fatalaj. 
Kiel ili taksis la komercaĵojn laŭ prezo tre malsupera al tiu 
de vendo en la merkato kaj minacis per severaj punoj tiujn, 
kiuj ne submetis sin al la imposto, malaperis de la merkato 
ĉiuj produktoj kaj en malmultaj tagoj plikostiĝis pli ol ĉirkaŭ 
tricent procento. 


Minacoj, konfiskoj, malliberigoj, eĉ ekzekutoj; ĉio estis 
efektivigita; sed ĉiam kun negativaj rezultoj. La produktoj ne 
aperis kaj tiuj ofertataj atingis fabelajn prezojn. 


Dume, en la Komisararo pri Provizadoj oni aktive 
laboris. Amasiĝis la informoj. Statistikon sekvis alia kaj ĉi 
tiujn aliaj kaj aliaj; sed la nutra situacio de la popolo ne 
pliboniĝis. La spekulacio tute oftis. Laŭ prezo de imposto oni 
povis aĉeti eĉ ne pinglon; male, laŭ la kutima prezo oni 
povis akiri ĉion. 

La Sovetoj de kamparanoj de la provinco de Moskvo 
parolis kun la Komisararo pri Provizadoj kaj petis, ke oni 
metu iom da ordo kaj aktiveco por normaligi la rilatojn de 
aĉeto kaj vendo aŭ de interŝanĝo de produktoj inter la 
kamparo kaj la urbo. 


Inter la pli malabundantaj produktoj estis la lakto. Eĉ 
ne por la malsanuloj ĝi troviĝis. 


Altiris pli la atenton la manko de lakto, ĉar Moskvo 
estis urbo, kie ĝi ĉiam abundis pro la entreprenema spirito 
de industriulo de la kapitalisma reĝimo. 


Viro kun mono kaj iniciatoj, jarojn antaŭ la revolucio, 
organizis la aĉeton de lakto en la apudaj vilaĝoj. 


Li atingis interkonsentojn kun la kamparanoj, per kiuj 
aĉetis la tutan lakton produktatan de iliaj bovinoj kaj post la 
transporto per ujoj de sia posedo, li vendis ĝin en 
multnombraj filioj, kiujn establis en Moskvo. 

La Sovetoj de Kamparanoj petis, ke oni respektu ĉi 
tiun organizon pro ĝiaj bonaj rezultoj, kvankam oni 
elproprigos la industriulon, kiel jam estis farita. 


li ankaŭ petis, ke la Komisararo pri Provizadoj 
enoficigu unu aŭ plurajn individuojn ĉekape de la 
Entrepreno kaj kun rajto intertrakti kun ili la pagotan prezon. 


Aŭskultis la Komisararo la peton, akceptis la iniciaton 
kaj promesis rapide respondi ĝin. 


La kamparanoj foriris kontentaj, ĉar kredis, ke tuj 
solvos la afero. 


Pasis semajnoj kaj monatoj; post duonjaro degnis la 
Komisararo doni la respondon, subtenante la kriterion de la 
imposto. 


La Komisararo pri Provizadoj aprobis teni la prezon de 
tridek rubloj por la litro da lakto, kiam en la libera merkato 
oni jam pagis po ducent kvindek, kaj tiel, dum la Registaro 
ne povis provizi per lakto la loĝantaron, la merkato de la 
spekulacio tre abundis je ĉi tiu produkto. 


Tiel do ĉi tiu ekzemplo, citita per certa amplekso por ke 
oni komprenu, kiel agadis la bolŝevikoj, estas la sama, kiun 
ni povis citi por ĉiuj ceteraj produktoj. 


La unuformeco, la unuflankeco kaj la nefleksebleco, 
kiujn ili adoptis pri afero, regis en ĉiuj. Tial la serio de 
reĝustigoj, kiuj atingis tion neverŝajnan. 


Faritaj la statistikoj de la loĝantoj, kiujn havis la sovetia 
Rusujo, oni devis atendi, ke estus disdonotaj produktoj. Tiuj 
konfiskitaj de la Registaro je la komenco baldaŭ estis 
elĉerpitaj, esceptante tiujn, kiuj putriĝis en la magazenoj 
atendante la ellaboron de statistikoj dum la homoj malsatis. 


La ŝtato iĝis sola aĉetanto de ĉio produktata kaj daŭre 
plenumis la konfiskon kaj surmetis la impostojn, kiujn evitis 

la kamparanoj uzante ĉiujn eblajn rimedojn: lasante la 
terenojn nekultivataj aŭ nur semante tion nepran por ili; 
rezistante per la armiloj enmane; ekzekutante kaj 
ŝtonumante la komunistojn kaj soldatojn komisiitajn de la 
konfisko. 


La unua maniero de amasigo kaj disdono de 
produktoj, kiun la Komisararo pri Provizadoj starigis, estis la 
plej neordinara kaj absurda imageblaĵo. 

Jen kiel ili ĝin starigis. 

Sciante pro la statistiko-—pure proksimuma, ne 
fundamenta kono —la produktojn, kiujn ĉiu provinco 
produktis, ili establis en ĉiu provinca ĉefurbo unu aŭ plurajn 
grandajn magazenojn de produktoj. La Soveto de ĉiu vilaĝo, 
vilaĝeto aŭ grupo de domoj ellaboris statistikojn pri tio, kion 
ĉiu terkulturisto rikoltis kaj la tuta produkto, ĉar la 
terkulturisto eĉ ne retenis la plej minimuman parton, estis 
sendita de la Soveto al la magazenoj de la provinco. 


Kiam ĉiuj produktoj de la provinco estis amasigitaj en 
la provinca magazeno, tiuj, kiuj respondis al ĉiu vilaĝo aŭ 
vilaĝeto, laŭ la nombro da loĝantoj kaj la kvanto, kiu 
respondis por individuo laŭ la porciumo dekretita en 
Moskvo, estis redonitaj al la vilaĝo aŭ vilaĝeto el kie antaŭe 
eliris. 

Pro ĉi tiu novega kaj brila komunista proceduro, pli 
frue ol kamparano povis manĝi kilogramon da guŝoj 
rikoltitan en sia propra legomĝardeno, ĝi vojaĝis centojn da 
kilometroj laŭ la saĝaj bolŝevikaj kaj leninismaj disponoj. 

Sed kiel la absurdo ne povas venki, ĉar la racio rifuzas 
subteni ĝin, pro la protesto de ĉiuj rusoj, kiuj estis ne 
komisaroj, nek estroj, nek diktatoroj, ili estis avertitaj de sia 
eraro kaj reĝustigis ĝin. 

La eraroj de la bolŝevika ekonomia politiko estas 
multnombregaj. Kiam la historio diskonigos ĉiujn, la homaro 
restos mirigita. Se ilia celo estintus misfari tion, ili tiom ne 
sukcesintus. 


La centralizado de ĉiuj servoj de disdono kaŭzis 
nekalkuleblajn difektojn kaj eĉ pli nekalkuleblajn perdojn. 


La kamparanoj, kiuj vidis la mallertecojn de la ŝtato kaj 
ties erarojn pro la konsekvencoj kaj difektoj kaŭzitaj al ili, 
organizis la perfortan reziston kaj rifuzis trakti kun ĝi. 


Krome ili petis, ke oni al ili pagu la konfiskitajn 
produktojn per aliaj produktoj, ĉar la bolŝevika monero pro 
la fakto, ke ili ĝin fabrikis sen limigo, estis ege senvalorigita. 


-——NIi ne rifuzas —ili diris— produkti kiom ni povos 
ĉiam, kiam la transdono de la produktoj, kiuj al ni 
malmankas, post la reteno de kiuj estas al ni bezonaj, estu 
kontraŭ tio, kion ni bezonas por vivteni. Kion ni rifuzas estas 
transdoni la produktojn kontraŭ papermono, kiu neniom 
valoras kaj subteni la milojn da mallaboremuloj, kiuj kaŝas 
sin en la oficejoj de la Registaro kaj, ke estas kiuj premas 
kaj submetas nin, ĉar por ĉiu deputito, kiun ni sendas al la 
Soveto, ili rajtas sendi kvin. 


Do la impostoj donis nenian rezulton. La akiro fare de 
la Registaro de ĉio produktita, la konfiskoj kaj la minacoj, 
akompanataj tre ofte de perfortaĵoj, ne plibonigis la 
situacion; kontraŭe, ĉiutage pligravigis ĝin. 


Venis la momento, kiam la porciumo, kiun la Registaro 
donis al la popolo malpliiĝis al kvarono de tio, kion ĉiu 
individuo bezonis laŭ oficialaj donitaĵoj. 


La situacio estis pli danĝera pro la centralizado de la 
metodoj de disdono. 

Centralizitaj en Moskvo ĉiuj popolnombradoj pri la 
ekzistanta loĝantaro en Rusujo, tie oni determinis la 
porciumon, kiu al ĉiu respondis. Sekve, la statistikoj de la 
produktado ankaŭ devis iri al Moskvo. 


Ni do vidas la jenan strukturon. Unue: farita de ĉiu 
kamparano la rikolto, ĉi tiu sendos ĉiujn rikoltitajn produktojn 
al la magazeno de la loĝloko —estu urbo, vilaĝo, vilaĝeto aŭ 
grupo de domoj—; due: kiam la produktoj estas en la 
magazeno, la loka Soveto faros statitiskan ekzaktan tabelon 
pri ili, kiun ĝi devas transdoni al la Soveto de la provinco; 
trie: la Soveto de la provinco sendos al Moskvo, al la 
Komisararo pri Provizadoj, la statitiskojn de ĉiuj loĝlokoj por 
ke oni faru la bezonajn kalkulojn, ordigu la provincan 
interŝanĝon kaj atribuu tion, kio respondas al ĉiu individuo; 
kvare: ĝi redonos la statitiskojn al ĉiu provinca Soveto; kaj 
kvine: distribuos la provinca Soveto la statitiskojn al ĉiu loka 
Soveto, por ke ĉi tiu komencu la disdonon de la produktoj, 
kiuj al ĉiu membro de la komunumo respondas. 


Poste restas la troajn produktojn. La loka Soveto ilin 
sendos al la provinca amasiga magazeno, kiu ilin distribuos 
laŭ la ordonoj, kiujn ĝi ricevos de la Komisararo pri 
Provizadoj de Moskvo. 


Ĉiuj ĉi operacioj bezonas perdon de tempo kaj 
bagatelon; miloj da dungitoj, kiuj estas, laŭ vortoj de Lenino, 
“la plej malutila plago, kiu atakis la bolŝevikismon”. 


La malutiloj de ĉi tiu centralizado estis la plej bonega 
murrompilo uzita kontraŭ la bolŝevika ekonomia politiko, kaj 
la “nova ekonomia politiko”, kiun post nia vojaĝo al Rusujo 
rekomendis Lenino mem, estas la plej nerefutebla pruvo pri 
tio, kion ni asertas. 


Tamen ni volas, antaŭ ol fini ĉi tiun ĉapitron, raporti 
kelkajn faktojn, kiuj certe estas tre instruaj. Per ili oni vidos 

la katastrofajn rezultojn de tiu politiko de centralizado pri kiu 
tiom kaj tiel laŭde oni al ni ade parolis kaj parolas. 


La provinco de Moskvo prefere produktas terpomojn. 
La rikoltoj kutimas esti regule abundaj. La malsato, kiu 
kaptis la loĝantojn de Moskvo post kiam la blokado ilin lasis 
nur kun iliaj propraj rimedoj, iom mildiĝis dum paro da 
monatoj per la rikolto de terpomoj. 


Ĉar en Rusujo la glacioj ne permesas fari fruajn 
semadojn, la plej granda parto de guŝoj kaj tuberoj estas de 
tiuj, kiujn ĉi tie, en Hispanujo, oni nomas “malfruaj”, t. e., tiuj, 
kiujn oni rikoltas fine de somero. 


La rikolto de terpomoj en la provinco de Moskvo, en la 
jaro 1919, estis abundega. La loĝantoj de la urbo estis 
feliĉaj, ĉar sciante la abundan rikolton de terpomoj pro la 
novaĵoj, kiujn la kamparanoj mem alportis al la urbo, ili 
esperis, ke la disdono kovros iliajn necesaĵojn. 


Je la unua dekkvino de septembro de tiu jaro kuris la 
famon, ke la magazenoj de provizoj de terpomoj de Moskvo 
estis plenplenaj per tiu varo. 


Ĉiuj atendis, ke tuj komenciĝos la disdono de 
terpomoj. Sed la disdonon oni ne faris. Kaj oni ĝin ne faris, 
ĉar la abundo mem de la rikoltoj devigis prepari aŭ reĝustigi 
la listojn de porciumo. 


La tagoj pasis. La popolo turmentita de la malsato, kiu 
fariĝis al ĝi pli kruela, ĉar ĝi ne ignoris la ekziston de tiel riĉa 
rikolto de terpomoj, senpaciencis timante la katastrofon. 
Dume la Komisararo pri Provizadoj kaj la Konsilantaro pri 
Nacia Ekonomio kun ilia centraliza burokratismo daŭre 
laboris, farante listojn kaj nombrojn, ellaborante informojn 
kaj kalkulojn, kvazaŭ ĝi volis fariĝi kunkulpulo de tio, kio 
estis okazonta. 


ANGEL PESTANA 159 


Kaj tio timita okazis. La klimato ruinigis la tutajn 
matematikon kaj centralizantan bolŝevikan sciencismon, 
detruante en malmultaj horoj la esperojn, kiujn miliono da 
malsataj loĝantoj metis sur tiu abundega provizo de 
terpomoj. 


La frostoj de finoj de septembro, kiuj estas persistaj en 
Rusujo kaj anoncas la unuajn neĝojn de la vintro, malutilis 
la tutan riĉan rikolton de terpomoj, kiu troviĝis en la 
magazenoj. Ĝuste kiam, laŭ la bolŝevikoj, tuj estis finiĝonta 
la statistiko de la porciumo. 


Kaj per la malĝojega doloro de kiu malsatas kaj ne 
povas sati al si, vidis la loĝantoj de Moskvo, kiel el la 
magazenoj oni ĵetis surstraten —ĉar sur la strato ili amasiĝis 
— milojn kaj milojn da kilogramoj de frostitaj terpomoj, 
neuzeblaj por la konsumo. Nenio povis disdoni sin inter la 
popolo. 


La ĉarmoj kaj trafoj de la centraliza politika ekonomio 
ne povas esti pli konsolaj. 


Alia kurioza afero, kiu meritas ne esti imitita, estas tiu 
okazinta kun la fiŝkaptado en Petrogrado, en la rivero Neva. 


Frostita ĉi tiu rivero kelkajn monatojn de la jaro, kiam 
la temperaturo permesas dediĉi sin al fiŝkaptado kaj la 
kresko de la malgrandaj fiŝoj indikas la periodon de abundo, 
estas tiom granda la kvanto da fiŝoj, kiun havigas la rivero 
Neva, ke sufiĉas fiŝkano kaj horoj de restado ĉe ĝiaj bordoj 
por kapti kelkajn funtojn da fiŝoj. 


Sed la bolŝevika ŝtato zorgata pri tio, ke neniu en ĝiaj 
teritorioj havu maltrankvilecon pri sia provizado, elpensis la 
rimedon por ke ĉiuj petrogradanoj havu fiŝon el Neva sur sia 
tablo. Ĉu ne estis reĝo, kiu volis meti al siaj subuloj pecon 
de kokino ĉiutage en la kuirpoton? Kial bolŝevika Registaro 

ne povis meti frititan fiŝon por ĉiu el la loĝantoj de 
Petrogrado? Nenio pli justa. 

Ĝi devigis sindikataliĝi al ĉiuj fiŝistoj de Petrogrado 
samtempe ke al ili altrudis la kondiĉon vendi la tutan 
kaptitan fiŝon al la Soveto de la urbo. Ĝi kompletigis ĉi tiun 
disponon per la plej absoluta malpermeso, ke neniu alia 
povis fiŝkapti en la rivero. Ĝi minacis la malobservantojn de 
ĉi tiu lasta dispono per severegaj punoj. 


La profesiaj fiŝkaptistoj, kiuj estis la membroj de la 
Sindikato kaj al kiuj oni koncedis la monopolon de la 
fiŝkaptado en Neva, estis ĝojaj, ĉar ili esperis povi vivteni 
sin. 


Sed okazis la neatenditaĵo. Kune kun la devigo, kiun ili 
akiris kiam oni koncedis al ili la monopolon, oni diktis la plej 
absurdan komercan teorion. La Soveto de Petrogrado taksis 
la fiŝon sekvante la normojn, kiujn ĝi aplikis al la imposto de 
la lakto. Ĝi difinis prezon tre malsuperan al tiu, kiun la fiŝo 
jam atingis en la libera merkato kaj en la komercaj 
interŝanĝoj libere interkonsentitaj. 


Protestis la fiŝkaptistoj, volis komprenigi al la loka 
Soveto tion malkonvenan de tia interkonsento; sed la 
Soveto ne akceptis iliajn kialojn, male minacante ilin per 
severaj punoj se ili ne submetis sin. Ĉu rezulto? 


La fiŝkaptistoj ĉesis fiŝkapti; forlasis ĉion; nur kelkaj 
submetis sin. Sed kiel tio, kion ĉi tiuj malmultaj fiŝkaptis, 
post la reteno de la parton, kiu al ili respondis, eĉ ne kovris 
la kvaronon de tio bezonata de la loĝantaro kaj, kiel la 
malpermeso al la privatuloj dediĉi sin al la fiŝkaptado daŭris 
pro la monopolo koncedita, la loĝantoj de Petrogrado devis 
malsati eĉ ne povante ĵeti ŝnuron kun fiŝhoko en la riveron. 


Alia simila afero al tiu, kiun ni ĵus raportis, okazis al la 
fiŝkaptistoj de la lago Ladoga. 

Ankaŭ oni al ili koncedis la monopolon de la fiŝkaptado 
en la lago post la deviga sindikataliĝo, kaj estos la Soveto 
de Moskvo, kiu aĉetos al ili la tutan fiŝkaptadon laŭ la prezo 
de imposto, kiun la Soveto decidos. 


Kiel ĉi tiu prezo ne kompensis iliajn bezonojn, rifuzis la 
fiŝkaptistoj de la lago fiŝkapti. Sed kiel la tuta fiŝo de Ladoga 
estis konsumata en Moskvo kaj pro ilia rifuzo fiŝkapti, ĝi 
mankis en ĉi tiu urbo, oni dekretis la mobilizon kaj volis 
devigi ilin labori per la forto. 


La dispono ne povis esti pli senutila nek pli 
kontraŭcela. Kiam oni sendis al la lago Ladoga majoron kun 
trupoj por submeti la fiŝkaptistojn, ĉi tiuj amase elmigris kaj 
el centoj da fiŝistoj, kiuj konsistis la Sindikaton de 
fiŝkaptado, nur restis trideko. 


Sed la plej grandega akuzo, kiun oni povas fari 
kontraŭ la eraroj de la bolŝevika ekonomia politiko kaj la 
perfortoj kaj malutiloj, kiujn ĝi kaŭzis, estas tio okazinta al 
fervoja laboristo en la provinco de Saratov. 


Patro de multnombra familio, la porciumo, kiun oni al li 
koncedis estis nesufiĉa. La malsato kaj kun la malsato la 
malespero instigis lin preni kompreneblan decidon. Li prenis 
la solan paron de ŝuoj, kiujn li havis kaj foriris al la kamparo 
kaj interŝanĝis ilin kontraŭ kelkaj kilogramoj da faruno. 


Revenante al la vilaĝo, senŝua, sed kun iom da 
faruno, kiu mildigos kelkajn tagojn la malsaton de liaj 
proksimuloj, li estis arestita kaj konfiskita la faruno. 

Ĉiuj petoj, ĉiuj petegoj, ĉiuj lamentoj frakasis kontraŭ la 
barbara oficiala dispono. 


Senespera, li kuris al la cirkaŭaĵoj de la vilaĝo kaj 
pendumis sin de arbo. 

Kazoj el ĉi tiuj oni povas citi milojn. Se ni citis ĝin ne 
estis por tuŝi la vundan lokon de kiu nin legas; ni faris tion 
por doni ideon pri la profunda tragedio, kiun tiu popolo 
spertis kaŭze de ties estroj. 


Kaj oni ne diru al ni, ke la manko de produktoj estis la 
kaŭzoj de tiom da detruoj; ĉi tiu nur estas duona vero. Ni ne 
neas, ke estis malabundeco de produktoj en Rusujo; sed ni 
asertas, ke al tio kontribuis la mallerta kaj tute klare arbitra 
ekonomia politiko farita de la bolŝevikoj. 


Ni finas avertante, ke preskaŭ ĉiujn ĉi donitaĵojn al ni 
havigis Victor Serge (kromnome) Kibalchiche, konfirmitaj de 
aliaj altrangaj oficistoj de la Registaro de la Sovetoj. Ni diras 
ĉi tion, ĉar la parolvervo de niaj bolŝevikemuloj, kiuj tiel 
malavare fantazias, eble povus akuzi nin verŝi kalumniajn 
onidirojn por senkreditigi la ruĝajn diktatorojn. 


xxx 


La konfiskoj kaj la ekzisto de Ĉeka estas la du nigraj 
paĝoj de la bolŝevika politiko. 


Ni sugestis en antaŭaj ĉapitroj la reziston, iafoje 
pasivan kaj alifoje perfortan, kiun la rusa kamparano ĉiam 
kontraŭstaris al la politiko de konfiskoj. 


Kiom da viktimoj estis? Ni ne povis, kvankam persiste 
klopodis ĝin, eĉ ne proksimume koni ilian nombron. Ni vidis 
grafikaĵojn rilataj al la afero. Ni posedas fotografaĵojn de 
vilaĝoj kaj vilaĝetoj detruitaj pro ilia rifuzo transdoni siajn 
produktojn; sed niaj informoj finiĝas ĉi tie. 


La konfiskoj estas la logika konsekvenco de la politiko 
pri provizadoj farita de la bolŝevikoj. 


Kiam oni starigis la konfiskojn? Kiel oni ilin faris? 


En la unuaj momentoj de la revolucio, la konfiskoj ne 
estis pravigitaj. La kamparano, samkiel la laboristo de la 

urbo, interŝanĝis kion ili havis kaj transdonis ĉion, kelkfoje 
eĉ tion nemalhaveblan por ili. La instinkto de solidareco en 
la popolo, en la granda plimulto, donis bonegajn rezultojn. 
Sed kiam la oficiala agado intervenis volante reguligi kaj 
ordigi ĉion, aperis la konsekvenca batalo. 


Kiam la Registaro ordonis la fermon de la Komerco kaj 
la konfiskojn de la produktoj por statistiki, paralizis Ĉiun 
komercan interŝanĝon kaŭzante la malabundon. 


Kiel la oficiala malpermeso estis absoluta, ĉiu 
malobservo estis punata; sed la malobservoj estis bezonaj 
pro la ĉiutage kreskanta malabundeco. 


Antaŭ ol ordoni la fermon de la komerco, devis la 
Registaro havi preparita la anstataŭontan instrumenton, kiu 
kovros la neceson plenumita de la komerco, ĉar malgraŭ 
ĉio, kion oni diras kontraŭ la komerca ŝtelo, oni devas 
rekoni, ke ĝi plenumas neceson en la distribua procedo de 
produktoj en la modernaj popoloj. 


Sed ne okazis tiel. La bolŝevika Registaro, plenigita de 
teorioj, sed sen iu kono pri la realo, neniigis la komercon, 
kiam ankoraŭ ne havis funkcianta la distribuan institucion, 
kiu ĝin anstataŭos. 


La tuja, neprokastebla konsekvenco el ĉi tiu dispono 
estis la plej absoluta paralizo en la ĉiutagaj komercaj 
interŝanĝoj kaj ĝiaj efikoj estis pli sentataj en la domo de la 
laboristo. 


Veras, ke la Registaro decidis establi grandajn 
magazenojn distribuantajn produktojn; sed la efikecon de ĉi 
tiuj magazenoj oni ne povis koni ĝis post konfiskitaj, 
klasifikitaj kaj enportitaj la produktoj en la magazenojn. 


Ĉi tio fakte devis preni kelkajn tagojn kaj, kiel en la 
proleta hejmo, tiel en Rusujo, kiel alilande, oni vivas de tago 
al tago, fermitaj la komercoj, ili ne havis kie provizi sin. 

Tio tuja estis serĉi en la spekulacio, en kio la 
bolŝevikoj nomis jam komence la spekulacion, sed ke estis 
urĝa neceso, kion ili nenie povis trovi. 


La Kooperativoj havis dum tiu transirperiodo grandan 
rolon; sed estis nesufiĉaj. Kiel povus ili, apenaŭ kelkaj 
dekoj, provizi loĝantaron de preskaŭ miliono da loĝantoj? 


La interŝanĝo de produktoj de manoj al manoj, kaŝa 
kaj ĝena, atingis egan amplekson kaj la kamparanoj 
kutimiĝis al la uzuro, ĉar la kaŝeco ilin favoris. 


Kiam post kelkaj semajnoj malfermiĝis la aĉetantaj kaj 
distribuantaj magazenoj, kiujn la Registaro organizis, la 
rimedo malbonis pli ol la malsano, ĉar la kamparano, tentata 
de la fabelaj profitoj de la kaŝa vendo, ne volis vendi siajn 
produktojn al la Soveto kaj laŭ la prezo determinita de ĝi. 


Tiam oni decidas la konfiskojn. Oni volis kuraci 
malbonon per alia pli granda malbono. 


Dum la konfiskoj nur okazis en la urbo kaj limiĝis 
forpreni ĉiujn produktojn al ĝi alportitajn por la vendo aŭ 
stokitajn kaj kaŝitajn en deponejoj, la afero ne havis 
bedaŭrindajn konsekvencojn. Ĉi tiuj okazos poste. 


Paralele al ĉi tiu ago de Registaro, de konfisko kaj 
forpreno per la forto, okazas tiu de imposto sur la produktoj 
laŭ la prezoj, kiujn decidas la Soveto de ĉiu vilaĝo, obeante 
la instrukciojn ricevitajn de Moskvo. 


La kamparano, por ne submeti sin al unuj nek al aliaj, 
organizas la pasivan reziston. Li ne transdonas siajn 
produktojn; unue kaŝas ilin. 


Tiam la bolŝevikoj organizas de la Registaro la 
atakagon kontraŭ la kamparano. 

lli organizas grupojn de individuoj, alifoje de soldatoj, 
sub komando de elprovitaj komunistoj kaj trairas vilaĝojn 
forprenante kaj konfiskante ĉion. 


La kamparano pasas de la pasiva al la aktiva rezisto. 
Li alfrontas la grupojn kaj soldatojn komisiitajn de la 
konfisko. Sed ankoraŭ ne okazas la sangaj kolizioj. La 
aktiva rezisto konsistas lasi parton de la tero nekultivita, ĉi 
tiel malpliigante la komunan havaĵon. 


Ĉi tion kontestas la Registaro per disponoj de rigoreco, 
multokaze eĉ ekzekutante la plej ribelemajn individuojn. 


La rezulto ne povis esti pli bedaŭrinda, ĉar la 
kamparano pasis de la aktiva rezisto sen perfortoj al la 
aktiva kaj perforta rezisto. 


En alia loko de ĉi tiu libro ni jam parolis pri la impresajn 
instrumentojn per kiuj la kamparano defendis sin, nun ni nur 
montras la aferon. 


Kion faris la bolŝevika Registaro? Kiujn rimedojn ĝi 
efektivigis? Kiel ĝi pretendis solvi perfortegan situacion, kiu 
atingis tian ekstremon pro ĝiaj eraroj? 


Ĝi ordonis pli rigorajn kaj perfortajn disponojn kaj 
traktis la kamparanon, kiel komunan malamikon. Ĝi donis 
ampleksajn povojn al la komisionoj komisiitaj de la konfisko, 
ordonante al ili, ke ili forprenu ĉion sen ia konsidero. 


Eĉ pli: kiam ĝi vidis sin senpova pro la rezisto de la 
kamparanoj kaj, ke krome la homoj komisiitaj de la konfisko 
malantaŭeniris timemaj, ĝi al ili koncedis la dudek kvin 
procenton de la konfiskaĵo, kiel rekompencon. 


La efiko estis magia. La malsato faris tion, kion eble la 
konscienco malakceptus. La konfiskoj kruelege fariĝis. 
Anstataŭ la komisiitoj de Registaro, kiuj estis plenumontaj 
sanktan komision, ili iĝis malbonfarularoj, kiuj falis sur la 

vilaĝojn, kiel bandoj de rabistaj konkerantoj, avidaj de 
rabprofitoj kaj riĉecoj. 


Ili konfiskis ĉion; forportis ĉion; forprenis ĉion. Kiam 
jam restis nenio pli por forpreni, ili eĉ forportis tion, kio kiel 
porciumo respondis al la familio mem de la domo. 


Kiam dum nia ekskurso sur Volgo ni, fuĝante de la 
oficiala akompanantaro, demandis la kamparanojn kaj petis 
al ili, ke ili detalu faktojn pri la konfiskoj, ili eĉ ne nin 
respondis, sed la kolero ekaperis en iliaj okuloj kaj ili fermis 
la pugnojn, kiel signo de minaco. 


Estis tiel profitdona la tasko de konfiskado, ke homoj 
kun bonaj laborpostenoj kaj altaj salajroj de aliaj ŝtataj 
sekcioj, forlasis ilin kaj petis esti destinitaj al la grupoj 
komisiitaj de la konfiskado. 


En unu el la vojaĝoj, kiujn ni faris, kruciĝis la trajno per 
kiu ni veturis kun alia per kiu vojaĝis unu el tiuj grupoj. La 
estro, la respondeculo de la grupo, estis kuracisto, kiu 
forlasis sian klientaron kaj klinikon por akcepti tiun komision. 


Kiel la du trajnoj devis atendi en tiu stacidomo pli ol 
horo, ni havis intereson detale koni la komision de la grupo 
kaj translokiĝis al ĝia vagono por demandi. 


Ni estis akceptitaj de la estro. 


Li respondis al nia demando, ke la konfiskado estis 
neceso, ĉar la kamparano, instigita de etburĝaj ideoj, ne 
volis transdoni siajn produktojn al la Registaro kaj ja vendi 
ilin en la libera merkato aŭ en la spekulacio por akiri 
grandajn profitojn. 


—Kaj—ni lin demandis—, kiel vin akceptas la 
kamparanoj? 

—Vi jam povas ĝin imagi. Ili malmilde akceptas nin. lli 
neebligas tiom, kiom ili povas nian taskon. Ili kontraŭstaras 
ĉiun konfiskon de tio, kion ili posedas. 


—Kaj kiel agadas vi kiam faras la konfiskoj? Al kiu vi 
parolas unue? 


—Ni jam anticipe havas asignita la lokon aŭ lokojn, kie 
ni devas agi. 


Alveninte, ni tuj postulas la ĉeeston de la Sovetia 
Komitato de la loko; ni enketas ĝin pri kiuj estas la plugistoj 
kontraŭaj al la transdono de la produktoj; kie ili ilin gardas 
kaj en kiu kvanto proksimume. 


Kiam ni havas bone detalan liston de la kamparanoj 
farintaj tiujn kulpojn, akompanataj de pikedo de ruĝaj 
soldatoj, kies akompanon ni petas de la plej proksima 
kazerno al la loko, kie ni devas agi, ni trairas domon post 
domo depostulante la transdonon de la kaŝitaj varoj. 


—Kaj ĉu ili rifuzas transdoni ilin? 
—Ni arestas la obstinulon; kondukas lin antaŭ la loka 
Soveto kaj enfermas lin en la malliberejon. 


—Kaj ĉu ĝi ankoraŭ rezistas? Kaj se malgraŭ la aresto 
kaj malliberigo li persistas ne transdoni la produktojn, kion vi 
faras? 


Ni traserĉas la domon, la lokojn, kie ni suspektas kaj, 
kiujn oni al ni indikis, kiel loko de kaŝado, ĝis ni trovas ilin. 
Foje okazas, ke la kamparano post horoj de aresto propra- 
vole konfesas la kaŝitaĵon. 


—Ĉu vi havas iun rajton al procento aŭ rekompenco 
de la parto de la varoj, kiujn vi malkovras? 


—Se propra-vole, kiam unuafoje oni petas al la 
kamparano, ĉi tiu transdonas la produktojn, ne; sed se li 

rifuzas kaj per niaj enketoj ni ilin malkovras, ni tiam havas la 
dudek kvin procenton. 


—Ĉu ĉi-okaze vi havos grandan intereson malkovri la 
kaŝitaĵojn? 

—Memkompreneble, kvankam ni havas pli intereson, 
ĉar estas instrukcio kaj ordono de la Registaro. 


—Kaj kial—ni kontestis—, se vi estas kuracisto kaj 
mankas kuracistoj en la batalfronto por kuraci la vunditojn, 
vi preferis ĉi ttun malagrablan taskon kaj ne tiun rilatan al via 
profesio? 


—Ĉiuj estas necesaj por la triumfo de la komunismo 
kaj la batalo kontraŭ la kontraŭrevolucio. Kaj por ĉi tiu oni 
bezonas inteligentajn homojn kaj inklinajn al la komunista 
politiko. 


—Konsentite. Sed homoj inklinaj al la komunista 
politiko estas multaj, kaj iuj tre inteligentaj, kiuj mirinde 
povus plenumi ĉi tiun komision, sen tio, ke al ĝi kuniĝis tiuj 
bezonataj en la batalfronto, kiel la kuracistoj ekzemple, kiuj 
ne povas esti anstataŭitaj pro la specialeco de sia profesio. 

—Ĉie oni servas al la Partio—li nin respondis. 


—Kaj—ni plu parolis—, ĉu vi venis ĉi tien sendita de la 
Registaro, de iu Soveto de provinco, aŭ vi petis la 
postenon? 


—Mi propra-vole petis ĝin. 


—Kaj kial vi ne petis iri ĉe la batalfronto, al Pollando, 
kie luktas la Ruĝa Armeo defende de la Revolucio? 


—AI vi nenio gravas tio, li respondis nin iom ĉagrenita. 


La alveno de komunista gravulo el nia sekvantaro kaj 
ties interveno interrompis la dialogon, kiu cetere fariĝis 

interesa, malkovrante al ni la motivon kaj la kialon de multaj 
aĵoj. 

Pro peto de ĉi tiu gravulo oni al ni montris la kvantojn 
da konfiskitaj produktoj, kiuj ne estis malmultaj, kaj oni 
ankaŭ parolis al ni pri la kvanto, kiu laŭ la procento 
koncedita al la konfiskantoj al ili respondis. Kio ankaŭ ne 
estis nekonsiderinda. 


Ĉi tiuj produktoj, kiuj devis esti transportitaj al Moskvo 
kaj metitaj je la dispono de la Komisararo pri Provizadoj, 
antaŭ multaj tagoj veturadis de loko al alia sekvante la 
movojn kaj zigzagojn, kiujn devis fari la konfiskanta grupo. 
Antaŭ ol alveni al destino, tre eblas, ke la duono malaperos 
dum la vojaĝo. La malsato instigos tion; la koruptado faros 
ĉion ceteran. 

12a. En la Departemento de la 
Fervoja Transporto 


Ĉar oni diversmaniere diris al ni, ke unu el la plej 
grandaj malfacilaĵoj, kiuj neebligis la normalan restariĝon de 
la ekonomia vivo estis en la malorganizo de la 
transportorimedoj, ni iris al la Departemento pri la Fervoja 
Transporto. 


—La Registaro de Kerensky —oni tuj al ni diris—faris 
nenion por venki la malfacilaĵojn, kiuj ĉiutage aperis. La 
restado de ĉi tiu viro en la Potenco pri ĉi tiu samkiel pri la 
aliaj problemoj lasis nenian spuron meritantan esti menciita. 
Kaptita en la reto de kompromisoj, al kiuj kun la eŭropaj 
kancelieroj li devontigis sin, ne povis liberigi sin de la 
diplomatoj kaj perdis la tempon serĉante aranĝojn kaj 
kompromisojn anstataŭ utiligi ĝin realigi la verkon, kiun 
postulis tio eksterordinare malfacila de la cirkonstancoj. 


La problemo de la transportoj en Rusujo, lando de 
grandegaj distancoj, datiĝas de nememorebla tempo. Oni 
povas diri, ke ĝi estis la problemo de la problemoj. Al tio jam 
malnova de la tero oni devis aldoni, kiel ĝeneralan, la 
problemon de la transportoj. 


Kun ĉi tiu precedenco kaj krome la milito, kiu fine 
ruinigis la reduktitan ekzistantan organizon, kaj lasis en la 
plejmalbonaj kondiĉoj la tutan fervojan materialon, facile 
estas doni ideon pri la tre kriza situacio de Rusujo, lando 
dependanta de la eksterlando pri ĉi tiu aspekto de la 
industrio. 


Sed ankoraŭ mankis la fina bato, kiu devis malorganizi 
ĉion, farante pli malstabila kaj terura la situacion. 

Dum la lastaj monatoj de la carismo, la fervoja 
malordo estis tia, ke oni povis sendi nek virojn, nek 
municiojn al la militfronto per la postulata reguleco. Kelkfoje 
oni devigis la soldatojn fari centojn da kilometroj en streĉa 
marŝo, cele iom malŝtopi la fervojojn. 


La unua revolucio de marto, kun la malordo, la 
necerteco kaj la provizoraj disponoj, kiujn kunportas ĉiu 
nova situacio, malorganizis tion malmultan, kio en la fervojaj 
transportoj ankoraŭ funkciis malgraŭ la komenca konfuzo. 


La Registaro de Kerensky, kiu, anstataŭ interveni en la 
transportojn, krucis siajn brakojn kaj nur pensis solvi sian 
politikan situacion, kaŭzis, ke la malordo de transira 
karaktero iĝis longedaŭra stato. 


Tiel la afero, preskaŭ tute malorganizitaj la fervojaj 
transportoj, en tre malbonaj kondiĉoj la materialo kaj sen 
rimedoj anstataŬi ĝin, okazas la revolucio de oktobro, la nia, 
kiu fine donis la finofaran baton al tio malmulta, kio restis de 
fervoja funkciado. 


Unu el la unuaj dekretoj de la Konsilantaro de 
Komisaroj de la popolo, kiel vi jam scias, estis doni leĝan 
kaj juran formon, t. e., definitivan karakteron al la projekto 
ĵus ellaborita de la Nacia Tutrusa Kongreso de kamparanaj 
Sovetoj, okazigita je finoj de julio 1917, kiu decidis la 
disdonon de la teroj. 


La efikoj de ĉi tiu dekreto estis fulmaj en la batalfronto. 
Amase la armeoj forlasis la ŝirmajn fosaĵojn, fometis la 
fusilojn, altrudis sin al la estroj kaj oficiroj riproĉantaj al ili 
ilian konduton, kaj entrajniĝis kuratake. La okazintaĵo en la 
militfronto estis nepriskribebla. 


Ĉiu solviĝis pere de kruelaĵoj, ofendoj, perfortaĵoj kaj 
kvereloj. Tiuj nebrideblaj homamasoj, spronitaj de la angoro 

ne malfrue alveni al la disdono kaj baldaŭ troviĝi en sia 
vilaĝeto, respektis neniun rajton. 


La rajton ellaboris la forto. Tiuj plej fortaj, tiuj kun 
pugnoj pli pretaj por la kverelo, aŭ la plej aŭdacaj, trudis ĝin. 


Tre ofte okazis, ke oni kaptis la unuajn okupantojn de 
vagono kaj ĵetis ilin tra la fenestreto por okupi la sidejojn. La 
malmobilizitaj trupoj kuratake entrajniĝis, rompis la 
fenestretojn kaj elŝiris la pordetojn el la vagonoj por 
improvizi sidejojn. En la vagonoj amasiĝis unuj sur aliaj ĝis 
la plafonoj. Eĉ oni konstruis skafaldojn sur la flankoj, la 
platformoj, la markezoj kaj la tendroj de la lokomotivoj, sur 
kiuj ili amasigitaj vojaĝis. 

La vagonoj kaj multaj lokomotivoj baldaŭ restis 
neutiligeblaj, kaj oni devis forlasi iun dum la vojaĝo, elĵeti ĝin 
ekstere el la reloj kaj piede daŭrigi la vojaĝon ĝis la 
proksima stacidomo, kie rekomenciĝis la irado kaj ripetiĝis 
la samaj scenoj de perforto. 


Kiam la soldatoj, kiujn la carismo sendis al la 
batalfronto tiel revenis, oni povas kalkuli, ke kvarono el la 
fervoja materialo estis tute neuzebla, alia kvarono pli-malpli 
uzebla kaj la cetero nur en kondiĉoj esti uzota post penigaj 
kaj malfacilaj riparoj. 


—En ĉi tiu cirkonstancaro —Iili plu informis nin— oni 
starigas ĉi tiun Departementon kaj ni surprenas la 
transportojn. 


Post la nomumo de Krassin, kiel prezidanto de la 
Konsilantaro pri Fervoja Administrado, la laboristoj strikas 
dum monato kaj duono, inda fino al la malordoj, kiuj 
okazadis de post la komenciĝo de la milito. La striko 
ampleksis la tutan dungitaron, laboristojn, oficistojn kaj 
estrojn sen escepto, pligravigante la aferstaton. 

Komence de 1918 ekis la fervoja organizo, eksigante 
la altrangajn dungitojn kaj estrojn kaj enoficigante la 
eksterordinarajn Komisionojn komisiitajn kontroli la laboron 
de la direktistoj kaj administrantoj de la diversaj fervojaj 
retoj. 


La impulso donita al ĉi tiuj eksterordinaraj Komisionoj 
estis grandega —plu diras nia informanto—. Baldaŭ estis 
unu en ĉiu stacidomo kaj alia veturanta en ĉiu trajno, sub 
kies povo kaj komando restis ĉiuj dungitoj sen ia escepto. 


Dum la periodo de tempo kiu pasis de la revolucio de 
oktobro ĝis oni reorganizis la transportojn, okazis tre 
strangaj aferoj. Ekz-e, en ĉiu stacidomo oni nur vendis 
bileton ĝis la proksima kaj de ĉi tiu al la sekva. La vojaĝanto 
devis aĉeti bileton en ĉiu stacidomo se li volis daŭrigi la 
vojaĝon. La enspezon atingitan de la vendo de biletoj 
disdonis al si la dungitoj. 


Per la reorganizo finiĝis ĉi tiu aferstato kaj komenciĝis 
la normaleco en la servoj. 


Oni ankaŭ entreprenis, laŭ la cirkonstancoj tion 
permesis, la riparon de la materialo, kiu povus esti reuzebla. 
Kompreneble, la riparoj estis tre malrapidaj; al tio kontribuis 
multaj kaŭzoj kaj la manko de krudmaterialoj, iloj kaj trejnitaj 
laboristoj estis tiuj pli gravaj. 


Poste oni enkondukis la dividon en la funkcioj, eĉ 
kreante teknikan lernejon, kie ĉiu fervoja kandidato devis 
ĉeesti dum ses monatoj. Oni ankaŭ kreis la politikan sekcion 
komisiitan organizi la teknikajn lernejojn kaj fari 
komunisman propagandon inter la fervojistoj. 


Oni starigis fervojan Centran Komitaton peranto inter 
la diversaj sekcioj de la fervoja Sindikato kaj la 
Departemento pri la Transporto. 

Oni difinis laborplanon por la riparo de lokomotivoj kaj 
vagonoj kaj por la konstruo de aliaj, kiu, laŭ kalkuloj, 
permesus normaligi la servon kaj meti ĝin en identa situacio 
kun la antaŭa al la milito por la jaro 1925. 


Oni starigis monrekompencojn en la manlaborejoj de 
riparo, koncedante kvar pliajn porciumojn al la laboristo, kiu 
produktos duoblan laboron de tiu indikita. Se, male, oni 
realigis kvanton da laboro pli malgranda ol tiu postulita, estis 
rajtigita la Komitato de manlaborejo por malpliigi al li la 
porciumon je la duono. Ankaŭ ricevis monrekompencojn la 
maŝinistoj pro ŝparoj aŭ troo da laboro. 


La produktkapablo de la laboro de ĉiu laboristo estis 
kalkulita laŭ antaŭmilitaj statitiskoj kaj la fervoja servo estis 
konsiderita, kiel militistigita servo; la mobilizitaj laboristoj 
restis sub ĉi tiu kadro kaj estis juĝataj de militistaj tribunaloj. 


Oni estis studanta la solan tipon de lokomotivoj kaj 
vagonoj por vojaĝantoj. 


—La sindikataliĝo estis deviga —oni fine nin informis 
— kaj al ĉiu fervojisto oni dekalkulis la du procenton de la 
monata salajro por kotizo de la Sindikato. 


xxx 


La donitaĵoj havigitaj de la Departemento pri la Fervoja 
Transporto estis konfirmitaj de privataj donitaĵoj. Sed kiel la 
pligrandigo al ni donos novan aspekton pri la problemo, 
konvenas, ke ni revenos al iu el la punktoj jam konitaj. 


La fervoja striko deklarita, kiam la bolŝevikoj prenis la 
Povon, estis stimulita de la revoluciaj socialistoj, ĉar inter la 
fervoja dungitaro estis multaj membroj el ĉi tiu partio. Kaj 
kvankam la bolŝevikoj superregis la strikon, ne povis eviti, 
ke estiĝis forta opozicio al iliaj centralizantaj kaj diktatoraj 
metodoj. 

Estiĝis ĉi tiu protesto pro registara dispono, kiu ne 
povis esti pli absurda. 


Favoraj la plej elstaraj bolŝevikoj al la kapitalisma 
sistemo, al la plej absoluta divido de la laboro, ili volis 
efektivigi ĝin en la disdono de la disponebla fervoja 
materialo. 


lli ellaboris kiel eble plej kompletajn statistikojn kaj 
dividis la transporteblajn materialojn en du ĉefaj grupoj, 
subdividitaj siavice en tri. La unua grupo enhavis ĉiujn 
militistajn transportojn: homojn kaj ekipaĵojn. La dua, kiu 
subdividis sin en du, enhavis la varojn de ĝenerala 
karaktero kaj la vojaĝantojn. Oni disdonis al ĉiu grupo la 
materialon, kiun oni povis, kun la eksplicita kondiĉo, ke 
neniu militista trajno povis transporti varojn nek civilajn 
vojaĝantojn, kaj male, neniu civila trajno, soldatojn aŭ 
militajn ekipaĵojn. 

La rezulto de ĉi tiu dispono estis katastrofa. 


Okazis, ke militista trajno, kiu deiris de Moskvo al 
Odeso aŭ alia destino, ne havante transportotajn militajn 
ekipaĵojn foriris malplena, dum en la stacidomo de Moskvo 
restis varoj aŭ civilaj vojaĝantoj, kiuj ne povis deiri pro 
manko de transportorimedoj. Kaj male, ke restis soldatoj aŭ 
militaj ekipaĵoj atendantaj la deiron, ĉar estis civila kaj ne 
povis transporti ekipaĵojn de milito nek soldatojn la trajno 
atendanta la deiron, ĉar tion malpermesis la tre trafaj 
bolŝevikaj disponoj. 


Tiel okazis, ke restis en situacio de atendo varoj aŭ 
pasaĝeroj, dum la trajnoj trairis centojn kaj centojn da 
kilometroj sen ia ŝarĝo, sed farante la vojiron, kiun trairintus 
la varoj aŭ vojaĝantoj, kiuj restis en la stacidomoj; ĉio tio, 
ĉar la trajno ne estis asignita al la grupo de varoj aŭ 
vojaĝantoj en la stacidomo, sed al alia aŭ aliaj, ke ankaŭ ne 

iu sciis en kiu stacidomo ili atendis. Necesis, ke la Fervoja 
Sindikato vidigis al la Konsilantaro de Komisaroj de la 
Popolo, prezidata de Lenino, tion sensencan, kio estis tiu 
organizo. Nur tiam estis nuligita la dekreto. 


Ree manifestiĝis la kontraŭstaro de la fervojistoj al la 
kreado de la Centra Komitato, kiu devis peri inter la 
Sindikato kaj la Departemento de Transporto. 


Komence opiniis la fervojistoj, ke la organizo de la 
Centra Komitato devenis de la deziro neniigi la 
Departementon aŭ Komisararon pri la Transporto; sed 
konstatante, ke restis la du, ili petis la forigon de ambaŭ 
institucioj, rimarkigante, ke la Sindikato mem sufiĉis por 
organizi la transporton rekte komunikiĝante kun la 
Komisararo pri la Laboro aŭ kun la Konsilantaro pri la Nacia 
Ekonomio. Ĉi tio akordiĝis en fervojista Nacia Kongreso. La 
Konsilantaro de Komisaroj de la popolo forĵetis la peton de 
la fervojistoj. Sed ĉi tiuj ne akceptis sian malvenkon. 


En la Nacia Kongreso de fervojaj laboristoj, okazigita 
la jaron 1919, la opozicio al ĉiuj oficialaj disponoj estis tiel 
potenca, ke la forigo de la Centra Komitato kaj la 
Departemento pri la Transporto estis temo diskutita kaj 
aprobita de grandega plimulto de voĉdonoj, kio 
kompreneble ĉagrenis la politikan Komitaton de la 
Komunista Partio. 


Urĝe kunveninta ĉi tiu lasta, ĝi alvokis ĉiujn 
komunistojn, kiuj estis delegitoj al la Kongreso, kaj devigis 
ilin sekvatage prezenti proponon, kiu petis, ke oni revoku la 
prenitan interkonsenton. Ĝi ankaŭ trude devigis la 
senpartiajn delegitojn kaj la interkonsento estis revokita, ne 
sen tio, ke la komunistoj mem sentis la senkuraĝigajn 
efikojn de la ĉiakoste altrudita sukceso. 

Konvinkitaj la fervojaj delegitoj, ke ĉiuj interkonsentoj, 
kiuj kontraŭdirus la Komitaton de la Partio, estus nuligitaj, 
finigis ĉiujn temojn kaj rapide finiĝis la Kongreso per la 
nomumo de la Nacia Komitato de la Sindikato. 


Sed eĉ ĉi tiu nomumo enhavis spiriton de protesto. 


Pro propono de la Komunista Partio devis konsisti la 
Komitato el dudek individuoj, kaj se eblos, ke ĉi tiuj estu 
elprovitaj komunistoj. 


Por ne komplezi la Partion, la nomumo falis sur dek 
komunistoj kaj dek, kiuj ne ĝin estis. Tiel obstaklis la 
fervojistoj la bolŝevikan diktatoradon. 


Pro ĉi tiu mikskonsista konsisto de la Komitato okazis 
tio, kion la fervojistoj volis: ke neniu dispono estu aplikebla, 
ĉar ĝi troviĝis en senerilejo, kiam alvenis en la Komitato de 
la Sindikato. 


La senŝanĝa rezulto de la balotado estis la egaleco. 


Minacoj kaj petoj, petegoj kaj kritikoj, ĉio estis uzita de 
la bolŝevikoj por submeti la fervojistojn; sed ili nenion 
atingis. 


Vidita ilia malsukceso, ili fine uzis despotan agon: 
malfondis la Nacian Komitaton de la Fervoja Sindikato kaj 
nomumis, por anstataŭi ĝin, eksterordinaran Komisionon 
inklinan al la partio—konsistigita de elprovitaj komunistoj —, 
kiu pro disciplino estis devigita submeti sin al ĉio. 


Konvenas rimarkigi, ke la opozicio de la fervojistoj nek 
kontraŭis la ordigon de la servo de transporto, nek kontraŭis 
ĉion, kio malbonigus la interesojn kolektivajn kaj de la 
revolucio. 


Kion ili kontraŭstaris, kion ili volis kaj por kio ili luktis, 
estis, ke oni ne nuligu la kolektivan personecon de la 
Sindikato inter la Centra Komitato kaj la Departemento pri la 

Transporto. Ili volis, ke ĉio rilata al la fervoja transporto estu 
konfidita al la Sindikato kaj, ke oni neniigu senutilajn 
instituciojn, kiuj, krom iĝi bredejo de burokratoj kaj 
mallaboremuloj, nur utilis por kompliki la fervojan 
disvolviĝon. 


Koncerne la eksterordinarajn Komisionojn, oni al ili 
koncedis ĉiopovajn rajtojn kaj ĉio restis sub ĝia aŭtoritato. 
Estis ia polico kun plenumaj povoj. 


En la stacidomoj ili faris kaj malfaris laŭkaprice. Kiel 
ĉiu plendo kontraŭ iliaj misuzoj devis esti kontrolitaj de ili 
antaŭ ol proceduri ĝin senutile estas diri, ke neniu alvenis al 
ĝia destino. 


Ili arestis kaj enprizonigis tiun, kiu al ili plaĉis, kaj pro 
iliaj denuncoj oni kondamnis al monatoj de malliberejo 
dungitojn kaj vojaĝantojn. 


Krome, ili fariĝis tiel multnombraj, ke eĉ ne dum la 
carismo, kiam la fervojoj estis ekspluatataj de privataj 
kompanioj, la nombro da dungitoj, kiuj enspezis kaj ne faris 
servon, estis tiel troa komparita kun tiuj de la eksterordinaraj 
Komisionoj. 


En la stacidomoj, la eksterordinara Komisiono havis, 
kiel komision vigladi, obeigi la oficialajn disponojn, zorgi por 
ke la ordo ne perturbiĝu kaj kolekti la plendojn (?) de la 
vojaĝanto. 


La komisio de la Komisionoj vojaĝantaj en la trajnoj, 
kiel ili ne kontrolis la biletojn nek faris iun alian servon, estis 
limigita vojaĝi por akompani la trajnon. 

Certe, kiel la vagonoj de vojaĝantoj malabundis, oni 
konsistigis trajnojn por vojaĝantoj per vagonoj da varoj, 
escepte de la vagono destinita al la eksterordinara 
Komisiono, kiu neniam mankis, la sola de la trajno. 


ANGEL PESTANA 179 


Kaj ĝi veturis komforte. Ne gravis, ke la trajno estis 
plenplena de vojaĝantoj aŭ, ke iuj ne povis vojaĝi pro 
manko de loko. En la vagono de la eksterordinara 
Komisiono de la trajno povis eniri neniu, krom se li estis 
rekomendito, influa gravulo aŭ amiko de iu membro de la 
Komisiono. Nur la favoremo povis sidiĝi en la vagono de la 
eksterordinara Komisiono. 


Kaj ni parolas pri nia propra sperto. 

13a. En la Komisarejo pri la 
Laboro 


Ĝi lokiĝis sur la alta etaĝo de grandaj magazenoj de la 
ĉina kvartalo, konfiskita, kiel multaj aliaj, de la bolŝevikoj. 


Enkondukitaj de nia “gvidisto” kaj interpretisto al 
ĉeesto de la kamarado komisaro, anticipe informita de niaj 
deziroj, li afable ricevis nin. 


Ni komencu dirante, por ne elrevigi tiujn, kiuj legos ĉi 
tiun ĉapitron kaj el ĝi atendos la grandajn instruadojn, kiujn 
el reĝimo nomita komunisma oni povus atendi, ke la 
donitaĵoj havigitaj de la Komisararo pri la Laboro entenas 
nenian novaĵon. Preskaŭ ĉiujn, por ne diri ĉiujn, de certa 
intereso, ni jam konis. Ili aperas en ĉio, kion ni jam skribis. 


Nia impreso pri la utileco aŭ graveco de la rolo 
atribuita al la Komisararo pri la Laboro estis duba. 


Ni opiniis kaj klare eldiris ĝin, ke ĝi estis institucio de 
malĉefa agado. Ni baldaŭ povis atingi la certecon de ĉi tiu 
impreso. 


Pri la fundamentaj aferoj de la laboro, ĝia interveno 
estis limigita, por ne diri nula. 


La fervoja afero ne apartenis al la inspektado de la 
Komisararo. Same okazis kun la Terkulturo. Nur en la 
industria aspekto ĝi faris iun intervenon. Kaj eĉ pri tio, ĝia 
interveno, kiel sola aŭ ĉefa elemento, restis tre limigita pro 
la amplekso, kiun atingis la aktivecoj aŭ funkcioj de la 
Konsilantaro pri Nacia Ekonomio. 


Tiel disigita kaj en pluraj institucioj la komisio 
koncernanta la Komisararon pri la Laboro, ankoraŭ al ĝi 

deprenis influon la Ĝenerala Konfederacio de la Laboro 
mem kaj la Tria Internacio. 


Multajn el la aferoj, kiuj koncernis la Sindikatojn kaj la 
laboron, oni proponis, diskutis kaj komence solvis, sen tio, 
ke la Komisararo pri la Laboro havis ian intervenon. 


Veras, ke poste por doni al ili la laŭleĝan formon, oni 
bezonis ĝian aprobon kaj konsenton; sed oni nur ilin petis, 
kiam jam la afero estis tute antaŭjuĝita. 


Tial nia komisio baldaŭ estis plenumita; oni nur al ni 
donis statistikojn, kiujn ni ne reproduktas pro ilia nur interna, 
transira aŭ cirkonstanca intereso. 


Laŭ ĝeneralaj linioj, oni trovis en ĉi tiuj statistikoj la 
nombron da senlaboraj laboristoj en diversaj jarperiodoj; 
ĝian kreskon aŭ malkreskon; monhelpojn konceditajn al la 
sendungitoj kaj maljunuloj; akcidentojn pro la laboro kaj 
aliajn similajn aferojn. 


Inter la serio da donitaĵoj, kiun oni al ni havigis, vekis 
nian atenton la fakto, ke kvankam estis determinita limo por 
la aĝo de nekapableco por la laboro, oni bezonis kuracistan 
kaj teknikan informon, kiu precizigis la absolutan 
invalidecon, sen kiu ne povis la Komisararo pri la Laboro 
dediĉi la maljunulon al alia laboro akordigebla kun la rezulto 
de la informo. 


Utiligante ĉi tiun viziton, ni al ni proponis klarigi dubon. 
En nia posedo, ni havis ekzempleron de la Kodo pri la 
Laboro —severega kaj kruelega Kodo, kiu altrudas devojn 
al la laboristoj, sed al ili koncedas neniun rajton— kaj ni 
volis scii kiujn kontribuojn al ĝi faris la Sindikatoj kaj kiun 
partoprenon aŭ kunlaboradon havis la Komisararo. 


Ŝajnis nekredeble kaj ni daŭre samopinias, ke 
Komisararo devigita defendi la interesojn de la laboristoj kaj, 

ke diras kaj asertas esti regita de laboristoj, subskribis tiun 
Kodon. 


Kiom ni povis scii pri tio, portis nin al la konkludo de 
tio, kion ni jam supozis: ke la Kodo de la rusa Laboro estis 
la verko de la Komunista Partio kaj de ties membroj, inter 
kiuj ankaŭ estis la komisaro. 


Kiam oni al ni parolas pri la “diktatorado de la 
proletaro” por pravigi tion nepravigeblan kaj oni havas antaŭ 
la vido la faman rusan Kodon pri la Laboro, oni metas nin en 
la kriza momento devi demandi ĉu ĉiuj rusaj proletoj aŭ iliaj 
reprezentaj homoj estis frenezaj subskribante tiun 
dokumenton. En neniu lando de kapitalisma reĝimo ekzistas 
tiom rigida leĝaro kaj tiom kontraŭa al la intereso de la 
laborista klaso. 


Tiu, kiu entreprenos la taskon de tradukado de ĉi tiu 
Kodo, havigos al la laboristoj de hispana lingvo la plej 
bonan argumenton kontraŭ la bolŝevika reĝimo. 


lli, tiel zorgemaj diskonigi sian literaturon kaj politikon, 
silentas kaj nenion diras pri sia ekonomia literaturo kaj sia 
leĝaro. Ili interpretas Markson laŭplaĉe. 


La militantoj de la historia materiismo, la kantantoj pri 
la lukto de klasoj, kiuj reduktas ĉiujn aspirojn de la popolo al 
stomakaj kemiaj rezultoj, kiuj konsideras sin, kiel la elektitoj 
por elaĉeti la popolon el ĉiu ekonomia dependeco, 
efektivigante la proletan diktatoradon (?) por atingi ĝin, 
estas neklarigeble, ke ili prisilentas la plej grandan parton 
de la disponoj pri la deviga laboro. 


lli nenion diras en siaj propagandoj pri la fama Kodo 
pri la Laboro; ili ankaŭ prisilentas ĉion rilatan al la 
mobilizado de la laboristoj; ŝajnas, laŭ ili, ke ĉi tiuj aferoj ne 
interesas al la tutmonda proletaro. Male, al ni ŝajnas tute 
male. Eĉ pli, ni opinias, ke la nervo de la revolucio kuŝas tie, 

sur la disponoj, kiuj garantias kaj certigas la plenan liberon 
de la laboristoj; sur la maniero organizi la laboron; sur la 
socia strukturo, kiu neebligas la ekspluatadon de la homo 
fare de la homo kaj la submetiĝon de klaso al alia klaso. 


Ĉar, kiu estas la vera situacio de la rusa laboristo pro 
la bolŝevika leĝaro kaj, sinsekve, la mobilizado? Tiu de 
sklavo, de homo al kiu oni altrudas devojn ne koncedante al 
li iun rajton. Veras, ke tiuj devoj maskas sin per la 
paradokso esti faritaj por lia profito kaj en lia nomo; sed la 
realo estas pli malagrabla ol la bolŝevikaj elcerbaĵoj kaj 
fantazioj, malkovrante la trompon kaj malkaŝante la 
artifikon. 


Ĉu diktatorado de la proletaro? Ni vidu. 


Post enskribita la laboristo en la sekciojn de sia ofico 
ene de la Borso de la Laboro, li restas sub la tuta dispono 
de la Ministrejo pri la Laboro. 


Se pro necesoj de la produktado, realaj aŭ fikciaj, ĉar 
oni al li ne ilin klarigas, la Ministrejo decidas, ke li devas 
foriri realigi siajn servojn al Odeso, kvankam li kutime loĝas 
en Moskvo kaj tie havas sian familion, la laboristo devas 
deiri sen rajto kontesti la donitan ordonon. 


Li estas laboristo mobilizita nome de la diktatorado de 
la proletaro, tial ĉi tiu disponas de li laŭkaprice. 


Se jam en Odeso decidas la Ministrejo, ke la sama 
individuo devas foriri realigi siajn servojn al Tobolsko aŭ kiu 
ajn alia siberia loĝloko, li devas tuj deiri je la horo kaj tago, 
kiujn la Ministrejo al li ordonis. 


La laboristo, laŭ ĉi tiuj kondiĉoj, estas mekanika ludilo 
en manoj de la Komunista Partio. Gi povas disponi de li laŭ 
sia deziro kaj kaprico, kiam kaj kiel ĝi volas. 

Ni vaste priparolis ĉi tiun aferon konversaciante kun la 
kamarado Komisaro pri la Laboro. Kaj kiam ni al li diris, ke 
al ni ŝajnis absurda kaj arbitra la laborista mobilizado tamen 
rekonante, ke kelkfoje kaj eble laŭ la ofico estus necesa, 
sed kruela, kiel sistemo, li al ni respondis, ke sen ĝi la 
triumfo de la revolucio neeblis, ĉar multaj laboristoj rifuzis 
labori en profesio, preferante alian, kio malekvilibrigis la 
nacian ekonomion. 


Ni rekonis ĝusta la pledon; sed malakceptis la 
premisojn, kiujn ĝi asertis. Ni diris, ke al ni ŝajnis pli racie 
konvinki la laboriston aŭ laboristojn specialigitajn en 
profesio kaj bezonajn en alia loko ol kie li kutime loĝis, kie 
oni bezonis lian partoprenon en alia laborposteno kaj, 
kvankam dumtempe, li iros realigi ĝin. Sed preni ĝeneralan 
kaj tiel rigoran disponon, ni ne komprenis. 


Li respondis, ke tiel la Registaro, kiu devas esti la sola 
rajtigito organizi la politikan kaj ekonomia vivon de la lando 
nome de la Revolucio, havas pli da libero disponi la aferojn, 
evitante doni klarigojn. Ĉi-okaze, li asertis, ĝi bezonas la plej 
blindan, kompletan kaj absolutan obeadon de ĉiuj al la 
disponoj de la laborista ŝtato. Se ni agadus kiel vi diras, oni 
ne atingus tiun celon. 


Veras, ni kontestis; sed la laboristo havus pli da libero, 
li pli sentus sin partoprenanto en la aro de la lukto por la 
plibonigo de la revolucio, li partoprenus pli aktive por identigi 
sin kun ĝi, ĉar oni petis lian partoprenon kaj ne ĝin altrudis, 
oni ne lin devigis, ke li ĝin realigu. 

En gravaj situacioj, ni asertis, stranga estos la 
individuo, pli ĝuste oni povis konsideri lin nenormala, kiu 
rifuzos kunlabori kun la verko de liberigo de la popolo, kiu 
pli-malpli fine estas lia propra liberigo. 

—Ĉu vi eble forgesas, oni respondis nin, ke la 
kontraŭrevolucio ne ĉesas en siaj atakoj, ke la 
senposedigita burĝaro ĉiutage konspiras por reveni en la 
estintecon; ke kontraŭ la Komunista Partio kuniĝas ĉiuj 
fortoj de opozicio kaj, ke la Partio devas ilin alfronti per ĉiuj 
rimedoj? 


— Tiam, ni kontraŭargumentis, la mobilizado, ĉu pli ol 
dispono de ekonomia ordo por organizi la vivon de la lando 
estas politika dispono direktita kontraŭ la politikaj partioj aŭ 
sektoroj, kiuj ne akceptas la komunistajn vidpunktojn? 


—Ho, ne; nenial. La mobilizado iras kontraŭ ĉiuj kaj 
ĉiuj devas submeti sin al ĝi. La komunistoj de la partio 
samkiel la aliaj. Ne ekzistas esceptoj. 


Ni ridetis pro ĉi tiu aserto kaj akceptis ĝin. 


—AI ni interesus scii —ni diris—, kiun sintenon adoptis 
la Komisararo pri la Laboro pro la Projekto prezentita de 
Trockij por organizi la produktantan Rusujon uzante la tipon 
de la militista organizo. 


Laŭ niaj informoj, Trockij proponis dividi Rusujon en 
dek militistaj regionoj, farante la saman dividon kun la 
laboro. Tiel, la soldato kaj la laboristo restus dependantaj de 
sama organizo, kvankam kompreneble farante malsamajn 
servojn. 


—Tute konsente se la Partio tion akceptintus. 


—Tiam la Komisararo pri la Laboro en siaj 
multnombraj kaj diversaj aktivecoj sekvas la vojon, kiun al li 
indikas la Komunista Partio. Kaj kiel la samon faras la 
Ĝenerala Konfederacio de la Laboro, la laboristo ne povas 
en la reĝimo de sia diktatorado fari sian volon, sed tiun de la 
Partio, paradoksaĵo al ni ŝajnas ĉio ĉi. 

—Ĉar vi ne loĝis en Rusujo, ignoras, ke ĉi tie la 
organizo kaj la Komunista Partio estas en tuta kaj komuna 
akordo. Mi mem—-diris la komisaro pri la Laboro— kvankam 
estas membro de la Partio, ne estis asignita de ĝi por ĉi tiu 
posteno, sed de la Ĝenerala Konfederacio de la Laboro. 


Kiam oni kreis ĉi tiun Komisararon, la Partio petis al la 
organizo, ke ĝi mem nomumu la individuon, kiu ĝin devis 
regi, kaj en ĝia nomo kaj reprezentante ĝin mi estas ĉi tie. 


—Plia kialo por ke nin surprizu la disponoj rilataj al la 
laboro, kiujn oni decidas. 


La mobilizado de la laboristoj, la Kodo de la Laboro kaj 
ĉiu alia serio de disponoj deciditaj por organizi la 
produktadon kaj, kiujn ni juĝas kontraŭaj al la kolektiva 
intereso de la laboristoj, ni ne kredas, ke ili aprobintus ilin se 
havintus elektoliberon. Sed kiel al ni ŝajnas, ke ĉi tiu libero 
al ili mankas, ni supozas ĉion ceteran. 


—Ni trapasas malfacilajn cirkonstancojn kaj oni ne 
povas koncedi tiun eblon pri kiu vi parolas. 


—Tamen—ni kontestis—, se vi perfortas la volon de la 
laboristoj, ne povos harmoniigi sin iliaj aspiroj kun la verko 
de Registaro kaj multege malpli kun la spirito de la 
revolucio. La efikoj de ĉi tiu politiko de perfortoj estos 
negativaj. 


Al ĉiu perforto, morala aŭ fizika, de la Registaro 
kontraŭ la proletaro, dum tiu trudas al ĉi tiu normojn en kies 
preparado kaj adopto ĝi ne partoprenas, ĝi respondos per 
pli granda pasiva rezisto, kiam ne perforta, kaj la disigo inter 
la Komunista Povo kaj la laboristo estos ĉiutage pli granda. 


—Ne; ĉar nia politiko venkos. 


Ni deiris. Nia elreviĝo ne havis limojn. Ni foriris 
konvinkitaj pri la neutileco de la institucio, kiun ni ĵus vizitis. 

14a. La “komunismaj sabatoj” 


En unu el la paŭzoj de la kunsidoj de la Kongreso, 
dum oni tradukis unu el la paroladoj de Zinovjev al la 
germana, ni permesis al ni, iun posttagmezon, fari al 
Lozovski iun sedon pri la manko de entuziasmo, kiun ni 
rimarkis en la popolo pri la komunisma reĝimo, kaj pli ol pri 
la reĝimo, pri la starigita organizo de la Laboro. 


Ni plifortigis nian argumentadon per la grafikaĵoj, kiujn 
tie mem, en la salono de la Kongreso kaj la koridoroj, kiuj 
donis aliron al ĝi, oni montris al ni. Estis industrioj en kiuj la 
produktado malpliiĝis ĉirkaŭ sesdek procento. Kaj ĉi tio nin 
konfuzis. 


Veras, ke ĉi tiu malpliiĝo klariĝis pro la elmigrado de la 
laboristoj, kiuj ne volis resti en la fabrikoj. La vivo en la 
kamparo estis pli facila kaj malpli mizera; kaj en la kampon 
ili enmigris. Sed, kvankam oni rekonis ĉi tiun kialon rilate la 
aron de la produktado, kiam oni studis la detalojn—ĉiam 
vidante grafikaĵojn— rimarkis, ke la kvanto da produktado, 
la individua produktkapablo estis pli malgranda. Al kio atribui 
ĝin? 

Ni nur vidis unu kaŭzon: la manko de entuziasmo, de 
identiĝo kaj akordiĝo inter la popolo kaj ties regantoj. Kaj 
estis nature, ke ĉi tiun opinion ni eldiris. 


Lozovski, kiu jam konis nian naturan pozicion de 
rezervo antaŭ ĉiu bolŝevika nuanco, volis tute malaperigi ĝin 
kaj al ni parolis pri la “komunismaj sabatoj". 


La organizo de la “komunismaj sabatoj” estis tre ĵusa. 
Kaj kvamkam la entuziasmo de la unuaj momentoj ne estis 

defalinta, la komunistoj mem per statistikoj, kiujn ni poste 
publikigos, rekonis, ke ĝi ne progresis, kiel ili kalkulis. 


El la diskuto farita kun Lozovski estiĝis la ideo iri iun 
posttagmezon la delegitoj kontroli la rezulton de la 
“komunisma sabato”. 


“Komunisma sabato” ne estis, resume, alia aĵo ol la 
servo de la propra-vola laboro sen rekompenco rekonita. 


Starigita en Rusujo la angla semajno“, oni pensis utiligi 
la posttagmezon de la sabato engaĝante la laboriston en 
propra-vola laboro. 


Akceptita de ni la propono, krome dezirantaj scii ĝis 
kiu ekstremo la laboristoj, laŭ ĝenerala maniero, engaĝiĝis 
pligi produktadon, kiu devis rekte profitigi ilin, ni vizitis 
kelkajn manlaborejojn kaj konstruojn, kie oni faris la 
“komunisman sabaton”. 


lom suspektemaj por ĉio, kion oficiale oni al ni asertis, 
post tio, kion ni jam vidis, ni volis konvinki nin se veris, ke 
estis poseditaj de la sindonemo, la ofero kaj la entuziasmo, 
kiujn oni al ni diris, ĉiuj laboristoj favore de la “komunisma 
sabato”. 


Kutimiĝintaj jam rimarki klare videblan malakordo inter 
la registaraj disponoj kaj la popolo, kiu ilin devis obei kaj, 
kiel oni al ni diris, ke la kreo de la “komunismaj sabatoj” ne 
estis oficiala dispono, sed popola iniciato, ni pensis, ke 
almenaŭ iufoje finfine trovos punkton de konkordo inter kiuj 
ordonis kaj, kiuj devis obei. 


Tiel do post la fino de la kunsido de la Kongreso de 
sabato matene, per la aŭtoj antaŭe metitaj je nia dispono, ni 
deiris viziti manlaborejojn de metalurgio. 


8  NeT:oni laboras de lundo ĝis sabato matene. 

Ni vizitis plurajn ĉambrojn de la manlaborejo kaj poste 
faris kelkajn demandojn. 


La nombro da laboristoj, kiuj kutime laboris en tiu 
manlaborejo, estis ducent kvindek, kaj tiu de laboristoj 
farantaj la “komunisman sabaton” nur ĉirkaŭ sepdek kvin. 


La produktkapablo de laboro en la “komunismaj 
sabatoj”, kompare kun tiu realigita ĉiu tago, estis ĉirkaŭ 
dudek kvin procento supera, mezume. Oni al ni montris la 
grafikaĵojn de ĉi tiu produktado, kiuj, laŭ la manlaborejestro, 
pruvis pli ekzakte liajn asertojn. 


Je la sekva sabato oni organizis alian viziton al 
laborejoj de malŝarĝo de ligno el barĝoj en la randoj de la 
rivero Moskva. 


Ankaŭ ĉi tie oni al ni entuziasme parolis pri la 
“komunismaj sabatoj". Personoj, kiuj dum la aliaj tagoj de la 
semajno elturniĝis por ne labori spekulaciante aŭ farante 
similajn aĵojn, entuziasme laboris en la "komunismaj 
sabatoj”. Kiel pruvo, oni montris nin kvar aŭ kvin personojn 
laborantajn. Veras, ke ĉi tiuj personoj estis enskribitaj en la 
listojn de la Borso de la Laboro, kiel senlaboraj kaj ili ĉiam 
trovis la manieron aperi kiel tiaj. 


La entuziasmo de multaj el la eksterlandaj delegitoj al 
la Kongreso, post ĉi tiuj vizitoj, ne havis limojn. La plej 
bombastaj kaj emfazaj epitetoj estis malmulto por karakterizi 
la entuziasmon de tiuj, kiuj entuziasmigitaj de la belecoj de 
la komunisma reĝimo kaj la diktatorado de la proletaro, ne 
nur alportis penadon dum la kvardek ok horoj de la 
semajno, por ke la produktado pliiĝu, sed ili eĉ donis la kvar 
horojn, kiuj en la posttagmezo de la sabato al ili restis 
liberaj. 


Kiu ajn sedo al ĉi tiuj entuziasmoj estis konsiderita kiel 
herezo, kaj antaŭ la entuziasmo de kiuj ne laboris kaj 

manĝis —ni diras tion por kiuj malbone manĝis kaj laboris 
—, he estis pli rimedo ol silenti, se oni ne volis vidi sin 
traktita, kiel malinklina al la revolucio aŭ, kiel kiu ne penetris 
en la profundan lecionon, kiun tiuj aĵoj al ni donis. 


Estis vane, ke per videblaj donitaĵoj oni klopodis al ili 
komprenigi tion mizerkoran de ĉiu tiu entuziasmo, ĉar eĉ ne 
ĉirkaŭ dek procento el la laboristoj faris la “komunismajn 
sabatojn”, kio pruvis la malmultan efikecon de tiuj 
proceduroj. lli, rajdante sur la nuboj de siaj entuziasmoj, 
nenion volis kompreni. 


Estis ni, kiuj faris sedojn, kiuj vidis kaj sciis nenion. Kaj 
kvankam ili cedis al la rezonado pri la sensignifeco de la 
nombro da laboristoj, kiuj akceptis la “komunismajn 
sabatojn”, argumentis al sia favoro —koncedo, kiun ni estis 
devigitaj fari al ili— tio alte simpatia, ke tio estis. 


Se la faro de la komunisma sabato, se la faro de la 
servo de laboro dum kvar horoj estintus la rezulto de tute 
libere akceptita kaj neprofitema iniciato, kiu povas nei 
plenumitan kaj kontentigan pruvon de la identiĝo ekzistanta 
inter la laborista popolo kaj la bolŝevika registaro? Ĉar ni ne 
havis ĉi tiun konvinkon, ni ĉiam dubis kaj en la diskutadoj pri 
ĉi tiu afero, ni eldiris niajn dubojn. 


For de la oficiala favoro, kiam jam la entrudiĝemo de la 
akompanantoj, kiujn la Komitato de la Tria Internacio ĉiam 
metis je nia dispono, ne povis neebligi niajn apartajn 
esplorojn, ni proprariske enketis sen ĝenaj atestantoj kaj 
preparitaj aranĝoj. 


La iniciato fari la “komunismajn sabatojn” naskiĝis en 
kunveno de la partio en Moskvo kaj pro propono de Lenino. 
Sekve ne estis popola iniciato. Tamen por eviti, ke ĝi ŝajnis 
de la Registaro, oni serĉis plurajn elprovitajn komunistojn 
kaj ne oficiale oni al ili ordonis, ke kvazaŭ estus iniciato de 

ili, spontanea kaj propravola ago, ili proponos en la fabriko, 
kie ĉiu laboris, fari la “komunismajn sabatojn”. 


La respektivaj Komitatoj de Fabriko, kiuj jam estis 
avertitaj pri la propono, kvankam ŝajnigis scii nenion, varme 
apogis ĝin kaj invitis la laboriston de siaj fabrikoj aŭ 
konstruaĵoj por ke ili ĝin akceptu. 


La laboristoj, kiuj estis veraj komunistoj, kiuj suferis 
ĉiujn kontraŭaĵojn de la reĝimo ne aspirante esti komisaroj 
nek similuloj, kiuj ne volante honorojn, estis ĉiam pretaj al la 
ofero por la partio kaj la revolucio, akceptis ĝin per 
entuziasmo, ĝojeco, ĝuo, dezirante esti utilaj al la afero. Sed 
la cetero de la laboristoj ĝin malakceptis kaj la malmultaj, 
kiuj aliĝis al ĝi, faris tion pro intereso. 


Dezirante engaĝi la laboristojn kaj la popolon ĝenerale 
en la iniciato kaj doni impulson al la verko de la 
“komunismaj sabatoj”, la bolŝevika Registaro ne ŝparis la 
laŭdojn, al ili dediĉis laŭdegajn artikolojn en la ĵurnaloj kaj 
faris longajn rezonadojn pri la afero. lli konsumis multan 
inkon, sed tre malmulte pliiĝis la produktado. 


Pro la negativa rezulto, kiun la iniciato estis doninta, 
ĉar nur la komunistoj, kaj ne ĉiuj, oferis sin al ĉi tiuj sabatoj, 
ĝi uzis alian pli praktikan procedon: la disdonon de nutraĵoj 
aŭ vestaĵoj al kiuj faros la "komunisman sabaton". Kaj ĉi tio 
donis iun rezulton; ankaŭ ne multe. 


Oni disdonis funton da pano, aŭ duonan, laŭ la 
disponebla kvanto; kelkfoje farunon aŭ sekigitan, salitan 
fiŝon. Ĉi tiuj proponoj altiris multajn laboristojn. 
Memkompreneble. Funto da pano egalvaloris, en rubloj, la 
salajron, kiun multaj gajnis en monato. 


Sed kiam ili konstatis, ke la ofertoj ne daŭris kaj, ke iun 
sabaton post la laboro ili devis iri hejmen sen tio promesita, 

komenciĝis la forlasoj kaj la nombro da enskribitaj laboristoj 
konsiderinde malpliiĝis. 


Jen, por ni, alia revo, kiu malaperis; alia plia elreviĝo 
por aldoni al tiuj, kiujn ĉiutage ni ricevis. 


La asertoj de Lozovksi kaj ties subuloj havis malmultan 
bazon, malhavis observon, ĉar ĉu ili estis subtenitaj de la 
naiva fido devenanta de absoluta lojaleco al la bolŝevikaj 
proceduroj aŭ estis en ili intencoj al ni kredigi ĉiajn stultaĵojn. 

15a. Trajnoj kaj ŝipoj por 
propagando 
Unu el la organizoj, kiun al ni pli laŭdis la komunistoj, 


parolante pri ĝi per fervoro de katekumenoj kaj atribuante al 
ĝi preskaŭ admirindajn virtojn, estis tiu de la propagando. 


—Ĉi tiu —Iili al ni diris— estos, kiu malfrue aŭ frue 
(kvankam ni esperas, ke estos frue) portos en la koron de la 
homamaso, de tiu homamaso senforma kaj sen idealoj, la 
preskaŭ dian spiraĵon de la Komunismo. 


Per ĝi nia Partio estos forta, nedetruebla; ĝi 
komprenigos al la granda rusa popolo la signifon de la 
revolucio; ĝin eltiris el la malutilaj influoj de la estinteco, 
indikante al ĝi la ampleksan vojon de la estonteco. 


—Ni multe faris en la lernejo —oni al ni diris—, sed 
apenaŭ ni komencis. Krome, la lernejo estas nur la 
enkonduko. La infanoj daŭre ĉeestas en ĝi por kompletigi 
sian edukadon kaj iĝi plenkreskuloj; al la plenaĝulo tio 
neeblas. Kiam li konas tion pli elementan, devas forlasi ĝin. 


La socio bezonas lian penadon de produktanto kaj 
sekve ne povas permesi al li, ke li ekskluzive dediĉu siajn 
horojn al la studado. 


Kaj se per la lernejo ni malfermis al la plenaĝulo la 
ampleksajn horizontojn, kiujn la malnova reĝimo al li 
sisteme fermis, tenante lin en la malklereco, ni ne povas 
forlasi lin, kiam komencis lin instrui movi sin tra la vivo. 


Sur tiuj organizoj ni bazas niajn esperojn. El ili ni 
atendas grandajn rezultojn. 

De kiam vi eniris en Rusujon, vi tutcerte vidis en iu 
stacidomo la trajnojn por propagando, tiuj trajnoj dediĉataj 
porti al la kamparo la voĉon de la komunismo. 


Estas bonegaj instrumentoj de diskonigo. La impreso, 
kiun ili kaŭzas en la naiva animo kaj samtempe deziranta 
scii de la kamparano, ne estas klarigebla. Oni devas vidi, 
senti ĝin; esti ĉe la kamparano, kiam li venas admiri tiujn 
trajnojn. Per kia admiro li observas la simbolismon de la 
figuroj pentritaj sur la ŝtofoj, kiuj ornamas la trajnon! Kaj kiel 
li ilin komprenas! 


Necesus, ke vi vizitos unu el tiuj trajnoj; sed 
bedaŭrinde nun estas neniu en Moskvo. Kvankam verdire: 
al vi ankaŭ ne estus facile viziti ĝin ĉi tie, ĉar ili preskaŭ 
neniam haltas pli ol kelkaj horoj, tiuj bezonaj por preni la 
komunisman literaturon, kiun ili devas distribui en la 
trapasontaj lokoj. 


Estus interese, tre interese. Se vi vizitus unu, ĝi al vi 
kaŭzos agrablan impreson. 


xxx 


La unuan trajnon por propagando ni vidis en la 
stacidomo de Petrogrado la tagon mem de nia alveno. 


Dum eniris la trajno per kiu ni veturis en la stacidomon, 
vekis nian atenton alia haltita sur senelira relvojo, sur kies 
vagonoj estis pentrintaj simbolaj figuroj akompanitaj de 
surskribaĵoj en la lingvo de la lando. 

Pro manko de tempo ni ne alproksimiĝis al tiu trajno; 


sed demandis ĝian signifon. Estas unu el la trajnoj por 
propagando, ili diris al ni. 


Tagojn poste, jam en Moskvo, ni pli de apude povis 
observi alian, kaj interesis nin la simbolismo de ĝiaj figuroj 
kaj tio okulfrapa de la koloroj per kiuj ili estis pentritaj. 

Konsistis ĉi tiuj trajnoj el pluraj vagonoj. Kvar, kvin kaj 
iufoje ses. Tiu, kiun ni vidis en Moskvo konsistis el ses 
unuoj. Estis unu el la plej grandaj kaj bone ekipitaj. 


La dungitaro veturanta per ĝi, tiel de propagando, kiel 
de servo, faris komunan vivon ene de la vagonoj. Konvene 
manĝoprovizitaj; ankaŭ provizitaj per konsiderinda kvanto 
da broŝuroj kaj libroj de komunisma propagando por la 
disdono, ili ĉiudirekte trairis la grandegan Rusujon. 


La simbolaj figuroj pentritaj sur la vagonoj okupis la 
flankajn flankojn laŭ tuta ilia etendo. En iuj, ne en ĉiuj, la 
ŝtofoj kovris la tutan flankon de la vagono laŭ longo kaj alto, 
kelkfoje superante pli ol metro la altecon de la vagono. 


La pentritaj scenoj estis diversaj kaj koncerne plurajn 
motivojn de la lukto de klasoj. 


Oni vidis grupojn de laboristoj je minaca kaj perforta 
sinteno kontraŭ aliaj grupoj reprezentantaj la burĝaron. 


Ne mankis tiuj priskribantaj scenojn en kiuj, post la 
triumfo de la revolucio, sur la amasoj de rubaĵoj de la 
malnova mondo, troviĝis laboristo kun la ruĝa flago kaj la 
sovetia standardo, svingante ilin kaj invitante la laboristojn 
de la mondo al la ribelo. 


En grupo oni vidis la industriajn laboristojn donante la 
manon kaj brakumante la kamparanojn, sigelante la 
fratecon de laboristoj kaj kamparanoj sub la sovetiaj insigno 
kaj flago kaj la Komunista Povo. 


Ĉio tio kun fono el intensaj kaj okulfrapaj koloroj, 
ĉirkaŭitaj de simbolismo, kubismo kaj impresionismo. 


La metodoj de propagando estis tiel simplaj, kiel 
efektaj. 

Alveninte al loko, oni invitis la kamparanojn ĉeesti en 
la Prelegoj kaj ceremonioj organizitaj de la Komisiono pri 
propagando de la trajno. 


Al la ĉeestantoj oni distribuis komunisman literaturon. 


La loka Soveto taskis fari la alvokon kaj certigi la 
ĉeeston de la kamparanoj de la vilaĝo kaj la ordon, okaze 
de kverelo. 


Pli de apude, ĉar ni interne ĝin vizitis kaj parolis kun la 
propagandistoj, vidis unu el la vaporŝipoj dediĉataj al la 
propagando en la ĉeriveraj loĝlokoj de Volgo. 


En unu el la loĝlokoj, kiujn ni vizitis, ankaŭ haltis unu el 
tiuj vaporŝipoj kaj ni vizitis ĝin. 

Tio, kio antaŭe estis keloj, transformiĝis: unu en salono 
kaj komuna manĝĉambro de la ŝipanaro kaj dungitaro de 
propagando, kaj la alia en salono de spektakloj kaj 
kunvenoj. 


Oni faris prelegojn, politikan amaskunvenojn, 
komentitajn legadojn, kursojn pri scienca marksismo kaj 
prezentadon de kinofilmoj, ĉio tio, kiel supozendas, ene de 
la plej pura marksisma ortodokseco. 


Ni parolas kun la propaganda grupestro, petante al li 
iujn detalojn pri la laboro, kiun ili realigis. 


Li parolis al ni pri la entuziasmo per kiu la kamparanoj 
kaj laboristoj akceptis la alvenon de la propaganda 
vaporŝipo. 


Sed tio, kion ili pli admiras, li diris al ni, estas la 
projekcio de kinofilmoj, ĉar ili donas al ili pli plastika senton 
de realo kaj de materieco de la aĵoj ol la literaturo. 


li estas avidaj scii kaj enketi. Ili havas la 
impertinentecon de la infano, kiu ĉion demandas. Ili ade 

demandas, sen ripozo kaj mallaboremeco, per senlaca 
strebo ekscii ĉion. 


Ili ĝojaj akceptas la literaturon; sed mi ne scius diri se 
ili metas por la legado la entuziasmon, kiun ili metas 
aŭskultante la parolon aŭ vidante reproduktitaj la bildojn sur 
la ekrano. 


Por la projekcio de kinofilmoj ĉiam, sen escepto, estas 
malgranda la ejo, kiun ni disponas. Kaj tio pli interesa estas, 
ke ili spektas la disvolviĝon de la epizodoj per la samaj 
naiveco kaj atento, ke infano spektis ilin. 


Oni klarigas ĉi tiun atenton —li al ni asertis—, ĉar dum 
la malnova reĝimo malofte estis al lia atingo tiaj spektakloj. 
Por la rusa kamparano ĉi tio estas la vidado de nova 
mondo, kiu eĉ ne li duonvidis pro lia malklereco. 


Ĉiuj filmoj, kiujn ni projekcias —li aldonis pro niaj 
demandoj—, reprezentas epizodojn de la revolucia lukto 
kontraŭ la blankuloj kaj malnovaj burĝoj. Ni tiel impresas la 
kamparanon kaj ĉi tio favoras la komunistan politikon kaj 
samtempe malfortigas tiun de niaj kontraŭuloj. Ni volas 
alveni al tio pli intima de la kamparana animo, eltiri ĝin el liaj 
antaŭjuĝoj kaj eraroj kondukante ĝin al la marksisma 
komunismo. 


Ni estas konvinkitaj, ke estas verko de multa tempo, 
pacienco, persistado; sed al ĝi ni dediĉis multajn penadojn 
kaj estas pretaj dediĉi multajn pliajn. Ĉiuj, kiuj estos bezonaj 
ĝis ni atingos la definitivan venkon de niaj ideoj. 


Mi bedaŭras, li plu parolis, ke la malmulta tempo kiun 
vi kaj ni disponas, ne permesas, ke de apude, per viaj 
okuloj, vi vidu kaj kontrolu kion ni diras. Se ni povus organizi 
kinofilman prokjecion ĉi-nokte, vi konstatus la abundon de 
spektantoj kaj la intereson kaj atenton de la ĉeestantoj al la 
projekciotaj epizodoj. 

La filmoj submetiĝas, antaŭ ol konigi ilin al la popolo, 
al la cenzuro de la Partio —li respondis nian demandon—. 
Kiel la ellaborado de la filmoj estas pagita de la ŝtato, oni 
devas supozi, ke nur aferoj, kiujn ĝi rajtigas, povas esti 
filmotaj. 


Ĉiuj temas pri komunisma propagando. Filmi aferojn 
de alia karaktero estus granda eraro ĉi-momente. La lukto, 
kiun ni devas subteni kontraŭ la malamikoj de la Sovetia 
Rusujo, ne permesas distrojn nek malfortecojn. Oni devas 
havi fortan manon por trudi la komunismon kaj severecon 
por eviti deviojn. 


Ni adiaŭis nin. Nia scivolemo restis kontenta. Lastfoje 
ni observis la flankojn de la ŝipo kovritajn de simbolaj ŝtofoj 
kaj surskribaĵoj koncerne la lukton de klasoj. 


La marksisma dogmo, pli ol per la studo kaj la cerbo, 
volis komprenigi sin al la kamparano per la vido kaj la 
impreso. La metodo uzata por atingi ĝin ne povis esti pli 
taŭga. Ĉu ĝi sukcesus?. Jen la enigmo. 

16a. En la Centra Oficejo de 
Kooperativoj 


Nia vizito al la Centra Oficejo de Kooperativoj estis 
farita neatendite. 


La notoj kaj skizoj, kiujn ni kolektis, kiel rezulto de la 
vizito, ne estis skribitaj sur la kajeroj, kiujn ni kutime uzis, 
sed sur paperfolioj; paperfolioj, kiuj de nia aresto en Italujo 
revenante de Rusujo, ni ne scias, kie ili estas. Tial ni nur 
rakontos kion ni konservas en la memoro (kaj bone 
rememorante ĝin), por ne fali en erarojn aŭ malĝustaĵojn. 


xxx 


Trapasitaj la sojloj de la Centra Oficejo de 
Kooperativoj, ni iris tra koridoro. Kaj suprenirinte ŝtuparojn, 
ni trairis malbruajn salonojn kaj alvokis, kiel ni jam faris ĉe la 
ĉefa pordo kun egala rezulto. La domo ŝajnis senhoma. 
Silento ĉie. Nek pordisto, nek soldato, nek dungito, kiu nin 
gvidos. 


Finfine, post ripetitaj alvokoj, ni aŭdis malfortan voĉon, 
kiu de proksima ĉambro nin invitis eniri. 


Akceptis nin maljunulo; kaj post kiam ni al li esprimis 
niajn pretendojn, li respondis al ni, ke malmulte jam povis 
diri al ni. 

—Fakte la Kooperativoj jam ne ekzistas —li komencis 
dirante nin—. La bolŝevika Registaro, aldonante unu plian al 
la amasigitaj mallertecoj, ŝtatigis ĉiujn Kooperativojn. Per ĉi 
tiuj disponoj ili iĝis simplaj magazenoj por disdono de la 
produktoj, kiujn la bolŝevikaj delegitoj konfiskas aŭ aĉetas 
en provincoj. Tial mi diras, ke nenion mi povas diri al vi, kio 
estu interesa. 

Kiel ni insistis pri nia peto, rimarkigante la kondiĉon de 
eksterlandanoj kaj delegito al la Kongreso, kaj 
komprenigante al li la intereson, kiu havus por la 
kooperativistoj de la landoj, kiujn ni reprezentis koni la 
atingon kaj amplekson de la kooperativa rusa movado, li 
finfine akceptis doni al ni la detalojn, kiujn ni petis. 


—Pri la kunlaborado en Rusujo —li al ni diris— oni 
povas diri, ke ĝi datiĝas, kiel organizo de klaso kaj kun certa 
sociala kaj politika tendenco, de 1905. Antaŭ ĉi tiu dato, la 
kooperativismo jam ekzistis en nia lando, sed sen iu difinita 
tendenco. La celo de tiu kooperativismo, kiun ni nomos 
primitiva, estis pure kaj ekskluzive ekonomia kaj ampleksis 
tre diversaj nuancojn. 


La “Mir" kaj la “Artel” estas la plej konataj variaĵoj. La 
unua de klare komunista tendenco kaj la dua de 
kolektivismaj tendencoj. 


En la plej granda parto de la “Mir”-oj la laboro samkiel 
la disdono de produktoj, kiujn oni akiris el ĝi, estis komuna, 
dum en la “Arte!” ĉiu membro ricevis tion respondan laŭ la 
realigita laboro. Por tiom da horoj de laboro respondas tiom 
da kvanto da produkto. Ĉi tiu estas ĝia principo. 


Kutime, la influzono en kiu disvolviĝas la “Mir”-oj kaj la 
“Artel"-oj ne estas la sama, ĉar tiel, kiel la “Arte!” prefere 
stariĝas por la manufakturitaj varoj, la “Mir” influas la 
laborojn de la kamparo, plantadon de la tero kaj aliajn 
similaĵojn. 

Ĉi tiu diferenco perfekte klariĝas. 


Nialande, pro la longa daŭro de la vintro, dum kiu la 
kamparano ne povas efektivigi iun terkulturan laboron, 
ĝenerale li dediĉas sin fari objektojn el ligno, kiujn poste 
vendas en la merkatoj de la loĝloko. 

La konkurenco, kiun en la merkatoj ili faris inter si 
vendante tiujn objektojn, estis kio decidigis la kreon de la 
“Artel"-oj. 


Kiel la laboro ne povis fari sin komune pro tio disa, ke 
troviĝas la kamparana loĝantaro sur la senfinaj rusaj 
ebenaĵoj, tial fariĝis bezona la kolektivisma sistemo, t.e., ke 
ĉiu ricevis la profiton egalvaloran al la kvanto da objektoj 
alportitaj por la vendo. 


Ĉi tiu sama kialo, tiu de la senfinaj vintroj kaj la 
mallongeco de la printempo kaj aŭtuno —ĉar apenaŭ 
daŭras semajnojn ĉiu el la sezonoj—, faras, ke la laboro de 
kulturo de la tero, semadoj kaj zorgoj, kiujn poste ĝi 
bezonas ĝis la rikolto, postulas pli grandan aktivecon kaj 
sekve pli intensa amasigo de penadoj. Tial oni preferas la 
laboron komune. 


Sed, mi ripetas ĝin, ĉiuj ĉi institucioj “Mir'-oj aŭ “Artel”- 
oj agadis laŭ la apartaj interesoj de ĉiu, sen rilato kaj 
interrilato kun la ceteraj, krom esceptoj. 


De post 1905, la situacio ekdisvolviĝis sur aliajn vojojn. 


La influo de la socialaj ideoj, kiuj pro la movado 
okazinta tiu jaro prenis iun impulson en Rusujo, ne ĉesis 
sentigi en la interno de la “Mir”-oj kaj la “Artel"-oj. 


lom post iom, ĉi tiu influo decidigis la fondon de 
Kooperativoj de produktado kaj konsumado. 


Multaj el la lastaj sin provizis preskaŭ ekskluzive de 
produktoj ellaboritaj de la “Mir”-oj kaj “Artel”-oj kaj same 
okazis kun la unuaj. 

Tiel potenca iĝis ĉi tiu impulso, ke ĉi tie, en Moskvo, 
kiam oni deklaris la militon, estis Kooperativo de Konsumo, 
kiu taskis la vendon de pli ol cent kooperativoj de 
produktado, t. e., de “Mir”-oj kaj de “Artel"-oj. 

Kaj ne estis ĉi tiu sola. Mi citas ĉi tiun ekzemplon, kiel 
Mi povis citi aliajn. 

La nombro da  kooperativanoj estis sufiĉe 
konsiderinda. 


En 1914, oni kalkulis ĉirkaŭ kvar milionojn de 
kooperativanoj en la tuta Rusujo. Kaj post ĉi tiu dato ĝis la 
ĵusa Sovetia dekreto, kiu ĵus enmetis la kooperativojn en la 
ŝtatigon de ili dezirita, la nombro da kooperativanoj ege 
kreskis. Oni kalkulis ĉirkaŭ dek unu milionoj. 


Sed ne estas pro la nombro da kooperativanoj per kio 
oni povas montri la influon kaj amplekson, kiujn la 
kooperativismo atingis en Rusujo; estus eraro tiel juĝi. Ĝian 
influon oni devas klarigi pro la servoj, kiujn al ĝiaj membroj 
kaj al la ŝtato mem ĝi faris. Ni opinias, ke ĉi tio lasta, la 
servoj faritaj al la Registaro estas kiuj kaŭzis la decidon, 
kiun kontraŭ la Kooperativoj oni ĵus prenis. 


Plurfoje, pro malfacilaĵoj de provizado por ĝiaj propraj 
institucioj —Armeo kaj aliaj—, la Konsilantaro de Komisaroj 
de la popolo petis helpon al la Kooperativoj kaj ĉi tiuj ĝin 
plene faris. 


La nekapableco de la Registaro kaj de la sovetiaj 
institucioj por plenumi siajn celojn kontrastis kun la 
diligenteco, aktiveco kaj kompetenteco pruvitaj de la 
Kooperativoj, kiuj neniun profiton akiris kaj nur per ilia 
propra iniciato ili solvis urĝojn, kiujn nek la konfisko, nek la 
forpreno, nek la mortpafadoj sukcesis solvi. 


Stimulita la Registaro de ĉi tiuj realaĵoj, tre superaj al 
ĝiaj ekonomiaj konceptoj kaj ĝiaj centralizantaj kaj 
aŭtoritatemaj organizoj, ĝi pensis ke, por eltiri sin el la 
malfacila situacio kaj doni solventecon al la bolŝevikaj 
ekonomiaj institucioj, tio plej rapida kaj farebla estis enmeti 
la Kooperativojn en ĝian ekonomian politikon, fari el tiuj 

institucioj, kiuj antaŭe estis aŭtonomaj kaj sendependaj, 
instituciojn de Registaro kaj de Partio, ĉar per ilia sperto kaj 
kapablo ili ĝin eltirus el la embaraso. La eraro ne povis esti 
pli evidenta. 


La Kooperativoj, florintaj hieraŭ, velkiĝis kvazaŭ vintra 
ventopuŝo pasintus sur ili. 


Malmultaj monatoj sufiĉis por plenumi tiun detruan 
laboron. 


Hodiaŭ, oni povas diri, ke la Kooperativoj jam ne 
ekzistas. Apartigitaj de ili ĉiuj, kiuj nin dediĉis al ĝia 
disvolvigo kaj grandigo; metita, ĉiu Kooperativo, sub la 
estreco de elprovita komunisto, de homo inklina al la partio, 
kvankam li estas nekompetenta por la posteno; inspektitaj 
kaj submetitaj al la kuratoreco de la Konsilantaro pri nacia 
Ekonomio; neebligitaj fari operaciojn de aĉeto kaj vendo al 
la privatuloj aŭ al ĝiaj membroj mem; devigitaj provizi sin el 
la magazenoj de la ŝtato kaj perdita por la membro de la 
Kooperativo ĉiu rajto de interveno en ties funkciado... de la 
motora ideo, kiun Kooperativo reprezentas, nenio restas en 
la rusaj Kooperativoj, ĉar ili nur estas, kaj mi ripetas ĝin, 
plilongigoj de la magazenoj de produktantoj de la sovetia 
ŝtato. 


Do reduktitaj al la senpoveco, la kooperativanoj ne pro 
tio forlasis la idealon de nia tuta vivo. Tago venos kaj ni ne 
ĝin supozas malproksima, ke ĉio ĉi ŝanĝos. Kaj se ne estas 
la samaj kooperativoj, ĉar eble oni ne povas jam uzi ilin, 
fondonte aliajn novajn ni povos daŭrigi nian idearon de 
elaĉeto kaj interhelpo inter la popolo. De la nunaj maldolĉaj 
momentoj, tiam nur al ni restos dolora memoro, kiu al ni 
servos —vi povas esti certa por persisti per pli 
entuziasmo en nia verko. 

Estis tia sento de doloro en liaj vortoj, ke ni foriris 
demandante nenion pli. Ni ne volis pliigi ĝin per memoroj, 
kiuj ĝin intensigos. 

17a. Aliaj vizitoj 

La deziro kolekti la plej grandan kvanton da informoj, 
kiuj al ni permesis formi kiel eble plej ĝustan juĝon pri la 
reala situacio de Rusujo, senĉese, aktive pelis nin viziti tiujn 
lokojn, kie oni povis atingi tiun celon. 


Tre kara persono, al kiu ni ŝuldas dankemon pro liaj 
grandvaloraj informoj kaj, ke pli ol unu fojo nin akompanis 
en niaj vizitoj, al ni parolis pri Sujarefka. 


Kelkajn tagojn poste ni faris la viziton. Kiel ni ne devis 
enketi, nek demandi ion, sed vidi; kiel estis la okuloj, kiuj nin 
devis informi, ni preferis iri solaj por ne preterlasi eĉ unu 
detalon. 


Sujarefka de Moskvo estas ia Avenuo senarba kaj tre 
larĝa. 


Jam dum la carismo ĉiutage okazis en Sujarefka 
merkato, kiel tiu de Los Encantes de Barcelono aŭ Rastro 
de Madrido. Estis la merkato de la malnovaĵoj kaj 
neordinaraĵoj. 


Pro la karaktero de ĉi tiu merkato, la bolŝevikoj ĝin 
respektis kaj neniun disponon decidis kontraŭ ĝi. 


Persekutata la Komerco pogrande kaj pomalgrande; 
fermitaj la vendejoj kaj punataj per ege severaj punoj ĉiuj 
personoj dediĉataj al komercaj interkonsentoj, nur restis 
loko, kie ĉiu negoco estis, se ne laŭleĝa, tolerata: Sujarefka. 


La graveco, kiun akiris ĉi tiu merkato, estis 
konsiderinda. La transformo estis rapida kaj la vestaĵoj kaj 
objektoj, kiuj tie lombardis sin, ne povis kompari sin kun aliaj 
tempoj. 

Flanke de la paro da uzitaj ŝuoj, oni elmetis la 
diamanton aŭ la perlon taksitajn je milionoj da rubloj, 
obliĝinta valoro. 


La sama viro, kiu al vi ofertis rompitan pantalonon tra 
la genuoj, metis je via dispono palton el ledoj kontraŭ kiu al 
vi petis fabelajn kvantojn. 


En la amaso el malnovaj plandumoj, el uzitaj ŝuoj, vi 
povis admiri elegantajn korkosandalojn modo Ludoviko la 
15a. 


Tie oni vendis kaj aĉetis ĉion. Tiel multnombraj estis, 
kiuj volis vendi, kiel kiuj volis aĉeti. 


Vendejoj de mercero, kuiriloj kaj manĝilaroj, kie 
kontraŭ centoj da rubloj oni al vi havigis tranĉaĵon de karno, 
aŭ pecon de fiŝo kaj tranĉaĵon de pano. Kaj la petoj estis 
multnombraj. Oni apenaŭ povis kontentigi ĉiujn. 


Oni ankaŭ vendis lakton po 75 rubloj por glaso. La 
prezo variis laŭ la kvanto. 


Oni vendis freŝan kaj putran viandon. Promeni 
proksime de iu individuo el kiuj vendis viandon, kelkfoje 
estis vera tormento. 


Blanka kaj nigra pano. Pomoj, piroj; ĉiaj guŝoj; esencoj 
kaj sapoj pli aŭ malpli odoraj. Konklude, oni vendis ĉion kaj 
komercis per ĉio. 


La perfortoj kaj kruelaĵoj de Ĉeka nenion povis kontraŭ 
la urĝa vivneceso. 


La impetaj eniroj, kiujn la malaminda polico faris en la 
merkaton, tre oftis, kvankam la kaŭzo de ili pli estis senpage 
alproprigi la elektitan produkton ol por respektigi la oficialajn 
disponojn. Sekvatage kaj ofte horojn poste, la merkato de 
Sujarefka rekomencis siajn komercajn interŝanĝojn kvazaŭ 
nenio okazis. 

Kaj ne pensu, ke la cirkulado estis facila. Kelkfoje kaj 
kelkloke, ĝi fariĝis malfacilega. Oni nombris milojn da 
ĉeestantoj. 


La vido de iuj el la vendotaj ekspoziciaĵoj memorigis al 
ni la oficialan kaj registaran nekapablecon, kun ĝia 
centralizado kaj ĝiaj konfiskoj. 


Tiel, ekzemple, dum vizito, kiun tagojn antaŭe ni faris 
al la Akuseĵo, ni aŭdis, kiel la direktistino kaj virinoj 
respondecaj de la infanoj plendis pri la manko de suĉboteloj 
por doni al ili la lakton, dum tie en la merkato de Sujarefka 
ni vidis amasojn da suĉboteloj. 


Nadlojn, pinglojn, fadenon kaj butonojn, malofte 
distribuis la Registaro, ĉar ne havis; tamen en Sujarefka ili 
abundis. Kaj tiel ĉio. 


La oficialaj disponoj kontraŭ la komerco povis esti 
malmolaj kaj kruelaj; sed pli malmola kaj kruela estis la 
vivneceso. Ci tie tio restis bone pruvita. 


Kelkfoje la arestitoj de Ĉeka en Sujarefka estis 
mortpafitaj akuzitaj esti spekulaciistoj. Oni devus supozi, ke 
ĉi tiuj mortpafadoj semus la teruron kaj la panikon kaj, ke 
interrompus tiun neoficialan merkaton. Nenio pri tio. 


La pelatoj de la malsato aŭ de la mongajno revenis en 
sian lokon. Ili supozis, ke al ili povus okazi samkiel al la 
mortpafita kunulo; sed la terura, nigra, minaca malsato 
reĵetis ilin en la merkaton. Por vivteni sin, oni devis fari tion; 
kaj tio fariĝis spite de Ĉeka kaj la mortpafadoj. 


xxx 


Ni ankaŭ vizitis Ĉeka-on. Oni parolis al ni pri la Muzeo, 
kiun la fama kaj timata polico kreis, kaj ni volis vidi ĝin. Car 
ni estis pretaj ekscii nin pri ĉio, kial ne ekscii nin pri la 

grandaj agoj, kiujn oni atribuis al la fama institucio de 
revolucia sekureco? 


Ĉar Ĉeka estis ĉi tio: la polico de la Komunista Partio 
kaj la orbito en kie movis sin la ekzekutistoj serve de la 
eksterordinara Komisiono, kiun prezidis la nuntempa 
Komisaro pri Internaj Aferoj, kamarado (?) Dzeinskij. 


Por la viglado de la stratoj kaj subpremo de la krimaj, 
vulgaraj faktoj, estis patroloj da soldatoj. Ĉeka havis kiel 
komision persekuti la kontraŭrevoluciulojn, gardi la 
personojn de la Komisaroj kaj plenumi la mortoverdiktojn, 
kiujn la revolucia Tribunalo ordonis. La komisio estis tute 
malĝoja kaj malaminda; sed la bolŝevikoj ne sciis seniĝi je 
ĝi. 

La admiro al Ĉeka estis tia, ke pli ol unu fojon estis ni 
la admirantoj de tiuj laŭdoj. 


Laŭ opiniis iuj komunistoj, sen Ĉeka la revolucio 
estintus venkita kaj Rusujo transdonita al la nesatigebla 
detruemo de la kontraŭrevoluciaj malbonfarantaroj. 


Kiel perdi la okazon viziti la Muzeon de tiel utila, kiel 
revolucia institucio? 


Kiam ni alvenis en la sidejo de Ĉeka, virino, kun teniĝo 
de grava persono kaj certa aspekto de supereco, submetis 
nin al Pridemandado. 


Rekonita nia personeco de delegito por la Tria 
Internacio, io egalvalora al la diplomatiaj Ambasadoroj en la 
kapitalismaj landoj, oni al ni petis pardonon kaj al ni 
permesis la eniron. 


Al la oficiala interpretisto nin akompananta kuniĝis 
Ceka-ano, altrangulo en la Muzeo mem. 


Jam en la unua etaĝo, ni penetris en la Salonon, kie 
troviĝis la ekspoziciaĵoj. 

La Salono ne estis granda, nek la ekspoziciaĵoj multaj. 
Ili tamen malkaŝis la kruelecon de la lukto komencita inter la 
diversaj kontraŭbolŝevikaj frakcioj kaj la bolŝevikoj. 


Tio unua aperanta al nia vido estis nigra flago, 
bruligita, ŝirita kaj borita de la kugloj. En elmontra 
vitroŝranko estis pecoj de revolveroj, ŝeloj de bomboj kaj 
blankaj armiloj bruligitaj de la fajro. 


Ni demandis pri la origino de tiuj restaĵoj. 


—Estas -ili al ni diris- la armiloj trovitaj apud la 
cindrigitaj kadavroj de la domo de la anarkiistoj, post la 
atenco de ili farita kontraŭ la bolŝevikoj en la strato 
Leontyesky. 


Kiam oni sciis, kiuj estis la aŭtoroj de la bomboĵeto sur 
la strato Leontyesky, kiu mortigis dek kvar komunistojn kaj 
kaŭzis pli ol tridek vunditojn, oni sieĝis la domon, kie ili 
rifuĝis kaj, kiel la postulojn por ke ili kapitulacu, ili respondis 
ĉiam pafante kontraŭ la Ĉeka-anoj, ĉi tiuj brulegis la domon 
por submeti ilin per ĉi tiu procedo. La nigra flago, standardo 
de la grupo, kiu faris la atencon kaj, kiu flagris pro la vento 
sur la balkono, estas tiu, kiun vi vidas tie. 


Oni montris al ni la uniforman jakon, kiun surportis la 
admiralo Kolĉak, kiam li estis mortpafita post lia malvenko 
en Siberio. 


Ni vidis flagojn kaj standardojn prenitaj al la 
kontraŭrevoluciaj Armeoj kaj al institucioj aŭ politikaj grupoj, 
kiuj iafoje ribelis per armiloj kontraŭ la Registaro. 

Al ni vekis la atenton serio da kontuzantaj instrumentoj 


de primitiva formo, inter kiuj estis ia pistolo konstruita per la 
restaĵoj de fusilo Mauser. 


Estis krudaj bastonoj kaj aliaj longaj kun unu aŭ du 
subdisketoj el fero sur la malsupera ekstremaĵo laŭ formo 

de pintingo. Aliaj, pli mallongaj, kiuj anstataŭ subdisketoj 
portis ĉenon kaj ligita al ĝi bulo el fero de sesflanka formo. 


La bato per unu el ĉi tiuj bastonoj devis esti mortiga aŭ 
de nekalkulebla difekto. 


Blankaj armiloj de ĉiu formo kaj ĉiuj grandoj kaj serio 
da instrumentoj, kies sola celo estis vundi aŭ kaŭzi la 
morton. 


Al niaj demandoj, ili respondis, ke ĉiuj tiuj armiloj estis 
kolektitaj dum la alfrontoj okazintaj kun la taĉmentoj de ruĝaj 
soldatoj komisiitaj de la perfortaj konfiskoj faritaj kontraŭ la 
kamparanoj. 


Senarmigita la popolo pro registara dispono, ĝi 
alfrontis la patrolojn, kiel povis, improvizante armilojn kaj 
defendaĵojn. 


Poste oni al ni montris fotografaĵojn. Ni ĉi tie povis 
konstati la teruraĵojn de la bolŝevika ekonomia politiko. 


Grupoj de kadavroj de ruĝaj soldatoj kriplitaj de la 
kamparanoj. Kelkfoje, jam ŝtonmortigitaj kaj kriplitaj, ili 
bruligis ilin. La venĝo kaj la malamo decidis la ekstermon. 


Apud la fotografaĵoj de ĉi tiuj grupoj de ruĝaj soldatoj, 
oni vidis aliajn de vilaĝoj detruitaj de la soldatoj senditaj por 
efektivigi punrespondon post la maŝinpafado de ĉiuj iliaj 
loĝantoj. Viroj, virinoj, infanoj kaj maljunuloj; ĉiuj pereis. La 
procedo estis sen formalaĵoj kaj... praktika. 

lli venis. Grupo de maŝinpafilistoj ĉirkaŭis la vilaĝon; 
ekpafadis kaj daŭris ĝis la bruligo ĉion konsumis. 

Ĉu verdikto? Ĉu urĝa verdikto kontraŭ la eblaj 
kaŭzintoj de la morto de la soldatoj? Por kio? Ili estis 
kontraŭrevoluciuloj. Oni devis ekstermi ĉiujn. Ĝingis-Ĥano 
devis rideti en sia tombo. 

Noton de senutila krueleco, de rafinado fare de 
primitiva tataro, ni vidis, kiam oni montris al ni ganton 
fabrikitan per la haŭto de la mano de ruĝa soldato 
malliberigita de Kolchack. La barbarecon de ĉi tiu admiralo 
nenio malkaŝas, kiel tiu haŭto ĉifita kun la ungoj algluitaj; ĝi 
donis timtremojn. 


Se aliaj kruelecoj kaj perfortaĵoj ne sufiĉis por malbeni 
la memoron de la admiralo Kolchack, la protektito de la 
angloj, tiel prudentaj, kaj de la usonanoj, tiel amantoj de la 
“Libereco”, sufiĉus por kovri lin per malhonoro kaj honto la 
haŭto eltirita de la mano de viva ruĝa soldato malliberigita. 


Terurigitaj de ĉi tiu vidado ni forlasis la Ĉeka-an 
Muzeon; kaj la rememoro de tio, kion ni lasis forlasinte la 
Muzeon, nin persekutis dum pluraj tagoj. 


La tuta teruro de la enlanda milito, kun ĝiaj kruelecoj 
kaj perfortaĵoj, kun ĝiaj malamoj kaj venĝoj, kun ĝia strebo 
triumfi unu sur aliaj, estis enfermita en tiu ejo. 


Hontigita sendube de sia propra verko, la partia teruro 
kaŝis sin en la duonombro de la salono, kiun ni ĵus vizitis. 
Estis ĝia pli taŭga loko. 


xxx 


Oni diris, diskonigis kaj skribis verajn kruelaĵojn, 
agresemajn kaj insultajn kritikojn kontraŭ la rusa Ĉeka. 
Kontraŭ ĉi tiu institucio leviĝis la plej impeta protesto de la 
rusa popolo. Pri neniu el la policaj organoj de Eŭropo kaj de 
la tuta mondo, oni povus diri nenion similan rilate la 
disvolvitan terorisman sistemon. 


Ĝi posedas ĉiopovajn potencojn. Super la volo de 
Lenino kaj de la Konsilantaro de Komisaroj de la popolo 
ĉiam regis la aroganta volo de Ceka. 

Nerespondeca pri ĝiaj propraj agadoj, ĝi nur dependas 
de la eksterordinara Komisiono, kaj ĉi tiu estas ekster ĉiu 
inspektado de la komunista Partio; konfidita ĝia agado al la 
volo de sola viro kun plenaj povoj kaj absoluta 
nerespondeco, oni povas facile dedukti kion Ĉeka 
reprezentas en Rusujo. 


Ĉeka estis konsistigita de preskaŭ ĉiuj uloj de la cara 
polico de sekureco; ĝi agadis pretekstante supozitajn aŭ 
realajn kontraŭrevoluciajn agojn; ĝiaj membroj estas 
malavare pagitaj, ĝuante kromsalajrojn kaj privilegiojn 
kelkfoje superajn al tiuj de la Registarestro. Ĉeka mem, 
pretekstante lian personan sekurecon, kelkfoje rifuzis al la 
Registarestro petojn, kiujn ĉi tiu al ĝi faris. Ĉeka povis ĉion, 
estis ĉio. 

Kiel pruvo de la privilegioj, kiuj ĝuis ĝiajn membrojn, ni 
citos la jenan. 


Revenante al la Hotelo, la tagon, kiam ni vizitis la 
merkaton de Sujarefka, ni soifis kaj ne trovis manieron satigi 
nin. 


Piedirante, ni trovis vendejon de manĝaĵoj, kie oni 
vendis alkoholan trinkaĵon el fruktoj. Ni eniris, petis tiun 
trinkaĵon kaj oni al ni servis ĝin; ni pagis sescent rublojn kaj 
foriris. 


Ni poste demandis la kialon pro kiu oni ne malfermis 
tiun vendejon. Gi apartenis al unu el la estroj de Ceka de 
Moskvo. 


La malpermeso de ĉia komerco ne validis por tiu 
altranga gravulo. Tie oni aĉetis kaj vendis malgraŭ ĉiuj 
estintaj kaj estontaj diktatoradoj. 


Ni ne volas eĥigi la multajn misuzojn, kiujn oni al ni 
denuncis, atribuitajn al Ceka. Ili solaj sufiĉus por plenigi 
multajn paĝojn; tutcerte ne mankos, kiu tion faros. 

Sed ĝis tio okazos, ni asertu, ke la misuzoj, kiujn oni al 
ĝi atribuas, estis rekonitaj eĉ de la bolŝevikoj mem. 


Konata estas la inklino, kiun ĉi tiuj havas por la 
statistikoj kaj grafikaĵoj divastigantaj ilian verkon. 


Ĉeka, por ne esti malpli ol la aliaj institucioj, ankaŭ 
havas sian statistikan libron kaj siajn grafikaĵojn. Kiuj kaj 
kiom estos la hororoj, kiujn ĝi rakontas, ke monaton post ĝia 
eldono, la Konsilantaro de Komisaroj de la Popolo ordonis 
ĝin retiri de la cirkulado, minacante per severaj punoj tiujn, 
kiuj havis ekzempleron kaj ne ĝin redonis. 


Ĉi tiu fakto diras pli kontraŭ Ĉeka ol ajna alia 
argumento. 

18a. Vizito al Kropotkin 


La penso de Kropotkin pri la rusa revolucio estis 
nekonata en Eŭropo tiame. 


La silenton, kiun la majstro subtenis, oni diversmaniere 
klarigis. Por unuj, tio estis signo de konformeco kaj alligiteco 
al la bolŝevika reĝimo; por aliaj, lia sinteno antaŭ la okazaĵoj 
okazintaj en Rusujo, estis la sola trafa kaj logika. 


Ĉu ne estis nature, ke ni klopodos, ĉar la okazo nin 
favoris, koni lian penson? 


Krom ĉi tiu cirkonstanco, tre tenta kompreneble, restis 
la intima, persona kaj privata kontentigo koni lin, trakti lin, 
paroli kun li iom da tempo. Ni estis aŭskultonta la parolon de 
unu el la plej fortaj kaj respektindaj mensoj el Eŭropo kaj la 
mondo. 


Faciligis nian deziron la amiko kaj kamarado Souchy, 
delegito de la germanaj sindikatistoj, kiu estis tie pro vojaĝo 
de studo kaj informado. Li estis, kiu al ni prezentis Sacha-on 
Kropotkin, la filino de Petro, kiu loĝis en la strato 
Leontyesky. 


Konsente kun Souchy kaj Sacha, ni vizitis ĉi tiun lastan 
kaj interkonsentis vidi Kropotkin-on en Dimitrov. 


Ni ne bone rememoras se estis dimanĉo fine de julio 
aŭ komence de aŭgusto kiam ni frue matene deiris. 


La stacidomo estis for; ni portis iujn pakaĵojn de 
provizoj, kiujn la kamaradoj de la anarkiisma Klubo al ni 
donis por Kropotkin kaj ni havis malmultan tempon. Ni do 
serĉis veturilon kaj kontraŭ kvin mil rubloj oni nin veturigis al 
la stacidomo. 

Tie ni devis vicatendi por aĉeti bileton. Kelkaj personoj, 
kiuj okupis la unuajn lokojn, atendis vicon de la antaŭa tago. 
Ili pasigis la nokton en la stacidomo. Se ni enviciĝas estis pli 
ol probable, ke ni ne elirus ĝis posttagmeze. 


Sacha tiam al ni diris, ke ni uzu nian rangon de 
delegitoj kun la eksterordinara Komisiono de la stacidomo, 
per kio ni atingos deiri per tiu trajno. 


Ĉiam nin abomenis tiuj preferoj kaj ni nur uzis ilin en 
vere esceptaj okazoj. 


Ni do intervidiĝis kun la prezidanto de la Komisiono. 
Ĉion ĉi ni povintus eviti petante en la Hotelo vojaĝpermisilon 
al Dimitrov, sed ni volis ignori la oficialan permeson por agi 
per pli da libero. La afero, kiel oni povas konstati, ne iris 
glate, kvankam fine la rezulto estis la sama. 


Prezentita al la prezidanto de la eksterordinara 
Komisiono nia legitimilo kiel delegito, oni tuj al ni transdonis 
la biletojn. Krome oni nin komforte lokis en la vagono de la 
eksterordinara Komisiono. 


Jam veturanta la trajno, ni komencis konversacion kun 
iuj el la vojaĝantoj, uzante Sacha-on, kiel interpretistinon. 


Nia ĉefa interparolanto estis soldato, kiu al ni 
entuziasme parolis pri la preskaŭ mesia komisio, kiun devis 
realigi la ruĝa Armeo. Laŭ li, oni kompletigus la kadrulojn de 
la Armeo kiel eble plej forte; oni havigus al ili la plej bonan 
kaj perfektigitan armilaron, kaj tiel ekipita, kun insigno la 
ruĝa stelo kaj moto “morto al la burĝaro” la Ruĝa Armeo 
helpus starigi la komunismon en la tuta mondo. Estis la 
demonhavanto, la mistikulo, la fanatiko de ideo, kiun li ne 
konas nek komprenas, sed ke estas influita de fremdaj, pure 
subjektivaj rezonadoj kaj sen valoro. 

Kaŭzis malĝojon tiu dialektiko de bulteno de la ruĝa 
Armeo, kiu tiel influis kaj deturnis virgajn mensojn kaj sen ia 
idearo. 


Liaj profetaĵoj, liaj asertoj pri la baldaŭa neeltenebla 
marŝo de la ruĝa Armeo tra la mondo, salutata kaj 
akceptata de la aplaŭdoj kaj aklamoj de la konkeritaj 
popoloj, kaj la apoteozo per kiuj la popoloj ĝin akceptos, pli 
ŝajnis tiuj de la Apokalipso ol rezonadoj de persono kun 
minimumo de komuna senco. 


La konversacio baldaŭ perdis viglon. Ni ne volis sekvi 
la komunistan ĵusvarbiton dum lia triumfa marŝo tra la 
mondo kaj malpli vojaĝante per trajno, kiu apenaŭ veturis je 
dudek kilometroj hore. 


Observante la aliajn vojaĝantojn, ni atente rigardis 
soldaton, kiu portis sur la kolo pendjuvelon de virino. La 
ĉeneto, kiu ĝin subtenis estis el oro kaj la pendjuvelon el 
perloj, kun diamanto en la centro. Tiu juvelo nedubeble estis 
produkto de la disrabado. 


La soldato estis filo de humilaj vilaĝanoj, apud 
Dimitrov, kien li iris pasigi iom da tempo. 


La senĝeno mem, per kiu li ĝin surportis, pruvis, ke li 
konis ne la uzon nek la valoron de la ornamo. 


La sesdek verstoj, kiuj distancas de Moskvo al 
Dimitrov, ŝajnis fantazie obliĝi, ĉar ni jam veturis dum pli ol 
tri horoj per trajno kaj ankoraŭ ne proksimiĝis la momento 
eltrajniĝi. 

La cirkulado de vojaĝantoj de vagono al alia estis 
kontinua. Ĉiuj vane serĉis pli bonan sidlokon. 


Kiel Dimitrov estis fina stacidomo de la trajno, kiu nin 
veturigis, la multnombraj vojaĝantoj etendiĝis rapide sur la 
kajoj apenaŭ ĝi haltis. 

Ĉiam gviditaj de Sacha, ni piediris sur vojo aŭ strato 
kondukanta al la centro de la vilaĝo; sed antaŭ ol alveni al 
ĝi, lasante ĝin maldekstre, ni rekte daŭrigis la iradon kaj 
piediris sur deklivo. 


Ni piediris ĉirkaŭ kvardek paŝoj, kiam turnis 
maldekstren kaj eniris en straton, kiu etendiĝis inter 
ĝardenoj, en la centro de kiuj staris somerdomoj laŭ stilo de 
tiuj ekzistantaj en kelkaj svisaj kantonoj. 


Mezstrate Sacha iris al pordo dirante: “Ni jam alvenis. 
Kiel paĉjo ne scias, kiun tagon ni venos vidi lin, li ne eliris 
akcepti nin. Sed ne gravas. Ni kaptos lin surprize kaj li estos 
pli ĝoja.” Tiel estis. 

Ni antaŭeniris tra vasta ĝardeno, ĉio forlasita, al 
palaceto, kiun ni vidis en la centro kaj, kiam ni jam estis 
proksimaj, la patrino de Sacha nin akceptis. 


Patrino kaj filino kare brakumis sin. 


Post la deviga prezento, la nedisigebla parulino de 
Kropotkin, kiu iĝis hortikulturulino por kontribui al la 
vivbezonoj, forte premis nian manon, montrante ŝian 
intensan kontentigon pro la vizito. 


Dum la parulino de Petro kaj mi interŝanĝis kelkajn 
vortojn, Sacha eniris en la domon por saluti sian patron kaj 
anonci al li nian alvenon. 


Baldaŭ aperis, enkadrigita de la kadro de la pordo, la 
grandioza figuro de la majstro. Li estis iom maldikiĝinta kaj 
reflektiĝis sur lia vizaĝo tiu ironia grimaco, kiun stampas la 
moralaj suferoj. 


Pro la apero de tiu figuro de universala renomo, al kiu 
donis aspekton de apostolo la blanka barbo kovranta lian 
vizaĝon, ni sentis profundan emocion. 

Dum la parulino de Kropotkin al ni metis seĝojn en 
ampleksa belvidejo servanta kiel aliro al la loĝejo, Petro al ni 
alproksimiĝis kaj intime brakumis. La emocio nin regis. 


Ni estis antaŭ unu el la plej fortaj mensoj de la eŭropa 
penso kaj la ĝusta kono de nia sensignifeco nin impresis, 
kiel infanojn. 


Kropotkin, kiu sufiĉe bone konis la hispanan 
anarkiistan kaj sindikatan movadon petis, ke ni pligrandigu 
ĝiajn lastajn novaĵojn. Ni longe parolis, detale klarigante al li 
la intensecon de la anarkiisma movado dum la lastaj kvin 
jaroj, sed evitis ĉiun aludon koncerne al lia sinteno pri la 
milito. 


Sacha ege petis al ni tion. La koraj atakoj al kiuj li estis 
inklina okazis tuj kiam li ekscitis sin dum diskutado. Kaj kiel 
la diskuto pri lia sinteno dum la milito kaŭzus ekscitan 
disputadon, tio plej bona estis eviti ĝin. Kaj kvankam Petro 
sugestis la aferon, ni klopodis deturni ĝin dirante, ke ni 
adoptis kontraŭan pozicion, ĉar ni opiniis, ke ĝi pli akordis 
kun nia anarkiisma kriterio. 


Ni pasigis la tutan tagon en akompano de tiu familio, 
kiu nur ĝentilaĵojn kaj servojn havis por ni. Ni revenis 
Moskvon posttagmeze. 


Dufoje ni vidis Kropotkin-on; en Dimitrov, kien ni iris 
viziti lin, kaj la alia en Moskvo, en domo de Sacha. 


Li venis al Moskvo, malgraŭ la malfacilaĵoj kaj ĝenadoj 
de la vojaĝo, por viziti Leninon kaj paroli kun li. Sed Lenino 
ne volis lin akcepti. Per preteksto de urĝaj okupoj, li ne volis 
perdi minutojn lin aŭskultante. Veras ke, li sendis sian 
propran sekretarion por ke li informiĝu pri tio, kion Petro 
volis, sed estis malrespekto de arogantulo ne akcepti tiun 
viron, kiu estis petonta la neplenumon de terura krimo. Ni 
diru, ke ĝi ne plenumiĝis danke al la interveno de Kropotkin. 

Temis pri la mortpuno, kiun la sovetia tribunalo volis 
apliki al dek kooperativanoj denuncitaj de agento de Ceka, 
kiel kontraŭrevoluciaj konspirantoj. 


La fantazio de tiu agento imagis teruran komploton, kie 
nur estis la surda protesto de malkontentuloj. 


Per kio Kropotkin mem al ni diris, ni povis scii, ke la 
akuzitoj, por kiuj oni petis mortpunon, iam estis en sia 
societejo amike parolante. Post longa babilado, la 
konversacio venis al la politika tereno kaj iu kuraĝis eldiri la 
ideon, kiun la aliaj konfirmis, ke estos bezona konspiro de 
ĉiuj malkontentuloj kontraŭ la bolŝevika reĝimo por detrui 
ĝin. 

Ĉi tiujn vortojn eksciis la Ĉeka-ano, kiu ilin komunikis 
al la eksterordinara Komisiono, kiu ordonis la areston kaj 
enprizonigo de la dek individuoj. 


Ĉar Petro konis, kiel okazis la aferon, sciante, ke ili 
estis juĝotaj kaj, ke la sovetia akuzisto petis mortpunon, li 
volis paroli kun Lenino por diri al li, ke “la mortpafado de tiuj 
dek viroj estus la plej granda honto, la plej nigra makulo 
kiun la bolŝevismo ĵetus sur sin”. 


Kaj li atingis sian klopodon. Li liberigis ilin el la morto; 
kvankam ne de la dek jaroj de malliberejo al kiuj ĉiu el ili 
estis kondamnitaj. 


Pri kio ni parolis dum niaj konversacioj kun Kropotkin, 
mi preterlasas ĉion en konsidero al la kvalito de ĉi tiuj paĝoj, 
tamen volas rimarkigi, ke ĝi estis tre interesa. 


La koncepto, kiun Kropotkin havis pri la revolucio estis 
tre riĉa en nuancoj kaj en instruadoj por ĉiuj, kvankam pli 
aparte por ni la anarkiistoj. 


La komplekseco de la rusa revolucia movado trovis en 
lia elstara menso la plej sinceran kaj verdiran interpretiston. 

Kia bedaŭro, ke Kropotkin ne vivis jarojn pliajn, por ke 
lia penso estu konkretigita en iuj paĝoj! 


Pri la bolŝevikoj li ne diris multe. Li konsideris ilin, kiel 
absolutaj babeuf-istoj”. Por li, Lenino kaj ties teorioj, samkiel 
la komunismo de Karolo Markso kaj de ĉiuj marksistoj, ne 
estis alia aĵo ol la teorioj de Babeuf iom kovritaj per iuj 
nuntempaj idiomaĵoj. 


Foje li nin demandis ĉu post la reveno al Hispanujo ni 
skribus ion pri Rusujo. 


—Se vi skribus libron parolante pri Rusujo, titolu ĝin 
“Comment on fait pas une revolution” (france, “Kiel ne 
endas fari revolucion”). Ĉar la tuta kritiko, kiun oni faras pri 
la bolŝevikoj kaj ilia maniero kompreni la revolucion, devas 
ĝuste celi pruvi, kiel ne eblas fari revolucion adoptante iliajn 
sistemojn kaj premisojn. 


Ĉar ni estis avidaj pro la deziro koni tiujn, kiuj estis la 
tiamaj aferoj de lia prefero, li diris al ni respondante niajn 
demandojn: 


— Timante, ke la bolŝevikoj senutiligos kion mi povus 
skribi pri la revolucio, mi nenion skribas pri ĝi; mi nur prenas 
notojn. Ni ankaŭ estas tro proksime de la okazaĵoj kaj de 
ties homoj por ke la pensulo ne estu tro influata de la unuj 
kaj la aliaj. Ĉi tiu estas la ĉefa kialo de mia sindeteno. 


Sed por ne perdi la tempon, mi skribas pri etiko, ĉar la 
legado de paĝo de Bakunin al mi sugestis la ideon fari ĝin, 
kaj mi al tio dediĉas miajn horojn kaj miajn tagojn; sed la 
laboro al mi estas peniga. 


La manko de rilatoj kun la ekstera intelekta mondo kaj 
la malfacilaĵoj, kiujn la starigita reĝimo kaj mia sano 


9 NeT. Vidu: https://eo.wikipedia.org/wiki/Fran96C399A70is-No 
95C396AB1 Babeuf. 

amasigas, faras, ke mi ne povas progresi kun la laŭcela 
rapideco kaj, ke nur post nekredeblaj penadoj mi povas 
atingi kion mi al mi proponas. 


Ni lin demandis pri lia ekonomia situacio, kiu ne estis 
tre monhava. Li vivtenis pli ol de la porciumo, kiun al li 
atribuis la Komisararo pri Provizadoj (porciumo de saĝulo), 
de tio sendita de la kamaradoj de ĉiuj anguloj de Rusujo. 


—Mi vivas malbone —li al ni diris— sed ankoraŭ 
povas konsideri min bonŝanca. Milionoj da rusoj vivas multe 
pli malbone ol mi. 


—Ĉu vi ne dezirus reveni en Anglujon aŭ ajnan alian 
landon? 


—Arde —li respondis. 


—Kial vi ne petas tion al la Konsilantaro de Komisaroj 
de la Popolo? 


—Ĉar mi ne volas ricevi negativan respondon de 
Ceka, kiu estas la mastro kaj sinjoro de la agoj de ĉiuj rusoj, 
de tiu hontaĵo, kiu malhonoros la bolŝevikan reĝimon. 


Nur la personoj plaĉaj al Ĉeka, kvankam estus 
malŝatindaj banditoj dum la cara reĝimo, povas akiri la 
permeson por eliri eksterlanden. 


Mi preferas morti en Rusujo, konsumi min en ĉi tiu 
agadmanko, elporti la malsaton kaj la malvarmon antaŭ ol 
submeti min al la ordonoj de tiu institucio. 


xxx 


Ni devis foriri. 


La samovaro, kiu kun ĝia dikventra formo staris sur la 
tablo ĵetante al la plafono la vaporojn de la bolanta akvo, 
projekciis malgrandan ombron inter la du. 

La tago iris al sia fino. La krepusko metis noton de 
malĝojo en liaj vortoj. Cu li aŭguris sian proksiman finon? 


La pasinta vintro estis tre kruela por Kropotkin. Sen 
brulligno, preskaŭ sen lumo kaj nutraĵoj, la mankoj 
malfortigis lian organismon ankaŭ forkonsumitan de la jaroj. 
Tiu alproksimiĝonta estos ankoraŭ pli kruela. 


La ekonomia situacio de Rusujo ĉiutage fariĝis pli 
grava kaj malfacila. Bone tion rimarkis Kropotkin! 


La malavareco de la kolegoj, la solidareco kaj apogo, 
kiujn ĉi tiuj lIn donis sendante al li kion ili povis, estis la 
barometro, kiu montris konsiderindan malaltigon. 


La sendoj interspaciĝis, fariĝis pli intermitaj. Kelkfoje, 
letero de preteksto ilin akompanis. “Ni volintus sendi vin 
antaŭe ĉi tiujn malgrandajn donacojn —Ili al li diris—, sed ni 
ne povis. Se vi scius Petro la malfacilaĵojn, kiujn ni havas 
por provizi nin en ĉi tiu malgranda angulo!...” 


Per ĉi tiuj vortoj senkulpigis sin tiuj malavaraj kolegoj, 
perditaj en iu vilaĝo de la rusa vasteco, ne povi helpi lin pli 
efike, kaj ili montris la mankojn al kiuj ili submetiĝis por 
plenumi simplan devon de solidareco. 

Adiaŭante la Majstron, ni forte prenis lian manon; 
brakumis nin kaj ricevis lian fratan kison. 

—Salutu en mia nomo —li al ni diris— ĉiujn 
anarkiistojn de Hispanujo, pri kiuj mi konservas elkorajn 


rememorojn. Rigardu —li aldonis montrante belegan 
horloĝon el oro—. Mi ne scias ĉu vi rememoras... 


—Jes, jes ni rememoras —ni interrompis lin. 


—Diru al ili, ke mi ankoraŭ ĝin konservas. Ke mi 
neniam forgesos ĉi tiun belegan agon de la hispanaj 
anarkiistoj pro la iniciato de la kamaradoj de Korunjo. 

La enskribo, kiun ĝi portas en la interno de ĝia kovrilo: 
(“Pro iniciato de la anarkiistoj de Korunjo al Petro Kropotkin 
pro lia arĝenta geedziĝo”), ĉiam por mi estos plaĉa 
memoraĵo de la hispanaj kamaradoj. 

19a. Interparolo kun Lenino 


La dua Kongreso de la Tria Internacio estis finiĝanta. 
La ideologia pozicio de la diversaj ĉeestantaj delegitoj iom 
klariĝis. 

Estis opinioj malflekseblaj; aliaj, male, iom post iom 
estis cedintaj. 


Sed —kurioza fenomeno—, kiam la Kongreso finiĝis, 
deĉeniĝis la aktiveco de la plimulto de la delegitoj. 


Estis iuj, inter ili Bombacci, membro de la itala 
delegitaro, kiu dum la Kongreso ĉeestis en unu kunsido kaj 
malĉeestis en tri, kaj tiam, jam finita, oni vidis lin iri kaj veni, 
senlaca, okupata, malkvieta. Li ne ĉesis viziti la Komitaton 
de la Internacio kaj fari sekretajn kunvenojn kun ĝi. 


Male al Serrati. Ĝis farita proksimume la duono de la 
taskoj de la Kongreso, Serrati estis nepra viro, la deviga 
oratoro en ĉiuj politikaj amaskunvenoj de certa graveco, la 
viro, kiun oni konsultis por ĉio, pri ĉio kaj en ĉio. 

Kio okazis? 

La faktoj ĝin poste montris kaj ne estas ĉi tie, kie ni 
devas skribi ĝin. lo simila okazis kun aliaj delegitaroj. 


Sed nia mirigo ne havis limojn vidante, kiel antaŭe 
necedemaj delegito mienis kontentige kaj konsilis 
kompromison kaj akordon. 


La petoj al la delegitoj por ke ili vizitu la Komitaton 
senĉese fariĝis. Ni devas averti, ke al ni kaj al iu alia 
delegito, oni faris neniun peton. Kaj la delegitoj iris. Ni ne 
scias pri kio temis; sed la mallojalaj disigoj en la kampo de 

la necedemuloj rimarkis sin en ĉiu sinsekva kunsido. En la 
antaŭlasta ĉeestis Lenino. 


Ĉar la diskutotaj aferoj malhavis intereson kaj, krome, 
jam ĉio aranĝiĝis inter kulisoj kaj ni deziris niaflanke reveni 
Hispanujon kiel eble plej baldaŭ, ni utiligis tiun okazon por 
saluti Leninon kaj adiaŭi nin de li. 


Dum oni tradukis lian paroladon al la angla, kiel ni lin 
vidis preta foriri, ni iris al li kaj atingis lin, kiam li estis ĉe la 
pordo de la bufedejo. 


—Kiam vi pensas foriri?—Li diris al ni. 


—Kiel eble plej baldaŭ. Nur al ni restas realigi iujn 
informojn; finitaj, ni foriros. 


—Restu iom da plia tempo. 


—Ne —ni al li diris—. Ni ne povus multe pli ampleksigi 
la informojn, kiujn ni havas, ĉar ni bezonus multon da 
tempo. Nia restado tie iujn semajnojn pliajn havus jam 
neniun intereson. Kaj, male, la kolegoj de Hispanujo al ni 
povus riproĉi la malfruon. 


—Ĉar ankoraŭ vi estos kelkajn tagojn en Moskvo —li 
diris— ĉu ne plaĉus al vi, ke ni solaj parolos momenton? 


—Kun granda plezuro. Ni tiusence faris neniun 
sugeston pro timo esti ĝenaj. 


—Neniel —respondis Lenino—. Sed kiel mi havas 
multajn okupojn kaj povus esti, ke mi forgesis avizi vin, ĉu vi 
volos memorigi ĝin al mi la proksiman mardon per telefono? 
La mardon mi al vi povos diri la tagon kaj horon por paroli. 


Sekvatage, vendredon, okazis la lasta oficiala kunsido 
de la Kongreso kaj oni akordigis en ĝi, ke oni okazigos je la 
proksima dimanĉo la ferman kunsidon, kaj kiel horo por 

okazigi ĝin tiun de la tria posttagmeze, en la granda teatro 
de la Opero de Moskvo. 


Sabaton kaj dimanĉon ni pasigis ordigante niajn 
notojn. Ni decidis ankaŭ la ordon de la esplorlaboroj, kiujn ni 
pensis realigi. 


La matenon de la lundo ni destinis por ordigi la notojn 
de la lastaj kunsidoj de la Kongreso kaj restis en la hotelo 
ne elirante el ĝi. 


Ĉirkaŭ la dekunua matene, la majoro urĝe nin vokis al 
sia oficejo. 


Pere de la interpretisto li nin sciigis, ke Lenino 
demandis pri ni kaj ordonis, ke oni pretu aŭton al nia 
dispono. 


Ĉi tiu baldaŭ venis. Apenaŭ ni finkolektis la kajerojn kaj 
la paperfoliojn disĵetitajn sur la labortablo, la interpretisto 
avizis nin, ke la aŭto atendis. Akompanata de militista 
majoro ni tuj deiris. Ni eniris en la Kremlon per la pordo tra 
kiu kutime eniris la delegitoj. 


Ni elaŭtiĝis kaj la kaporalo komandanta la 
gardopatrolon al ni petis la nomon, kaj post la komparo kun 
kiu aperis en la ordono portita de mia akompananto, parolis 
kun ĉi tiu en la rusa kaj al ni permesis la aliron. 


Ni alvenis sur la unua etaĝo, kie alia paro da soldatoj 
ripetis la komparon. 


Ni plu supreniris. 


Sur la ŝtuparhaltejo, kiu aliris al la dua etaĝo, la 
kaporalo komandanta la patrolon, konsistigita de kvar 
soldatoj, rekontrolis nian identecon. Sed, ĉu la prononco de 
mia nomo ne lin kontentigus, aŭ tiu estus la ordono, la vero 
estas, ke li uzis telefonan aparaton por konsulti. 

Kiam li ricevis la respondon, lasis nin pluiri tra la 
koridoro direkte al la oficejo de Lenino. Sed antaŭ ol alveni, 
ĉe la enirejo estis tablo kun registra libro. 


Mia akompananto iris al la majoro, al li transdonis la 
ordonon, kiun li portis kaj foriris. Lia komisio finiĝis. 


La majoro al ni redemandis la nomon kaj ĝin komparis 
kun tiu de la ordono kaj notis ĝin en la libro, kiu li havis 
antaŭ si. 


Finfine!, finita la skribado, li leviĝis, akompanis nin ĝis 
la pordo, malfermis kaj invitis nin eniri en la oficejon, kie, en 
la plej granda silento kaj aktiveco, laboris ses tajpistinoj. 


Post malmulta tempo en la antaŭĉambro, oni nin 
kondukis al la laborkabineto de Lenino. 


La ĉambro de Lenino estis meblita sobrece. Ĉio 
superflua estis formetita. 


Grandioza mapo de Rusujo; iu pli malgranda de aliaj 
landoj: labortablo plenplena de dokumentoj kaj paperoj; 
kelkaj seĝoj kaj iaj brakseĝoj. Ci tiu estis la tuta meblaro. 


Aperis Lenino. 


Ridetanta li al ni etendis la manon, kiun ni premis per 
vera fervoro kaj ni sidiĝis unu fronte al alia. Li estis ĝoja, 
gaja, kontenta. 


—Ĉu vi estas kontenta pri la traktado, kiun al vi donis 
la komunistoj? —Li demandis. 


—Multe—ni respondas—. Vi ĉiumomente havis 
ĝentilaĵojn kaj respektojn, kiujn ni sciis estimi laŭ ilia valoro. 
Se tiel ne estus, se nia diskretemo estus transpasinta 
iumomente la limon de tio deca, ni petegus al vi, ke vi nin 
pardonu. 

—Nenio pri tio. De la unua momento, ni ricevis la plej 
bonajn impresojn. Ne gravas, ke vi ne partoprenas en nian 
penson, nek ke vi ne estas unu el la niaj. Ni scias, ke via 
malakordo de kriterio ĉiumomente tenis vin malproksime de 
kondutoj nekonvenaj al la postulita seriozeco. 


Farante mallongan transiron, li poste aldonis: 


—Ni parolu pri tio interesa. Ĉu vi al mi povus 
pligrandigi iujn detalojn pri la informo, kiun vi prezentis al la 
Tria Internacio, pri la situacio de la diversaj politikaj kaj 
socialaj fortoj de Hispanujo? 


Mi al li donis la petitajn detalojn kaj li plu parolis: 


—T. e., ke vi daŭre malakceptas la diktatoradon de la 
proletaro, la centralizadon kaj la neceson fondi en 
Hispanujo la Komunistan Partion por fari la revolucion. 


—Ni restas firmaj en nia kriterio, niaj asertoj kaj 
principoj. 
—Ĉu vin ne konvinkis la verko de Rusujo? 


—La vidaĵoj en Rusujo, la observaĵoj en Rusujo kaj la 
konkludoj, kiujn ni eltiras el la tuto refirmigas nian kriterion. 


Ni ne devas kaŝi al vi, ke kiam nin vojaĝis de Parizo ĉi 
tien, dubo daŭre nin atakis. Antaŭ la nekonataĵo, sugestita 
kaj hezita, ni multfoje al ni faris ĉi tiun demandon: “Ĉu estos 
eraraj ni, la anarkiistoj, pri la fundamentaj aspektoj de nia 
doktrino?“ Kaj mi ne devas kaŝi al vi la timon per kiu ni vidis 
alproksimiĝi la momento, kiam ni eble devis subskribi la 
neadon de tiuj ideoj defenditaj de ni per tiom da ardo kaj, 
kiuj konsistigis la malgrandan intelektan pakaĵon de nia vivo. 
Oni ne rezignas sin sen doloro, kiam oni honeste pensas la 
ideojn, kiuj al ni estis karaj. Estas paĝo, kiun ni devas elŝiri 
el la historio de nia vivo. Kaj tiuj amputadoj estas ĉiam 

doloraj. Sed la vidaĵoj kaj observaĵoj en Rusujo konfirmis kaj 
fortikigis niaj konvinkojn. 


—Tiam, ĉu vi daŭre kredas, ke ne estas bezona la 
diktatorado de la proletaro? Kiel vi pensas, ke oni povas 
detrui la burĝaron? Vi ne kredus, ke oni povas fari tion sen 
revolucio! 


—Neniel. La burĝaro ne lasos sin pace eksproprigi. Ĝi 
kontraŭstaros la atakojn de la popolo, kiu tion klopodis, per 
la plej kruelega rezisto kaj revolucio fariĝas neevitebla. Ĝi 
estos pli aŭ malpli perforta; ĉi tio dependos de la rezisto, 
kiun la burĝaro kontraŭstaros; sed neeviteblas la sanga 
revolucio. 


Nu, la diferenco inter la bolŝevika penso kaj la nia 
aperas de ĉi tiu momento. 


La revolucio estas ago de forto Ĉi tio estas 
nediskutebla. Sed la revolucio ne estas la diktatorado de la 
proletaro. 


Diktatorado estas trudo de registaro, de aŭtoritato, de 
unuj, malmultaj aŭ multaj, kiuj disponas de ĉio laŭ sia arbitro 
kolektive aŭ en propra nomo, fronte al aliaj, kiuj devas obei 
ne kontestante, sub la puno de sankcioj kaj perfortoj, 
plenumataj de personoj rajtigataj por tio per komando, per 
nediskutebla aŭtoritato. 


Revolucio ne estas tio. La revolucio estas la popolo 
armata, kiu laca elteni maljustaĵojn, esti senigita je siaj rajtoj, 
de ekspluatado, kiu al ĝi neas la rajton pri la vivo, protestas 
kontraŭ ili; ĝi prenas la armilojn, eliras surstraten kaj 
altrudas per la forto de la nombro la socian organizon, kiun 
ĝi opinias pli justa. En ĉi tio estas perforto; veras; sed ne 
estas diktatorado. 


Kompreneble per arbitra kaj insida dedukto oni povus, 
per certa subtileco de talento, eĉ kunigi ĉi tiujn du 

ekstremojn: revolucio kaj diktatorado. Sed la vero kaj la 
realo, kiuj kaŝas sin malantaŭ la valoro kaj enhavo de ĉiu el 
tiuj du konceptoj, tuj pruvus al ni la artefaritecon de tia 
rezonado kaj la malfortecon de la argumento. 


Por pli bone konkretigi nian penson, t. e., por esti pli 
precizaj, ni povas tiel sintezi: la Revolucio estas kaŭzo; la 
diktatorado povas esti la efekto de ĉi tiu kaŭzo. Konfuzi unu 
kun la alia ne ŝajnas al mi facilan aĵon, kiam oni ne 
submetas sin al la antaŭpenso de instrukcia altrudo. 


—Sed, la revolucio, ĉu ne estas trudo? Ĉu oni ne 
devigas la burĝaron, ke ĝi forlasu siajn privilegiojn de klaso? 


—Veras, ke la revolucio estas trudo; sed la revolucia 
ago de la popolo ne estas diktatorado. Kaj se oni volas 
subtiligi la esencan valoron de ĉiu vorto kaj koncepto por 
atingi konkludojn favorajn al ajna tezo, mi diros al vi, ke oni 
ne ĝin “devigas al la forlaso de ĝiaj privilegioj”, sed ke oni 
ĝin “senposedigas”, kio ne estas la samo. 


Kiam oni “devigas", estas, ke estis antaŭa 
interkonsento, ke ekzistas mandato, per kiu oni ordonas kaj, 
kiam oni ordonas, diktas; dum kiam la popolo 
“senposedigas”, ekzistas nek mandato, nek ordono, nek 
antaŭa interkonsento. Ĉi tio lasta havas puran revolucian 
valoron. Ĉio cetera, ne. 


Sed mi opinias, ke estas vane subtili pri konceptoj. 


Do parolante pri ĝeneralaj konceptoj, nun pli ol 
neniam, ni opiniis, ke la diktatorado de la proletaro, la 
organizo aŭ starigo de Registaro de klaso —atako al la 
Povo, por dikti leĝojn al tiuj, kiuj ilin diktis hieraŭŬ—, ne 
nepras en revolucio de sociala karaktero, kiel tiu, kiun petas 
la tempoj, en kiuj ni vivas. Sufiĉas senposedigi la burĝaron 
kaj armi la popolon, por ke oni atingos tiun celon. 

Koncerne la defendon de la Revolucio kaj ties 
konkeroj, la faktoj mem okazintaj en Rusujo pruvas, kiel la 
popolo scias defendi sin eĉ oferante sian propran vivon. 


La submetigo de la popolo postvivas pro la ekonomia 
superforto de la burĝaro. Forprenu al ĝi la rimedon efektivigi 
tiun superforton kaj la submetigo estos fininta. Transdonu al 
la Sindikatoj la organizon de la laboro kaj la disdonon de la 
produktado kaj vi vidos, kiel la burĝaro ne relevos la kapon. 
Tia estas nia persona kriterio naskiĝinta de la ĉi-tieaj 
observaĵoj, en Moskvo, en Rusujo. 


—Mi konstatas, ke ne estas maniero konvinki vin. 
Tiam, ĉu ankaŭ ne akceptas la centralizadon kaj la 
disciplinon? 


—La rezultoj de via centralizado bone klare proklamas 
ĝian fiaskon en la politika kaj ekonomia ordo. El la informoj 
kolektitaj en la diversaj Komisararoj, la konkludoj, kiujn ni 
eltiras el la politika kaj administra centralizado, estas tute 
kontraŭaj al tiuj, kiujn eltiras via partio. La bolŝevikismo 
asertas —tiel ni deduktas el la paroladoj eldiritaj en la 
Kongreso—-, ke la politikaj kaj ekonomiaj malfacilaĵoj, kiuj 
en Rusujo okazas, estas kaŭzataj de manko de centralizado 
kaj disciplino, kaj ili petas pli disciplinon kaj pli 
centralizadon. 


Ni opinias la malon. 


Ju pli centralizadon kaj disciplinon oni postulas, des pli 
grandaj estos la malfacilaĵoj kaj des pli malfacilaj venki. 


—Eraro; vi estas en eraro, Pestaĥa. 


—HEblas, kvankam ni ne ĝin opinias. Nur la tempo 
povos tute pruvi ĝin. Veras, ke en momentoj, kiel en kiuj ni 
vivas, estas dolora ĉi tiu konkludo! Sed ne estas alia. Tamen 
kaj ne perdante pli da tempo ol tio nepra pri ĉi tiuj teoriaj 

aferoj, ni devas pensi, ke vivas por renversi la kapitalisman 
reĝimon, kaj ĉi tion oni nur atingos farante la revolucion. 


—Tio estas fundamenta. Kaj kvankam en ĉiuj landoj tio 
ne havas la samajn nuancojn kaj oni devas eviti aŭ korekti 
la erarojn en kiujn ni falis, tio esenca nun estas fari la 
revolucion en la aliaj landoj. Emancipi la proletaron de la 
burĝa diktatorado. 


Kaj rilate tion: kiun koncepton, kiel revoluciuloj, meritas 
al vi la delegitoj ĉeestintaj en la Kongreso? 


—Ĉu vi volas, ke mi estu sincera? 
—Pro tio mi al vi demandas ĝin. 


—Nu, kvankam scii ĝin al vi kaŭzos iun elrevigon, aŭ vi 
pensos, ke mi ne scias koni la valoron de la homoj, la 
koncepto, kiun mi havas pri la plimulto de la delegitoj 
ĉeestintaj al la Kongreso, estas abomeninda. 


Ekster malmultaj esceptoj, ĉiuj havas burĝan 
pensmanieron. Unuj, ĉar estas karieristoj kaj aliaj, ĉar tiaj 
estas ilia temperamento kaj eduko. 


—Kaj sur kio vi baziĝas por esprimi tiel malfavoran 
juĝon? Ne estos pro tio, kion ili diris en la Kongreso! 


—Nur pro tio, ne; sed mi baziĝas sur la kontraŭdiro 
inter la paroladoj, kiujn ili eldiris en la Kongreso kaj la 
ordinara vivo, kiun ili faris en la hotelo. La ĉiutagaj 
malgrandaj agoj instruas koni la homojn pli bone ol ĉiuj iliaj 
vortoj kaj paroladoj. Estas pro tio, kion oni faras kaj ne pro 
tio, kion oni diras, pro kio oni povas koni ĉiun. 


Multaj sableroj amasigitaj faras la amason. Ne la 
amaso la sablerojn. La senfina serio de malgrandaj aĵoj, 
kiujn oni devas realigi tagon post tago, pruvas pli bone ol 
neniu alia rimedo la veran fundon de ĉiu el ni. 

Kiel vi volas, Lenino, ke ni kredu je la revoluciaj, 
altruismaj kaj emancipaj sentoj de multaj el tiuj delegitoj, kiuj 
en la vivo de ĉiutaga rilato, agadas nek pli nek malpli, kiel la 
plej perfekta burĝo? 


lli murmuras kaj malbenas, ke la manĝo estas 
malmulta kaj mezkvalita, forgesante, ke ni, la eksterlandaj 
delegitoj, estas la privilegiitoj en la nutrado, forgesante tion 
pli esencan: ke milionoj da viroj, virinoj, infanoj kaj 
maljunuloj malhavas, ne jam tion superfluan, sed tion 
minimume nemalhaveblan. 


Kiel oni devas kredi je la altruismo de tiuj delegitoj, kiuj 
kunportas en la hotelon malfeliĉajn malsatajn knabinojn por 
ke ĉi tiuj enlitiĝu kun ili kontraŭ manĝaĵo, aŭ ili faras 
donacojn al la virinoj, kiuj nin servas, por seksperforti ilin? 


Per kiu rajto parolas pri frateco tiuj delegitoj, kiuj 
ofendas, insultas kaj malrespektas la servistaron en la 
hotelo, ĉar ili ne estas ĉiam tute pretaj por kontentigi iliajn 
plej bagatelajn kapricojn? Virojn kaj virinojn el la popolo ili 
konsideras, kiel servantojn, servistojn, lakeojn, forgesante, 
ke eble iu el ili batalis kaj endanĝerigis sian vivon defende 
de la revolucio. Por kio, tio al ili utilis? 


Ĉiunokte, kvazaŭ ili vojaĝus tra kapitalismaj landoj, 
metas siajn ŝuojn ĉe la pordo de la ĉambro por ke la 
“kamarado” servanto de la hotelo ilin purigu kaj ciru. Oni 
povas krevi de ridado pro la “revolucia” pensmaniero de tiuj 
delegitoj! 


Kaj la teniĝo kaj aroganteco kaj malestimo per kiuj ili 
traktas tiun, kiu ne estas iom influa en la kerno de la 
Registaro aŭ en la Komitato de la Tria Internacio, indignas, 
senesperigas. Tio pensigas pri kiel agadus tiuj individuoj se 
morgaŭ oni faros la revolucion en iliaj landoj de origino kaj ili 
estos la komisiitoj estri nin de la Povo. 

Malmute gravas la paroladoj, kiujn ili faras en la 
Kongreso! Ke ili parolas pri frateco, kolegeco, kamaradeco 
por ke ili poste agadu kiel mastroj, estas simple ridinda, 
kiam ne senhonora kaj abomeninda. 


Kaj laste tiuj profitaj fiartifikoj, kiujn vidas ni, kiuj estas 
naŭzitaj pro tiom da mallojalaj disigoj; tiuj senfinaj iroj kaj 
venoj dum ili etendas la manon kaj metas prezon al sia 
aliĝo, prezentas ĉiujn karakterojn de la plej malnobla 
kanajlaĵo, de la plej malinda friponaĵo. Tio estas tiel 
malnobla, mizerkora kaj kanajla, kiel estus patrino, kiu 
vendus sian filinon por kontentigi kapricon el la plej 
abomenindaj kaj fiaj. 


Kiel ni povos kredi je la revolucia spirito kaj la 
seriozeco de tiuj homoj? 


Ĉu ili deziras la revolucion en siaj respektivaj landoj? 
Jes ja; sed ili volas, ke ĝi fariĝu sen danĝero por iliaj fieraĉaj 
personoj kaj por ekskluziva profito de iliaj monavidoj. 


Kompreneble ĉi tio ne volas diri, ke en la kerno de la 
komunistaj partioj kaj de la homamasoj reprezentitaj de tiuj 
delegitoj, ne estu centoj da bonfidaj individuoj, pretaj al la 
ofero kaj indaj de ĉiu respekto kaj konsidero. Ĉi tiuj restas 
aparte. Ĉi tiuj kritikoj ne havas pli amplekson ol la pure 
persona kaj rilate la delegitojn ĉeestintajn al la Kongreso. 


Ĉi tiu estas nia opinio, sincere esprimita. 


— Konsentite, Pestaĥa, konsentite... kvankam estas iu 
troigo en viaj juĝoj. 

Dirante ĉi tiuj vortoj, Lenino stariĝis. La intervidiĝo 
finiĝis. Eble ni misuzis la konceditan bonvolon; sed estus 
sentakte niaflanke fini konversacion, kiun ni ne sciis kiun 
amplekson oni volis doni al ĝi. Antaŭ ol adiaŭi nin de Lenino, 
li nin demandis se ni revenus al Rusujo je la proksima 
Kongreso. 

—Klopodu veni kaj, ke vin akompanu pluraj el viaj 
amikoj. Venu kaj studu sur la tereno nian verkon. Por tiam la 
situacio pliboniĝos kaj eble ni povus atingi konkludojn, kiuj 
nin proksimigos pli ol ni estas hodiaŭ. Ĉu vi skribos ion pri 
tio, kion vi vidis kaj la koncepto, kiun al vi meritas? 


—Tre eblas—ni respondis. 


—Se vi faras ĝin, sendu ĝin al mi. Mi havos multan 
plezuron ricevi kaj legi ĝin. 


Ni varme manpremis nin kaj ni eliris. 


Profunda simpatio kaj senlima respekto al ni restis por 
Lenino post ĉi tiu konversacio. 


Ni ne partoprenis en liaj ideoj, nek en ili partoprenas 
hodiaŭ; sed scias ĉiuj tiuj amikoj kun kiuj ni parolis pri li, ke 
kiam ni parolas pri Lenino, ni havas por li la konsiderojn kaj 
ĝentilaĵojn, kiujn ni kreas, li meritas. 


Malmultajn tagojn post ĉi tiu konversacio kun Lenino ni 
iris al domo de Sacha, la filino de Kropotkin, kaj hazarde 
troviĝis tie ŝia patro. Estis la tago kiam li venis al Moskvo 
por intervidiĝi kun Lenino, interesiĝante pri la kooperativanoj 
por kiuj oni petis la mortpunon. 


La celo de ĉi tiu vizito estis diri al Sacha la rezulton 
atingitan de peto, kiun en ŝia favoro ni faris al Lenino. 


Pro la rilatoj, kiujn en Londono havis Sacha kaj, kiel 
krome ŝi estis sperta pri la materio, Lunatscharky, la 
Komisaro de Popolo ŝin delegis por iri al la angla ĉefurbo 
aĉeti materialon de instruado por la lernejoj de Rusujo. 


Aprobita de la Konsilantaro de Komisaroj de la Popolo 
la propono, oni petis de Ceka la respondajn pasportojn kaj 
Ceka rifuzis koncedi ilin. 

Kiom da klopodoj fariĝis por ke ĝi koncedu ilin, estis 
senutilaj. Ne estis maniero venki ĉi tiun opozicion. 


Kelkajn tagojn antaŭ nia vizito al Lenino, oni ricevis 
triafoje la rifuzon de Ĉeka. Sacha, kiu sciis, ke ni devis 
intervidiĝi kun Lenino, proponis al ni, ke ni insistis pri la 
peto. La respondo de Lenino ne povis esti pli favora; li 
asertis al mi, ke la pasporto de Sacha estos sendita. 


Tiel Kropotkin, kiel lia parulino kaj lia filino al ni 
demandis kiun impreson ni eltiris el la intervidiĝo kaj kiun ni 
opiniis, ke estis la penso de Lenino koncerne la evoluon de 
la okazaĵoj. 


—La impreso, se ni juĝas persone, estas bona —ni al 
ili diris—. Koncerne la penson de Lenino pri la evoluo de la 
okazaĵoj, estas tiu de viro, kiu eraris kaj serĉas kun intereso 
la vojon, kiu lin eltiros el la embaraso. Se li trafas, bone; se 
ne trafas, la revolucio malprogresos. 


Tio estas kion esence ni povis dedukti de la fundo de 
amareco de iu el liaj esprimaĵoj. 

20a. La reveno al Hispanujo 


La Kongreso de la Tria Internacio finiĝis. 


La aktiveco de la Komitato estis absorbita de la 
organizo de la Kongreso de flava raso, kiun la Tria 
Internacio preparis por la 13-a de septembro en Bakuo, kaj 
de la ordonoj al la delegitoj, kiuj al la ceteraj landoj de 
Eŭropo kaj Ameriko jam deiris. 


La disiro estis preskaŭ ĝenerala. 


La dudek unu kondiĉoj, kiujn altrudis Moskvo al la 
socialistaj partioj, kiuj volus eniri en la Trian Internacion kaj 
al la komunistaj, kiuj ankoraŭ ne senkondiĉe submetis sin, 
al la hezituloj, devigis internan laboron, kiu anstataŭis tion 
eksteran ĝis tiam superregantan. 


Grupo de delegitoj al la Kongreso, en kiu troviĝis la 
tuta itala delegitaro kaj la antaŭtempe forpasintaj francaj 
kolegoj Vergeat kaj Lepetit kaj la komunisto Lefebre, inter 
aliaj, deiris en vojaĝo de ekskurso al Ukrainujo —al kiu ni ne 
iris por havi pli da tempo por kompletigi niajn informojn— kaj 
ni atendis, ke ili revenis. 


Ni interkonsentis kun Vergeat kaj Lepetit, ke ili al mi 
havigos donitaĵojn kaj informojn pri ilia vojaĝo kaj, ke ni al ili 
donos la donitaĵojn kaj informojn, kiujn ni kolektos en 
Moskvo. 

La tagoj pasis iom monotonaj kaj enuaj. Kiel ĉiu 
dediĉis al sia afero, kaj la atendo por atingi interpretiston aŭ 
ajnan permeson kelkfoje fariĝis senfina, pasis la horoj tre 
malrapide, kaj ni ne sciis, kiel uzi ilin. 

Ni petis la pasportojn kaj du tagojn poste oni al ni 
avizis, ke ni povis preni ilin. Ni antaŭe devis iri al la oficejoj 
de Ĉeka, por ke la Ĉeka-a polico nin fotografis. Ĉi tiu 
fotografaĵo estis nepra kondiĉo por ne suferi interrompojn 
dum la vojaĝo. 


Ni sentis nin humiligitaj. La instinkta abomeno kontraŭ 
Ĉeka pliiĝis de post ĉi tiu momento. Sed pli da sento de 
indigneco estis tiu, kiun al ni kaŭzis la bolŝevikaj delegitoj, 
kiuj konsideris justa la disponon kaj krome laŭdis ĝin. La 
morala kvalito de ĉi tiuj estuloj kaŭzis naŭzojn. 


La apero en la sceno de nova aktoro eltiris nin el ĉi tiuj 
zorgoj kaj forgesigis la okazaĵon de la antropometria slipo. 
Ni laboradis en la ĉambro de la hotelo, kiam oni forte frapis 
sur la pordo. 


Ni donis la permeson por ke li eniru kaj aperis en la 
kadro de la pordo nekonato de ni. 


Sen enkondukoj, ne dirante kiu estis nek donante lian 
nomon aŭ rangon, kaj uzante ridindan tonon de aroganteco, 
li demandis en ĝusta hispana. 


—Do, ĉu ne ŝanĝiĝis viaj ideoj? 
Ni restis surprizitaj pro tiu entrudulo. Kiu estus tiu 


personaĉo, kiu rekte, per ordonema kaj aŭtoritatema tono, 
havis la aplombon pridemandi nin? 


Pli ĝentilaj ol li, kvankam malpli bolŝevikaj, ni 
respondis ne konsiderante liajn malĝentilajn manierojn. 


—Kiel! —li mirige diris aŭskultante nian respondon—. 
Post tio, kion vi vidis en Rusujo, de la grandioza spektaklo 
de la revolucio, de la netaksebla verko de la komunistoj kaj 
la diktatorado de la proletaro, ĉu vi daŭre pensas kiel 
antaŭe? 

—Same, ke antaŭe —ni kontestis sen mirigo de ni 
mem—. Guste, ĉar mi vidis ĉion tion kaj pro tio, kion mi 
vidis, mi daŭre pensas kiel antaŭe; daŭre tenas min en miaj 
ĉiamaj ideoj. 

— Tiam, ĉu vi vidis nenion de la revolucio? 


—Mi certe vidis la verkon de la revolucio pli bone ol vi 
—mi respondis. 


—Antaŭ ol vi deiros mi volus intervidiĝi kun vi ĉeeste 
de la Komitato de la Tria Internacio, ĉar mi estas Merino 
Gracia, la delegito de la hispana Komunista Partio. 


—Hal—ni respondis—. Ĉu vi estas Merino Gracia? 
—Jes—li respondis—. Mi estas Merino Gracia! 


—Mi ne havas problemon ĉeesti en tiu kunveno; mi 
nur deziras, ke ĝi okazu kiel eble plej baldaŭ. Estas via 
respondeco. 


La kunveno ne povis okazi, ĉar Merino (Gracia 
sekvatage deiris al la Kongreso de Bakuo. Kaj tiel finiĝis la 
neordinara okazaĵo. 


Dum tiuj tagoj denove ni arde rekomencis la taskojn 
por atingi interkonsenton pri la organizo de la Ruĝa 
Sindikata Internacio. 


La alveno al Moskvo de la kamarado Borghi, delegito 
de la Unione Sindacale Italiana, kiu estis alfrontonta nin al 
D'Aragona, la reprezentanto de la Confederatione Generale 
de la Lavoro“, kaj la deiro de Lozovski al Londono 
anstataŭita de Tomsky, pli tolerema kaj prudenta, faris, ke ni 
ree okupiĝis pri organizo, forgesante ĉiujn malgrandajn 
malagrablaĵojn de la neatenditaj renkontoj kaj la 
monotoneco de la tempopaso. 


10 NeT. Unione Sindacale Italiana: Itala Sindikata Unuiĝo. Confederatione 
Generale de la Lavoro: Generala Konfederacio de la Laboro. 

Ĉi tiuj kunvenoj eĉ fariĝis ŝtormaj. Veras, ke ŝtormaj 
sen grandaj agitadoj. Kvazaŭ tempestoj en glaso de akvo. 


Borghi, kiu, kiel ni jam diris, ĵus venis, petis la 
solidarecon de la Nacia Konfederacio de la Laboro, ĉar ĉi tiu 
estis la organizo pli afina al tiu de li reprezentita, por ke oni 
akceptu la “Unione Sindacale”-on, ekskluzivante la 
“Confederatione Generale de la Lavoro”-on, reprezentita de 
D'Aragona, klare reformisma organizo, ĉar eĈ ties 
sekretario, D'Aragona, formis parton de nacia institucio 
favore de la italaj invalidoj pro milito de kiu ankaŭ estis 
membro la reĝo de ltalujo. Afero, kiun la bolŝevikoj ne 
ignoris. 


La peto de Borghi iom malhelpis la okazaĵojn kaj agitis 
la pasiojn. Niaflanke, ni akceptis lian peton, kaj en unu el la 
kunsidoj de la organiza Komisiono, ni proponis ĝin. 


La surprizo de Tomsky ne havis limojn. Kaj ĉiuj liaj 
kapabloj direktiĝis rezignigi al ni nian intencon. 


La rifuzo lin kolerigis. Li respondis, ke neniel. La 
Confederatione Generale de la Lavoro ne povis esti 
ekskluzivita. 


Kiam ni al li dokumente pruvis, ke tiu organizo, krom 
formi parto lia sekretario de institucio de kiu estis prezidanto 
la reĝo de Italujo, ankoraŭ ĝi estis, kvankam D'Aragona diris 
la malon, aliĝina al la Sindikata Internacio de 
Amsterdamo“, neakceptebla dualiĝo, li proponis prokrasti la 
diskuton ĝis la sekva tago, por konsulti la Komitaton de la 
rusa centra organizo. 


Akceptita lia propono, ni plu diskutis la tagordon. 
11 NeT. La Internacia Sindikata Federacio estis la internacia asocio de 
laboristaj organizoj, kiu funkciis inter 1901 kaj 1945. Gi kundividis kun la 


Dua Internacio ties celojn kaj multfoje ties estrojn. Ĝi malestime estis 
nomita Internacio de Amsterdamo de la Ruĝa Sindikata Internacio. 

Kiam komenciĝis la kunsido de la sekva tago, ni 
repetis la proponon, sed Tomsky arde batalis kontraŭ ĝi kaj 
ĉiuj kialoj, kiujn ni alportis, pruvantaj la nelogikecon de la 
pozicio defendita de li, estis sisteme malakceptataj de li kaj 
aliaj delegitoj. 


Venis momento, kiam ni kredis, ke tiam finiĝus nia 
laboro por starigi la Ruĝan Sindikatan Internacion, ĉar estis 
egalaj la fortoj, kiuj subtenis unu kaj alian kriterion, la du 
neakordigeblaj, kaj ne estis maniero atingi interkonsenton. 


Ni tiam petis prokrasti la diskuton por interkonsenti kun 
Borghi kaj scii se estis iu rimedo savi la situacion. 
Interrompita la kunsido, ni interkonsultis kun Borghi. El tiu 
konsulto, ni akordigis retiri la proponon ekskluzivi la italan 
“Confederacione Generale de la Lavoro”-on kaj proponi, ke 
la Unione Sindacale estus akceptita laŭ egaleco de kondiĉoj 
en la diskutadoj de la Komitato kaj en la estonta Internacia 
Kongreso, kiun oni preparis. Ĉi tiu propono estis 
akompanita de deklaro, kiu sinteze diris la jenon: "La 
organiza Komisiono de la Ruĝa Sindikata Internacio 
simpatie vidas la sincere revolucian sintenon kaj la spiriton 
de lukto de klasoj, kiujn la Unione Sindacale Italiana 
plenumis inter la italaj laboristoj.” 


Respondis Tomsky, ke li akceptis la unuan parton de la 
propono, sed ne la dua, ĉar kvankam kaŝe enhavis 
malaproban voĉon por la Confederatione Generale de la 
Lavoro. 


Ni komprenigis al li, ke ne estis tia intenco en la 
propono; sed pli ĝuste stimuli la italan proletaron aliĝintan al 
la Confederatione, ke ĝi imitu tiun de la Unione Sindacale. 
Sed li ne konvinkiĝis. 


Firmaj en nia propono, ĉar ni ĝin opiniis logika, ni 
malakceptis ĉiujn, kiujn oni al ni faris por ke ni retiriĝu ĝin. 

Ree paraliziĝis la laboro, kiun ni realigis kaj senfine 
diskuti. Petis Tomsky novan prokraston en la diskutadoj por 
interkonsenti kun la reprezentantoj de la rusa laborista 
organizo, tial ni interrompis la kunsidon ĝis la sekva tago, 
por ke Tomsky konsultu. 


Je la sekva kunveno Tomsky manifestis, ke nome de la 
revolucio kaj la diktatorado de la proletaro, la rusa 
Komunista Partio ne povis akcepti nian proponon, invitante 
nin, sekve, ke ni ĝin retiris. 


Ni restis surprizitaj pro la deklaroj de Tomsky, ĉar ni ne 
sciis la rilaton, kiu havis la revolucion kaj la diktatoradon de 
la proletaro kun propono, kiu nur klopodis pruvi simpation al 
organizo ne malestimante nek kritikante la ceterajn. 


Ni klopodis diskuti la sintenon en kiu Tomsky lokiĝis, 
sed estis senutila. Oni klare diris al ni, ke aŭ ni retiris la 
proponon aŭ ili konsideris finitaj la taskojn de la organiza 
Komisiono. 


Nun estis ni kiuj, pro la ultimato, petis interrompi la 
diskutadon dum kelkaj minutoj por decidi. 


Kun Borghi, kiu ĉeestis, kiel supozeblas, en ĉiuj 
diskutadoj de la Komisiono, ni iris al la koridoro kaj 
interŝanĝis opiniojn, ĉar la situacio estis tute kriza. La 
dilemo por ni estis: aŭ cedi aŭ veni al la rompo. Kiun el la du 
proponoj ni devis elekti? Ni decidiĝis favore al la unua. Ni 
cedis. Al ni ŝajnis la plej logika. 


Rekomenciĝis la diskuto kaj ni prenis la parolon, 
retirante la proponon, sed antaŭe bedaŭris la entrudiĝon de 
la rusa Komunista Partio en la diskutadoj de la Komisiono. 
Ni diris, ke oni perfortis la volon de la delegitoj altrudante al 
ni eraran kriterion, kaj ke se ni, la reprezentantoj de la 
hispana kaj itala organizo, cedis, ne estis pro tiu trudado, 
kiun ni malakceptis, sed por ne fari senfruktaj la taskojn de 

la Komisiono kaj subteni la unuiĝon de la proletaro, 
kvankam ni antaŭvidis estontece, se tiuj entrudiĝoj daŭris, 
gravajn malfacilaĵojn por subteni ĝin. 


Finita ĉi tiu okazaĵo, ni plu diskutis la aliajn aferojn. 


Alia el kiuj kaŭzis skandalon kaj perfortajn diskutadojn, 
estis tiu de la teksto por la kunvoko de la Internacia 
Kongreso de la Ruĝa Sindikataro. 


Proponis la komunistoj, ke oni ekskluzivis ĉiujn 
Federaciojn kaj centrajn instituciojn inklinajn al la Internacio 
de Amsterdamo, male akceptante la Sindikatojn, kiuj 
apartenis al tiuj Federacioj kaj volus ĉeesti. Sed la 
malpermeso de tiuj Federacioj estis kondiĉita. Tio al ni 
ŝajnis tro komplika kaj ni malakceptis ĝin. 


Ni proponis, ke oni simple kaj sincere kunvokis ĉiujn 
urbajn, regionajn aŭ tutlandajn sindikatajn organizojn, ĉu laŭ 
industrioj ĉu inkluzivante ĉiujn oficojn aŭ industriojn de 
loĝloko, kiuj volis ĉeesti, nur limigante, por eviti ajnan 
surprizon, la voĉdonrajton, ĉu limigante la kvanton, ĉu 
neante ĝin al kiuj fakte apartenis al la amsterdama 
sindikataro. 


Komence oni ne volis akcepti ĉi tiun proponon. Oni 
aŭguris nekalkuleblajn malbonojn kaj la eblan invadon kaj 
superregadon de la reformistoj. 


Oni ankaŭ al ni proponis, ke en la invitilo tekstu, ke ĉiuj 
organizoj ĉeestontaj en la Kongreso anticipe akceptu la 
diktatoradon de la proletaro. Ni ankaŭ malakceptis ĝin kaj 
proponis forigi tian devigon. Ni subtenis, ke por allogi al la 
estonta Kongreso la plej grandan kvanton da laboristaj 
organizoj, por ke fakte estu universala Kongreso de 
sindikataj institucioj, necesis malakcepti ĉiujn antaŭajn 
dogmemon kaj devigon. 

Fine, post longaj diskutadoj, oni interkonsentis ne 
mencii la diktatoradon de la proletaro, kunvokante ĉiujn 
revoluciajn sindikatajn organizojn praktikantajn la lukton de 
klasoj, kiuj volus ĉeesti. 


La diskutadoj cetere estis malfacilaj; kaj kvankam 
fizike ni eliris unuiĝintaj el ili, la morala unuiĝo restis sufiĉe 
rompita pli ol kio estintus bezona. 


Ĉiu sedo al la diktatorado de la proletaro kaj al la 
submetiĝo de la Sindikatoj al la Komunista Partio furiozigis 
la bolŝevikojn kaj okazigis senfinajn kaj pasiajn diskutadojn. 


Tamen per ĉirkaŭiroj kaj akordoj, per koncesioj kaj 
interkonsentoj, ni atingis konkretigi la ĝeneralajn liniojn por 
la kunvoko de proksima Ruĝa Sindikata lnternacia 
Konferenco, kiu devis okazi en Nederlando aŭ Italujo kaj, ke 
nur okazus en Rusujo se neniu el la registaroj el tiuj du 
landoj koncedis permeson”. 


Solvita ĉi tiu afero, ni definitive disiĝis. 
Tio pli interesa de ĉi tiu lasta fazo koncentriĝis en la 
vivo de hotelo. 


Ĉiutage okazis foriroj. En la koridoroj oni jam ne 
rimarkis la aktivecon de dek kvin tagoj antaŭe. luj novaj 
vizaĝoj anstataŭis la okazintajn forestojn; sed ili ne servis 
por doni al ĝi la pasintajn agitadon kaj movadon. 


Oni rimarkis, ke la ekonomia situacio de Rusujo rapide 
plimalboniĝis. 


Oni ne nur malpliigis la porciumon, kiun oni al ni donis 
en la hotelo, forigante unu manĝon kaj malpliigante la 


12 NeT. Finfine, la unua kongreso okazis la 3-an de julio 1921 en Moskvo. 
Ĝia Sekretariaro estis konsistigita de la hispana Andres Nin kaj la rusoj 
Tomski kaj Lozovski. 

kvanton kaj kvaliton en la ceteraj, sed ke ĉiutage venis 
novaj ordonoj. 


Unue oni donis al ni ateston, kiujn ni devis transdoni je 
ĉiu manĝo, kiun ni faris. Oni volis per tio efektivigi rigoran 
inspektadon pri la nombro da distribuitaj porciumoj, sed tio 
ne donis bonan rezulton. 


Poste, oni al ni donis kartojn kun kuponoj. Je ĉiu 
manĝo oni devis tranĉi unu el tiuj kuponoj kaj transdoni ĝin 
al la disdonestro de provizoj de la hotelo. Ankaŭ ne ĉi tio 
donis rezulton, ĉar oni ilin al ni forprenis, kaj al ni donis 
aliajn, kiuj pli-malpli estis la samo, ĉar oni nur devis elstreki 
presitajn numerojn. 


La blanka pano tute malaperis de la tablo. Kaj la nigra, 
kiu anstataŭis ĝin, estis de tre malbona kvalito kaj 
malabunda. 


Ili ankaŭ forigis la sukeron por la teo. Oni al ni donis 
karamelojn por sukerigi ĝin. 


La disdono de tabako kaj alumetoj, kiu antaŭe estis 
ĉiutaga kaj regula, fariĝis alterna. La fumantoj estis furiozaj 
kaj malkontentaj. 


Tamen ankoraŭ estis enviinda nia situacio. 


Mi opinias, ke escepte de la komisaroj kaj iu alia 
gravulo, ni estis la plej bonaj nutrataj el la tuta Rusujo. 


Senutile diri, ke la aŭtoj tute malaperis kun granda 
ĝojo por iuj el ni, ke al ni fariĝis netolereblaj la misuzoj, kiujn 
ni vidis. 

Konsente kun Vergeat kaj Lepetit, pro la reala manko 
de tempo, ĉar ili ankaŭ volis reveni al Francujo kiel eble plej 
baldaŭ, ni akordigis, ke la interŝanĝon de informoj kaj 
donitaĵoj ni faros en Parizo. La tragika morto de ĉi tiuj 


246 Sepdek tagojn en Rusujo. Kion mi vidis. 


kamaradoj en la maroj de la Nordo faris, ke la interŝanĝo ne 
efektiviĝis. 

En nia posedo la pasportoj, la 5-an de septembro ni 
eliris el Moskvo, la 6-an alvenis en Petrogrado, kaj samtage 
nokte, kune kun Borghi, ni deiris de Petrogrado al Reval. 
Post restado de sepdek tagoj en Rusujo, en la lando de la 
revolucio, ni ree kontaktis la kapitalisman mondon. 


Dum la malmultaj horoj, kiujn ni pasigis en Petrogrado 
hazarde renkontis du hispanojn: kataluno unu, valenciano, 
la alia. 


La kataluno estis kuiristo: li laboris por Zinovjev, la 
estro de la Tria Internacio, komence de la revolucio. La 
valenciano estis kukisto kaj sukeraĵisto. La du, dum la 
carismo, okupis gravajn postenojn en la plej bonaj hoteloj 
de Petrogrado, Moskvo kaj aliaj rusaj loĝlokoj. Ili ŝparis 
milojn da rubloj kaj por pli da sekureco ilin deponis en 
Banko. Kiam la revolucio konfiskis la Bankojn kaj ties 
havaĵojn, kuiristo kaj kukisto restis sen centono, kio al ili igis 
malbeni la revolucion kaj ĉiujn revoluciulojn. Sed kiam ni ilin 
demandis ĉu ili volis reveni en Hispanujon, respondis, ke 
ne. 

—Ĉi tio ŝanĝos —ili diris—, kaj kiel kiam ĝi ŝanĝos 
mankos laboristoj de nia ofico kaj ni bone konas la landon 
kaj ties kutimojn, ni sukcesos reakiri kion al ni konfiskis la 
revolucio. Krome —Ili aldonis— ni jam pasigis tion plej 
malbonan kaj ni volas vidi, kiel ĉio ĉi finiĝos. 

Ni adiaŭis ilin ĝis ili revenos al Hispanujo iĝintaj 
“kapitalistoj”. 

Fine, la 7-an de septembro duonmatene, ni retransiris 
la landlimon, kiu disigas Rusujon de Estonujo. 


Malantaŭ ni restis, malgraŭ la "diktatorado de la 
proletaro”, Ceka kaj la bolŝevikaj persekutadoj kaj arbitrecoj, 

la ĝermoj de nova mondo, la briloj de brilega sociala 
esperiga komenco. La plej granda gesto, kiun por sia 
liberigo faris neniu popolo. 


Ne gravis, ke la freneza fanatikeco de partio ruinigis 
tiun geston; la popolo ĝin faris, kaj ĉi tio estis tio pli interesa 
por ni, kiuj ĉiam fidis je la popolo. 

21a. Konkludo 


Multaj, multegaj aĵoj el tiuj, kiujn ni vidis, restas 
ankoraŭ dirotaj. 


Ni tamen klopodis diri, kiujn ni juĝas pli interesaj por la 
kono de la sovetia Rusujo kaj de la Partio ĝin reganta. 


Por diri ĉiujn ceterajn, traktante ilin laŭ ĝeneralaj 
terminoj kaj ne detale, oni bezonus multajn pliajn paĝojn. 
Por detaligi ilin, eble alian volumon. 


Nur la malorganizo rezultanta de la bolŝevika organizo 
bezonus kompletajn ĉapitrojn. 


La fakto, ke atingi interpretiston, kiam ni bezonis liajn 
servojn, postulis konsulti eĉ la Komitaton de la Tria 
Internacio aŭ interveni tri aŭ kvar departementoj, donas 
ideon pri la komplikega bolŝevika organizo. 


Sed estas pli: la disigo de funkcioj efektiviĝis tiel 
trozorgeme, ke eĉ personoj laborantaj en sama 
departemento kaj efektivigantaj funkciojn tute dependajn 
unu de la alia, ne sciis klarigi al ni la kialon de la funkcio, 
kiun ili realigis, mek ĝiajn eblajn kaj necesajn 
konsekvencojn. 


La organizo mem de la Kongreso de la Tria Internacio, 
en kiu entute ĉeestis malpli ol cento da eksterlandaj 
delegitoj, postulis la laboron kaj la konstantan atenton de 
dekoj da dungitoj dum preskaŭ tri monatoj, kaj venis la tago 
de ĝia komenco kaj oni devis improvizi ĉion aŭ preskaŭ 
ĉion. 

Sufiĉas diri, ke ni nur disponis, dum la bolŝevikoj estis 
la posedantoj de la Povo kaj la absolutaj mastroj de ĉio, unu 

interpretiston por traduki al ĉiuj lingvoj, oni povas atingi 
ideon pri kio estas la bolŝevika organizo. 


Homoj, kiuj iris kaj venis tien kaj reen, dungitoj je 
konstanta aktivado, kiuj ricevis ordonojn de ajna gravulo; 
movado, jes, multa; sed nenio pli ol movado. Tio praktika, 
pozitiva, reala, kio estintus rapide plenumi la laborojn de la 
Kongreso, la diskutadojn kaj rezoluciojn, ĉi tio jam estis alia 
historio. 


Monato ĝuste de kunsidoj. Tridek tagoj de diskutadoj; 
ni eĉ kunvenis tri fojojn iutage, donas ideon pri la aĵoj, kiujn 
oni povas fari. Tamen ni apenaŭ povis konkretigi duonan 
dekduon el ili. 


Kaj tiel okazis en ĉiuj aferoj. Se la sovetiaj institucioj 
estintus organizitaj por perdi la tempon, malfacile ili 
sukcesus pli plene. Sed ĉi-okaze kiel en ĉiuj analogaj 
okazoj, la popola intuo kaj la necesoj superis tiujn mankojn 
kaj obstaklojn, trovante ĉiam la plej rapidan kaj ĝustigitan 
solvon. Neniam kiel en tio, kion ni vidis en Rusujo, oni 
povas kompari la vivforton kaj aktivecon de la popolo, 
individue kaj kolektive konsiderita, kun la malrapideco kaj 
mallerteco de la registaraj institucioj. La afero de la 
Kooperativoj jam citita kaj multaj aliaj, kiujn ni povus citi, 
atestas kion ni diras kaj asertas. 


La oficialaj deklaroj mem helpas konfirmi ĝin. 


En la koridoroj de aliro al la Salono de la Trono, kie 
okazis la kunsidoj de la Kongreso, oni elmontris komparajn 
grafikaĵojn pri la nutrado, kiun ĉiu persono bezonis kaj, kiun 
oni al li oficiale donis. La simileco ne povis esti pli 
bedaŭrinda. 


La oficiala porciumo egalvaloris la dudek kvin 
procenton el la bezono de la individuo. Kio mankis ĝis la 
tuto, t. e., la sepdek kvin cetera, oni devis atingi ĝin spite de 

la oficialaj obstakloj, ĝenoj kaj balastoj. Ĉu oni ĝin atingis? 
Entute, ne; sed ja en granda parto. 


Ĉi tiuj samaj grafikaĵoj al ni parolis pri ĉirkaŭ kvindek 
procento de kio mankis al la individuo, sed li atingis uzante 
siajn rimedojn. La alian dudek kvin procenton oni konsideris 
neebla, ke li trovis ĝin, kaj estis tio, kio enprofundigis la 
popolon en la mizeron kaj la ĝeneralan malriĉecon. 


Do la realo estis tre malfavora al la bolŝevika ŝtato. Se 
absoluta mastro kaj sinjoro de ĉio; sola aĉetanto kaj 
vendanto; en ĝiaj manoj ĉiuj rimedoj de cirkulado kaj Ŝanĝo 
de produktoj, kiuj povas posedi landon, ĝi ne kapablis 
transdoni al ĉiu individuo sed la dudek kvin procenton de tio, 
kion li bezonis, dum spite de ĉiuj obstakloj, kiujn la ŝtato 
metis al la individuo, ĉi tiu sukcesis atingi per siaj rimedoj la 
duoblon de tio, kion tiu al li transdonis, ĉu ĉi tio ne instruas 
kaj klare diras al ni pri la nekapablo de la ŝtato multege pli ol 
ĉiuj fantazioj de la bolŝevika literaturo defendanta ĝin? 


Sed por kio plu paroli pri ĉi tio! 


Kaj konsideru, ke ni ne pensas, por alifoje pruvi la 
fiaskon de la ŝtato pri la organizo de la socia vivo, uzi, kiel 
argumenton, la bildojn de hororo kaj mizero, kiujn ni vidis, 
nek la degeneradon en kiu la popolo defalis pro efiko de la 
mizero. 


Krome ni avertas, ke en ĉi tiu apenaŭa taksado pri 
ŝtata nekapableco, ne nur inkluzivas la bolŝevikan ŝtaton; ni 
inkluzivas ĉiujn, ĉar ĉiuj donis evidentegajn pruvojn de 
nekapablo. 

Ni vidis en la Ruĝa Placo de Moskvo, ĉe la pordoj de 
la Kremlo mem, dekojn da personoj, virinoj kaj infanoj inter 
ili, dormantaj sur la malmola planko, kiam finitaj la taskoj de 
la Kongreso ni iris ripozi. 

Ni ankaŭ vidis, dimanĉon posttagmeze promeni viron 
vestita per kostumo en sufiĉe bona stato, sed kun nenio en 
la piedoj, tute senŝua, sen ĉemizo kaj kun nenio sur la kapo. 
Sendube estis la restoj de vestaĵo, kiuj al li restis, kaj li ilin 
surmetis la dimanĉon por promeni. 


Ĉu ni devus mencii la piedvestitajn virinojn, sed sen 
ŝtrumpoj aŭ nuda kruro, ĉar tiu, kiu portis ŝtrumpetojn, 
konsideris sin feliĉa, kaj kiuj tranĉis la hararon, ĉar ne povis 
kombi ĝin, mankaj de tio pli elementa por tio? 


Ĉu tiuj virinoj, kiuj prostituas sin kontraŭ manĝo, 
pasigante tagojn kaj tagojn, irante de oficejo al alia, 
serĉante laborpostenon, kiu ĝin havigas, sed ne trovante 
ĝin? 

Ĉu la viroj duonvestitaj? Ĉu kiuj vestis kostumojn 
faritajn de restaĵoj de aliaj vestaĵoj, kio denuncis la mizeron 
kaj la malabundecon kun ĉiuj ties kruelaj konsekvencoj? 


Por kio paroli pri la infanoj de ok, dek, dek du aŭ dek 
kvin jaroj, kiu serĉis en la spekulacio kaj la komerco kion la 
oficialaj institucioj ne povis doni al ili? 


Sed, ĉu estas la solaj respondecaj de ĉi tiuj mizeroj la 
bolŝevikoj, la rusaj regantoj, la homoj, kiuj posedas la Povon 
nome de la laborista klaso, de la suferanta popolo? Per la 
sama sincereco, ke ni malakceptas kaj batalas ĝiajn 
politikajn procedojn, ĝiajn sofismajn ruzaĵojn por triumfi kaj 
subteni sin en la Povo, ni malakceptas, ke oni ilin faras 
respondecaj de la tuta malbono. Ja parte, la plej minimuma, 
ni diru ĝin anticipe. 

La reala respondeco de ĉiuj mizeroj, kiujn ni vidis dum 
la sepdek tagoj pasintaj en Rusujo, falas kiel ofendo, kiel 
malhonoro kaj terura akuzo sur la eŭropaj burĝaro kaj 
Registaroj. Ĉi tiuj estas la respondeculoj, la plej grandegaj 
respondeculoj. 

Sen la blokado, sen la ferzono, sen la ĝendarmo, kiun 
la Entento metis ĉe la pordoj de la landlimaj landoj kun 
Rusujo, tiuj mizeroj estintus laŭ skalo multe pli malpliigita; la 
rusa popolo defendintus sin de ili multe pli bone kaj ne 
atingante la ekstremon, kiun ĝi atingis. 


Al la bolŝevikoj oni devas pardoni tiun pekon. Ili jam 
havas sur sia konscienco de socialistoj, de aktoroj en la 
dramo naskanta novan mondon, sufiĉe da mankoj sen tio, 
ke oni al ili ŝarĝos tiujn, kiujn ili ne plenumis, tiujn pri kiuj oni 
ne povas fari ilin respondecaj. 


Se oni al ĉiu nur devas atribui la mankojn de li faritaj, 
ĉi-okaze, ni ŝarĝu, ĉar al ili oni devas ĝin ŝarĝi, sur la 
eŭropaj registaroj la respondecon de tiu grandega 
kontraŭhomara krimo farita al Rusujo. 


En ĉi tiu konkreta afero, la bolŝevikoj povas stariĝi, kiel 
akuzantoj, ne kiel akuzatoj, juĝistoj, ne krimuloj, viktimoj, ne 
ekzekutistoj. Unu solan fojon ni devas koncedi al ili ĉi tiun 
eblon. Multe tion ili bezonas. 


La celon, kiu nin gvidis, ni jam plenumis. 


Sen pasio, sen sarkasmoj kaj insultoj, ni raportis kion 
ni vidis dum nia estado en Rusujo. 


Kiu nin legos sen antaŭjuĝoj kaj sen ia antaŭzorgo, 
kun deziro scii aĵojn pli ol juĝi ilin, al ni faros justecon 
rekonante, ke en nia prezento de faktoj ni metis la plej 
malgrandan eblan kvanton da partieco kaj ĝustigis nin al tio, 
kion ni diris komence: ni ne kritikos, nek mallaŭdos; ni nur 
raportos. Kaj ni opinias, ke ĝin plenumis. 

Tial finante, ni faras promeson; se la favoro de la 
publiko nin akompanas, ni skribos duan parton, kiun ni 
titolos: “Sepdek tagojn en Rusujo. Kion mi pensas”. 


Tiel, kiel en la unua parto ni nur rakontas, ni kritikos kaj 
analizos la faktojn laŭ nia opinio en la dua. La laboron de 
prezento sekvos tiu de kritiko. 

Do, se ni sukcesas plenumi nian verkon, ni sentos nin 
kontentaj; se ne, ni bedaŭros ĝin, sed nenio pli. 


Angel PESTANA 
Aŭgusto 1924. 


13 NeT. Efektive Angel Pestaĥa verkis tiun libron ankoraŭ tradukotan al la 
esperanta, laŭ mi scio. 

Aneksaĵo: kondiĉoj por la 
akcepto en la Komunista 
Internacio 


La unua kongreso de la Komunista Internacio formulis 
neniun precizan kondiĉon por la akcepto de la partioj en la 
Tria Internacio. Kiam la unua kongreso estis kunvokita, en 
la plimulto de la landoj nur estis komunistaj tendencoj kaj 
grupoj. 

La dua kongreso de la Komunista Internacio kunvenas 
en malsamaj cirkonstancoj. Nuntempe en la plej granda 
parto de la landoj ne estas nur komunistaj tendencoj kaj 
grupoj, sed komunistaj partioj kaj organizoj. 


Ofte oni formulas la peton de akcepto en la Komunista 
Internacio fare de partioj kaj grupoj, kiuj ĝis nelonge 
ankoraŭ apartenis al la Dua Internacio, sed ke fakte ne iĝis 
komunismaj. La Dua Internacio definitive rompiĝis. La 
partioj kun intera pozicio kaj la centrismaj grupoj, 
rimarkante, ke la Dua Internacio estas tute neutiligebla, 
klopodas trovi apogon en la Komunista Internacio, kiu 
ĉiufoje estas pli forta. Sed samtempe, ke ili faras ĉi tion, 
esperas subteni sufiĉan "aŭtonomecon”, kiu al ili permesos 
daŭrigi la malnovan oportunisman aŭ "centrisman" politikon. 
La Komunista Internacio iamaniere enmodliĝas. 


La deziro de iuj el la ĉefaj "centrismaj" grupoj aliĝi al la 
Komunista Internacio estas nerekta pruvo de la fakto, ke ĉi 
tiu gajnis al si la simpatiojn de la grandega plimulto de la 
konsciaj laboristoj de la tuta mondo kaj, ke ĝi iĝas ĉiufoje pli 
potenca forto. 

La Komunistan Internacion minacas la danĝero de 
infektado fare de malstabilaj kaj hezitemaj elementoj, kiuj 
ankoraŭ ne tute forneis la ideologion de la Dua Internacio. 


Krome en iu el la plej solidaj partioj (Italujo, Svedujo, 
Norvegujo, Jugoslavio, ktp.) en kiuj la plimulto aliĝis al la 
komunista vidpunkto, ankoraŭ persistas reformisma kaj 
socialpacisma tendenco, kiu nur atendas la favoran 
momenton por ree levi la kapon kaj komenci la aktivan 
sabotadon kontraŭ la proleta revolucio, tiel helpante la 
burĝaron kaj la Duan Internacion. 


Neniu komunisto devas forgesi la lecionon de la 
hungara revolucio. La hungara proletaro pagis multekostan 
prezon pro la fandado de la hungaraj komunistoj kun la 
socialdemokratoj nomitaj de "maldekstra". 


Pro tio la dua kongreso de la Komunista Internacio 
juĝas bezone formuli per absoluta precizeco la kondiĉojn 
por la akcepto de novaj partioj kaj indiki al la partioj jam 
aliĝintaj la devojn, kiujn ili havas. 


La dua kongreso de la Komunista Internacio metas la 
sekvajn kondiĉojn de aliĝo al la Komunista Internacio: 


1a.- La tuta aktiveco de propagando kaj agitado devas 
esti de aŭtentike komunisma naturo kaj konforme al la 
programo kaj la decidoj de la Komunista Internacio. La tuta 
gazetaro de partio devas esti sub la direktado de komunistoj 
de multa konfido, kiuj donis pruvon de inklino al la afero de 
la proletaro. La diktatorado de la proletaro ne devas esti 
simple konsiderita, kiel formulo de kuranta uzo por 
mekanike ripeti ĝin, oni devas defendi ĝin laŭ maniero, kiu 
faru komprenebla ĝian neceson al ajna ordinara laboristo aŭ 
laboristino, al ajna soldato aŭ kamparano, devenante de la 
faktoj de iliaj ĉiutagaj vivoj, kiuj al ni devas senĉese servi 
kiel argumento en nia gazetaro. 

La ĵurnaloj kaj ceteraj publikigaĵoj tiel, kiel ĉiuj 
eldonejoj de la partio, devas esti tute subordigitaj al la 
prezidantaro de la partio, sendepende de la fakto, ke je 
konkreta momento la partio estas leĝa aŭ kaŝa. Oni ne 
povas permesi, ke la eldonejoj trouzu de sendependeco kaj 
disvolvu politikan linion, kiu ne estas en absoluta harmonio 
kun la politika linio de la partio. 


En la artikoloj de la gazetaro, la publikaj asembleoj, la 
sindikatoj kaj la kooperativoj ĉie, kie la aliĝantoj al la 
Komunista Internacio ĉeestas, necesas sisteme kaj 
senkompate denunci, ne nur la burĝaron, sed ankaŭ ties 
servantojn, la reformistojn de ajna tipo. 


2a.- Ajna organizo volanta aliĝi al la Komunista 
Internacio devas principe forigi la reformistojn kaj centristojn 
de ĉiuj postenoj de respondeco ene de la laborista movado 
(organizoj de partio, komitatoj de redaktejo, sindikatoj, 
parlamentaj grupoj, kooperativoj, lokaj organoj de registaro, 
ktp.) kaj anstataŭigi ilin per elprovitaj komunistoj, eĉ 
kvankam, ĉefe je la komenco, necesos anstataŭigi spertajn 
"oportunistojn" per simplaj laboristoj de bazo. 


3a.- En preskaŭ ĉiuj landoj de Eŭropo kaj Ameriko la 
lukto de klaso eniras en la fazon de la enlanda milito. En ĉi 
tiu situacio la komunistoj neniel povas dependi de la burĝa 
leĝaro. Ĉi tiuj estas devigitaj ĉie krei paralelan kaŝan 
organizon, kiu je la decida momento helpos la partion 
plenumi ĝian devon al la revolucio. En ĉiuj landoj, kie la 
komunistoj ne estas en kondiĉoj leĝe agadi, pro la 
sieĝostato aŭ leĝoj de krizokazo, estas absolute necese 
kombini la leĝan aktivecon kun la kaŝa. 


4a.- Ene de la devo diskonigi la komunismajn ideojn, 
meritas specifan mencion la plenumo de tiu devo en la 
armeo per aktiveco de energia kaj sistema propagando. Tie, 
kie tia laboro de agitado neeblas pro la leĝoj de krizokazo, 

oni devas efektivigi ĝin kaŝe. La malakcepto plenumi similan 
taskon egalvaloras fornei la revolucian devon kaj 
neakordigeblas kun la aparteno al la Komunista Internacio. 


5a.- Necesas fari laboron de sistema kaj planita 
agitado en la kamparo. La laborista klaso ne povas plifirmigi 
sian venkon se ne certigas al si, pere de sia propra politika 
linio, la apogon de la kampara proletaro kaj de almenaŭ 
parto de la plej malriĉaj kamparanoj tiel, kiel la neŭtralecon 
de parto de la cetera kampara loĝantaro. Nuntempe la 
komunista aktiveco en la kamparaj zonoj atingas 
unuarangan gravecon. Necesas efektivigi ĝin ĉefe per la 
helpo de la komunistaj laboristoj de la urbo kaj la kamparo, 
kiuj havas intiman rilaton kun la kamparo. Neglekti ĉi tiun 
laboron aŭ lasi ĝin en la manoj de la neniel fideblaj 
duonreformistoj egalvaloras rezigni la proletan revolucion. 


6a.- Ĉiu partio volanta aparteni al la Komunista 
Internacio havas la devon malmaski ne nur la videblan 
socialpatriotismon, sed ankaŭ la falsecon kaj la hipokritecon 
de la socialpacismo, sisteme vidigi al la laboristoj, ke sen la 
revolucia disfalo de la kapitalismo, neniu internacia kortumo 
de arbitracio, neniu interkonsento por la limigo de armilaro, 
neniu demokratia "reorganizo" de la Societo de la Nacioj, 
povos neebligi novajn imperiismajn militojn. 


7a.- La partioj volantaj aliĝi al la Komunista Internacio 
havas la devon rekoni la bezonon de kompleta kaj absoluta 
rompo kun la reformismo kaj la politika linio de "centro", kaj 
defendi ĉio, kion oni povas, ĉi tiun rompon inter la propraj 
membroj. Sen ĉi tio neeblas iu politika linio konsekvence 
komunisma. 


La Komunista Internacio tute kaj kategorie postulas, ke 
tia rompo okazu kiel eble plej baldaŭ. La Komunista 
Internacio ne povas permesi, ke bedaŭrinde famaj 
oportunistoj kiel Turati, Modigliani, Kautsky, Hilferding, 

Hillquit, Longuet, MacDonald, ktp., havu la rajton esti 
konsideritaj, kiel membroj de la Komunista Internacio. Ĉi tio 
nur povus enporti la Komunistan Internacion en staton de 
ruino simila al tiu de la Dua Internacio. 


8a.- La komunistaj partioj de landoj, kie la burĝaro 
posedas koloniojn kaj subpremadas aliajn naciojn, estas 
necese, ke ili havu aparte difinitan kaj klaran sintenon pri la 
afero de la kolonioj kaj la subpremataj popoloj. Ĉiu partio, 
kiu volas formi parton de la Komunista Internacio havas la 
devon malmaski la lertaĵojn kaj trompaĵojn de siaj "propraj" 
imperiistoj en la kolonioj, apogi ne nur parole sed per faktoj 
ĉiun movadon de liberiĝo en la kolonioj, peti, ke la lialandaj 
imperiistoj estu forpelitaj de tiaj kolonioj, inspiri al la 
laboristoj de sia propra lando sintenon de vera frateco kun 
la laboristoj de la kolonioj kaj la subpremataj popoloj, kaj 
sisteme fari laboron de propagando inter la trupoj de sia 
propra lando por ke ili ne kunlaboru kun la subpremo sur la 
koloniaj popoloj. 


9a.- Ĉiu partio volanta aparteni al la Komunista 
Internacio devas disvolvi sisteman kaj longdaŭran aktivecon 
en la sindikatoj, la laboristaj konsilantaroj kaj la komitatoj de 
entrepreno, la kooperativoj kaj la aliaj amasaj organizoj de 
laboristoj. Necesas starigi ene de tiuj organizoj komunistajn 
ĉelojn, kiuj pere de konstanta kaj nelacigebla laboro 
konkeros por la afero de la komunismo la sindikatojn, ktp. 
En sia ĉiutaga laboro la ĉeloj devas diskonigi ĉie la perfidojn 
de la socialpatriotoj kaj la hezitemojn de la centristoj. La 
komunistaj ĉeloj devas esti tute subordigitaj al la aro de la 
partio. 


10a.- Ĉiu partio apartenanta al la Komunista Internacio 
havas la devon komenci senkompatan lukton kontraŭ la 
"Internacio" de Amsterdamo el flavaj sindikatoj. Ĝi devas 
diskonigi per tuta forto inter la sindikatistoj la neceson de 

rompo kun la flava Internacio de Amsterdamo. Ĝi devas fari 
ĉion eblan por apogi la internacian Asocion de ruĝaj 
sindikatoj, asociitan al la Komunista Internacio, nuntempe 
en proceso de kreiĝo. 


11a.- La partioj volantaj aliĝi al la Komunista Internacio 
havas la devon submeti al revizio la membrojn de siaj 
parlamentaj grupoj kaj eksigi ĉiujn mallojalajn elementojn, 
fari, ke tiaj grupoj estu subordigitaj al la prezidantaro de la 
partio ne nur parole sed en la faktoj, postulante, ke ĉiu 
individua komunista parlamentano subordigu tutan sian 
aktivecon al la aŭtentike revoluciaj interesoj de propagando 
kaj agitado. 


12a.- La partioj apartenantaj al la Komunista Internacio 
devas bazi sin sur la principo de la demokratia 
centralizismo. En la numtempa momento de malmola 
enlanda milito, la komunista Partio nur povos plenumi sian 
devon se ĝia organizo estas kiel eble plej centraliza, se ĝi 
altrudas ene de ĝi feran disciplinon kaj se la estraro de la 
partio, apogita sur la konfido de ĝiaj membroj, havas forton 
kaj aŭtoritaton kaj oni al ĝi havigas la plej ampleksajn 
povojn. 


13a.- La komunistaj partioj de la landoj, kie la 
komunistoj agadas laŭ la leĝaro, de tempo al tempo devas 
entrepreni laboron de purigo (reenskribo) inter la membroj 
de la partio por liberiĝi de ĉiuj etburĝaj elementoj, kiuj 
enŝteliĝis. 

14a.- Ĉiu partio volanta aliĝi al la Komunista Internacio 
havas la devon senkondiĉe apogi ĉiujn sovetiajn 
respublikojn en la lukto kontraŭ la kontraŭrevoluciaj fortoj. 
La komunistaj partioj devas efektivigi klaran propagandon 
por neebligi la elsendon de municioj al la malamikoj de la 
sovetiaj respublikoj; ili krome devas realigi laboron de 

propagando, per ĉiuj rimedoj, tiel leĝaj kiel neleĝaj, inter la 
trupoj senditaj sufoki la laboristajn respublikojn. 


15a.- La partioj, kiuj ankoraŭ subtenas la malnovajn 
socialdemokratajn programojn, havas la devon submeti ilin 
al revizio kiel eble plej baldaŭ, kaj redakti, konsiderante la 
apartajn kondiĉojn de sia lando, novan komunisman 
programon, kiu estu konforme al la decidoj de la Komunista 
Internacio. 


Kiel normo, la programo de ĉiu partio apartenanta al la 
Komunista Internacio devas esti konfirmita de laŭregula 
kongreso de la Komunista Internacio aŭ de la Plenuma 
Komitato. Se la programo de partio ne akirus la aprobon de 
la Plenuma Komitato de la Komunista Internacio, tiu partio 
rajtas apelacii al la kongreso de la Komunista Internacio. 


16a.- Ĉiuj decidoj de la kongresoj de la Komunista 
Internacio tiel, kiel la decidoj de ties Plenuma Komitato, 
estas devigaj por ĉiuj partioj apartenantaj al la Komunista 
Internacio. La Komunista Internacio, kiu agadas sub situacio 
de malmola enlanda milito, devas havi multe pli centralizan 
strukturon ol tiu de la Dua Internacio. Kompreneble la 
Komunista Internacio kaj ties Plenuma Komitato devas 
konsideri en ĉiuj siaj aktivecoj la diversecon de situacioj en 
kiuj troviĝas ĉiu partio por lukti kaj agadi, kaj devas preni 
decidojn devigaj por ĉiuj nur kiam tiaj decidoj eblos. 


17a.- Ĉi-sence, ĉiuj partioj volantaj aliĝi al la 
Komunista Internacio devas ŝanĝi sian nomon. Ĉiu partio 
volanta aparteni al la Komunista Internacio devas nomiĝi: 
Komunista Partio de tia aŭ kia lando (sekcio de la 
Komunista Internacio). La fakto de la nomo ne nur estas 
formala afero, sed eksterordinare politika afero kaj de 
granda graveco. La Komunista Internacio deklaris la militon 
al la tuta burĝa mondo kaj al ĉiuj partioj de la flava 
socialdemokratio. La diferencon inter la komunistaj partioj 

kaj la malnovaj "socialdemokrataj" aŭ "oficialaj" socialistaj 
partioj, kiuj perfidis la flagon de la laborista klaso, oni devas 
fari komprenebla por ajna simpla laboristo. 


18a.- Ĉiuj ĉefaj organoj de gazetaro de partio de ĉiuj 
landoj havas la devon publikigi ĉiujn gravajn oficialajn 
dokumentojn de la Plenuma Komitato de la Komunista 
Internacio. 


19a- Ĉiuj partio apartenantaj al la Komunista 
Internacio kaj tiuj, kiuj faris la peton de akcepto, havas la 
devon kunvoki kiel eble plej baldaŭ, kaj kiel ajn ene de la 
kvar sekvaj monatoj al la dua kongreso de la Komunista 
Internacio, eksterordinaran kongreson por ekzameni ĉiujn ĉi 
kondiĉojn de akcepto. Tial ĉiuj estraroj de partio devas 
kontroli, ke la decidoj de la dua kongreso de la Komunista 
Internacio estu komunikitaj al ĉiuj lokaj organizoj. 


20a.- La partioj, kiuj nun volas eniri en la Komunistan 
Internacion, sed ke ankoraŭ ne ŝanĝis radikale sian 
malnovan strategion, antaŭ ol eniri en la Komunistan 
Internacion devas fari, ke ilia centra komitato kaj ĉiuj centraj 
estraj organoj estos konsistigitaj de ne malpli ol du trionoj de 
kolegoj, kiuj jam antaŭ la dua kongreso publike kaj sendube 
defendis la eniron de sia partio en la Komunistan 
Internacion. Oni rajtas fari esceptojn kun la konsento de la 
Plenuma Komitato de la Komunista Internacio. La Plenuma 
Komitato de la Komunista Internacio ankaŭ havas la rajton 
fari esceptojn okaze de la centristaj reprezentantoj menciitaj 
en la alineo 7. 


21a.- La membroj de la partio, kiuj malakceptos kiel 
principon la kondiĉojn kaj tezojn ellaboritajn de la Komunista 
Internacio, devas esti forpelitaj de la partio. 


La samo speciale validas por la delegitoj al la 
eksterordinaraj kongresoj. 

LENINO, ENTOMBIGINTO 
DE LA RUSA REVOLUCIO 


GASTON LEVAL 





Mi unuafoje vidis kaj aŭskultis Leninon dum la 
Kongreso de la Komunista Internacio en kiu Mi estis 
akceptita, samkiel miaj kundelegitoj, kiel observanto“. Tiu 
kongreso jam komenciĝis antaŭ ok aŭ dek tagoj, kaj ĉiuj 
eminentaj gravuloj de la internacia komunismo kaj de la 
rusa komunista partio uzis la parolon rilate konflikton, kiu en 
Italujo disigis la ĵus starigitajn komunistajn fortojn kaj la 
maldekstrajn socialistojn, kies estro estis Serrati, kiu volis 
subteni iun distancon aŭ almenaŭ iun sendependecon de la 
homoj de Moskvo. Oni eldiris argumentojn. Trockij, Zinovjev, 
Radek, Rakovski jam intervenis. Kaj subite ĉiuj observantoj, 
ĉiuj rusaj komunistaj kaj internaciaj delegitoj leviĝis, 
eksplodante per aplaŭdoj kaj ĵetante sennombrajn: vivu 
Lenino!; ĉi tiu ĵus eniris tra la kuliso kaj sidiĝis en la tribuno. 


Mi opinias, ke mi estis la ununura, kiu ne leviĝis nek 
aplaŭdis. Sed mi min sentis rigardata de miaj najbaroj 
samkiel tiuj, kiuj en Francujo ne salutis la flagon dum 
militista parado, aŭ en Hispanujo, kiuj ne delevis la ĉapelon 
aŭ genuis sin, kiam pasis procesio. Ni diru, ke fakte tio ne 
min tuŝis. 

Mi tiam havis la okazon kontroli kion al mi diris du el 
miaj amikoj: la franca Rene Marchand, sincere aliĝinta al la 


14 Mi iris al Moskvo, kiel delegito de la hispana Nacia Konfederacio de la 
Laboro, por partopreni en la fondo de revolucia Sindikatista Internacio. 


264 Lenino, entombiginto de la rusa revolucio 


revolucio, kaj la kuracisto Nicolaiko, anarkiisto al kiu mi 
formulis ĉi ttun demandon: «Cu vi konsideras, ke Lenino 
estas geniulo?». 


-Kion vi komprenas sub geniulo? -Min respondis 
Nicolaiko-. En la diskutadoj Lenino nur havas la kondiĉojn 
de insidema advokato de vilaĝeto («ho jes, insidema», 
interrompis Marchand) kaj de malmulta substanco, mi tion al 
vi certigas. 


En tiu interveno pri la itala afero, la sola en kiu aperis 
Lenino dum la dek kvin tagoj, kiujn daŭris la kongreso, mi 
nur povis konstati la malriĉecon de liaj rimedoj, lian 
senruzan ironion (li mokis Lazzari-on, defendanto de 
Serrati, simiis liajn italajn vortojn kaj prononcon, kaŭzante la 
ridojn de servema aŭskultantaro) kaj la aŭtoritatan 
karakteron de liaj deklaroj. Lenino ne havigis la plej etan 
originalan argumenton, sed ja proponis la ultimaton: ĉu 
Serrati kaj ties amikoj submetis sin al la kondiĉoj, kiujn oni al 
ili altrudis, aŭ ili estis forpelotaj de la komunista Internacio. 


Se mia unua impreso ne estis favora, la dua estis eĉ 
malpli. Dum pli ol du monatoj mi tre aktive okupiĝis pri la 
sorto kaj liberigo de dek kvar kamaradoj”, kiuj estis je ilia 
dekunua tago de malsatstriko en la malliberejo de Butirki, 
kaj fine mi povis, per senespera penado, treni aliajn 
delegitojn por la Kongreso de la ruĝa Sindikata Internacio 
en grandegan klopodon antaŭ la supera estro. Ĝis tiam oni 
al ni faris perdi la tempon sendante nin de gravulo al alia, 
ĉiam malakceptante al ni la rajtigon viziti tiujn 
anarkisindikatistajn kamaradojn, kiujn oni akuzis pri la plej 
malbonaj malbonfaroj neniam donante al ni la plej 
malgrandan pruvon pri ilia kulpeco. Rakonti ĉiujn tiujn 
klopodojn estus tro longa. Sed estas taŭge klarigi, ke mi 
sukcesis kaŝeniri en la malliberejon, ke intervidiĝis kun niaj 


15 Inter la plej kapablaj el la rusa anarkiistaro. 

kamaradoj kaj havis longan interparoladon kun Volin, kiu 
admirinde parolis la francan kaj refutis ĉiujn kalumniojn 
(interligiteco kun la blankaj generaloj, amasbuĉo de soldatoj 
de la ruĝa armeo, elreligoj de trajnoj transportantaj sovetiajn 
trupojn, ktp.), kiujn Ĉeka (polico de ŝtato) ĵetis sur lin. 


Ĉi-foje ni estis deciditaj atingi nian celon. Kaj ni iris al la 
Kremlo por vidi la novan caron, kiu estis enfermita inter ĝiaj 
muroj. Estis anoj el ok aŭ dek delegitaroj: hispana -en kiu mi 
membris-, franca, angla, itala (de la Itala Sindikata Unuiĝo), 
germana R.P.D., kanada I.W.W., ktp. Kaj kiam la 
gvardikorpuso gardanta la enirejon de la Kremlo petis 
niaflanke kaj telefone al la kamarado Lenino akordigi 
intervidiĝon, ĉi tiu, komprenante la malbonan impreson, kiu 
kaŭzus rifuzon, akceptis. 


Sed, alveninte antaŭ ia granda konstruaĵo, kie li loĝis, ni 
renkontis novan gvardian taĉmenton, kiu siavice rifuzis lasi 
nin pasi. Unu el ni skribis, en la franca, noton insistantan pri 
la intervidiĝo. Lenino respondis per alia noto tekstanta, ke la 
taskoj de la Revolucio al li ne permesis ricevi nin. Nova noto 
el nia parto. Finfine, favora respondo. Kaj jen ni ĉi tie sur la 
unua etaĝo de la konstruaĵo, en ia enirejo, kie staris tri 
pordoj. Ni atendis kelkajn minutojn kaj aperis Lenino. 


Mi ne povas, pro manko de tempo kaj spaco, detale 
rakonti tion, kio estis ĉi tiu intervidiĝo. Ni diru tion, kio al ni 
ŝajnas pli karakteriza. 


Unue, en la enirejo mem, Lenino al ni premis unu post 
alia la manon longe retenante ĝin kaj, ankaŭ longe, fikse 
rigardis nin per konfuziga senhonto. Li al ni demandis nian 
nomon, de kiu lando ni venis, de kiu delegitaro ni formis 
parton, ktp. lom poste, ni sidiĝis ĉirkaŭ granda ortangula 
tablo kaj Tom Mann, angla delegito kaj la plej elstara 
gravulo el nia grupo, eldiris al Lenino la celon de nia 

klopodo. Lenino lin respondis en la angla, poste al ni 
alparolis en sufiĉe mezkvalita franca. 


Li tuj komencis dirante al ni, ke la rusaj anarkiistoj ne 
estis kiel la anarkiistoj de Okcidento, sed malamikoj de la 
revolucio, perfiduloj, kiuj deklaris sin por la milito flanke de 
la aliancanoj, kio estis mensogo, sed al li donis la «moralan 
rajton» persekuti ĉiujn kontraŭbolŝevikajn anarkiistojn". 
Poste li ĵetis sur niajn enprizonigitajn kamaradojn la eternajn 
akuzojn. 


Mi lin interrompis, kiam li ŝarĝis Volin-on per la plej 
malbonaj malbonfaroj. Klare, firme, mi diris al li, kion mi sciis 
pri la veraj aktivecoj de nia kamarado, nigra besto de ĉiuj liaj 
persekutantoj. Mi parolis per preciza maniero, martelante 
miajn vortojn, priskribante preskaŭ tago-post-tago la 
aktivecojn de nia kamarado. Lenino, kiu, kiam la aliaj 
parolis, kutimis rigardi la plafonon ironie ridetante ne 
aŭskultante kion oni al li diris, momente restis embarasita. 
Poste, serĉante la manieron eliri el sia embaraso, li parolis 
pri la kontraŭrevoluciuloj, kiuj estis ĝis tiam revoluciuloj, pri 
la defendo de la ŝtato («la ŝtato estas maŝino pri kiu ni 
estas respondecaj kaj ni devas protekti ĝin kontraŭ kiuj ĝin 
atakas»), pri la revolucia realismo («Volin estas tre 
inteligenta kaj, ĝuste pro tio, ni ne povas lasi lin propagandi 
kontraŭ ni»), reparolis pri la elreligoj de trajnoj, la ruĝaj 
soldatoj buĉitaj, akuzis Maĥno-n fari monstraĵojn en 
Ukrainujo kaj kunigis Volin-on kun Machno. Ĉiu diskuto iĝis 
senutila, des pli ĉar mi estis la sola malkonfirmi mian 
interparolanton. 


16 Malatesta, Luigi Fabbri, Sebastian Faure, Rudolf Rocker, Bertoni, Emma 
Goldman, A. Berkman, inter la plej konataj, Pierre Ramus, Volin kaj aliaj 
luktis en la milito kaj estis malamikoj de la bolŝevikismo. 

Ĉar dum la tuta dialogo la aliaj delegitoj silentis. Ili havis 
siajn validajn kialojn“. Poste la konversacio iom ŝanĝis la 
temon kaj oni petis al Lenino la rajton por ĉiuj revoluciuloj 
vorte kaj skribe diskonigi iliajn ideojn. Malakcepto de 
Lenino, kiu nur akceptas interveni por la dek kvar strikantoj 
de la malliberejo de Butirki, sed (kaj ĉi tio modeste dirite) ke 
li povas decidi nenion per si mem, ĉar estis la plimulto de la 
Politika Buroo, kiu devis decidi. 


Ni sciis, ke estis li, kiu faris la leĝon en ĉi tiu organo, 
tiam konsistigita de li mem, Trockij, Zinovjev, Buĥarin kaj 
Kamenev. Sed oni devis akcepti tiun komedion kaj mi mem 
skribis noton per kiu ni komisiis «al la kamarado Lenino» 
prezenti nian postulon al la kamaradoj de la Politika Buroo. 
La konversacio ankoraŭ iomete daŭris kaj ni foriris. La 
respondo sekvatage venis al la ĉambro de la franca delegito 
Sirolle. Ĝi estis subskribita de Trockij kaj al ni rifuzis la 
liberigon de niaj kamaradoj; oni nur akceptis la jenon: elpeli 
ilin el Rusujo aŭ nenio. Ni nepre devis akcepti. Kaj tiel estis, 
kiel nia kamarado Volin revenis en Okcidenton, kie li antaŭe 
rifuĝis sub la carismo kaj de kie li deiris por reveni en 
Rusujon de post la revolucio de februaro. 


La impreso, kiun al mi kaŭzis Lenino estis tiu de 
absoluta nesentemeco. Li rigardis la homojn, kiel aĉetanto 
rigardas la brutaron en foiro aŭ, kiel inĝeniero scivolanta 
kion li povas ricevi de nova maŝino. Nenio de simpatio, de 
spegulo de la animo sur ĉi tiu fizionomio pli sarkasma ol 
kora. El ĉiuj homoj, kiujn mi konis tiam, li estis la malplej 
kapabla je humaneco. Veras, ke mi ne havis la okazon koni 
Stalinon... 


17 Sirolle, franca liberecana delegito, reveninte al Parizo, respondis 
kamaradojn, kiuj al li riproĉis ne interveni dum tiu diskutado: «Kion vi 
volas?, oni devas prizorgi la kolon». 

Lenino estis la absoluta mastro en Rusujo. «Ni havas 
eĉ ne burĝan respublikon, ni havas absolutan monarkion», 
diris al mi Simon Steinberg, sekretario de la revolucia 
socialista partio de maldekstro, kiun mi kaŝe vizitis en la 
ĉambreto, kie li ankaŭ kaŝe loĝis. Kaj estis vero. Kiam oni 
formulis peton de subpremaj disponoj kontraŭ membro de la 
centra Komitato de la partio, oni decidis per plimulto kaj 
malplimulto kion oni devis fari. Sed Lenino arestigis tiun, 
kiun li volis, kiam volis, petante permeson al neniu. Li havis 
en la oficejoj de la diversaj ministroj - Ĉiĉerin, Lunaĉarskij, 
Trockij mem- siajn konfidulojn, kiuj lin informis pri ĉio, kio 
okazis en ili aŭ kion tie oni diris. Ĉar li havis en siaj manoj 
Ĉeka-on. Ĉeka, kies nomo resonis tiel fatale, kiel tiu de la 
Gestapo, kiu efektivigis absolutan diktatoradon sur la tuta 
Rusujo, kiu arestis, enprizonigis, ekzilis, torturis, mortigis 
tiun, kiun ĝi volis, sen la devo raporti pri siaj agoj, kiu eĉ 
elpensis novajn rimedojn de torturo“. La jugoslava verkisto 
kaj instruisto Mihailovitch malkaŝis, antaŭ ĉirkaŭ tri jaroj, ke 
kiam Odeso estis reokupita de la ruĝa armeo, tridek mil 
personoj estis mortpafitaj. Tion mi jam sciis en 1921 kaj nur 
estis unu fakto inter multaj aliaj. Ĉeka (anstataŭita de KPIA, 
de ŜPD, de MIA” kaj de, mi ne scias, kiu alia nuntempa 
polica institucio) organizis la unuajn koncentrejojn de 
Eŭropo. En 1921 estis jam miloj da personoj enfermitaj en 
koncentrejoj, kiujn oni nomis «izolantaj». Ili ne estis malpli 
teruraj ol la hitleraj kampoj. 


18 Inter ili, la «leterkestoj». La leterkestoj estis malgrandaj ĉambroj, tegitaj de 
korko, kiuj estis perfekte fermitaj kaj ne enlasis la aeron. Ĉi tie oni 
enfermis la viron aŭ virinon dum certa nombro da horoj kaj eltiris lin en tia 
stato, ke li subskribis ĉiujn akuzojn, kiujn oni al ili postulis. 

19 Noto el tradukinto: KPIA - HaponHbIim KOMHCCapHaT BHYTDEHHHX MEI, ruse, 
Komisararo de la Popolo por Internaj Aferoj de Sovetio; ŜPD - 
TocynapCTBeHHOe NIOJIATHUECKOE YNpABNEHHE, ruse, Ŝtata Politika 
Direktantaro; MIA - MuHHCTepCTBO BHYTpeHHHX NeA, ruse, Ministrejo pri 
Internaj Aferoj. 

Ĉeka mem persekutis, enprizonigis kaj mortigis la 
membrojn de ĉiuj aliaj revoluciaj partioj. Estas tiel, kiel Maria 
Spiridinova, juna heroino, kiu eliris el la siberiaj malliberejoj, 
kiam disfaliĝis la carismo kaj iĝis la estro de la revoluciaj 
socialistoj de maldekstro, tre baldaŭ ree estis en malliberejo 
kaj tie mortis. 


Ĉion tion sciis Lenino, toleris tion por disponi forton, kiu 
lin blinde obeis. Kaj kiam Rene Marchand proponis al 
Trockij, al Buĥarin, al aliaj altaj gravuloj, ke oni reguligu la 
aktivecojn de Ĉeka por ke ĝi ne daŭre disponu plenan 
permeson, kiu al ĝi rajtigas fari ĉion, kio al ĝi plaĉas, tiuj 
akompanantoj de Lenino akceptis, sed Lenino ĵetis la 
projekton en la paperkorbon. 


xxx 


La tiraneco de Lenino ne estis nova. Ni ne povas ĉi tie 
fari historion, eĉ mallongan, pri liaj aktivecoj en la kerno de 
la rusa socialdemokrata partio, kie la lukto de frakcioj gvidita 
de li kaŭzis, ke ofte li estis komparita de Pleĥanov, fondinto 
de la rusa marksismo, kun Robespiero, des pli kiam post la 
kongreso de 1903, skribis Trockij al Axelrod, alia membro de 
la rusa socialdemokratio, ke pro homoj, kiel Lenino «la 
aparato de la partio anstataŭis la partion, poste la centra 
Komitato anstataŭis la aparaton, kaj finfine la diktatoro 
anstataŭis la centran Komitaton mem”. La «demokratia 
centralizismo» de Lenino fakte estis la egocentralizismo?. 


xxx 


La laŭdantoj, kiuj abundas por la venkintoj kaj, kiuj 
plejparte farus la laŭdon de la venkintoj de la kontraŭa 
tendaro se la vento blovintus alidirekte, tre facilanime 
parolis kaj ankoraŭ parolas pri la «genio de Lenino». Mi jam 


20 Vidu la informon de la siberia delegitaro, skribita de Trockij kaj ĵus 
eldonita de la kolekto Spartacus. 


270 Lenino, entombiginto de la rusa revolucio 


diris, ke pro tio, kion vidis, mi al mi formulis la demandon 
dum mia restado en Rusujo, de junio al oktobro-novembro 
1921. Kaj antaŭ longe mi respondis nee. Pri tio cetere Mi ne 
estas sola. 


La kialoj de la triumfo de Lenino ne dependas de la 
escepta kvalito de lia penso, de lia kreanta spirito, sed de la 
furioza povvolo, kiu ĉiam lin regis kaj de lia absoluta 
senmoraleco pri la uzotaj rimedoj por atingi ĝin. Oni povas 
paroli pri la genio de la manovro, pri la genio de la artifiko (ĉi 
tie aperas la mensa strukturo de la «advokato de vilaĝeto»), 
pri la genio de la mensogo kaj la falsaj teorioj. Estis en la 
kerno de la rusa socialdemokrata partio aliaj tiel inteligentaj 
homoj, kiel Lenino: Pleĥanov, Martov, Trockij, Axelrod lin 
egalvaloris, sed ili ne havis lian falseman kaj artifikeman 
kapablecon. Inter la revoluciaj socialistoj de maldekstro kaj 
dekstro, Tchernov, Tseretelli, kaj sendube Maria Spiridinova 
ankaŭ lin egalvaloris. Per kio Lenino superis ilin, krom la 
povambicio kaj la politika cinikeco, kiu pravigis sin mem 
nome de la necesa diktatorado en la revolucio? 


Kunigu homojn, kiuj penadas por komuna celo. La 
sukceso de la entrepreno devas esti la frukto de iliaj kunaj 
penadoj. Sed unu el ili, rompante la neklare aŭ klare 
esprimitan interkonsenton, kiu komence ilin kunigis, ilin 
faligas en kaptilon, kiun ili ne atendis, kaj li ilin ĵetas en la 
abismon, deturnante la tutan aron de la klopodita celo. Ĉu 
estos tio trajto de genio? Ĉu pro tio li estos supera al tiuj, 
kiujn perfidis? Neniel. Tio estos pruvo de mallojaleco kaj tiuj, 
kiuj aplaŭdis tian venkinton, estas frenezuloj, blinduloj aŬ iaj 
friponoj. 


Tiele iuj pravigas la ŝtatrenverson (ĉar ne estis vera 
revolucio) de oktobro 1917, riproĉante al la aliaj partioj, ĉefe 
al la revoluciaj socialistoj (kiuj poste atingis la 50 procenton 
de la voĉdonoj en la balotadoj por la konstitucia Asembleo, 


GASTON LEVAL 271 


dum ke, eĉ posedante la povon, la bolŝevikoj nur atingis la 
25 procenton), ilian mankon de revolucia aŭdaco“. El ĉi tiu 
vidpunkto, veras, ke Lenino majstre ekspluatis la situacion. 
Sed de oktobro 1917 ĝis februaro 1918, kiam okazis la 
balotadoj por tiu Asembleo, nur pasis tri monatoj. Kaj dum ĉi 
tiuj tri monatoj la laboristoj okupis la plej grandan parton de 
la fabrikoj, manlaborejoj kaj aliaj institucioj de produktado, la 
kamparanoj okupis la teron, nova sociala kaj grandparte 
socialisma reĝimo estis tuj naskiĝonta. La disvolviĝo de la 
kurantaj realigoj ne kondukis al la restarigo de la carismo, 
nek al reala superregado de la kapitalismo. La franca 
konstitucia Asembleo prenis pli ol du jarojn por plenumi sian 
verkon, kial riproĉi al tiu de Rusujo ne tuje plenumi la ĝian? 


La «genio» de Lenino ree baziĝis sur la manovro. Li 
sciis, kaj sendube ne estis la sola, resumi per kelkaj 
frapantaj frapfrazoj la gravajn faktojn okazintajn dum la 
periodo de Kerenski. La grandega plimulto de la soldatoj, de 
kamparana origino, estis lacaj de la milito kaj volis reveni en 
sian teron, kiun la kamparanoj restantaj en la postmilitfronto 
alproprigis kaj disdonis al si: tial la formulo ĵetita de la 
bolŝevikoj pri «Tuja paco, sen aneksaĵoj kaj kontribucioj!». 
La sovetoj -al kiuj Lenino nur atribuis malmultan gravecon 
dum la Revolucio de 1905- multiĝis sur la rusa teritorio kaj 
estis la spontanea esprimo de la loka popola demokratio. 
Lenino kaj la bolŝevikoj ĵetis la formulon de «La tuta povo al 
la Sovetoj!» (ne al la bolŝevikoj, ni rememoru ĝin bone). La 
kamparanoj eksproprigadis la bienulojn. Lenino kaj ties 
sampartianoj proklamis: «La tero por kiuj prilaboras ĝin!»“”. 


21 El 715 parlamentaj seĝoj, la revoluciaj socialistoj atingis 412, la bolŝevikoj 
158. La plimulto de la Asembleo do estis inklina al la socialistaj solvoj. 


22 Ni rimarku, ke la bolŝevikoj tiam ne havis terkulturan programon. Ilia 
tendenco (simila al tiu de la revoluciaj socialistoj) estis la ŝtatigo fare de la 
ŝtato; la menĉevikoj, kun Pleĥanov, defendis la «municipigon» de la teroj. 
Sed la kamparanoj al si disdonis la grandajn bienojn; tiam, por ne Ĉagreni 
kaj altiri ilin, la bolŝevikoj adoptis la neŭtran formulon «La tero por kiuj 

La universala voĉo petis la kunvokon de konstitucia 
Asembleo, kiu, kolektinte la esprimitajn dezirojn, starigos la 
ĝeneralajn bazojn de la nova Rusujo. Kaj la bolŝevikoj 
ankaŭ faris kampanjon por la rapida kunvoko de la 
konstitucia Asembleo. 


Politika oportunismo lerta, genia, se oni volas, sed se ĝi 
nur konsistas el ruzeco, perfido, ĉu estas vere genia? 


Ni diris oportunismon. Ni aldonu, ke ĝi estas 
multvizaĝa. Estus interese montri ĉiujn kontraŭdirojn de 
Lenino, lia maniero samtempe subteni la plej kontraŭdirajn 
tezojn laŭ li parolas en kongreso aŭ en la Centra Komitato, 
laŭ liaj tumomentaj interparolantoj, laŭ la situacioj. 


Tiel, monaton antaŭ la ŝtatrenverso de oktobro, Lenino 
skribis broŝuron titolitan Ĉu povos la komunistoj konservi la 
povon?, kiu verŝajne estis rezervita al la membroj de la 
partio laŭ kutima praktiko. Kaj samtempe, ke li faris 
kampanjon por la kunvoko de la konstitucia Asembleo, kio 
logike enhavis la respekton de la popola volo, samtempe, 
ke li proklamis: «La tuta povo al la Sovetoj!»”“, kio signifis, 
ke la povo estus dissolvita inter la plimulto de la rusa popolo 
kaj ne restus en manoj de la sola partio komunista, li 
prognozis por siaj amikoj, ke la komunistoj povus konservi 
la povon, dirante, ke la partio -kiu ses monatoj antaŭe 
nombris 20.000 aliĝantojn kaj, kiu, laŭ li, nombris en oktobro 
240.000- povus, per tiuj 240.000 membroj, kies ega plimulto 
venis en la bolŝevikismon sciante nenion pri Markso, la 
marksismo, eĉ la leninismo, ke la 240.000 aliĝantoj, ni diras, 
povus tre bone anstataŭi la 130.000 bienulojn, kiuj regis 
Rusujon antaŭ la disfalo de la carismo. 


prilaboras ĝin!», kio signifis la rekonon de la multiĝo de la malgrandaj 
terposedaĵoj. Oportunismo, ĉiam. 

23 Tutcerte Lenino kalkulis, ke poste estus pli facile forpreni la povon de la 
Sovetoj ol de revolucia socialista registaro. 

Tio estis trompiĝi per liaj propraj sofismoj kaj fari krudan 
kaj stultan karikaturon pri la realo. Ĉar antaŭ ĉio Rusujo ne 
estis regita de 130.000 bienuloj, sed krom ankaŭ ĉi tiuj 
lastaj, de aparato de nacia ŝtato, kiu nombris 250.000 
profesiajn funkciulojn, kaj ankaŭ de la lokaj kaj regionaj 
administracioj, la «zemstvo»-j (provincaj asembleoj), de la 
tuta ekonomia aparato en manoj de la kapitalistoj kaj de la 
teknikistoj de la kapitalismo -pri kio Lenino parolis en la 11a 
kongreso de la komunista partio-, de la tuta komerca 
aparato kaj de la ŝtatigitaj industrioj, kiuj havis tiel grandan 
gravecon. Pro tia limigita vidado de la aferoj, oni restas 
mirfrapita legante kelkajn komentariistojn, kiam ili asertas, 
ke Lenino montriĝis eksterordinara pro sia kapablo analizi 
diversajn situaciojn. 


Estu kiel ajn, ni vidas, ke li planis konservi la povon... 
post ĝia preno per maniero aŭ alia. Ĉi tio signifis, foje 
konkerita la povo, la diktatoradon fare de kerno de profesiaj 
revoluciuloj, de tute elprovitaj bolŝevikoj, kaj konsekvence 
centralizon, kiu, pro necesoj de la kaŭzo, nomiĝos 
demokratia. 


Sed samtempe, ke li skribis tiun broŝuron (septembron 
1917), Lenino verkis sian libron titolitan La ŝtato kaj la 
Revolucio, en kiu, bazante sin sur tiaj kaj kiaj skribaĵoj de 
Markso kaj Engelso, proklamis sin, kiel malamikon de la 
ŝtato kaj alproprigis al si la engelsan formulon: «Dum la 
ŝtato ekzistas ne estos libereco; kiam la libereco estos 
starigita, la Ŝtato estos malaperinta». Kaj li asertis sian 
konformecon de principoj kun la anarkiistoj koncerne la 
necesan malaperon de tiu ŝtato. Li nur riproĉis al ili (kiel 
faris Markso al Bakunin kaj ties amikoj) voli iri tro rapide, 
meti la ĉaron antaŭ la bovoj. 

Tamen, Lenino diras: «For la ŝtato!» sed temas pri la 
kapitaisma ŝtato. Anstataŭ ĝi oni establos ŝtaton 
konsistigitan de «la laboristoj armitaj». Li aldonas, ke ĉiuj 
civitanoj iĝos «salajrataj oficistoj de la Ŝtato konsistigita “de 
la laboristoj armitaj”»; ĉiuj civitanoj, li aldonas, iĝas dungitoj 
kaj laboristoj «de sola “kartelo' de la tuta popolo, de la 
ŝtato». Ĉio baziĝas atingi, ke ili laboru laŭ egala proporcio, 
ekzakte observu la mezuron de laboro kaj ricevu laŭ 
proporcio. Ĉu laŭ proporcio de kio? Ni ne ĝin scias. 


Kiu povas kompreni ion el tiu nekompreneblaĵo? Ĉar 
finfine, kiu konsistigos la ŝtaton? Kio signifas tiun «solan 
kartelon de la tuta popolo, de la ŝtato»? Ĉu la ŝtato estus 
konsistigita de la 150 milionoj da loĝantoj, kiujn nombris 
Rusujo? Se ĉiuj civitanoj iĝas laboristoj kaj oficistoj de sola 
kartelo de la popolo, ĉu la civitanoj tiam ne estos la popolo? 


En ĉiuj liaj prognozoj, eĉ tiuj, per kiuj li anoncis, ke 
danke al la komunismo estos la eblo konsumi sen limigo kaj 
la neniigo de la ŝtato, kiu estos la konsekvenco de la 
komunismo, Lenino ĉiam prezentas la ŝtaton, kiel organizon 
de demokratia lukto de la popolaj amasoj, kiel la simplan 
«organizon de la homamasoj armitaj». En la miksaĵo el liaj 
teoriaj konsideroj, estas multaj ripetoj, kiuj kelkfoje eĉ ŝajnas 
deveni de anarkiisma spirito. Tio estas ĉar Lenino volis 
ŝtaton ĉe kies kapo oni povis meti laboristojn, kiuj 
alkutimiĝos direkti ĝin, «kiel oni direktas fabrikon». 


Ke oni pardonu, se volas, la krudecon de nia juĝo: tia 
aserto estas granda stultaĵo. Kompari la direkton de fabriko 
kun tiu de ŝtato estas ne scii tion, kio estas ŝtato, kun la 
grandega komplekseco de ties aktivecoj; tie ree al ni aperas 
la nekompetenteco de Lenino, kiam li prognozis, ke la 
240.000 komunistoj, el kiuj nur eta malplimulto havas iun 
ideon pri la aperontaj problemoj, povos solvi tiajn 
problemojn. Same ne povas surprizi lia konfeso en la 11a 

kongreso de la komunista partio, marton 1922: «Eble nia 
aparato estas netaŭga, sed oni diras, ke la unua elpensita 
vapormaŝino estis ankaŭ netaŭga kaj eĉ oni ignoras se ĝi 
funkciis. Tio ne estas la esenco“. Tio esenca estas, ke la 
maŝino estis elpensita». 


Kaj la sofisto, la ruza advokato insistas: «la unua 
vapormaŝino, pro sia formo, estis neuzebla! Kio gravas! 
Danke al tio ni nun havas la lokomotivon. Nia aparato de 
ŝtato estas sincere netaŭga. Kio gravas! Ĝi estis kreita kaj 
estas grandega historia elpensaĵo; ŝtato de proleta tipo estis 
kreita. Jen la grandaj konkeroj, kiujn ni akiris kaj, kiuj ne 
povas esti al ni forprenitaj. Sed por ni, reprezentantoj de la 
komunista partio, ĉi tio signifas nur malfermi la pordon. Nun 
la tasko, kiu al ni aperas, estas meti la fundamentojn de la 
socialisma ekonomio. Ĉu oni faris tion? Nu, tio ne estis 
farita. Ni ankoraŭ ne havas la socialismajn fundamentojn. 
Tiuj el la komunistoj, kiuj imagis, ke tiaj fundamentoj jam 
ekzistas, faras tre grandan eraron». 


Ĉi tiuj vortoj estis eldiritaj kvar jarojn kaj duonon post 
kiam Lenino faris la antaŭvidojn, kiujn ni konas. lom poste, li 
skribos en siaj notoj, ke la aferoj estas abomenindaj 
koncerne la ŝtaton, ke la bolŝevikoj reprenis la caran ŝtaton 
kaj simple farbis ĝin per mantelo de socialisma glazuro. Sed 
ĉiuj iliaj akrobataĵoj ne al ĝi permesis la plej malgrandan 
restarigon. 


xxx 


Same okazis en la ekonomia kampo. Relegu la finan 
alineon de la deklaroj de la 11a kongreso: la fundamentoj de 
la socialismo ankoraŭ ne ekzistas... luj serĉus pretekstojn 
tiajn, kiel la enlanda milito, kiun ni ne forgesas. Sed la sekva 
deklaro farita de Lenino en tiu sama kongreso de 1922, 
montras, ke estis tie aliaj multe pli gravaj kaŭzoj: «La ideo 


24 NeT: Substrekita de la aŭtoro 

konstrui komunisman socion nur per komunistoj estas 
infanismo, pura infanismo. Oni devas konfidi la ekonomian 
konstruon al aliaj, al la burĝaro, kiu estas pli kulturita, al la 
intelektuloj el la kampo de la burĝaro. Ni mem ankoraŭ ne 
estas kulturitaj por tio». 


Tamen, antaŭ oktobro 1917, Lenino asertis, ke la 
socialismo estos starigita post ses monatoj. Tiel, la tuta 
politiko de la rusa komunista partio baziĝis sur antaŭvidoj, 
kiujn la sperto malkonfirmis. Antaŭvidoj kaj promesoj estis 
bloke reĝustigitaj sen timo al la kontraŭdiroj. 


Sed krom la eraroj, kiuj devenis de la ega nescio de 
Lenino kaj ties sampartianoj pri la problemoj de organizo de 
socio”, estis tiu volo preni kaj ĉiakoste konservi la povon, 
eĉ la duobla, triobla aŭ kvarobla ludo. Kaj ĉio tio sen honto, 
sen timo al la pli gravaj kaj malmoralaj kontraŭdiroj. Ĉar ĉiuj 
kontraŭuloj, eĉ la revoluciuloj, estis detruitaj kaj neniu povis 
protesti. 


Tiel, la «paco sen aneksaĵoj kaj kontribucioj», kies 
proklamo kunvenas en Petrogrado kaj Moskvo sufiĉa parto 
de soldatoj kaj la maristoj de Kronŝtadt por sekurigi la 
triumfon de la bolŝevikoj, iĝas akcepto de la traktato de 
Brest-Litovsk, kiu transdonis al la germana kaj aŭstra 
imperioj Ukrainujon, Krimeon, Kaŭkazon, bonan parton de 
Pollando kaj la provincojn de la Nordo. Ĉi tiu transdono, 
kiun kontraŭstaris la plimulto de la centra Komitato de la 
komunista partio, sed ke Lenino, kiu restis sola, altrudis 
kontraŭ ĉiuj, estis unu el la kaŭzoj de rompo inter la 
komunistoj kaj la revoluciaj socialistoj, kiujn Lenino, por 
senkreditigi ilin, kompreneble akuzis pri perfido favore al la 
aliancanoj. 


25 Tutcerte Lenino pensis, kune kun Markso, ke oni ne devis okupi sin pri la 
«receptoj por la marmitoj de la estonta socio». 

Ankaŭ estis perfido pri la falsaj promesoj koncerne la 
frapfrazon: «La tuta povo al la Sovetoj!», ĉar la povon ne 
kaptis la Sovetoj, sed la komunista partio, kiu centralizis kaj 
tute akaparis ĝin. Veras, ke la Sovetoj nominale daŭre 
ekzistis kaj ankaŭ, kiel supera ironio, ke oni starigis la 
reĝimon de senbrida diktatorado de la komunista partio, 
kiun oni ĉiam nomas Respubliko de la Sovetoj. Sed fakte 
nur restis la karikaturo de la Sovetoj, submetitaj al la 
ferpugno de la lokaj sekcioj de la komunista partio, apogitaj 
de la subpremfortoj, kiuj dekomence ilin subjugis, 
neebligante ilin funkcii, malpermesante, malakceptante, 
subpremante ilin per la pli trompaj akuzoj: voĉdonaj 
eksterregulaĵoj, malkapableco, malversacioj, ĉio taŭgis por 
tio“. La tutlanda registaro de la Sovetoj estis fakte 
efektivigita de la membroj de la centra Komitato de la partio; 
super la centra Komitato estis la Politika Buroo kaj, kiel ni 
jam diris, en la kerno de la Politika Buroo, Lenino altrudis 
sian volon. 


xxx 


Sed samtempe okazis aliaj arbitraj malaperigoj. 
Grandega kooperativa movado, naskiĝinta antaŭ la 
Revolucio, disvolviĝis de post la disfalo de la carismo, ĉefe 
en la kamparo, kie estis la plej grava konstrua realigo. 
Fondiĝis Federacioj de kooperativoj, kiuj kovris vastajn 
zonojn de Kaŭkazo aŭ Turkestan en la malproksima Siberio, 
sen tio, ke la registaro povis submeti ilin al sia volo pro ilia 


26 Jen cetere kiu estis la doktrino diskonigita de Lenino post la kongreso 
okazinta en Stokholmo fare de la socialdemokrata partio en kiu, en 1906, 
oni diskutis pri la sovetoj aperintaj antaŭ jaro en Rusujo: «La partio neniam 
rezignis sian intencon uzi certajn organizojn, kiuj al li estis fremdaj tiaj, 
kiel la sovetoj, por pligrandigi la influon de la socialdemokratoj sur la 
laborista klaso. Samtempe la socialdemokrataj organizoj devas rememori, 
ke se la socialdemokrata laboro estas organizita, kiel konvenas, laŭ 
ampleksa maniero inter la homamasoj, tiaj institucioj povas praktike iĝi 
superfluaj». 


278 Lenino, entombiginto de la rusa revolucio 


granda potenco en la superregado de la ekonomiaj 
aktivecoj. 


Tiam, neatendite, Lenino decidis la nuligon de tiuj 
kooperativoj, bazitaj sur la propra-vola asocio de iliaj 
membroj, kiel postulas la vera kunlaborado, kaj anstataŭigis 
ilin per la kooperativoj de la ŝtato metitaj en manojn de 
nekompetenta kaj parazita burokrataro. La konsekvencoj de 
ĉi tiu dispono estis la detruo de gravegaj organizaj fortoj, la 
nuligo de strukturoj de terkultura produktado kaj disdono, 
kaj la malapero de funkciaj rimedoj de interŝanĝo inter la 
urbo kaj la kamparo. 


Sovetoj... Kooperativoj... Ĉu la sindikatoj, kiuj 
konsistigas la trian kolonon de la nova ekonomio? Ankaŭ ne 
povis toleri ilin Lenino, kiel aŭtonomajn instituciojn, kiuj 
havas siajn proprajn principojn, siajn proprajn metodojn de 
organizo kaj agado. Unue, ĉar la sindikatoj estis kreo de la 
laboristoj kaj Lenino, obsedita de sia malplimulta diktatora 
koncepto pri la revolucio, de la unuflanka superregado de la 
socialdemokrata partio -la komunista partio estis kreita 
poste-, ne povis akcepti, ke konstruanta revolucia forto 
fremda al la lia agadis ekster la imperativaj ordonoj de la 
partio de kiu li estis la estro kaj esperis daŭre esti. Krome, 
ĉar li estis intelektulo, kiel la grandega plimulto el la 
partiestroj ĉefe de la bolŝevika frakcio, donis neniun 
valoron, neniun gravecon al tio, kion povis fari la laboristoj 
mem. Ĉi-rilate li esprimis sin sen ĉirkaŭfrazoj en la sekvaj 
linioj: 

«Liberigita al si mem, la laborista klaso nur kapablas 
disvolvi sindikatan konsciencon. La moderna socialisma 
konscienco nur povas alveni al ĝi el la ekstero... nur povas 
estiĝi el profunda scienca kono. Portanto de la scienco ne 
estas la proletaro, sed la burĝa intelektularo. Estas el la 
cerbo de membroj de ĉi tiu socia klaso, kiel Markso kaj 

Engelso, el kie estiĝis la moderna socialismo. La pura kaj 
simpla sindikatismo signifas la ideologian subordigon de la 
laboristoj al la burĝaro». 


Ke estis parto de vero en tiuj asertoj se ni prenas la 
aron de la tutmonda sindikatismo, ni akceptas, kvankam ni 
povas demandi kio restas de la lukto de klasoj kaj de la 
marksismaj konceptoj; sed tiaj rezonadoj servis kiel 
pretekstoj al la deviga subordigo de la sindikataj aktivecoj al 
la komunista partio, eĉ kiam la sindikatismo faris tiom aŭ pli 
ol la socialdemokrata partio aŭ la komunista partio mem. 
Dum tiu revolucia periodo, la sindikatismo aŭ pli ĝuste la 
agado de la rusaj sindikatoj estis socialisma laŭ la ampleksa 
senco de la vorto: la sindikatoj prenis en siaj manoj la 
manlaborejojn, la fabrikojn, kaj Rykov, vicprezidanto de la 
Konsilantaro de la komisaroj de la popolo, povis skribi en la 
Narodnole khoziasistvo ĉi tiujn signifoplenajn liniojn: 


«La tuta laboro pri organizo de la ekonomia vivo de la 
lando ĝis nun fariĝis (komence 1919) per la rekta 
partopreno de la sindikatoj kaj la reprezentantoj de la 
laboristaj amasoj. La sindikatoj kaj la laboristaj konferencoj 
de fabrikdelegitoj de iuj industriaj branĉoj estis la ĉefaj kaj 
solaj laboratorioj, kie instruis kaj ankoraŭ instruas sin la 
servoj de ekonomia organizo de Rusujo». 


Do ankaŭ tie estis grandegaj rekonstruaj ebloj. Sed 
ĝuste ĉar tiuj ebloj estis grandegaj, Lenino ne povis toleri 
ilin. Ĉar pro lia egocentralizisma koncepto pri superregado 
de partio, de lia partio, superregita de li, Lenino -post la 
adopto de ofte kontraŭdiraj teoriaj pozicioj, kiuj farus, ke 
psikologo demandus sin ĉu ni ne estas antaŭ kazo de 
skizofrenio-, revenis al la aserto de sola komando, ĉiam 
inter siaj manoj memkompreneble. Pri ĝis kie povis 
ampleksi ĉi tiu komando, en la teoria kaj poste en la praktika 
kampo, ni povas trovi ekzemplon en la libro, kiun li publikigis 

antaŭ la revolucio sub la titolo de Unu paŝo malantaŭen, du 
antaŭen. 


Sub tiaj kondiĉoj oni komprenos, ke Lenino tiel, kiel ne 
volis sovetojn, nek verajn kooperativojn, kiuj havis sian 
propran direktadon, eĉ kunordigita en aro, kiu povintus 
harmoniigi sin, ankaŭ ne povis akcepti la ekziston de 
sindikatoj ne submetitaj al la diktatorado de lia partio, t. e., 
al lia persona diktatorado. Tial Ĉeka intervenis post la 
ŝtatrenverso de oktobro en la asembleoj de la fabrikoj; tial la 
laboristoj de la fabrikoj tre frue komencis protesti kontraŭ tiuj 
enmiksiĝoj; en la industriejoj, ĉefe de Petrogrado kaj 
Moskvo, estis organizitaj kunvenoj de fabrikdelegitoj, 
kontraŭ kiuj Ĉeka kaŭzis detruojn ofte efektivigante amasajn 
arestojn. Ĉi tiu lukto ne nur respondis al la volo de la 
laboristoj por administri ili mem la fabrikojn, sed ke prezentis 
ĝeneralan aspekton, kiu koncernis la esencajn principojn de 
la revolucio kaj la problemon de la libereco. Tiel, fine de 
decembro 1917, la tutrusa konferenco de la laboristoj de la 
libro kunveninta en Moskvo adoptis longan rezolucion 
kontraŭ la persekutado fare de la bolŝevika partio al la 
gazetaro kaj la rimedoj de propagando skribe, en kiu aperas 
la du sekvaj alineoj: 


«19) Persekutante la gazetaron, la Konsilantaro de la 
komisaroj de la popolo senigas al la nacio la solan eblon 
esti informita pri la agado de la povo kaj ĝi liberiĝas je ĉiu 
kontrolo kaj respondeco; 2?) La fakto starigi ekskluzivan 
rajton pri la ĝuado de la gazetarlibero profite de sola partio, 
de sola grupo aŭ de sola klaso neebligas al la popolo 
disvolvi ties konojn kaj malutilas la interesojn de la laborista 
klaso luktanta por la socialismo». 

Kompreneble Lenino kaj liaj sampartianoj akuzis la 
laboristojn de la libro esti kontraŭrevoluciaj menĉevikoj“”. 
Des pli kiam grava parto de la laboristaj amasoj samtempe 
protestis kontraŭ la ĉikanaĵoj, kiujn ili suferis, kaj kontraŭ la 
fermo de la konstitucia Asembleo, kio signifis la neniigon de 
ĉiuj aliaj partioj kaj la tutan forigon de la esprimrajto de la 
penso. 


Ni resumu: nuligo de la sovetoj, kiel faktoro de 
administra kreado kaj loka organizo; nuligo de la 
kooperativoj; nuligo de la sindikataj kaj laboristaj organizoj: 
kreitaj kaj kreantaj sin; nuligo ankaŭ de la konstitucia 
Asembleo balotita de la tuta rusa loĝantaro. Ja necesis 
multa «genio» por ĉi tiu grandega detruverko de la rimedoj, 
kiujn disponis la revolucio. 


En ekonomio, la konsekvenco estis rapidega falado de 
la produktado. Ĉio paralizis sin, unuflanke, stokoj el tritiko, 
kiuj malpliiĝis laŭ fulma rapideco en Petrogrado kaj aliaj 
urboj; aliflanke, la krudmaterialoj daŭre ne alvenis al la 
fabrikoj de transformo, kio estigis teruran senlaborecon. 


«En Petrogrado, 832 industriaj entreprenoj okupis, je 
januaro 1917, 365.800 laboristojn; je aprilo 1918, la kvanto 
da dungitoj malpliiĝis al 144.000, t. e., malaltiĝo de la 60 90. 
En Moskvo kaj ĉirkaŭaĵoj, je aprilo 1918, 36 teksaj 
manufakturoj, kiuj okupis 130.000 laboristojn kaj 24 fabrikoj 
de mekanikaj konstruoj, kiuj okupis 120.000 laboristojn, 
fermis siajn pordojn»”. 


La robotoj de la bolŝevikismo al ni asertas, ripetante la 
artifikon de siaj mastroj, ke la terura situacio en kiu troviĝis 
la rusa loĝantaro dum la jaroj 1920-1921 kaj tiu, kiu sekvis, 
estis la konsekvenco de la enlanda milito kaj ĉefe de la 


27 Ni rimarku per kiu facileco Lenino traktis, kiel oportunismulojn, 
perfidulojn, kontraŭrevoluciulojn, ktp., tiujn, kiuj malkonsentis kun li. 


28 La laboristo de Petrogrado, 2-an de junio 1918. 

blokado de la aliancitaj landoj, post la sabotado de la 
kontraŭrevoluciuloj, inter kiuj, laŭ la malnobla taktiko de la 
miksado, Lenino kaj liaj sampartianoj enmetis la 
menĉevistojn, siajn kunulojn de la antaŭa tago, la 
revoluciajn socialistojn de maldekstro kaj dekstro kaj ankaŭ 
la anarkiistojn. Vere oni ne povas nei la konsekvencojn de la 
enlanda milito, sed tiuj akuzoj kontraŭ la aliaj frakcioj ne 
estis pli ol mensogoj. La fakto ne voli submeti sin al 
malplimulta frakcio tute ne signifas, ke ĉi tiuj aliaj tendencoj 
estis konsistigitaj de «perfiduloj» kaj «kontraŭrevoluciuloj», 
de «likvidantoj» kaj «filistroj». Ni estas alkutimiĝintaj al tiaj 
akuzoj, kiujn la disĉiploj de Lenino ĉiam ĵetis kaj daŭre ĵetas 
kontraŭ ni de post 1917, kio kaŭzus, kiel konsekvenco en 
revolucia situacio, nian ekstermon; ĉi tiu simpla sperto al ni 
permesas prijuĝi la valoron de la akuzoj ĵetitaj sur la rusajn 
socialistajn kaj revoluciajn partiojn ne bolŝevikajn. 


Ni vidis, kiu estis la konfeso de Lenino rilate la ŝtaton, 
je marto 1922. Ni ankaŭ vidis, ke Lenino tiam deklaris, ke 
ĉio devis esti entreprenita danke al la burĝaro kaj la 
teknikistoj de la burĝaro en la ekonomia kampo, ĉefe pri la 
ekonomia socialigo. 


Tio, kion li ne diris estis, ke la malprogreso en tiu tereno 
atingis grandojn senfine superajn al tio, kion sugestas la 
nombroj pri senlaboreco, kiujn ni reproduktis pli supre. 
Ekzemple, la produktado de malpura ŝtalo en ingotoj, kiu 
estis de 4.274.000 tunoj en 1916, malaltiĝis al 182.000 tunoj 
en 1920, al 177 tunoj en 1921, al 255 tunoj en 1922, al 690 
tunoj en 1924. Ĉi tiu kapturna malaltiĝo ne nur klariĝas pro 
la milito ĉar en 1917, post oktobro, 24 el la 65 ekzistantaj 
fornoj estis aktivaj. 


Inter la kaŭzoj de tiu malprogreso oni povas sendube 
inkluzivi certan pasivan reziston de la laboristoj, kiel 
protesto kontraŭ la sufokado de la liberoj kaj la starigo de 

ĝeneraligita diktatorado. Al ni neeblas klarigi laŭ kiuj 
proporcioj fariĝis ĉi tiu rezisto, kiun kelkaj homoj de la partio 
prezentis kiel «sabotadon de la laboristoj». Sed ni ne devas 
forgesi kion asertis Rykov, unu el la altrangaj gravuloj de la 
partio, koncerne la rolon de la laboristoj kaj ties sindikatoj, 
kaj kiu Ŝajnas malkonfirmi ĉi tiun alian specon de asertoj . 


Oni ankaŭ ne devas forgesi la situacion kreitan por la 
inĝenieroj kaj diversaj teknikistoj. La letero direktita al 
Lenino je marto 1919 de inĝeniero, kies tekston reproduktas 
Prokopovitcz en sia ekonomia historio de USSR, informas al 
ni pri tio. Jen ĝiaj esencaj fragmentoj: 


«Ĉu okazos, ke vi estas ĝis tia ekstremo enfermita en 
via soleco de la Kremlo, ke vi ne vidas tion, kio estas la vivo 
en viaj ĉirkaŭaĵoj kaj, ke vi ne rimarkas tion, kio okazas inter 
la rusaj teknikistoj, certe ne oficialaj komunistoj, sed veraj 
laboristoj, kiuj akiris siajn teknikajn konojn koste de 
grandega penado sen tio, ke la kapitalistoj iom intervenis, 
kaj neniel intence servi la kapitalon? Ili akiris tiujn konojn 
krude luktante kontraŭ la mortigaj kondiĉoj altruditaj al la 
studentoj dum la malnova reĝimo. Por ili, tiuj kondiĉoj ne 
pliboniĝis sub la komunisma registaro». 


«Kontraŭ ĉi tiuj aŭtentikaj proletoj, kiuj, malgraŭ la 
diverseco de siaj sociaj originoj, metis sin je la servo de tiu 
frato, kiu estas por ili la laboristo, kaj ĉi tio ekde la unuaj 
gestoj de sia konscia vivo, per la penso, la vorto kaj la ago, 
kontraŭ ĉi tiuj aŭtentikaj laboristoj, mi diras, ĵetitaj de vi en 
saman amason de misodoraj «intelektuloj», oni incitis la 
senkonsciajn komunistojn kaj freŝe varbitajn inter la 
malnovaj policistoj, la kamparaj komisaroj de polico, la 
malgrandaj funkciuloj, la vendistoj kiuj, en provinco, ofte 
konsistigas grandan parton de la «lokaj aŭtoritatoj». 


29 Ni vidas, kiel la bolŝevikoj kaj ties supera estro rapide pliigis sian anaron, 
kiu estis konsistigita de kiuj faris la leĝon en la kamparoj kontraŭ la 

«Estas malfacile priskribi al vi la hororon de la humiligoj 
kaj la suferadoj, kiujn oni al ili trudis. La plej absurdaj 
denuncoj kaj akuzoj, enketoj sen rezulto, sed ekstreme 
humiligaj, minacoj esti mortpafitaj, forprenoj kaj konfiskoj, 
enmiksiĝoj en la plej intimaj aferoj de privata vivo..., tia 
estas la atmosfero en kiu devis labori multaj teknikistoj 
elirintaj el la grandaj lernejoj ĝis ĉi tiuj lastaj tempoj». 


«Kaj tamen ĉi tiuj «etburĝoj» ne forlasis sian postenon; 
plenumis la sanktan sindevontigon, kiun prenis sur sin iĝi, 
koste de ne gravas kiaj oferoj, gardistoj de la kulturo kaj la 
scio por tiuj, kiuj ilin humiligis kaj insultis pro instigo de siaj 
estroj. Ili komprenis, ke oni ne povas konfuzi la malfeliĉon 
kaj la personajn ĉagrenojn kun la kreo de pli bona vivo, kaj 
tio helpis kaj ankoraŭ helpas ilin elteni ĉion kaj daŭre labori. 
Sed vi estu certa, ke inter ĉi tiuj homoj, kiujn vi bloke 
karakterizis kiel burĝojn, kontraŭrevoluciulojn, sabotantojn, 
ktp, nur ĉar ili havas opinion, kiu diferencas de la via pri la 
rimedoj realigi la estontan socialisman kaj komunisman 
reĝimon, vi aĉetos ne unu laŭ la prezo, kiun vi pensas“?. Se 
vi volas “uzi” la teknikistojn, ne ilin aĉetu: lernu estimi ilin kiel 
homoj kaj ne kiel brutaro, kiun vi bezonas de tempo en 
tempo». 


Ĉi tiu letero, ekstraktita laŭ Prokopovitciz de la 
Kompletaj verkoj de Lenino, helpas nin kompreni la 
malprogreson de la rusa ekonomio, kaj ankaŭ kial Stalino 
devis venigi multnombrajn inĝenierojn kaj diversajn 
teknikistojn de Germanujo kaj Usono dum la jaroj 1924- 


kamparanoj kaj la ne leninismaj revoluciuloj. Trockij aligis la militistojn, 
ne pro konvinko, sed pro profesiismo, al la ekzistanta ŝtata armeo, kiel 
Tujachevski-on, cara oficiro, aŭ Brusilov-on el la gloroj de la rusa armeo. 
Nature, la unua el la du metis la tutan sian sciencon kaj teknikon de 
amasbuĉo por, sub la ordonoj de Trockij, detrui la ribelantojn de Kronŝtadt. 


30 Lenino volis allogi la teknikistojn proponante al ili situacion de 
privilegiuloj. Materiisma interpreto de la historio. 

1935 (la abunda senlaboreco en ĉi tiuj du landoj faciligis tiun 
agon). Ĉar se en 1922 Lenino omaĝis la kapablon de la 
teknikistoj de la rusa burĝaro, jam ne restis sufiĉa numero 
de ĉi tiuj lastaj por realigi la taskojn, kiujn oni al ili atribuis. 


Ĉu la taskoj? Jes aŭ plej bone la tasko organizi la 
ekonomion de kiu li estis la ĉefa detruanto. Post la ribelo de 
Kronŝtadt li komprenis ĝis kia ekstremo necesis reĝustigi la 
situacion, kaj pro tiu ago multaj komentariistoj al li atribuis 
refoje geniecon. Sed kio al ni ŝajnas pli karakteriza 
koncerne la disponojn prenitajn de Lenino, estis, ke 
anstataŭ mobilizi la laboristojn donante al ili pli da libero de 
iniciato, lasante al ili disvolvi iliajn organizojn, donante al ĉi 
tiuj pli da ebloj de kreanta aktiveco, Lenino preferis uzi la 
teknikistojn de la burĝaro, laŭ siaj propraj vortoj. Ĉar li sciis, 
ke poste povus, se vivus sufiĉe longe por fari tion, facile 
forigi tiujn momentajn kunlaborantojn, dum ke al li estus tre 
malfacile forigi la laboristajn organizojn, kiuj akiris pli da 
matureco. Li tiam komisiis al la burĝaro «organizi la 
komunismon», ĉar li ne sciis organizi ĝin eĉ per la helpo de 
sia partio, siaj sbiroj kaj siaj funkciuloj. Tia estis la kaŭzo de 
NEP aŭ Nova Ekonomia Politiko. Kaj estas homoj, kiuj 
ekstaziĝis pro ĉi tiu kontraŭsenco, pro ĉi tiu monumenta 
malica ago. 


Des pli kiam post la revivigo de la entreprenlibero, kiu 
permesis certan kvanton da malnovaj entreprenistoj aŭ riĉaj 
kamparanoj, oni devis malfari tiajn privilegiojn, kies aperon 
kaj reaperon oni kaŭzis. Kaj tio estis la ĉasado de la 
«kulakoj», la denunco de la kulakoj (Trockij senkompate 
agadis pri tio), la ekzilo kaj la pereigo de milionoj da kulakoj, 
da virinoj, da kulakidoj. Nova paĝo de honto kaj malhonoro, 
kiu alportis nenion de komunismo, ĉar ĝi kreis novan 
parazitismon kaj kontribuis al tio, kion oni nomas la stalina 
erao. 

La stalina erao! Ĉi tie ni ankaŭ kolizios kontraŭ la 
robotoj, kontraŭ la intelektaj pupoj de Moskvo. Ĉar ni diras, 
ke Lenino kaŭzis ĉi tiun eraon de la komenco ĝis la fino. 
Ĉefe ĉar li pelis antaŭen Stalinon, en kiu li ekvidis sian 
instrumenton aŭ sian posteulon. Oni neniam sufiĉe diros, ke 
Stalino eniris en la ĝeneralan sekretariaron de la rusa 
komunisma partio pro volo de Lenino -kiu lin enirigis en la 
centran komitaton en 1912-, kiu volis uzi lin por neebligi la 
supreniron de Trockij, kontraŭ kiu li ĉiam estis en lukto 
malgraŭ certa kunlaborado“". Kaj se Stalino povis preni tiel 
facile la rimenojn de komando estas, ĉar Lenino tiamaniere 
centralizis kaj aranĝis la aparaton de subpremo kontraŭ siaj 
propraj kamaradoj de partio, ke estis tre facile por la georgia 
diktatoro anstataŭi lin. Ke jaron antaŭ lia morto, rimarkante 
kion Stalino okazigos, ĉefe ĉar li samtempe ĉiam pli vidis ĝis 
kia ekstremo la ŝtato iĝis «abomena», li skribis la 
«testamenton» en kiu avertis kontraŭ la «brutaleco» de sia 
spirita filo kaj laŭdis, sen multa entuziasmo, la meritojn de 
Trockij -ni ne pretendas per tio defendi ĉi tiun, kiu estis pli 
valora ol Lenino ĝis la momento, kiam al li kuniĝis-, tio 
malpliigas je nenio lian historian respondecon. 


Tio ŝanĝas nenion pri la starigo de la stalina reĝimo, 
kiun li vaste preparis. Do tiuj, kiuj sciis, kiuj scias tion, kio 
estis la lenina reĝimo, kio en ĝi estis la polica karaktero, la 
sufokado burokrata, libertmortiga, persekutanta, la organiza 
nekompetenteco (ĉefe tiu koncernanta la policon), la 
administra malmoraleco, tiuj, inter kiuj mi estas, diras, ke 
Stalino elpensis nenion (krom la procezoj de Moskvo), ke 
esence la tuta stalinismo troviĝis en la leninismo. 


Eĉ pli: ĝisfunda studo montrus kiom da psikologiaj 
similecoj karakterizis la du virojn. En Lenino, la volo de 
superregado estis ĉiam la ĉefa rimedo de liaj sintenoj, kaj 


31 Ĉiam estis opinidiversecoj inter Lenino kaj Trockij, kvankam tiuj kaŝe 
okazis. Kaj estis Lenino, kiu venkis. 

en la polemikoj, en la disputoj, en la teruraj internaj luktoj de 
la rusa socialdemokrata partio, eĉ antaŭ ol plenumiĝis la 
rompo inter la bolŝevikisma frakcio kaj tiu, kiun oni nomis 
menĉevikisma, ĉiuj procedoj -la friponaĵoj, la trompoj, la 
malobservoj de la donita parolo - estis taŭgaj. Ekde la 
momento kiam oni malkonsentis kun li, tiu estis 
kontraŭrevoluciulo kaj malamiko de la proletaro, kaj li 
deklaris antaŭ tribunalo de la partio, en proceso de morala 
ordo, kiun al li faris samtempe la menĉevikoj kaj la plimulto 
de lia bolŝevika frakcio, ke «estas devo detrui, per ĉiuj 
rimedoj, tiujn, kiuj estas la malamikoj de la proletaro». 


Ĉi tiu sinteno, kiun li observis ĉiam, ĉu jam ne estas tiu 
de la stalinismo? Veras, ke oni ankoraŭ ne estas antaŭ la 
pereigo de la kamaradoj de partio. Sed ĉi tiu sinteno al ĝi 
malfermas vojon, ĉar laŭ la ĝusta logiko estas juste kaj 
necese, ke la perfiduloj estu ekzekutitaj. 


Lenino, ni ripetu ĝin, ne tiom faris... Sed li faris 
konsiderindan paŝon sur tiun vojon per la ekstermo de la 
maldekstraj kaj dekstraj revoluciaj socialistoj, de la 
anarkiistoj, de la menĉevikoj, kiuj pri iuj punktoj donis multe 
pli da garantio pri la praktikoj de socialigo kaj respekto al la 
libero (al la sindikatoj kaj la sovetoj, ekzemple). Ke la 
praktiko de tia amasbuĉo poste etendiĝis al la luktoj de 
frakcioj inter bolŝevikoj, estas nur disvolviĝo de kio 
antaŭekzistis. Cetere estas tre utile observi, ke estas en la 
tereno de la praktiko de la eksproprigoj, kiuj subfosis la 
socialdemokratan partion kaj kontraŭ kiuj la tuta menĉevika 
frakcio kaj la plimulto de la bolŝevika frakcio fine manifestis 
sin, ke Lenino kaj Stalino koincidis kaj interfratiĝis. Lenino 
principe akceptis rezigni, dum la kongreso de Stokholmo en 
1907, ĉi tiun praktikon, kiu malkuraĝigis ĉion kaj al li certigis 
rimedojn per kiuj li luktadis ne nur kontraŭ la cara reĝimo, 
sed ankaŭ kontraŭ la aliaj revoluciaj frakcioj. Sed post la 
akcepto de tia rezigno, li rapidis starigi sekretan organizon 

de batalo, kiu daŭrigis la eksproprigojn, kiujn la granda 
plimulto de la socialdemokratoj denuncis tiel, kiel la plej 
elstaraj personecoj de la socialista Internacio, kiel Kautsky 
kaj Rozo Luksemburgio. Kaj estis Stalino, kiun li komisiis 
estri, ĉefe en Kaŭkazo, tiun sekretan aktivecon. Jen la kialoj 
de la unuaj kontaktoj, de la unuaj afinecoj inter la du viroj. 
Lenino poste elektis Stalinon, en la centra Komitato de la 
socialdemokrata partio (tio okazis en 1912), kaj kiel Stalino 
akceptis esti propra-vole kvietan instrumenton, Lenino al li 
skribigis libron pri la problemo de la naciecoj, kiu donis al lia 
posteulo certan karakteron de teoriisto. 


Se oni serĉas kun kiuj aliaj homoj li havis, eĉ en aliaj 
terenoj, similajn afinecojn al kiuj ekzistis inter Stalino kaj 
Lenino, mi opinias, ke oni ne ilin povas trovi. Nek Trockij, 
nek Zinovjev, nek Kamenev, nek Bujarin, nek Martiv, nek 
Pleĥanov havigas tian gradon de simileco. Pro lia volo 
ĉiakoste superregi kaj sen tio, ke nenio lin haltigu, Stalino 
estis la inda posteulo de Lenino. La sola diferenco estis, ke 
ĉi tiu lasta, multe pli informita pri la socialismaj teorioj, 
kelkfoje havis kritikajn subitajn timojn, kiuj ne al li neebligis 
daŭri sur la fatala deklivo en kiu li ĵetiĝis. 

AKTIVULO DE NKL EN 
RUSUJO 


VICENTE PEREZ (Combina) 


Dediĉo. 

Estas devo de ĉiuj, kiuj luktas, de ĉiuj, kiuj estas 
ĉekape de la revolucia proletaro rememori la pasintecon, 
apogeo de la barbarecoj kaj maljustecoj. 


Por skribi tiun modestan libron, nur gvidis min deĉifri 
enigmon por multaj kaj servi la interesojn de la sklavoj antaŭ 
la tuta demokratia politiko de la bolŝevikoj. Kontraŭ la 
revolucio de la rusa popolo, neniam, sed kontraŭ ties 
uzurpantoj, ĉiam. 


Ĉi tiun libron mi dediĉas al ĉiuj, kiuj luktis kaj luktas 
kontraŭ la kapitalista tiraneco kaj kontraŭ la subpremanta 
sistemo de la Stato. 


Justa memoro, plena de emocio kaj sento por ĉiuj, kiuj 
oferis siajn vivojn sinofere al la libereco kaj la justeco de la 
Liberecena Komunismo, supera idealeco, kiu plene 
emancipos la tutan sklavan proletaron. 


Ankaŭ memoro por ĉiuj falintoj kaj mortigitoj dum la 
hispana Respubliko tiel, kiel por ĉiuj, kiuj troviĝas en la 
sklavkarceroj pro sia defendo de la Liberecana Komunismo. 
Nenio pli. 


Vicente Perez (Combina) 
Barcelono, septembron 1932 

Enkonduko. 


Ne atendu la leganto trovi en ĉi tiu libro teorian nek 
doktrineman elmeton pri la komunismaj kredoj. Nur kaj 
ekskluzive estos konciza, tamen vera, elmeto pri faktoj kaj 
aferoj viditaj kaj spertitaj —pli spertitaj ol viditaj- dum restado 
en Rusujo, kiu daŭris ĉirkaŭ tri jarojn kaj duonon. 


Neniu hodiaŭ ignoras, ke la rusa proletaro, post kuraĝa 
luktado ĉe la barikadoj por disfali la despotan kaj malican 
caran reĝimon, devis poste alfronti ĉiujn imperiajn 
potencojn, interligitaj por komuna ago, kiuj pretendis per 
krima blokado definitive detrui la revolucian movadon kaj 
fortranĉi je ĝiaj komencoj la fortan vivon de tiu nova 
sistemo. Ili ne atingis sian celon, kvankam semis la mizeron 
kaj la doloron inter la punata rusa loĝantaro, kruele 
mortigante per malsato milionojn da estuloj, kies sola krimo 
estis konkeri sian liberon kaj defendi ĝin kontraŭ ĉiu ebla 
uzurpo. 


Kaj venkis la rusa popolo kontraŭ ĉiuj siaj malamikoj, 
ĉar en la multiĝo de liberigaj pensoj kaj ideoj, en la 
diverseco de la kriterioj kaj agoj, ne estas pli ol unu forto, 
kiam oni luktas por justa, nobla kaj humana afero; okazis, 
ke la rusa proletaro havis la okulojn fiksaj je tiuj ampleksaj 
horizontoj, kie ĝi esperis, ke aperos la suno de la Libereco 
kaj la Justeco, la brila astro, kiu finos kun ĉiuj grandaj 
maljustecoj; ĉar jam plena la kaliko de amareco en ĝia 
pasio, jam laca suferi mistraktojn kaj persekutojn, ne nur sur 
si mem, sed ankaŭ sur la karno de siaj fratoj ekspluatataj en 
ĉiuj landoj de la Tero, tiel kreskis ĝia fido, ĝis tia ekstremo la 
IDEO fariĝis karno de ĝia karno, ke antaŭ ol malprogresi ĝi 
preferintus malaperi de la tersurfaco. 

Sed... pasis la jaroj. Indiferenta Kronos daŭrigis sian 
vojon kaj tio, kio komence ŝajnis proleta triumfo, iĝis 
kunmiksaĵo el pompaj frazoj, vanaj nomoj, kiuj ne havas 
praktikan virtualecon. Ŝanĝiĝis la nomoj, sed la situacio de 
la laboristo ne variis. La elverŝita sango, la amasoj el 
viktimoj kaŭzitaj de la blanka mitrajlo kaj la malsato, nur 
donis kiel frukton malĝojan, bedaŭrindan interŝanĝon en la 
terminaro de la aferoj. 


Veras, ke oni faris gravajn progresojn tiel en la teknika 
kampo, kiel en tiu de la produktado, sed tio, kvankam estas 
multo, ne estas la idealo por kiu donis sian vivon tiom da 
milionoj da homoj. 


Ĉar jam estas momento, ke oni diru: la rusa Ŝtato 
trairas termidoran““ periodon. La homoj, kiuj stariĝis kiel 
deponprenantoj de la esenco de la revolucio, la mentoroj kaj 
direktantoj de la nova USSR, kiuj alligis al si mem la 
reprezentadon kaj la interpreton de la popolaj deziroj, 
ankoraŭ ebriigitaj de la vino de la granda atingita venko -sed 
ne atingita de ili, sed de la luktintaj kernoj -, konsideras la 
laboristajn amasojn de la urboj kaj la kamparo, kiel militan 
materialon, kiel socian instrumenton, kiun ili povas uzi laŭ 
sia volo kaj kapriĉo por la celoj, kiujn ili al si proponos. 


Pro tio kaj pro la absoluta malesto de demokratio en la 
Sindikatoj kaj en la interno mem de la Partio, la produktantaj 
amasoj neniom interesas sin pri la publikaj aferoj, eĉ 
deklarante sian absolutan malkonsenton kun la agadoj kaj 
taktikoj de siaj gvidantoj per malrapida, sed senĉesa 
sabotado en la produktado. Ĉi tiu estas la sola 
defendarmilo, kiu restas al ili kontraŭ la malestiminda 
despotismo de la trustoj, administraj organoj de la 


32 NeT: periodo de la franca Revolucio konita kiel termidora Konvencio, kiu 
komenciĝis per la ŝtatrenverso de la 27-a de julio 1794, kiu faligis 
Robespieron. 

produktado, kaj kontraŭ ŜPD, kiu estas la reguliga organo 
de la politika vivo, kiuj terurigadas la tutan loĝantaron de la 
lando. 


Tiele, lokita Stalino ĉekape de la politika buroo, li povis 
facile skizi la du kvinjarajn planojn pri nacia industriigo, ne 
antaŭe konsultante, kiel estis juste kaj demokratie, la 
laboristan klason, kiu estas la rekte koncernita de la 
deciditaj disponoj kaj, kiu devas elteni la tutan pezon de la 
troa penado, kiu reprezentas la planon. 


Ree la malsato kaj la mizero kaptas la produktantojn 
samkiel dum la tempoj de la enlanda milito; alifoje la 
malbonaŭgura fantomo de la senhavecoj minacas de 
apude, pli terura ol neniam, la proletajn hejmojn de Rusujo, 
kies voĉon oni ne volis preni en konsidero por la ellaborado 
de la ĝeneralaj linioj de la nova plano. 


Nur la usonaj teorioj pri taksado trudiĝis. Ĉie aperas la 
usonismo, la fordismo kaj la raciigo. Sed oni nenie vidas 
frazon de stimulo por la malsatulo, nek etendiĝas amika 
mano al la falinto. Ne estas paco por la nekonformulo, nek 
la nekontentulo povas aŭdigi sin. Vi ĉie nur vidos surstrate, 
en la manlaborejoj kaj la fabrikoj, grandajn afiŝojn kun 
surskriboj kiel tiu: “Post dek jaroj ni devas atingi kaj superi 
Usonon”. 


Jen la sola zorgo de la moderna diktatoro. Kio gravas la 
volo de la homamasoj kaj la krioj de angoro? Li altrudis sian 
personan volon kaj ve al kiu protestas!. Kiu tion faros, estos 
arestita, forpelita de la sindikatoj kaj forportita al Siberio, 
ene de absoluta silento, sen iu defendrimedo kaj sen tio, ke 
iu kuraĝos eĉ eldiri favoran opinion pri li. 


Ĉio tie estas monopolo de la Ŝtato, la papero, la libroj, 
la ĵurnaloj, la sindikatoj, ktp, ktp. Sekve neniu povas disponi 
de la bezonaj rimedoj por aŭdigi nek manifesti sin sen la 

konsento de la gvidantoj. Diru al mi, legantoj, kion oni povas 
atendi de lando, kie eĉ la libero estas objekto de monopolo 
kaj dozado? Kion ni povas diri pri lando, kie la laborista 
klaso tute malhavas rimedojn por libere manifesti siajn 
opiniojn kaj ideojn? 

Sed tio pli bedaŭrinda el ĉio ĉi estas, ke misprezentante 
la realon, falsante la faktojn, oni pretendas plenumi intensan 
propagandon por porrusa glorigo. Ĉar, oni devas klare diri 
ĝin, la vero pri tio okazanta en Rusujo estas konita de ĉiuj 
komunistaj gvidantoj de la mondo; ĝin scias la Hispana 
Komunista Partio kaj scias, eble pli bone, la “Laborista kaj 
Kamparana Bloko de Katalunujo”. Kial do ili silentas? Kial ili 
prisilentas la veron de la okazaĵoj? Ili diras, ke havas fidon, 
ke fidas, ke tre baldaŭ la rusoj faros direktoŝanĝon kaj 
Stalino rekonos siajn erarojn. 


Kiel eraraj estas tiuj, kiuj tion bonfide diras. Ne, ne 
eblas la direktoŝanĝo nek la rekonado de la misoj. Por ke tiu 
afero okazu, estus bezona la firma premo de la internacia 
proletaro favore de la rusa popolo. Dum ĉi tio ne okazas, la 
proletaro de USSR povos impulsi neniun ŝanĝon en la 
estraro de la komunista ŝipo, ĉar ĝi estas ligita je piedoj kaj 
manoj, ĉar ĝi estas buŝumita kaj al ĝi estas neebla aŭdigi 
sian voĉon. 


Oni povis kalkuli dudekojn da verkistoj, kiuj vizitis 
Rusujon. Multnombraj estas la delegitaroj, kiujn la proletaro 
ĝemanta sub la humiliga jugo de la kapitalista ekspluatado, 
sendis en tiun landon kun la sola kaj ekskluziva celo, ke ili 
transdonu klaran, kategorian kaj detalan informon pri ĉiuj 
aspektoj de la vivo -mizera aŭ eltenebla-, kiun la proletaro 
spertas en la sino de la Komunista Rusujo. 


Ĉi tiu malfacilega tasko ankoraŭ ne povis efektiviĝi, nek 
povos, pro du fundamentaj kialoj, kiujn neniel ni povas kaŝi 
al niaj legantoj. Prisilenti ilin estus perfido al la rusa 

proletaro, kiu iutage kredis esti farinta sian Revolucion, kaj 
krome estus ago de forsilentantoj de la Bolŝevika Partio, kiu 
fakte estis la strangolanto de la libero. En la paĝoj de ĉi tiu 
libro, trovos la leganto la pravigon de niaj asertoj kaj 
detaligitaj la du kialojn pri kiuj ni parolis en la antaŭa alineo. 


xxkk 


La naŭdek procento de la tuta literaturo publikigita dum 
ĉi tiuj jaroj havas intense kaj esence partian karakteron. Ĝia 
celo estis semi la konfuzon en la avangardajn mediojn kaj 
samtempe esti apogpunkto por efektivigi tendencajn 
kampanjojn, tute mankajn je bazo kaj destinitajn al la 
ekskluziva celo dividi la opiniojn por varbi la nekontentulojn 
cele pliigi la vicojn de la Partio. 


Ha! Per kiu simpleco la kredema popolo englutas la 
eldiraĵojn, kiujn la salajrataj verkistoj al ĝi donas, kiel benitan 
panon. Kiom facile estas al profesia literaturisto (?) beligi la 
aferojn, eĉ la plej malestimindajn, kaj rakonti, ke ekzistas 
paradizoj tie, kie nur estas ruiniĝo kaj morto... Sufiĉis al 
multaj posedi paperon, plumon kaj inkon kune kun du 
ĝeneralaj kaj sensence strangaj ideoj pri kio estas la vivo en 
Rusujo por skribi libron per kiu li ludis ne nur kun la vero kaj 
la honoro mem, sed kun la digneco kaj la interesoj de la tuta 
laborista klaso. 


Kaj ne estis sincera voĉo, kiu leviĝis kontraŭ tiuj 
fantazioj. Eĉ ne unu sola el tiuj, kiuj povis, denuncis, ke la 
verkisto, uzante la literaturan liberon, penadis meti florojn 
kaj tapiŝojn sur la ŝtonabundan vojon semitan de dornoj. Ĉi 
tio estas, kion faris la plimulto el kiuj iris al Rusujo, apogitaj 
de la kulpa silento de kiuj pro unuj aŭ aliaj kialoj prisilentis 
kion povis diri. 


Eblus skribi kaj prezenti realan informon pri la 
ekonomia kaj politika situacio de la rusa proletaro tiel, kiel 

estis kaj estas deziro de la laboristoj de la mondo kaj pri kiu 
ni parolis en antaŭaj paĝoj, se la delegitoj kaj turistoj, kiuj 
translokiĝis en la landon de la sovetoj, anstataŭ pasigi la 
tempon vizitadante la oficialajn oficejojn pri informado, 
ricevante de tendencaj manoj la statistikojn, kiuj devis servi 
al ili por ekreklami siajn impresojn, dediĉos sin, puŝataj de 
la propra iniciato kaj de la strebo scii kaj esti utilaj al la 
legantoj, certiĝis ĉu la ricevita dokumentaro respondas al la 
realo;ili enketos kaj konsultos la laborantan popolon kaj 
starigos rigoran kontrolon inter la opinioj de tiuj de malsupre 
kaj la informoj de tiuj de supre. Sed, se hazarde al ili venas 
en la kapon tia ideo, kiel ili ne konas la rusan lingvon, 
troviĝas en la neebleco rekte komuniki sin, kaj la kontakto 
kun la laborista kaj produktanta homamaso nur povas ĉi- 
okaze efektiviĝi per interpretistoj, kiuj per korpo kaj animo 
apartenas al la Partio, dediĉas paradigi antaŭ ili, kiel kinan 
bendon, specon de abstrakta Rusujo. 


Se verus, ke la vivo en Rusujo onidire disvolviĝas laŭ la 
normoj de feliĉo kaj bonfarto, kaj se la laborista klaso reale 
ĝuus ĉion, kio ĝis hieraŭ estis privilegio de la kapitalisma 
klaso, kial oni ne rajtigas delegitaron el anarkiistoj por ke ĝi 
translokiĝu tien kun siaj propraj interpretistoj kaj faru la 
rektajn enketojn? Tiel estas, kiel oni efike luktus kontraŭ la 
anarkismo, kaj la komisiitoj mem, se tio, kion oni 
diskonigas, verus, ili revenus laŭdante la perfektecojn de 
lando, kiu sciintus forĝi la feliĉon de siaj loĝantoj. 


Se oni jam atingis, kiel iuj asertas, la neniigon de la 
Kulakaro kaj la Nepman-aro“, kiuj tiulande estas la 
prototipoj de la privata kapitalo kaj, ke oni progresas per 
grandegaj paŝoj kaj sur neniaj zigzagaj vojoj al la 
fundamento de la Socialista Ekonomio, kial al ni, kiuj estis la 
plej fidelaj defendantoj de la rusa Revolucio dum la jaroj en 


33 NeT: negocistoj, kiuj aperis post la oficialigo de la NEP (Nova Ekonomia 
Politiko) 

kiuj okazis la krudaj kaj sangaj bataloj kontraŭ la blankaj 
armeoj, kiuj estritaj de Kolĉak, Denikine kaj Judeniĉ 
endanĝerigis la realigitajn konkerojn, kial ni ripetas, oni al ni 
neas la eniron en USSR-on kaj eĉ malpermesas surplediri 
ĝin? Kial oni nin eĉ akuzas je kontraŭrevoluciuloj, portante 
ĝis neklasifikebla ekstremo la malamon, kiun ili al ni sentas? 


Ĉar ni ne fermas la okulojn antaŭ la realo. Ĉar se 
internacia anarkiista komisiono vizitus Rusujon, ne 
prisilentus la hontaĵojn kaj grandajn maljustecojn, kiujn tie 
vidus, ĉar ni ne povas defendi subpreman kaj aŭtoritateman 
sistemon, kiu persekutas, enkarcerigas kaj ekzilas milojn da 
sendefendaj laboristoj. Ĉar ni volas la maksimuman liberon 
por ĉiuj, kiuj laboras, por ĉiuj, kiuj produktas, ne distingante 
sekson nek aĝon. 


Kiel estas nature kaj logike, ni respektas kaj observas 
la fizikan malegalecon, sed ni ne toleras, ne povas suferi la 
ekonomian maljustecon, ĉar ĝi estas la karakterizo de la 
kapitalisma reĝimo. 


Ĉu malaperis en Rusujo ĉi tiu malegaleco? Ne. Neniam 
en tiu lando la hierarĥioj montriĝis per la hodiaŭa forto. 
Nuntempe ekzistas kvindek mil kategorioj kun malsamaj 
salajroj en ĉiuj industriaj kaj profesiaj branĉoj. Pri tio, kion 
poste ni detalos, nenion diris la laŭdantoj de la “Ruĝa 
Paradizo”. 


Pro tio ni diras ke, kiam estas intereso fari profundan 
kaj konsciencan studon pri la vivo de popolo, kiam oni volas 
penetri en tion plej intiman de la rusa animo, oni devas iri 
tien labori kun la parioj, sen ia privilegio tiel, kiel mi faris, 
intermiksiĝante kun la laboristo en la fabriko, kun la ministo 
en la minejo, kun la kamparano en la kamparo; 
profundigante kaj eĉ entrudiĝante en la privata vivo de la 
hejmoj; partoprenante en la rapidaj brigadoj, kiuj gvidas la 
produktadon, kiuj eltenas la maksimuman pezon en la 

ĉiutagaj laboroj, fine dependante de salajro konkerita per la 
plej granda fizika penado, per propra impulso, sen helpo de 
iu. Tio sinteze estas kio devis fariĝi por povi kompari la 
principojn, por povi krude taksi, kiu estas la diferenco inter 
la kapitalisma ekspluatado kaj kiu efektiviĝas en Rusujo per 
la ekspluatantaj organoj, kiuj ricevas la nomon de Trustoj de 
la Ŝtato. 


Kion povas diri la eksterlandaj delegitoj, kiuj iras al 
Rusujo por ĉeesti en la festoj de la Revolucio aŭ, kiuj 
translokiĝas en tiun landon por “oficiale” festi la unuan de 
Majo? Kion povas rakonti tiuj, kiuj iras reprezentante la 
sindikatan movadon aŭ nome de la Partio de siaj respektivaj 
landoj en la Komintern aŭ la Profintern““, se de la unua tago 
komencas loĝi en la plej komfortaj kaj centraj hoteloj de la 
urbo, ricevante —hontinda afero- salajron pli grandan ol tiu, 
kiun enspezas laboristo en fabriko, manlaborejo aŭ oficejo? 


Kiel povas doni proksimuman ideon pri la rusa realo tiuj 
sinjoroj, kiuj nur povis juĝi la staton de la popolo per sia 
profitdona restado plena de komfortoj kaj ĝentilaĵoj? 


Se ili ne vidintus ĝin —ĉu estas ilia kulpo aŭ ĉar la estroj 
havas intereson kaŝi ĝin-, mi devas diri al ili, ke ekzistas 
skalo de salajroj kaj, ke ĉi tiuj estas tiel etaj, ke tio, kion 
enspezas rusa laboristo, apenaŭ sufiĉas por kovri liajn plej 
urĝajn bezonojn. 


Ni alvokas la aktivulojn de la Partio, tiujn, kiuj per 
kriegoj monotone kantis ene kaj ekster de la sindikatoj, tiujn, 
kiuj bonfide kredas, ke en Rusujo jam plenumiĝis la 
egalecon kaj, ke sufiĉas labori por manĝi, tiujn, kiuj kredas, 


34 NeT: La Komunista Internacio aŭ 3a Internacio ankaŭ konata per siaj 
komencliteroj en la rusa Komintem (KoMHHTepH, mallongigo de 
KoMMyHHCTHUeCKHU HHTEPHAaNHOHAJ) La Ruĝa Sindikata Internacio ankaŭ 
konata per siaj komencliteroj en la rusa Profintern (IIpobmHTepH, 
mallongigo de KpacHsi HHTEpHAIHOHAJI NpOCOIOZOB) 

ke tie la ununura bone vivanta estas la proletaro, por ke al 
ni diru, kion ili komprenas pri “proletaro”. 


Kaj ni diras tion, ĉar en Rusujo, escepte de la Nepman- 
oj kaj la Kulakoj, ĉiuj estas proletoj. ŜPD, la urba polico, la 
Armeo kaj la Ŝiparmeo, la Korporacio de juĝistoj, la 
Komisaroj de la popolo, la dungitoj de la malliberejo kaj la 
tuta sinsekvo de parazitoj, kiujn en la kapitalismaj landoj oni 
nomas popolaĉo, ĉar ili vivas danke al la fremda laboro, 
estas en Rusujo proletoj, sed proletoj, kiuj samkiel okazas 
en la kapitalismaj landoj, enspezas pli kaj vivas pli bone ol 
tiuj, kiuj vere estas tio: la laboristoj. 


Ĉu vi eble ignoras ĉion ĉi, laŭdantoj de la bolŝevikismo 
kaj necedemaj defendantoj de Rusujo? Ĉu vi reale kredis, 
ke la proletaro nur estis konsistigita de kiuj laboras, de kiuj 
produktas utilaĵojn por la kolektivo? 


Ĉu vi ne scias, ke ankoraŭ nun en Rusujo ne 
produktiĝas varoj por esti deponitaj en la “Kolektivaj 
Magazenoj” intence distribui ilin inter kiuj laboras, sed ke oni 
ilin fabrikas por la vendejoj, kie nur povas aĉeti ilin tiuj 
enspezantaj tre altajn salajrojn? Ĉu vi ne scias, ke ankoraŭ 
validas la leĝo pri ofertado kaj mendado samkiel en la 
kapitalismaj landoj, kun la sola diferenco, ke la Ŝtato 
detruas la burĝaron kaj monopoligas ĉiujn branĉojn de la 
produktado samtempe, ke disvolviĝas potenca kaj ampleksa 
burokrataro ne malpli danĝera nek timinda ol tiu? 


Jen kio okazas en Rusujo. La solaj, kiujn reale favoris 
la oktobra revolucio, estis al la parazitoj. Male la klaso, kiu 
nelace produktadas, kiu konstruadas, malmulte profitis sin. 
Pro tio etendiĝis tiu skeptikeco inter la laboristaj klasoj. Vidis 
la popola amaso, kiel aperis, kvazaŭ el sorĉaĵo, novaj 
kastoj; la laborista aristokrataro, konsistigita de inĝenieroj, 
teknikistoj, direktistoj, instruistoj, artistoj, komisaroj, la 
komitatoj de la sindikatoj, la politikaj oficejoj kaj la estroj de 

la partio; kaj la malfido, la seniluziiĝo, la elreviĝo kaj la 
malkontento profunde enpuŝis siajn radikojn en la koron de 
la socia kolektivo... Ĉar tie, kiel ĉi tie, la laboristoj de kalaj 
manoj daŭre estas la eternaj ekspluatatoj; hieraŭ de la 
burĝaro, hodiaŭ de la Ŝtato. 


Dume la adorantoj de la nova idolo, tiuj, kiuj incensas 
per la benditaj okuloj la plej grandan altaron de la nova 
Moloko, daŭre krios: “Vivu la Sovetia Respubliko”, tute ne 
sciante en nomo de kiu, nek kial. 


Ĉu eblos, ni demandos al ni, malaperigi la grandegan 
abundon de naiveco kaj bona fido, kiun surportas la hispana 
laborista amaso? Ĉu ni sukcesos demeti la bendon, kiu 
kovras la okulojn al tiom da enamiĝintoj de la komunismo? 


Ĉi tiu libro celas tion. Ni serĉis, por atingi ĝin, nek 
superan kaj plibeligitan literaturon, nek brilegajn frazojn. Ni 
nur alvokis la koncizan, simplan elmontradon, sen ornamoj 
pri la spertitaj faktoj. Se mia celo ne estas senfrukta, mi 
kontentiĝos kaj konsideros, ke mia laboro, rezulto de pluraj 
jaroj de pacienca esploro en la internaĵoj mem de la rusa 
lando, ne estis vana. 


xxkk 


Kaj du vortoj pliaj antaŭ ol fini. 


Mi nun konkrete alparolas vin, kunulojn de ekspluatado, 
vin, kiuj pensas pri la imagaj belaĵoj de reĝimo, kiu estas kiel 
iu ajn, al vi mi diras, ke se vi havus la okazon iri al Rusujo 
kaj, kiel mi, loĝus tri aŭ kvar jarojn en la koro de fabriko aŭ 
ĉe maŝino, vi ricevus sen ia dubo grandegan elreviĝon. Kiel 
mi suferis, kiel ĝin havis multaj politikaj enmigrintoj, kun kiuj 
mi konatiĝis en Rusujo, kiuj naŭzitaj lokiĝis ekster la Partio. 


Tutcerte se vi realigus ĉi tiun vojaĝon, plej bone dirite, 
ĉi tiun sperton, ĉiuj, kiuj vivas influataj de ĉi tiuj fidemagogiaj 
propagando kaj literaturo fariĝanta en ĉiuj landoj, 

propagando kaj literaturo pagita de Moskvo; tutcerte vi 
finfine malamus de apude tio, kion nuntempe vi defendas de 
malproksime. 


Mi diras tion, ĉar kiam mi venis en Barcelonon, 
renkontis kelkajn amikojn miajn, kiuj estis fervoraj luktantoj 
por la Liberecena Komunismo dum la mallumaj kaj 
funebrecaj epokoj de la terorismo en Hispanujo, kiuj 
transiris en la vicojn de la Komunista Partio sendube 
trompitaj aŭ allogitaj de kvar ambiciuloj, ĉarlatanoj kaj 
oportunistoj salajritaj de Rusujo; de diversaj politikaj 
neelstaruloj dizertintoj de aliaj partioj, el kiuj ili fuĝis, ĉar ne 
povis atingi postenon de deputito, posteno, kiun ili esperis 
konkeri koste de la laboristoj. 


Mia devo estas veki la atenton de ĉi tiuj kunuloj pri tiaj 
aferoj kaj ree altiri ilin al la revolucia movado por ke ili daŭre 
luktu kun ni por la ideoj, kiuj hieraŭ estis komunaj al ni. 


xxkk 


Mi ne ripetos kion jam diris aliaj pri la disvolviĝo de la 
Rusa Revolucio kaj pri la rimedoj kaj manovroj, kiujn uzis la 
bolŝevika partio por devojigi ĝin de ĝiaj veraj vojoj. 


Dum la ellaborado de ĉi tiu libro, ŝajnis al mi konvene 
resumi la historian parton de la origino de ĉi tiu popolo; tial 
mi nur ekskluzive parolas pri la pure objektiva parto de la 
aferoj komparitaj, kio estas, laŭ mia opinio, kio pli interesas 
al ĉiulanda proletaro. 


Mi detale konigos, kiel disvolviĝas la vivo kaj, kiel 
efektiviĝas la laboro en USSR, afero, kiun neniu ankoraŭ 
klarigis. 

Neniu pli taŭga ol mi -laŭ opinio de multaj kolegoj- por 
entrepreni tiun taskon, ĉar, kiel jam dirite, mi longe loĝis sur 
la sovetia teritorio, ĉiam laborante en fabriko aŭ 
manlaborejo ĝis mia reveno al Hispanujo. 

Mi klopodos per ĉiuj eblaj rimedoj senigi min je ĉiu 
ideologia prijuĝo por ke la farota klarigo reale havu 
karakteron de rigora senpartieco. 

1a. Kiel kaj kial mi iris al Rusujo. 


Estis finoj de 1926, kiam Hispanujo, enmetita en la 
malhonoran ofendon de la diktatorado, penadis por liberigi 
sin je tiu jugo. Ĵus bedaŭrinde fiaskis la separatisma 
movado preparita de Francisco Macia””. 


Garibaldi““, la faŝisto maskita de revoluciulo, denuncis 
unu-post-unu ĉiujn implikitojn en la afero kaj la registaroj de 
Mussolini kaj Primo de Rivera premis tiun de Francujo por 
ke ĝi severe punu la konspirantojn. La franca polico 
konsente kun la deziroj de tiuj diktatoradoj komencis 
senbridan subpremadon kontraŭ ĉiuj hispanoj, kies ideoj ne 
estis afinaj al tiuj defenditaj de la reakciularo. La plenumo 
de la persekutado sin sentis en ĉiuj departementoj de 
Francujo, sed ĉefe kaj senĉese en Parizo. La arestoj 
ĉiutage multiĝis kaj la vivo en la ĉefurbo estis ĉiufoje pli 
malfalcila. 


Kelkaj amikoj miaj, francaj kaj aliĝantoj al UĜKL?”, 
konsciaj pri la danĝero, kiu supozis por mi resti pli da tempo 
en la lando, konsilis min, ke mi forlasu Francujon kiel eble 


35 NeT: Je finoj de novembro 1926 Francisco Macida organizis armitan 
ekspedicion konsistigitan de voluntuloj por invadi Katalunujon de 
Francujo, kaŭzi ĝeneralan ribelon kaj proklami katalunan respublikon; la 
soldataro, nesufiĉe preparita, eĉ ne sukcesis trairi la franca-hispanan 
landlimon ĉar estis arestita de la francaj Ĝendarmoj en Prats de Mollo. 

36 NeT: Riciotti Garibaldi, nepo de la heroo de la itala unuiĝo, kiu reale ne 
estis kontraŭfaŝista luktanto, sed duobla agento serve de la politika polico 
de Mussolini. Danke al ĉi tiu Primo de Rivera ekkonis la planitan invadon. 

37 NeT: Unuiga Ĝenerala Konfederacio de la Laboro, franca sindikato 
ekzistanta inter 1921 kaj 1936, ĉefe de komunisma tendenco kvankam 
ankaŭ konsistigis ĝin anarkiistoj. 

plej baldaŭ, ĉar se ne, pli aŭ malpli frue estos kaptita de la 
policistaĉoj. 

Mi sekvis iliajn konsilojn kaj kelkajn semajnojn poste, 
tiuj kolegoj mem, nur zorgante pri la urĝa bezono de mi 
deiro, transdonis al mi leteron de la Sindikato pri la Meblo 
de Parizo kaj alian de la Internacia Ruĝa Helpo por la 
kolegoj de Berlino, al kiuj rekomendis, ke pro mia kondiĉo 
de politika persekutato ili faru ĉion eblan por aranĝi al mi 
pasporton cele internigi min en Rusujon. 


Mi alvenis al Berlino je lastaj tagoj de samjara oktobro, 
sen ia problemo dum la vojaĝo kaj, kio estas pli surpriza, 
tute ne estante ĝenita. Laŭ la instrukcioj, kiujn mi ricevis de 
la kolegoj de Parizo, tuj kiam mi estis en la ĉefurbo de 
Germanujo, komencis la klopodojn, kiujn oni konsideris 
bezonaj por povi trairi kiel eble plej baldaŭ la landlimon kaj 
penetri en la sovetian landon. 


Jam ne premis min la timo de la persekutado, nek 
spronis miajn aspirojn la fantomo de la malliberigo. Prenis 
min pasia deziro loĝi en Rusujo kaj, kvankam la berlinaj 
kamaradoj certigis al mi, ke mi povis trankvile resti en 
Berlino, ade direktis miajn penadojn atingi la enirpermeson 
en USSR. Estis pli forta la scivolemo ol la petegoj de la 
amikoj. 

Tamen pasis la monatoj, kiuj al mia retenita 
senpacienco ŝajnis jaroj, kaj malgraŭ miaj ripetitaj vizitoj al 
la respektivaj konsulejoj, mi neniel sukcesis progresigi tian 
deziritan pasporton. 


Pro tiu malrapideco de la rusaj aŭtoritatoj, malrapideco, 
kiu kolerigis min ĝis neimagebla ekstremo, kaj ĉefe timante 
ne povi plenumi tion, kio jam estis obsedo por mi, mi decidis 
skibi iujn leterojn al la kolegoj Andres Nin kaj Ramon 
Casanellas, kiuj tiutempe troviĝis en Moskvo. 

Mi al ili klarigis miajn dezirojn kaj aparte la tre 
pravigeblajn motivojn, kiuj pelis min iri al Rusujo, ne kaŝante 
al ili miajn ideojn nek la pasian aspiron, kiu voris min. Mi al 
ili diris, inter aliaj aĵoj, ke kvankam mi ne apartenis al Partio 
-kiel neniam mi apartenis al iu politika frakcio-, kiel 
anarkiisto mi ne estis sektisma. Ke mia devo estas kun la 
revolucia movado de la Nacia Konfederacio de la Laboro, 
laŭ tio interkonsentita en la fama Kongreso de la teatro de la 
Comedia de Madrido, okazinta la jaron 1919. 


lom poste mi ricevis la respondon subskibita de Gabriel 
Trilla, tama secretario de la Hispana Komunista Partio. En 
ĉi tiu letero, li al mi diris, ke malgraŭ la precizaj donitaĵoj, 
kiujn en mia letero mi sendis al ili, neniu el la tri rememoris 
min kaj ankaŭ ne opiniis koni min. Kiel preteksto de tiu 
aserto, li aldonis, ke eble tio okazis pro la pasintaj jaroj aŭ 
ankaŭ pro iu nevola forgeso kiam mi menciis datojn aŭ 
donitaĵojn. Ili al mi ege petis, ke por pli granda certigo pri la 
rekonado, mi al ili sendu fotografaĵon. Ĉi tiel, foje certigitaj 
pri mia vera personeco, ili povus fari ĉion eblan por ke oni al 
mi faciligu per la plej granda ebla rapideco la eniron en 
Rusujon. 


Malgraŭ ke jam ne estis plia dubo pri mia personeco; 
malgraŭ ke ankaŭ ili plenumis la bezonajn laborojn per ĉiu 
ebla rapideco, la permeso ne venis en miajn manojn ĝis 
kvin monatoj poste. 


La kontentiĝo, kiu kaptis min, kiam mi vidis min 
posedante tian deziritan legitimilon, ne eblas priskribi. La 
kolegoj, sen demandoj, nur pro la gajeco pleniganta mian 
vizaĝon, eksciis la, por mi, tiom feliĉan novaĵon kaj elkore 
gratulis min. 


Sekvatage mi iris al la rusa konsulejo, kie oni stampis la 
vizon sur mian pasporton. Vespere, post kora adiaŭo al tiuj 

germanaj kolegoj, pri kiuj tiom da agrablaj memoroj mi 
konservis, mi entrajniĝis direkte al la rusa landlimo. 

2a. Sur rusa teritorio. 


Estis meze de marto kaj kvankam laŭ la kalendaro la 
printempo devis jam montriĝi, estis malvarme. Mi ĵus trairis 
la tutan germanan teritorion, tiun de Estonujo kaj de Latvujo, 
tra ĉarmaj panoramoj, vidante pasi ambaŭflanke ombrajn 
arbarojn, verdajn herbejojn kaj krutajn montojn. Mi trairis 
plurajn riverojn, muĝantajn kaj minacajn unuj, kvietajn kaj 
trankvilajn aliajn, tamen neniam povis halti momenton la 
rigardon sur la naturajn belaĵojn de tiuj landoj. 


Ĉio pasis antaŭ miaj okuloj, kiel nedaŭra vidado, kiel 
fulmo el verdo aŭ blanko, laŭ estis la teritorio sur kiu la 
trajno rapide kuris. 


Post milda deklivo de la tereno la trajno malrapidiĝis. Ni 
eniris en la landliman stacidomon. Haltis la trajno kaj el ĝi 
eltrajniĝis la malmultaj vojaĝantoj, kiuj restis. 


Tuj ĉirkaŭis min kelkaj ruĝaj soldatoj, komisiitaj plenumi 
la vigladon sur la strategiaj punktoj de la landlimo. lli 
akompanis min al eta laborĉambro, kie tri dungitoj de ŜPD 
prizorgis la revizadon de la pasportoj kaj la inspektadon de 
valizoj kaj pakaĵoj. 


Plenumitaj tiuj kondiĉoj kaj, ĉar ĉio konformis, ili 
eksciigis al Mi, ke mi devis atendi du horojn ĝis deiros la 
trajno ironta rekte al Moskvo. Dum la atendo, oficiroj de la 
Ruĝa Armeo al mi invitis, per signoj, manĝi. Mia stomako 
jam de longe ĝuste donadis al mi urĝajn avizojn pri tio, kaj 
ĝojoplena, preskaŭ kun la emocio en la okuloj pro tiel feliĉa 
koincido, mi volonte akceptis. 


Kiam mi ĉetabliĝis, cirkaŭita de rigardaltiraj uniformuloj, 
falis sur min vera pluvo el demandoj, kiuj kompreneble 

restis sen respondo, ĉar estis faritaj en la rusa. Mi sukcesis 
komprenigi ilin, kiel eble plej bone povis, ke tute ne konis 
ilian harmonian lingvaĵon. Tiam, unuj demandis en la 
germana, aliaj enketis en la franca. Al ĉiuj ili, jam per 
konataj lingvaĵoj, mi donis kompletan respondon. 


lom poste kaj sendube altirita de la vigleco de la 
konversacio en nia rondo, alproksimiĝis individuo, kiu post 
momentoj kaj alparolante nur al mi, diris: “Ĉu vi parolas la 
hispanan?”-Estas plezure konatiĝi kun vi, ĝuste mi estas 
hispana- mi respondis ridanta, emociata, plena mia animo 
de profunda ĝojeco kaj lumaj sentoj. 


Kaj jam forgesitaj la postuloj de la stomako kaj la 
ĝentilaĵoj de la oficiroj, mi prepariĝis babili kun tiu, kiun Mi 
kredis mia samlandano. 


Mi faris, ke li sidiĝis apud mi kaj, pro demandoj miaj, li 
rakontis al mi, ke estis rusa; ke ĵus venis de la Argentina 
Respubliko, kie pasigis dek kvin jarojn laborante kaj 
suferante. Li klarigis al mi, ke fuĝis de Rusujo dum la 
eŭropa milito, dizertante de la granda buĉado pro kialoj de 
ideologia sentimentaleco. Finfine post tiom da tempo de 
propravola ekzilo, prenis sian koron la nostalgio de la 
naskiĝa lando kaj li revenis en sian teron preta vivi relative 
feliĉa en la nova reĝimo de libero. 


Ekscitita la scivolemo de la aŭskultantoj, kiam ili 
konstatis, ke ni tenis veran konversacion, ili volis ekscii pri 
kio ni parolis. Mia interparolanto detale al ili klarigis la 
historion kaj proponis sin por esti interpretisto inter la oficiroj 
kaj mi. Tiel akordigita inter ĉiuj, komencis la oficiroj esprimi 
sin laŭ la jena maniero: 


-Kio pensas la hispana proletaro pri la Rusa Revolucio? 


-Kiu estas la nuntempa stato de la emancipa movado 
en Hispanujo? 

-Kun kiuj fortoj kalkulas la Komunista Partio? 


Apenaŭ mi ekrespondis la unuan el la demandoj, kiam 
orelŝira fajfo de la lokomotivo alvokis nin al la kajo. Laŭ 
informis al ni dungito, efektive estis la trajno, kiu deiris al 
Moskvo kaj per kiu mi devis veturi. Rapide mi prenis miajn 
pakaĵojn kaj, akompanita de ĉiuj ĉeestantoj, lokiĝis en la 
vagono. 


Ĉiuj eldiris sian ĉagrenon pro la rapideco de mia foriro 
kaj ripetadis proponojn por plilongigi mian restadon inter ili. 
Tamen, mi pretekstis urgajn aferojn kaj jam venkitaj iliaj 
petegoj, ili adiaŭis min per nedudeblaj montroj de simpatio 
kaj sincereco. 


Kiam la trajno ekmoviĝis, surdigis la stacidomon 
laŭtega krio de: “Vivu la Revolucio”, ĵetita de tiuj bravaj kaj 
afablaj kolegoj, kiuj tie restis. La krio ripetiĝadis ĝis la 
stacidomo ne estis pli ol nigra punkto en la malproksimeco. 


Premita de emocio pro tiu adiaŭo, mi eniris en mian 
kupeon. Ĉe mi vojaĝis ruĝa soldato, kiu, laŭ li al mi diris, iris 
pro forpermeso al Moskvo kaj tiu rusa kolego, kiu parolis la 
hispanan; kiu post tiom da jaroj de pilgrimado tra argertinaj 
teroj revenis en sian landon, en sian hejmon, por ŝirmi sin 
per sopira varmo de la familio kaj la apogo de la amikoj. 


Pro la konversacio, kiun ni tenis komence de la vojaĝo, 
mi eksciis, ke ĉirkaŭ tiuj datoj estas okazonta en Moskvo la 
kvara Kongreso de la Ruĝa Sindikata Internacio, kaj pro la 
maniero per kiu esprimas sin miaj akompanantoj tiel, kiel 
pro iuj vortoj, kiujn ili interŝanĝas inter si, mi komprenas, ke 
ili min konsideras, kiel delegiton. 

Tiam, nur tiam, venas al mi en la kapon mediti pri la 
afableco de la dungitoj de la stacidomo kaj la trajno kaj ĉefe 
venas al mi tutklara, travidebla, per meridiana klareco, la 
klarigo pri la ĝentilaĵoj kaj korinklino per kiu regalis min tiuj 

belaspektaj oficiroj. Ne eblas ia dubo. De la unua momento, 
ili konfuzis min kun delegito kaj multigis ĝisekstreme la 
ĝentilaĵojn al mi. La pruvon, ke tiel estis, oni havigis al mi 
poste en Moskvo, kiel vidos la pacienca leganto en alia 
ĉapitro. 


Kvankam mi sentis min vere laca kaj malgraŭ ke la 
akompano de tiuj du simpatiaj rusoj estis tre agrabla por mi, 
post tiu momento mi restis preskaŭ la tuta cetero de la 
vojaĝo elklinita tra la fenestreto de la vagono. 


Estis la malkvieteco de la nekonataĵo, la deziro koni 
tiun landon, lerni la kompletan topografion de tiu popolo, kiu 
plenigis unu el la pli brilaj paĝoj en la nuntempa historio. 
Estis, kiel ia neceso ebriigi min per pejzaĝo, interkompreniĝi 
kun la animo, kun la aromoj de tiu tero, kiu ekde tiu 
momento estis mia adopta patrujo, ĉar en ĝi mi devis labori 
kaj loĝi. 

Ĉie, dekstren kaj maldekstren, rigardante norden, 
samkiel rigardante suden, mi ne vidas pli ol neĝo. Ĉio 
blanka, kiel kovrita de mortotuko de alta toneco. De la plej 
altaj montopintoj ĝis la plej malaltaj ebenaĵoj, de la rivero ĝis 
la stepo, ĉio restas ankoraŭ kovrita per geedziĝa mantelo 
de tiu tero, per la naskipova tavolo de tiuj kampoj, kiun la 
kamparano laboras per pacienca kaj ekzempla konstanteco. 


Neĝo sur la monto! Neĝo sur la ebenaĵo! Kaj mi tiam 
pensis pri Hispanujo, Katalunujo, kie tiutempe la suno devis 
lumigi la ridantajn, ĝojajn pejzaĝojn malfermante por la kiso 
de viviga Febo la plej diversajn florojn kaj, kie nur dum la 
vintro oni escepte konas la neĝon. 


Kiom da tempo mi estis absorbita, fiksita la penso pri 
tiuj memoraĵoj? Mi ignoras ĝin. La voĉo de mia kunulo faris 
al mi subeniri de la alteco al kiu mi leviĝis. Okazis, ke ni 
venis al stacidomo de la irvojo. Li volis rimarkigi al mi la 

grandegan homamason, kiu plenigis la kajojn kaj montri al 
mi la trafikon -tre gravan certe- de la rusaj urboj. Mi estis 
momenton interesata pri la spektaklo, kiun proponis la 
stacidomo; ĉi tie patrino adiaŭanta sian filon; tie parencoj 
adiaŭantaj aliajn; pli for, knabinoj irantaj al la ĉefurbo... 
Amasbruo, ridoj, adiaŭoj, ploroj. 


Sed la spektaklo -eble pro efiko de la antaŭa impreso 
de la vojaĝo- malĝojigas min. Mi ne vidis gajecon sur tiuj 
afliktitaj vizaĝoj; mi ne vidis koloron sur la freŝaj vangoj de la 
junuloj. Nur palaj kaj ekstreme maldikaj vizaĝoj, skeletaj 
gorĝoj, kiuj reflektas la suferitajn malsaton kaj mizeron. 


La plimulto vestas ĉifonojn kaj ŝuvestas siajn piedojn 
per ŝuoj, kiuj iam eble estis fortaj. Tra la plando de unu 
aperas la frostorigida fingro de piedo ne havanta 
ŝtrumpetojn. Mi daŭrigas la analizon kaj trovas kunigitan al 
piedo, skeletan kruron kovritan de eluzita pantalono, kiu 
lasas vidi tra kelkaj truoj la violan haŭton de ĝia proprulo. Mi 
demandas mian kunulon. Mi volas certigi min, ĉar tiu vidado 
min konsternas. Li klarigas al mi, afable. Simple estas 
malriĉaj kamparanoj. Multaj vestas, kiel tiu. Ankoraŭ ili ne 
povis profiti la avantaĝojn de la reĝimo. Oni esperas, ke la 
venontan jaron ili povas surporti novajn vestojn kaj ŝuojn. Ili 
fidas akiri iun palton. 


Mi fermas la okulojn. La oreloj zumas al mi kaj la frazoj 
de mia akompananto dancas burleskan ĥoron en mia cerbo. 
Mi komparas la vestaĵojn de tiuj malriĉaj produktantoj kun tiu 
de la dungitoj de ŜPD kaj de la dogano, kaj la rezulto ne 
povas esti pli katastrofa. Tiuj bone piedvestitaj, bone vestitaj 
kaj kovritaj de dikaj paltoj, kiuj ŝirmas ilin de la veterrigoro. 
Ĉi tiuj, la malriĉaj kamparanoj, duonnudaj, ĉifonaj, kiuj ne 
povas meti sur siajn ŝultrojn ian palton por ŝirmi sin de la 
glacia malvarmo, kiu regas en tiuj regionoj de Rusujo. Jam 
eknaskiĝas en mi suspekto, kiu tradukiĝas en demando, kiu 

ne eliras el miaj lipoj: Ĉu tiu eble estos la rezulto de la 
revolucio? 


Ĉi tiam, miaj akompanantoj stariĝas kaj komunikas al 
mi, ke ni devas prepari nin ĉar mankas kvin minutoj por fini 
nian vojaĝon. Rapide do ni aranĝas la valizojn, preparas 
niajn paltojn kaj... post bruego el bremsadoj kaj knaroj ni 
alvenas en la stacidomon. 

3a. Moskvo. 


Ne estos eble al mi per tiel modesta plumo pentri al la 
leganto pentraĵon perfektan de koloreco kaj vivforto, kiu 
donis al li ĝustan ideon pri kio estas Moksvo. Tamen mi 
klopodos venki la malfacilecon kiel plej bone povos. 


Moksvo prezentas la tutan malvigligan aspekton de 
malnova urbo sur kiu pasadis la jaroj, ne produktante 
spuron. La plimulto de la domoj estas de malalta konstruo. 
Ĉie, kien ni direktas la vidon, ni vidas aperi speco de militaj 
turoj de agrabla arkitecturo, kronitaj de brilegaj kaj oraj 
kupuloj, kiuj reflektas kaj irizas la sunajn radiojn. Pro ilia 
konstruado kaj memorante antaŭe viditajn fotografaĵojn, mi 
komprenas, ke ili estas preĝejoj. 


Sur la stratoj, certe tre malbone ŝtonpavimitaj, malpuraj 
kaj malsekaj, svarmas grandega amaso de migraj vendistoj, 
kiuj ofertas per krioj siajn varojn, metante specialajn 
intereson kaj obstinon vendi ion al kiuj estas aŭ ŝajnas esti 
eksterlandanoj. 


Kiel mi ne sciis kien iri, decidis post konsulto kun mia 
akompananto, malantaŭeniri kaj demandi la stacidomestron. 
Tiel ni faris ĝin kaj post mallonga konversacio el kiu mi 
komprenis eĉ ne vorton, li invitis nin sidiĝi samtempe 
petante al ni, ke ni atendu. 


Post malmultaj minutoj de atendo, oni pasigis nin en 
internan ĉambron. Mia kunulo iomete parolis kun kiuj tie 
ĉeestis kaj post lia prezento, li kore adiaŭais min dirante: 
“Nenio mankos al vi; vi ne havas kialon zorgi vin. Vi estas 
en la ŜPD-ejo de la transporto”. Verdire mi restis iom 
konfuza. Mi ne sciis, kio volis diri tion nek kio signifis, sed 
komprenante, ke mi devis fari ion, venis al mi en la kapon 

transdoni leteron en la rusa, kiun donis al mi la majoroj de la 
ruĝa Armeo de la landlimo kaj, kiun mi opiniis kiel bonegan 
por mia enkonduko en tiun oficejon. 


Kiu ŝajnis esti la oficejestro atente legis la leteron. 
Poste li ĝin zorge gardis en tirkeston kaj eldiris al mi plurajn 
demandojn, kiuj memkompreneble restis sen respondo. La 
“kamarado” parolis sian lingvon kaj mi tiam komprenis eĉ ne 
silabon en la rusa. 


Ĉar ni ne interkomprenis nin kaj estis tie neniu 
interpretisto, ili invitis min trinki vazon da “chai” (teo). La teo 
—kaj permesu al mi la afabla leganto ĉi tiun digresion- estas 
la plej kuranta trinkaĵo en tiu lando. Ĝi konsumiĝas laŭ 
grandegaj kvantoj kaj ne estas hejmo, eĉ la plej mizerega, 
kie oni ne trovis vazon de teo. Oni komprenas la grandan 
konsumon de ĉi tiu trinkaĵo se konsideras la bezonon fortigi 
la korpon per varmaj infuzaĵoj pro la grandega malvarmo 
reganta tie. Krome klariĝas, ke ĝi estas preferata al kafo pro 
sia pli malgranda prezo. La kafo en Rusujo estas 
konsiderita kiel luksa varo kaj nur troviĝas en la grandaj 
hoteloj aŭ en la pompaj kukejoj. Vazo de ne tre bonega kafo 
kostas la grandegan kvanton da kvindek kopekoj, kiuj en 
hispana monero samegalas pli-malpli tri pesetojn. 


Proksimume unu horon post mia alveno, eniris en la 
ĉambron, kie ni estis, virino simple vestita. Ŝi kovris sian 
kapon per ruĝa tuko laŭ freŝa kutimo en la lando kaj piediris 
rekta kaj malpeza. Oni vokis ŝin per telefono por la 
ekskluziva celo, ke ŝi kondukos min al la restadejo preparita 
por la ceteraj eksterlandanoj, kiuj antaŭ malmultaj tagoj 
venis. 


Oni prezentis al mi la “kunulinon”, kiu, post rapida 
ekzameno de mia persono, invitis al mi per gesto, ke mi 
sekvu ŝin. Ni eniris en aŭton starantan ĉeporde kaj post kvin 
minutoj ni haltis antaŭ la Hotelo Eŭropo, kiu estis aranĝita 

kiel restadejo de ĉiuj delegitoj, kiuj devis ĉeesti en la 4a 
Kongreso de la Ruĝa Sindikata Internacio. 


Ni elaŭtiĝis kaj ne interparolante —klopodi ĝin estus 
cetere malutile-, ni supreniris al la unua etaĝo kaj haltis 
antaŭ ĉambro sur kies pordo oni legis la jenan laŭtekstan 
surskibon: “Lieu d'arrivee des delegues” (france, “Alvenloko 
por la delegitoj”). Mi komprenis, ke estis la oficejo de 
akcepto. Mi antaŭvidis, ke tie interne estis finonta ĉiuj 
regaladoj kaj gentilaĵoj, sed kuraĝe —kion alie fari?- mi 
pretigis min alfronti la situacion. 


Post mallonga paŭzo, ni eniris en la oficejon. Akceptis 
nin junulo, kiu ne aĝis pli ol 25 jaroj. Li scipovas plurajn 
idiomojn escepte de la hispana, afero, kiu ne min ĉagrenas, 
sed ja min seniluziigas. Mi deklaris mian ŝtatanecon kaj ni 
decidis interparoli en la franca. Foje interkonsentita tio, li 
demandas min: 


- Kion preferas la kamarado, manĝi aŭ dormi? 


- Dormi —mi respondis-. Mia organismo estas elĉerpita 
pro la laceco, konsekvenco de tiel longa vojaĝo. Ripozi do 
estas mia sola deziro. 


Mia interparolanto vokis per tintilo. Tuj aperis pedelo al 
kiu li donis instrukciojn por ke oni aranĝu al mi ĉambron, kie 
Mi povos ripozi. Farita ĉi tio, alifoje alparolante min, li diras: 


- Ĉu vi kunportas ordonojn? Kiun organizon vi 
reprezentas? 


Miaj malkonfidoj restis konfirmitaj. Estis jam nenia dubo 
pri tio, ke oni konfuzis min kun unu el la delegitoj, kiuj devis 
ĉeesti en la Kongreso. Mi komprenis, ke tio plej bona estis 
malfari kiel eble plej baldaŭ la miskomprenon, kaj mi rapidis 
diri la veron. 

- Mi estas neniu delegito —mi respondis-. Mi estas 
persekutato, politika enmigrinto, kiu venis en Rusujon 
esperante trovi akcepton kaj laboron. 


Tiam la vizaĝo de mia interparolanto ŝanĝis de mieno. 
Jam ne estis la ridanta vizaĝo de la afabla gastiganto, sed 
la malafabla malkonfido de aristokrata ĉambristo. La miela 
afableco de tiu junulo, kiu proponis al mi manĝon kaj 
ripozon, tuj iĝis preskaŭ malamika sekeco kaj, per stranga 
voĉo, kvazaŭ li traktus kun subulo, li diris: 


- Hal, se estas tiel, vi devas iri aliloken. Ĉi tiu hotelo 
estas ekskluzive rezervita por la delegitoj. Prenu ĉi tion —kaj 
li rapide skribis adreson sur paperfolio-, ĉi tiu estas la oficejo 
de Mopra (Internacia Ruĝa Helpo). Tie oni okupiĝos pri vi 
kaj laŭeble priatentos vin. 


Dirante nenion pli kaj eĉ ne donante al mi la manon, li 
adiaŭais min. Jam rivelita mia vera personeco, finiĝis la 
honoroj kaj gentilaĵoj, kiujn mi ricevis de post mia alveno al 
la rusa teritorio. 


Mi eliris el hotelo plenplena de indigno, ne pro la 
malmilda ŝanĝo de la traktado, sed pro la evidenta 
elmontro, ke tio, kion oni faris, estis kruda komedio; ke oni 
havis preparita taŭgan ornamon por vidigi al delegitoj kion la 
sovetiaj gvidantoj volis, ke ili vidis. 


Absorbitaj de tiuj meditoj, mi kuris tra inter la densa 
homamaso, kiu ĉi-hore invadis la stratojn de Moksvo. Kiel 
malesperigito, donante kubutbatojn kaj ricevante puŝegojn, 
mi piediris pli ol horo, sen destino, sen orientiĝo tra tiu homa 
formikejo. Mi atentis nenion kaj ignoras se iu direktis sian 
atenton al mi. Tio vera estas, ke finfine, lacega, perdita la 
ideo pri la tempo kaj spaco, mi demandis. Afabla piediranto, 
foje legita la papero portita de mi en la mano, indikis al mi la 
vojon. Kaj mi tien iris. 

Sen ia problemo, mi alvenis al la konstruaĵo, kie estas 
instalita la Ruĝa Internacia Helpo. Estis domo, kies fasado 
farbita de blanka koloro, montras klopodon de ĵusa 
restarigo, pli bone dirite, klopodon de refarbo. Mi eniras. 
Sufiĉe vasta ĉambro plenplena de geviroj atendantaj vicon 
kun paperoj en la manoj kaj pasantaj de iu al alia fenestreto. 
Mi studas iliajn gestojn de aŭtomatoj kaj malkovras en ili la 
mizeron kaj la mankojn. llia tuta deziro konsistas en la 
transdono de la paperoj, kiuj sendube devas solvi al ili iun 
problemon. Sed iliaj malgajaj vizaĝoj, maldikaj, malgrasegaj 
ne havas ekbrileton de entuziasmo. Mi ne povis vidi, inter 
tiom da junuloj, lipojn, kiuj duonmalfermiĝis ekmontrante 
rideton. Ŝajnis kvazaŭ la ĝojo estus nekonataĵo por tiuj 
homoj; kvazaŭ la okazaĵoj de la vivo, la ploro kaj la mizero 
tute elĉerpintus la kristalklarajn fontojn de la rido kaj la 
humuro... 


Duonamika premo, farita de vila mano sur mian ŝultron, 
remetis min en la realon. Estis la pordisto, kiu vidis min iri 
de flanko al alia senhalte, kaj sentis sin scivolema. 


- Ĉu vi serĉas ion, kamarado? -li diris al mi en la 
germana. Li divenis eble pro la valizo, ke mi estis 
eksterlandano. 


Kiel tuta respondo, mi pasigis al li la paperon, kiun oni 
donis al mi en la hotelo. Tuj li akompanis min ĝis pordo. 
Estis la sekretariejo pri politikaj enmigrintoj. 


La sekretario sidigis min per afektema afableco. Mi 
detale klarigis al li la kialojn de mi vojaĝo kaj nombris la 
organizojn, kiuj respondis pri mi, kiuj estis sufiĉaj garantioj. 
Mi transdonis al li la leterojn de rekomendo, kiun mi portis, 
la pasporton kaj ceterajn legitimilojn. Ĉion ekzaminis la 
sekretario per skrupula atento, kaj foje konfirmita mia 
identeco oni enskribis min en registron, mi devis kelkfoje 
surskribi kaj finfine li transdonis al mi DUDEK SEP rublojn 

en monero por kontribui al la elspezoj de nutraĵoj de la unua 
monato. Krome li donis al mi leteron pere de kiu mi povos 
atingi senpagan liton en la centra domo de la politikaj 
enmigrintoj. 

4a. La vivo de la politikaj 
enmigrintoj. 


La restadejo de la politikaj enmigrintoj estas lokita en 
Boronzobo-pole. Tien mi iris kun la dudek sep rubloj en la 
poŝo kaj la letero de prezentado en la mano. La koro forte 
batis min kaj sentis en mia interno preskaŭ la antaŭsenton, 
ke mi troviĝos kun novaj kontraŭajoj. 


Tamen, ne estis tiel. Mi estis bone akceptita kaj post 
kvaronhora atendo, oni asignis al mi la liton, kiun oni 
destinis al mi. 


Tuj ĉirkaŭis min kelkaj italaj, rumanaj, germanaj, francaj 
kaj alilandaj enmigrintoj kun kiuj baldaŭ komencis 
konversacii. Ni amikiĝis kaj post nelonge kunigis ĉiujn intima 
amikeco, kiu ne malfortiĝis dum ni kunvivis kaj pri kiu mi 
gardos plaĉegan memoron dum vivos. 


El ĉiuj tiuj kamaradoj, kiujn mi eĉ estimis kiel fratojn pro 
la bonecoj kaj gentilaĵoj, kiujn ili havis kun mi dum mia 
estado en Rusujo, eĉ ne unu lasis manifesti al mi la 
grandegan elreviĝon, kiun ili suferis; ĉiuj akordiĝis aserti, ke 
la plej grandan elreviĝon de ilia vivo ili havis loĝante en 
Rusujo. 


lli, kiel mi kaj multaj aliaj naivuloj kredis, ke la idealoj de 
Egaleco, Frateco kaj Libereco por kiuj per tiom da 
persisteco ni luktadis, finfine fariĝos realo per la nova 
bolŝevika reĝimo establita de la Revolucio. Sed la sana kaj 
esperiga ĝojo, kiu ilin kondukis al Rusujo, ŝanĝiĝis 
malmultajn semajnojn poste en amara elreviĝo kaj de 
fervoraj defendantoj de la nova rusa reĝimo ili transformiĝis 
en konstantaj malamikoj de la komunismo. 

Estis natura la ŝanĝo. Neniu el la plaĉaj revoj, kiujn la 
mensoj junaj kaj plenaj de entuziasmo de tiuj idealistoj 
forĝis, plenumiĝis. Tie, kie ili esperis harmonion, ne vidis pli 
ol fortan ekonomian malegalecon, sen tendenco malaperi, 
ĉiurimede kaj rigore subtenata kaj nutrata de burokrataro, 
kiu ĉion invadas, kiu, kiel la hedero, envolvas sin sur ĉiujn 
branĉojn de la nacia vivo kaj el ĝi eltiras iom post iom la 
viglon. 


Ne ekzistas la politika libero. Ĉiuj ideoj, kiuj ne estas la 
bolŝevikaj, estas persekutataj. De la reakciulo ĝis la 
anarkiisto, pasante tra la tuta gamo de la ideologiaj nuancoj, 
oni furioze persekutas ĉiun, kiu havas la kuraĝon manifesti 
sin konsente kun siaj propraj ideoj. 


Kiel ekzemplo por la leganto kaj cele ĝi povas servi kiel 
solida bazo por nia argumentado, ni citos aferon, kiun Mi 
persone vidis kaj, kiu per si mem tute pruvas kion ni diras. 


Devis okazi balotadoj por nomumi la membrojn, kiuj 
devis konsisti la lokan Soveton. La kamarado Bestujev — 
inĝeniero konstruanto- rifuzis akcepti la balotilon. Liaj amikoj 
kaj kunuloj insiste petis al li, ke li akceptu ĝin kaj post multaj 
petegoj, ili sukcesis, ke li prenis unu, sed je la momento de 
la baloto li skribis malantaŭe tion jenan: “Konsente kun miaj 
principoj, mi neniam partoprenas en la balotadoj por 
administraj organoj”. 


La ĝenerala asembleo de laboristoj kaj funkciuloj de la 
fabriko, kie Bestujev laboris, petis al ĉi tiu kamarado, ke li 
klarigu la konceptojn kaj klare diru, kiuj estis liaj “principoj”. 
Tiam, leviĝinte de sia seĝo kaj vizaĝ-al-vizaĝe antaŭ la 
asembleo, Bestujev diris: “Principe mi estas anarkiisto. Sed 
mi estas preta doni miajn servojn al la bolŝevika reĝimo, ĉar 
ŝajnas al mi, ke estas la sola formo de Ŝtato, kiun al ni 
permesos atingi la realigon de la anarkiismo. Ĉiam, kiam la 
kapitalistoj atakis la sovetian reĝimon, mi metis miajn konojn 


322) Aktivulo de NKL en Rusujo 


kaj miajn kapablojn serve de ĉi tiu lasta kaj ankaŭ suferis 
por subteni ĝin. Mi estis membro de la anarkiista organizo 
de Sudameriko, sed nuntempe mi apartenas al neniu partio 
nek grupo. Tamen mi neniam rezignos miajn anarĥiajn 
ideojn” 

Tiu estis la plej granda krimo, kiun povis plenumi la 
kamarado Bestujev. Tuj la kaŝpolicistoj de ŜPD kaj la 
satelitoj de la loka Soveto preparis kaj falsis rezolucion, kiu 
-kiel ĉiam okazas- estis aprobita unuanime, tio estas, sen 
voĉdonado. 


En tiu rezolucio oni karakterizis la kamaradon Bestujev, 
kiel “malamikon de klaso” kaj diris, ke li klopodis kaŝi siajn 
danĝerajn kontraŭrevoluciajn ideojn; krome oni deklaris, ke 
malantaŭ la masko de anarkiisto kaŝas sin la sangavida 
faŭko de la kapitalismo, kiu prepariĝis por salti en la kolon 
de la tutmonda proletaro kaj ĉefe de la sovetia Respubliko. 
Finis la kurioza dokumento asertante, ke la asempleo 
postulis, ke “Bestujev estu forigita de la sindikato, 
maldungita de la fabriko kaj signalita kiel kontraŭrevoluciulo” 
cele ke estu al li neeble trovi laborpostenon en ĉiuj sovetiaj 
institucioj (ekspluatejoj aŭ fabrikoj) 


Jen kiel oni komprenas en Rusujo la politikan liberon 
kaj vidu kiel oni senpie ĵetas, pro simpla elmontro de ideoj, 
en la malsaton kaj mizeron laboriston, kiu metis siajn fortojn 
serve de tio, kion li kredis liberiga revolucio. Tiel estas, kiel 
aplikas la lakeaĉoj de Stalino la alineon de la Konstitucio de 
USSR, kiu garantias “al ĉiuj laboristoj de la Unio la 
absolutan liberon esprimi siajn opiniojn”. 

Aferojn kiel tiun supre cititan ni povus prezenti multajn. 
Kaj ni faros tion en aliaj ĉapitroj. Koninte ĉi tiujn procedojn 
kaj taktikojn, tiuj enmigrintoj, tiuj entuziasmuloj, kiuj luktis en 
siaj respektivaj landoj pro la alveno de justa kaj egalema 

reĝimo, perfekte konstatis, ke en Rusujo okazis neniun 
profundan ŝanĝon en la socia strukturo. 


Samkiel en la cara reĝimo, dum unuj naĝas en riĉaĵoj, 
la aliaj penadas en la plej absoluta mizero. Ni mem, la 
politikaj rifuĝintoj, ne povis eskapi el pezo de tia ekonomia 
malegaleco kaj sentis niajn karnojn vipitaj de la mankoj, 
niajn korpojn torturitaj de la malvarmo kaj niajn cerbojn 
plenplenaj de konfuzaj ideoj, kiuj luktis por esprimi sin, por 
brue manifesti sin. 


Kaj la filantropa institucio, kiu pompe titoliĝas “Mopra” 
(Ruĝa Internacia Helpo) nur transdonas al la rifuĝintoj la 
nesufiĉan kvanton da naŭdek kopekoj tage, tio estas, dudek 
sep rubloj monate per kiuj oni devis kovri ĉiujn bezonojn. La 
malgrandecon de ĉi tiu kvanto konstatos la leganto, kiam li 
scios, ke al la delegitoj —kiuj ricevas traktadon tute 
malsaman al la nia- oni pagas sep ĝis ok rublojn tage, tio 
estas, 220 rublojn monate. 


Kial diras nenion pri tio Vidal Mata, la pamfletema kaj 
ridinda verkisto, la argentina ŝajniganto, kiu skribis tiun 
abomenindan pamfleton titolitan “La vero pri Rusujo”? Kial li 
prisilentas la veron pri tio, kion li scias kaj konscie 
mensogas dirante tion, kio ne ekzistas? Ĉi tiu afektema 
revoluciulo, naŭza sintezo de la hipotezo kaj la malico, 
skribis sian libron laŭ diktado de la oficiala volo. Li akceptis 
la rolon de kaŝanto kaj falsanto por povi enspezi kelkajn 
dolarojn, kiujn eble promesis a li la sekretarioj de Stalino. 
Kaj estis tiel, kiel li diskonigis serion da stultaĵoj kaj 
malĝustaĵoj pri kiuj li devus honti sin. 


Mi persone konatiĝis kun ĉi tiu individuo en Moksvo, ĉar 
kelkaj amikoj de Latinameriko ege rekomendis lin al mi. Li 
nomis sin anarkiisto kaj reprezentanto de la “Argentina 
Liberecana Alianco” (A.L.A.) kaj certigis al mi, ke venis kun 

la ekskluziva celo dokumenti sin por diri la veron al la 
argentina popolo. 


Ĉi tiu ulo restis tri monatojn en Moksvo oficiale 
enspezante la belan kvanton da 50 rubloj semajne plus 
senpaga ĉambro. Malgraŭ tio, ankoraŭ li havis la cinikecon 
diri al mi, ke tio, kion li enspezis, estis tre malmulte kaj ne 
sufiĉis por kovri liajn bezonojn. Kalkulu do la leganto: se 
Vidal Mata ne povis kontribui al siaj elspezoj per 220 rublojn 
monate, kion povis fari la politikaj enmigrintoj per la kvanteto 
da 27 rubloj monate (tio estas, la naŭona parto de tio, kion li 
enspezis)? 


Kiom da mizero de animo enfermis tiu falsigita 
anarkiisto nomita Vidal Mata! Kiom da mensa mizero kaj 
kiun abundon tiel grandegan de nedankemo li pruvis, 
prisilentante ĉiujn ĉi aferojn; trompi mizere la argentinan 
popolon kaj la organizon, kiu sendis lin al Rusujo; blinde 
laŭdi, kontraŭ mono aŭ kontraŭ kio ajn, en sia libro tion 
mem, kion aparte li diris al mi, ke abomenis! 


Tre baldaŭ, lacaj jam pro la malsato kaj la mankoj, la 
politikaj rifuĝintoj komencis protesti pro la nesufiĉan 
monhelpon kaj pro la malrespekta traktado, kiun ni ricevis. 


Ni komunikis niajn plendojn al la delegitoj de niaj landoj 
ĉeestantaj en la 4a Kongreso de la Ruĝa Sindikata 
Internacio, sed malgraŭ la bonaj paroloj per kiuj ili akceptis 
nin kaj eĉ mi volas kredi, ke malgraŭ iliaj bonegaj intencoj, 
nenion oni povis atingi por solvi nian situacion. 


Pro tio multaj enmigrintoj decidis eliri el Rusujo, sed ne 
sukcesis, ĉar se malfalcile estas eniri en sovetiajn terojn, 
multe pli estas eliri el ili. Tio anstataŭ esti paradizo, kiel 
multaj asertis, estas la Infero de Danto. Kiam oni estas 
interne, la pordo malfermiĝas malantaŭ oni; la vera 
problemo estas tiam reeliri. 

Dum la tri monatoj, dum kiuj mi serĉis laboron ĝis ĝia 
atingo, mi devis klopodi vivteni min laŭ la plej bona maniero 
ebla. Mi ĉeestis en ĉiuj kunsidoj de la Kongreso kaj multfoje 
mi manĝis kun la hispanaj kaj argentinaj delegitoj invitita de 
ili. Tiel, kvankam ni pasigis iun nokton sen vespermanĝo, 
oni ne povas diri, ke ni malsatis kaj tiel evitis la fizikan 
dekadencon, kiu nepre regus nin. 


Finis siajn taskojn la Kongreso kaj la delegitoj deiris por 
efektivigi ekskurson internen de USSR. Cele ke ili povis 
kolekti siajn lastajn impresojn, kies efikoj jam anticipe 
preparitaj devis fari al ili reveni hejmen entuziasmigitaj de la 
bonega vivo, kiu spertas la loĝantoj de la “Ruĝa Paradizo” 
(2) 

Ne ĉiuj povas diri la samon kaj jam konstatas la 
leganto, kiel ne povas esti identa la impreso, kiun forportis 
de tiu lando tiu, kiu iris tien reprezentante Organizon, ke kiu 
estas simpla persekutato serĉanta en Rusujo protekton kaj 
rifuĝon. Nome ne estas la samo viziti Sovetian Union, ke 
loĝi en ĝi per la propra laboro. 


Dum la tempo, kiu daŭris la Kongreson, unu el la 
hispanaj kamaradoj loĝantaj en Moksvo, Jesŭs Ibaĥez, ege 
interesis pri mia situacio kaj klopodis per ĉiuj rimedoj, kiuj 
estis je lia atingo, ke oni al mi havigis laborpostenon kiel 
eble plej baldaŭ. Por tio, li kontaktigis min kun la kolego 
Bernardino Alonso, ankaŭ hispana, tiam laboranta en 
fabriko de mebloj. lom poste mi estis akceptita kaj eklaboris 
kune kun li ĝis nia reveno al Hispanujo. 

5a. La Komitatoj de Fabriko kaj la 
Sindikatoj. 


Malgraŭ tiel pompaj nomoj, la Komitatoj de Fabriko kaj 
la Sindikatoj nur estas, en Rusujo, filioj de la Ŝtato kaj 
obeemaj kaj blindaj instrumentoj de la Komunista Partio. La 
rolo, kiun tiuj organoj plenumas, simple estas efektivigi kaj 
apliki inter la laboristaj amasoj de la urbo kaj la kamparo 
ĉiujn decidojn -konatajn aŭ ne-, kiujn prenas la gvidantoj de 
la oficialaj organoj -Politika Buroo, Komisarioj, trustoj, ktp- 
kaj klopodi ĉiurimede firme teni la senmovecon de ĉiuj 
laboristoj en la fabrikoj aŭ manlaborgjoj, kie ili laboras, cele 
ke ĉi tiuj neniam povos, se tia estas ilia plaĉo, ŝanĝiĝi al alia 
manlaborejo, oficejo aŭ fabriko, kvankam estu pro la 
ekskluziva celo plibonigi sian ekonomian situacion. 


La laboristoj, sub la konstanta kaj trafa viglado de la 
Komitatoj de Fabriko, pagas devigan kvoton de du procento 
de la salajroj, kiujn ili enspezas. Ĉi tiu kvoto servas por nutri 
la burokratan strukturon de la sindikatoj. 


La leganto eble kredos -pro tio, kion oni al li diris aŭ pro 
tio, kion li legis- ke la postenoj de la Komitatoj de Fabriko 
kaj Estraroj de la sindikatoj akiras sin per popola elekto. 
Nenio pri tio. La demokratio nur estas tre uzata vorto, sed 
neniam praktikata. Kiam oni devas elekti postenojn, oni ne 
turnas sin al la asambleoj de fabriko nek de branĉo, sed ke 
tion faras la estraj organoj de la Komunista Partio, kiuj 
trudas siajn favoratojn. 


Oni komprenas, sciinte tion, ke ĉiuj postenoj sindakataj 
aŭ de Komitatoj estas monopologitaj de la Komunista 

Partio; kaj tiel klariĝas kial en unu kaj aliaj nur plenumiĝas, 
sen diskuto, la ĉiopova volo de la diktatoro. 


Veras, ke oni okazigas ĝeneralajn asembleojn, sed ĉi 
tiuj, ĉu de Kooperativoj, ĉu de Sindikatoj aŭ aliaj organizoj, 
nur realiĝas pro pura formalismo, por la ekskluziva celo 
konfirmi la interkonsentojn, kiuj jam anticipe estis deciditaj 
en la ĉelo de la partio; sed neniam por diskuti aŭ analizi ilin. 


La sistemo, kiun oni uzas por ĉi tiuj elektoj, estas la 
jena: ĉiujare, laŭ indikas la statuto, oni renovigas la 
Komitaton de Fabriko. Por realigi ĉi tiun renovigon, oni unue 
nomumas la membrojn en la kerno de la ĉelo de la Partio, 
havante tre zorgon pri tio, ke la elektitoj estu absolute 
fidindaj individuoj kaj, ke ŜPD ne povu vetoi ilin. Farita kaj 
ellaborita la listo, oni prezentas ĉi tiun al la ĝenerala 
asembleo por ke ĝi aprobu ilin, kio cetere ĉiam okazas. 


Do ni vidas tute klare, ke ne estas en la asembleoj de 
Fabriko aŭ Manlaborejo, kie oni nomumas la membrojn, kiuj 
devas partopreni en tiu organo, sed ke la interkonsento tute 
estas ago de la Partio, kiu ĝin altrudas -kiel dirite- al la 
asembleo. 


La jena ekzemplo klare ilustros la leganton pri tio, ke ni 
asertadas. Kiam en 1930 aperis la opozicio nomita de 
dekstro, gvidata de Bujarin, oni sciis, ke formis parton de ĉi 
tiu opozicio la ĝenerala sekretario de la rusaj Sindikatoj, 
Tomsky. Tuj li estis eksigita de sia posteno, sen la kunvoko 
kaj anticipa okazigo de iu Kongreso aŭ sindikata 
konferenco. Sufiĉis, ke la “Politika Buroo” kunvenis por ke la 
interkonsento estu definitive prenita kaj tuje plenumita. 
Samtempe estis nomumitaj du anstataŭantoj, “viroj de 
absoluta fido de Stalino, nomitaj Schvernik kaj Aboline. 

Nek la sindikatoj, nek la komitatoj, nek la laboristoj 
mem havis ian partoprenon en la manovro pri kiu ili eksciis, 
kiam jam ĉio estis definitive solvita. 


Ĉi tiu estas la demokratio, kiu regas en la sovetia 
lando! Sciinte tion, kio estas dirita, ĉu ni povas kredi, ke la 
laboristoj, la laboristaj amasoj plenumas iun kontrolon sur la 
diktatoroj? Ĉu estas ĉi tiu la koncepto, kiun la membroj de la 
diversaj komunistaj partioj de Hispanujo havas pri la 
komitatoj de fabriko? 


Ĉi tiu sistemo kaŭzis, kiel logikan konsekvencon, 
absolutan maleston de la laboristaj amasoj en la politika kaj 
ekonomia vivo de tiu lando, kiu neebligas la facilan 
plenumon de la tiel trumpetata kvinjara plano. 


Pro tio ankaŭ, kiam kie ajn de Rusujo devas okazi 
asembleo, necesas, ke en la kunvokoj oni diru, ke la 
kunveno estos akompanita de teatra aŭ kina spektaklo, tiel 
ke la kunvoko kvazaŭ estas la programo de amuzo. Se oni 
ne ĝin faras tiel, neniu ĉeestus en la asembleoj kaj oni ne 
povus doni la impreson, ke oni konsultas la popolon. Ĉi tiel 
kaj malgraŭ ne interesiĝi pri la propra asambleo, la laboristoj 
iras kun siaj familianoj por ĝui la senpagan spektaklon, kiun 
la okazo proponas al ili... Sed tio esenca estas atingita. Ke 
ili ĉeestu por doni la impreson de kvanto. 


Ni, kiuj laboris en la fabrikoj, kunsuferante la dolorojn 
kaj humiligojn de la proletaro, scias kial la laborista klaso 
ĉiutage pli apartiĝas kaj iĝas senformaĵo, io, kio perdis sian 
konsiston, kiu estis ĉi-okaze la fido pri idealo. 


La fundamentaj kaj pli karakterizaj kaŭzoj de la popola 
indiferenteco estas la absoluta manko de demokratio kaj 
memkritiko. Tial la homamaso ne zorgas pri la Ŝtato nek la 
institucioj. Aliflanke, la terorismo multe zorgis elradikigi ĉiujn 
iniciatojn aŭ ĉiujn klopodojn manifesti la volon de la 

proletaro. Neniu povas diskuti la agojn nek juĝi la 
interkonsentojn de la homoj, kiuj personigas la superajn 
organojn. La membroj de la partio ne estas pli ol blindaj 
adeptoj aŭ mekanikaj pupoj, kiuj movas sin laŭ la taktoj de 
la muziko, kiun Stalino ordonas ludi... 


Tiel do nenion, absolute nenion, oni diskutas en la 
laboristaj asembleoj. La interkonsentoj -ni ripetas por ke la 
leganto perfekte konstatu tion- anstataŭ preni sin en la 
minoj, la fabrikoj, la manlaborejoj aŭ la kamparo -la lokoj, 
kie troviĝas la laboristaj amasoj, la solaj kreantoj de la tuta 
socia riĉeco- eliras el la kabinetoj de la trustoj, de la 
komisaroj kaj de la “Politika Buroo”. Kaj ve al kiu ne tute 
obeas la ordonojn devenantajn de la Ĉefstabo de Stalino 
aŭ, kiu simple kuraĝas diskuti ilin! Li estos konsiderita kiel 
kontraŭrevoluciulo, kiel trockiisto, kiel dekstremulo aŭ 
maldekstremulo. 


La rusa popolo estas nuntempe senkapa popolo. 
Speco de politika kadavro sen iu rajto pensi kaj diskuti ion. 
La diktatorado de Stalino proponis al si paralizi la homajn 
cerbojn, uzante la plej despotajn kaj maljustajn procedojn: la 
kruelan persekuton, la lacegan karceron kaj la kruelajn 
ekzilojn en la glaciajn siberiajn estepojn. 


Nur tiuj, kiuj ne loĝis en Rusujo kaj, sekve, nur konas la 
teorian koncepton pri la revolucio; aŭ kiuj faras tion por siaj 
propraj intereso kaj konveno aŭ ĉar ili estas pagitaj, nur tiuj, 
ni diras, povas solidariĝi kun tia diktatora reĝimo, kiu havas 
ne precedencojn en la historio. Nur tiuj povas defendi ĝin. 


La rusa ekonomia vivo estas regata de sistemo tute 
kopiita laŭ bildo kaj simileco de la kapitalisma, por ne diri, ke 
estas la sama. Kompreneble, la laboristo ne estas 
ekspluatata de burĝo nomita s-ro Ajnulo aŭ s-ro lu Ajn, sed 
tie la sola burĝo nomiĝas Ŝtato kaj la ekspluatado tute egale 
efektiviĝas. Tiel ke, la afero preskaŭ estas la sama kaj la 

solaj, kiuj povas mezakcepteble vivteni sin, estas la 
hundetoj de la Stato, kiuj nomiĝas burokratoj. 


Krome, kiel ne ĉiuj naskiĝis sub la samaj kondiĉoj kaj, 
kiel la naturo faris nin malsamaj, estas devige -kiel ne 
diable?-, ke ekzistas, ankaŭ en la lando de la Libereco, 
diversaj sociaj hierarĥioj de la fizika ordo ĝis la intelekta. La 
fizika kaj intelekta kapablo -kiu mezuriĝas laŭ la kapriĉo de 
la direktisto- determinas la salajron, kiu respondas al ĉiu, 
kiel ni vidos en la jena ĉapitro. 


Do restas tute provite -kaj ĉi tio estas, kion ni proponis-, 
ke la Komitatoj de Fabriko havas neniun rolon asignitan en 
la administrado de la produktoj. Ĉi tiu dependas de 
direktisto, kiu devus esti nomunita de la laboristaj 
asembleoj, sed ke -por ne perdi la kutimon de la 
demokratio- estas nomumita de la trustoj... Per tio oni diras, 
ke oni klopodas anstataŭigi la privatan kapitalon per la 
Trustoj de la Ŝtato. 


La supera komisaro de la Nacia Ekonomio, konsilita de 
la diversaj komisaroj de la aliaj respublikoj, estas kiu zorgas 
nomumi la direktistojn kaj la administristarojn de la Trustoj. 
Ĉi tiuj siaflanke estas taskitaj nomumi la direktiston kaj la 
administristaron de kiu ajn fabriko apartenanta al la branĉo 
de produktado de tiu Trusto. 


La direktistoj, laŭ la ĵusaj disponoj de la Komisaro, 
ĉeestas en speciala teknika lernejo, kie akiras, krom la 
nemalhaveblajn konojn por sia posteno, la praktikon pri la 
diversaj aspektoj de la fabriko kaj, kio estas pli grava, la 
spiriton de partio, kiu al ili instruas obei la ordonojn de supre 
kaj malŝati la volon de tiuj de sube. 


La legendo pri tio, ke en Rusujo la produktado estas 
kontrolata kaj administrata de la laboristoj mem, restas 
forblovita. La produktadon administras la Komisaro pri 

Ekonomio, la Trustoj de la Ŝtato kaj la direktistoj de fabriko. 
La laboristoj nenion. lli eĉ ne ekscias. Cio, kio estas 
direktado iras de supre al malsupre, ne de malsupre al 
supre. 


Do la rusa centralismo limigas la rolon de la komitato 
de fabriko fari simple kaj sincere, ke en la fabrikoj kaj 
manlaborejoj oni plenumu kaj realigu laŭlitere la 
interkonsentojn, kiujn prenas la organoj de la Ŝtato, kiuj 
pasas de ĉi tiu al Partio, de la Partio al la Sindikatoj kaj de ĉi 
tiuj al la Komitatoj de Fabrikoj... 

6a. La salajroj kaj la 
laborkondiĉoj en USSR. 


Por ektrakti aferon de tiel esenca graveco, kiel ĉi tiu de 
la salajroj, kiujn enspezas la laboristoj en la sovetiaj fabrikoj, 
estas tute necese, ke la leganto ne konsideris la aferon de 
la vidpunkto de la 1920-a Rusujo, de tiu periodo, kiam la 
monstra enlanda milito tute paralizis la produktadon kaj la 
tranportadon, neebligante la translokadon de regiono al alia 
de la nutraĵaj produktoj, kio kaŭzis, ke la mizero, la malsato 
kaj la morto kruelis per pli granda furiozo kontraŭ iuj 
loĝantaroj ol kontraŭ aliaj. 


Nu ni ne parolos pri la rusa konstrua periodo, kvankam 
ni mallonge rakontos la historion pri la proceso. Tiam 
Rusujo nur estis terkultura lando, sen reala industrio kaj 
detruita de profunda kaj nekuracebla ekonomia krizo — 
gravigita de la ĥaosa kaj prokrastema stato, kiu sekvis la 
subtenitan lukton- malgraŭ ke —devige estas diri tion- ĝi 
enportis mirigan vivforton nutratan de la entuziasmo, kiun 
por la revolucia fakto sentis la tuta junularo, tiel de la urbo, 
kiel de la kamparo. Ĉi tiu entuziasmo havigis al ili blindan 
fidon pri la krea kapablo de ilia propra penado kaj ili sentis 
sin kun sufiĉaj energioj por konstrui, fronte al la malnova 
Eŭropo brutigita kaj dekadenca, novan mondon de libero kaj 
laboro reguligitan de rigore moderna ekonomio de 
socialisma tipo. 


Tiucele, lokitaj la okuloj en la kreo de ĉi tiu revo, kiun ili 
volis realigi, la rusa popolo laboris, ne ok horoj, sed dek, ne 
kalkulante la dimanĉojn, kiujn ili dediĉis al la senpaga laboro 
“por la konstruo de la nova libera Ŝtato”. Okazis, ke la rusa 
homamaso kutimiĝinta al la sinofero kaj soifa de libereco 

konstatis, ke la enlanda milito elĉerpis la esencajn 
riĉofontojn de la lando, ke la terkultura riĉeco estis 
malutiligita kaj, ke por ekfunkciigi tiun grandegan 
produktantan maŝinon estis tute necesa grandega kolektiva 
penado. Oni bezonis superhoman firmecon por ree levi tiun 
falintan strukturon, kiu per la forto de la armiloj iĝis —dolore 
sed ankaŭ ĝoje- komuna havaĵo. 


Ĉiuj —viroj, virinoj, infanoj kaj maljunuloj- laboris regataj 
de la sama aspiro. La kampoj ekkultivis sin kaj el ili estiĝis la 
viviga tritiko kaj la ceteraj terkulturaj produktoj. Funkciis la 
fabrikoj kaj la fervojoj vekiĝis, komencante efektivigi la 
transporton de varoj kaj produktoj de unua neceso. La 
produktado eknormaligis sin kaj la naturaj riĉecoj de la 
lando ree akiris potencon kaj vivforton. La spectro de la 
mizero iom post iom fuĝis de Rusujo kaj plifirmiĝis —tago 
post tago- la krea kapablo de mistika popolo, regata de fido 
je idealo kaj subtenita de la ardo de proksima celo. 


Sed la bolŝevikoj ne komprenis ĉi tion. Ili ne sciis aŭ ne 
volis rimarki la gravecon de tiu kreanta forto elmontrita de la 
laboristoj. Ili ne vidis, ke la popolo, per si mem, per sia 
propra impulso, povis normaligi la situacion kaj sufiĉis por 
solidigi tiun novan ordon, kiun la proletaro penis realigi. Kaj 
tiel estis, kiel blindaj antaŭ la potenco de la homamaso, ili 
deklaris en 1921 la politikon de la “NEP”... 


Mastro jam de la Ŝtato la bolŝevika partio, ĝi dediĉis 
preni decidojn kaŝe de la laborista klaso por poste altrudi ilin 
al ĝi. Ni ne povas priskribi per la tuta amplekso kaj beleco 
de la realo la malbonan impreson, kiun tia politiko kaŭzis 
inter la laboristoj. La popola indigno ne malfruis videble 
manifesti sin, kiam ĝi rimarkis, ke alifoje aperis la privataj 
kapitaloj en la rusa industrio. La Nepman-o en la urboj kaj la 
Kulako en la kamparo. 

lom post iom restariĝis la tuta komplika kapitalisma 
sistemo en la vasta sovetia teritorio, tiom, ke hodiaŭ post 
dekkvar jaroj de “proleta” diktatorado ĝi estas la ununura 
sistemo, kiu regas la ekonomian vivon de la lando. 


La rusa popolo kaj mi kune kun ĝi estas tute konvinkita, 
ke la reveno al la “NEP” estis ruza perfido, plenumita de la 
bolŝevika partio, kiu havis kiel sekvon la tutan devion de la 
sociala Revolucio, kiu kun tiel promesplenaj prognozoj 
komenciĝis en oktobro 1917. 


Post ĉi tiu mallonga, sed bezona rakonto pri kiel Rusujo 
bedaŭrinde refalis en la saman kapitalisman sistemon, kiun 
ĝi antaŭe faligis, perfekte komprenos la leganto, ke estas 
juste kaj logike, ke ni ne parolu —kiam ni elmetos la 
kondiĉojn de vivo kaj laboro- pri la hieraŭa Rusujo, pri tiu 
nacio malorganizita kaj sen industrio, kiu meritus tian 
nomon, sed pri respubliko, kie realiĝis rimarkindaj teknikaj 
kaj industriaj progresoj. 


Ni parolas pri la 1932-a Rusujo, kiu kun siaj zigzagoj 
kaj konformiĝoj lokiĝis ĉe la nivelo de kiu ajn kapitalisma 
lando kaj, kiu konkurencas en la tutmondaj merkatoj kun la 
plej progresantaj nacioj komerce kaj industrie parolante. 


La “oficiala” taglaboro en la sesdek kvin procento de la 
industrioj estas de sep horoj kaj la laborsemajno nur 
konsistas el kvin tagoj. Tamen endas rimarki, ke adoptis ĉi 
tiun novan labormanieron post 1930 ĉiuj tiuj fabrikoj, kiuj 
sukcesis plenumi la okhorajn produktadon dum sep. Tiel do, 
ni asertas, ke estas kompleta farso la kliŝo, kiun oni 
ekspluatadis pri tio, ke la taglaboro de sep horoj stariĝis pro 
la ekskluziva celo havigi okupon al la granda kvanto de 
sendungaj laboristoj. 


Ĉi tio nur estas trompa demagogio pagita de Moksvo. 
Ni pruvos per elokventaj kaj veraj nombroj, ke la rusa 

proletaro nuntempe produktas pli laborante sep horojn ol 
hieraŭ dum ok kaj tiuj, kiuj estas sendungaj, daŭre estas 
terura problemo de malfalcila —por ne diri neebla- solvo. 


En 1928, laŭ oficialaj statistikoj, estis en Rusujo 
1.800.100 laboristoj sen laborposteno. En 1929, post la 
komenco de la kvinjara plano, ili malpliiĝis je dudek 
procento proksimume, sed ne malaperis —tute ne-. Tio sola, 
kio reale malaperis, estis la statitiskoj, kiuj post tiu dato ne 
plu eldoniĝis cele ke neniu povus publikigi ilin. Ĉi tiu estas la 
plej facila maniero, kiun trovis la sovetia registaro, por eviti 
la doloran kontraston kun la ceteraj kapitalismaj landoj, kie 
la krizo ĉiutage pli akriĝis, do laŭ la plej ĵusaj burĝaj 
statitiskoj ekzistas en la mondo profesia armeo de 
sendugitoj, kiu atingas tridek kvin milionojn. Ĉi tiuj estas la 
rezultoj, kiujn la raciigo de la laboristaro metita en manoj de 
la kapitalismo kaj la Ŝtato kaŭzas al ni!. 


En Rusujo, la tuta mana laboro kaj parto de la intelekta 
realiĝas laŭkvante. Tio estas, ke la salajroj estas 
determinitaj de la kvanto da produktado realigita. Tamen, la 
salajroj de la laboristoj de sama industrio varias ne laŭ la 
profesioj aŭ oficoj, sed laŭ la fizikaj kaj intelektaj kapabloj de 
ĉiu laboristo. Eble pro tio, unu el la profesioj plej bone 
pagitaj, malgraŭ la tri kategorioj de salajro, estas la 
metalurgia, kaj unu el la plej malbone konsideritaj la metia 
kaj teksa industrio. 


Cele loki nin en intera punkto, por doni pli bonan ideon 
pri la salajro, ne parolante pri la maksimumo nek pri la 
minimumo, ni baziĝos sur alia ajna profesio el kiu ni povos 
dedukti pli-malpli, kiuj estas la kurantaj salajroj de la rusa 
laboristo. 


Ni do studos la situacion de la laboristoj de la branĉo 
de la ligno, ĉar mi laboris en ĉi tiu. En ĉi tiu branĉo ekzistas 
ses kategorioj de laboristoj. La kategoriojn klasifikas la 

submastro de la sekcio al kiu oni apartenas en ĉiu fabriko, 
kaj la aron de ĉiuj kategorioj prezentas la Sindikato en la 
kolektiva kontrakto, kiun ĉiujare ĝi okazigas kun la 
administristaro de la fabriko, se estas Trusto de la Ŝtato, aŭ 
kun la entreprenoj, se ĉi tiuj rilatas kun privata kapitalo. 


Tiel ke, kiam laboristo eklaboras en fabriko, li ne scias 
la enspezotan salajron, nur post tri tagoj aŭ unu semajno la 
submastro komunikas al li la kategorion, kiun oni al li asignis 
kaj la salajron, kiun al li respondas. Okaze, ke la laboristo 
ne konformis kun la asignita kategorio, li neniel povas forlasi 
la laborpostenon. Li nur disponas la rimedon skribi atentan 
kaj detalan peton al la fabrikkomitato, protestante kontraŭ la 
klasifiko kaj donante siajn kialojn. La fabrikkomitato, se ĝi 
opinias oportuna, kunvenas kun la administristaro kaj 
ekzameninte la solvon kaj la plenumitan laboron de la 
depostulanta laboristo, definitive decidas kiu estas la 
kategorio, kiun al li respondas. 


lufoje okazis —kaj mi vidis iujn-, ke laboristoj laborantaj 
en fabriko estis enskribitaj en la kvina kategorio, kaj enirinte 
en alian oni asignis al ili la kvaran, eĉ la trian. La depostulo 
ĉi-okaze preskaŭ ĉiam donas favoran efikon. 


Tiuj, kiuj antaŭ longe laboras en fabriko, se deziras — 
pro bezono aŭ pro kio ajn- altigi sian kategorion, devas 
ankaŭ skribi peton al la fabrikkomitato por ke ilia altiĝo estu 
studota. Okaze ke la respondo estas negativa, la petanto 
neniel povas forlasi la fabrikon, ĉar la strikrajto estas nuligita 
kaj oni rigore punas tiun, kiu klopodas uzi ĝin. 


Rilate la salajratan laboron, la klasifiko per kategorioj 
ankoraŭ havas iun efikon, ĉar determinas la salajron, kiun 
devas enspezi la laboristoj, sed en la laboro laŭkvante 
havas nenian efikecon kaj ja multajn ĝenaĵojn. 

Estis kelkaj branĉoj, kiel tiu de la vestofaro ekzemple, 
en kiu, kiam oni determinas la prezojn de la laŭkvantaj 
laboroj, ankaŭ oni konsideras la sindikatajn kategoriojn. 
Ekzemple: por kudri ĵakon, necesas laboristo de la kvina 
kategorio. Tiam oni determinas la prezojn laŭ lia sindikata 
kvoto, ne laŭ kaprico de la submastro. Se por kudri 
pantalonon, necesas laboristo de la tria kategorio, la 
enspezotaj salajroj estos laŭ lia sindikata kvoto. Tiel, ke se 
laboristo de la kvina kategorio havas, kiel sindikatan kvoton, 
4.80 kaj tiu de la tria nur havas 3.20, kiam oni altigas la 
pluson de 38 procento por la laŭkvanta laboro, okazas, ke 
tiu de la kvina kategorio enspezos 6.62 kaj tiu de la tria nur 
4.41 


Same okazas en la ceteraj kategorioj. Tiel, ke la 
laborhierarĥioj daŭre validas, malgraŭ ke oni tiom luktis 
kontraŭ ili kaj, ke aperis ilia nuligo en la komunista 
programo. 


Tuj sekve ni detalos la sindikatajn kategoriojn, kiuj estis 
determinitaj de la komitatoj de la sindikatoj kaj sub kies 
nefleksebla normo oni determinas la salajrojn kaj prezojn 
enspezotajn de la laŭkvanta laboro. Sed antaŭ ol fari tion, 
endas averti la leganton, ke en Rusujo nuntempe la laboro 
ne estas individua, ĉar la sistemo de produktado 
transformiĝis, sed kolektiva. Per ĉi tiu sistemo la gvidantoj 
pretendas, ke la laboro estu pli produktema. Pro ĉi tiu 
kaŭzo, en la plejparto de la fabrikoj, oni produktas kolektive, 
farante brigadojn aŭ grupojn el dek aŭ dudek samfabrikanoj, 
kiuj realigas la laboron komune, kvankam la salajroj, en 
multaj brigadoj, ankaŭ estas pagitaj laŭ la kategorio de ĉiu. 


La sekva tabelo, kiu montras la kategoriojn ekzistantajn 
en la branĉo de la ligno kaj la salajroj, kiuj respondas al ĉiu, 
donos klaran ideon pri la sistemo: 

Sindikata kvoto Prezoj de la laŭkvanta laboro 
1928 | 1931 
1a... 1.75 rubloj |Ŝrankoj 3.15 | 1.40 
2a... 2.50 rubloj |Manĝoĉambraj tabloj 2.112 | 0.90 
3a... 3.20 rubloj |Oficejaj tabloj 2.55 | 0.90 
4a... 3.85 rubloj |Komodoj 1.235 | 1.00 
5a... 4.80 rubloj |Bufedoj 330 |' 2525 
6a... 5.60 rubloj Bibliotekoj 2.550 | 1.80 
Unu seĝo 0.38 | 0.24 











Al ĉiuj ĉi kategorioj, se oni laboras laŭkvante, aldoniĝas 
la 38 procento de pluso, tiel, ke laboristo de la kvara 
kategorio finfine enspezas 5.31. Sed la kurantaj salajroj, 
kiujn oni enspezas, ne superas la 60 ĝis 80 rublojn monate 
por la braklaboristoj kaj la 120 ĝis 150 por la kvalifikitaj 
laboristoj. La submastroj kaj direktistoj de fabrikoj varias 
inter 180 kaj 300 rubloj; la inĝenieroj, teknikoj, profesoroj, 
direktistoj de la trustoj, komisaroj de la popolo, ktp, de 400 
ĝis 2500 rubloj. 


Ankaŭ eniris en la historion tio pri la sobreco de la 
homoj de la partio, ĉar ĉiuj superaj dungitoj (de direktistoj de 
fabriko, inĝenieroj ĝis komisaroj), kiuj estis membroj de la 
partio, antaŭe enspezis kiel maksimume 220 rublojn 
monate. Nuntempe ili enspezas la samajn fabelajn salajrojn, 
ke la ceteraj. 


Stalino, kiu, laŭ li diras. “ne favoras la malegalecon de 
la salajroj”, asertis, ke se inĝeniero, kiu ne estis membro de 
la partio, enspezis 500 rublojn monate, estis juste kaj 
egaleme, ke iu apartenanta al partio kaj havanta la samajn 
profesiajn kapablojn devis enspezi la samon. Kaj oni 

interkonsentis la altigon de salajroj al ĉi tiuj homoj, en la 
ĝusta momento, kiam estis pli malfacila la plenumiĝo de la 
kvinjara plano, kaj kiam la Ŝtato kaj la partio mobilizis la 
financajn rimedojn, eĉ malaltigante la prezojn de la 
laŭkvanta laboro. 


Ĉi tiu lasta dispono kaŭzis, kiel konsekvenco, 
malpliigon de 20 procento en la salajroj de la laboristo, dum 
la burokrataro anstataŭ partopreni en tiuj malpliigoj, vidis 
altigi la tipon de sia salajro, ĉar de 220 rubloj, kiu estis la 
enspezota maksimumo, pasis al 250 rubloj kiel minimume, 
kun la garantio, ke ĉiu individuo enspezos de ĉi tiu kvanto 
supren, laŭ la respondeco de la posteno, kiun li plenumas. 


Ĉar —kion diros la regantoj-, kiel povas okazi, ke 
direktisto de fabriko enspezas la samon, ke tiu de trusto? 
Ĉu estas juste, ke majoro de la ruĝa armeo enspezas la 
samon, ke komisaro por milito? Ĉu estas logike, ke 
manlaboristo enspezas la samon, ke intelektulo? Ĉu aŭ, ke 
braklaboristo enspezas egalan salajron, ke kvalifikita 
laboristo? Ili, ĉar tio povis favori ilin, opiniis, ke tio ne estas 
justa kaj akordigis la ekonomian malegalecon akompanitan 
de ties respondaj socialaj hierarĥioj. Ni tamen opinias la 
malon. 


Ĉu la komunismo defendata de Stalino ne proponas la 
malaperon de la sociala malegaleco? Kion do komprenas 
per komunismo la ruĝa diktatoro? Ni volas —malfacila afero- 
povi ricevi kategorian respondon al ĉi tiuj du demandoj. 


Ni ne komprenas kiel post dekkvar jaroj ankoraŭ ne oni 
sukcesis prepari kelkajn kadrojn de specialistoj, kiuj regataj 
de la spirito de sinofero animanta la laboristojn, jam finitaj 
iliaj universitataj studoj, revenos en la fabrikon kun siaj 
ekssamfabrikanoj por kunlabori kun ili pere de sia tekniko, 
sed enspezante salajron de laboristo, ekzakte egalan, ke la 
aliaj kaj ne konsiderante sin superaj. 

Do ni eĉ volas koncedi, ke post kelkaj jaroj de revolucio 
necesintus teni la kategoriojn kaj estintus pravigitaj la altaj 
salajroj por la ekskluziva celo komence altiri la teknikojn, 
inĝenierojn kaj ĉiajn specialiston devenantajn de la 
malnova reĝimo. Se nun, jam ne. 


Diru do la laŭdantoj de Rusujo, kion oni faris dum 
dekkvar jaroj de diktatorado por krei liberan konsciencon 
inter la universitatanoj kaj formi kernojn de specialistoj kun 
pure komunisma menseco? Oni ĉi-rilate faris nenion kaj se 
tio estas tiel, kiam malaperos la socialaj hierarĥioj kaj la 
ekonomia malegaleco sen kies nuligo neeblas komunismo? 
Stalino eble respondos al ni, ke la unueco de salajroj ne 
eblos ĝis ĉiuj ni estos ŝaguloj aŭ vivantaj enciklopedioj. 


xxkk 


La popezan aŭ laŭkvantan laboron oni praktikis antaŭe, 
je la jaroj 1926 ĝis 1928 laŭ la sekva maniero. En la 
asembleoj, oni nomumis komisionon konsistigitan de 
individuo de ĉiu el la sekcioj de la branĉo. Ĉi tiu komisiono 
taskis kune kun la administristaro de la fabriko determini la 
prezojn de la laboroj. Okaze, ke oni ne atingis 
interkonsenton, la afero pasis al la estraro de la Sindikato, 
kiu analizis kaj decidis je lasta instanco. 


Ĉi tiu iom demokrata sistemo ne sufiĉe konvinkis 
Stalinon, kiu decidis tute Ŝanĝi ĝin. Hodiaŭ la laboristoj jam 
havas nenian partoprenon en la determino de la prezoj de la 
laŭkvanta laboro. La nova sistemo estas multe pli despota. 
De komencoj de 1931 stariĝis speciala burokrata organo, 
kies sola celo konsistis studi la prezojn de la plenumenda 
laboro, doni kaj dikti normojn, kiuj pri tio devas regi tiel, kiel 
determini kiom devas enspezi la laboristo kaj la tempon, 
kiun endas uzi por la plenumiĝo de ĉiu proceso. 

En ĉiuj fabrikoj ekzistas ĉi tiu organo nomita “O.T.N.” 
(Oficejo pri teknikaj normoj), kies membroj ne estas 
nomumitaj de la laboristaj asembleoj, sed de la 
administristaro de la fabrikoj. Krome ĉi tiuj organoj taskas 
kronometri ĉiujn fazojn de la produktado kaj specifi la 
kvanton da pecoj, kiujn oni povas fabriki dum la tago, tiel 
per la manlaboro, kiel per maŝino. Akorde kun la kvanto 
determinita de “O.T.N.”, oni determinas la prezojn kaj 
deduktas la salajron, kiun povas enspezi laboristo, kiu 
laboris laŭ la kalkuloj realigitaj de la burokrataro. Se la 
laboristo ne atingas tiun produktadon kaj enspezas malpli, 
povas fari nenian depostulon, ĉar ĉiam oni respondas al li, 
ke tio, kio okazas al li, estas ĉar li ne volas labori. 


Antaŭe, por konscie determini la prezojn de la 
laŭkvanta laboro, oni prenis kiel bazon la mezan nombron, 
tio estas, unue oni ĝuste kalkulis la kvanton da laboro, kiun 
povis plenumi la plej rapida laboristo, kaj poste oni realigis 
la saman kalkulon kun la plej malrapida laboristo. La 
diferenco de unu al alia donis la mezan nombron, kaj per ĝi 
oni determinis la salajron. 


Hodiaŭ oni jam ne konsideras la malrapidan laboriston. 
Kiam ekis la kvinjara plano, la individua laboro ŝanĝiĝis al la 
kolektiva kaj kreiĝis grupoj da laboristoj. Elinter ĉi tiuj grupoj, 
oni elektis unu konsistigita de la plej rapidaj produktantoj, 
kiun oni nomis “udarnaia brigad” (speciale trejnita brigado) 
El la produktkapablo de ĉi tiuj rapidaj brigadoj, kiuj estas la 
gvidantoj de la produktado, oni determinas la prezojn de la 
laŭkvantaj laboroj, tiel ke, por atingi egalecon de salajroj, oni 
devas atingi la nivelon de produktado. Sed kiel tio ne 
okazas, en sama kategorio ĉiam estas kiu enspezas pli ol 
alia, ĉar kiel estas logike, ne ĉiuj povas fari la saman 
produktadon. 

De antaŭ nelonge, la bolŝevikoj ne ĉesas kanti himnojn 
al la eminentecoj de ĉi tiu novega sistemo de laboro per 
grupoj asertante, ke la konkureco en la produktado de la 
diversaj brigadoj donas bonegajn rezultojn por la pliigo de la 
produktado. Ĉi tiuj rezultoj fariĝas pli efikaj, kiam la rivaleco 
montriĝas pere de spitoj inter la laboristoj de fabriko kontraŭ 
tiuj de alia, por vidi kiu produktas pli dum malpli da tempo. 
Sed oni devas klarigi, ke ĉi tiuj spitoj kaj konkuroj ne 
efektiviĝas pro kolektiva entuziasmo nek pro spontanea 
impulso de la laboristoj, sed ke ili okazas pro la monaj 
premioj starigitaj de la administristaro. 


La brigadoj pli produktantaj ricevas premion, kiu estas 
pli-malpli alta laŭ la graveco de la produkto, kaj la plej 
bonajn laboristojn oni sendas iom da tempo al kuracdomo. 
Aliaj ricevas premiojn, kiel vestaĵojn aŭ aliajn objektojn, laŭ 
estas la laborkondiĉo aŭ eĉ la bezonoj de la laboristoj mem. 


Ĉi tiu sistemo ekis dum la unuaj jaroj de la kvinjara 
plano, kiam oni starigis tri premiojn laŭ la sekva maniero: 
unue, por tiuj, kiuj pleje produktas; due, por tiuj, kiuj pleje 
ŝparas materialon; trie, por tiuj, kiuj produktas plej bonan 
kvaliton de varo. 


Tamen nuntempe la laboristoj jam ne lasis trompi sin 
per ĉi tiuj premioj ne per la kromsalajroj, ĉar ili vidis praktike, 
ke tio, kio ŝajnis avantaĝo, servis por malpliigi al ili la 
salajrojn je 20 procento, ĉar apenaŭ ili superis la kadron de 
tio specifita, pro la sindikata kvoto kaj la laŭkvanta pluso, oni 
al ili malpliigis la prezojn de la peco. Tiel ke la laboristoj, kiuj 
dum la unuaj monatoj de la kvinjara plano penadis por 
produkti pli ol kutime, sole por atingi la specifitajn 
kromsalajron aŭ premion, vidis malice eksplutatita sian 
penadon per malpliigo de la salajro. Krome ili estis devigita 
daŭre produkti laŭ la sama maniero kaj kvanto, ĉar per sia 

“heroaĵo” ili mem altrudis novan normon pri la produktota 
kvanto. 


Elokventan ekzemplon pri tio, kion ni ĵus diris, ni havas 
en la sekcio de barnisado de la branĉo de la ligno, kies 
laboristoj de kvara kategorio, dum tiuj monatoj, kiam oni 
starigis la premiojn, sukcesis enspezi salajron de 8,40 ĉar 
atingis produktadon de kvar ŝrankoj tage, kiuj laŭ prezo de 
2,10 por ŝranko, donas la cititan kvanton. Sed la taskitoj de 
la kronometrado —“O.T.N.”- starigis de tiam, kiel normon, la 
produktadon de kelkaj monatoj por ĉiu laboristo —sed 
anstataŭ daŭre pagi la pecon per 2,10, ili determinis novan 
prezon, kiu estas la numtempa uzata, de 1,40 por ŝranko. 


Pro tiel granda malpliigo, kelkaj laboristoj ĵetis la voĉon, 
kiel montron de protesto, sed ne estis aŭskultitaj kaj iliaj 
plendoj perdiĝis en la malpleno. Por eviti kiun ajn etendon 
de la protesto, aperis en la organo de la Partio, “Pravda”, 
dekreto kiu diris laŭtekste, ke la salajroj de la laboristoj 
devis esti pagitaj ekskluzive akorde kun la sindikata kvoto 
kaj kun la 38 procento de pluso por la laŭkvanta laboro. 
Restis do elradike fortranĉita ĉiu klopodo de depostulo kaj 
oni metis novan buŝumon sur la buŝo de la laboristoj. Ĉu 
oni toleris tiel grandan ofendon en kiu ajn alia parto de la 
mondo? 

Za. La ina salajro. 


Ankaŭ en Rusujo, samkiel en kiu ajn kapitalisma lando, 
estas rimarkinda diferenco inter la salajroj, kiujn enspezas la 
viro kaj tiuj de la virino. 


Kvankam oni faris kiel armilon de lukto la devizon 
“egala salajro por la viro, kiel por la virino”, ni povas aserti, 
sen timo esti polemikaj, ke tia devizo estas tutcerte belega 
frazo, kiu en Rusujo estas rigore defendita... sed nur teorie. 
Kiam oni klopodas apliki ĝin en la realo, ne mankas kialoj 
kaj sofismoj, kiuj pravigas ne fari ĝin. Kaj la virino samkiel ie 
ajn, kie oni parolas al ŝi pri libero, ĝemas pro la malaltigo de 
la valoro de sia penado. 


Estas aserto, kiun jam neniu disputas, tiu de “por sama 
laboro, sama salajro” kaj, kiu ajn bolŝeviko, kiun vi rekontos 
surstrate, rekte al vi neatendite ĵetos ampleksan kaj 
konvinkan paroladon pruvante, ke tiel devas esti, tiel por la 
viro, kiel por la virino. Sed, kiel estas logike, ĉar estas 
registara sistemo, de la teorio ĝis la praktiko estas granda 
distanco, kaj estas reala fakto, ke malgraŭ tiel bela teorio 
kaj tiel ardaj defendantoj la salajro de la virino -por egala 
laboro- neniel estas egala al tiu de la viro. 


La prezojn -la enspezo tie nomiĝas prezo- de la 
laŭkvanta laboro oni ĝuste starigas kiel en la antaŭa ĉapitro 
laŭ la sindikata kvoto, sed oni prenas, kiel bazon, la 
malsupran kvoton. Oni deduktas el tio, ke la salajro nepre 
ankaŭ estos malgranda. 


En la Kooperativoj kaj magazenoj por vendo de 
produktaĵoj pomalgrande estas ambaŭseksaj dungitoj kaj 
kvankam la laborhoroj kaj laborkondiĉoj estas egalaj por 

ĉiuj, ili ne enspezas la saman salajron. Por determini tiun 
diferencon en la enspezo, oni uzas sufiĉe arbitran sistemon. 


En la magazenoj de nutraĵoj estas diversaj sekcioj; unuj 
dediĉas sin al la vendo de viando, aliaj al tiu de pano; aliaj 
al tiu de konfitaĵoj; tiuj, legomoj; ĉi tiuj, fruktoj, kaj tiel plu. 
Ĉiuj, kiuj laboras en ĉi tiuj sekcioj, kompreneble, nur dediĉas 
sin vendi. Kial do devas ekzisti inter ili la diferenco de 
salajroj? Ĉu ĉar ili estas de malsama sekso? Ĉi tiuj 
demandoj restas sen respondo. Sed la realo estas, ke kiu 
vendas la viandon ne enspezas la saman kvanton, ke kiu 
vendas panon; kaj, ke kiuj dediĉas sin vendi konfitaĵojn 
enspezas malpli ol kiuj dediĉas sin liveri fruktojn. 


Ni konsentas pri tio, ke eble estas Rusujo la sola lando, 
kiu havas propran sistemon de salajroj, sed en neniu 
kapitalisma lando la hierarĥioj sin elmontras per tiel elstara 
spuro, kiel ĉi tie. Tion oni devas diri tre laŭte; ni devas 
ĉiariske krii ĝin al la vizaĝo de la mondo, malgraŭ ĉiaj 
malgraŭoj, kvankam ni povos detrui multajn revojn, ĉar ĝi 
estas la pura vero. 


Pro la interesata mensogo de kiuj havas, kiel normon, 
la trompon kaj la fikcion; pro la asertoj de la salajrataj 
propagandistoj, ni havas la devigon klare, mallonge, 
travideble diri la tutan veron. Se ni ne farus tion, ni kredus 
nin malhonoritaj kaj rompus per indigno nian plumon. Ĉi tiu 
libro estas libro el lumo, estas proparolanto de la VERO, 
estas ĉefe la mano, kiu devas demeti la maskon al sistemo, 
kiu malantaŭ pompaj afiŝoj kaŝas ĉiujn difektojn, ĉiujn 
koruptojn. 


Kaj ni parolu pri la salajroj. La virvendistoj de 
kooperativoj kaj magazenoj, enspezas 90 ĝis 150 rublojn 
monate. La vendistinoj nur enspezas 60 ĝis 80 rublojn 
monate. En la branĉo de la transporto -sekcioj Tramoj kaj 
Aŭtobusoj- la diferenco inter la viraj kaj inaj salajroj estas 

ankaŭ notinda. Dum la viroj enspezas 80 ĝis 120 rublojn 
monate, la virino ne enspezas inter 60 kaj 70. 


Ĉar en la antaŭe menciitaj branĉoj oni ne laboras 
laŭkvante, la salajro determinas sin laŭ la sindikata kvoto, 
kiel ni poste vidos. 


Tiel por unu, kiel por alia sekso, por determini la 
salajron, oni konsideras la nombron da jaroj dum kiuj oni 
praktikadis la profesion, kaj laŭ tio, kion ni povos nomi 
profesia sperto, oni determinas la kategorion. Krom tio, la 
laboro dividiĝas en fakoj, por fari malpli suspekta tiun 
malegalecon pri la salajroj. En la branĉo de la ligno, 
ekzemple, la virinoj faras la vernisadon de la seĝoj kaj la 
viroj, tiun de la ŝrankoj. Por labori en la seĝoj, oni ne 
bezonas esti tiel kvalifikita, kiel por labori en la ŝrankoj, tial 
la sindikata kvoto estas malsama. 


Tiel tiuj, kiuj tranĉas la viandon, havas sindikatan 
kvoton malsaman, ke kiuj vendas panon aŭ liveras fruktojn, 
kaj tiel en ĉiuj branĉoj. 

Tiel oni pravigas en Rusujo, ke la virino enspezas 
malpli granda salajro ol la viro. Kvazaŭ kiu vernisas tablon 
aŭ seĝon ne realigas la saman agon, ke kiu vernisas 
ŝrankojn aŭ litojn! De la momento, kiam oni estas vernisisto, 
oni devas enspezi la samon, ĉu viro, ĉu virino. Ĉu tiu 
vendanta terpomojn ne havas la samajn kapablojn, ke kiu 
liveras karamelojn? Ambaŭ estas vendistoj kaj havas 
kapablojn por vendi unu aĵon aŭ alian; tial estas juste, estas 
logike, ke ili enspezu la samon, ĉu apartenas al malforta 
sekso, ĉu al forta. 


Kiam ili sukcesos realigi la egalecon, kiam la hierarĥioj 
kaj la diferencigoj ne estos faktoj, povos la bolŝevikoj kaj 
ties protektatoj krii, ke en Rusujo la viro enspezas, kiel la 
virino kaj ĉi tiu, kiel tiu. Sed dum daŭras la ekonomia 

malegaleco, dum la virino estas praktike konsiderita kiel 
malsupera, ĉiuj aranĝoj, kiujn elpensos la komunistoj por 
pravigi ĉi tiun ne pravigeblan skalon de salajroj, konvinkos 
neniun. 


Ne sufiĉas ŝanĝi la nomojn de la aĵoj kaj purigi la 
frazojn per kaol““ por ke ili restu brilaj. Oni bezonas, ke tio, 
kio brilas, estu oro. Tio estas, oni devas ŝanĝi la fundon. 


Tio, kion ni ĵus aplikis al la kategorioj de salajroj kaj la 
kondiĉo de la virino, povas same apliki sin al alia aspekto. 
Oni diras kaj ripetas, ke en Rusujo ne estas klasoj. Tio 
veras. Oni neniigis ilin. Se iafoje vi irus en Rusujon kaj en 
kiu ajn fervoja stacidomo vi petus bileton de unua klaso, mi 
certigas al vi, ke vi ne povos aĉeti ĝin. En Rusujo, oni devas 
diri: “Donu al mi malmolan sidlokon”, ĉar, kiel ni diris, ne 
estas klasoj, sed anstataŭ ili, ekzistas tio malmola kaj tio 
mola. Ĉu ne ŝajnas al vi, ke ĉi tiu estas lerta kaj diskreta 
maniero trompi ĉiujn? Do la samo ĝuste okazas pri ĉio. 


La ekonomia sistemo estas simila al de kiu ajn 
kapitalisma nacio. Tio sola, kiu ŝanĝis -kaj ni ripetas ĝin por 
ke la legando tute rimarku la realon- estas la nomoj, sed ne 
la aĵoj. La ministroj nun estas komisaroj kaj same kun la 
polico kaj la armeo. Same okazas kun la burĝaro, kiu iutage 
estos anstataŭita de la burokrataro, kiu nuntempe jam estas 
grandega vampiro de la rusa proletaro kaj konsistigas la 
laboristan aristokrataron. 


38 NeT: purigilo por briligi plankojn, ktp. 

8a. La laborista moveco. 


Ĝis 1930 ekzistis en Rusujo tio, kion oni nomis 
“moveco de la laboristaro”. Tio estas, ke kiu ajn laboristo 
rajtis ŝanĝiĝi de fabriko aŭ manlaborejo ĉiam, kiam li ĝin 
opinius oportuna aŭ dezirinda, laŭ la bezonoj aŭ la 
avantaĝoj, kiujn la ŝanĝiĝo povus alporti al li, ĉar la salajroj 
ne estas egalaj en ĉiuj fabrikoj de la sama branĉo. 
Memkompreneble, tiel la kvalifikita laboristo (fakulo), kiel la 
braklaboristo, kiam ili vidis la eblon plibonigi sian materialan 
situacion, forlasis la postenon de fabriko aŭ manlaborejo por 
labori en alia. 


Se ekzistintus unueco de salajro en ĉiuj fabrikoj, ne 
okazintus tiuj aferoj, ĉar kiun neceson havus la laboristo 
ŝanĝiĝi de fabriko, se li gajnos nenion pro la ŝanĝiĝo? 


La moveco de la laboristaro nu okazis pro la 
malegaleco de salajroj. 


Nuntempe, la rusa laboristo ne povas laŭvole forlasi la 
fabrikon. La Komunista Partio dekretis antaŭ nelonge la 
“senmovecon de la laboristaro”, per kiu rompiĝas la libero 
de la laboristo kaj estas devige labori ĉiam en la sama 
fabriko. Por ĉesi labori en kiu ajn fabriko, oni bezonas 
antaŭan permeson de ĝia direktisto. Okaze, ke iu laboristo 
ne plenumas tiun kondiĉon, li estos akceptita en neniu 
fabriko, ĉar ĉiu laboristo, kiam forlasas la fabrikon aŭ estas 
maldungita, devas ricevi de la direktisto komunikaĵon 
klarigantan la kialojn de la ĉeso aŭ maldungo. Kaj kiam 
laboristo eklaboras en fabriko, devas posedi atestilon de 
akcepto liveritan de la Borsa pri Laboro mem. Sen tiuj 
kondiĉoj tute neeblas trovi laborpostenon. 

Tiujn nuligon de la individua libero, la homoj, kiuj estas 
en la Potenco, nomas disciplino de partio. Per tio oni 
pretendas aliigi la fabrikojn en rigidajn domegojn, kiel 
kazernojn loĝatajn de aŭtomatoj, kiuj nur movas sin kaj 
agadas laŭ la voĉo de la Stabo. 


En la plimulto de la rusaj fabrikoj, la laboristoj, kiuj 
malfruiĝas dek minutojn, estas devigitaj perdi duonan 
salajran tagon. La 16-jaraĝaj metilernantoj nur laboras ses 
tagajn horojn, sed tamen havas la devon produkti laŭkvante, 
kiel la plenaĝuloj. Ĉu tio ne estas absurda kontraŭdiro kaj 
abomeninda atenco kontraŭ la infaneco? Ili laboras ses 
horojn, veras, sed laŭkvante, por ke ilia produktado estu 
egale al ok. 


Cele, ke la leganto atingu pli ĝustan ideon pri la realo 
kaj konstatu, kiu estas la koncepto, kiun la diktatoro Stalino 
havas pri la moveco de la laboristaro, ni donos tuj poste la 
tradukitan tekston de la parolado, kiun li eldiris dum la 
Konferenco de ekonomiistoj kaj administristoj, okazinta en 
Moksvo: 


“En serio da entreprenoj -diras Stalino- la nestabileco 
de la laboristaro ne malaperas, sed kreskadas ĝis 30 aŭ 40 
procentoj dum la paso de sesmonato aŭ eĉ trimonato.” 


“Kun movado de laboristaro, kiu atingas 30 ĝis 40 
procenton trimonate, neeblas atingi altan ritmon de 
organizata kaj konstanta laboro” 


“Tiel, la ritmo de konstruado en USSR dependis de la 
sinteno de la laboristaj amasoj; ĝi iafoje —multe- superis la 
antaŭvidojn, kaj alifoje restis tre sube de ili. 


“Komence, la sinteno de la laborista klaso estis de 
entuziasmo preter ĉiu prudento; estis de fervora 
entuziasmo, laboro, kiu poste malfortiĝis, farante, ke la 

sinteno de la laboristoj Ŝanĝiĝis almenaŭ en certaj tavoloj de 
la laborista klaso... 


“Antaŭe, je la momento de la rekonstruo de la 
industriejoj, kiam la teknika ilaro estis malmulte komplika kaj 
la skalo de produktado malmulte grava, la moveco de la 
laboristaro povus esti tolerata. Sed je la nuna momento, 
dum la periodo de intensiva rekonstruado, sur bonega skalo 
de produktado kaj kun tre malsimpla ilaro, kiuj estas la 
kaŭzoj de la moveco de la laboristaro? -demandas Stalino. 
Kion li respondas: “la salajroj neĝuste determinitaj, la 
malbonega sistemo de kvotoj kaj la maldekstrema egaleco 
en la kampo de la salajroj... La egaligo de la salajroj 
kaŭzas, ke la nekvalifikita laboristo sentas nenian intereson 
por iutage iĝi kvalifikita; tiel li duonvidis neniun esperon de 
rangaltigo, li konsideras sin, kiel sezona laboristo de la 
produktado, ne laborante sed provizore en iu entrepreno por 
foriri provi “sian sorton' aliloke” 


Tiuj deklaroj de Stalino enhavas multajn kontraŭdirojn. 
Unue, tute falsas, ke iam ekzistis inter la bolŝevikoj egaligo 
de salajroj. Hodiaŭ, ne ekzistas. La salajroj de la kvalifikitaj 
laboristoj multe diferencas de tiuj de la nekvalifikitaj. Ni ne 
parolu pri la teknika dungitaro: inĝenieroj, teknikoj kaj ĉiaj 
fakuloj, enlandaj kaj eksterlandaj, samkiel nenombreblaj 
“laboristoj de la artoj”, kies salajroj estis kaj estas kelkoble 
superaj al tiuj de la manaj laboristoj kaj braklaboristoj. 


Alia kontraŭdiro de Stalino. Se, kiel li asertas, la kaŭzo 
de la moveco de la laboristaro estas la egaligo de la 
salajroj, la nekvalifikita laboristo havos neniun kialon forlasi 
entreprenon por “provi sian sorton” aliloke. Kiun hazardon li 
devus serĉi kaj kie, ĉar iliaj salajroj ĉie egalas al tiuj de la 
kvalifikitaj laboristoj? 


Stalino krome diras, ke “eĉ la kvalifikitaj laboristoj estas 
devigitaj forlasi industrian entreprenon serĉante alian, por 

trovi ĉi tiun aŭ tiun entreprenon, kie oni scias ŝati la laboron 
de la kvalifikitaj laŭ justa maniero” 


Tiel okazas, ke la nekvalifikitaj laboristoj ne nur iras de 
entrepreno al alia serĉante “ŝancon”, sed ke la kvalifikitaj 
laboristoj praktikas la samon laŭ la sama senco, la 
malbenita egaligo, kiel kaŭzo de ĉio. Tiel oni klarigas la 
ĝeneralan okazintaĵon en la entreprenoj. Tiu klarigo estas 
tro malforta, simpliga; pruvas nenion kaj konvinkas neniun. 
Kiel ĉiu diktatorado de partio, la rusa konsistas el 
kontraŭdiroj nepre ligitaj inter ili. 


Kiu estas la konkludo, kiun eltiras Stalino el la fakto de 
la ĝenerala okazintaĵo en la entreprenoj kaj kiujn disponojn 
defendas por meti finon al tiu situacio? Li proponas: “la 
nuligon de la egaligo kaj starigi la malnovan sistemon de la 
tarifo”. Tradukita al simpla lingvaĵo, tio volas diri: determini 
limon inter la kvalifikitaj kaj la nekvalifikitaj laboristoj ankoraŭ 
pli grandan ol kiu nuntempe ekzistas. 


“En ĉiu branĉo de la industrio, diras Stalino, en ĉiu 
entrepreno, ekzistas la grupoj-gvidoj konsistigitaj de pli aŭ 
malpli kvalifikitaj laboristoj, kiujn ni devas alligi al la 
produktado kaj ĉefe se ni reale volas certigi al ni konstantan 
dungitaron, la grupoj-gvidoj estas la fundamenta ĉenero de 
la produktado. 


“Engaĝi ilin al la produktado, al la manlaborejo, signifas 
ligi ĉiun laboristan dungitaron, definitive neniigi la fluon de la 
laboristaro. Sed, kiel engaĝi ilin al la entrepreno? Tio povas 
fariĝi per la rangaltigo, per la altigo de la nivelo de ilia 
salajro, per organizo de la salajro, kiu donu tion, kio 
respondas al la kvalifiko de la laboristo. 


Kio signifas rangaltigi ilin kaj altigi la nivelon de la 
salajro? Tio signifas ĉefe malfermi la perspektivon por la 

nekvalifikitaj laboristoj kaj doni al ili stimulon por la 
rangaltigo: la rangaltigo en la vicojn de la kvalifikitaj.” 


Kiel kompletigaĵo al ĉi tio, Stalino proponas fini kun la 
restoj de la kolektiva administrado en la grandaj industriaj 
trustoj, konsistigitaj de cent ĝis ducent entreprenoj, reveni al 
la individua administrado samkiel oni faris en la ekspluatejoj 
sendependaj de la trustoj. 


Sekve, la laborista klaso de USSR ricevas individuan 
administradon de la trustoj, individuan administradon de la 
entreprenoj; ricevas la privilegiitajn grupojn de la kvalifikitaj 
laboristoj aliĝintaj al la entreprenoj pro la alta laborsalajro 
kaj, laste, la grandaj amasoj de nekvalifikitaj laboristoj, kiuj 
rajtas la rangaltigon en la vicojn de la kvalifikitaj kaj ricevi tie 
for, super la plej bone pagitaj laborpostenoj, la sistemon 
ŝvitigan (pro malsano) de pago de la laŭkvanta laboro; tiaj 
estas la novaj metodoj de administrado de la entreprenoj en 
USSR ellaboritaj de la Politika Buroo kaj anoncitaj de 
Stalino en la Konferenco de administristoj. 


xxkk 


Post la eltiraĵo de la parolado, ŝajnis al ni oportune 
publikigi la pripensojn, kiujn ĝi sugestis al la ilustre kritikisto 
Petro Archinof. La trafaj frazoj de ĉi tiu rusa verkisto 
esprimas, per pli granda klareco ol mi mem farus, nian 
penson pri tiu grava afero: 


Ne estas la unua fojo, ke la komunista partio aperigas 
la aferon pri la “ekonomia” organizo de la laboro ene de la 
ekspluatejoj. 


Ankoraŭ ĵuse, antaŭ du jaroj, la Centra Komitato de la 
komunista partio publikigis cirkuleron en kiu konstatante la 
nekapablecon de la kolektiva administrado en la postenoj 
de Registaro, preskribis la enkondukon de la reĝimo de la 
individua administrado ene de la fabrikoj. 

La mekanismoj de administrado tiel, kiel la teknikaj 
organizoj apartenas al la “gvidanta” administristaro; rilate la 
sindikatojn, ili nur devas “periode konsulti la informojn de la 
administristaro, studi la materialojn relativajn al la 
produktado kaj enkonduki siajn proponojn sen tio, ke ili 
intervenu en la direktado de la entreprenoj”. Tiel ĝin 
deklaras la dispono de la Centra Komitato de la komunista 
partio de la 7a de septembro 1929. 


Sekve tiu reĝimo de individua administrado ne 
plenumis la taskojn, kiujn la sovetia registaro trudis al ĝi kaj, 
du jarojn poste, la estro de la komunista partio estas 
devigita ree montri la danĝerajn paŝojn en la produktado. 


De antaŭ kelkaj jaroj la laboristoj fuĝas de la penigaj 
laboroj minaj kaj siderurgiaj. La simpleco de la afero ŝajnas 
esti tute starigita; necesas, unue, studi la kaŭzojn de ĉi tiuj 
fuĝoj kaj poste klopodi forigi ilin. 


Estas kompreneble, eĉ por infano, ke la homamasoj 
evitas la karbohavan basenon del Donec kaj la ceterajn 
branĉojn de la peza industrio pro la penigaj kondiĉoj de la 
laboro kaj, ke la energio kaj la vivo elĉerpiĝas al ili sen la 
nepra kompenso. 


Neniu konsentos tute fordoni sin al la ekzisto de pario 
kaj ĉiu serĉos la kondiĉojn de ekzisto, kiujn li meritas kaj, 
kiujn li indas pro sia laboro. Ĝuste tio estas, kion faras la 
laboristaj amasoj de la minaj kaj siderurgiaj industrioj. Kaj 
ne nur tiuj, sed ankaŭ ĉiuj laboristoj, kiuj havas la kondiĉojn 
de peniga ekzisto kaj konsideras sin trompitaj, prirabitaj de 
la ekzistanta aferstato. 


Neniu konsideros Trockij-on, kiel suspektan de simpatio 
al la anarkiismo, sed pri la nuna aferstato lia kritiko pri la 
parolado de Stalino en multaj punktoj konfirmas niajn 
vortojn. 

Trockij skribas: “Oni ne fuĝas de la feliĉo por serĉi 
ĝuste la samon. La pliigo de la fluo signifas, ke la laborista 
amaso sentas sin kontraŭvole ene de la kondiĉoj, kiuj estas 
kreitaj de la tri jaroj de ekzisto de la kvinjara plano... 


La alfluo de laboristoj de la kamparo al la urbo ĉesis, ne 
ĉar la kamparanoj atingis iun ajn idealan plibonigon, sed ĉar 
la situacio de la laboristoj kaj tion oni devas diri honeste, 
klare kaj sincere, aparte malpliboniĝis de antaŭ nelonge 
“(substrekita de Trockij) 


Kaj Trockij ekavizas la bolŝevikajn gvidantojn: “Oni ne 
devas trompi sin mem; la fizikaj elmigradoj povas esti 
anonco de la politikaj elmigradoj” (Bulteno de la Opozicio, n- 
ro 2) 


Tia estas la aferstato. Tia estas la fakto. Estas ridinde 
kaŝi sin kaj firmigi ĝin. Ŝajnas, ke oni devas uzi ĉiujn 
penadojn por maksimume altigi la vivkondiĉojn de ĉiuj 
laboristoj kaj, unue tiuj de la laboristoj apartenantaj al la 
branĉoj de la peza industrio. 


Oni devas sekurigi la plenan vivtenadon de la laboristoj. 
Oni devas havigi al ili ĉambrojn, kie ili povos ĝui la normalan 
ripozon post la elĉerpiga laboro. Oni devas doni al ili la 
eblon kontentigi iliajn kulturajn aspirojn. Laste oni devas 
redoni al la homamasoj kaj ties sindikatoj la rajton organizi 
ili mem la administradon de la industrio kaj de la ekonomio 
de la lando. 


Nur tiel kaj ne per la divido en kategorioj de privilegiitoj 
kaj ne privilegiitoj estas kiel oni povas konstrui la 
socialisman ekonomion kaj starigi la socialismajn ligojn inter 
la laboristoj. 


Sed ne estas tiel, kiel agadas la diktatoraj eminentuloj 
de la komunista partio... De la izoleco de sia laborĉambro, 

ili studas tutan sistemon de prenotaj disponoj, kiuj ĉiakoste 
kaj malgraŭ ĉio devas alligi la laboristojn al la entreprenoj. 
Kion signifas ĉio tio? 


Tio volas diri, ke dum la periodo de longaj jaroj de 
registaro sen kontrolo, tiuj homoj lasis pensi kiel socialistoj; 
ili forgesis, ke oni devas entrepreni la socialisman aferon 
per socialismaj metodoj. Ili administre, burokrate pensas. lli 
atendas, ke per cirkuleroj kaj ordonoj, oni povas konduki la 
vivon tien, kie oni volas. Tiu estas la kaŭzo de iliaj tragediaj 
kontraŭdiroj kun la vivo de la grandaj laboristaj amasoj. 


Sed, ĉu la sociala problemo devas tiel solvi sin? Ĉu 
eble tiel iom ŝanĝos la ĝenerala situacio de la homamasoj, 
kiuj serĉas siajn politikajn kaj ekonomiajn rajtojn en USSR 
kaj nenie trovas ilin? Evidentas, ke ne. Oni devas pensi, ke 
la tasko de la laborista aristokrataro faros, ke ĝi servos kiel 
vipo de la grandaj homamasoj el ne kvalifikitaj, helpante la 
administristarojn alligi ilin al la entreprenoj, kiel proletaro de 
malsupera kategorio. 


Stalino trankviligas ĉi tiun kategorion de proletoj per la 
promeso, ke ĉiu el ili povos rangaltigi en la personarliston 
de la kvalifikitaj kaj, sekve, plibonigi sian materialan 
situacion. 


Ĉi tiu argumento similas tiun de la burĝaj ekonomikistoj, 
kiuj asertas ke, ene la kapitalisma socio, kiu ajn laboristo aŭ 
kamparano rajtas rangaltigi en la personarlisto de la 
entreprenistoj (negocistoj) kaj agentoj de la Ŝtato. Por pruvi 
tion, la burĝaj politikistoj citas ekzemplojn. 


Tia estas la argumento; la realo estas tre malsama. 


Nur la laboristaj kaj kamparanaj unuopuloj povas 
rangaltigi ene de tiuj personarlistoj. La laborista klaso entute 
daŭras kiel klaso, laborante profite de la entreprenistoj de la 
kapitalisma socio. Se ne, ĝi devas malaperi. 

Ni trovas ĝuste la samon en la parolado de Stalino. 
Evidentas, ke la kvalifikitaj laboristoj rangaltiĝos, sed en ĉiuj 
branĉoj de la industrio la laboro estos farita de la ne 
kvalifikitaj. Ĉar la kvanta supereco pri la laboro ĉiam estos 
ĉe la flanko de la ne kvalifikitaj; sekve, en la entreprenoj 
estos la plimulto de ne kvalifikitaj laboristoj. 


Oni ne povas trompi la vivon, samkiel oni ne povas 
trompi la popolon, dirante, ke ĝi estas la reganta popolo, 
mastro de la nova vivo, tamen teni ĝin sub la dependeco de 
la silentaj plenumantoj de la burokrata partio. Post la sperto 
de 14 jaroj de sia propra diktatorado, la komunista partio 
jam devis konvinki sin, ke la sistemo de la diktatorado de 
partio kaj la burokrataro nur faras bridi la socialisman 
kontruadon, ne lasante al la homamasoj la eblon fortigi sin 
kaj efektivigi sian grandegan konstrueman genion. 


Sed la homamasoj vivas kaj movas sin. Inspiritaj de la 
granda ideo de sia emancipiĝo, ili movas sin detruante unu 
post alian ĉiujn obstaklojn, kiujn ili trovas meze de sia vojo 
de libereco, sendependenco kaj inteligenteco. 


Ĉi tiu plektaĵo el kontraŭdiroj, kiun la bolŝevikismo kreis 
ene de laborista medio, nur povas esti malimplikita per la 
kompleta redono al la laborista klaso de ties ekonomiaj kaj 
politikaj rajtoj, nuntempe uzurpataj de malgranda kasto de 
karieristoj. Nur sur la vojo de la kreanta potenco, la diligento 
de la homamasoj kaj ties ekonomiaj organizoj, sur la vojo de 
la vastaj laboristaj demokratio kaj komunismo, eblos la eliro 
el la situacio en kiu nuntempe troviĝas la proletaro de 
USSR. 

9a. La kolektivigo. 


En 1929, la “Politika Buroo” de la rusa Komunista 
Partio proklamis dekreton pri la terkolektivigo. La 
kamparanaj amasoj, malkleraj kaj nesciaj, ne konantaj la 
verajn registarajn intencojn daŭre kultivis la teron, kiel la 
antaŭaj jaroj... Sed, je konkreta momento kaj neatendite por 
tiuj kompatindaj homoj, elementoj de la ruĝa armeo kaj ŜPD 
mobilizitaj de la Ŝtato por tiu ekskluziva celo, prezentis sin 
sur la kamparo kaj konfiskis la tutan rikolton kaj la brutaron 
de la kamparanoj, devigante ilin perforte, ke ili aliĝu al la 
terkultura-brutaraj kolektivaj farmoj. 


Per tiel rapidaga procedo, per tiu armita “mildeco”, kiu 
havas, kiel superan argumenton, la bategon, kiun uzas ĉiuj 
diktatoradoj, sukcesis la sbiroj de Stalino treni tri milionojn 
da kamparanoj en la “Sovetian Farmojn”. Sed la tre 
malbonaj vivkondiĉoj, kiujn oni ĝuas en ili, kaj la etaj salajroj 
de malsato, kiujn oni ricevas, kreis tiel profundan ĉagrenon 
en la kamparo, faris tiel malama la vivon de la kamparo, ke 
la kamparanoj plurope fuĝas en la urbojn, forlasante la 
teron, kiun per tiom da amo ili kultivis kaj, kiu iam estis ilia 
tuta strebo. 


La ĝenataj rusaj kamparanoj, cele venĝi la malican kaj 
kriman procedon de la sovetiaj diktatoroj, realigis kolektivan 
ribelon kontraŭ la eksproprigantoj. La kamparanoj, vunditaj 
en tio plej intima de sia esto, kiam ili vidis sin perforte 
senigitaj, sen klarigoj, je tio, kio tiom da ŝvito al ili kostis, 
kontraŭstaris armitan reziston kaj realigis verajn batalojn 
kontraŭ la ruĝa armeo, kies rezulto estis granda kvanto da 
mortintoj kaj vunditoj. 

Tiuj faktoj ĉiam estis prisilentitaj de la rusa gazetaro, 
ĉar la komisiono pri cenzuro malpermesas la publikigon de 
tiaj novaĵoj. Per tio oni pretendas eviti, ke la malkontento, 
kiu nuntempe ekzistas inter la industriaj laboristoj, estu 
konata de la kamparanoj —aŭ male- kaj ne povu okazigi 
revolucian ĝeneralan movadon, kiu evidente riskos -se ne 
detruos- la tutan despotan strukturon de la Ruĝa Faŝismo. 


La ago farita de la bolŝevikaj estroj ne povas esti pli 
malhumana. Ĉiuj homoj akordiĝos kun mi aserti, ke tute ne 
estas juste forpreni la teron al kamparano, se antaŭe oni ne 
havigis al li aliajn labor- kaj viv-rimedojn. Neniu, nome de ia 
ideo, kvankam tiu estu la plej eminenta, rajtas ĵeti en la 
malsaton kaj la malriĉecon aliajn homojn. Kaj en Rusujo oni 
faris tion kaj aliaĵojn al la kamparanoj. 


La tri tipoj de socialisma ekonomio defendita kaj 
direktita de la tertrusto, kiuj estas: la “Kolĥozo”, la “Sovĥozo” 
kaj la “Komunumo”, pli-malpli reprezentas iajn terkulturajn 
fabrikojn, en kiuj la rusa virkamparano estas devigita labori 
laŭkvante enspezante la mizeregan salajron de 1,40 rubloj 
tage, 90 kopekoj la virino kaj 40 kopekoj la geinfanoj, kiuj 
ankaŭ devas labori se volas supervivi. 


Kiel oni konstatas, la rusaj kamparanoj hodiaŭ spertas 
situacion, kiu ili neniam konis. Post traktado tiel manka de 
konsidero, oni iom post iom ruinigas ilin pere de impostoj, 
kiujn ni karakterizas kiel krudaĉajn, tiel esperante, ke 
detruita ilia vivo, ili aliĝos al la “Kolektivaj Farmoj”. Sed la 
rusa kamparano, tradicia sed intua, ne inteligenta sed 
malfidanta pro la suferitaj priraboj, diris, ke antaŭ ol iri al 
“Kolĥozo” li preferas morti. 


Oni povas nombri milojn da kamparanoj, kiuj estis 
translokitaj kune kun siaj familioj al Siberio, pro la sola fakto 
ne pagi la impostojn al la komunista Ŝtato aŭ rifuzi aliĝi al la 
terkulturaj farmoj de la Ŝtato. 

Por ke la leganto ne opiniu, ke ni skribas ĉi tiujn liniojn 
ne posedante veran dokumentaron pri la afero, por ke neniu 
imagu, ke ni luktas pro la ekskluziva troa deziro lukti, kaj 
cele ke neniu povas suspekti en ni malamikan fanatikecon 
aŭ sisteman manion kritiki la rusan registaron, ni devas 
averti -kiel ni jam diris aliloke en ĉi tiu libro-, ke nia komisio 
konkretiĝas simple elmontri la faktojn, kiujn ni konas, kaj pri 
kies vereco ni respondas. 


Cele kolekti realajn kaj precizajn donitaĵojn pri tiu afero, 
antaŭ ol mi foriris de Rusujo por reveni en Hispanujo, amiko 
mia invitis min por ke mi pasigu kelkajn tagojn en la 
kamparo, en la hejmo de la familio de lia parulino. Ĉi tie mi 
havis okazon multan tempon paroli kun kelkaj kamparanoj. 
Maljunuleto, kun longa blanka barbo, rakontis al mi meze 
ploregoj kaj dum iliaj okuloj brilis pro indigno, ke antaŭ du 
tagoj lia filo estis forportita al Siberio kune kun aliaj pliaj de 
la sama loĝloko. Li aldonis, ke li mem estis minacita havi la 
saman sorton, kvankam li opiniis, ke oni lin respektis pro lia 
granda aĝo. Inter multaj aliaj aferoj, kiujn mi ne enmemoris, 
li rakontis al mi, ke nur antaŭ du monatoj la Ŝtato forprenis 
iliajn terojn kaj la brutaron, kiun li posedis, konsistanta el du 
bovinoj, ĉevalo kaj iuj ŝafoj, kaj lasis al ili sen iu rimedo kaj 
kun la devigo perlabori tiun apenaŭan salajron de 1,40 
rubloj. Pro sia maljuneco li jam ne havis fortojn por la 
laboro, tial tiu sola, kiu povis alporti ion por la vivtenado de 
ambaŭ, estis lia filo. Tiu filo, kiun oni nun al li deŝiris de liaj 
brakoj por esti mortigita en Siberio kaj por mortigi lin pro 
malsato. 


“Mi, kolego -plu diris la maljunulo- ekspluatis neniun. 
Hejme nur laboris mia filo; mi iomete helpis lin kaj tiel ni 
pasigis la vivon, relative feliĉaj. Nia sola havaĵo estis tiu 
terpeco kaj tiuj malmultaj animaloj, kiujn al ni forprenis. Nun, 
sen iaj posedoj, ankoraŭ ili volas devigi nin pagi imposton 
pri la rikolto. Ni rifuzis kaj ili forportis mian filon. 

Vibrante pro la indigno pro tia procedo, sed dubante pri 
tio, ke la bolŝevikoj tiom despote kaj malhumane agadis, mi 
demandis lin: 


-Ĉu eble vi estas kulako??? 


-Mi ne estas kulako -li al mi respondis- neniam mi estis. 
Eble povus esti, ke nuntempe la sola fakto posedi bovinon 
signalis nin, kiel kulakon. Sed por ke vi vidu, kiel estis nia 
vivo, vi bezonas scii, kolego, ke la kooperativoj liveras al ni 
neniun produkton. Ĉiutage, ĵus kiam mallumiĝas, ni devas 
enlitiĝi... 

-Kial? -mi demandis surprizita. 


-Ĉar ne estas elektro forto kaj la sola lumilo, kiun ni 
disponas estas ĉi tiu -li diras al mi, montrante fingre 
olelampon- Sed, ĉar oni al ni ne liveras petrolon, neeblas 
ardigi ĝin. 

-Kiel oni klarigas, ke al vi ne liveras petrolon -mi diris al 
li ridetante- se, laŭ asertas la gazetaro, pri la nafto oni finis 
la kvinjaran planon en du jaroj kaj duono? 


-Mi ne scias la kaŭzon. Ni supozas, ke ili preferas 
eksporti ĝin antaŭ ol liveri ĝin al ni... al la kamparanoj. 


Estis tia vibro en liaj lastaj vortoj, metis en ili la 
kompatinda homo tiom da emocio, ke ŝajnis al mi la plej 
granda el la riproĉoj, kiun oni povis ĵeti sur la vizaĝon de 
industria laboristo. Efektive, kio estas por ni kamparano? Ĉu 
ni ne metas sur la vorton, kiam li nomas lin, la tutan 
malestiman akcenton, kiun ni kapablas? Kaj... tamen kio 
okazus al ni sen la kamparano? 


Mi tiam komprenis, nur tiam -tia estis la magia virto de 
la vortoj de tiu maljunulo-, kiu estis la grandega tragedio de 


39 Noto el aŭtoro: Oni nomas kulakon al la riĉa kamparano, kiu posedas 
grandajn bienojn kaj havas dungitojn por labori ilin. 

la laboristoj de la kamparo: produkti tion esencan, tion 
nemalhaveblan kaj, kiel pago, esti malestimataj. 


Mi levis la kapon kaj medite rigardis la blankeco de tiu 
barbo kaj la noblaj trajtoj de la maljunulo. Kaj min kaptis 
nepra deziro genuiĝi je iliaj piedoj kaj peti al li pardonon. 
Estis, kiel strebo pardonigi en mi la kulpojn de ĉiuj industriaj 
laboristoj, estis bezono aŭdi per buŝo de la respektindulo la 
vortojn de pekliberigo, kiujn ni bezonas de ĉiuj kamparanoj. 


Tamen mi ne genuiĝis. Maŝine mi proponis al li 
cigareton, kiel sola rimedo de muta kompenso. 


Kiam li vidis la tabakon, liaj trajtoj vigliĝis. Li rulumis la 
cigareton kaj plene gustumante ĝin, rakontis al mi —meze 
malrapidaj ekblovoj el fumo-, ke la tabako estis por ili luksa 
varo, kiun ili nur povis gustumi tre malofte. 


-Majorca-on oni al ni ne donas -Ii klarigis al mi-. Se ni 
deziras fumi, devas transdoni dek ovojn kontraŭ ĉiu pakedo 
de majorca. Kalkulu, kamarado, kiel estas nia senhaveco, 
se ni rimarkas, ke apenaŭ restas al ni kokinoj post la 
konfisko... 


Mi vidis ekaperi el liaj okuloj, maldiskretajn, du 
momentajn larmojn, kiujn li rapide forviŝis, aldonante: 


-Ni vivas apartigitaj de la mondo. Ŝajnas, ke ni estas pli 
malbonaj ol la brutoj por ŝarĝo. Ni estas forgesitaj de ĉiuj. 
Pri ni, ili nur memoras, kiam bezonas tritikon, terpomon aŭ 
brutaron. Sed ili neniam venas mildigi nian mizeron, nek 
dolĉigi la amarecon de nia situacio. 


Tiel parolis tiu respektinda maljunulo, reprezanta figuro 
de la doloro kaj mizero de tuta socia klaso formetata, 
malestimata kaj miskomprenata. Liaj amaraj plendoj ĝuste 
reflektas la realon. Ne gravas, ke ĉiuj rusaj gazetoj plenigis 
siajn paĝojn per ditiramba literaturo, asertante, ke la situacio 
de la laboristaro ĉiutage pliboniĝas kaj, ke la salajro altiĝis 

laŭ nivelo tre supera al tiu antaŭa al la milito. Nenio gravas, 
ke oni diris, ke komence de ĉi tiu jaro la salajroj estis altigitaj 
je 12 procento kaj, ke la kamparanoj aliĝas je milionoj en la 
kolektivajn farmojn. Oni devas rimarki, ke tiuj, kiuj asertas 
tiajn aĵojn, faras tion pro tre videbla intereso de partio, ĉar la 
realo, ni jam vidis -kaj vidos ankoraŭ pli bone- estas tute 
malsimila. 


La strebo, kiu gvidas tiujn mensogajn artikolistojn, ne 
estas alia ol streĉi la senton de la laboristaj klasoj cele 
kredigi ilin je kio ne ekzistas. Bonsanĉe, la plimulto el la 
laboristoj tute konscias, ke la situacio tute ne ŝanĝiĝis dum 
la tri pasintaj jaroj de la kvinjara plano. Alia el la intencoj, 
kiuj instigas la komunistajn organojn enkonduki ĉi tiujn 
preskaŭ monstrajn mensogojn, estas la natura deziro ĉasi 
senprudentulojn, kiuj -kredemaj aŭ posedataj de naiveco- 
tute falas en la kaptilon, kiun ili preparas al ili. 


Sed tiuj, kiuj longe loĝis en USSR, scias tutcerte, sen ia 
dubo, tion, kio okazas en la fabrikoj kaj manlaborejoj. Pro 
tio, nia honesteco, nia deziro servi al la homaro kaj la 
aspiro, kiu superregas nin, venkigi super ĉio la Veron, 
devigas nin ne prisilenti kion ni scias. Nia devo estas neniel 
servi kiel platformo al iu partio -ruĝa, blanka aŭ nigra-, sed 
klare kaj sincere, oferi nian sperton por la realigo de la 
LIBERECO. 


La bolŝevikoj, por pardonigi sian tre malbonan 
kamparan politikon kaj cele pravigi severegajn disponojn, 
ŝarĝas la respondecon de ĉio, kio okazas en la kamparo, 
sur la kulakojn. Veras, ke tiuj neniam rigardis per bonaj 
okuloj la novan reĝimon; sed ni scias -kaj firme asertas-, ke 
la solaj rektaj respondeculoj de la kampara ĝenateco estas 
la “Politika Buroo” kun Stalino ĉekape kaj ties malfeliĉa 
centraliza sistemo, kiu senpie sufokas la individuajn volon 
kaj iniciaton. 

La konfirmo pri ĉio, kion ni diras, povas resumiĝi per la 
jena demando: Kia influo povus havi la kulakon sur la 
malriĉaj kamparanoj, se tiuj samaj kamparanaj amasoj 
povintus konstati praktike, ke ilia kultura materiala situacio 
pliboniĝis se ili aliĝis al la “Kolĥozo” aŭ la “Sovĥozo”?. La 
logika kaj natura respondo estas ĉi tiu: Neniu! 


Sed, ĉar la unuaj kamparanoj, kiuj aliĝis en la 
kolektivajn farmojn, devis forlasi ilin pro la tre malbonaj 
vivkondiĉoj, kiujn en ili oni al ili kreis, okazis, ke nuntempe 
en ĉiu kamparano estas kaŝa malamiko de la kolektivigo. 
Nu ne estas la kulakoj la respondeculoj de la malamoj al la 
“Kolĥozoj”; estas la tuta komunista sistemo kaj ĉefe la 
direktistoj kaj la administristaro de tiuj kolektivaj organoj de 
la terkulturo, kiuj, anstataŭ klopodi la plibonigon de siaj 
administritoj, nur kaj ekskluzive zorgas sin plibonigi siajn 
enspezojn kaj prirabi la kamparanojn. 

10a. La kooperativoj pri konsumo 
kaj la krizo de produktoj. 


La kooperativoj estis kreitaj por avantaĝe anstataŭi la 
magazenojn de la privata komerco. Ĉiuj ili estas sub la 
rektaj regado kaj direktado de la Ŝtato, kiu estas, kiu 
starigas aŭ enoficigas la administran organon de ili. 


Ĝis la jaro 1930, la numero de aliĝantoj al la 
kooperativoj estis du milionoj. Poste, serĉante la rimedojn 
disvolvi la kooperativismon, la komunista partio decidis, ke 
estu venditaj produktoj al neniu, kiu ne estu membro de 
kooperativo kaj estu paginta sian kvoton. 


Antaŭ la citita jaro, la kvotojn oni pagis laŭ la salajro 
enspezita de la laboristo. Tiuj, kiuj enspezis 50 ĝis 100 
rublojn monate, pagis 15 rublojn; 100 ĝis 150, pagis 30; 150 
rubloj ĝis la maksimumon enspezeblan, pagis 45 rublojn 
monate. Nuntempe (1931), la kvoto pliiĝis laŭ senmezura 
proporcio. Tiuj, kiuj pagis 15 rublojn, devas pagi 30; tiuj, kiuj 
pagis 30, nun 50; kaj tiuj de 45, nun 75. Tiuj, kiuj ne laboras, 
nome la edzinoj de la laboristoj, devas pagi kvoton ankaŭ 
proporcian al tio, kion enspezas la edzo; ekzemple: 50 ĝis 
100 rublojn, 9.50; 100 ĝis 150 rublojn, 16; kaj la cetero, 22 
rubloj. 


Kiam efektiviĝis la decido ne vendi produktojn al 
nealiĝantoj al la kooperativoj, tiuj, kiuj troviĝis en tiu 
situacion, estis tute devigitaj aliĝi al ili, kvankam estu 
kontraŭ sia volo, ĉar se ili deziris manĝi kaj vesti sin, ne 
povis uzi alian rimedon. 

luj povus kredi, ke ĉi tiuj kooperativoj estas regataj de 
la laborista klaso. Nenio pri tio. La laboristoj (kiuj estas la 
societanoj) eksciiĝas pri nenio kaj tute ne konas kiuj estas la 
atingitaj monprofitoj. Ankaŭ ne ili iam estas vokitaj al 
kunveno por elekti la estraron o esti informitaj pri io rilatita al 
la irado de la kooperativo. La Ŝtato zorgas ĉion kaj faras aŭ 
malfaras laŭ siaj profitoj; la laboristojn oni ne konsideras. 


En kiu ajn kapitalisma lando, la societanoj de kiu ajn 
laborista kooperativo kunvenas por koni la akiritajn profitojn, 
la iradon de la institucio kaj la vojon sekvotan en la 
estonteco, emante ĉiam profitigi la aliĝantojn. En Rusujo, 
proleta lando (?), la kooperativoj ne havas sendependan 
nek aŭtonoman karakteron, ĉar kiel ni jam diris, la Ŝtato 
estas ilia kuratoro. 


La laboristoj de Moksvo —samkiel tiuj de aliaj gravaj 
urboj, Leningrado, ekzemple- per la kooperativa identigilo 
povas fari la aĉetojn de ĝiaj produktoj en kiu ajn loko de la 
urbo. Nur paradoksan anomalion oni povas rimarki en ĉi tiu 
organizo kaj estas, ke, kvankam ĉiuj laboristoj povas trairi la 
diversajn kooperativojn, ekzistas en ĉiuj urboj de Rusujo 
kooperativo, kie la laboristoj ne povas aĉeti kaj, kiu — 
eskterordinaraĵo- estas la ununura, kie ne estas malabundo 
de produktoj. Simple estas la kooperativo de ŜPD“. 


Al ĉi tiu kooperativo oni volas doni karakteron de 
sendepedenco kaj izoleco, ĉar ĝi estas polica institucio, kiu 
ne devas fratece interamikiĝi kun la laborista klaso. 
Kompreneble, tia agadmaniero kaŭzis fatalan impreson en 
la laboristaj medioj, ĉar per tiom granda diferenco oni 
komprenigis, ke per la privilegio formiĝas nova kasto de 
malamikoj de la proletaro kaj fervoregaj defendandoj de la 
aŭtoritato kaj la diktatorado. 


40 Noto el aŭtoro: Politika Polico por la Sekureco de la Ŝtato 

Asertas la rusaj laboristoj, ke dum la cara reĝimo la 
polico ankaŭ ĝuis grandajn privilegiojn kaj estis lokoj, kiuj 
nur estis vizitaditaj de la anoj de tiu institucio. Hodiaŭ 
okazas ekazkte la samo. ŜPD havas proprajn kooperativojn 
por la ekskluziva polica uzo, domojn, restoraciojn, ktp. 
Baldaŭ ĝi havos fervojojn kaj aviadilojn. Ĉu oni povos 
akcepti ĉi tiujn procedojn en reale nova socio, konsistigita 
kaj regita de la proletaro mem? Mi opinias, ke ne. La idealo 
de proleta revolucio ne konceptas sin sub la ombro de 
subprema aparato. La polico ne akordas kun la proletaro, 
ĉar ĉi tiu aspiras al la glorigo de la laboro, tiu al la glorigo de 
la mallaboremo, la subpremado, la forto kaj la “ordo”. 


La laŭdegantoj de la ŝtata komunismo kaj la regantoj 
mem de Rusujo asertas, ke ili defendas liberan socion el 
liberaj laboristoj. Kiel povas harmonii sin tiuj deklaroj kun la 
brutala realo, kiu al ni montras la policistojn apartigitajn de 
la proletaro, bone nutritajn, kaj akrigante siajn kojnodentojn 
por ĵeti sin sur kiun al ili ordonis ilia mastro: la Ŝtato? Ni 
interkonsentu, ke neniel oni povas pravigi tion kaj ni 
ankoraŭfoje konstatu, ke la komunista strukturo estas 
konstruita per serio da fundamentaj kontraŭdiroj. 


Kiam ekis la kvinjara plano, la rusa Registaro volis doni 
al la kapitalisma mondo la senton, ke la Unio de Sovetiaj 
Respublikoj estis lando, kie ĉio abundis. Tial, por mirigi siajn 
rivalojn, ĝi starigis sian eksteran politikon de eksportado de 
nutraĵoj kaj krudmaterialoj, fundamente konfuza kaj falsa 
politiko, ĉar ĝi kreis malesperan situacion al la proletaro pro 
la malordo kaŭzita en la interna organizo. 


Se antaŭ la milito, la karteloj, la trustoj kaj la germanaj 
industriaj sindikatoj ĵetis sin al la konkero de la eksterlandaj 
merkatoj, antaŭe havis la prudentan prizorgon reguligi la 
propran merkaton. En USSR oni volis sekvi ĉi tiun politikon, 
sed trudante al la proletaro tian kvanton da oferoj kaj 

mankoj, ke se ĝi daŭradas, donos kiel rezulton generacion 
de malsanaj kaj elĉerpitaj homoj. La anemio regos la 
homajn organismojn, ĉar la nuntempa nutrado de la rusaj 
laboristoj estas 50 procento malpli ol la normala de ĉiu 
homo, kiu eluzis siajn energiojn pro tro peza aŭ lacega 
laboro, kiel kiun oni realigas -intensan- en la lando de la 
sovetoj. 


La fama kvinjara plano povas resumi sin, por la 
laboristoj -kaj nur por ili, ĉar la burokratoj kaj ceteraj 
parazitoj no faras pli ol plibonigi sian situacion- per la jena 
frazo:”Produkti pli kaj manĝi malpli”. Sed oni ne rimarkas, ke 
la homa organismo bezonas, por produkti, efikan 
konsumadon. Pro tio ne estas strange, ke la diktatoro 
Stalino bedaŭris, ke la kvinjara plano no povos plenumiĝi en 
multaj industrioj kaj ĉefe en la siderurgia kaj mina, ĉar, kiel 
eblas elteni la intensecon de la ĉiutaga superproduktado en 
laboroj de tiom da fizika eluzo? 


Laŭ propra konfeso de Stalino, en tiuj industrioj nur 
eblis plenumi la 10 procenton de la plano, kaj en aliaj, kiel la 
teksa kaj metia, oni eĉ ne povis atingi tiun kvanton. Havu 
paciencon la temperamenta diktatoro kaj pensu, ke ĉiuj ĉi 
produktantoj, al kiuj li petas pli grandan penadon, manĝas 
multe malpli kaj malbone ol li... Li pensu pri tio kaj humane 
agu konsekvence. 


Tiel do, tuj kiam efektiviĝis la kvinjara plano kaj 
malfermiĝis la eksportado, la kooperativoj komencis malhavi 
nutraĵojn laŭ alarmigaj kvanto kaj ripetiĝoj. Tre baldaŭ la 
krizo atingis la plej necesajn kaj nemalhaveblajn produktojn 
por la vivteno, kiel estas la pano, viando, terpomoj, la 
subvestoj kaj vestoj, la ŝuoj, ktp. 


Konstatante, ke la krizo pligraviĝis tagon-post-tago kaj 
observante, ke la malkontento inter la popolo rapide 
kreskadis, la bolŝevikaj ekonomikistoj ĵetis la genian ideon 


368 Aktivulo de NKL en Rusujo 


porciumi ĉiujn produktojn. Aprobita la plano, fine de 1929, 
ĉiuj produktoj estis porciumitaj laŭ la jena maniero: oni faris 
dividon laŭ kvar kategorioj, distribuitaj tiel: apartenas al la 
unua kategorio la laboristoj, kiuj laboras en iu industrio; al la 
dua, la laboristoj, kiuj laboras en aliaj ne industriaj profesioj; 
al la tria, la dungitoj kaj virinoj okupataj en domaj laboroj; al 
la kvara aŭ speciala, la infanoj malpli aĝaj ol dek jaroj. 

La diferenco inter la unua kaj la dua kategorio ne estas 
tre konsiderinda, rilate tiun, kiu ekzistas inter ĉi tiuj kaj la 
tria. Por pli bone elmontri la kvantojn, kiujn ricevas ĉiu 
kategorio kaj por ke la leganto povu fari al si ĝustan juĝon 
pri ili, ni poste donas pruvantan tabelon, kiu per si sola 
parolas per pli elokvenco ol ĉiuj opinioj, kiujn ni povus kopii. 


Antaŭe ni volas averti, ke la distribuo de la produktoj 
fariĝas per numerigitaj kuponoj. 


Jen la tabelo: 


Sukero, 14kg fBukero, 15kg [ukero,14kg  [Bukero, 135 kg 
monate onate onate onate 


Teo, 50 gramoj eo, 50 gramoj eo, 25 gramoj eo, 25 gramoj 
monate onate onate onate 
Sardinoj, 800 g. Bardinoj, 6009. Bardinoj, 400g. Sardinoj, 200 g. 
monate onate onate onate 
Makaronioj, 800 Makaronioj, 600 |Makaronioj, 400 [Makaronioj, 400 
g. monate g. monate g. monate g. monate 


Oleo, 500 g. Dleo, 400 g. Oleo, 250 g. Oleo, 250 g. 
monate onate onate onate 
Vermiĉeloj, 400 Mermiĉeloj, 400 ermiĉeloj, 250 fVermiĉeloj, 250 
g. monate g. monate g. monate g. monate 
Butero, 200g. Butero, 200 g. Butero, 100 g. Butero, 200 g. 
monate onate onate onate 

Faruna de mileo, Faruna de mileo, Faruna de mileo, [Faruna de mileo, 
1 kg. monate kg. monate 45 kg. monate 45 kg. monate 


Ordinara sapo, [Ordinara sapo, [Ordinara sapo, [Drdinara sapo, 

g. monate g. monate g. monate g. monate 
tage age age age 
| 
400 g. tage g. tage g. tage g. tage 
g. tage g. tage g. tage g. tage 
ladujo monate adujo monate eniom eniom 
paketoj monate [paketoj monate [paketoj monate ly. monate 


Biskvitoj, 100 g. 
onate 
akto, Y4 litro 
age 


Ĉi tiu tabelo validas -kompreneble- por la laboristoj de 
la grandaj urboj, kiel Moskvo kaj Leningrado; en la ceteraj 
regionoj de Rusujo, la produktoj malpliiĝas je kvanto, laŭ la 
loko, ekzemple la blankan panon oni nur manĝas en la du 
menciitaj urboj; en la cetero de la lando, oni manĝas nigran 
panon. Dufoje monate oni povas akiri anstataŭ viandon, 
kolbason, kaj anstataŭ panon, farunon. 





La kamparanoj havas asignita neniun kvanton, tiel ke ili 
ricevas neniom de la kooperativoj krom tiuj, kiuj laboras en 
la terkulturaj farmoj de la Stato. 


La laboristoj, kiuj laboras en Moksvo kaj loĝas en la 
kamparo pro la malabundo de loĝejo rajtas aĉeti la saman 
kvanton, ke la aliaj, sed iliaj familioj nur rajtas la duonon el 
kio respondas al la tria kategorio... Nenecesas diri ion plian! 

Kiel ne eblas, ke laboristo povas vivteni sin per tia 
nutrado, konstatante, ke la lakton oni akiras je tiel eta 
kvanto, ke apenaŭ sufiĉas por zorgi la bebojn kaj la 
malsanulojn, oni establis novajn kooperativajn magazenojn 
kaj restoraciojn, en kiuj oni rajtas akiri ĉiajn produktojn, sed 
kondiĉe pagi ilin laŭ supera prezo, kiu atingas kaj superas 
iafoje la 200 procenton de la kuranta prezo de la aliaj 
kooperativoj. 


Al nutraĵa suplemento, kiun ofertas ĉi tiuj multekaraj 
magazenoj -multekaraj pro tio altega de la prezoj, ne ĉar ili 
estu plaĉaj -nur povas turni sin la burokratoj, la teknikistoj 
kaj la fakuloj, kiuj enspezas salajron de 10 ĝis 12 rubloj 
tage. 


Same okazas kun la fruktoj. Por manĝi ili, oni bezonas 
fari la mendon anticipe kaj pagi ankaŭ anticipe, male, oni ne 
gustumas ilin. 


La laboristaj restoracioj estas tute mankaj je ĉia 
komforto kaj eĉ higieno. La manĝaĵoj malpure prezentataj 
kaj malbone servataj. La manĝilaro makulata kaj malpliigata 
je la duono pro la konstanta uzo; male, la restoracioj 
vizitadataj de la burokratoj, delegitoj, fakuloj, teknikistoj, ktp, 
tio estas, en kiuj ĉeestas la “aristokrataro de la proletaro”, 
havas la samajn kondiĉojn de komforto kaj lukso, ke kiu ajn 
burĝa restoracio de Eŭropo. 


Neniu laboristo povas vizitadi la grandajn restoraciojn 
de la nuntempa Rusujo, samkiel ne povis vizitadi ilin antaŭe. 
“Metropol”, “Centra Hotelo”, “Hotelo Eŭropo”, “Hotelo 
Pasajes”, “Hotelo Lux”, “Hotelo Savoj” kaj aliaj multaj, kiujn 
ni ne volas mencii, servas bonegajn manĝaĵojn per la samaj 
kondiĉoj, ke kie ajn de la mondo, dum en la popolaj 
restoracioj nur kostas de 70 ĝis 90 kopekoj. Kompreneble, 
per tiu prezo, oni nenie vidas la viandon. La menuo 
konsistas el du pladoj, unu el fiŝsupo kaj alia el terpomoj 

kuiritaj kune kun la fiŝo, kiu servis por fari la supon. Ili ne 
liveras deserton nek vinon nek bieron. Si oni volas trinki 
glason da biero, do oni devas pagi 90 kopekojn. Pro tio, la 
rusoj nur trinkas teon, ne ĉar ili malamis la trinkaĵojn kaj 
alkoholaĵojn, sed ĉar la prezoj estas tro altaj por la reala 
salajro de la laboristo. 


La manĝaĵoj, kiujn oni servas en la laboristaj 
restoracioj, kuiriĝas en la “Kuirejoj-fabrikoj” pri kiuj kelkaj 
aŭtoroj jam parolis kaj al kiuj oni volis doni troan gravecon. 
Oni devas klarigi, ke la nutraĵoj, kiujn havigas ĉi tiuj kuirejoj, 
estas de tre malbona kvalito, ne nur pro la uzataj produktoj, 
sed ankaŭ pro la fakto, ke ĉiuj homoj tie laboras per granda 
rapideco. Ĉi tiu cirkonstanco faras, ke multfoje la laboristoj 
devas foeti la manĝaĵon, ĉar ĝi estas kruda aŬ tro kuirita. 


La malmultaj laboristoj, kiuj povas manĝi iom 
mezkvalite, estas kiuj laboras en fabriko posedanta propran 
kuirejon, tiaj, kiaj la fabrikoj de aŭtomobiloj “Amo” kaj tiu de 
la motoroj “dinamoj” kaj tre malmultaj pliaj. Sed vere mi 
diras al vi, ke tiuj, kiuj devas uzi la “kuirejoj-fabrikojn”, krom 
la malmulta variado, estas devigitaj engluti verajn karcerajn 
manĝaĵojn. 

La vestaĵoj ankaŭ estas distribuitaj pere de numeritaj 
kuponoj. La laboristoj de ĉiu fabriko devas skribi liston per 
kiu oni petas al la superaj organoj la vestaĵojn, kiujn 
bezonas la nombro da enskribitaj laboristoj. Preskaŭ 
neniam oni ricevas la petitan kvanton, ĉar ili diras, ke ne 
estas stokoj. 


En fabriko de mebloj de Moksvo en kiu laboras 1400 
laboristoj, oni ellaboris mendon el 500 paroj da ŝuoj, 250 
kostumoj, 100 paltoj, 150 pantalonoj kaj kelkaj subvestaĵoj. 
Post tri monatoj oni ricevis, ne la petitan kvanton, sed nur la 
trionon. Ĉi tiuj samaj aferoj okazas ofte en ĉiuj fabrikoj. 

Tamen -kvankam estu hontaĵo por “komunisma” 
reĝimo- tiuj, kiuj havas materialajn rimedojn, ne bezonas fari 
mendon nek atendi, ke ĉi tiuj estos servitaj. Ili akiras ĉiujn ĉi 
produktojn en la magazenoj, kiuj ankaŭ apartenas al la 
Ŝtato kaj, kie -kiel ni jam diris- pagante ĉion je 200 procento 
pli multekosta, oni povas akiri ĉiujn tiujn aĵojn, kies stokoj 
jam finiĝis por kiuj pleje bezonas ilin. 


Paro da ŝuoj kostas 10 ĝis 15 rublojn. Se oni aĉetas ĝin 
en ĉi tiuj magazenoj, ĝi kostas 30 ĝis 48 rublojn. La 
kostumoj, kies normala prezo estas 60 ĝis 80 rubloj, kostas 
160 ĝis 200 rublojn; same okazas kun la ĉemizoj, la 
pantalonoj kaj ĉiaj vestaĵoj“. 


La fakaj laboristoj, kiuj iras al Rusujo dungitaj elde la 
eksterlando, havas disajn magazenojn kaj restoraciojn, kiel 
ŜPD. Tio multe kontribuis stimuli la ĝenatecon inter la rusaj 
laboristoj, kiuj konsideras sin flankmetitaj. 


lafoje mi parolis kun germanaj, anglaj kaj kelkaj 
hispanaj ministoj, kiuj laboris en la minoj de Donec, kiuj 
rakontis al mi, ke ili estis dungitaj por labori kvin jarojn en 
tiuj Minoj. La laborkondiĉoj estas las samaj, ke la ceteraj 


41 Noto el aŭtoro: Ni opiniis konvena aldoni al ĉi tiuj donitaĵoj la kurantajn 
prezojn de la nutraj produktoj, avertante, ke la vorto “kuranta” signifas, ke 
la produkto estas porciumata, tiel ke oni nur povas akiri la kvanton, kiun 
decidas la porciumo de la responda kategorio. Se oni bezonas pli grandan 
kvanton, tiam devas akiri ilin en la magazenoj pri kiuj ni parolas, kiujn 
malfermis la Ŝtato, en 1930: Sukero, po 72 kopekoj por kilo; teo, po 60 
kopekoj por 50 gramoj; nigra pano, po 15 kopekoj por kilo; blanka pano, 
po 30 kopekoj por kilo; rizo, po 1,30 rubloj por kilo; sardinoj, po 1,50 por 
kilo; lakto, po 30 kopekoj por litro; makaronioj, po 1,20 rubloj por kilo; 
ordinara sapo, po 1,20 rubloj por kilo; oleo, po 1,30 rubloj por litro; tualeta 
sapo, po 50 kopekoj por briketo; butero, por 4,20 rubloj por kilo; ovoj, po 2 
rubloj por deko; formaĝo, po 7 rubloj por kilo; kolbaso, por 4,80 rubloj por 
kilo; oranĝoj, po 5,80 rubloj por kilo; faruno de mileo, po 80 kopekoj por 
kilo; terpomoj, po 30 kopekoj por kilo; viando, por 2,20 rubloj por kilo; 
biero, po 2 rubloj por litro; vino, po 4 rubloj por botelo. 

laboristoj, tio estas, ili laboris laŭkvante kaj po certa 
monkvanto por tuno de karbono. Tio sola, kio variis estis la 
vivkondiĉoj, la komfortoj kaj ankaŭ la prezoj de la laboro, ĉar 
dum la rusa laboristo neniam gustas la buteron, nek la 
ovojn, nek la formaĝon, nek aliajn bezonajn nutrajn 
produktojn, la eksterlandaj mineroj sategas, kiel patricioj. 


Ĉi tiel ili povas labori kontentaj. Bona nutrado, domoj, 
kiuj havas bonegajn kondiĉojn proprajn al regule bone 
organizata vivo. Ni havas la certon, ke se la rusa laboristo 
posedus la samajn rimedojn de relativa bonfarto, havus 
multe pli da stimulo kaj amo al la laboro. Sed nun vidante la 
diferencon de la traktado, kiun li ricevas, malsupera al tiu de 
liaj eksterlandaj samlaboranoj, li sentas sian animon 
sinĝena kaj maŝine plenumas la laboron, nur por ne morti 
pro malsato! Se la traktado estus la sama, la komunista 
partio evitintus devi mobilizi en 1930 1500 laboristojn de la 
fabrikoj, ĉiujn apartenantajn al la komunistaj junularoj, por 
ilin laborigi en la minoj anstataŭe de la ministoj, kiuj rifuzis 
daŭre produkti. Ni komprenas kiom da pravo havis la 
ministoj, ĉar ne estas logike, ke antaŭ egaleco de 
laborkondiĉoj, tiom videble ŝanĝiĝis la vivkondiĉoj. La 
egalecon oni devas postuli kaj praktiki ĉiam, kiam oni faras 
elmontron pri ĝi. 


Eble la diktatoro Stalino kreis, ke la rusa laboristo 
povas labori kaj multe produkti manĝante nenion. Eble li 
volas, ke samkiel la kamaleonoj, ili nur nutras sin per tio, 


kion ili povas “ĉasi” per la lango. 


Ni konkludas do, ke la laboristoj apenaŭ povas gustumi 
la unuarangajn fruktojn el Kaŭkazo kaj Ukrainujo, kiel same 
devas rezigni gustumi multajn produktojn, naturajn aŭ 
artefaritajn, kiujn aliaj, ne pli kapablaj nek superaj al ili, 
multe konsumas. Ĉi tiun staton de maljusteco, kiu nur havas 
komparon kun la plej despotaj kapitalismaj landoj, pravigas 

la hazardaj komunistoj per pli aŭ malpli brilaj sofismoj, sed 
mankaj je virtualeco. 


Multaj el ili eĉ malĝentile kalumnias la rusan proletaron, 
dirante, ke ĉio tio okazas pro la mensa malfruo de la 
laboristaj klasoj. Certe, ni konvenas, ke la rusa popolo estis 
superregita dum multaj jarcentoj de la malvirto kaj la religio, 
sed tion ni kontraŭargumentas demandante: Kiu estas la 
lando, kiu ne suferas la pezon de ĉi tiuj ĉagrenaj ŝarĝoj, kiuj 
estas naturaj produktoj de la kapitalisma reĝimo? 


Kontraŭ ĉiuj misfamigantoj de la popolo, kiuj volas 
pravigi la registarajn maltrafojn, aperis neniu laŭdanta la 
bonegajn kvalitojn, de boneco kaj sinofero, kiujn posedas la 
rusa homamaso, kiu rezignazias elteni ĉion per stoikismo 
kaj humileco nur kompareblaj kun kiujn havigas la FIDO por 
atingi la celon de siaj aspiroj. 


La mistika spirito de la rusa popolas permesas, ke ĝi 
estu inklina al ĉiuj provoj kaj al ĝi donas stimulon por elteni 
la plej grandajn mankojn, la plej grandajn misfortunojn kaj 
plenumi la plej eminentajn sinoferojn. 


Tamen alvenos tago kiam lacaj elteni paceme tiom da 
ofendoj, lacaj de tiom senfrukta sinofero, la rusaj laboristoj 
skuos la jugon de tiu diktatora reĝimo. Alvenos tago, kiam ili 
levos sian nukon kaj donos al la diktatorado la saman finon, 
kiun donis al Kerenski kaj la Caro. 

11a. La kooperativo pri 
konstruado kaj la disdono de 
loĝejoj. 


Post la Revolucio, ciuj domoj, ĉiaj konstruaĵoj, ktp 
ekzistantaj en Rusujo iĝis posedaĵo de la Ŝtato. Ĉi tiu, 
senigante je iliaj nemoveblaĵoj la antaŭajn proprulojn, 
nomumis administran organon taskitan efektivigi la 
enspezojn de la luprezoj. 


Aliflanke ĝi decidis la kreon de la Kooperativo pri 
Konstruado, kies komisio estis konstrui loĝeĵojn por 
laboristoj. Komence ĉiuj laboristoj, kiuj ne havis loĝejon, 
estis devigitaj enskribiĝi en ĉi tiu Kooperativo, kiu taskis la 
distribuon de la apartamentoj inter siaj membroj tiel, ke ne 
eblus vidi la korŝiran spektaklon de kompletaj familioj 
dormantaj surstrate. 


Sed iom post iom la Kooperativo pri Konstruado iĝis 
monopolo de la laborista aristokrataro, ĉar oni decidis 
kvotojn tiom troe altaj, ke estis tute neeble, ke kiu ajn 
laboristo povus kolekti sufiĉan monon por pagi ĝin. 


Kaj tio pli ĝena estas, ke la kvotoj sinsekve pliiĝis dum 
la plej malfacilaj kaj angorplenaj momentoj, kiujn trairis la 
rusa proletaro pro la problemo de la loĝejo. 


Moksvo ekzemple —por nur citi unu urbon- kalkulis 
loĝantonombradon, je 1913, de ĉirkaŭ unu miliono da 
homoj. Je 1931, la loĝantaro de tiu ĉefurbo havis pliigon de 
200 procento, tio estas, ke la nombro da loĝantoj pliiĝis je 
3.400.000. Antaŭ tiu tiel grandega obliĝo, la konstruo de 
loĝejoj ne atingis pli ol 50 procento super la antaŭa nivelo. 

Nu kalkulu, la afabla leganto, se estas problemo por la 
loĝantoj de Moksvo trovi kie ŝirmi sin. 


La konsiderinda pliigo de loĝantaro, kiun oni konstatas 
—ne nur en Moksvo, sed ankaŭ en la ceteraj laboristaj urboj 
de Rusujo-, okazas unuflanke pro la konstanta disvolviĝo de 
la industrio, kaj aliflanke pro la tre malbonaj vivkondiĉoj, 
kiujn suferas la kamparanoj kaj la misfarto, kiu regas ilin, 
ene de la tria jaro de la neniam sufiĉe trumpetita kvinjara 
plano. 


Okazas, ke la kamparanaj homamasoj forlasas la teron, 
kiun ili akvumis per siaj ŝvitoj kaj foriras al la urbo, serĉe de 
pli grandaj vivebloj kaj pli bonaj rimedoj de kunvivado ol! tiuj, 
kiujn ĝis la momento ili konis. Tia kamparana alfluo al la 
urbo donis kiel rezulton, ke oni multe rimarkis la mankon de 
brakoj en la terkulturo ĝis tia ekstremo, ke por kultivi la 
kampojn, kiuj restis nekulturataj, la Komunista Partio estis 
devigita mobilizi, je 1930, 25.000 laboristojn de la fabrikoj 
por ke ili iru labori en la “Terkulturaj Farmoj” de la Ŝtato. 


La krizo de loĝejoj, kiun pli supre ni citis —kaj kiu kaŭzo 
estas klarigita per la antaŭa alineo- devigas la laboristojn 
loĝi 25 aŭ 30 kilometrojn distance de la urbo, kio kaŭzas 
gravajn ĝenojn kaj ne malmultajn elspezojn al kiuj devas 
ĉiutage translokiĝi al la manlaborejo aŭ fabriko lokita en la 
centro mem de Moksvo. 


La kvoto, kiun oni pagas al la “Kooperativo pri 
Konstruado”, baziĝas sur la salajroj, sed la plej malalta 
almenaŭ estas de 250 rubloj, kiun oni devas pagi kiel eble 
plej baldaŭ, ĉar la disdono efektiviĝas laŭ la listordo de la 
pagintoj. Pro tio, la plimulto de la domoj de la centro aŭ tiuj 
pli bone lokitaj estas loĝintaj de tiuj burokrataj kaj 
teknikaj“sinjoroj”, kiuj enspezas altajn salajrojn kaj povas 
seniĝi je tiaj monkvantoj. 

Por la laboristoj male estas tre malfacile —aŭ neeble- 
pagi tian kvanton, ĉar la eta salajro, kiun ili enspezas, 
apenaŭ permesas al ili kovri iliajn plej urĝajn bezonojn. Tio 
jam malfaciligas al ili la eblon asociiĝi al la “Kooperativoj pri 
Konstruado”, kaj krome estas la altega kaj senkonsidera 
kvoto, kiu ne nur estas obstaklo por ilia aliĝo, sed ke 
definitive malproksimigas ilin de institucio, kiu devis esti ilian 
plej grandan apogon. 


Krom la “Kooperativo pri Konstruado” ekzistas alia Ŝtata 
institucio, kiu ankaŭ prizorgas la konstruadon kaj 
disdonadon de loĝejoj. Estas la “loĝloka Soveto”, kiu 
disdonas la ĉambrojn, kiujn ĝi konstruadas, inter la “Sovetoj 
de kvartaloj”. Tuj ni diras, ke la nombro da loĝejoj, kiujn 
konstruas la “loĝloka Soveto”, estas tre malgranda kaj ne 
estas solvo, eĉ ne provizora rebonigilo. 


La laboristoj enskribiĝas en la listo de la “Soveto de 
kvartalo” kaj devas atendi, ke venos ilia vico, kiu preskaŭ 
ĉiam malfruiĝas monatojn aŬ jarojn. La “Soveto de kvartalo” 
samtempe taskas havigi apartamentojn en la malnovaj 
domoj de la ĉefurbo, ĉar ekde la sama momento, kiam iu 
forlasas apartamenton, ĉi tiu ekestas respondeco de la 
“Soveto”, kiu prizorgas meti ĝin je dispono de la laboristo, 
kiu bezonas ĝin. 


Je 1930, nur en unu kvartalo de Moksvo estis 
enskibiĝintaj en la listo de disdono la bagatela kvanto da 
MIL NAŬCENT laboristoj. El ĉi tiuj, kelkaj atendis vicon de 
antaŭ KVIN jaroj. Ĉi tiu ekzemplo, la malplej grava el la 
milo, kiujn ni povus citi, donas palan ideon pri kiel granda 
estas la manko de loĝejoj en Moksvo. 


Laŭ konfeso de la Bolŝevika Registaro mem, la 
problemo de la loĝejo ne estos solvita ĝis post DEK jaroj, 
kiam la malabundeco malaperos, forpelita de konstanta kaj 
persista konstruado de novaj domoj. Ĉi tiu aserto, iom naiva 

kaj tute teoria, ne sufiĉas por malfermi promesplenan 
perspektivon por la laboristoj, kiuj troviĝas mankaj je 
ĉambro, ĉar neniun konvinkas pri la boneco de reĝimo, la 
eblo resti DEK jarojn sub la libera ĉielo aŭ sub la arbitro de 
piaj aŭ kompataj amikoj. 


Krome ni konsideru, ke kvankam oni intensigos la 
konstruadon ene de la limtempo fiksita de la registaro, la 
loĝantaro denove kreskos, ĉar kiel montras per granda trafo 
Panait Istrati““, la naskiĝokvanto ĉiutage krestas en ĉiuj 
urboj de USSR. Tiel ke pro la konstanta kresko de la 
naskiĝokvanto kaj la ebla —tutcerta- kreado de novaj familioj 
kaj pro la malrapida konstruado, la problemo de la loĝejo 
daŭrados post DEK jaroj, kiel NUN, se oni obstinas en la 
samaj absurdaj nuntempaj procedoj. La ununura solvo 
estus, ke la “Kooperativo pri konstruado” ne daŭre estus 
monopolo de la altaj salajroj kaj oni malfermus ĝiajn pordojn 
al la laboristoj de eta salajro. Ĉi tiuj donus potencan puŝon 
al la ŝipo kaj la konstruado atingus nekutiman aktivecon. 


xxkk 


Klarigita laŭ grandaj skizoj la uzata sistemo por la 
disdono aŭ distribuo de la loĝejoj, ĉu en la “Soveto” ĉu en la 
“Kooperativo”, ni nun parolos pri la luigoj. Oni devas diri 
antaŭ ĉio, ke rimarkante la neeston de la laborista klaso en 
la “Kooperativo pri konstruado”, la rusa registaro donis 
novajn normojn al ĉi tiuj institucioj, kredante, ke malpliiĝos la 
malkontento. La realo pruvis, ke la registaro estis erara, ĉar 
la malkontento iom post iom kreskis. 


Nuntempe, la kooperativo transdonas procenton de 
ĉambroj al “Soveto” por ke ĉi tiu distribuu ilin inter la 
aliĝantoj. Sed la laboristoj, kiuj bonsanĉe ricevas unu el ĉi 
tiuj ĉambroj konstruitaj de la “Kooperativo”, sed disdonita de 
la “Soveto”, neniel liberiĝas pagi la kvoton, kiun la 


42 Noto el aŭtoro: Panait Istrati, Rusujo senvualigita. 1930. 

“Kooperativo” determinis. lli same devas pagi ĝin, sed 
disponas de unu jaro por pagi la specifitan monkvanton, 
escepte de la luprezo. 


Ni povas citi la okazaĵon de hispana enmigrinto al kiu 
“Mopra” (Internacia Ruĝa Helpo) transdonis ĉambron. Ĉi tiu, 
loĝinte en ĝi kaj paginte la respondan luprezon, devis pagi 
la kvanton da 250 rubloj, kvankam oni al li koncedis jaron 
por pagi ĝin. 

La luigoj en USSR ne estas pagitaj rilate salajron, kiun 
oni enspezas, sed laŭ la amplekso de la okupita 
apartamento kaj laŭ la kvadrataj metroj. Krome la prezoj 
varias laŭ estas novaj aŭ malnovaj domoj. Ni ankaŭ devas 
rimarkigi, ke la moderna konstruado de domoj en Rusujo 
estas tute malsama al tiu de Eŭropo, kiel ankaŭ estis dum la 
tempoj de la caroj. Pratempe, la domoj estis malaltaj —la plej 
grandaj atingis du etaĝojn de alteco- kaj la plimulto estis 
konstruitaj el ligno. Ĉi tiu karakterizaĵo faras, ke Moksvo tute 
similis grandan vilaĝeton. Nuntempe la konstruaĵoj havas 
modernegan eksteran aspekton kaj altecon, kiu por la 
loĝantoj de tiuj teroj kutimiĝintaj al la vivo nivele kun la tero 
estas konsiderinda. Pri ĉi tiu aspekto -nur ekstera, ni 
ripetas- oni ne povas nei, ke la bolŝevikoj faras laŭdindan 
laboron, kiu donos kiel rezulton plenan transformadon de la 
fizonomio de ĉi tiu malnova urbo, kiu estas Moksvo, fakte 
ĉefurbo de USSR. 


Nun la domoj estas konstruitaj per plifortigita cemento 
kaj brikoj, kvankam la kondiĉoj higienaj kaj de bonfarto ne 
estas tiel elstaraj, kiel en la aliaj. Preskaŭ ĉiuj novaj domoj 
konsistas el kvin aŭ ses etaĝoj de alteco kaj, kvankam ĉi tiuj 
estas ampleksaj, ilia interno ne estas modelo de beleco, ĉar 
krom ilia simplega konstruo (laŭnorma) ili nur havas po 
ĉambron por familio. La kuirejo, la banejo, la necesejo, la 
lavejo estas komunaj. Ĉiu etaĝo enhavas tri ĉambrojn kun 

sendependa enirejo, kiu donas aliron al koridoro, kiu 
kondukas al la ŝtuparo tiel, ke ankaŭ la aliro al la Ŝtuparo 
estas komuna, ĉar kvankam la ĉambro havas sian privatan 
pordon, ĉiuj devas trapasi la saman koridoron por eniri aŭ 
eliri. 

Kiajn komfortojn, kian sendependecon kaj kian 
hejmvarmon povas havi ĉi tiujn komunajn ĉambrojn por ĉiu 
individuo amanta la solecon? Ĉu estus iu, kiu opinius, ke ĉi 
tiu sistemo estas inda por ke oni al ĝi dediĉu tiom da laŭdoj? 
Post la vidado de ĉi tiuj domoj kaj ĉefe post la loĝado en ili, 
oni ne povas paroli sen malestimo pri la tiom trumpetita 
nova sovetia konstruado. Ni komprenas, ke tiuj, kiuj vizitis 
Rusujon, ne povis vidi pli ol la fasadoj de ĉi tiuj modernaj 
konstruaĵoj kaj, kiel ĉi tiuj havas certan aspekton de beleco 
kaj sobreco rilate la desegnon, estas logike, ke iuj 
entuziasmiĝis. Tamen tre malsama estus ilia impreso, se ili 
loĝus dum kelkaj monatoj en unu el ĉi tiuj apartamentoj. 


La modernaj rusaj domoj estas kvazaŭ hoteloj, kun la 
sola diferenco, ke ĉi tiuj havas la manĝĉambron 
(restoracion) aparte kaj tiuj havas ĝin en la ĉambro mem. 
Oni tute ne konsideris la necesojn de la familio, nek la plej 
elementajn normojn de higieno, ĉar kvankam la idaro estus 
multnombra, nur ekzistas unu sola ĉambro, kiu servas same 
por manĝi, kiel por dormi. 


La prezo de la luigoj varias en la malnovaj domoj de 8 
ĝis 15 rubloj monate. En la modernaj, la minimuma luprezo 
estas de 10 rubloj kaj la maksimuma de 34 rubloj. Se oni 
konsideras -tiel kiel ni pruvis en antaŭa ĉapitro-, ke la 
laboristoj enspezas salajron de 70 ĝis 120 rubloj, ni 
demandas: Ĉu eblas, ke kiu ajn mana laboristo povos pagi 
tiel altajn luprezojn post la kontribuo al aliaj bezonaĵoj per 
tiel eta salajro? Neeblas. Ĉi tiu estas la kaŭzo, ke estas 
multnombraj la ŝanĝoj de loĝejo, kiuj ĉiutage okazas, ĉar 

kiel la laboristoj ne povas pagi la luprezon nek la kvoton de 
la kooperativo, ili devas ŝanĝi kiel eble plej baldaŭ sian 
loĝejon. Ĉi tiuj Ŝanĝoj estas rajtigitaj de la sovetia registaro 
kaj la gazetaro ĉiutage publikigas ĉiujn, kiujn oni deziras 
plenumi dum la antaŭa tago. 


En la urboj, la pago de luprezoj devas fariĝi ĉiumonate, 
ĉu en la “Kooperativoj”, ĉu en la telefonaj centraloj laŭ la 
konveno de la luprenanto. Tiuj, kiuj malfruiĝas je la pago, 
estas punitaj per krompago de 2 procento, krompago, kiu 
povas esti pliigita se la malfruiĝo longiĝas troe. 


Ankaŭ oni povas fari la pagon de la luigo pere de la 
fabriko, kie laboras la interesato, sed ĉi tiu sistemo preskaŭ 
ĉiam nur efektiviĝas okaze de “urĝa asigno”. Ekzemple se 
laboristo longe malfruiĝas je la pago de la luprezo de sia 
ĉambro, la “Kooperativo” ne petas juĝon pri elhemigo, ĉar 
tia sistemo ne ekzistas, sed ĝi sendas komunikaĵon al la 
fabriko kaj ties administristaro taskas efektivigi la monigon 
per proporcia dekalkulo de la salajro de la laboristo rilatita al 
la depostulo. La klarigo de ĉi tiu metodo tiel rapidaga por 
enspezi la prokrastojn baziĝas sur la fakto, ke en Rusujo ĉio 
rekte dependas de la Ŝtato, kiu absolute regas ĉion, kio 
rilatas al nemoveblaĵoj kaj al laboro kaj eĉ al la individuaj 
aktivecoj de la loĝantoj de ĉi tiu lando, tiel ke tute neeblas, 
ke iu ne pagos. 


Tiel la kvoto de la “Kooperativo”, kiel la luprezoj povas 
esti altigitaj; sed ne per akordiĝo de la ĝeneralaj asembleoj 
de la membroj de la “Kooperativo” aŭ per silenta akordo 
inter ĉi tiu kaj la luprenantoj, sed pro volo de la Ŝtato kaj 
ĉiam, kiam ĉi tiu konsideras tion oportuna aŭ bezona. 


Alifoje nepre ni devis rimarkigi —kiel tiom da fojoj oni 
jam faris en la libro- la ekziston de ĉi tiu stulta kaj malica 
sovetia centralizismo, kiu sorbas la tutan rusan vivforton, kiu 

gvidas, regas ĝin kaj ĉion solvas, neniel konsiderante la 
laboristajn amasojn, nek siajn voĉojn, nek siajn iniciatojn. 


Kiam alvenos la tago, kiam la laborista klaso de Rusujo 
decidiĝos definitive malhavi la Ŝtaton — domluanto, burĝo, 
ekspluatanto kaj komercisto, ĉio en unu peco- por gvidi kaj 
organizi sin konkretigante en grandioza kristaligo de sia tuta 
eminenta animo sian volon esti libera super policistoj, 
burokratoj kaj konstantaj armeoj? 


Por atingi ĝin, oni devos efektivigi novan revolucion, 
kiu, detruinte la ŝtatan grandegulon -treninte en la kirlon 
ĉiujn instituciojn, kiuj subtenas ĝin-, konstruos la novan 
konstruaĵojn de la Libereco, kie la individua kaj kolektiva 
disvolviĝo estos fakto per la praktiko de la vera Frateco. 

12a. La depruntoj de la Ŝtato. 


Krom ĉiuj ŝarĝoj, kiuj pezas sur la rusa laboristo -jam 
elnombritaj en la antaŭaj ĉapitroj-, gravigitaj de la 
nesufiĉeco de la salajroj, ekzistas por li la devigo enskribiĝi 
jare en la depruntojn de la Ŝtato. 


Ĝis nun estas kvar la depruntoj cirkuligitaj de la rusa 
registaro. Unue aperis la unua, dua kaj tria depruntoj pri 
industriigo, kiuj tute estis kovritaj de la laboristoj de la lando. 


La depruntoj tamen ne estas propravolaj, sed ke ĉiu 
laboranta laboristo havas la devigon investi determinitan 
monkvanton, kiun antaŭe decidas la oficialaj institucioj. 
Tamen estas iu tolero kaj la monkvanto investita povas esti 
malsupera aŭ supera, laŭ la ebloj de ĉiu. 


La monkvanto destinita kovri tiujn depruntojn 
dekalkulas sin de la salajro de la laboristo en limtempo de 
dek monatoj. 


Kiam oni cirkuligis la du unuajn depruntojn, ĉiuj rusoj 
ekster tre strangaj esceptoj enskribiĝis, ĉar iuj vidis en tio la 
solan manieron ŝpari iom da mono. Aliaj partoprenis 
premataj de la strebo pliigi siajn ŝparojn pro la perspektivo 
povi atingi premion, ĉar inter la posedantoj de la legitimilo 
de la depruntoj efektiviĝis lotadoj similaj al tiuj de la Loto. 


El inter la manaj laboristoj, multaj, post la pago de la 
subskribita monkvanto kaj jam posedante la legitimilojn de 
la depruntoj, realigis ilian vendon por monkompesi la 
elspezitan monkvanton. Aliaj deponis ilin en la banko, 
enspezante anticipon. 


Pro tio okazis, ke la plimulto de la laboristoj konsideris 
la depruntojn, kiel rimedon okaze de neceso, ĉar krome 

ekzistis la avantaĝo, ke la legitimilo de la depruntoj estis 
akceptita de la banko ajnamomente. 


Sed en 1930, kiam aperis la kvara deprunto pri 
industriigo, trovis ĉirkau si muregon el malvarmeco kaj 
surpriza indiferenteco. Okazis, ke la laboristoj eksciitaj pri la 
dekreto publikigita de la komisaro pri Financoj avertinta, ke 
la depruntoj ne estos pagitaj ĝis post dek jaroj, sentis 
nenian inklinon investi monkvantojn en obligacio de la Ŝtato, 
kiu ne povis al ili doni tujan profiton. Krome pro la novaj 
disponoj, la legitimilo de la unua kaj dua depruntoj ankaŭ ne 
estos akceptita, de post tiu tago, de iu banko de la Unio. 


Pro la unuanima protesto de la proletaro kaj 
konstatante kiel senentuziasmaj estis la laboristoj por 
enskribiĝi, la komisaro pri Financoj konsente kun la Partio 
decidis modifi la dekreton por ke ĉiu fabriko enoficigu 
komisionon komisiitan efektivigi ĝisfundan studaĵon pri la 
petoj, kiujn farus la laboristoj, kiuj volus peti rajtigon de 
vendo de la legitimilo de la depruntoj, sed klarigante, ke 
okaze esti akceptita ilia peto, nur oni al ili repagos la ses 
dek procenton de la invertita kapitalo. 


Ĉi tiu komisiono konsistis el la sekretario de la Komitato 
de fabriko, la sekretario de la ĉelo de la Partio kaj la 
librotenisto, apogataj de kelkaj absolutaj adeptoj al la partio. 
Tiel estas, kiel en la sino de ĉi tiu sekreta kunveno oni 
solvas laŭ la plej malĝusta maniero la prezentitajn petojn, 
ĉar estas malakceptitaj la naŭdek ok procento, kaj ne sufiĉis 
por kaŭzi revizion la protestoj ĉiutage pli impetaj kaj insistaj 
de la proletaro. 

La kvara depruntoj pri industriigo, cirkuligita en 1931, 
estis la plej granda el ĉiuj efektivigitaj ĝis tiu dato, ĉar li 
altiĝas je 1.600 milionoj da rubloj kaj estis kovrita en 
limtempo de du monatoj. 

Kiuj estis la rimedoj uzitaj de la Registaro por kunigi 
tiun monkvanton en tiom mallonga limtempo? Tre simple. 
Komencis la Ŝtato mobilizante ĉiujn elementojn de la 
sindikatoj, kiuj kune kun tiuj de la partio ekigis persistan 
kampanjon de propagando tra la kamparo, fabrikoj kaj 
manlaborejoj. Samtempe de ĉi tiu buŝa propagando, aperis 
la grafika konsistanta el grandega kvanto da afiŝoj, 
manifestoj, broŝuroj, ktp kaj ankoraŭ ĉi tiuj rimedoj ne 
donintus la deziratan frukton se oni ne alvokis la perforton, 
farante reprezaliojn kaj premadojn sur kiuj ne volis 
enskribiĝi. 

En la sindikatoj kaj en ĉiuj sekcioj de la Ŝtato aperis 
grandaj afiŝoj sur kiuj oni legis la jenan: “Nek sola membro 
de la sindikatoj, nek laboristo povas lasi enskribiĝi per tri 
semajnoj de salajro al la depruntoj de la Ŝtato”. La 
laboristoj, kiuj ne destinis la tri semajnojn de salajro al 
depruntoj estis karakterizitaj, kiel malamikoj de la sovetia 
reĝimo, kaj oni publikigis artikolojn en la “Mura Ĵurnalo” 
aludante, premante kaj minacante ilin. Se per ĉiu ĉi 
subprema aparato la senentuziasmulo ne subskribis la tri 
semajnojn, ĉi tiuj ankaŭ estis al li dekalkulitaj por la 
depruntoj pro supera ordono. 


Multaj laboristoj en la respektivaj asembleoj de fabriko 
substrekis, ke se ili ne faris la subskribon kontraŭ salajro de 
tri semajnoj, estis ĉar la enspezata salajro estis tre 
malgranda kaj apenaŭ sufiĉis al ili por kovri iliajn plej urĝajn 
bezonaĵojn, sed neniel oni devis atribui tion al malbona volo 
aŭ malamikeco al nova reĝimo. Por nenio servis la klarigoj 
kaj lamentoj. En diktatora kaj arbitra reĝimo ne estas orelo 
por aŭskulti la voĉon de la racio. Kaj al la veraj kaj klaraj 
eldiraĵoj de la apelaciantoj, kontraŭstaris la Ŝtato, malvarma, 
nepenetrebla, la motivon de sia daŭrado kaj la definitivan 
“fundamentan mensogon” pri tio, ke super la bezonoj de la 
individuo kaj la familio estas la bezonoj de la Ŝtato. 

Pro tiuj faktoj -sinsekvaj, ripetataj kaj amasigataj- la 
laborista klaso, senigita je libero, manka de opinio kaj 
neebligata realigi la kritikon de sistemo, krome ne 
disponante rimedojn por organizi sin kaj manifesti siajn 
opiniojn ĉu pere de la gazetaro, ĉu pere de aliaj kanaloj, 
ekis iom-post-ioma forlaso de la partio, kiel sola rimedo de 
muta protesto. 


Devigitaj la proletoj toleri la despotajn ordonojn de 
grupo de individuoj, kiuj konsistas la nomitan “politikan 
Buroon”, ĉekape Stalino, ili devas prisilenti siajn sentojn kaj 
supervivi sub la arbitreco de la uzurpantoj de la trofeo de 
revolucio, kiu iam estis horizonto kaj celo por la tutmonda 
proletaro. 


Pro ĉiuj ĉi kaŭzoj, kiam post dekkvar jaroj de konstrua 
periodo, Ŝtato ne sciis doni politikan nek ekonomian 
kontentigon al la aspiroj de la produktantaj klasoj, male 
dediĉante sin subteni pli hierarĥion kaj la saman 
malegalecon, ke dum la kapitalisma reĝimo, estas tute 
kompreneble kaj logike, ke pliiĝis tago-post-tago la nombro 
da malamikoj, kiujn havas Rusujo. 


Oni ne devas forgesi, ke la procedoj, kiuj en 1917 estis 
pravigitaj aŭ pravigeblaj, ne povas trovi kialon, kiu pravigas 
ilin hodiaŭ, kaj multe malpli ili trovos pravigon morgaŭ. 

13a. La karceroj de Rusujo. 


Sed tio pli bedaŭrinda en tiu malaperigo de la Libereco, 
estas la ekzisto en USSR de tiuj ejoj de individua nuligo, de 
tiuj truaĉoj de morala kaj fizika degenero de la homo, 
nomitaj malliberejoj. 


Por povi paroli per kono pri la malliberejoj kaj pri la 
reĝimo, kiu en ili aplikiĝas al la arestitoj, necesas esti tie, 
kiel enkarcerigito, aŭ viziti ilin de ekstremo al alia, dum oni 
kolektas personajn opiniojn, ne lasante impresi sin pro la 
klarigoj de la direktisto aŭ de la dungitoj. Oni devas 
interparoli kun la malliberuloj per tuta fido, en intimeco kaj 
komparante iujn deklarojn kun aliaj kaj per la propra sperto, 
dedukti pure la veron. 


Sed ankaŭ ĉi-okaze, ni estas devigitaj malkonfirmi unu 
post unu ĉiujn asertojn, arbitrajn kaj skribitajn laŭ diktado, 
faritajn de ĉiuj, kiuj asertis, ke la sovetia karcera reĝimo 
estas neplibonigebla. 


Maksim Gorkij, la poeto de la homamasoj, la viro, kiu 
ĝis hieraŭ konservis per la plej senmakula brilo la purecon 
de sia profesia digno, rifuzante vendi sian plumon al iu 
partio, entrepreno aŭ registaro, vidis paligi sian brilegan 
stelon pro la kontakto kun la bolŝevika viruso, kiu, veneninte 
kaj nuliginte lian honestecon, sukcesis klini la nukon de kiu 
tiom alte kaj firme sciis meti ĝian nomon. 


Nuntempe Maksim Gorkij jam ne estas la sama de 
antaŭe. La falsa kanto de laŭdo dediĉita al la karceroj de la 
Sovetia Unio, makulis lian prestiĝon kaj la brilecon de lia 
kariero ĉar, dolore estas al ni diri tion, li ade ne diras la 
veron. Neniam, bone komprenu porrusoj kaj kontraŭrusoj, 

neniam la sovetiaj karceroj estis domoj de regenerado de la 
homo. 


Ni volus scii kiujn karcerojn vizitis Gorkij; el kiuj li povis 
ekstrakti tiun impreson kaj ĝis kia ekstremo estas sincera tiu 
homo, kiu tiel majstre kondamnis la karcerojn antaŭ la 
alveno de la bolŝevikismo... Sed, ne volante senkreditigi 
Gorkij--on, pri kiu ni sentas profundan respekton, 
profundradikan literaturan admiron kaj preskaŭ filan 
korinklinon, ni kuraĝas aserti, ke li vizitis -almenaŭ per 
atentemo- neniun sovetian karceron; kaj, ke tre probablas, 
ke la libro, kie li asertas tian aferon, estis skribita cele al la 
konveno de la komunisma partio kaj la propagando. 


Ĉar tio vera estas, ke la rusa komunista partio, sciante, 
ke Gorkij estis la plej legata verkisto de la kamparano kaj la 
laboristo, proponis al li gloron kaj monon, protektadon kaj eĉ 
kunlaboradon. Pro tio, la busto de Gorkij hodiaŭ aperas ĉie 
apud tiu de Stalino kaj de aliaj gravuloj de la “Politika 
Buroo”, kiel Kalinin kaj Voroshilov. Kaj kiam Gorkij mortos, la 
bolŝevika registaro starigos monumenton en ĉiuj grandaj 
urboj, memore de ĉi tiu granda poeto, kiu tiel bonegajn 
servojn faris -estas faranta- al la sovetia registaro. 


Gorkij, kiu antaŭ nelonge estis idolo por miloj da 
legantoj, morale mortis por la laborista klaso. La moderna 
Puŝkin ne sciis defendi sian individuecon, nek kuraĝis fari la 
defendon de sia popolo kontraŭ la despotismo de registaro, 
kiu neniigis ĉiujn liberojn por kiuj tiu sama popolo per tiom 
da persisto luktis. 


La sovetia karceroj diferencas sin per nenio de tiuj de la 
kapitalismaj landoj; nome estas unu diferenco kaj ĉi tiu 
estas, ke la traktado eble estas pli malbona. Post la 
revolucio oni ne konstruis iun novan karceron tiel, ke la 
nuntempaj estas la samaj, kiujn uzis la carismo. Ni krome 
diras, ke ankaŭ ne ili estis transformitaj nek plibonigitaj. 

Por elmontri, per kelkaj kuriozaj detaloj, kiel vivas la 
malliberuloj en la karceroj de Rusujo, mi rakontos la 
rezultaton de vizito plenumita al unu el tiuj instalaĵoj. 


En 1928, iom poste mia alveno al Moskvo, mi iris kune 
kun aliaj politikaj enmigrintoj viziti la karceron “Tangankia”, 
kies spaco estis por 1200 enkarcerigitoj, sed ke tiudate 
enfermis 1600. Post kiam la direktisto montris al ni la tutan 
altan parton de la konstruaĵo, ni rimarkis, ke iuj malliberuloj 
faris al ni signojn indikante al ni, ke ili volis, ke ni iru viziti 
ilin. Finita la vizito al ĉio, kion la direktisto kredis oportuna 
montri al ni, ni petis permeson al li por translokiĝi al loko, kie 
estis la menciitaj malliberuloj. Jam tie, ni konvinkis nin pri 
tio, ke ĉio, kion diris Gorki kaj aliaj, parolante pri la sovetia 
karceroj, estis falsa. 


Antaŭ ni -komuna ĉelo- ni havis senkuraĝigan 
spektaklon el doloro kaj mizero. La malliberuloj dormis sur 
la pavimo, ĉar malhavis matracojn kaj eĉ litkovrilojn por 
Ŝirmi sin. Por esti iom pli ŝirmitaj kontraŭ la malvarmo, ili 
devis dormi vestitaj kaj en konfuza amasigo por doni al si 
komunan varmon. La manĝajoj, kiujn oni al ili servis, estis 
tre malbonaj kaj ili devis manĝi po kvin por la sama telero. 
La komuna ĉelo, kiun ni vidis, havis spacon por dudek kvin 
personoj, sed tiam enhavis sesdek. 


La direktisto al ni klarigis, ke tiuj estis preventaj 
arestitoj, kiuj ne havis iun destinitan lokon en la karcero kaj 
oni enfermis tie, ĉar ili nur restis enfermitaj tri aŭ kvar tagojn, 
kaj poste oni translokigis ilin en aliajn karcerojn. 


Tiam, unu el nia grupo, kiu perfekte parolis la rusan, 
demandis al la malliberuloj de kiom da tempo ili restis en tiel 
malbonaj kondiĉoj, kaj ili al ni informis, ke la plej ĵusa eniris 
tien antaŭ monato, aliaj jam antaŭ du aŭ tri monatoj estis tie. 

Ni poste vizitis la ĉelojn de la procesintoj aŭ komdanitoj, 
kaj povis konstati, ke ili ankaŭ malbone vivis. La litaĉoj, kiuj 
estas el fero, havas pajlan matracon kun nur du litkovriloj 
por kovri sin. Ĉiuj malliberuloj kun kiuj ni povis paroli plendis 
pri la malvarmo kaj la nutraĵoj, sed ĉefe pri la malvarmo, 
kiun ili suferis, ĉar en Moskvo, la temperaturo vintre varias 
inter la dudek ses kaj tridek ses sub nulo. 


En Rusujo, preskaŭ ĉiuj malliberuloj laboras escepte 
de, kompreneble, la punitoj. Ni ne povis ekzakte scii kion ili 
perlaboras, ĉar la direktisto de la karcero informis nin laŭ 
unu senco, kaj la malliberuloj laŭ alia; sed laŭ versioj, kiuj al 
ni meritas tutan fidon, ni povas aserti, ke la malliberuloj 
laboras ok horojn kaj nur enspezas la dudek kvin procenton 
el tio, kio gajnas. 


Ni devas averti, por eviti kiu ajn konfuzon aŭ 
misinterpreton, ke ĉiuj arestitoj de la karcero Tagankia estas 
komdanitaj pro komunaj krimoj. 


Nur unu fojon monate, estas permesite al ili havi 
komunikon kun la ekstero kaj vidi siajn familianojn aŭ 
amikojn. Por amuziĝo de la malliberulo, unufoje por 
semajno, estas kinprezentaĵo en la karcero, sed la eniro ne 
estas senpaga -do, kion vi kredis?-, sed oni devas pagin 
ĝin, kvazaŭ kiu ajn kinejo sur avenuo. Tiel tiuj, kiuj havas ne 
monon, ne povas spekti la spektaklon kaj naskiĝas en ili la 
malamo al la feliĉuloj, kiuj povas distri sin. Kaj ankoraŭ ĉi tiu 
estas unu el la privilegiitaj karceroj, kie la trakto estas pli 
afabla, kaj kiun kompreneble oni montras al la delegitoj kaj 
al ĉiuj, kiuj montras dezirojn koni la rusajn karcerojn. 


En 1931 mi havis la okazon viziti, en Moskvo, alian 
karceron multe pli malbonan ol tiu, kiun ni ĵus menciis, ĉar 
en ĝi ne estis kinejo. La direktisto diris, ke la maŝino fuŝiĝis 
kaj oni devis aĉeti novan, sed ke por atingi tion oni bezonis, 
ke la malliberuloj destinis tiucele monkvanton, ĉar la Ŝtato 

havas buĝeton asignitan por malliberejoj kaj karceroj kaj ne 
povas pliigi ĝin tiel, ke ne eblas destini pli da mono por 
aĉeto de kina materialo. 


En la karcero pri kiu ni parolas estis manlaborejoj por 
teksi vestaĵojn, kie devis labori devige la malliberuloj. Ĉi tiuj 
plendis al ni, ke ili estis tre malbone konsideritaj kaj, ke oni 
al ili traktis tre kruele. La manĝaĵoj estis naŭzaj kaj la 
dormĉambroj malmolaj kaj sen ŝirmo. 


Ĉiuj faciligoj, kiujn oni trovas por viziti la karceron 
Tagankia, iĝas nevenkeblaj malfacilaĵoj kiam oni klopodas 
vidi la internon de la karcero Butirka. Tiel ĉiuj delegitoj 
ĉeestintaj en la festoj de la unua de majo 1931 devis foriri 
de Rusujo malsukcesinte vidi ĉi tiun karceron, malgraŭ ke ili 
ade petis ĝin kaj malgraŭ ke ili plenumis influajn klopodojn 
tiucele. Same okazis kun alia antaŭa franca delegitaro, kiu 
restis iun tempon en Moskvo kaj, kiu ankaŭ ne sukcesis 
povi enkonduki sin en la menciitan karceron. 


Oni klarigas ĉi tiun sisteman neadon, kiam oni scias, ke 
la karcero Butirka estas, kiu enfermas ene de siaj kadukaj 
kaj naŭzaj muregoj ĉiujn arestitojn pro politikaj krimoj, kiuj 
atendas esti translokitaj al aliaj malliberejoj -Siberio aŭ 
Solovski-, kien alvenas ĉiuj anarkiistoj kaj socialistoj. Nur 
restas en Moksvo, Ramsin, Fedotov kaj ĉiuj estroj de la 
nomita Industria Partio, kiuj ne estis translokitaj pro rekta 
ordono de la centra ŜPD. 


Sed, se ĈIUJ rusaj karceroj estas lernejoj, kie oni 
edukas la malliberulon, kiun misteron enfermos la karcero 
Butirka por ke estu tute malpermesita viziti ĝin? 


Neniu povos nei, ke la petoj por viziti tiun karceron estis 
laŭregule kaj insiste faritaj. Mi povas aserti ĝin, ĉar mi mem 
vidis, kiel la membroj de la franca delegitaro persone faris la 

peton, en la Hotelo Eŭropo, al helpanto de la Prokuroro de 
la Respubliko. 


Tio vera estas, ke la vivkondiĉoj, kiuj ĉirkaŭas la 
politikajn arestitojn, estas multe pli malbonaj ol tiuj de la 
ordinaraj krimuloj; ke la higieno en la karcero Butirka tute 
forestas; ke la arestitoj malmulte kaj malbone manĝas; ke ili 
ne havas litaĉon nek sufiĉajn litkovrilojn por ŝirmi de la 
glacia malvarmo kaj la konstanta malsekeco, kiun elŝvitis la 
muroj de la malnova karcero. Ĉi tiuj estas la bonegaj 
kondiĉoj de la rusaj malliberejoj kaj la malrespekta trakto, 
kiun ricevas la politikaj malliberuloj! 


Ne veras, ke la malliberuloj povas eliri el la karcero 
ĉiam, kiam volas por viziti siajn familianojn. Ankaŭ ne veras, 
ke oni permesas al la kamparanoj eliri por fari la rikolton de 
siaj kampoj. Estas neniu malliberulo al kiu oni permesas la 
eliron el la malliberejo antaŭ ol fini la kondamnon, se temas 
pri ordinara krimo. Koncerne la politikajn arestitojn, ni 
asertas, ke ili ne povas ĝui certajn tolerojn, kiujn oni havas 
kun la krimuloj, kaj ke ili restas senkomunikaj tutajn 
monatojn; oni senhonte legas senpermese ilian 
korespondadon; oni konfiskas tiun, kiun ili konsideras, ke ne 
devas iri eksteren kaj fine oni ilin submetas al la plej diversaj 
moralaj torturoj. 


Tiaj estas reale la “lernejoj” karceroj pri kiuj al ni parolis 
Maksim Gorkij. Ĉi tiu estas la pura vero koncerne la 
sovetiajn malliberejojn, kiuj, okaze esti lernejoj, nur estos tiaj 
de la krimo kaj la degenerado por la rabistoj, kaj de ribelo 
kaj malrapida morto por la politikaj kondamnitoj. 

14a. La malliberejoj. 


lufoje, en la antaŭa ĉapitro, ni menciis la malliberejon 
de la insuloj Solovski, kiu estas por Rusujo la malliberejo 
tipo. Kiam ni parolas pri la karceroj kaj la karcera reĝimo, ni 
neniel povas eviti dediĉi ĉapitron al tiu nomita “speciala ejo 
de Solovski”, kie punpagas la krimon pensi per si mem 
multnombraj homoj, kiuj tre fiere manifestas siajn 
malkonsentojn kun la komunista reĝimo. 


La “speciala ejo de Solovski” havas grandegan 
amplekson. Ĝi entenas, ne nur la proprajn insulojn Solovski- 
ojn, sed ankaŭ la tutan marbordon de Murmansko. La ĉefa 
insulo, kie estas starigita la fama monaĥejo, nuntempe 
iĝinta malliberejo, estis baptita de la arestitoj per la signifa 
nomo de “Insulo de torturoj”. 


La insuloj Solovski (aŭ insuloj Solovetzki) nuntempe 
enfermas entute ĉirkaŭ 30.000 malliberulojn de ambaŭ 
seksoj. La ĉefa insulo havas: mekanikan fabrikon, kiu 
okupas 150 homojn; elektran stacion, kiu donas laboron al 
cento da laboristoj; tanejo de ledoj okupanta tridek homojn; 
fornon por fabriki brikojn, kiu laborigas 100 laboristojn kaj 
ekspluatado de torfo, kiu nuntempe okupas pli ol 200 
laboristojn. Krome estas manlaborejo de ŝuaro kaj alia de 
tajlorejo, kie laboras ĉirkaŭ 300 personoj. La ceteraj 
malliberuloj sen escepto laboras en arbaraj ekspluatadoj 
dum la vintro. Somere ili konstruas novajn soŝeojn inter la 
vilaĝoj kaj la urboj de la marbordo de Murmansko. 

Escepte de ĉi tiuj du klasoj de laboro, ĉiujn ceterajn 
okupojn menciitajn oni konsideras, kiel privilegiitajn. Nur 
povas aspiri al ili la tre kvalifikitaj laboristoj aŭ kiuj posedas 
influojn, ĉu pere de mono aŭ privataj rilatoj. 

Kutime ĉiuj ĵusaj alvenintoj eklaboras en komunaj 
okupoj, escepte de kiuj antaŭe servis en karceraj sovetiaj 
institucioj (la milicio, ŜPD, ktp), kiuj ricevas favoran trakton. 
Tiel, la administristaro de la “ejo” (kies membroj estas ĉiuj 
malnovaj Ĉeka-anoj kondamnitaj pro rabo) premias kaj 
helpas siajn proksimulojn. 


Kiam venas al la “ejo” nova trajno de arestitoj por ke 
neniu povu konstati kio okazas, por eviti miksaĵojn kaj 
homamasiĝojn, kiuj faciligis kiun ajn fuĝoklopodon, tuj post 
la eltrajniĝo, militistestro mallonge ordonas, ke ili ĵetu la 
pakaĵojn sur amasigon kaj enviciĝu. Tuj oni aŭskultas 
voĉon, kiu ordonas: “De dekstre al maldektre... nombru vin”. 
Ĝenerale, la nombrado ne estas ekzakta ĉar inter la ĵusaj 
alvenintoj estas multaj, kiuj ne komprenas la rusan kaj aliaj, 
kiuj ne povis aŭdi la diritaĵon. Tiam ekas la “manovroj” laŭ la 
sekva maniero: Ha, kanajloj, mi instruos vin nombri. Ni 
vidu... rapida paŝo...ek! Kaj tiel oni devigas ilin kuri dum 
horoj ĝis iuj -multaj- falas elĉerpitaj pro la lacego. 


Oni ree aŭdas la komandan voĉon: “Enviciĝu”. Kaj 
alifoje: “De dekstre al maldektre... nombru vin”. Finfine la 
nombrado estas ekzakta kaj ili eniras en la “ejon”. Ĉe la 
enirejo oni al ili donas la “bonvenon”. La veteranoj de la 
“gejo” diras: “Sanon, kompanio” kaj la novuloj devas 
respondi: “Sanon”. Memkompreneble ankaŭ ĉi tiu komedio 
donas malbonan rezulton kaj oni ree ordonas la “rapidan 
paŝon”, kaj ekas alifoje lacega kurado ĝis la aŭtoritatoj, 
ŝajnigante kompaton, kiun ili tute ne sentas, ordonas la 
ĉeson de la puno. Nova ordono por enviciĝi kaj ree ekas la 
tuta komedio ĝis ĝi perfekte plenumiĝas. 


Dum la tuta tempo daŭranta la “manovrojn”, oni ne 
aŭdas pli ol rekomendojn, kiel ĉi tiuj: “Forgesu, ke vi estas 
homo”. “Memoru, ke ĉi tio ne estas karcero, sed la speciala 
ejo de ŜPD”.”Nenio de tio, kio estas ĉi tie, apartenas al vi”. 

“Faru la mortinton”. “Absoluta silento”. “Faru kion oni al vi 
ordenos, ne kontestu”, ktp, ktp. 


Tuje, ne koncedante momenton de ripozo al la jŭsaj 
alvenintoj -post vojaĝo, kiu kutimas daŭri ok aŭ naŭ tagojn 
per vagono por transporti brutaron, en kiun oni enmetas la 
homojn, kiel haringojn, po kvantoj da cent homoj por 
vagono- oni sendas ilin labori dum dekdu horoj senĉesaj. 
Ĵus alveninte post laboro, kiu daŭris tagon kaj nokton, kaj 
post la manĝo de iom da varma akvo, iomete kolorigita, kiu 
ricevas la nomon de teo, alifoje oni aŭdas la komandan 
voĉon, kiu ordonas: “Staru ĉiuj”. Kaj ekas la disdono de 
laboro por nova tago. Ĉi tiu estas la regulo en Solovski. 
Sendi la juŝajn alvenintojn du sinsekvajn tagojn al la laboro, 
ne lasante al ili dormi nek ripozi kaj punante ilin pro la plej 
malgranda plendo. 


La realigita laboro estas tre malpura kaj supera al la 
fizikaj fortoj de multaj. Ili dediĉas sin porti kaj ŝarĝi karbon 
en la haveno, malŝarĝi sakojn de faruno, ktp. Por tiel puraj 
taskoj oni ne disdonas laborsupertuton nek laborvestojn, tiel 
ke ĉiuj estas devigitaj labori kun la vestaĵoj, kiujn surportis, 
kiam venis, sekve la plej bonaj kostumoj iĝas iom poste 
ĉifonoj. 

La ĉambroj aŭ rifuĝejoj estas sufiĉe grandaj barakoj el 
ligno, kie devas ŝirmi sin de sepcent ĝis okcent malliberuloj. 
Laŭ longo de la muroj estas du etaĝoj de tabuloj 
enfondigitaj, kiuj servas kiel lito kaj, kie ĉiu malliberulo 
povas disponi duonan metron de larĝo, tiel ke ili nur povas 
kuŝi surflanke. 


La cimoj kuras je miloj kaj ni ne parolu pri la pulgoj kaj 
pedikoj, kiuj sategas. La aero, kiun tie oni enspiras, estas 
tute poluita pro la homamasiĝo ĝis la ekstremo, ke iuj mortis 
sufokitaj. Estas nenia trinkebla akvo. Tiuj, kiuj volas lavi sin 
-multfoje ne estas tempo por fari ĝin-, devas efektivigi sian 

purigon per neĝo kaj se volas trinki aŭ atingi akvon, devas 
fandi la neĝon en siaj trogoj. Nur ĉiun du aŭ tri tagojn 
efektiviĝas disdono de varma akvo, ĉar en la tuta insulo ne 
estas spruĉejo de dolĉa akvo. Por provizi la akvajn 
bezonojn oni portas la akvon de Kema, urbeto lokita je 12 
kilometroj de la insuloj. 


Kaj kiel ni parolas pri Kema, estas bezone diri, ke ĝi 
simple estas la koncentrejo, tio estas, la alvenloko de ĉiuj 
malliberuloj. Estas la centro de la sovetia malliberejo. En ĉi 
tiu koncentrejo loĝas la direktistaro de la “ejo de Solovski”, 
kiu estas samtempe la entreprenistaro de la arbaraj laboroj 
kaj soŝeoj. De tie, la ĉefa amaso de la malliberuloj estas 
sendita al la diversaj lokoj de la regiono de Murmansko por 
la plenumo de ĉiaj laboroj. La propra insulo de Solovski, kiu 
donas nomon al la ceteraj de la grupo, ne enhavas pli ol 
kvar mil malliberuloj. 


La sistemo de “instruado”, kiun ni skize klarigis tiel, kiel 
la inspektado kaj la militistaj komandoj estas devigaj por ĉiuj 
malliberuloj. Matene kaj nokte oni enviciĝas, faras la 
“memnombradon”, faras la salutojn, ktp. 


Kiel oni povas vidi pro tio, kion ni rakontis, la vivo de la 
malliberuloj en la sovetiaj malliberejoj estas terura. Ni ankaŭ 
diros, ke ili nur povas skribi unufoje semajne al la familio, 
kaj unufoje monate al la amikoj. La leteroj estas reviziitaj 
antaŭ ol eliri el la “ejo” kaj oni rigore punas tiun, kiu aŭdacas 
diri la veron pri sia situacio. 


Tia estas la patreca trakto, kiun la politikaj arestitoj 
ricevas. La vipo kaj la brutaleco ĉiutage okazas. Tiuj 
definitive estas la lernejoj de regenerado pri kiuj tiom parolis 
al ni la salajrataj verkistoj. 


Do ne estas strange, ke eliras el ĉi tiuj mallibereoj neniu 
partiano de la bolŝevika reĝimo. La malico kaj la despotismo 

ne estas la taŭgaj metodoj por altiri al si la simpation de la 
malkonsentuloj. Ignori -propravole aŭ ne- ĉi tiujn aferojn kaj 
uzi kontraŭajn metodojn estas la du grandaj eraroj de ŜPD, 
kiu potence kontribuas subfosi la fundamentojn de la 
nuntempa Rusujo. 

15a. La kazerno kaj la deviga 
militista servo. 


En USSR la militservo estas deviga kaj daŭras du 
jarojn por la surteraj fortoj. Por la mararmeo, la daŭro de la 
servo estas de kvar jaroj. 


La rusa armeo distingiĝas de tiu de la ceteraj landoj, 
sed tiu diferenco ne estas pro la malpliigo de la militista 
hierarĥio, nek pro la manko de disciplino, ĉar ĉi tiu estas 
fera, sed sole pro la fakto, ke la soldatoj ekster de la 
kazerno ne havas devigon saluti siajn superulojn kaj, ke ĉi 
tiuj ne elmontras tiom da galonoj nek steloj, kiel en la 
kapitalismaj landoj. Cetere, la militismo estas egale tie, ke ĉi 
tie. 


La disciplino ene de la kazerno neniel povas esti 
rompita. Okaze, ke soldato ne obeas la ordonojn de oficiro, 
tuj stariĝas ene de la kazerno mem militkonsilo konsistigita 
de soldatoj kaj oficiroj. Oficiro kun kiu ni havis okazon iutage 
interparoli, asertis al ni, ke la unua malobeo malofte estis 
punata, sed poste, ni klopodis scii la veron de la aserto kaj 
eksciis pere de kelkaj soldatoj, ke antaŭ malmultaj tagoj 
estis kondamnitaj je tri monatoj de enkarcerigo kvin soldatoj 
pro la grava malobeo “protesti pro la malbonaj kondiĉoj de 
la manĝo”. 


Do nepre la ĉiulandaj armeoj estas konsistigitaj 
sammaniere. Unuflanke, orgojlaj kaj kredantaj pri sia 
supereco, la profesiuloj; aliflanke kiuj iras tien per la forto aŭ 
pelitaj de la malklereco aŭ la fanatismo. La estroj estas la 
posedantoj de la tasko defendi la socion kaj la Ŝtaton kun 

ĉiuj ties difektoj kaj malvirtoj, ĉar ili ĉi tiun konsistigas kune 
kun la polico kaj la juĝistaro. 


Ĉi tiuj konstantaj armeoj gardantaj de la ŝtataj aŭ 
registaraj interesoj -kiuj ĉi-okaze estas la samo- konsistigitaj 
de homoj, kies individueco ne estas disvolvita aŭ troviĝas 
misevoluinta, ne havas alian komision ol pafi al la loko 
indikita de la oficiroj, ne sciante la kialojn nek la kaŭzojn, 
kvankam oni ordonos pafi kontraŭ iliaj propraj fratoj. 


Pli ol unu fojo, la ruĝa armeo vomis fratajn kuglojn 
kontraŭ la rusa proletaro. Ĉi tiu armeo mem estis, kiu 
mortigis la maristojn de Kronŝtadt kaj, kiu en 1931 malŝargis 
nubojn el mitrajlo kontraŭ la kamparanaj amasoj, kiuj 
malsataj ribelis kontraŭ la bolŝevika Ŝtato. 


La oficiroj, majoroj kaj la tuta Stabo enspezas salajrojn, 
kiuj varias inter 150 kaj 300 rubloj monate. Ili havas apartan 
konstruaĵojn, kun ĉiuj dezirindaj komforto kaj oportunaĵoj kaj 
ne interamikiĝas kun la soldatoj. Por la unuaj, ĉiuj aspektoj 
de la vivo estas malsamaj, ke por la duaj, ĉar ĉi tiuj nur 
enspezas unu rublon monate por aĉeti tabakon kaj ceterajn 
kromajn elspezojn. En la tramoj, escepte de la komisioj de 
servo, ili devas pagi. Ankaŭ por la soldatoj regas la 
seninterrompa semajno, tio estas, ke ili restas kvar tagojn 
de servo en la kazerno kaj ferias la kvinan. 


La militlernejoj nur estas vizitadaj de la elektitoj de la 
komunista partio. Same okazas kun la lernejoj de ŜPD. La 
oficiroj de ĉi tiuj institucioj -armeo kaj polico- ne devenas de 
la fabrikoj, manlaborejoj, minoj aŭ kamparo, nomumitaj de la 
laboristoj mem, iliaj kolegoj, sed ke estas la komunista 
partio, kiu nomumas ilin kaj, kiu sendas fari la studojn tiun, 
kiu laŭ ĝia opinio devas esti pli inklina kaj, sekve, pli bone 
realigos la plenumon de komando kaj disciplino samtempe, 
ke de fideleco al la reĝimo. 

Ni kredas, ke se oni opinias kiel neceson la ekziston de 
armeo, tio plej bona kaj demokratia estus, ke la vakaj 
postenoj estus anoncataj en la laboristaj asambleoj, kaj ĉi 
tiuj konante la kapablon kaj alvokiĝoj de ĉiu el siaj membroj, 
nomumus ankaŭ demokratie la samlaboranojn, kiuj devus 
eniri en la lernejojn por fari la militistajn studojn. Tiel la 
laboristoj havus la konsolon tutcerte scii, ke la membroj de 
ŜPD kaj la ruĝa armeo estis laboristoj, kiel ili, enoficigitaj tie 
pro ilia iniciato kaj aprobo. 


Kaj ne okazus tio nuntempa. Ne estus ĉi tiu nebrua 
malamo inter la laboristo kaj la du institucioj subtenantaj la 
bolŝevikan Ŝtaton. Ĉefe ili reciproke konatiĝus, kio ne 
okazas nuntempe. 

16a. La geedziĝo, la familio, la 
divorco, socialaj asekuroj, 
lernejo kaj prostituado. 


Antaŭ la revolucio la geedziĝo estis en Rusujo 
ceremonio, kiu devis plenumiĝi en la preĝejo unue kaj en la 
juĝejo poste, kun la aparteco, ke la dua ne estis valida se 
ne okazis antaŭe la unua, kaj ĉi tiu ja validis sen la alia. 


La ligo estis nerompebla kaj tiel la viro, kiel la virino, 
jam geedziĝintaj, estis devigitaj kunvivi ĝis la morto, ĉar la 
divorco ne nur ne ekzistis, sed ke estis komdanita de la leĝo 
kaj la moro ekster tre maloftaj esceptoj, kiam ĝi estis 
koncedita pro tre gravaj motivoj. 


Same okazis antaŭ nelonge en nia lando, kie la disigo 
de du estuloj, kiuj ne trovis moralan aŭ fizikan afinecon, 
estis afero preskaŭ neebla se ili volis teni sin al la diktado 
de la leĝo. Kaj ĉar niaj agoj multfoje ne respondas al niaj 
propraj bezonoj, sed al tio, kion starigas la Leĝo per 
absurdaj kodoj, ni estis devigitaj daŭrigi nian suferadon aŭ 
salti super tiaj leĝoj, kiuj ne estas pli ol ĉenoj, kiuj forte ligas 
la homojn. 


Pri tiu afero, la rusa revolucio plenumis vere 
rimarkindan laboron, ĉar elradikigis ĉiujn ĉi absurdaĵojn, 
donante kontentigon kaj plenan liberon al la viro kaj la 
virino, sen iaj distingo kaj limigo. Sufiĉas, ke unu el ili 
manifestas la deziron pri tio por ke la unuiĝo aŭ la disigo 
plenumiĝos sen pliaj formalaĵoj. Kompreneble por la unuiĝo 
la konsento devas esti komuna. 

La patreco en USSR donas neniun povon nek rajton de 
posedo sur la filoj. La gepatroj ne estas pli ol la kuratoroj aŭ 
protektantoj de sia filaro, kies plenaĝo komenciĝas je la 
dekok jaroj. Post ĉi tiu aĝo nek la gepatroj nek kiu ajn alia 
povas kontraŭstari la volon de la gejunuloj, tiel ke ili povas 
libere geedziĝi se tiu estas ilia deziro, sen tio, ke la gepatroj 
rajtas neebligi ĝin. 


La geedziĝoj, tiel se estas realigitaj en la “Registro” de 
la sovetiaj institucioj, kiel se estas efektivigitaj sen registro 
kaj ia oficiala sciigo, validas ekde la sama momento, kiam 
efektiviĝas antaŭ atestanto, kaj la Ŝtato rekonas ilin, kiel 
leĝajn. La formalaĵo de la atestanto stariĝis por la okazo, ke 
estus idaro, ĉar ĉiu patro respondecas de la filoj, kiujn 
naskas. 


Tio motivas nin klarigi, ke la instruado kaj subteno de la 
infanaro ne dependas de la Stato, sed de ĉiu patro. 


La geedziĝo efektiviĝas laŭ la plej simpla maniero, sen 
ceremonio kaj bezono pagi iun centonon. En ĉiu Soveto de 
distrikto aŭ departamento estas sekretariejo nomita “Saks”. 
La gefianĉoj devas prezenti sin en ĝi kaj montri siajn 
identigilojn. La dungito notas la nomojn, aĝon kaj situacion 
de ĉiu el ili. La estontaj geedzoj devas prononci neniun 
vorton nek fari iun promeson. Nur enirinte ili devas averti: 
“Ni venas por enregistri nin”. 


Por realigi ĉi tiun enskribon en la registron, oni ne 
bezonas la ĉeeston de la gepatroj nek de iu atestanto. 
Sufiĉas la klare esprimata deklaro de la gefianĉoj: “Ni venas 
por enregistri nin”. Tia estas la maniero, kiel oni realigas la 
geedziĝon en USSR. 


La divorco estas ankoraŭ pli simpla, se eblas, ol la 
geedziĝo. Okaze, ke edzo ne volas daŭre kunvivi kun sia 
edzino, aŭ male, bezonas fari neniun peton de divorco 

skribe nek pere de iu peranto. Ankaŭ ne estas bezone, ke 
interkonsentis la geedzoj. Sufiĉas, ke unu el ili -la viro aŭ la 
virino- kreas je la neceso disiĝi, por ke ĝi efektiviĝis. Pri tiu 
afero, ne estas diferenco inter unu kaj la alia sekso. 


Tiu, kiu petas la eksedziĝon, devas iri al sama loko, kie 
ili estis enskribitaj en la registro, kaj peti, ke oni elstreku lin 
el ĝi, ĉar li ne volas daŭre kunvivi kun sia edzino -aŭ edzo-. 
Foje plenumita la deziro de la petanto, kaj neniam 
demanditaj la kaŭzoj de lia decido, oni sendas komunikaĵon 
skribe al la virino informante ŝin, ke ŝi estas eksedziniĝinta 
ĉar la edzo faris la peton. La avizo estas pura formalaĵo kaj 
oni sendas ĝin nur pro se estus io depostulota, ne kontraŭ 
la eksedziĝo, sed pri la idaro aŭ iu malbona ago de la edzo. 


Kiel ni jam diris, la geinfanoj ne dependas de la Ŝtato, 
sed ke ĉiu familio devas zorgi la siajn. La Ŝtato nur 
prizorgas la bubaĉojn aŭ friponetojn, ĉi tiujn vagantajn aŭ 
forlasatajn infanojn, kiuj ne konas la patrinan amon aŭ, kiuj 
perdis ĝin pro la morto de siaj gepatroj. La Ŝtato kolektas 
kaj enfermas ilin en iajn azilojn nomitajn kolonioj, kie ili 
laboras, ricevas instruadon kaj lernas la profesion, kiu plej 
bone akordas kun iliaj kapabloj. Poste oni sendas ilin al la 
fabrikoj por ke ili okupu la lokon, kiun al ili respondas por la 
konstrua tasko de la nacio. 


La gefiloj, laŭ preskribo de la sovetia leĝo, apartenas al 
la virino, sed se geedzoj havas du filojn, povas resti ĉiu 
geedzo kun unu, kiam ili disiĝas. La viro siaflanke estas 
devigita sekurigi la nutraĵojn de la filo (aŭ filoj) ĝis la aĝo de 
deksep jaroj. La kvanto, kiun li devas pagi, estas determinita 
de la tribunalo la tagon, kiam okazas la juĝo, kaj la 
forlasanta patro devas efektivigi ĝin akorde kun la ebloj de 
sia salajro. 


Ĉi tiu lasta afero ŝajnas al ni iom arbitra kaj nelogika, 
ĉar per tia sistemo la infano ekde la plej frua aĝo devas 

sperti la konsekvencojn de ĉie kritikebla malegaleco, kaj pli 
en la bolŝevika reĝimo, ĉar -kiel la leganto scias-, la salajroj 
varias laŭ la kapablo kaj la aktivecoj de ĉiu. Ĉi tiuj varioj 
nepre efikas sur la infano kaj kaŭzas verajn malfeliĉojn. 


Por pli bone komprenigi ĉi tiun aferstaton, ni donas 
ekzemplon. Ni supozu, ke edziĝinta inĝeniero eksedziĝas 
de sia edzino kaj ili havas unu infanon. Samtempe, 
braklaboristo ankaŭ edziĝinta kaj same patro de infano 
petas la eksedziĝon. La inĝeniero mezume enspezas 400 
rublojn monate kaj la braklaboristo nur 80. La edzino de la 
unua povos ricevi, por la nutrado de sia filo, 50 ĝis 60 
rublojn monate, dum la edzino de la braklaboristo nur 
ricevos 10 ĝis 15 rublojn. 


Do la filo de la unua povos taŭge nutri kaj vesti sin 
samkiel kiu ajn filo de ĉi-tiea “bona domo” dum la dua nur 
konos la malabundecon, la mankojn kaj la mizeron, kiuj 
ŝajnas esti la heredaĵo de la parioj. 


Multe pli logike ŝajnas al ni establi komunan fonduson, 
el kiu oni destinos egalan kvanton por la nutrado de ambaŭ 
infanoj. Ni avertas, ke se ni kredas, ke la kreo de tia 
fonduso neeblas, ni detenas nin sugesti ĝin; sed ni opinias, 
ke ne nur ĝi estas realigebla, sed ke en komunista reĝimo 
estas la sola maniero starigi relativan egalecon. 


Ŝajnas, ke jam venis la momento, kiam oni koplodu 
eltiri la materialismon el la konsciencoj. Se ni volas, ke la 
novaj generacioj impulsu la mondon antaŭen, oni devas 
purigi la fundon de la koroj nesentemaj pro la mono. Se oni 
ne faras tiel, ni povos aserti, ke la bolŝevikoj ne nur 
nuntempe perfidis la komunismon, sed ke ili ne zorgas pri 
ĝia alveno en estontaj epokoj. 

La domoj por infanoj 


Estus malprudente kaj evidenta montro de malbona 
fido, nei, ke la kreo de la domoj por infanoj (vartejoj) estis 
verko de la oktobra revolucio. 


Ĉiu facilaĵoj, kiujn oni pretendas doni por ke la 
instruado de la infanaro estu pli realigebla, estis ne konataj 
en Rusujo, kvankam jam estis efektivigitaj en aliaj landoj, 
kiel Germanujo kaj Francujo ekzemple, kvamkam eble ne 
per la sama perfektigo kaj la komfortoj, kiujn disponas tiuj 
de Rusujo. 


Ni devas rekoni, ke la domoj por infanoj havas 
vastegan efikecon de la komunisma vidpunkto, ĉar la infanoj 
edukitaj en siaj hejmoj akiras individuajn kaj egoistajn 
spiriton kaj inklinojn, kiuj ilin faras ribelemaj, kiam ili 
plenaĝos, al ĉiu kunvivado aŭ kooperado en la kolektivigoj, 
dum en ĉi tiuj domoj lia spirito malfermiĝas al la 
kunlaborado, la solidareco kaj la sindonemo. 


La Ŝtato ne entute monhelpas la domojn por infanoj, 
tiel ke la prizorgo de ĉi tiuj ne estas senpaga por la gepatroj, 
male. Ĉiu familio pagas, laŭ siaj enspezoj, monkvanton 
variantan inter 15 kaj 25 rubloj. Dum la tago oni nutras ilin 
trifoje. La matenmanĝo je la naŭa matene, la tagmanĝo je la 
dekdua. Post la tagmanĝo, oni enlitigas ilin du horojn, 
kutimo kiu estas regulo en ĉiuj similaj institucioj de la Ŝtato: 
malsanulejoj, domoj de ripozo, ktp. Ellitiĝinte, ili manĝas 
teon kun kukaĵoj kaj eliras por ludi ĉiuj kunaj -infanoj kaj 
infaninoj-, somere, surstraten, kaj vintre, en la specialaj 
salonoj. Plejparte, la ludiloj devenas de la domoj de la 
geinfanoj. 


Ekzistas du klasoj de vartejoj. Unu por la infanoj de la 
naŭ monatoj ĝis la tri jaroj, kiuj ricevas la nomon de “Domo 

lulilo”. Alia por la geinfanoj de tri ĝis sep jaroj, lasta aĝo en 
kiu ili eniras en la lernejon nomita “Gardeno de infanoj”. 


Ĉiumatene je la horo iri al la laborposteno, la patrinoj 
portas siajn infanojn al la domo por infanoj kaj reprenas ilin, 
kiam finiĝas la taglaboro. Por ke la infanoj estu akceptitaj, 
oni bezonas prezenti laborpravigilon, per kio oni kreas 
novan malegalecon, ĉar ne ĉiuj, kiuj volas, povas porti siajn 
filojn al la “Domo lulilo” aŭ al “Ĝardeno de la infanoj”, sed 
nur kiuj laboras. 


Ĉi tiuj domoj por infanoj estis kreitaj por ke ne okazu 
kiel antaŭ la Revolucio aŬ, kiel en la kapitalismaj landoj, kie 
la virino, kiu laboras kaj estas patrino, devas forlasi la 
laboron en la manlaborejo, la fabriko aŭ la oficejo, por resti 
zorge de la ĵusa naskito. La domoj por infanoj plenumas 
tiujn zorgojn. Per tiuj malaperas la edzino-servistino aŭ la 
edzino-kovaparato kaj aperas la libera virino, kiu povas 
daŭrigi siajn laborojn. 


Kvankam rekonante la grandan socialan kaj instruan 
verkon, kiun realigas la domoj por infanoj, oni devas diri, ke 
ĉi tiuj ne estas sufiĉe taŭge zorgataj, ĉar en ĉiu domo estas 
virino por prizorgi tridek infanojn. Krom tio, kio estus 
malĉefa, estas la maloportunaĵo de la monkvanto, kiun oni 
devas pagi, maloportunaĵo, kiu devigas multajn laboristinojn, 
kiuj enspezas malgrandajn salajrojn -pri kiuj enspezas altajn 
salajrojn, ni ne parolas- forlasi la laborpostenon, kiam estas 
patrinoj, ĉar ili ne povas porti siajn filojn al la “Domo lulilo”. 


Okazas, ke aliaj devas daŭre labori pro neceso kaj, ke 
pro tiu sama kaŭzo-neceso, kio estas manko de tio nepra, 
ankaŭ ili ne povas profiti sin de la avantaĝoj de la domoj por 
infanoj. Krome estas la morala kialo, ĉar ne estas zorgoj, 
kiel tiuj de patrino, kio apartigas ankaŭ multajn de ĉi tiuj 
institucioj. 


VICENTE PEREZ (COMBINA) 407 


Nu ne estas strange, ke ĉiuj, kiuj iris al Rusujo, revenas 
laŭdante la superajn kvalitojn de la “Domoj por infanoj”, ĉar 
iliaj starigo kaj tasko estas tre estimindaj. Sed ĉiuj forgesas 
detale klarigi al ni la internan funkciadon de tiuj, io 
fundamenta por la ĝusta konado de afero. Same okazas 
kun la aserto, kiun iuj ĵetis pri tio, ke la Ŝtato zorgas la 
infanojn. Nenio pri tio. Oni devas detrui ĉi tiun falsan kliŝon. 
En Rusujo, samkiel en kiu ajn alia lando, la infanaro -ties 
instruado kaj zorgoj- apartenas al la familio. 


La Ŝtato -ni ripetas- nur prenas sur sin la forlasitajn 
infanojn, la orfojn aŭ tiujn de nekonataj gepatroj. Por tiuj, oni 
kreis la domojn de instruado, kie oni instruas ilin labori kaj 
kapabligas ilin prizorgi sin per si mem kaj esti utilaj al la 
Stato. 


La recidivuloj estas senditaj al la disciplinigaj kolonioj, 
kie restas internigitaj ĝis la fino de la puno, kiun oni al ili 
trudis. 


En alia ĉapitro, ni klarigos la pozicion de la virino antaŭ 
la geedziĝo. La leganto vidos en ĝi, kiel oni solvas la 
problemon de la patrineco en USSR. 


La socialaj asekuroj en USSR 


Kvankam la defitiva strukturigo de la socialaj asekuroj 
datiĝas de la oktobra revolucio, iliaj radikoj jam estis metitaj 
ekde la mallumaj epokoj de la carismo, dum kiuj la laborista 
klaso tenis perfortan kaj konstantan lukton kontraŭ la 
burĝaro, cele fini la teruran mizeron de kiu ĝi estis viktimo. 
Pro tiu kaŭzo, en 1911, pro metalurgia striko en Sankta 
Petersburgo (hodiaŭ Leningrado) la laboristoj adoptis 

senhezitan kaj decidan sintenon, energian kaj persistan, kiu 
donis kiel rezulton konkeri kelkajn plibonigojn en la 
ekonomia kampo, kiuj iom protektis ilin kontraŭ la malsato 
dum la penigaj tagoj de deviga mallaboremo, kiujn nepre 
devas trapasi la laborista klaso. 


Tamen ĉio akirita per tiom da sangaj luktoj estas 
bagatelo kompare tion, kion oni devis konkeri kaj la 
neprokasteblaj necesoj de la humiluloj. Sed venis la oktobra 
Revolucio kaj kun ĝi la triumfo de la proletaj idealoj. La 
bolŝevika Ŝtato, konscia de la neeviteblaj depostuloj de la 
laboristoj kaj ne ignorante la efikecon de la preventivaj 
disponoj, donis plenan kontentigon al la multfoje manifestitaj 
aspiroj kaj vaste kaj efike starigis la reĝimon de la socialaj 
asekuroj. 


La regularo de la sociala asekuro en Rusujo enhavas la 
du jenajn punktojn: 1) Akcidentoj de la laboro kaj malsanoj 
de medicino kaj ĉiugrada kirurgio. 2) Proviza aŭ tempa 
nekapableco kaj invalido. 


Ni ripetas iufoje pli, kvankam estas konsideritaj kiel 
tedaj, ke ni lokas nin laŭ nivelo de perfekta senpartieco. 
Animas nian plumon neniu batalema strebo, nek rimarkebla 
intereso de skolo. Pro tio, kiam oni metas la aferojn en ilia 
ĝusta punkto, ni devas deklari, ke ja la afero de la socialaj 
asekuroj estas unu el la konkeroj pli kompletaj kaj efikaj 
realigitaj de la rusa proletaro. Sed tio ne estos obstaklo por 
ke, dum la disvolvo de nia klarigo kaj de la detalo de la 
funkciado de ĉi tiuj asekuroj, ni komentu el nia privata 
vidpunkto la novan leĝon voĉdonitan en 1930. 


Per tiuj klarigoj, mallongaj kaj tute ĝustigitaj al la realo, 
ni ne faras alian aĵon ol klare pruvi, ke la plej vastaj konkeroj 


malprogresadas kaj malpliiĝas siaj valoroj kaj amplekso laŭ 
pasas la tempo, kiam pri ili ne efektivigas rigoran kontrolon 

la klaso, kiun realigis la konkeron, kiu ĉi-okaze estas la 
laborista klaso. 


En la regularo de socialaj asekuroj, kiuj validis ĝis 
1930, oni specifis, ke ĉiuj laboristoj ekde la unua tago de 
malsano enspezos la tutan salajron kaj havos la medicinojn 
senpage. Ĉi tiu devis ŝajni troa koncedo al la novaj 
diktatoroj, ĉar en 1930 ili voĉdonis novan leĝon, kiu 
specifas, ke oni nur pagos la tutan salajron al la laboristoj, 
kiuj laboris de antaŭ pli ol tri kaj duonaj jaroj kaj samtempe 
estis aliĝintoj al kiu ajn sindikato. Por kiuj ne plenumas tiujn 
kondiĉojn, oni disponas, ke la kvin unuajn tagojn de 
malsano ili enspezos nur la 75 procenton de la salajro kaj 
de post la kvina antaŭen la tutan salajron. 


Kiel oni konstatas, sen tio, ke la dekalkulo estas tre 
rimarkinda, la bolŝevika Registaro serĉis per tia dispono la 
ŝparon de kelkaj milionoj da rubloj jare, ĉar estis 
multnombraj la malgravaj akcidentoj de laboro, kiuj nur 
neeblas labori de du ĝis kvar tagoj. Krome, oni konstatas la 
tendencon devigi per la forto de la bezono, ke ĉiuj laboristoj 
estis enskribitaj en la sindikatoj ekde la unua tago de laboro, 
ĉar kontraŭe ili ne povos rajti la samajn avantaĝojn, ke la 
ceteraj. 


Ni neniel volas fari kritikon pri tia sistemo; ni preferas, 
ke la leganto meditu pri tio kaj decidu per si mem. Nur oni 
devas rimarkigi, ke la malaltiĝo komenciĝis. Hodiaŭ la 
rabato estas de nur 25 procento; morgaŭ, profitante la 
proletan submetiĝon, oni povas altigi ĝin al 50, kaj tiel 
sinsekve ĝis la malpliigo al minimuma tipo de 25 procento 
por kiuj ne estis aliĝintaj al sindikatoj antaŭ determinita 
nombro da jaroj. 


La logiko, la racio kaj la humanismo diras al ni, ke tia 
konduto neniel konformiĝas kun la principoj, kiujn la 

bolŝevikoj diras subteni, kaj ĉefe estas tute kontraŭaj al la 
ideologia etiko kaj la justeco. 


La domoj por ripozo 


Institucio, kiu meritas ĉiujn niajn gratulojn kaj, kiu devus 
intensigi sin ankoraŭ pli, estas tiu de la domoj por ripozo. 
Estas konstruaĵoj sufiĉe spachavaj, higienaj kaj aerumitaj, 
lokitaj en arbaroj aŭ ĉe riveroj, ekskluzive destinitaj por servi 
kiel ripozloko por laboristoj. 


Ĉiu laboristo, kiu laboras pli ol jaro en kiu ajn industrio, 
rajtas resti dekkvin feriajn tagojn enspezante sian tutan 
salajron. Tiuj, kiuj deziras resti ĉi tiujn dekkvin tagojn en la 
domoj por ripozo, devas sendi anticipan peton skribe al la 
komitato de la fabriko. Okaze, ke estus vaka loko, oni 
komunikas al la aŭtoro de la peto, ke li povas plenumi sian 
deziron. 


La laboristoj, kiuj pasigas siajn feriojn en la domoj por 
ripozo, nur devas pagi la vojaĝojn, ĉar la manĝaĵoj kaj 
restado estas senpagaj koste de la socialaj asekuroj. 

Tiuj, kiuj laboras en sandifektaj aŭ danĝeraj profesioj, 
ferias de tri semajnoj ĝis monato laŭ estas la kondiĉoj de la 
profesio. La direktistoj de fabrikoj, la submastroj, kuracistoj, 
sanigistoj kaj ceteraj profesioj ĝuas ferimonaton kun la 
samaj rajtoj, ke la laboristoj. 


La kuracdomoj 

Kiam venkis la Revolucio, la Registaro konfiskis ĉiujn 
kuracdomojn kaj banlokojn ekzistantajn en Rusujo kaj metis 
ilin je dispono de la laborista klaso. 


Ĉiuj ĉi konstruaĵoj, kiuj antaŭe servis kiel lokoj de 
kuraco, ripozo aŭ distro de la rusa nobelaro kaj burĝaro, 
estas lokitaj en la plej kuriozaj lokoj de la provincaj urboj, 
meze de foliabundaj arbaroj kaj provizitaj de ĉiuj bezonaj 
elementoj por prizorgi laŭdeve la malsanulojn kaj 
malsanemulojn. 


Unu el la plej vizitadataj kaj rekomendataj pro siaj 
klimataj kondiĉoj estas la urbo de Kislavosk, kie estas la 
fontoj de la famaj mineraj akvoj de “Narsan”, kie ekzistas pli 
ol sesdek malsanulejoj por ĉiaj malsanoj: reŭmatismo, nerva 
sistemo, tuberkulozo, koro, ktp, ktp. 


Ĉiuj malsanaj laboristoj devas konsulti la komisionon de 
kuracistoj, kiuj determinas la malsanon, la taŭgan 
kuracadon kaj la klason de malsanulejo, kiu al ili respondas. 
Oni enskribas ilin en registron kaj kiam estas ilia vico, oni 
avizas ilin por ke ili translokiĝu al destinita loko. 


Ĉar la nombro de malsanuloj estas tiel granda, ne 
estas strange, ke iuj atendos vicon dum tri kaj kvar jaroj ne 
atingante postenon en ajna kuracdomo. 


La nova leĝo de 1930 starigas, ke en la kuracdomoj oni 
devas rezervi grandan numeron da litoj kaj “specialajn” 
ĉambrojn, kiuj nur povos esti okupataj kontraŭ pago de 180 
ĝis 250 rubloj monate. La arbitrecon kaj maljustecon, kiun 
tia dispono reprezentas, konstatos la leganto rememorante 
kion ni diris en la antaŭa alineo, kaj rimarkante, ke la 
malnova leĝo disponis, ke ĉiuj litoj povis esti okupataj de 
ĉiuj laboristoj senpage. 

Tiel ke, se antaŭe, kiam la akcepto estis senpaga, ne 
estis sufiĉa loko por ĉiuj malsanuloj, kiu estos nun la 
problemo pro la devigo rezervi pagendajn litojn? 


Krome tiu dispono nuligas la tutan belecon, kiu aŭreolis 
la kreantan geston de ĉi tiuj kuracdomoj, ĉar estas perfida 
atenco kontraŭ la sociala justeco. 


Rimarku, ke per tio, kion enspezas la laboristoj, estas 
tute neebla, ke neniu el ili povas atingi pagendan liton. Nu la 
nova dispono profitigas kaj protektas ekskluzive la 
burokrataron, kiu enspezas fabelajn salajrojn. 


Ni supozas, ke per tia dispono oni ne pretendis alia aĵo 
ol imiti la nobelaron kaj la burĝaro de la malnova Rusujo, 
ĉar, kiel tiam tiuj, ni nun vidas la altrangajn dungitojn 
translokiĝi ĉiujare, dum la ferioj, al ĉi tiuj kuracdomoj cele 
evidentigi sian malŝpareman potencon, kiu estas humiliga 
ofendo al la laboristoj. 


Dume la malriĉaj malsanuloj, kiuj ne havas monon por 
pagi al si la lokon en la kuracdomoj, devas agonii kaj morti 
atende. Por fari malpli evidenta la maljustecon, al kiuj estas 
en la antaŭa situacio, oni redaktas tempan atestilon de 
invalideco, kiu en la plimulto el la okazoj estas atesto pri 
morto. 


La kuracdomoj, samkiel la domoj por ripozo, havas 
plenajn bibliotekojn, teatrojn, kinejojn en kiu ĉiusemajne 
okazas sufiĉe amasaj reprezentaĵoj. Tio esenca estis 
agrabligi la restadon de la malsanuloj. 


Ĉar ni parolis pri la invalidoj aŭ sentaŭguloj, necesos 
klarigi al la leganto, ke ekzistas tri klasoj de invalideco: 
apartenas al la unua klaso, tiuj deklaritaj kompletaj invalidoj 
kaj sekve ne povas daŭre labori. Ĉi tiuj enspezas la 75 
procenton de sia salajro. Al la dua klaso apartenas la 

dumtempaj invalidoj, kiuj enspezas nur la 40 procenton de 
sia salajro kaj oni enmetas en la trian klason tiujn, kiuj 
perdis sian produktan kapablon kaj, kiuj suferantaj 
malgravan malsanon ne povas doni la saman 
produktokvanton, ke la ceteraj laborantaj laŭkvante. Por ĉi 
tiuj oni kreis novan tipon de salajro, kiu al ili permesas 
enspezi proksimume la samon produktante malpli, 
ekzemple: laboristo antaŭe produktis kvar ŝrankojn; post sia 
malsano, li nur povas produkti tri. Tiam oni al li pagas 50 
procenton super la specifita prezo kaj tiel oni ne malpliigas 
la salajron. 


Jen mallonga, pura kaj skema la elmontro rapida kaj 
vera pri kio estas la socialaj asekuroj en USSR. La leganto 
konstatos per si mem la avantaĝojn, kiujn oni komence 
konkeris, kaj la okazintan malprogreson kaj tutcerte meditu 
pri tio. 


La asekuro pri patrineco 





La sovetia leĝo specifas, ke ĉiuj okupataj laboristinoj en 
USSR rajtas du monatoj antaŭe kaj du poste la akuŝo ferii 
cele laŭdeve prepari sin por la alveno de la estonta estulo. 
Ĉi tiujn datojn tamen devas decidi la kuracistoj, kiuj 
konsistigas la komisionon taskitan de ĉi tiu afero. Pro tio 
iufoje okazas, ke la estonta patrino eĉ ne ferias du 
semajnon, ĉar la kuracistoj ne povas tutcerte determini la 
ekzaktan tagon, kiam okazos la akuŝo. 


Ni tuj diras, honore al la vero, ke dum la tuta tempo, 
kiun daŭras la ferioj, la virino enspezas la tutan salajron. 


Krome ĉiuj, kiuj estos patrinoj, ricevas senpage 
vestaĵojn por la ĵusa naskito kaj pliigo de naŭ rubloj monate 

dum la naŭ monatoj de la gravedo, cele ili povas plibonigi 
sian nutradon laŭ oportuna maniero. 


Laŭ la oficialaj statistikoj, kiujn ni ne pridubos, la 
Sovetoj elspezis, nur por prizorgi la socialajn asekurojn, la 
kvanton da du mil milionoj, el kiuj kvarcent kvardek milionoj 
estis destinitaj al la konstruado de loĝejoj. 


Antaŭ ol fini ĉi tiun ĉapitron, ni volas preni aserton 
diskonigatan de la fervoraj komunistoj, kiu diras, ke la 
salajro de la laboristo estas pli alta ol tio, kion oni diras, ĉar 
oni devas aldoni al ĝi la monkvanton da ĉi tiuj plibonigoj ne 
ekzistantaj en la kapitalismaj landoj kaj, kiuj estas kvazaŭ 
komplemento al la salajroj: senpagaj lernejoj kaj socialaj 
asekuroj. 


Tion ni kontraŭargumentos per simpla kaj logika 
maniero por pruvi, ke ne estas tiel, ke de la specifita salajro 
oni dekalkulas du procenton de la imposto pri la salajro, 
kiun rekte enspezas la ŝtato; alia du procento, kiel kvoto por 
la sindikato; alia du procento por la kooperativo pri konsumo 
kaj, laste, la neevitebla devigo subskribi la depruntojn, kiujn 
ĉiujare cirkuligas la Ŝtato. Se ni rimarkas, ke al la menciitaj 
depruntoj, oni devas kontribui almenaŭ per semajna salajro 
kaj sumas la monkvanton da la impostoj aŭ dekalkuloj de la 
salajro, ni simple atingos logike la konkludon, ke la lernejoj 
kaj la asekuroj estas nur subtenitaj per la salajroj de la 
laboristoj mem. 


La lernejoj 


Kiel en Francujo kaj Germanujo, kie la instruado estas 
deviga ĝis la dekkvar jaroj, la rusaj infanoj devas ĉeesti en 
la lernejo post Mimimume la ok jaroj kaj ricevas senpagan 
instruadon. 

En la elementaj lernejoj oni ne havigas al la infano 
racian instruadon bazitan sur la harmonia disvolviĝo de la 
infano cele krei al li individuecon kaj, ke li evitos per sama 
takto kaj diskreteco fali en la ungegojn de la krudaj 
materiismo kaj aŭtoritatismo. 


Tiel, kiel en la landoj nomitaj burĝaj oni instruas la 
infanaron laŭ maniero aŭ sistemo pli-malpli katolika, kaj 
enplantas en la junajn cerbojn la nuligantajn dogmojn de la 
modaj religioj, kies ĉefa celo estas kultivi la tendencon 
sindoni al la abstraktaĵoj kun la malproksima espero atingi 
tion, kio ne estas en la ĉielo, forgesante tion, kio estas sur la 
tero, same, sed kun malsama tendenco fariĝas en USSR. 


Oni ne instruas en la lernejoj la katolikan religion, sed 
male oni diskonigas, subtenas kaj disvastigas alian ne 
malpli danĝeran kaj arbitran: la marksisman. 


La edukajn librojn, devigajn en ĉiuj rusaj lernejoj, devas 
pagi la gepatroj de la lernantoj aŭ ties familianoj. Ĉiuj ili 
enhavas temojn kaj skribaĵojn rilatajn aŭ faritajn de la 
bolŝevikaj idoloj, de Lenino ĝis Kalinin; tiel ke la instruado 
estas el resumo de la marksismaj teorioj interpretitaj de ĉiu 
tiuj gravuloj. 


Tiel la novaj generacioj kreskas kaj disvolviĝas 
konvinkitaj pri la nesupereblaj bonecoj de la reĝimo 
edukinta ilin, kiu tiel siavice scias, ke povas absolute kalkuli 
kun la aliĝo de tiuj junularoj, kies krania kapablo estis 
modlita laŭ gusto de la ŝtata kriterio. 


La sistemo -kiel ne povis okazi alimaniere- estas egala 
al tio uzita de ĉiuj registaroj. La laikaj lernejoj -pri la religiaj 
ni ne parolu-kreitaj de ĉiuj respublikaj registaroj ne havas 
alian celon ol modli cerbojn laŭ bildo kaj simileco de la 
menso bezona por la subtenado de la Respubliko. 

Kaj pri la konkreta kazo de Rusujo, kiel eblas, ke 
malaperos de tiu lando la aŭtoritato kaj diktatorado, se oni 
enkondukas ĉi tiujn konceptojn en la medolon de la infano, 
kaj male oni ne metas lin sur la vojon, kiu duonvidos la 
eblon, ke ĉiuj ĉi obstakloj malaperos? 


La kreo de nova, libera, humana kaj frateca mondo ne 
povas estis tuŝebla fakto dum oni edukas la junularon en la 
sankta timo al la aŭtoritato kaj en la profunda sento pri tio, 
ke estas necesa la subpremado por porti la homojn sur la 
“bonan vojon”. Nur la libero povas naski la feliĉon. Kiam la 
instruistoj emancipiĝos de ĉiu kuratoreco kaj komprenos kiu 
estas sia vera rolo, la homaro estos doninta decidan paŝon 
al sia leviĝo. Dume ĉiuj penadoj kolizios kiel la ondoj 
kontraŭ rifo, kontraŭ la murego de la prijuĝoj. 


Venis la momento forlasi, ĉar estas kontraŭefika, la 
kultivon de tiu malutilega planto, kiu nomiĝas aŭtoritato. Se 
ni devas semi nian konfidon en la plugo de ĉi tiuj generacioj, 
ni devas antaŭ ĉio elŝiri el ili la malbonigan herbon. 


Sed la rusa junularo ne povos impulsi la mondon 
antaŭen, ĉar ricevas tendencan kaj arbitran instruadon, ĉar, 
samkiel la fervojo, jam havas determinita sian irvojon. 
Tamen aliaj homoj venos, nerespektemaj kaj aŭdacaj, 
partianoj de la libera aero kaj la flugiloj -enamiĝintaj de la 
vojoj sen reloj-, kiuj finigos tiom da artifaritecto. 


Manke de sanktuloj kaj religiaj ferioj, la registaro 
determinis kvar festojn jare -aparte de la kurantaj-, kiuj 
servas por instrui la infanoj pri ilia signifo kaj, kiuj utiligas por 
gravitigi iom pli da plumbo sur la malforta juna kapo. Estas 
ĉi tiuj festoj: la unua de majo; la sepa kaj oka de novembro 
-nomitaj festoj de la revolucio- kaj la dudek unua de januaro, 
pro memorfesto de la morto de la granda bolŝevikestro 
Lenino. 

Ci-okaze la stratoj pleniĝas per afiŝoj, sur kiuj oni vidas 
figurojn de ĉiuj homoj reprezentaj de la diktatora aparato 
reganta USSR-on. 


Ĉi tiu estas la instruado, kiun oni havigas al la infanoj 
en Rusujo. Ni ne luktas kontraŭ ĝi, sed laŭ nia juĝo ŝajnas 
al ni erara, se ĝi klopodas produkti sendependajn estulojn. 
Nu se ĝi klopodas krei ulojn aŭtomatajn, disciplinitajn, 
senkonsciencajn kaj mankajn de iniciato, ili sekvas trafan 
vojon sur kiu ni konsilas al neniu, ke li sekvu ĝin. Estas vojo, 
kiu kondukas al la memmortigo. 


La prostituado 


Al la plimulto de niaj legantoj ŝajnos nekredebla, sed 
veras, ke en la Sovetia Rusujo ankoraŭ ne malaperis la 
prostituado malgraŭ ke ĉi tiu estis deklarita neleĝa kaj, ke ĝi 
devas disvolviĝi en la kaseĉo. 


Multaj asertas, ke la ekzistanta prostituado estas tre eta 
kaj, ke nur postvivas, kiel miskutimo de la moroj de la 
malnova reĝimo. Nenio pri tio. Tiel en Moksvo, kiel en la 
ceteraj gravaj urboj, kiujn mi vizitis, mi povis konstati, ke la 
plimulto el la ĉiesulinoj estas knabinoj de 18 ĝis 20 jaroj, kio 
tute malkonfirmas la menciitan aserton. 


La nuntempa prostituado ne estas la sama, ke antaŭe. 
Fariĝis nova rekrutado kaj la “falintaj” virinoj amase venis. 


Veras, ke la bolŝevika ŝtato uzas multajn disponojn por 
malebligi la disvolviĝon de ĉi tiu plago. Ĵuse oni disponis, ke 
ne estu permesa la eniro en la hotelojn je altaj horoj nokte al 
la paroj, kiuj ne estas geedzoj. Ankaŭ ne dum la tago, oni 
povas akiri ĉambron en la hoteloj, escepte de iuj geedzoj, 
kiu venis pro vojaĝo. 

Se iu ĉiesulino surstrate iras serĉante klientojn por la 
plenumo de sia komerco, estas tuj arestita. Se ŝi ne havas 
laborpostenon nek parencanojn nek familion, kiuj okupiĝis 
pri Ŝi, oni serĉas por Ŝi okupon, cele ŝi gajnis la vivon laŭ pli 
deca maniero. 


Multaj el ĉi tiuj malfeliĉulinoj estas laborantaj virinoj, sed 
pro la nesufiĉa salajro, kiun ili enspezas, estas devigitaj 
realigi ĉi tiun “eksterordinaran laboron” por ricevi kromajn 
enspezojn. Oni devas diri, ke multaj jam trovis novan 
sistemon por solvi la aferon. 


Ĉi tiu sistemo konsistas profitigi la avantaĝojn, kiujn 
proponas la eksedziĝo kaj edziniĝi kun la unua aperonto por 
la ekskluziva celo solvi la ekonomian problemon. Tamen ne 
ĉiam povas efektiviĝi ĉi tiu plano kaj ĉi-okaze, la supera 
rimedo estas la prostituado. 


Ni ne scias, kiuj motivoj kaŭzas la intereso, kiun havas 
la komunistoj aserti, ke en Rusujo estas neniigita la 
almozado kaj forigita la prostituado, ĉar ajna vizitanto de la 
“ruĝa paradizo” tuj konstatos, ke ĉi tiuj socialaj plagoj 
ankoraŭ daŭras, kvankam malpliigitaj, kaj li povos ridi pro la 
komunistoj, kiuj neas kion la okuloj vidas, kaj pro reĝimo, kiu 
por pravigi sin alvokas la mensogon anstataŭ sincere 
konfesi la veron kaj klarigi la kaŭzojn. 


Ni jam scias, ke la bolŝevikoj diros al ni —estas ilia 
eterna pravigo-, ke ĉi tiuj almozuloj aŭ tiuj ĉiesulinoj estas 
eksnobeloj aŭ grandaj kapitalistoj, kiuj ne volis labori. Sed ni 
diras, ke eĉ akceptante la eblon, ke tio iuokaze estus vera, 
ne eblas, ke ĉi tiu aserto ĝustigis sin al la vero, ĉar la aĝo, la 
kulturo kaj la manieroj, kiujn ni konis, neniel respondas al 
tiuj de kiuj troviĝis en la unua kazo. Almozado kaj 
prostituado estas du katastrofoj, kiuj vipas la karnojn de la 
proletoj de la urbo kaj la kamparo. Estas du kruelegaj 

elmontroj pri tio, ke la mizero kaj la ekspluatado ne 
malaperis nek ŝajne malaperos de USSR. 


Dume ankoraŭ daŭras la ruĝa povo kaj kaŝe de la rusa 
proletaro dikiĝas tiu grandega vampiro, kiu estas nomita 
burokrataro. 


La aborto 


Ege doloras al ni ne povi dediĉi la tutan bezonan 
spacon al tiel elstara kaj grava afero, kiel tiu de la aborto. 
Kaj ni karakterizas ĝin, kiel gravan aferon, ĉar ĝi estas unu 
el la rimedoj limigaj de naskiĝoj kontraŭ kiu oni pli batalis 
kaj, kiu per pli granda penado sukcesis subtenadi. 


Pro tiuj kialoj, ni opinias, ke unu el la plej bonaj trafoj de 
la rusa kodo estas leĝe akcepti la aborton. 


La leĝa aborto ne efektiviĝas, en la Sovetia Unio, ene 
de la hejmo de la paciento, sed en klinikoj specialaj por tiu 
afero. Estas taskitaj de ĉi tiu komisio la kuracistoj 
ginekologoj kaj la akuŝistinoj, kiuj prizorgas, ke la aborto 
efectiviĝos per la plej malgrandaj ĝenaĵoj kaj la plej grandaj 
facilecoj. 


Ĉiuj tiuj virinoj, kiuj ne deziras naski filojn kontraŭ sian 
volon en kiu ajn situacio, povas profiti sin de la leĝo, kiu 
rajtigas la propravolan aborton. 


Tamen la leĝo specifas, ke la prizorgado kaj ceteraj 
akcesoraĵoj por la aborto estu senpagaj, sed fakte nur 
povas profiti sin de tio la patrinoj de multnombra familio, kiuj 
havas pli ol kvar filojn; kiuj suferas iun kontaĝan malsanon, 
kiu povus heredi ilian filon, kiel estas la sifiliso aŭ la 
tuberkulozo, ktp, ktp. En la ceteraj situacioj, estas devige 

pagi la kostojn de la simpla operacio, kostoj, kiuj ĝenerale 
estas tridek rubloj. 


En la unua situacio, tio estas, kiuj povas peti la 
senpagan prizorgadon, oni devas prezenti la legitimilon 
pruvantan, ke la koncernatino rajtas tion. En la dua situacio, 
oni bezonas neniun legitimilon, sufiĉas pagi. 


Cetere ni rekonas, ke la leĝigo de la aborto estas 
bonega leciono por la nacioj, kiuj konsiderante sin 
“progresantaj”, ankoraŭ ne kuraĝis alproksimiĝi al io simila. 


Ĉi-sence en la ama kaj eŭgenika leĝaro, Rusujo sen iu 
dubo lokiĝis ĉekape de la mondo, kvankam ĝiaj leĝoj kaj 
metodoj estas plibonigeblaj. Ni ege deziras, ke ankaŭ estu 
tiel en la ekonomia kaj politika vivo. Tiam ni estus 
akordiĝintaj aŭ identiĝintaj kun la sovetia reĝimo. 

17a. La persekuto de la libera 
penso en USSR. 


Neniu dubas pri tio, ke ni vivas —ideologie parolante- 
unu el la plej sangaj epokoj, kiun registras la historio de la 
landoj nomitaj civilizaciaj. La 20a jarcento karakteriziĝas pro 
la krueleco per kiu ĝi traktas la homojn, kiuj lumigitaj de 
porjusta idealo aŭ soifaj de libero penas por renovigi la 
socialan sistemon de la mondo, alportante la lumon de la 
novaj konadoj al la mallumaj cerboj de tiom da estuloj, kiuj 
vivas en la plej kompleta nescieco. 


Multaj estas la idealistoj —de la pli diversaj tendencoj-, 
kiuj ĉiutage pereis en sia lukto kontraŭ la nuntempa organa 
sistemo de la Socio, kiu estas subtenita de la forto de la 
fusiloj kaj la mitrajloj, kiuj tiel en la paco, kiel en la milito, 
estas mortigaj instrumentoj serve de la maljusteco kaj la 
subpremado. 


Dum la kancero de la koruptado kaj la subaĉeto ronĝas 
la popolojn, kaj al la duonruina ĉaro de la burĝaro aliĝas — 
kiel la malnovaj sklavoj jungis sin al la imperia kaleŝo de la 
cezaroj- la partianoj de la forto, de la malunuiĝo, de la 
malamo kaj de la superregado —, la laboristoj -modernaj 
parioj- ne povas ĉesi ĵeti ĉiudirekten la flamigan vorton de 
sia pekelaĉeto kaj, pioĉo enmane, prepariĝas detrui la 
ruinan konstruaĵon, kiun aliaj konstruis kaj ankoraŭ nelonge 
subtenis. 


La jam komencita diserigo de la nuntempa burĝa 
reĝimo kunportis, kiel konsekvencon, lavangon el doloro kaj 
mizero pli grandan ol antaŭe por la laboristoj de la tuta 
mondo. La registaroj, konsciaj pri ĉi tiu irado en la abismon 

de sia malapero, ĉiel serĉas la stabiligon de sia politika kaj 
ekonomia platformo cele plilongigi la vivon de ĉi tiu mortanta 
Socio. Sed la proletaro, laca de suferoj kaj mankoj, 
siaflanke prepariĝas doni al ĝi la decidan baton por ke per 
ĝia morto ĉi tiu Socio preparu la naskiĝon kaj disvolviĝon de 
alia en kiu ekzistas pli da egaleco, libereco kaj justeco. 


Multaj protestis kaj ankoraŭ protestas kontraŭ la blanka 
teroro deĉenita en ĉiuj nacioj. Oni parolis per multo da 
detaloj kaj per flamiga vorto pri la reakciaj persekutadoj 
faritaj en la Balkanaj Landoj, kie la karceroj estas plenplenaj 
de homoj defendantoj de la socia renovigo. Oni arde luktis 
kontraŭ la krimoj, kiujn la itala faŝismo —personigita de 
Mussolini, la moderna Cezaro- plenumis dum sia irado al 
Romo, en kiu mortigis centojn da pensuloj, kiuj falis pro la 
kugloj de iliaj riglilaj fusiloj. 


Tamen malmultaj protestis kontraŭ la persekutoj, 
enkarcerigoj kaj ekziloj, kiuj arbitre fariĝas en la lando de la 
“libereco” kaj la “demokratio”. Ni parolas —sen ironioj- pri 
USSR, pri ĉi tiu edena lando, kie la individuo de kiu ajn 
tendenco, kiu ne submetas sin al la decidoj de la 
diktatorado de la Komunista Partio, estas viktimo de la plej 
furioza persekutado, enkarcerigoj kaj ĉiaj ĝenadoj. 


Ni ne povas kompreni ĉi tiun rimarkeblan intereson 
prisilenti ĉion, kio okazas en la lando de la Sovetoj, kie la 
proletaro ne povas havi privatajn bibliotekojn, kiu enhavas 
ĉiajn verkojn, nek sendependajn ĵurnalojn en kiuj estas 
permesate libere elmontri ĝiajn ideojn aŭ simple ĝiajn 
plendojn. Nur la gazetaro de la Komunista Partio kaj la 
libroj, kiujn ĉi tiu rajtigas, povas esti legitaj. La cetero estigas 
krimon. Tiel ke la verkoj de la grandaj pensuloj kaj 
sociologoj, kiel Max, Stirner, Kropotkin, Bakunin kaj aliaj 
multaj eĉ ne hazarde povas esti legitaj, ĉar troviĝas en 
neniu biblioteko. 

La solaj, kiuj protestis kontraŭ tiaj procedoj estis la 
revoluciaj sindikatistoj kaj la anarkiistoj, kiuj finfine estas la 
solaj, kiuj ĉiam levas la voĉon kontraŭ ĉiu subpremado, ĉu 
loka, ĉu internacia; kontraŭ ĉiu Ŝtato kaj kontraŭ ĉiu 
diktatorado efektivigita de kiu ajn partio per kiu ajn nomo — 
blanka, ruĝa kaj nigra. 


Estas nature, ke ĉiu konscia estulo abomenis la 
diktatoradon. Ĉi tiu klaso de povo, kvankam estu bonkora, 
ĉiam reprezentas obstaklon por la disvolviĝo de la socia 
progreso. Faciligante la eterniĝon de la aŭtoritatema spirito 
en la kolektivo kaj la individuo, la diktatorado metas 
grandegan digon al la impulso de la progreso. 


Sub tia reĝimo devas vivi la homoj en USSR. La 
malkontentuloj, malkonformuloj, ĉiuj tiuj, kiuj movitaj de sia 
amplekse liberala spirito, kuraĝis manifesti sian ne 
komunisman penson -— ĉu anarkiistoj, sindikatistoj, 
nepolitikemuloj aŭ simple revoluciaj socialistoj- pentopagas 
la subtenon de siaj teorioj en la amarecoj de la malliberigo, 
ĉu en Centra Azio, en Siberio, en Turkistano ĉu en la famaj 
malliberejoj “Modeloj”, kiel tiu nomita “Butirka”, pri kiu ni 
parolis en alia ĉapitro. 


Rememoros la leganto, ke la belga kaj franca 
delegitaroj kelkfoje petis viziti ĉi tiun karceron lokitan en 
Moksvo sen tio, ke neniam ili povis atingi kontentigon al siaj 
pretendoj. Kial okazas ĉi tiu neebleco penetri en ĝin, kiel 
vizitanto? Simple: ĉar Butirka estis la karcero destinita 
ekskluzive al tenejo de politikaj malliberuloj, kiuj 
ajnamomente atendas esti kondukitaj ĉu al Siberio, ĉu al la 
insuloj Solovski, la arestitoj loĝas en ĝi sub malbonegaj 
kondiĉoj por la sano kaj de higieno, mankaj de surtutoj kaj 
amasigitaj je granda kvanto en tre etaj ĉeloj. Se ĉi tiun 
spektaklon vidintus kiu ajn eksterlanda delegito, estas 
nedudeble, ke tio kaŭzos al li tre malbonan impreson. Por 

eviti la klarigojn, kiuj estos bezonaj kaj malaperigi tiun 
impreson, oni elektis malpermesi la vizitojn. 


Estas centoj da anarkiistoj enfermitaj en la karceroj de 
Moksvo, Leningrado, Uralsk, Werchne, Charcow, ktp. La 
sola krimo, kiu pravigis la liberperdon de tiuj kolegoj, estas 
la spontanea, varma kaj decida deklaro de ilia emancipa 
kredaro, farita antaŭ kaŝpolicanoj aŭ satelitoj de Stalino. 
Kelkfoje ankaŭ la kaŭzo estas la buŝa aŭ skriba 
propagando, kiujn ili povis fari. Preskaŭ ĉiuj perdis la sanon 
dum la enfermado pro la abomeninda traktado ricevita. 


De 1920, kiam estis fermita la anarkiista eldonejo 
“Golos Truda” (La Voĉo de la Popolo) kaj malpermesita la 
samnoma ĵurnalo pro ordono de la Komunista Partio, la 
anarkiistoj kaj revoluciaj sindikatistoj konstante suferas 
furiozan persekutadon fare de la bolŝevika diktatora povo. 
Cele malfimigi kaj detrui ilin, oni elpensis la plej 
nekredeblajn komplotojn, oni akuzis ilin je sabotantoj, 
banditoj kaj rabistoj. Kiam ĉi tiuj kalumnioj ne kaŭzis la 
sufiĉan efikon kaj cele havi pli da pravigiloj por persekuti ilin, 
oni akuzis ilin esti spionoj aŭ esti je intima rilato kun la 
Kulakoj kaj la burĝaro por detrui la sovetian reĝimon. 


Ĝuste la samo okazas en kiu ajn lando —jen regas kiu 
ajn sentaŭgulo, jen estas respublika reĝimo-, kie, kiam oni 
ne povas persekuti la anarkiistojn, kiel defendandojn de 
idealo, oni elpensas rabojn kaj aliajn “krimojn”, kiujn poste 
oni atribuas al ili. 


La aŭtoritatemaj komunistoj partianoj de Stalino aŭ de 
alia ajna disidento asertas, ke en Rusujo la anarkiismo estis 
detruita; ke ĝi havas nenian influon inter la laboristaj amasoj 
kaj, ke ĝia morto estas faritaĵo. Tio estas, ili uzas la saman 
artifikon, kiun uzis la mortinta hispana diktatoro Primo de 
Rivera, kiu post la fermado de la sindikatoj, la malpermeso 
de la laborista gazetaro kaj la enkarcerigo de miloj da 


VICENTE PEREZ (COMBINA) 425 


aktivuloj —ni ne parolas pri la mortigitoj- diris: “La 
sindikatismo estis venkita kaj ne reviviĝos”. Sed, samkiel 
eraris Primo de Rivera, ĉar la cirkonstancoj pruvis, ke la 
anarkiista sindikatismo estas viva kaj atenta, tiel ankaŭ 
trompiĝas la komunistoj, ĉar la anarkiismo, kvankam ne 
manifestas sin, vivas kaj disvolviĝas konstante en la koro 
kaj spirito de la rusa proletaro. 


Se en tiu lando nur ekzistus ŝanco de relativa libero, ni 
tuj vidus kiel ekstarus kaj manifestus sin pere de potencaj 
gazetaro kaj organizoj, ĉiuj nekalkuleblaj anarkiistoj, kiuj tie 
estiĝis sub la diktatora boto. Nur tiel ili povus konvinkiĝi ĉu 
vere ekzistas aŭ ne la anarkiismo en Rusujo. 


Ĉar —kiu ajn iom meditanta, klare ĝin vidos - kiel eblas, 
ke la anarkiismo estis venkita de sistemo, kiu sukcesis doni 
nek ekonomian nek politikan kontentigon al la proletaro? 
Oni krome komprenas, ke la pereigo de la anarkiismo en 
USSR estas tre malfacila, rimarkante, ke estas tiu unu el la 
eslavaj landoj, kie la anarkiismo akiris pli grandan influon. 
Tio, kio okazas, kiel ni jam diris, estas, ke ĝi ne havas eblon 
libere manifesti sin kaj se iufoje klopodas fari tion, devas 
esti tre kaŝe kaj riskante sin al severaj punoj, ĉar ĝi estis 
deklarita eksterleĝa kaj devas disvolviĝi en la kaŝeco, kiel 
okazas al ĉiuj frakcioj, kiuj, kvankam estas marksismaj, 
malkonsentas la oficialan komunistan koncepton. 


Cele ke la leganto akiru klaran kaj travideblan ideon pri 
la kruelega persekutado okazanta en Rusujo, ne nur 
kontraŭ la anarkiistoj kaj revoluciaj sindikatistoj, sed ankaŭ 
kontraŭ la amikoj de Trockij, ni mallonge klarigos kelkajn el 
la plej gravaj procesoj, kiuj okazis en la Sovetia Respubliko. 
Per tio, ni pruvos, ke la sola konkreta akuzo, kiun oni povis 
ĵeti kontraŭ la anarkiistoj kaj ceteraj malkonformuloj, estas 
teni neŝangeblaj siajn ideologiajn konvikojn de opozicio al la 
aŭtoritatemaj tendencoj, kiuj jam aperis en 1866 en la kerno 

de la “lLA.L.” (Internacia Asocio de Laboristoj) inter la 
partianoj de Markso kaj Bakunin. 


Estas nedudeble, ke nuntempe la rusaj laboristaj 
amasoj sentas sin elreviĝintaj pro la agado de la Komunista 
Partio, ĉar pasas la jaroj, oni ade kreas novajn burokratarojn 
kaj la politika aŭ mona kondiĉo de la laboristo ne pliboniĝas. 
Dume daŭras la enkarcerigoj, kies nombro pliiĝadas, ĉar se 
hieraŭ estis nur la anarkiistoj la viktimoj, hodiaŭ ankaŭ estas 
la membroj men de la partio, kiuj manifestis sin favoraj al la 
enkonduko de demokratiaj normoj en la ŝtata komunista 
agado. Pro tio, Trockij samkiel Andres Nin, Victor Serge kaj 
Rakovski kaj multaj aliaj, kiuj farus la liston senfina, estis 
foetitaj de la Oficiala Partio, persekutitaj kaj ekzilitaj de la 
lando, kiun per tiom da fervoro ili kontribuis liberigi kaj pro 
kiu ili riskis malavare eĉ la propran vivon. 


La Historio ripetiĝas. La samo, kio okazis en la franca 
Revolucio de 1793, en kiu ties estroj, pro personaj ambicioj 
aŭ pro konvenaĵoj de partio, gilotinis unu al aliaj, okazas — 
alimaniere, memkompreneble- en Rusujo. Politike, la 
trockiista movado estis gilotinita, samkiel la anarkiista 
movado kaj ĉiu demokrata aŭ liberiga movado, nomita de 
ajna maniero. 


Kiel kaj per kiuj rimedoj ili sukcesis krei ĉi tiun 
aferstaton, malican kaj malhonoran, kiu endanĝerigas la 
komencitan progresan iradon al pli bona morgaŭo? Ni jam 
diris, elmontris kaj pruvis tion en aliaj ĉapitroj, sed ne gravas 
al ni ripeti ĝin ĝis la sateco. Ĝia divizo ĉiam estis la manko 
de demokratio. La malestimo al ĉiu demokrata normo. La 
manko de kritiko kaj esprimlibero. Se eblus la propagando 
de ĉiuj ideoj, kiuj emas levigi la etikan sencon de la 
homamasoj, eble en ĉi tiuj momentoj Rusujo vivus en la 
apogeo de la libereco. Kvankam ni bone komprenas, ke la 
sekvan tagon de la detruo de la kapitalismo reĝimo neeblas 

tute starigi la liberecenan socion, ĉar la ekonomia fakto 
havas grandegan influon sur la socia konstrua senco kaj, 
ĉar de la disvolviĝo de la produktantaj fortoj dependos la 
grado de feliĉo kaj bonfarto de ĉiuj, ni ne povas akcepti, ke 
la taskito regularigi la pason al tiu libereco estu Registaro aŭ 
ajna grupo de politika partio, kiel okazis en Rusujo, sed ke 
devas esti la sindikatoj de produktado kune kun la 
Komunumoj aŭ Municipoj, kiuj ellaboros la statistikojn de la 
produktado kaj konsumado kaj kunordigos la bezonojn de 
unuj regionoj kun aliaj. Ĉi tiu laboro estos ekskluziva verko 
de la manaj kaj intelektaj laboristoj, kiuj estas la solaj 
kreantoj de la socia riĉeco. Ĉiuj kunaj, laŭ plena harmonio 
kaj kamaradeco, laboros sen neceso konfidi ĉi tiujn laborojn 
al Trustoj, Komisaroj aŭ aliaj ŝtataj institucioj, kiuj nur estas 
utilaj por subpremi, devigi kaj vivi mallobereme, kiel okazas 
en la “ruĝa paradizo”. Ankaŭ ne estus bezona la polico nek 
ŜPD -ĉio estas la samo-, kies komisio estas persekuti la 
laboristojn, kiuj malkonsentas kun la superreganta kredo, 
ĉar tiuj, kiuj laboras, estos la solaj, kiuj povos diskuti tion, 
kio rekte efikas sur ili kaj pro tiu sama kialo reciproke toleros 
sin. 


Ĉi tiu estas, laŭ nia opinio, la sola maniero logike kaj 
racie detrui la malvirtojn, kiujn la burĝa reĝimo postlasis al la 
kolektivigoj, ĉar nur la trankvila diskuto kaj la konscienca 
studado lumigas la cerbojn kaj, ĉar nur per la persvado 
povas formiĝi konsciencoj. La persekutadoj kaj enkarcerigoj 
anstataŭ allogi partianojn, nur atingas pliigi la kvanton da 
malamikoj. Komprenante tion tiele, ni neniam kaj nenie 
ĉesos defendi la liberon de gazetaro kaj organizo, 
elementoj, kiujn Rusujo tute malhavas. Tial ne estas 
komunisma forto, sed dekadenco. La junaj cerboj, fontoj de 
ideala riĉeco, de kreantaj novaĵoj kaj de impulsoj kaj inklinoj, 
devas stagni sin en la mallarĝa cirklo, kiun decidis la 
diktatoro, la aŭtoritato, la Ŝtato. Male ili estas devigitaj 

alfronti sin kontraŭ ĉi tiuj tri institucioj kaj alfronti la 
danĝerojn proprajn al sia ribela pozicio. Tiujn, kiuj tiel 
agadas, atendas la plej kruelaj persekutoj. 


La plimulto de la juĝprocesoj, kiujn oni juĝas en USSR 
ne realiĝas publike, tiel ke la publiko ne povas aŭskulti la 
akuzon kaj la pledon de la procesitoj. Je malferma pordo 
nur okazas la juĝprocesoj, kiuj pro sia speciala karaktero 
povas kaŭzi certan sensacion en la internacia opinio, cele 
altiri al si la simpatiojn de certa popola sektoro aŭ pravigi la 
ekziston kaj daŭron de la “diktatorado de la proletaro”. 


Tio estas, kio okazis en la nomita “proceso de la 
Industria Partio”, kun Ramsin, Fedotow, Larichew kaj aliaj 
akuzitoj. Samkiel en la proceso de la menĉevikoj, tiu de la 
minoj de Donec kaj tiu de la ukraniaj separatistoj. En neniu 
el ĉi tiuj procesoj estis sola anarkiisto akuzita. Tio, per si 
mem, estas plena pruvo, ke estas nenia rilato kun la 
sabotantoj kaj la kontraŭrevoluciuloj. En la proceso Ramsin, 
male, estis akuzita malnova bolŝeviko, eble unu el la plej 
grandaj rusaj marksistoj, kiu plenumis la taskon de direktisto 
de la Instituto Markso kaj Engelso. Ĉi tiu, malgraŭ ĉio, ne 
estis juĝita publike, kiel oni faris kun la ceteraj 
“insdustriistoj”. 


Per la sama sekreta maniero oni agadis kun la 
anarkiistoj kaj ceteraj disidentoj, kiuj devas foriri al la ekzilo 
aŭ al malliberejo ne sukcesante, ke iliaj voĉoj estis aŭditaj 
de la juĝistoj aŭ la publika opinio. Ĉiuj iliaj argumentoj, 
plendoj aŭ deklaroj restas sufokitaj en la ĉeloj de ŜPD. 


Neniu povis ĉeesti en la proceso Ghezzi kaj ankaŭ ne 
en iu de kiuj estis arestitaj kun li, tiel ke neeblis rekte ekscii 
kiuj estis la akuzoj, kiujn oni prezentis kontraŭ ili. Tamen, 
malgraŭ ke oni povis trovi nenion kontraŭ ili, ili estis 
komdanitaj al tri jaroj de malliberejo. Nur pro la grandega 
krimo ĉiam manifesti, Ghezzi, sian malkonformecon kun la 

diktatorado, kun la centralizismo kaj, ĉar li ĉiam kaj 
ĉiumomente subtenis la samajn ideojn pro kiuj li ankaŭ estis 
persekutita en Italujo. 


La sola reala akuzo kaj, kiu estis la kerno de la 
proceso, kiun oni povis formuli kontraŭ Ghezzi estis pri tio, 
ke li kunvenis kun aliaj anarkiistaj amikoj. Tamen la Itala 
Komunista Partio asertis, ke Ghezzi efektivigis insideman 
kampajnon kontraŭ la sovetoj, havigante materialon al la 
“LA.L.” Niaflanke, ni asertas, ke tia afero estas kompleta 
farso. Ghezzi kunlaboris kun la rusa konstruado per sia 
konscia penado, ĉiam laborante per fervoro kaj entuziasmo 
en sia ofico de mekaniko. Krome, li estis premiita de la 
Pario mem ĉar li enkondukis en la industrio etan 
elpensaĵon, kiu faciligis la raciigon kaj havigis grandajn 
ŝparojn. Antaŭ tia precedenco, oni povas demandi: Ĉi tiu 
estas la sabotado realigita de la anarkiistoj en Rusujo? La 
nepartia kaj klarvida leganto havas la parolon. 


Alia fakto, kiu pruvas ĝis kiu ekstremo estas furioza la 
persekutado kontraŭ la anarkiistoj en USSR estas la sekva 
afero, okazinta en 1927. Ĉi-epoke estis arestita Alfonso 
Petrini pro sengravaj aferoj, kiujn ankoraŭ oni ne scias kaj 
ĝis nun, neniu povis scii pri li kaj ni ignoras se li vivas aŭ 
mortis. Mi, kune kun kelkaj amikoj loĝantaj en Moksvo, faris 
la bezonajn formalaĵojn cele scii lian loĝlokon kaj klarigi la 
faktojn pro kiuj li estis komdanita. Post ne malmultaj 
esploroj, ni sukcesis scii, ke Petrini estis komdanita je la 
maksimuma puno, kiu estas dek jaroj de enkarcerigo. Laŭ 
asertas kelkaj bolŝevikoj, Petrini estis komdanita pro 
spionado serve de la itala faŝismo. 


Kiel povas klariĝi ĉi tiu aserto se Petrini devis fuĝi el 
Italujo persekutita de la faŝistaj bandoj kaj la itala komunista 
partio mem rekomendis al li, ke li eniru en Rusujon? Ne 
estas verŝajne, ke post mallonga loĝado en sovetia teritorio, 

li metis sin serve de siaj propraj ekzekutistoj kaj 
persekutantoj. 


La proceso Petrini samkiel tiu de Ghezzi kaj de aliaj 
multaj anarkiistoj kaj trockiistoj disvolviĝis ĉirkaŭataj de la 
plej absoluta sekreto. Ĉiuj ĉi procesoj, kiel multaj aliaj, kiuj 
sufiĉos por plenigi plurajn volumojn, efektiviĝis en la ŜPD- 
ejo mem sen tio, ke la amikoj aŭ familianoj povis helpi ilin, 
nek fari ion favore de ili. Ĉu ne havis tempon la bolŝevikoj 
por formi tribunalon revolucian, kvalifikitan kaj liberan por 
juĝi kiujn ili nomas kontraŭrevoluciuloj, sub la taglumo, 
prenante sur sin la respondecon de siaj verdiktoj kaj 
kondamnoj? Ĉar ili ne faras ĝin tiel, ni neniel povas doni 
krediton al la akuzoj, kiuj pezas sur la anarkiistoj, trockiistoj 
kaj ceteraj disidentoj. 


Por kompari la akuzon necesas, ke ekzistu la defenda 
advokato kaj, ke la juĝoj fariĝu publike, invitante la 
atestaton de unu kaj alia flanko, io, kio nuntempe ne 
okazas en Rusujo. La evidentan pruvon ni havas, krom la 
cititaj procesoj, en la afero Rusakow kaj tiu de Lazarevich, 
kvankam ĉi tiuj du kazoj, malgraŭ la kondamno, oni 
sukcesis forpreni ilin de la malliberejo, pro la energia 
protesto kaj la persista premado de la tuta internacia 
laborista klaso. 


La samon oni devus fari kun ĉiuj kamaradoj, kiuj estas 
kondamnitaj kaj suferas ĉiujn dolorojn kaj amarecojn pro la 
sola krimo ne voli konsenti con la nekredeblaĵoj de la ŝtata 
komunismo. Ĉi tiu estas la sola kaŭzo de ilia ekzilo kaj de la 
persekutadoj, kiujn ili suferas, kvamkam por doni la 
sensacion, ke en Rusujo estas demokratio kaj libereco, oni 
ne parolas pri iliaj ideoj kaj oni prezentas ilin, kiel krimulojn, 
faligante sur ĉi tiujn persekutitojn makulon, kiu por ilia 
konscienco kaj etiko estas ofendo. Oni akuzas ilin pri 
sabotado aŭ spionado. Ĉi tiun sistemon de insidema, 

intrigema kaj abomeninda akuzo uzas la komunistoj, ne nur 
en Rusujo, sed ankaŭ ĉiulande, por enkonduki la dubon kaj 
la ŝanceliĝon inter la vicoj de tiuj, kiujn ili konsideras kiel 
malamikojn. Mi konstatis kiel ili uzis ttun kalumnian sistemon 
en Moksvo, ne nur kontraŭ anarkiistoj, sed ankaŭ kontraŭ 
Trockij mem. 


Okazis en 1930. La Komunista Partio publikigis 
broŝuron per kiu akuzis Trockij--on, antaŭ la laboristaj 
amasoj de la tuta Unio, vendiĝi al la angla kapitalismo 
kontraŭ X britaj pundoj. Kaj ĉiu ĉi kalumnia kaj malnobla 
aparato estis direktita kontraŭ viro, kiu fakte nur estas 
disigita de la Komunista Partio pro etaj malakordoj de rigore 
politika senco, pli da formo ol da fundo. Kalkulu per tiu 
pruvo kiuj devas esti la rimedoj uzitaj kiam oni volas lukti 
kontraŭ anarkiistoj! Ni devas konstante esti singardaj 
kontraŭ tiaj kanailaĵoj. 


Ĉiuj penadoj faritaj de Trockij por sinceri sin antaŭ la 
rusaj laboristaj falangoj kaj pruvi, ke ĉio estis malhonora 
kalumnio, rezultis nulaj, ĉar eĉ ne unu sola el liaj notoj estis 
publikigita. Same okazis kun lia “Platformo”, libro, kiun li 
skribis por difini sian politikan pozicion kaj, kiun pro ordono 
de la stalina diktatorado oni ne povas legi nek cirkuligi en la 
sovetia Respubliko. 


Ĉi tiuj estas la indignaj rimedoj, kiujn uzas la komunistoj 
—mi jam diris, ke same en Rusujo, ke en la ceteraj nacioj- 
por misfamigi tra la tuta mondo la aktivulojn de la revolucia 
sindikatismo aŭ la anarkiistojn. Necesis —prisilenti tion 
egalas kunkulpecon- klare kaj sincere diri tion por ke la 
publiko sciu kio okazas. 


Alia fakto, kiu elokvente pruvas per kiu furiozeco 
agadas la bolŝevikoj, estas, ke neniu povas eliri el la lando 
se ne estas satelito de Stalino aŭ konvikito pri la bonecoj de 
la reĝimo tie reganta. Por la rusaj civitanoj estas tute 

malpermesita la elmigradon. Koncerne la eksterlandanojn 
tie rifuĝintajn, se ili ne tutklare konsentas kun la stalina 
komunismo, trovas ĉiujn imageblajn malfacilaĵojn kaj 
obstaklojn, se ili klopodas foriri de Rusujo. La familianoj de 
ĉi tiuj havas la saman sorton kaj eĉ multfoje ne sukcesas la 
proponitan celon. 


Ĉu estas ĉi tiu la spektaklo de la “libereco” (?), kiun per 
sia revolucio volas porti al ni la diversaj frakcioj de la 
Komunista Partio? Absolute necesos, ke la komunistoj mem 
konfesu, ke la ŝtata tendenco de la unua internacio, 
plenumita en la realo, ne kontentigas la aspirojn de la 
laboristaj amasoj. Tiel ĝi estas devigita subteni kvanton da 
burokrataj institucioj, kiuj uzurpas plejparte la produktojn el 
la laboro de la laborista klaso. La burokratoj pro sia 
privilegia situacio, pro kiu ricevis la kromnomon de “laborista 
aristokrataro”, estas la plej fervoraj defendantoj de la nova 
Ŝtato, subpremanto de la laboristaj amasoj de la urbo kaj la 
kamparo. 


Tial, post la spertaĵoj de la rusa Revolucio, la malamikoj 
de ĉiuj diktatoradoj, de ĉiuj ŝtatoj kaj registaroj: la 
anarkiistoj, kiuj reprezentas la alian kontraŭaŭtoritateman 
tendencon defenditan unue de la nelacigebla luktanto 
Bakunin kaj poste de la sciulo geografo Elizeo Rekluzo, 
opinias, ke la sola revolucio, kiu donos plenan politikan kaj 
ekonomian kontentigon al ĉiuj laboristoj, estas tiu, kiu 
definitive finos kun la nelogika ekspluatado de la homo fare 
de la homo, tiu, kiu reale kreos justan kaj egaleman socion, 
en kiu ne estos krizo kaj ĉiu laboros por vivteni sin. Tiam oni 
povos paroli pri komunumo el laboristoj kaj ni kredos, ke la 
laboro riĉigas kaj dignigas la laboriston; la produktado estos 
posedaĵo de la ellaboranta homamaso kaj ne de la Ŝtato. 


La sindikatoj, laŭ mi kompreno, povas esti granda 
faktoro de renovigo kaj konstruado ĉi-sence. Sed ili ne 

povas fali en la politikajn deviojn, ĉar ĉi-okaze perdos sian 
tutan krean valoron kaj malvigliĝos eterne en neniam finita 
atendo. 

18a. Panait Istrati. 


Ni ne volas fini ĉi tiun libron ne dediĉante ĉapitron al ĉi 
tiu eksterordinara rakontisto, ĉi tiu revolucia kaj entuziasma 
verkisto, kiu fervora admiranto de ĉio, kio estas progreso kaj 
libereco, volis koni de apude la rusan revolucion. 


Mi havis la okazon konatiĝi kun li la jaron 1929, kiam li 
ĵus finis rondveturon tra la sovetia teritorio, el kiu li eltiris tre 
malbonan impreson kaj kies donitaĵojn, kolektitajn ĉe la 
fonto mem de la protesto, aŭditajn el popolaj lipoj, servis al li 
por skribi tiun kuraĝan libron, modelo de sincereco kaj 
brileco, titolitan “Rusujo senvualigita”. 


Dum la konversacio, kiun ni tenis, li klarigis al mi la 
grandon de sia elreviĝo kaj rakontis al mi tion doloran, kio 
estis por li devi konfesi la veron post ol manifesti tiel 
fervoran entuziasmon en la leteroj, kiujn li skribis al siaj 
amikoj pro lia alveno al USSR. 


Mi rimarkigis al li, kiel senkulpigon, ke neniu povas 
elteni la entuziasmigan ondon, kiu trenas lin, kiam venas al 
Rusujo la unuajn tagojn pro la apoteoza akcepto, kion oni 
faras tiel la delegitojn, kiel la turistojn, kiuj iras al tiu lando 
pro vojaĝo de oficiala karaktero. 


Tiam Istrati parolis al mi pri siaj projektoj. Per frazoj 
plenaj de fervoro kaj rezonado, li al mi skizis la grandajn 
liniojn de sia libro, kiu laŭ bonega esprimo de A. Bailly, estas 
sincera kaj lojala atako kontraŭ la nova malbonfarantaro, kiu 
en la Povo satiĝas dum la mizeruloj malmole laboras por 
pagi la konton, certe tre altan, de la proletaro. 


La libro ja estas sincera krio kontraŭ la senbrida orgio 
de la “sovetiaj direktistoj”, kiuj forgesante la originon de la 

revolucio, sendas la verajn kaj purajn revoluciulojn en la 
karceron, la malliberejon aŭ Siberion. La libro devis esti 
pura, senmakula bildo pri la malordo, timo kaj burokrata 
diboĉado, kiu detruas la sovetian landon. 


Kaj ekkrias Istrati: 


“Jes, la mondo mortas ĉie, supre kaj sube. Tamen se 
estas juste kaj taŭge, ke ruiniĝas la strukturo de tio supre, 
ĉar ĝi jam donis de si ĉion, kion povis, mi neniel povas 
koncepti la senmoralecon de tio sube, kiu manifestiĝas 
apenaŭ komencinta la provo. 


Mi ne protestas kontraŭ la homamaso. Ĉi tiu, en sia 
mizero, ĉiam suferis malsaton kaj nur pensis pri tio sublima 
je rekta rilato kun sia stomako. Ĉi tiun ni devas pekliberigi. 
Sed, kiel ni povos pekliberigi tiujn, kiuj elstaras en ĝia kerno 
kaj, anstataŭ favori la homamason, faras kvazaŭ asignas al 
si apenaŭajn salajrojn, kiam reale akaparas salajrojn, rabas, 
seksperfortas, sufokas, detruas kaj mortigas ĉirkaŭataj de la 
plej absoluta silento? 


Ĉu ne estas ĉi tiu la plej kategoria malsukceso de 
revolucio? 


Eblas fari la analizon de ĉi tiu senmoraleco. Per ĝi oni 
povos plenigi volumojn kaj aperos kiel akuzitoj ĉiuj hierarkioj 
de la supro ĝis la bazo, kiuj konsistigas USSR-on kaj la 
Internacion. Unuj, ĉar ili profitis sin, aliaj, ĉar ili vidis kiel tiuj 
rabis kaj ne denoncis ĝin, kaj ĉiuj kune, ĉar ili sciis tiom da 
aferoj kaj prisilenti ilin; ĉar ili kaŝis antaŭ la okuloj de la 
mondo la nudan veron...” 


xxkk 


Neniu, nek antaŭe, nek post Panait Istrati, kuraĝis 
paroli per tiom da klareco pri Rusujo. Ĉar tiu rumana 
verkisto estas unu el la malmultaj verkistoj, kiu iris al USSR 
kun spirito de esploro kaj analizo. 

Ĉar li volis penetri, sen helpoj kaj interpretistoj, en tion 
plej profundan de la animo de tiu popolo. Ĉar li volis tuŝeti la 
grasajn bluzojn de la laboristoj, aŭdi iliajn voĉojn kaj aŭskulti 
iliajn ĝojojn aŭ malĝojojn. Li estis preta konkrete kaj vere 
ekscii kiu estis la vivo de la laboristo post la oktobra 
Revolucio. Resume, li volis ekscii per propra iniciato kaj 
rektaj rimedoj, kiuj estas la plej efikaj kaj neniam trompas. 


xkk 


Mi memoras, kiam li bedaŭris ne povi kolekti la tutan 
bezonan informon, esprimis al mi sian ĉagrenon, dirante: 


“Mi volus povi labori en iu fabriko, manlaborejo aŭ 
mino. Tiel mi povus persone rimarki, kiuj estis la 
laborkondiĉoj kaj, kiu estas la vivo, kiun devas fari la 
laboristo. Ĉi tiu estas la sola maniero per kiu mi povus doni 
ekzaktan informon pri tiuj aferoj” 


Li ne iris al la fabriko, veras. Lia kondiĉo de turisto ne 
permesis tion al li, sed dum la dekses monatoj en kiuj li 
restis en USSR, klopodis lerni la rusan lingvon kaj senigis 
sin -kiel mi jam diris- je ĉiuj interpretistoj, kaj li mem sufiĉis 
por la redaktado kaj studo pri tio, kion al si proponis. 

Kaj tiel estis, kiel li amikiĝis kun la laboristoj de la 
fabrikoj en la ĉefurbo kaj kun la kamparanoj en provincoj. 
Pro tio, li povis diri poste, ke la alkoholismo, la multnombra 
naskado, la deviga senlaboreco, la malsato kaj la mizero 
regis Rusujon. Pro tio, li povis aserti -kiel ni pruvis ĝin-, ke 
en la “Sovetia paradizo” la popolo troviĝis laŭ la sama 
situacio, ke antaŭ la revolucio. 


xxkk 


Panait  Istrati, nelacebla esploristo, nelacebla 
enketanto, vidis ĉion. Li trairis la rusan teritorion de flanko al 
flanko, ĉiam demandante, notante detalojn kaj observojn kaj 
neniam perdante okazon ade paroli, kaj ĉiam per atentemo 

kaj zorgo, kun kelkaj politikaj enmigrintoj inter kiuj mi 
troviĝis. 

Lia plej granda ĝojo estis renkonti, inter tiuj lastaj, 
kelkajn intimajn amikojn siajn, samlaboranojn, de kiam ili 
estis laboristo en metalurgia fabriko -ĉar tiu estis lia vera 
profesio-, kun kiuj perdis ĉiun rilaton, kiam li forlasis la 
fabrikon por dediĉi sin al la literaturo. 


Tiel kunigante la forton de sia valora plumo, la valorajn 
donitaĵojn, kiujn li povis akiri pro sia sperto kaj, kiujn al li 
havigis liaj amikoj kaj konatoj, Panait Istrati skribis siajn du 
bonegajn librojn, veran kaj senpartian kritikon, titolitajn: “Al 
la alia flamo” kaj “ Rusujo senvualigita”, kiuj estis tiom 
diskutitaj de la tutmonda kritikistaro kaj, kiuj meritis la plej 
furiozajn insultojn de ĉiuj fideluloj al la diktatora reĝimo 
Bolŝevika. 

LA ŜTATO KAJ LA KLASOJ 
CAMILLO BERNERI 


En 1921 Lenino difinis la rusan sovetian ŝtaton, kiel 
«laboristan ŝtaton kun burokrata misformo en lando 
konsistigita de plimulto de kamparanoj». 


Tiu difino hodiaŭ devas aliiĝi laŭ la sekva maniero: «La 
sovetia ŝtato estas burokrata ŝtato en kiu disvolviĝas 
burokrata mezburĝaro kaj laborista etburĝaro, dum 
postvivas la kamparana mezklaso». 


Boris Souvarine, en sia libro Staline (Parizo, 1935), 
skizas la sekvan bildon pri la socia aspekto de Sovetio: 


«La socio nomita sovetia kuŝas laŭ maniero, kiu al ĝi 
estas propra, sur la ekspluatado de la homo fare de la 
homo, de la produktanto fare de la burokrato, teknikisto de 
la politika povo. La individua alproprigo de la plusvaloro 
estas anstataŭita de kolektiva alproprigo fare de la ŝtato, 
kun la ŝtelema alproprigo de la parazita konsumo de la 
funkciularo. [Stalino raportis la kvanton da ĉirkaŭ 8 milionoj 
da funkciuloj kaj dungitoj en 1933, kies salajro ja rilate la 
efektivigitan laboron estas neeble kalkuli. Sed] la oficiala 
dokumentaro sendube konfirmas, ke: koste de la laboro de 
la ekspluatata klaso devigita al senkompata sweating 
system“, la burokrataro eltiras senrajtan parton, kiu pli- 
malpli respondas al la malnova kapitalisma profito. 


Sekve apud la Partio kreiĝis nova socia kategorio 
favora al la konservado de la starigita ordo kaj la eternigo 


43 «Sweating system»: elĉerpiga sistemo de produktado. Noto de 2016. 


440 La ŝtato kaj la klasoj 


de la ŝtato, kies estingon, kune kun la malapero de la sociaj 
klasoj, antaŭdiris Lenino. Se la bolŝevikoj ne havas la juran 
posedon de la instrumentoj de produktado kaj la rimedoj de 
interŝanĝo, neleĝe posedas la Ŝtatan maŝinon, kiu al ili 
permesas ĉiujn prirabadojn per pluraj procedoj. Havi la 
liberon povi trudi prezojn de vendo plurfoje superajn al la 
prezoj de kosto ja enhavas la veran sekreton de la 
burokrata-teknokratia ekspluatado, aliflanke karakterizita de 
la administra kaj militista subpremo» .““ 


La bonapartismo ne estas alia aĵo ol la politika 
spegulbildo de la tendenco de ĉi tiu nova burĝaro, konservi 
kaj pliigi sian propran ekonomia-socian situacion. 


En la alvoko de la bolŝeviko-leninisto Tarov [Armenak 
Manukian], direktita al la tutmonda proletaro en 1935, oni 
povas legi la jenon: 


«La tasko de la burokrataro de la Partio nur konsistas 
izoli kaj turmenti la opoziciulojn dum ĉi tiuj ne estos publike 
detruitaj, tio estas, ĝis ili ne iĝos kompatindaj nepolitikuloj. 
Efektive, la burokratoj ne deziras, ke vi estu aŭtentika 
komunisto. Ili ne havas neceson de ĉi tio. Por ili tio estas 
malutila kaj morte danĝera. Ili ne volas sendependajn 
komunistojn, ili volas mizerajn servantojn, egoismajn kaj 
civitanojn de lasta kategorio [...] Ĉu tiam eblus, ke sub vera 
proleta povo, la lukto aŭ simpla protesto kontraŭ la 
burokrataro, kontraŭ la ŝtelistoj kaj banditoj, kiuj senpune 
forprenas la sovetiajn havaĵojn kaj estas la kaŭzantoj de la 
perdo, fare de la malvarmo kaj la malsato, de centoj da miloj 
da homoj, estu konsiderita, kiel kontraŭrevolucia krimo?“» 


44 Tradukita de la franca originalo, en Boris Souvarine Staline (Apercu 
historique du bolchevisme) [france, Stalino (Historia rigardo pri la 
bolŝevikismo)] Parizo, Plon, 1936, paĝo 516. Noto de 2016. 


45 «Appel au proletariat mundial [france, Alvoko al la tutmonda proletaro]» 
[https:/www.marxists.org/francais/4int/ogi/divers/tarov. htm] Post sia fuĝo 
de USSR en 1934, Manukian eldonis sian alvokon en Parizo en 1935 «Ĉi 

La grandega tragedio de la lukto inter la revolucia 
«opozicio» kaj la «konservativa ortodokseco» estas tute 
natura fenomeno en la kadro de la socialismo de ŝtato. 


La leninista opozicio pravas rimarkigante al la 
tutmonda proletaro la misformojn, la deviojn kaj la 
degeneradon de la stalinismo; sed se la diagnozo de la 
opozicio preskaŭ ĉiam estas preciza, la etiologio““, male, 
ofte estas nesufiĉa. La stalinismo ne estas alia aĵo ol la 
rezulto de la efektivigo de la leninismo en la politika 
problemo de la sociala revolucio. Ĵeti sin kontraŭ la efikoj 
kaj ne konsideri la kaŭzon, la originan pekon de la 
bolŝevikismo (burokrata diktatorado surbaze de la 
diktatorado de la Partio), signifas arbitre simpligi la kaŭzan 
ĉenon, kiu de la diktatorado de Lenino pasas al la 
diktatorado de Stalino sen profundaj kontinurompoj. La 
interna libero de partio, kiu neas la liberan ludon de la 
konkurado inter la partioj de avangardo en la kerno de la 
sovetia sistemo, hodiaŭ estus mirakla spektaklo. La 
laborista hegemonio, la bolŝevika absolutismo, la socialismo 
de ŝtato, la porindustria fetiĉismo: ĉiuj ĉi koruptantaj ĝermoj 
nur povis produkti venenajn fruktojn tiaj, kiaj la absolutismo 
de frakcio kaj la hegemonio de sociala tavolo. 


Trockij, per la sinteno de Sankta Georgo luktanta 
kontraŭ la stalinisma drako, neebligas forgesi Trockij-on de 
Kronŝtadt. La respondecoj de la nuntempa stalinismo 
devenas de la formulado kaj praktiko de la diktatorado de la 
bolŝevika partio tiel, kiel de la revo pri la neniigo de la ŝtato, 


tiu dokumento raportis lian sperton kaj avertis la publikan opinion pri la 
sorto de la politikaj malliberuloj en USSR. Gi estis diskonigita de la 
trockiista internacia gazetaro kun komento de Trockij.» 


46 Medicina termino: parto de la medicino, kiu studas kaj esploras la kaŭzojn 
de la malsanoj. La diagnozo nur estas la konstato de la malsano. Noto de 
2016. 

kiel rezultato de la malapero de la klasoj farota de la 
socialismo de ŝtato. 


Kiam Trockij skribis, la 6-an de septembro 1935: «La 
historia absurdo de la aŭtokrata burokrataro en socio sen 
klasoj ne povis subteni sin kaj ne subtenos sin nedifinite», li 
diris absurdaĵon koncerne la «historian absurdon». En la 
historio ne estas absurdoj. Aŭtokrata burokrataro estas 
klaso kaj sekve ne estas absurde, ke ĝi ekzistas en socio, 
kie persistas la klasoj: la burokrata kaj la proleta. Se USSR 
estus «socio sen klasoj», ankaŭ estus socio sen burokrata 
aŭtokrataro kaj tiu aŭtokrataro estas la resulto de la 
postvivado de la ŝtato. 


Estas pro ĝia kvalito de partio superreganta la ŝtatan 
maŝinon, ke la bolŝevika partio iĝis centro de altiro por la 
karieristaj etburĝaj uloj kaj la mallaboremaj kaj oportunistaj 
laboristoj. 


Fakte la burokrata plago ne komenciĝis kune kun la 
stalinismo, ĉar ĝi estas samtempa kun la bolŝevika 
burokrata diktatorado. 


Sufiĉas legi la novaĵojn de 1918 kaj 1919, publikigitaj 
de la bolŝevika gazetaro“'. Vechernaya Izvestia de la 23-a 
de aŭgusto 1918, parolante pri la malorganizo de la poŝta 
servo, konstatas, ke malgraŭ la malpliigo de ĉirkaŭ 60 
procento de la korespondaĵoj, la nombro da oficistoj 
komparita kun la periodo antaŭa al la revolucio pliiĝis ĉirkaŭ 
cent procento. 


Pravda de la 11-a de februaro 1919 rimarkigas la 
senĉesan kreon de novaj oficejoj, novaj burokrataj 


47 Oni devas konsideri, ke la ekzemploj de Berneri estas fidindaj kaj, ke la 
kritikoj de la bolŝevikoj (kiel hodiaŭ en Ĉinujo, Nord-Koreujo, ktp.) ĉiam 
temis pri aspekto kaj ne pri ĝia kaŭzo (vidu la 19an noton). 

institucioj, por kiuj oni enoficigis kaj pagis la oficistojn antaŭ 
ol la novaj organizoj ekfunkciis. 


«Se ĉiuj ĉi novaj oficistoj -diras Pravda de la 22-a de 
februaro 1919- invadas kaj okupas plenajn palacojn, pro ilia 
efektiva numero sufiĉus iuj laborĉambroj.» 


La laboro iĝas malrapida kaj obstrukcanta eĉ en la 
komercoj kun industriaj funkcioj. «Submastro de la 
Komisararo de Lipetzk, -rakontas Izvestia de la 29-a de 
novembro 1918- por aĉeti naŭ "pud" (NeT: unu pud 
egalvaloras 16,3807 kilogramojn) da najloj kontraŭ 417 
rubloj, devis ekspedi dudek skribaĵojn, akiri kvin ordonojn 
kaj dektri subskribojn, por kiuj li devis atendi en 
antaŭĉambro dum du tagoj, ĉar la funkciuloj, kiuj devis 
subskribi ilin, estis netroveblaj». 


Pravda (num. 281) denuncis «la invadon en nia partio 
de etburĝaj elementoj», kiuj faris eksproprigojn «por 
persona uzo». En la numero de la 2-a de marto 1919 la 
sama ĵurnalo konstatis: 


«Necesas rekoni, ke en la lastaj jaroj iuj kolegoj, kiuj 
ne estis membroj de la Komunista Partio en la unuaj tempoj, 
komencis uzi labormetodojn, kiuj estas neakcepteblaj en nia 
partio. Akcepti, kiel sistemon, la kutimon ne konsideri sin 
ligita al la opinio de la lokaj organizoj, ĉar ili havas ordonojn 
persone agadi, surbaze de sufiĉe limigita mandato, kaj 
ordoni al ĉiuj, ekzemple. Pro tio estiĝas kaŝa streĉiĝo inter 
la centro kaj la periferio, kaj ili altrudas per sia individua 
diktatorado diversajn mistraktojn». 


Parolante pri la provinco de Penza, la Komisaro de la 
popolo pri internaj aferoj diris: 


«La lokaj reprezentantoj de la centra Registaro 
kondutas, ne kiel la reprezentantoj de la proletaro, sed kiel 
veraj satrapoj. Serio de faktoj kaj pruvoj atestas, ke la solaj 

reprezentantoj de la Registaro prezentas sin armataj antaŭ 
la plej malriĉaj homoj, malliberigante kaj portante ilin kune 
kun ĉio bezona, minacante per morto okaze de protestoj kaj 
punas per batoj. La ŝtelitaj objektoj estas revenditaj kaj per 
tiuj monoj ili organizas ebriiĝojn kaj orgiojn» (Vechernaya 
Izvestia, 12-an de februaro 1919). 


Alia bolŝeviko, Mescheriakov, skribis: 


«Ĉiu el ni ĉiutage vidas senfinajn okazojn de perforto, 
mistraktoj, koruptadoj, mallaboremo, ktp. Ĉiuj scias, ke en 
niajn sovetiajn institucion amase eniris friponoj kaj 
mallaboremuloj. Ĉiuj lamentas ilian ĉeeston en la vicoj de la 
partio, sed povas fari nenion por purigi al ni ĉi tiun 
malpurecon. [...] se institucio forpelas friponon, li baldaŭ 
trovas alian, kiu akceptas lin kaj al li donas postenon de 
respondeco. Anstataŭ esti punita, li finfine estas 
rangaltiĝinta » (Pravda, 5-an de februaro 1919). 


En parolado eldirita dum la 8a Kongreso de la rusa 
komunista partio (11-12-an de marto 1919) Lenino konfesis: 


«En iuj lokoj al ni gluiĝis karieristoj kaj aventuristoj, kiuj 
proklamas sin komunistoj kaj trompas nin, kiuj penetris en 
niajn vicojn, ĉar la komunistoj hodiaŭ estas en la potenco 
kaj, ĉar la plej honestaj dungitoj ne volis labori kun ni pro 
iliaj malprogresaj ideoj, dum la karieristoj malhavas ideojn, 
honestecon. Ĉi tiuj homoj, kies sola aspiro estas fari meriton 
[5 


La bolŝevika registaro montriĝis senpova kontraŭ la 
abunda, parazita, aroganta kaj malhonesta burokrataro. 


De kvin milionoj da burokratoj oni pasis al dek milionoj. 
En 1925 estis 400.000 funkciuloj en la kooperativoj (Pravda, 
20-an de aprilo 1926). En 1927 la rusa Federacio de 


48 Lenino, Elektitaj Verkoj, 3a volumo, Moskvo, Progreso, 1961, paĝo 108. 
Noto de 2016. 

laboristoj de la nutrado nombris 4.287 dungitojn por ties 
451.720 aliĝantoj kaj la sindikato de metalurgiistoj de 
Moskvo kalkulis 700 funkciulojn por 130.000 sindikataj 
membrokartoj (Trud, 12-an de junio 1928). 


Ĉi tiu burokrata abundo ne respondas al intensa kaj 
efika administra aktiveco. «La direktantaro de la sovetia 
aparato, de la bazo ĝis la plej alta rango, havas paperan 
karakteron. La provinca komitato kutime ĉiutage sendas unu 
aŭ du cirkulerojn pri ĉiuj imageblaj demandoj kaj konsideras, 
ke tiel finiĝas ĝiaj devoj.» 

«La nombro da cirkuleroj donantaj la instrukciojn 
ricevitajn en la ĉeloj varias en iuj lokoj de 30 ĝis 100 
monate» (Pravda, 7-an de junio 1925). 


Altranga funkciulo, Dzerzinsky, skribis: 


Oni petas de la entreprenoj la plej diversajn 
informadojn, raportojn, statistikajn donitaĵojn, fine kreante 
torenton da leteroj, kiuj devigas subteni troan dungitaron kaj 
sufokas la plej esencan laboron: kreiĝas maro el leteroj en 
kiu implikiĝas centoj da personoj; la situacio de la 
librotenado kaj la statistiko estas simple katastrofa; la 
entreprenoj ĉagrene eltenas la pezon havigi informojn per 
dekduoj kaj centoj da diversaj formoj. Oni nun mezuras la 
librotenadon laŭ la pezo.» (Pravda, 23-an de junio 1926). 


Arbara oficejo postulas kalkulon pri la perdrikoj, 
leporoj, ursoj, lupoj, ktp., vivantaj en la sektoro de la 
konsultita funkciulo, kaj ĉi tio en la limtempo de semajno 
(Krasnaya Gazeta, 14-an de majo 1926). La provinca 
direktantaro pri la terkulturo de Viatka ordonas al la 
plenuma komitato de la kantono rakonti la tervermojn 
trovitajn en la kampo (Pravda, 1-an de marto 1928). 


La informo de la Komisararo pri Komerco enhavas 
27.000 petojn: ukraina terkultura informo enhavas 20.000 

(Izvestia, 11-an de decembro 1927). Loka plenuma komitato 
sendas al la soveto de la vilaĝo demandaron el 348 
demandoj, kaj ĉi tio dum la rikoltosezono de la greno 
(Pravda, 18-an de aprilo 1928). La instituto de eksperimenta 
agronomio publikigas enketfolion de ses metroj da longo kaj 
tute plenan per demandoj pri traktoroj (Diednot, 1-an de 
aprilo 1929). 


En la 15a Kongreso de la Partio, Stalino citis la kazon, 
inter multaj aliaj, de kriplulo, kiu devis atendi sep jarojn 
aparaton de protezo“. Laboristo, kiu devas fari depostulon 
kontraŭ la administristaro de entrepreno, devas trapasi 24 
burokratajn formalaĵojn (Trud, 14-an de januaro 1928). 
Oficejo proceduras po 210 kontraktoj por dungita laboristo 
kaj ĉi tio kvankam la dungitaro estas tre varia (Trud, 5-an de 
aŭgusto 1928). Horloĝo importita en USSR-on trapasas en 
la dogano 142 formalaĵojn (Izvestia, 9-an de decembro 
1928). Inventisto, alveninta al Moskvo por eksperimenti 
malkovron, devas fari proceduron por atingi ĉambron. Post 
jaro kaj duono ankoraŭ ne ĝin akiris, sed kolektis aron da 
burokrataj folioj rilataj al tiu proceduro: 400 dokumentoj 
(Vechernaya Moskva, junion 1929). 


La funkciuloj de la Partio estas troŝarĝitaj de taskoj. 
Kamenev, antaŭ ol esti eksigita, estis membro de la Centra 
Komitato kaj de la politika Buroo de la Partio, prezidanto de 
la Konsilantaro pri la Laboro kaj la Defendo, prezidanto de 
la Soveto de Moskvo, vicprezidanto de la Konsilantaro de 
Komisaroj de la Popolo, membro de la kolektiva 
prezidantaro de la Supera Ekonomia Konsilantaro, membro 
de la plenuma Centra Komitato de la Unio kaj de la plenuma 
Komitato de la Soveto de la Respubliko, direktisto de la 


49 Estas la problemo, kiu montris la sovetia disidento Andrej Saĥarov kiam 
estis nomumita Nobel-Premio pri Paco en 1975. https/www. 
jppetit.org/sakharov/discours prix nobel sakharov/discours. prix. nobel. fr 
htm Noto de 2016. 

Instituto Lenino, kundirektisto de Bolchevik, oficiala revuo 
de la Partio, kaj certe la listo de liaj taskoj aŭ postenoj ne 
estas kompleta. Eĉ la malgrandaj estroj estas troŝarĝitaj de 
taskoj kaj de ĉiaj postenoj. Komunista junulo deklaris okupi 
li mem dekses postenojn. (Pravda, 21-an de marto 1925). 


Kun tiel abunda burokrataro, kun tiel komplika 
administra mekanismo, kun tiel minimuma kontrolo, estas 
nature, ke la ŝtelado estu unu el la karakterizaĵoj de la 
burokrata vivo de Rusujo. Altranga sindikata funkciulo, 
Dogadov, raportis al la Centra Konsilantaro de la sindikatoj 
en 1925, ke preskaŭ la duono (47 90) de la buĝeto de la 
rusa sindikata konfederacio (700 milionoj da rubloj) estis 
vorita de la funkciuloj (Pravda, 9-an decembro 1926). Dum 
unu jaro 5.323.000 rubloj estis malŝparitaj en la kooperativoj 
(Torgovo-Promizhlenaya Gazeta, 23-an de majo 1926). 


La tuta bolŝevika gazetaro de la sekvaj jaroj estas 
plena de novaĵoj pri la burokrataj malŝparegoj en la 
kooperativoj. Tomsky, nun prezidanto de la konfederacio de 
la rusaj sindikatoj, diris en la 8a Kongreso de la sindikata 
Organizo: 


«Kie oni ŝtelas?... Ĉie: en la komitatoj de fabrikoj, en la 
kasoj de reciproka helpo, en la rondoj, en la regionaj, 
departamentaj kaj distriktaj sekcioj; ĉie unuvorte. Eĉ 
ekzistas sekcio kun la titolo: «Nekonata», se io estas ŝtelita 
ie, sed ni ne scias kie. Kaj kiuj ŝtelas? Por pli granda honto 
de nia institucio, mi devas diri, ke la prezidantoj estas 
kapitalistoj. Kiel distribuas sin la ŝteloj de la politika 
vidpunkto? 


Laŭ neegala maniero inter komunistoj kaj ankaŭ inter 
personoj, kies politika orientiĝo estas «nekonata». Por tio 
koncernanta la junularon, la situacio estas angorplena. La 
sindikata aktivularo enhavas en neniu nivelo pli ol la 9 

procenton de la junuloj, sed koncerne ŝtelistojn atingas la 
12,2 procenton.» 


En novembro 1935 // Risveglio de Ĝenevo publikigas 
la leteron de dungito de hotelo en kiu, inter aliaj aĵoj, oni 
legas: 


«En marto 1925, dum la internacia foiro de Liono, mi 
troviĝis en la Nouvel Hĉtel, kie la proprulo, ĝisfunde faŝista, 
akceptis per la respondaj honoroj la sovetian komisianaron. 
Ili okupis la plej bonajn ĉambrojn, kiujn la proprietulo pagigis 
po 120 frankoj por tago kaj persono, prezoj, kiuj en tiu 
epoko estis supermezuraj, sed ke la bolŝevikoj pagis sen 
disputo. Nu mi povis konstati, ke ili havis la samajn 
malvirtojn de la rusa nobelaro. Je la vespermanĝo, ĉetable, 
ili ebriiĝis per konjako, kaj nome de la diktatorado de la 
proletaro servigis al ili la plej bonajn vinojn de Bordozo.» 


La «honorsento» kondukas al la luksaj kaj malvirtaj 
kutimoj, kaj tiuj kutimoj kondukas al la korupteco. 


Pravda de la 16-a de oktobro 1935 denuncis du kazojn 
de burokrata korupteco indaj esti rimarkitaj: 


«La "arbara Industrio", organo de la Komisararo de la 
Popolo por la Arbara Industrio, ricevis monon laŭ neleĝa 
maniero de la trusto Ukrginess, de la Departamento pri 
Brulaĵoj de la Komisararo de Vojoj kaj Komunikiloj kaj de 
aliaj ekonomiaj organizoj. La "malpeza Industrio", samnoma 
organo de la Komisararo, ricevis monon, ĉiam neleĝan, de 
la administristaro de la loka industrio de Kievo, de la kotona 
departamento de la Komisararo de Terkulturo, de la trusto 
de la kotono kaj de la trusto de la ledo kaj la felo.» 


La rusaj ĵurnaloj estas plenaj de novaĵoj rilataj al la 
korupteco de la burokrataro kaj de informoj pri «la elpurigo 
de la Partio». Efektive la elpurigo baziĝas sur la forigo de la 
uloj, kiuj «ne sekvas la linion». Jen iuj tipaj kazoj, eltiritaj de 

Bolchevistskaya Pechat (numeroj 13-a kaj 14-a de 1935). 
Estis eksigita la redaktistestro de Kommunist de Seratov, 
sekretario de la loka sekcio de la komunista partio, ne ĉar 
-laŭ la ĵurnalo- sekvis «eraran politikan linion», sed ĉar la 
estro de dungitaro Davidovov donis pruvojn pri lia 
«kriminala neglektado», ĉar tiu dungis korektistojn kaj 
redaktistojn de ne proleta aŭ suspekta origino: Goverdovski, 
«kies gepatroj estis forpelitaj de Moskvo», la civitanino 
Znamenskaia «filino de blankula oficiro mortinta dum la 
enlanda milito», la civitanino Gonchareneva, forpelita de 
Moskvo, kiel kontraŭrevolucia, la literaturisto Lardi «forpelita 
de la Partio pro tuta malordo (laŭvorte), eksnobelo, kun 
onklino en Pollando», la fotisto Kruscinski forpelita de la 
Partio ĉar li estis en Latvio sen rajtigo kaj havante parencojn 
tiulande, la civitanino Runguis, parenco de virino 
kondamnita pro la partopreno en asocio de banditoj””. 


La iom sendependaj kaj la plej honestaj kaj kapablaj 
funkciuloj estas sisteme forigitaj, dum restas en siaj 
postenoj la oportunistoj preskaŭ ĉiuj subaĉeteblaj kaj 
nekompetentaj. 


Eĉ la postenoj de la Partio iĝis stabilaj sinekuroj. La 
cirkulado de la estroj estas nuntempe nuligita. Dum la 
statutoj de la rusa komunista partio ordonis, ke ĉiujare 
ŝanĝiĝis la estroj de la partio, la sindikatoj kaj la sovetoj, iu 
Kajiani estis dum ok sinsekvaj jaroj sekretario de la Centra 
Komitato de la kartvela komunista partio“. 


Ĉiu ĉi aferstato favoras la plifirmigon de la burokrataro 
kaj la teknokratio, kiel klaso. 


50 La karakterizaĵo de la “reala socialismo” estis ĉiam konsideri la parencojn 
kaj la intimajn amikojn de «malamikoj de la popolo», kiel eblajn 
malamikojn. Trajto pli religia ol scienca, kiun la okcidentaj marksistoj 
akceptis senkonteste en la granda plimulto de la okazoj. Noto de 2016. 


51 Berneri ne indikas, ke la donitaĵo devenas de la Alvoko de Tarov- 
Manukian. 

En sia libro Vers l'autre flamme [Al la alia flamo] 
publikigita en Parizo en 1929, Panait Istrati”” elmontris per 
nombroj ĉi tiun situacion, priskribante la diversajn 
proporciojn per kiuj la diversaj klasoj de la rusa popolo 
ŝparis kaj deponis siajn ŝparaĵojn en la ŝparkasoj dum la 
jaro 1926: la 12 procento estis ŝparaĵoj de laboristoj; la 3,6 
procento de kamparanoj, dum la funkciuloj kaj aliaj ne 
specifitaj kategorioj deponis la 56,7 procenton. 


La nova kategorio de la laboristaj estroj kaj la 
specialigitaj «stahanovistaj» laboristoj subtenas la novan 
teknika-burokratan burĝaron. 


La ne specialigitaj laboristoj konsistigas la veran 
industrian proletaron. En 1935 la meza salajro de tiu 
kategorio, se oni konsideras la prezojn de la nutrado en tiu 
sama jaro estis salajro de malsato, ĉar estis inter 100 kaj 
150 rubloj monate. En Moskvo ekzemple, kilogramo de 
blanka pano kostis de 2 ĝis 6 rubloj, la kilogramo da viando 
kostis de 10 ĝis 15 rubloj, kaj kilogramo de lardo de 28 ĝi 30 
rubloj. Bileto de tramvojo de 10 ĝis 25 kopekoj (tio estas 
kvarono de rublo), kaj bileto de metrovojo 50 kopekoj (tio 
estas duona rublo). 


Izvestia de la 9-a de majo 1935 anoncis, ke estro de 
manlaborejo de la altfornoj de Krivĉi Rog (Ukrainujo) ricevis 


52 Libro tradukita al la hispana de Julian Gorkin kaj titolita “Rusujo 
senvualigita”. Eldonejo Cenit, Madrido. (1930). Fakte, estis tri la aŭtoroj 
Panait Istrati, Victor Serge, Boris Souvarine. Vidu Frederica Zephir 
[http://revel.unice.fr/loxias/index.htm]l?Iru=7351]. Oni konstatas, ke 
Berneri kolektis tre moderajn ekzemplojn, preterlasante faktojn kiel: «Tri 
membroj de la asocio de la «proletaj verkistoj» estis arestitaj, ĉar ili invitis 
al sia sidejo komunistan junulinon, ebriigis kaj seksperfortis ŝin; la viktimo 
memmortigis.» (Rabochaya Gazeta, 31-an de marto 1928) » Vers [autre 
flamme [france, Al la alia flamo], Parizo, Rieder, 1929, paĝo 288. La 
aŭtoroj informis, ke la kritikoj publikigitaj de la gazetaro en USSR restis 
ĉiam fragmentaj, neniam pridubante la reĝimon, paĝo 259. Noto de 2016. 

salajron (monaton de aprilo) de 3.300 rubloj. L'Humanite, 
bolŝevikisma ĵurnalo de Parizo, en sia numero de la 16-a de 
decembro 1935 parolis pri laboristo, kiu enspezis 4.361 
rublojn en 24 tagoj kaj pri manlaboristo, kiu ricevis po 233 
por sola tago de laboro. 


La 15-an de decembro 1935 L'Humanite anoncis, ke la 
ŝparkasoj de USSR havis rezervon de 4.256.000 rubloj pli 
alta ol tiu de la 1-a de decembro 1934. En 1936 (de la 1-a 
de januaro ĝis la 11-a de majo) la tuto de la ŝparaĵoj pliiĝis 
je 403 milionoj da rubloj kontraŭ 261 milionoj je la responda 
periodo de 1935. La sinjoroj Lewis kaj Abramson, kiuj estis 
en Rusujo senditaj de IOL (Internacia Organizo pri Laboro) 
de Ĝenevo, ĵus publikigis informon, kiu konfirmas la pliigon 
de la diferencado en la industriaj salajroj. 


«Pri la metalurgia industrio oni informas, ke la skalo de 
salajroj pli ofte aplikita enhavas ok klasojn (aŭ kategoriojn). 
La kategorio de la malpli kvalifikita laboristo estas 
reprezentita de la koeficiento 1, kaj tiu de la sekva klaso de 
la koeficiento 1.15 kaj progresive 1.32, 1.52. 1.83, 2.17, 
2.61 kaj fine 3.13.» 


Laŭkvanta laboro, skalo de salajroj, sistemo de 
premioj: ĉio ĉi kreadas etburĝaron, kiu subtenas la teknika- 
burokratan mezburĝaron kaj prokrastas la «trian 
revolucion», defendita de la revolucia opinio, plifirmigante la 
diktatoradon de klano. 


Ĉi tiu fenomeno de restarigo de la klasoj «per la ŝtato» 
estis antaŭvidita de ni kaj klare denuncita. La leninista 
opozicio ne sukcesas enprofundiĝi en la etiologian 
ekzamenon de la fenomeno kaj pro tio ne sukcesas revizii la 
leninistan pozicion antaŭ la problemo de la ŝtato kaj la 
revolucio. 

